
REŢETE 
PENTRU SĂNĂTATEA NOASTRĂ 


Conţine SOO de rețete vegetariene 
pe bază de cereale, legume, fructe, 
leguminoase şi oleaginoase 
fără zahăr, prăjeli, produse chimice, 


produse rafinate excitante etc. 


Sfaturi practice pentru gospodărie 


şi administrarea resurselor personale şi familiale 


Motto 


„Dacă vezi un om iscusit în lucrul lui, acela poate 
sta lângă împărați, nu lângă oamenii de rând.” 


(Proverbe 22,29) 


Dedicaţie 


Am scris această carte pentru toți oamenii care 
preţuiesc viața care ne-a fost dată în dar de 
Dumnezeu, pentru a ne bucura pe deplin de ea, a 
trăi frumos, a fi sănătoși și fericiți, și a face și pe 
alții fericiţi prin îndeplinirea datoriilor mici ale 
fiecărei zile. 

INTRODUCERE 


„Cine este credincios în cele mai mici lucruri 
este credincios şi în cele mari...” 
(Luca 1610) 


Viaţa noastră este tot mai complexă, mai complicată. Fără o bună 
gospodărire a tuturor resurselor noastre, nu ne putem descurca. Nimeni 
nu se poate sustrage cerințelor vieții. 

Cartea de față se dorește a fi o mână întinsă celor dispuși să 
înveţe să-şi administreze propriile resurse pentru a face faţă 
tumultului cotidian. Prin resurse înțeleg: sănătatea, timpul, 
mijloacele materiale, relațiile în care suntem implicați. 

O persoană care îşi administrează cu succes propriile resurse 
este o persoană pe care și societatea se poate bizui. Casa noastră — 
căminul nostru cu persoanele şi lucrurile care-l alcătuiesc, bine 
rânduită, poate avea o contribuţie esențială pentru o viață de succes 
şi ne poate ajuta în mare măsură să putem face faţă sau cel puțin să 
supraviețuim cerinţelor și solicitărilor tot mai mari. Timpul pe care 
îl petrecem acasă, relațiile pe care le cultivăm în familie, deprinderile 
şi obiceiurile de viaţă pe care ni le formăm, hrana pe care o 
consumăm, felul cum administrăm toate acestea ne orientează viața 
într-una din cele două direcţii posibile: succes sau eşec. 

A intrat tot mai mult în uz cuvântul „manager” — adică adminis- 
trator, conducător, gospodar. Experienţa dovedește că oamenii cei 
mai cu succes în societate, în profesia lor, sunt cei care sunt buni 
gospodari în propria lor casă. 

Lucrarea conţine „reţete” pentru a fi buni gospodari pe mai 
multe planuri practice ale vieţii noastre. Veţi găsi informaţii legate 
de sănătate, pe înţelesul tuturor, pe care ar trebui să le stăpânească 
oricine, de alimentaţie și repercusiunile sale asupra sănătăţii, oferind 
la sfârșitul ei și un număr de 500 de rețete culinare, cât se poate de 


sănătoase. Tratează, de asemenea, alte aspecte ale vieţii practice 
de zi cu zi. 

Cartea este scrisă din perspectivă creştină. Dumnezeu este Tatăl 
nostru şi drama pe care o trăiește omul-viaţa lui — în condițiile existenței 
răului pe pământ, este în plină desfășurare. Prin credință, cu ajutorul 
lui Dumnezeu, omul poate trăi însă o viaţă de calitate, cu mulțumire 
pe toate planurile, dacă se va strădui să se gospodărească bine. 

Câteva remarci cu privire la aspectul mai pe larg abordat, și 
anume acela al alimentaţiei. Orientarea generală este spre o dietă 
vegetariană, cartea punând la dispoziţia celor doritori foarte multe 
variante de reţete vegetariene. 

Poate vă întrebaţi: Nu este de-ajuns stadiul de alimentaţie ovo- 
lacto-vegetariană? Din păcate, răspunsul afirmativ la această a doua 
întrebare este în pragul de a ajunge să rămână, foarte curând, 
undeva, de domeniul trecutului. Mai degrabă un răspuns realist la 
această întrebare este unul negativ. De ce? Pentru că ouăle și 
produsele lactate -— laptele, smântâna, untul, brânzeturile — sunt 
produse de origine animală. Ce înseamnă aceasta? Probabil că nici 
nu mai este nevoie de explicaţii. Pentru că este imposibil să nu fiţi 
la curent cu ştirile din ultima vreme, legate de riscurile consumului 
de carne de vacă, porc, oaie, pasăre (boala vacii nebune, aceeași 
boală semnalată în anumite părţi ale globului și la porc și oaie, 
leucozele, cancerele, gripa aviară, suprasaturarea cărnii cu hormoni 
atât de dăunători sănătăţii noastre etc.). Da, dar este vorba de carne, 
veţi spunc. Este adevărat, însă, până în prezent, nici un test nu a 
reuşit să ne asigure că celulele care ne pot îmbolnăvi de boli fatale 
nu sunt prezente și în lapte și ouă. Și, până se vor lămuri savanții, 
prevederea e cea mai bună ... 

Desigur că adoptând o asemenea poziţie am putea fi etichetați 
drept alarmiști sau cel puţin exagerați. Când este vorba însă de 
sănătatea personală și a familiei, de viață, am dreptul să aleg ceea 
ce consider că este cel mai potrivit. De fapt, prefer să dau ascultare 
unei autoare americane, care a trăit în secolul XIX și la începutul 
secolului XX. Această femeie, inspirată, a scris foarte mult despre 


reforma necesară în alimentaţia omului. Ne-a avertizat cu privire 
la riscul consumului de carne, vorbind (desigur, în alți termeni decât 
cei pe care îi folosim noi astăzi), cu mult timp înainte ca știința să 
ne conștientizeze despre acesta, de pericolul grăsimilor animale 
din alimentaţia noastră, pentru inima și sângele nostru, despre 
pericolul pe care îl prezintă zahărul, mâncărurile prea condimentate, 
în special cu piper, ardei iute etc., despre toxinele (numite de ea 
otrăvuri) pe care le aduc în corpul nostru mâncărurile cu carne. 
Nu aș putea să mă refer la această scriitoare fără a aminti un citat 
din scrierile ei, poate nebăgat în seamă de unii, sau etichetat ca 
fiind „prea de tot” de către alţii, în care avertizează că „va veni 
timpul când s-ar putea să fim nevoiți să renuntăm la unele produse 
alimentare pe care le folosim acum, cum ar fi laptele, smântâna şi 
ouăle...” (Ellen G. White, Counsels on Diet and Foods/Dietă si 
hrană, 1909). Deoarece cele scrise anterior acestei declaraţii, în 
domeniul nutriției, de către această autoare, au fost confirmate în 
următoarele decenii de către ştiinţă, eu cred, bazându-mă pe o logică 
simplă, că şi această ultimă precizare a ei îşi va avea oglindirea în 
realitate. De fapt, cred că trebuie folosit deja timpul prezent pentru 
verbul din propoziţia anterioară. 

Oferta vegetală a naturii pentru o sănătate cât se poate de bună 
este deosebit de generoasă: cerealele, legumele, fructele, 
leguminoasele și oleaginoasele (nucile, alunele, arahidele etc.). După 
cum vedeți, nu sunt deloc puţine. Și acestea sunt doar grupele 
principale, căci fiecare grupă conţine la rândul ei multe produse. 
lar vestea cea mai bună este că aceste alimente nu conţin deloc 
colesterol, ci conţin, în cea mai mare parte, grăsimi nesaturate, 
conţin nutrienţii esenţiali: glucide, proteine, lipide, vitamine, săruri 
minerale şi apă. În ce cantități? Consultaţi capitolul Alimentele și 
efectul lor asupra sănătății noastre şi veţi fi uimiţi de ceea ce veţi 
descoperi. Să vă dau acum un singur exemplu: oamenii sunt 
îngrijorați, în general, de aportul de proteine în organism, dacă este 
suficient sau nu. Ei bine, trebuie să devenim conştienţi de faptul că 
majoritatea leguminoaselor au mai multe proteine decât carnea, 


culminând cu soia, care conţine între 30 și 49% proteine! (Carnea 
de vită, cea mai bogată carne în proteine, are între 21 şi 23% 
proteine, la fel ca şi fasolea!) Este aproape incredibil, dar este 
adevărat. Oare de ce nu s-a știut până acum? 

Dar nu numai atât. Conţinutul bogat în fibre al vegetalelor, care 
sunt un fel de mătură care face zilnic curățenie în corpul nostru, 
îndepărtând toxinele generatoare de boală, conţinutul excelent în 
vitamine şi săruri minerale, care ne dau vigoare și ne întăresc sistemul 
imunitar (apărarea organismului împotriva bolilor) ne fac să devenim 
conştienţi că am irosit mult timp până acum, în cazul în care nu am 
adoptat deja acest mod de a ne alimenta. 

Retetele puse la dispoziţie sunt verificate de autoare și sunt la 
îndemâna tuturor, pe baza acelor produse care se găsesc la noi în 
țară, în cea mai mare parte din producţia autohtonă (excepţie o fac 
măslinele, bananele, portocalele, lămâile etc.). 

Se impun câteva precizări: 

Să nu considerăm, de pildă, în mod greșit, că, prin eliminarea 
cărnii, a ouălor și a lactatelor din alimentaţie, vom face mari 
economii, pentru că nu le vom mai cumpăra pe acestea. Nu. Şi 
răspunsul este nu, pentru că aceste alimente trebuie înlocuite 
neapărat în alimentaţia noastră cu altele. Care sunt acelea? În primul 
rând, leguminoasele, de care am amintit deja, din care preparăm 
multe feluri de mâncare care vor înlocui carnea (pateuri, chiftele, 
droburi, sarmale etc.), apoi cele din categoria oleaginoaselor — 
alunele, nucile, arahidele, semințele de floarea-soarelui sau de 
dovleac — care sunt esenţiale pentru alimentaţia vegetarianului. Dacă 
acestea ne vor lipsi, vom suporta consecinţe drastice în sănătatea 
noastră. Să nu uităm că 20-30% din aportul alimentar zilnic trebuie 
să fie din grăsimi. lar în alimentaţia vegetarianului, acestea se găsesc 
tocmai în alimentele enumerate, mai puțin în celelalte grupe. 

Dar să nu ne închipuim nici că alimentaţia vegetariană este mai 
scumpă; nu, este un picmai ieftină decât alimentaţia mixtă obişnuită. 

La secţiunea deserturi veţi vedea că ne putem „îndulci” și cu 
alimente naturale, gusturile fiind de excepţie, fără concurenţă. lar 


numărul de calorii este mult mai redus, ceea ce este un câștig enorm 
pentru sănătate și pentru înfăţişarea noastră. 

Între metodele de preparare, un loc aparte îl ocupă pregătirea la 
cuptor a unor preparate de felul: chifteluțe, cârnăciori, în locul 
veţi vedea (simţi!). De fapt, evităm prăjirea oricărui aliment, inclusiv 
a cartofilor, pe care îi putem prepara prin alte metode, obținând un 
gust foarte bun. 

Nu uitaţi că este foarte important să vă educați gusturile. Aveţi 
nevoie în primul rând de voință, apoi de răbdare, iar roadele vor 
apărea curând. O metodă foarte bună de a vă obişnui cu mâncăruri 
vepetariene este aceea de a le mânca indiscutabil atunci când vă 
este foame; pentru că, dacă veţi încerca, de exemplu, o mâncare pe 
bază de năut, după ce tocmai ați mâncat o friptură de pui, probabil 
vă veţi desprinde foarte greu de aceasta, iar gustul năutului, chiar 
loarte bine pregătit, nu va prezenta interes. 

Reţetele, dacă nu se specifică altfel, sunt calculate pentru patru 
porţii. Ultima recomandare este ca, înainte de a trece la studierea 
și alegerea reţetelor, să citiți capitolul II, Alimentatia, inclusiv 
penultimul subcapitol Alimentele și efectul lor asupra sănătătii 
noastre. 

Vă doresc să aveți curajul de a face schimbări în viața dumnea- 
voastră, cu răbdare, înţelepciune şi informându-vă continuu. 


Autoarea 


Capitolul I 


SĂNĂTATEA NOASTRĂ 


„Drea iubitule, doresc ca toate lucrurile să-ți 
meargă bine şi sănătatea ta să sporească tot 


„> 


aşa cum sporeşte sufletul tău”. 
(3 loan 2) 


Sănătatea este bunul cel mai de preţ al omului. Afirmaţii de 
felul acesta se găsesc în înțelepciunea tuturor popoarelor. Cu toții 
ne dorim să fim sănătoşi. Dar ce este oare sănătatea? Organizaţia 
Mondială a Sănătăţii definește sănătatea ca fiind nu doar absenţa 
bolii, ci „o stare de bine fizic, psihic și social”. Biblia ne arată că 
boala și moartea sunt cauzate de păcat. Ca să fim sănătoși, cea 
dintâi condiţie este să dorim să fim sănătoși. Pentru aceasta, trebuie 
să respectăm legile vieții. 

Ştiinţa medicală a ajuns la concluzia că majoritatea bolilor sunt 
produse în mare parte de un stil de viață greșit — ce, cum, când și 
cât mănânc, cât de multă mișcare fizică fac, câtă apă beau și cum 
mă spăl, cum mă expun la soare, ce fel de aer respir, cât sunt de 
cumpătat și cum reușesc să mă stăpânesc, cât și cum mă odihnesc 
şi cum mă raportez la Dumnezeu. 

Ce avem de făcut pentru a fi sănătoși? Să avem grijă ca stilul nostru 
de viaţă să fie în beneficiul organismului nostru, nu împotriva lui. 

Foarte adesea se dovedeşte ca fiind absolut necesară schimbarea 
stilului nostru de viață, lucru care se poate vedea în sănătatea și în 
starea noastră de spirit precară. 

Un stil de viață corect înseamnă SĂNĂTATE. În secolul al 
XIX-lea, o scriitoare deosebită din S.U.A., inspirată cu adevărat 


de Dumnezeu, ne-a făcut cunoscut mai mulți factori esenţiali 
pentru sănătatea și viața noastră, care, dacă sunt cercetaţi cu atenţie, 
ubservăm că vizează toate domeniile vieții noastre. Dacă vom ține 
eama de recomandările Bibliei și ale științei medicale adevărate, 
urmarea va fi sănătate și viață lungă, de calitate. 

Acești factori esenţiali vizează: aerul pe care îl respirăm și felul 
cum aerisim casele noastre, cum beneficiem de efectele razelor 
soarelui, cum ne alimentăm, cum beneficiem de apă, cum ne 
odihnim, cât de multă mișcare fizică facem, cât de stăpâni pe noi 
înşine suntem și cum reuşim să menţinem un echilibru în viața 
noastră, lucru care de altfel, fără ajutor divin, nu ar fi posibil de 
realizat. 

Cum ne putem schimba stilul de viaţă? Prin corectarea 
deprinderilor greșite din trecut și iniţierea unor obiceiuri corecte 
lepate de aceste lucruri care ne influențează global viaţa. De exem- 
plu: obișnuiam să nu aerisesc camera — de-acum o voi aerisi bine; 
Obişnuiam să plec la serviciu dimineaţa fără să mănânc — de-acum 
voi servi un mic dejun consistent; obişnuiam să mă culc la ora 12 
noaptea şi să mă scol la 9-10 dimineaţa — de-acum mă voi culca la 
ora 22 și mă voi scula la ora 6. 

lipseşte curajul de a demara aceste schimbări? Îndrăzniți! „Nu 
Vă mai gândiţi la ceea ce a fost mai înainte și nu vă mai uitati la cele 
vechi.” (Isaia 43,18). 

Sunteţi puţin încrezători în reușită? „Pot totul în Hristos, care 
mă întăreşte” (Filipeni 4,13). 

Fiţi optimişti! Aveţi în vedere că un obicei ne intră în reflex 
după cel mult trei săptămâni de practicare. Nu este greu. Merită să 
incercaţi! Doar primele trei zile sunt grele. Restul merge de la sine. 

În continuare, vom trece în revistă, foarte pe scurt, aceşti factori 
esenţiali care ne influențează stilul de viaţă. 


ALIMENTAŢIA 


„Sufletul binefăcător va fi săturat...” 
(Proverbe 11,25) 


Nutriţia, sau știința alimentaţiei, ne învaţă că alimentele trebuie 
să treacă atât prin tractul digestiv, cât şi prin sita raţiunii, și că 
excesele și carenţele alimentare, atât cantitative, cât şi calitative, 
ne influențează sănătatea. 

Prin ce s-a deteriorat alimentaţia omului? Prin folosirea în tot 
mai mare măsură a alimentelor fierte în locul celor crude, prin 
folosirea alimentelor moi în locul celor tari, prin folosirea în exces 
a proteinelor și grăsimilor animale, a sării, a zahărului, a condi- 
mentelor și produselor chimice, prin folosirea alimentelor rafinate 
foarte sărace în vitamine, substanțe minerale şi fibre în locul 
cerealelor integrale. 

Pentru a fi sănătos, omul are nevoie de aproximativ 40 de 
clemente nutritive. O parte dintre acestea constituie surse de energie 
pentru viaţă. Elementele nutritive se împart în şapte categorii 
importante: glucide, proteine, lipide, vitamine, săruri minerale, fi- 
bre alimentare şi apă. Nici un aliment nu conține toate aceste 
elemente nutritive, de aceea trebuie să folosim o alimentaţie variată. 
Dar, mai pe larg, despre toate acestea, în capitolul următor, 
Alimentatia. 


ACTIVITATEA FIZICĂ 


„Este o bucurie pentru cel neprihănit să facă 
ce este bine...” (Proverbe 21.15) 


Mişcarea fizică este vitală pentru organism. Porunca a patra din 
Decalog ne spune, înainte de a ne vorbi de odihnă, „şase zile să 
lucrezi”. Activitatea este dătătoare de viaţă, este de fapt legea vieții. 

Cine practică exerciţiul fizic are foarte multe beneficii: 

m În primul rând, se simte mai bine. Viaţa e gustată mai bine, 

iar buna-dispoziţie pe care o oferă mişcarea fizică este de 
durată, desigur cu condiţia ca mișcarea fizică să fie continuată. 


Mai mult, hormonii responsabili de această stare de bună 
dispoziţie, care urmează exerciţiului fizic, s-au dovedit a fi 
promotori ai sănătăţii. 

m Are o inimă puternică. Nu este un avantaj de ici, de colo, 
într-o lume în care unul din doi oameni moare din cauza unei 
boli de inimă. Mişcarea fizică scade tensiunea arterială și 
pulsul de repaus, protejând astfel inima şi vasele de sânge. 

m Mișcarea fizică scade nivelul colesterolului LDL (colesterolul 
dăunător) și crește HDL.-colesterolul (colesterolul benefic). 
Un avantaj extraordinar pentru inimă și vasele de sânge! 

m Prin mișcare fizică, oasele se întăresc, aceasta ajutând la 
fixarea calciului şi a altor minerale. Acest lucru este în mod 
deosebit important la persoanele de peste 50 de ani, care 
pierd din ce în ce mai mult calciu şi masă osoasă. 

m Exercițiul fizic combate depresia, ceea ce este extrem de be- 
nefic, având în vedere că procentul de oameni descurajaţi, 
deznădăjduiţi, din zilele noastre, este în continuă creștere. 
De asemenea, înlătură anxietatea şi combate stresul. 

m Sporește vigoarea și eficiența în toate domeniile vieţii. Te 
face să ai efectiv „poftă” de viață. 

m Ajută la menţinerea unei greutăți corporale ideale prin 
dezvoltarea musculaturii și arderea grăsimii. 

m Este unul din cele mai bune somnifere. 

m Stimulează gândirea, voinţa și favorizează cultivarea unei 
dispoziţii optimiste, pozitive. 


Riscuri legate de lipsa activității fizice: 

+ Cei care nu fac mișcare fizică și trăiesc o viaţă inactivă au un 
risc mai mare faţă de multe forme de cancer. 

è De asemenea, lipsa mişcării fizice duce la obezitate, care, la 
rândul ei, generează o serie întreagă de boli. 

è Sedentarismul este responsabil și de apariţia timpurie și 
agravarea osteoporozei. Osteoporoza constă în scăderea 
calciului și a sărurilor minerale din oase, în scăderea densităţii 


acestora. Oasele devin mai fragile, se pot fractura foarte uşor, 
la cele mai mici lovituri. 

Având în vedere cât de mecanizată este societatea de astăzi, este 
atât de necesar să avem în atenţie mișcarea fizică. Exerciţiul fizic 
este, incontestabil, unul din cele mai eficiente mijloace terapeutice. 
Nu există nici un medicament care să rivalizeze cu el. Exercițiul fizic 
regulat contribuie la prevenirea și vindecarea sau cel puţin ameliorarea 
a numeroase boli ca: angina pectorală, hipertensiunea arterială, 
diabetul zaharat, osteoporoza, nevroze etc. 


Ce fel de exerciţii fizice putem practica? 


Cel mai sănătos şi cel mai simplu mod de a face mişcare este 
mersul pe jos, plimbarea în pas vioi. Alte variante mai sunt: înotul, 
ciclismul, grădinăritul și activitatea în jurul casei. Diversele sporturi 
sunt utile desigur, cu condiţia să nu se cultive spiritul de competiţie. 
Stresul generat de competiţie ar putea anula tot efectul benefic al 
mișcării. 

Cel mai bine este ca exerciţiul fizic să fie practicat afară, în acr 
liber și în zone cât mai puțin poluate — preferabil în parcuri, grădini, 
păduri. Atenţie: când este ceaţă este periculos practicarea 
exerciţiului fizic intens (ceața aduce aproape de suprafața 
pământului foarte multe impurități care pot pătrunde adânc în 
plămânii noştri, dacă practicăm în aceste condiţii exerciţii fizice 
intense). De asemenea, atenţie când este vânt — când facem mişcare 
fizică transpirăm mai mult și putem răci uşor. 

Exerciţiul fizic trebuie practicat în mod regulat și, pentru a fi 
eficient, trebuie să dureze cel puțin 15-20 minute, fără întrerupere, 
într-un ritm vioi. Beneficiile cele mai mari sc ating, adoptând un 
program de exerciţii fizice zilnice, care să dureze 30-40 minute. 
Pentru cei ce au probleme cu excesul ponderal, durata exerciţiilor 
fizice trebuie crescută la o oră pe zi, eventual în 2-3 reprize. 

Persoanele cu probleme cardiace trebuie să consulte medicul în 
legătură cu felul exerciţiilor fizice pe care trebuie și pot să le facă. 


APA 


„Cum doreste un cerb izvoarele de apă, așa 
Te doreşte sufletul meu pe Tine, Dumnezeule!” 
(Psalmi 42,1) 


Apa este dizolvantul universal al materiei vii. Aproximativ 70% 
din corpul nostru este apă. Sângele este 83% apă, mușchii 75% și 
chiar oasele au 22% apă. De fapt, întregul nostru corp, fiecare 
funcție a lui necesită apă. De exemplu, ochii noștri. Ei sunt umeziţi 
continuu de o peliculă de apă. Fără apă, ei s-ar usca, s-ar inflama şi 
curând ne-am pierde chiar vederea. Nici urechile nu ar funcţiona 
lără apă. Chiar creierul şi măduva spinării sunt suspendate într-un 
lichid care le protejează de cele mai multe lovituri și accidente. Ce 
să mai vorbim de rinichii noștri care au atâta nevoie de apă pentru 
a putea filtra sângele şi a elimina substanțele de dezasimilaţie prin 
urină; aparatul digestiv are, de asemenea, nevoie de apă în tot 
traiectul său. Pielea are nevoie de apă pentru a se păstra netedă și 
sănătoasă, și chiar oasele au nevoie de apă pentru a-şi menţine 
elasticitatea şi tăria. 

De fapt, organismul uman folosește cantităţi imense de apă. Dacă 
um putea pătrunde în interiorul lui, am rămâne uimiţi de ce se 
petrece acolo, ce uzină în forfotă este acolo. Pe bună dreptate, 
exclama psalmistul David: „Te laud că sunt o făptură aşa de 
minunată!” 

Din fericire, datorită capacităţii sale extraordinare de a conserva 
apa, noi nu trebuie să ingerăm cantitatea uriaşă de apă care ar fi 
necesară tuturor proceselor din corp (ce lecţie de economie ne dă 
Creatorul nostru!). De aceea, pentru a ne ajuta cât mai bine corpul, 
ideal este să bem 8 pahare de apă pe zi, iar vara mai mult, pentru 
ci climinăm mai multă apă prin transpiraţie. 


Cum lucrează apa în corpul nostru? 


Introdusă în organism, după ce stă 15-45 minute în stomac, apa 
trece în intestine, apoi în limfă (lichid care spală toate celulele) și 


sânge și de aici în interiorul organelor, pe care le hrănește şi le 
spală, iar apoi urmează un traseu invers, spre organele de eliminare 
(rinichi, piele, etc.) 

Semnalul că organismul are nevoie de apă este dat de senzaţia de 
sete. Însă noi trebuie să consumăm mai multă apă decât ne dictează 
senzaţia de sete. Pentru a ști dacă bem suficientă apă, un test simplu, 
la îndemâna oricui, este să verificăm culoarea urinei. Este bine atunci 
când aceasta este incoloră sau de culoare galben deschis. 


Apa — băutura cea mai sănătoasă 


Apa este băutura cea mai sănătoasă. Când nu este curată, este 
bine să folosim filtre de apă. Şi apa minerală este bună, însă trebuie 
cercetate bine indicaţiile pentru fiecare fel de apă şi, de asemenea, 
trebuie să ne cunoaștem bine afecțiunile de care suferim (sunt boli 
care au contraindicaţii la anumite ape minerale). 

Apa se bea numai între mese. Băută în timpul mesei, apa 
încetinește digestia, răcind şi diluând sucurile gastrice. Încetinirea 
digestiei are următoarele consecințe foarte dăunătoare: 

+ alimentele stau prea mult în stomac, îl suprasolicită și îl 

predispun la îmbolnăviri; 

è alimentele trec în intestin înainte de terminarea digestiei 
gastrice; diluarea sucului gastric duce la micşorarea capacităţii 
de dezinfectare a alimentelor, mărindu-se riscul de trecere 
în intestin a unor microbi şi viruși care dau infecțiile 
intestinale; omul percepe aceasta prin senzaţia de balonare. 

Este bine ca apa să se bea cu cca 30 minute înainte de masă, 
deloc în timpul mesei şi din belșug între mese. 


Orar pentru a bea apă 

Dimineaţa, la sculare beţi 1-2 pahare de apă. Aveţi grijă să nu 
fie prea rece. Aceasta va curăța stomacul de mucozităţile care se 
produc în timpul nopţii. Apoi, între orele 9-11, mai savuraţi 2-3 
pahare. După-amiaza, de asemenea, beţi 2 pahare. lar înainte de 
culcare, cam cu 1 oră, mai beţi un pahar. În total, veți aduna 8 


pahare. Este bine să aveți chiar o măsură — de exemplu, la serviciu 
luaţi-vă o sticlă de apă și veţi ști exact cât ați consumat. 

Tineți cont, de asemenea, că activitatea intensă sau momentele 
când organismul nostru este bolnav, necesită mult mai multă apă. 

Apa băută între mese spală bine traiectul digestiv și îl pregăteşte 
pentru primirea alimentelor. Ca să înțelegeţi mai bine de ce este 
necesar să bem apă din belşug între mese, să ne gândim cum ar fi 
dacă am mânca dintr-o farfurie nespălată, cu o lingură care nu este 
curată! Așa ar fi tubul nostru digestiv, nepregătit, murdar — fără ca 
apa să fi trecut din belșug prin el — atunci când primește alimentele 
pe care i le oferim la masă. 


Să bem numai apă? 

Ce facem cu celelalte alimente care au un conţinut ridicat în 
apă? Cum şi când consumăm lichidele? 

Ceaiurile, laptele, sucurile de fructe, supele, compoturile sunt 
considerate alimente și ele se mănâncă, nu se beau, adică se iau 
înghițitură cu înghiţitură, se mestecă, de preferat cu ceva consis- 
tent alături — supa cu pâine sau crutoane, iar ceaiul sau laptele cu 
cereale, biscuiţi, diverse prăjiturele făcute în casă, musli, etc. Acestea 
se consumă numai în timpul meselor - sunt ALIMENTE. Dacă 
aveţi un abdomen mai voluminos, pe lângă faptul că, probabil, 
mâncaţi prea mult, cauza trebuie căutată în felul în care consumați 
aceste lichide și, de asemenea, apa între mese. Atenţie?! Pare un lucru 
mărunt, dar are repercusiuni mari asupra sănătăţii noastre, asupra 
felului în care ne simțim în fiecare zi. 

Dacă vă simțţiţi tot timpul balonațţi, indispuşi din cauza a ceea ce 
simțiți că se petrece în abdomen, verificați-vă urgent obiceiurile în 
această privință. Ele sunt tot atât de importante ca și alimentaţia 
pe care o ingeraţi și nu este întotdeauna de vină gospodina care v-a 
pregătit mâncarea. Nu, dimpotrivă, de cele mai multe ori vina este 
în felul în care mâncăm și bem apă. k 

Aşadar, apa este singurul lichid care se bea între mese! In rest 
nimic! Nu sucuri, nu supe, nu... Dacă este necesar să beți ceaiuri 
între mese, acestea se beau neîndulcite. 


Cât despre băuturile răcoritoare de tot felul, care ne-au invadat 
din toate părțile şi care conţin cantități foarte mari de zahăr (o 
sticlă de 1,5 1 conţine 600 g zahăr!), nu pot să vă spun decât că, 
atunci când doriți o băutură mai bună, dulce și gustoasă, luaţi o 
lămâie proaspătă, o portocală, stoarceţi-o bine și faceți o limonadă 
sau beţi suc de portocală și ceva mai bun decât așa ceva nici că se 
poate ... sau beţi suc de mere, de pere sau de orice alte fructe de 
sezon, pe care îl faceți dumneavoastră în casă. Și aceasta, desigur, 
în timpul mesei, cel mai bine la micul dejun, împreună cu cereale 
sau produse din cereale, căci între mese se bea numai apă! 


Apa în uz extern 


În uz extern, apa se folosește pentru curățirea corpului nostru. 
Este bine ca zilnic să facem duș, să ne spălăm cât mai bine şi, 
săptămânal, să facem baie generală. Efectul folosirii apei în uz 
extern este benefic pentru toate funcţiile organismului nostru, care 
ne spune întotdeauna „mulțumesc” pentru senzaţia de „atât de bine”, 
pe care o simțim după ce o folosim. 

Să ne spălăm cât de des cu putință pe mâini, căci mediul 
înconjurător a devenit foarte murdar. Microbii neîndepărtaţi de pe 
mâini ajung în corpul nostru şi pot genera multe boli: infecţii diges- 
tive, infecţii ale pielii (abcese, furunculi etc.). Educaţi-i pe copii de 
mici să se spele. 

Ce se întâmplă atunci când nu ne spălăm pe corp zilnic? Toxinele 
pe care le eliberează corpul nostru prin piele (transpiraţie), pe lângă 
senzația exterioară neplăcută pe care ne-o dau, ajung să se 
reabsoarbă în piele şi ajung din nou în corpul nostru, în loc să fie 
îndepărtate. Astfel, noi nu colaborăm cu corpul nostru, care își 
face atât de frumos datoria și ne trimite la suprafaţă, la îndemână 
deci, ceea ce noi trebuie doar să îndepărtăm cu apă și săpun. De ce 
emană un miros atât de urât unele persoane? Pentru că nu au înţeles 
tocmai acest lucru. Ele nu îşi ajută corpul, ci îi sunt adevărați 
vrăjmași. Repătrunderea în corp a toxinelor cauzează, desigur, multe 
boli. 


De asemenea, este bine să ne spălăm bine hainele, lenjeria de 
pat și tot ce se poate spăla din casă. Practic, atunci când cumpărăm 
lucruri pentru casă, cum ar fi: perdele, draperii, covoare, carpete, 
mochete, ar trebui să ne punem neapărat întrebarea: Voi putea spăla, 
curăța periodic aceste obiecte? Sunt ele confecționate dintr-un 
material care să permită curăţarea? Dacă nu este posibil acest lucru, 
atunci ele vor constitui un loc favorabil pentru cuibărirea prafului 
şi deci a microbilor de tot felul. lar casa respectivă va mirosi tot 
mai urât și va fi un cuib de boală. 

Să beneficiem cât mai mult de efectele extraordinare ale apei, 
atât în uz intern, cât şi extern, și să-l mulțumim lui Dumnezeu că 
trăim într-o ţară în care apa este disponibilă, chiar dacă nu este 
întotdeauna de cea mai bună calitate. 


SOARELE 


„Căci la Tine este izvorul vieţii, prin lumina 
Ta vedem lumina” (Psalmi 36,9) 

„Dulce este lumina şi o plăcere pentru ochi 
să vadă soarele” (Eclesiastul 11,7) 


Soarele este sursa principală de energie pentru planeta noastră. 
Lumina solară este indispensibilă pentru viață și păstrarea sănătății. 
Datorită ei se produce în piele vitamina D. Radiația ultravioletă a 
luminii solare lucrează ca un dezinfectant capabil sa distrugă 
numeroși germeni patogeni. Dar mai ales stimulează toate procesele 
vitale şi tonifică organismul. Acolo unde pătrunde soarele este viață 
și sănătate. S-a constatat că în timpul iernii, când sunt mai puţine 
zile însorite, crește frecvenţa depresiilor nervoase. Expunerea la 
soare se face cu precauţie datorită faptului că pătura de ozon, care 
acoperă pământul şi care filtrează razele solare, se află în proces 
de subțiere. De aici rezultă o radiaţie solară mai intensă, care este 
primită pe suprafața pământului. Niciodată nu s-a recomandat să 
petrecem ore întregi expunându-ne corpul la soare, iar acum cu 
atât mai puțin. 


Încă din vremurile îndepărtate ale lui Iov, oamenii se întrebau: 
„Pe ce cale se împarte lumina?” Şi oricine priveşte cerul înstelat 
într-o noapte senină de vară nu poate să nu fie adânc mișcat de 
măreţia priveliștii care se desfășoară în faţa ochilor. Dar spectacolul 
nu se sfârşeşte în spaţiile infinite ale boltei cereşti. Pământul, cu 
fiecare colțişor al său, este presărat cu minunăţii de forme şi culori. 
Și ochiul nu se mai satură privind peisajele ce-l îmbie și-l delectează 
cu frumuseți mereu uimitoare. Dincolo de virtuțile sale estetice, 
soarele este indispensabil supravieţuirii fizice. Lumina și căldura 
lui sunt acelea care permit plantelor să încolţească, să crească, să 
înflorească, să rodească și astfel să fie asigurată hrana necesară 
animalelor și oamenilor. Lumina înseamnă deci viaţă. 

Și pentru organismul omenesc razele soarelui au multe funcţii 
importante, printre care se numără formarea vitaminei D, stimularea 
sistemului nervos şi a glandelor endocrine, reglarea ritmurilor 
biologice, stimularea imunităţii. 

Ce este de fapt lumina, acest dar uimitor de care ne bucurăm 
fără să ne dăm seama? Din punct de vedere știintific, lumina este 
un complex de radiaţii electromagnetice. Radiația luminoasă care 
ajunge la noi este compusă din trei mari spectre: radiaţiile ultraviolete 
(UV), radiaţiile vizibile și radiaţiile infraroșii (IR). La aceste trei 
categorii importante, se adaugă radiaţiile cosmice, razele gama, 
razele X și altele. Radiațiile vizibile constituie aproximativ 40% 
din totalul radiaţiei luminoase, care atinge suprafaţa solului. Școlari 
fiind, am învăţat cu toţii, şi poate chiar am urmărit în mod experi- 
mental în laboratorul de fizică, faptul că, la trecerea printr-o prismă 
triunghiulară, lumina albă se descompune în culorile curcubeului. 
De fapt, chiar şi cei care, poate, nu au avut posibilitatea de a afla 
despre acest fenomen la școală, au avut cu siguranță şansa pe care 
cu toţii o avem din când în când, de a admira după o ploaie de vară, 
un curcubeu care se arcuiește peste bolta încă parţial acoperită de 
nori. Razele UV au proprietatea de a distruge numeroase virusuri 
şi bacterii. Camerele unde nu pătrunde lumina, încăperile ale căror 
ferestre sunt acoperite cu draperii groase, jaluzele, perdele compacte, 


sunt un mediu prielnic dezvoltării microbilor de tot felul, și în felul 
acesta sunt favorizate îmbolnăvirile. Dacă doriți să fiti sănătoşi, 
lăsați ca razele soarelui să patrundă prin ferestrele deschise larg în 
locuința dumneavoastră. Razele UV vor reduce în mod radical 
numărul de microbi. E adevărat, s-ar putea ca unele lucruri din 
casă, mobilierul, covoarele etc. să se decoloreze puţin, dar această 
pierdere este incomparabilă cu câştigul pe care îl veţi avea în ce 
privește sănătatea. 

Se poate oare trage concluzia: „Cu cât mai mult soare, cu atât 
mai bine”? Să fim rezervaţi cu răspunsul! Expunerea exagerată la 
soare, poate avea ca urmare, datorită acelorași raze UV, arsuri 
uneori chiar foarte grave. Sau, datorită razelor IR, poate să apară 
insolaţia, o inflamație a învelişurilor creierului, cu manifestări și 
consecinţe nu rareori foarte grave. De fapt, acestea ar fi doar unele 
inconveniente imediate ale expunerii exagerate la soare. În afară 
de aceste efecte imediate, expunerea abuzivă la soare pe perioade 
mai îndelungate de timp este corelată cu cancerul de piele sau, în 
cel mai fericit caz, cu îmbătrânirea prematură a pielii. 

Cum ne putem asigura necesarul de raze UV, fără a suferi 
urmările nedorite ale excesului? Care este durata optimă pentru 
expunerea la soare şi ce reguli trebuie respectate pentru a evita 
efectele nedorite? Cercetările arată că, pentru ca o persoană cu 
ten obișnuit să obţină suficientă vitamina D, are nevoie în medie 
doar de 10 -15 minute de expunere zilnică. Dacă doriți sau sunteţi 
nevoiţi să staţi la soare mai mult timp, este indicat să vă protejaţi 
tegumentele purtând îmbrăcăminte și, respectiv, pălărie adecvată. 

Este bine să fim conștienți de variaţia cantitativă a luminii solare 
de la un anotimp la altul. In timpul verii, când zilele sunt lungi, 
grija principală trebuie să fie aceea de a ne proteja de expunere 
excesivă, de a evita arsurile atât de neplăcute, ca să nu mai vorbim 
de insolaţie. Pe de altă parte, în timpul iernii, când zilele sunt scurte 
şi cerul e mai înnorat, puțini oameni ajung în mod spontan să-şi 
asigure o expunere minimală la atât de necesarele raze UV din 
spectrul solar. De aceea, pe durata anotimpului rece, trebuie 


acordată o mai mare atenţie plimbărilor în aer liber în timpul zilei. 
Acest lucru trebuie avut în vedere cu atât mai mult cu cât, în unele 
zone intens industrializate, poluarea atmosferică poate determina 
o reducere de 30% sau chiar mai marcată a ultravioletelor din razele 
solare. 

Mai există un aspect foarte important legat de razele solare. 
Majoritatea populaţiei din ţările industrializate petrece cea mai mare 
parte a timpului în încăperi, în condiţii de iluminare artificială. 
Spectrul radiaţiilor produse atât de lumina becurilor cu incandescenţă, 
cât şi a lămpilor cu fluorescentă, diferă semnificativ faţă de lumina 
naturală a soarelui. Lumea medicală privește cu îngrijorare 
crescândă la aşa-numita problemă a maliluminaţiei. Condiţiile defa- 
vorabile de iluminat afectează multe dintre funcţiile organismului 
nostru. Iluminarea defectuoasă duce la scăderea capacitaţii de 
muncă fizică și intelectuală, la scăderea randamentului la învațătură 
al şcolarilor și chiar la îngreunarea efectului terapeutic la bolnavii 
cu spitalizare îndelungată. 


AERUL 
„PI întinde cerurile ca o mahramă ... 
(Isaia 40,22) 

Omul poate supraviețui câteva săptămâni fără hrană, câteva zile 
fără apă, însă numai câteva minute fără aer. Aerul este esenţial 
pentru viaţă. Cinci minute fără aer provoacă leziuni ireversibile la 
nivelul celulelor nervoase, cu consecinţe grave asupra sănătăţii, 
amenințând viaţa. 

De ce este aerul atât de important? Pentru că el conţine oxigen. 
Când inspirăm aerul în plămâni, oxigenul este transferat în globulele 
roșii ale sângelui, care îl vor duce mai departe la toate celulele 
organismului. La nivelul acestora au loc reacţii chimice vitale. În 
urma lor, rezultă bioxidul de carbon, pe care tot globulele roşii îl 
transportă la plămâni, care îl vor da afară din corp, prin expiratie, 
căci este un produs rezidual. Cu alte cuvinte, aerul ne furnizează 
oxigenul dătător de viață. 


» 


Zilnic prin plămânii noștri trec 10.000 litri de aer. Aerul conţine, 
pe lângă oxigen și hidrogen, azot și, din păcate, uneori și elemente 
nocive din cauza poluării atmosferei pământului nostru. Însă 
Dumnezeu a avut grijă de noi, ne-a echipat plămânii cu mecanisme 
de apărare, atâta timp cât nu se depăşesc anumite limite. Aerul, 
care pătrunde prin căile respiratorii — nas, gură, trahee, bronhii, 
bronhiole, este filtrat, umezit şi încălzit la temperatura corpului. 
În final, el ajunge în cele mai mici cămăruţe ale plămânilor, numite 
alveole, care sunt tapetate cu o reţea de vase de sânge foarte mici, 
numite capilare. La nivelul acestor capilare, se realizează schimbul 
de gaze — oxigen și bioxid de carbon. Acest schimb are loc rapid — 
în aproximativ 1 minut, tot sângele trece prin plămâni, fiind oxigenat. 
Ce minune! 

Aerul conţine şi praf. Nasul poate filtra acest praf, de aceea 
este bine să respirăm pe nas și să-l ferim de infecții. 

Este foarte importantă calitatea aerului pe care-l respirăm. Cel mai 
bun aer se află în apropierea zonelor verzi, a pădurilor, lângă lacuri, 
mări şi oceane. De aceea ne simțim atât de bine la munte, la mare sau 
în parc. Acest aer conține din abundență oxigen și ioni negativi. 

Lipsa aerului curat afectează celulele nervoase, centrii rațiunii, 
ai judecății şi ai afectivității. De aceea, un aer viciat slăbește eficienţa 
minţii noastre. Cei a căror activitate le solicită mult mintea, 
intelectul, categorie din care fac parte și elevii, studenţii, trebuie să 
aibă grijă să ofere continuu plămânilor un aer cât mai bun cu putință. 

Oxigenul se poate obține numai prin respiraţie. Este bine să ne 
ajutăm respiraţia printr-o postură (poziţia corpului) corectă: umerii 
spre spate, pieptul în faţă, spatele drept; prin îmbrăcăminte lejeră, 
prin respirație diafragmatică (să punem la lucru diafragma, 
mușchiul abdominal în respiraţie) și cât mai multă mișcare fizică. 

Cel mai aprig duşman modern al aerului din încăperi este fumul 
de tutun. Este periculos atât fumatul activ, cât şi contaminarea 
nefumătorilor din jur — fumatul pasiv. 

În ce privește locuinţele noastre şi încăperile în care stăm pe 
parcursul zilei, este bine să ne deprindem să le aerisim cât mai 


mult, practic geamurile ar trebui să stea mai mult deschise, cu 
excepţia anotimpului rece când, de asemenea, trebuie să aerisim 
cât de mult cu putinţă. Să aerisim bine și aşternutul de pat dimineaţa. 


CUMPĂTAREA 


„Cel ce este stăpân pe sine pretuieste mai 
mult decât cine cucereşte cetăți” 
(Proverbe 16,32 u.p.) 


Domeniul acesta al stilului de viață cuprinde înfrânarea de la 
tot ceea ce este dăunător pentru viaţă și sănătate, de exemplu: 
folosirea alcoolului, tutunului, cafelei, jocurilor de noroc etc. și 
moderaţția, cumpătarea în lucrurile bune, adică în folosirea 
lucrurilor bune, a alimentelor bune, cumpătarea în muncă, odihnă, 
recreere, studiu, curăţenie etc. Realizarea acestui echilibru este o 
adevărată artă și, în vederea acestui lucru, este nevoie să ne 
cunoaștem mai bine pe noi înşine, să încercăm să aducem la suprafață 
tot ceea ce este ascuns în ființa noastră și scoate colții când nu ne 
aşteptăm, să nu mai alintăm „copilul” care, din păcate, supraviețuiește 
— în sensul negativ — în noi înșine până la adânci bătrâneţi și, mai 
presus de orice, să învăţăm stăpânirea de sine. Cel mai bun exemplu 
de urmat în această privinţă îl constituie Domnul nostru Isus 
Hristos. 

Cumpătarea este o virtute care se obţine printr-o puternică 
disciplinare de sine. Trebuie stabilite cu exactitate valorile vieţii, 
priorităţile ei şi instituite principii şi reguli personale. 

Stăpânirea de sine nu înseamnă nicidecum o viaţă de pustnic, o 
viaţă fără bucurie, desfătare. Dimpotrivă, o viață cumpătată este o 
viaţă care aduce cele mai mari satisfacţii și bucurii în viaţă. Este 
nevoie doar de stăruinţă și perseverenţă. 


ODIHNA 


„Eu mă culc și adorm în pace căci numai Tu, 
Doamne, îmi dai liniște deplină în locuința mea”. 
(Psalmi 4,8) 


Corpul și mintea noastră, ca să funcţioneze bine, au nevoie 
odihnă. Așa au fost ele făcute. Acest lucru este trecut de Creator, 
de Dumnezeu Însuși, în instrucțiunile noastre de utilizare. Altfel 
nu se poate. Suntem fiinţe vii. Gândiţi-vă puţin că până și mașinile, 
nişte corpuri neînsufleţite, au nevoie de anumite perioade de 
refacere, de oprire din activitate. Corpul omenesc, aşa cum este el 
plămădit, are cel mai bun randament atunci când îmi oferă ceea ce 
mi se cuvine — adică: 

m odihnă zilnică — 6-8 ore de somn pe noapte, 

m odihnă săptămânală — o zi pusă special de o parte, pentru o 

odihnă specială, și 

m odihnă anuală (concediu). 

Pe parcursul istoriei, unii s-au socotit mai isteţi şi au vrut să 
facă săptămâna de lucru de 10 zile. Alţii au vrut să facă ziua de 
lucru de 18-20 de ore. Alţii au muncit ani de-a rândul fără a-și lua 
câteva zile de răgaz. Urmarea: dezastru. Accidente de muncă, mulți 
morți, scurtarea drastică a duratei de viaţă, chiar cu zeci de ani. 

Ştiţi care este cea mai mare provocare a societăţii de azi? Stresul. 
Vestea extraordinară este că cei care respectă odihna zilnică şi cea 
săptămânală au o putere mai mare de control asupra stresului. 

Odihna o putem numi „vitamina O”. Ea are patru componente: 

O, — somnul, odihna fizică 

O, — odihna spirituală, ziua de odihnă săptămânală. 

O, - recreerea 

O, — meditaţia, cu forma sa cea mai eficientă, rugăciunea înălțată 
către Dumnezeu. 

Combinate în doze echilibrate, aceste componente ne ajută să 
fim în fiecare dimineaţă vioi, ageri, sprinteni, cu plăcere de viaţă și 
de muncă. Ne vom scula cu bateriile încărcate şi ele se vor descărca 


cu folos, încet-încet pe parcursul zilei, fără să ne uzeze peste măsură. 

Propuneţi-vă să dormiţi în fiecare noapte atât cât ştiţi că vă este 
necesar pentru a vă reface. Unora le sunt necesare 6 ore de somn, 
în timp ce altora le sunt necesare 8 ore. Administraţi-vă timpul de 
aşa natură, încât să vă asiguraţi neapărat acest timp. Nu veţi pierde 
nimic, dimpotrivă veţi câştiga un timp pe care îl veţi folosi în muncă 
mai eficient. 

Revizuiţi modul în care munciti. Și acest lucru este foarte 
necesar. Împărţiți cantitatea totală de muncă în mod egal, pe 
parcursul zilelor lucrătoare ale săptămânii, având grijă ca spre 
sfârșitul ei să planificaţi treburi ceva mai uşoare. Munciţi cu plăcere. 
„Tot ce faceti, faceti cu toată inima, ca pentru Domnul”, aşa ne învaţă 
apostolul Pavel. Satisfacţia lucrului bine făcut aduce bucurie, 
împlinire. Și ce bine dormi când închizi ochii şi te gândești la 
realizările de peste zi! Dar atunci când n-ai făcut nimic sau toate 
au ieșit de-andoaselea, şi somnul va fi agitat și va începe o perioadă 
de continuă frământare. Așadar, ca să dormi bine, munceşte bine 
peste zi, cu folos, şi o să guști din plin somnul. „Du/ce este somnul 
lucrălorului... ”, spune înțeleptul Solomon și câtă dreptate are. 

Aveţi în vedere că somnul dinainte de miezul nopţii este cel mai 
odihnitor. Deci, ideal este să vă culcaţi cel târziu la ora 22. E de 
preferat să te scoli la 5 dimineaţa, decât să te culci la 1 noaptea și 
să te scoli la 8 dimineaţa. Este o problemă ce ţine doar de felul cum 
te educi pe tine însuţi și cum îți administrezi timpul. 

De asemenea, cina trebuie servită devreme, cel târziu la ora 6, 
sau cu 4 ore înainte de culcare. Aceasta trebuie să fie uşoară. Ultimul 
pahar de apă pe care îl bei să fie cu cel târziu o oră înainte de 
culcare. 

O baie caldă înainte de culcare are efect relaxant. Dacă este 
posibil, o plimbare scurtă înainte de culcare, făcută în pas lejer, 
este foarte binevenită. Exerciţiile fizice intense înainte de culcare 
nu sunt recomandate. 

Puneţi-vă timp deoparte și pentru recreere. Alternanţa muncă 
— recreere, chiar pe termen scurt, e foarte importantă. Fiecare om 


face cu mai multă plăcere un anumit lucru. Fie că este vorba de a 
răstoi o revistă bună, a citi o carte bună, fie că e vorba de croşetat, 
tricotat, de ieşit într-un parc, de a vorbi la telefon cu un prieten. 
Orice înseamnă pentru tine recreere. Bucură-te din plin de ea! 
Recreerea ne fortifică mintea, ne schimbă atitudinea. Poate că la 
acest capitol trebuie să ne revizuim un pic şi mentalitatea. 

Fă-ţi obiceiul de a te comporta ca un copil faţă de Tatăl tău din 
ceruri. Du-te la EI, prin rugăciune, meditaţie, şi spune-i tot ce ai pe 
suflet. El te poate ajuta așa cum nimeni altul nu o poate face. Dacă 
totuşi trebuie să treci prin încercări foarte grele, chiar dacă nu e 
posibil să scapi fără ele, El îţi va da putere să le depăşeşti cu bine. 
Preţuiește rugăciunea ca ocazia de aur de a te întări sufletește. Și 
nu uita, Stăpânul Universului este gata să te primească în audiență 
la El, la orice oră, pe care tu o poţi alege (care șef sau director mai 
face asta?) și poţi să-i spui absolut orice te frământă. El te ascultă. 
Cugetă la acest privilegiu extraordinar. După ce intri în legătură cu 
Cel Preaînalt, prin rugăciune, vei primi putere cum nici nu gândești. 
Vei gusta din plin odihna. Vei avea pace şi liniște lăuntrică şi acestea 
reprezintă daruri de mare preţ. Vei putea dormi așa de bine! 

Ca o încununare a faptului că ÎI recunoști pe El ca Domn al 
vieţii tale, dăruieşte-l o zi întreagă pe săptămână Lui — ai nevoie și 
de odihnă spirituală, ca să te refaci pe deplin. Dar fii atent, nu 
oricare zi, ci este una specială, pusă deoparte de El pentru aceasta, 
care poartă într-însa o binecuvântare deosebită. Numai aceea te 
poate face împlinit pe deplin, numai aceea îţi poate da adevărata 
odihnă. Celelalte nu au acest dar. Nu ştii care este? Cercetează 
Biblia și vei descoperi. 

Folosește şi perioada de odihnă anuală — concediul, astfel ca să 
dai ocazie corpului tău să se regenereze și, de asemenea, pentru 
relaţiile din familia ta. Beneficiul va fi enorm. 


ÎNCREDERE ÎN DUMNEZEU 
(Echilibru mintal și spiritual) 


„Incredinţează-ţi soarta în mâna Domnului, 
încrede-te în El si EI va lucra”. 
(Psalmi 375) 


Nimic nu ajută mai mult la sănătatea corpului și a sufletului 
nostru ca păstrarea unui spirit de laudă şi mulţumire, izvorât din 
încrederea noastră în Dumnezeu. 

Încrederea în Dumnezeu este cheia succesului pentru o sănătate 
deplină, în toate dimensiunile ei. Ea oferă pacea și odihna sufletului 
nostru. „În liniște şi odihnă ja fi mântuirea voastră. În seninătate şi 
încredere va fi tăria voastră”. „Ferice de cei ce nădăjduiesc în EP, 
(Isaia 30,15.18). Ea oferă sănătatea trupului nostru. „O inimă bună 
este un bun leac”. (Proverbe 17,22) 

Trebuie să cultivăm continuu o încredere totală și permanentă 
în El. Aceasta se poate realiza numai prin cunoașterea de 
Dumnezeu, ceea ce va avea ca urmare un spirit de laudă și 
mulţumire, iar rezultatul va fi sănătatea noastră. Aceasta este 
sursa noastră principală de energie în viaţă. 

„În ziua aceea vor zice: “Acesta este Dumnezeul nostru în care 
aveam încredere că ne va mântui. Acesta este Domnul în care ne 
încredem. Să ne veselim şi să ne bucurăm de mântuirea Lui?” 

Un corp sănătos, o minte sănătoasă și un spirit sănătos — în 
vederea unui caracter drept și frumos — iată un ideal pentru fiecare. 
Cum ar arăta lumea noastră, dacă tot mai mulţi oameni și-ar însuși 
acest ideal? 


Capitolul II 


ALIMENTAŢIA 


„De ce cântăriți argint pentru un lucru care 
nu hrăneşte? De ce vă dați câștigul muncii pentru 
ceva care nu satură? Ascultaţi-Mă, dar, si veti 
mânca ce este bun si sufletul vostru se va 
deslăta cu bucate gustoase”. (Isaia 55,2) 


1. Importanță, istoric 


Alimentatia, percepută în general ca un obicei, şi poate fi numită 
şi așa, este, fără îndoială, obiceiul care influenţează cel mai mult 
sănătatea oamenilor. Obiceiul de a mânca se repetă constant pe 
parcursul vieţii noastre. Cercetările în domeniu arată că 70% din 
boli au legătură directă cu alimentaţia noastră. Unii specialişti îi 
acordă o importanţă şi mai mare, de ex. dr. Osler, susține că 90% 
dintre boli, cu excepţia infecțiilor și a accidentelor, sunt strâns legate 
de alimentaţie. 

Alimentaţia, adică ceea ce mâncăm, felul cum mâncăm, cât 
mâncăm şi când mâncăm, constituie un proces voluntar şi conștient, 
şi este, de aceea, educabil. Voința și decizia individului sunt deci 
implicate. 

În ultimii ani, s-a produs o adevărată explozie a interesului cu 
privire la relaţia dintre alimentaţie și sănătate. Cercetările, studiile, 
statisticile arată continuu importanţa unei alimentaţii sănătoase. 
Din ce în ce mai mulți oameni doresc să ştie în ce fel îşi pot 
îmbunătăți alimentaţia și cum să folosească cele mai sănătoase 
produse alimentare. Aceasta este cât se poate de îmbucurător. Este 
adevărat, motivele pentru care oamenii fac acest lucru pot fi diferite. 


Totuși, faptul că se întâmplă acest lucru este lăudabil, pentru că cei 
care sunt sinceri căutători după adevăr şi în acest domeniu pot 
ajunge în cele din urmă şi la motivaţia sănătoasă. 

Hrana pe care o ingerăm constituie combustibilul care face să 
funcţioneze mașinăria atât de complexă a fiinţei noastre. Orice ma- 
şină funcţionează cu combustibilul prevăzut de cel ce a construit-o. 
Pentru a ști cum funcţionează corpul omenesc, trebuie să-L 
consultăm pe Cel ce l-a întocmit, adică pe Creatorul lui, pe 
Dumnezeu. Cum putem face acest lucru? Cercetând Biblia, cartea 
care ne prezintă tot ce trebuie să știm despre El. În Biblie se găsesc 
indicaţii suficiente cu privire la hrana pe care omul trebuie să o 
consume. La început, imediat după crearea sa, când omul era fără 
păcat, Dumnezeu i-a dat ca hrană „orice iarbă care face sămânță și 
care este pe fata întregului pământ şi orice pom care are în el rod cu 
sământă” (Geneza 1,29). Deci hrana prescrisă de Creator pentru 
om era alcătuită din cercale, fructe, seminţe și legume. A urmat 
însă păcatul, care a produs acea schimbare de nedorit pentru om — 
neascultarea — ce l-a condus la boală şi moarte, astfel că, după potop, 
Dumnezeu ia o măsură de forță majoră temporară: îi îngăduie omului 
să mănânce și carne. Prescripţiile pentru această nouă situaţie 
intervenită, pe care Dumnezeu o dorea cât mai scurtă, spre binele 
omului, se găsesc în Biblie, în cartea Levitic, la capitolul 11, unde 
sunt speciticate în detaliu animalele care erau permise omului ca 
hrană. Ceea ce omului de la început i se părea de neconceput, din 
păcate, cu trecerea vremii, a devenit o obișnuință. Așa se face că 
acum, spre sfârşit de istorie, omul mănâncă nu numai carne de 
porc, iepure, cămilă etc. (animale interzise de Creator, pentru că 
fac rău corpului omului), dar și ceea ce odinioară era considerat o 
scârboșenie - omul a ajuns să mănânce broaște, șerpi, raci și tot 
felul de alte animale necurate și, culmea, s-a ajuns a se considera 
acest lucru ca fiind normal. Dar „normalitatea” aceasta se vede 
foarte bine în efectele ei asupra stării de sănătate a omenirii. 
Majoritatea bolilor care scurtează și distrug viaţa omului provin 
din această alimentaţie, care nu respectă prescripțiile Creatorului. 


Dacă este adevărat acest lucru, atunci este adevărat și reversul. 
Dacă omul respectă sfaturile lui Dumnezeu cu privire la felul cum 
să se alimenteze, atunci el are încă la dispoziţie şansa unei vieţi de 
calitate şi de lungă durată. 

Dacă privim în decursul istoriei cum a evoluat sănătatea și viaţa 
omului în funcție de impactul pe care l-a avut alimentaţia asupra 
lui, vom descoperi că, în acele perioade şi la acele grupuri de oameni 
care au ascultat de prescripțiile divine, media de viaţă și calitatea 
vieţii acelor oameni au fost net superioare celorlalți. Până la potop, 
când omul s-a alimentat strict cu ceea ce a rânduit Dumnezeu, media 
de viaţă a fost de 912 ani! După potop, când oamenii încep să con- 
sume din carnea animalelor curate, media de viaţă scade brusc la 
100 de ani! În zilele noastre, oamenii care consumă carne și de la 
animalele necurate trăiesc în medie 60 de ani, cei care consumă 
carne doar de la animalele curate trăiesc în jur de 65 de ani, iar 
aceia care respectă hrana lăsată iniţial de Dumnezeu ca hrană pentru 
om — adică o alimentaţie vegetariană — trăiesc cu 5-7 ani mai mult. 
Există şi triburi izolate, care, generaţii de-a rândul, nu au folosit 
deloc carne, în rândul cărora a fi centenar este un lucru obișnuit. 
De remarcat însă un lucru, în perioada întunecată a Evului Mediu, 
când oamenii nu aveau acces la Biblie, şi deci la cunoştinţele oferite 
de ea şi în acest domeniu, viaţa omului era amarnic de grea şi foarte 
scurtă: în medie 35 de ani. O dată cu Reforma, în sec. al XVI-lea, 
când Biblia a fost pusă din nou în mâinile oamenilor, situaţia începe 
să se îmbunătăţească treptat, ajungând la o culme în sec. al XIX-lea. 
În această perioadă, s-au remarcat în special trei persoane care au 
susținut alimentaţia sănătoasă: Sylvester Graham, Ellen G. White 
şi dr. John Harvey Kellog. Activitatea acestora se face simțită până 
în zilele noastre, prin produsele pe care le-au iniţiat sau prin ideile 
pe care le-au susţinut. În zilele noastre, așa cum am amintit deja, se 
pare că există din nou o mişcare în favoarea alimentaţiei sănătoase, 
prescrise iniţial pentru om. Este important ca fiecare dintre noi să 
își precizeze poziţia în această privință, căci aceasta ne va afecta, 
fie că vrem sau nu, starea de sănătate. 


2. Principii pentru o alimentaţie sănătoasă 


„Dacă vei asculta cu luare aminte glasul 
Domnului Dumnezeului tău, ... gi dacă vei păzi 
toate legile Lui, nu te voi lovi cu niciuna din 
bolile cu care am lovit pe egipteni. Căci Fu 
sunt Domnul care te vindecă” (Exod 15,26) 


Asiguraţi-vă 2-3 mese regulate pe zi, în funcţie de programul 
personal. Puneţi-vă deoparte minimum 20 minute liniștite 
pentru fiecare masă. 

Masa de dimineaţă (numită incorect în limba română „micul” 
dejun) trebuie să fie o masă consistentă, furnizând cam 40% 
din hrana unei zile. 

Cina, masa cea mai ușoară a zilei, trebuie să fie servită cu 4 
orc înainte de culcare, astfel ca stomacul și tubul digestiv să 
se poată odihni în timpul somnului. Evitaţi mesele bogate și 
la ore târzii. 

Lăsaţi 5-6 ore interval între mese, astfel ca mâncarea ingerată 
să poată fi digerată înainte de a o introduce pe următoarea. 
Nu mâncaţi nimic între mese, nici măcar fructe. 

Între mese beti din belşug apă. 

Beţi 8 pahare de apă pe zi astfel: 1-2 pahare dimineaţa la 
sculare, | pahar cam cu 1-2 ore înainte de culcare, iar restul 
între mese, în intervalul cuprins între o oră după o masă şi / 
oră înainte de masa următoare. 

Mestecaţi bine alimentele, de cca 40 ori fiecare bol alimentar 
(desigur că nu este nevoic să număraţi!), astfel ca saliva să 
fie bine amestecată cu hrana, iar sucurile digestive să fie stimu- 
late. 

Nu beţi apă sau alte lichide în timpul mesei. Alimentele lichide, 
supele, compoturile, laptele etc. se „mănâncă”, adică se 
mestecă bine împreună cu mâncare solidă. Apa este singura 
care se bea, și numai între mese. Dacă alimentele sunt scăldate 
în lichid, digestia este întârziată și îngreuiată, pentru că 
stomacul face efortul de a absorbi întâi lichidul si a-l încălzi, 


iar de-abia după aceea poate trece la digerarea alimentelor 
propriu-zise. 

Consumaţi o varietate cât mai mare de alimente — cereale, 
legume, fructe, leguminoase, nuci pe parcursul săptămânii, 
lunii, anului, în funcţie de anotimp și de posibilităţi. La fiecare 
masă, însă, nu folosiți mai mult de 2-4 feluri de alimente. 
Grupaţi alimentele la anumite mese: de exemplu, dimineaţa, 
serviţi cereale cu fructe şi nuci, la prânz legume și leguminoase, 
iar seara o altă combinaţie, eventual prin rotaţie. 

Consumaţi alimentele cât mai aproape de starea lor naturală; 
propuneţi-vă ca aprox. 50% din legumele și fructele pe care 
le consumaţi să fie în stare crudă. Pentru celelalte, care 
necesită gătire (cereale, leguminoase, în primul rând), folosiţi 
cele mai sănătoase metode de preparare. 

Ori de câte ori este posibil, mâncaţi și coaja legumelor şi 
fructelor (desigur, cele comestibile). De regulă, în această 
parte se găsesc cei mai valoroşi nutrienți. Atenţie: spălaţi-le 
foarte bine! 

Consumaţi întotdeauna fructul sau leguma în întregime, în 
locul sucului extras din ele. Dacă folosiți doar sucul lor, nu 
faceţi altceva decât să îndepărtați fibrele alimentare (ce conțin 
vitamine, minerale şi produși fitochimici), componente foarte 
importante în lupta împotriva bolilor. 

Pentru îmbunătăţirea gustului, folosiți mirodenii naturale 
(cimbru, busuioc, oregano, măghiran, ghimbir etc.), cât şi 
valoroasele legume: ceapa și usturoiul. 

Evitaţi folosirea de alimente rafinate, pregătite cu multă sare, 
zahăr, îndulcitori chimici, aditivi, coloranţi etc., substanţe 
extrem de dăunătoare pentru sănătatea noastră și, de multe 
ori, chiar cancerigene. 

Alegeţi produse alimentare cât mai proaspete cu putinţă. 
Nu mâncaţi peste măsură. Cel mai bine este să mâncaţi astfel 
încât să simţiţi că aţi mai putea mânca puţin. Evitaţi disconfortul 
creat de mâncatul peste măsură. Orice kilogram în plus 


înseamnă boală și scurtare de viaţă. Mâncaţi atât cât să vă 
menţineţi greutatea ideală, în funcţie de vârstă şi sex. 
Consultaţi în acest scop tabele de specialitate credibile. 
Folosiţi zilnic legume şi fructe proaspete, pentru aportul lor 
de fibre, esenţial pentru o bună digestie. 

Limitaţi deserturile la 1-2 pe săptămână. Aveti în vedere că ceea 
ce trece dincolo de 2 !2 linguriţe de zahăr pe zi este dăunător. 
Folosiţi cu moderație sarea — cel mult 5 g pe zi (= 1 linguriţă); 
nu uitaţi că ea se află ascunsă în multe produse: pâine etc. 
Evitaţi alimentele care conţin grăsimi saturate (produsele de 
origine animală și uleiurile de palmier şi de cocos) şi colesterol 
(toate produsele de origine animală, inclusiv ouăle și laptele). 
Evitaţi grăsimile obţinute prin hidrogenare (margarine, 
maioneze, dressing-uri pentru salate, etc.). Citiţi cu atenţie 
eticheta oricărui produs și evitaţi pe cele care cuprind cuvântul 
„hidrogenare” în procesul de fabricaţie. 

Folosiţi în schimb grăsimile nesaturate (în special ulei de 
măsline, ulei de floarea-soarelui, de porumb, de soia, etc.). 
Desigur, de preferat sunt cele presate la rece, însă asigura- 
ți-vă să fie dintr-o sursă demnă de încredere. Multe instalații 
de presat la rece nu corespund din punct de vedere igienic. 
De asemenea, uleiurile presate la rece au un termen de 
valabilitate redus, pe care trebuie neapărat să-l respectaţi. 
Evitaţi murăturile. 

Evitaţi alimentele afumate. 

Evitaţi alimentele gătite la grătar. Produșii de ardere rezultați 
sunt cancerigeni. 

Dacă sunteţi prea obosiţi, odihniţi-vă înainte de a mânca. Este 
mai sănătos să nu servim o masă sau să o amânăm un anumit 
timp, decât să mâncăm nervoși, stresaţi sau în grabă. 

Un program de 20-30 minute mișcare fizică regulată, în 
fiecare zi (chiar dacă este vorba doar de mers pe jos în pas 
vioi), vă va fi un ajutor de mare preţ pentru digestie, poftă de 
mâncare și împotriva depunerii de kilograme în plus. 


e Alimentaţia este una dintre cele opt legi ale sănătăţii. 
Respectaţi cu tot atâta stricteţe şi pe celelalte șapte (inspirați 
aer curat, bucuraţi-vă de lumina soarelui, asiguraţi-vă un somn 
de 7-8 ore în fiecare noapte, folosiţi din belșug apa, atât în uz 
intern, cât şi extern, fiti cumpătaţi în lucrurile bune și înfrâ- 
nați-vă de la cele dăunătoare, faceţi mişcare fizică în mod 
regulat, circa 30 minute zilnic și, mai presus de toate, încre- 
deţi-vă în puterea divină). 

e Fiţi un bun exemplu pentru ceilalți membri ai familiei, ajutân- 
du-vă reciproc în cele bune și încurajându-vă în îndepărtarea 
de obiceiurile greșite. Stimulaţi-i în special pe copii să adopte, 
încă din fragedă pruncie, obiceiurile corecte de alimentaţie. 

e Respectaţi această minunată mașinărie a corpului nostru! Daţi 
atenţie oricărui semnal de alarmă care indică faptul că ceva 
anume nu este în regulă într-un anumit loc din corp. Nu 
ignoraţi semnale de alarmă de felul: durere, indigestie, arsuri, 
constipatie, diaree, balonare, senzaţie de vomă, oboseală, 
anxietate, retenţie excesivă a lichidelor, inflamații, umflături 
etc. Depistând o boală în fazele incipiente, pe baza acestor 
semnale de alarmă, va fi mult mai ușor să o tratați. 


3. Tipuri de alimentaţie 


„Cel ce se încrede în Domnul este săturat 
din belsug”. (Proverbe 2825 u.p.) 


Alimentatia carnată 


Carnea și peștele constituie componenţii de bază. Acest tip de 
alimentaţie aduce corpului un exces de proteine şi grăsimi, cu efecte 
negative pentru sănătate, de ex.: exces de acid uric şi colesterol, 
putrefacție intestinală etc., ceea ce înseamnă un risc crescut de 
boli cardio-vasculare, osteoporoză, litiaze renale și cancer. 


Alimentatia omnivoră 


Este alimentaţia pe care o folosesc cei mai mulți dintre oamenii 
care mănâncă atât produse de origine animală, cât şi vegetală. 


Alimentatia ovo-lacto-vegetariană 


Sunt excluse din alimentaţie carnea și peştele. Se consumă însă 
ouă şi produse lactate şi de asemenea produse vegetale: cereale, 
fructe, leguminoase. Aceasta este recunoscută ca o dietă care 
satisface cerinţele nutriţionale ale organismului, este uşor de urmat, 
potrivită pentru copii și cu multe avantaje față de alimentaţia 
omnivoră. Recomandarea este ca să nu se consume mai mult de 3 
ouă pe săptămână, iar produsele lactate să fie degresate pentru a se 
evita un aport excesiv de colesterol. 


Alimentatia lacto-vegetariană 


Ca alimente de origine animală, aceasta cuprinde doar laptele și 
derivatele sale. Este, de asemenea, satisfăcătoare în ce privește 
aportul nutritiv. Proteinele din lapte completează şi îmbogăţesc 
proteinele vegetale, astfel că se obțin cu ușurință toți aminoacizii 
esenţiali. Și aici este valabilă recomandarea de a se folosi produsele 
lactate degresate pentru un aport cât mai scăzut de colesterol. 


Alimentatia vegetariană 


Aceasta include doar alimente de origine vegetală, fără nici un 
produs de origine animală. Contrar unor sustineri şi dezbateri 
controversate, această alimentaţie oferă toţi nutrienţii necesari, 
chiar şi proteinele necesare. Este nevoie însă de atenţie la alegerea 
şi combinarea alimentelor, alimentaţia trebuind să fie variată şi 
diversificată în vederea unui aport complet de nutrienți. (Se exclud 
din discuţie dietele dezechilibrate, unilaterale, cum ar fi dieta 
crudiforă - în care se consumă doar alimente crude sau cea în care 
se consumă doar cereale sau doar fructe, etc. 


Ce alimentaţie alegi? 


„Nu fi printre cei ce beau vin nici printre 
cei ce se îmbuibă cu carne!" (Proverbe 23,20) 
In majoritatea ţărilor civilizate, ţări în care dieta este foarte 
bogată în produse de origine animală şi alimente rafinate, bolile de 


inimă constituie ucigașul nr. 1, iar cancerul este ucigașul nr. 2. Există 
o strânsă legătură între grăsimile din alimentaţie și riscul de a face 
boli cardio-vasculare. Studiile arată că 50% din cancere au legătură 
cu alimentaţia noastră. 

Așadar, opţiunea noastră privind dieta pe care hotărâm s-o 
adoptăm pentru noi înşine și pentru familia noastră (responsabilitatea 
crește enorm când este vorba de copii și alte rude asupra cărora 
avem influență) are efecte covârşitoare asupra vieții noastre. 

În partea introductivă a acestui capitol, s-a arătat felul cum 
influențează hrana durata și calitatea vieţii omului. În zilele noastre, 
aproape nimeni nu mai trebuie convins de impactul negativ al cărnii 
asupra sănătăţii. Dar din ce cauză întârzie oamenii să adopte o 
alimentatie lipsită de came? Motivele sunt mai multe: 

— lipsa de cunoștințe adecvate în domeniu; 

— cunoștințe eronate cu privire la alimentaţie și sănătate; 

— prejudecăţi cu privire la alimentaţie (dacă nu mănânci 

carne, nu ai putere să muncești); 

— pofta pătimașă stăpânește (omul nu mănâncă pentru a trăi, 

ci trăiește pentru a mânca); 

— lipsa de cunoștințe privind pregătirea sănătoasă a hranei; 

— comoditate, inconștiență, nepăsare față de viaţă, etc. 

Pentru a vă ajuta să decideţi care ar fi cea mai utilă formă de 
alimentaţie pentru dv., vă prezentăm în continuare avantajele și 
dezavantajele diferitelor tipuri de alimentaţii. 


Dezavantajele alimentaţiei cu carne și produse de origine animală 


m Aduce corpului proteine în exces cu următoarele efecte: 

— acidul uric în exces produs în procesul de digestie al 
proteinelor din carne îmbolnăvește rinichii prin 
împovărarea acestora și distrugerea celulelor de bază ale 
rinichilor, nefronii (nefrite); 

— se pierd minerale vitale (Ca, Mg etc.); 

m Aduce corpului grăsimi animale în exces (colesterol, grăsimi 
saturate, care sunt vinovate de majoritatea bolilor cardio- 


vasculare), aceste grăsimi se depun pe pereţii vaselor san- 
guine, iar sângele, elementul dătător de viaţă pentru corpul 
nostru, nu mai ajunge la celulele organismului în cantitatea şi 
calitatea necesară, se îngroaşă, produce boli grave ale inimii 
- dintre care cea mai gravă şi care seceră neașteptat vieţi 
omenești este infarctul de miocard; 

Lipsește corpul de fibre vegetale atât de importante (să nu 
uităm că fibrele, care se procură numai din alimente de origine 
vegetală, „mătură” efectiv zi de zi toxinele/otrăvurile 
acumulate în corp); în lipsa acestora, toxinele rămân şi produc 
bolile; 

Bacteriile utile care se găsesc în intestinele umane nu pot 
distruge substanţele de origine animală, în schimb acestea 
sunt distruse și nu își mai pot îndeplini rolul lor în intestine 
care astfel se îmbolnăvesc; 

În ciuda falsului efect de sațietate pe care îl dă consumul de 
carne, aceasta nu face decât să rămână nedigerată în 
intestinele omului, în special în intestinul gros, unde, la marii 
consumatori de carne, duce la cumplite forme de cancer de 
colon; intestinele omului nu au fost create pentru a primi 
alimente de origine animală, şi atunci când trebuie să le facă 
faţă, corpul face eforturi teribile pentru a le digera. Specialiștii 
în terapii de colon afirmă că s-au găsit resturi de produse de 
origine animală nedigerate la persoane care au devenit 
vegetariene, chiar după 20 de ani de vegetarianism! Deci timp 
de 20 de ani, acestea nu au fost digerate! Senzaţia de săturare 
pe care o simte consumatorul de carne este deci una falsă, 
este de fapt o nedigerare a cărnii în intestin, ceea ce face ca 
omul să se simtă „plin”. 

În zilele noastre, creșterea intensivă a animalelor, creştere 
ce se bazează pe factori nocivi (furaje artificiale, făinuri din 
procesarea animalelor moarte, hormoni pentru creștere 
rapidă, hrănirea animalelor cu propriile lor fecale, antibiotice, 
sedative contra stresului și multe substanţe chimice prin care 


se caută a se diminua bolile de care suferă animalele, ţinerea 
animalelor în spaţii extrem de strâmte și insalubre) face ca 
produsele de origine animală, și în primul rând carnea, să fie 
un transmițător sigur de boli foarte grave (cancere, boala 
vacii nebune, leucoze, gripa aviară, salmoneloze, trichineloze, 
etc). 

m Tot felul de metode comerciale sunt inventate pentru a face 
carnea vandabilă și cât mai atrăgătoare şi capabilă a ascunde 
bolile de care este contaminată (de ex.: iradierea cărnii care 
face ca să nu se mai simtă mirosul unei cărni care a intrat 
deja în putrefacție! Iar carnea iradiată este de un roșu intens, 
care o face atrăgătoare pentru cumpărător!). 

m Nu este de neglijat nici efectul alimentaţiei carnate asupra 
caracterului şi temperamentului omului, lucruri demonstrate 
ştiinţific — cei ce consumă carne sunt persoane mult mai 
agresive, violente. 

m Carnea este scumpă şi este una din cele mai costisitoare surse 
de resurse (de ex. pentru a avea pe masă o felie de carne 
gătită este nevoie de cca 40.000 litri de apă — în procesul de 
creştere al animalelor şi apoi de fabricare a produselor de 
carne); într-o lume în care atât de mulţi oameni nu 
beneficiază de apă, acesta este un lux de nepermis pentru 
care, cu sigraunță, omenirea va plăti scump la un moment 
dat. 


Alimentatia ovo-lacto-vegetariană 


Este o dietă care satisface cerinţele nutriționale ale organismului, 
este ușor de urmat, potrivită și pentru copii. 

Cerinţele de proteine sunt satisfăcute prin proteinele din 
leguminoase și oleaginoase, cât și din ouă și produsele lactate. De 
asemenea, cerinţele de grăsimi sunt îndeplinite. Recomandarea este 
ca să nu se consume mai mult de 3 ouă pe săptămână, iar produsele 
lactate să fie degresate pentru a se evita un aport excesiv de 
colesterol. 


Dezavantajul ar fi când se consumă prea multe ouă şi produse 
lactate. 

Prin produsele vegetale, beneficiem de vitamine şi minerale din 
belșug și, de asemenea, de prezenţa vitală a fibrelor alimentare. 

Alegând o alimentaţie ovo-lacto-vegetariană ne vom lipsi de toate 
inconvenientele enumerate la regimul carnat. 

"Totuşi, a se avea în vedere avantajele acestei diete sunt demne 
de luat în consideraţie doar atunci când ne putem procura ouă și 
lactate de la o sursă sigură de animale sănătoase. 


Superavantajele alimentaţiei vegetariene 


O alimentaţie echilibrată, 100% vegetariană, furnizează toți 
nutrientii necesari și în cantitatea necesară, cu o singură excepţie, 
vitamina B,, care trebuie suplimentată în dietele strict vegetariene. 

Alimentatia vegetariană are următoarele mari avantaje: 

m aport de proteine de cea mai bună calitate, cu toţi aminoacizii 
esentiali — proteinele din leguminoase (fasole, soia, mazăre, 
linte, bob) sunt foarte bine asimilate şi folosite de organism; 

m aport de grăsimi de cea mai bună calitate (grăsimi nesaturate 
din măsline, nuci, alune, seminţe, uleiuri vegetale), 

m lipsa completă a colesterolului (alimentele de origine vegetală 
nu conţin colesterol), corpul își poate asigura din resurse 
proprii necesarul de colesterol cu condiţia expunerii zilnic la 
soare a pielii timp de 15 minute (vezi secțiunea Soarele, la 
capitolul Sănătatea); 

N lipsa grăsimilor saturate (cu excepţia uleiului de palmier și 
de cocos); 

Mm aport crescut de vitamine și minerale — din fructe și legume, 
leguminoase, cereale; 

E aport de glucide de calitate superioară din cereale şi produse 
pe bază de cereale, şi din fructe, leguminoase, 

E aport crescut de fibre alimentare (nutrienți cu efecte 
deosebite, în special în ce privește combaterea cancerului), 
prezente în legume, fructe, leguminoase şi cereale, 

ŒE prezenţa în cantitate mare a compușilor fitochimici. 


COMPUȘII FITOCHIMICI 


Sunt substanţe fără valoare nutritivă, care se găsesc în toate 
alimentele de origine vegetală, dar cu o acţiune extraordinar de 
benefică în lupta împotriva bolilor. Efectele acestora au fost 
descoperite relativ recent şi ei constituie o adevărată revelație legată 
de felul cum S-a îngrijit Dumnezeu de hrana noastră în condiţii 
dintre cele mai vitrege, aşa cum sunt cele din timpurile pe care le 
trăim acum, când trebuie să ne bazăm tot mai mult pe produse de 
origine vegetală și când chiar și plantele trebuie să facă faţă multor 
factori agresivi (îngrășăminte chimice, pesticide etc.). 

În special efectul acestora împotriva cancerului este demn de 
luat în seamă. Ei sunt însă foarte diverși şi ajută corpul în lupta 
împotriva majorităţii bolilor. lată de ce dieta vegetariană este atât 
de eficientă. 


Exemple de compuși fitochimici: 

alil-sulfurile din usturoi și ceapă 

fitaţii din cereale şi leguminoase 

glucaraţii din citrice, cereale și legume din familia solanacee 
lignanii din seminţele de in și din soia 

izoflavonele din soia 

saponinele din leguminoase 

indolii, izotiocianaţii din crucifere (varză, broccoli, conopidă, 
etc.) 

acidul elagic din struguri, căpşune, zmeură și nuci 

e flavonoizi, carotenoizi (caroten, licopen și luteină) și 

terpenoizi dintr-o mulțime de produse vegetale etc. 

Aceştia acţionează ca antioxidanți împotriva radicalilor liberi 
care, după cum se ştie, generează bolile. 

O menţiune aparte: soia, varza, nucile, roşiile, afinele, strugurii, 
broccoli, fulgii de ovăz, seminţele de in măcinate și portocalele 
sunt alimentele de prim rang în lupta împotriva bolilor, trebuind să 
fie neapărat prezente în alimentaţie. 


Alte avantaje ale alimentaţiei vegetariene 


În ciuda prejudecăţilor existente, vegetarienii nu suferă de lipsă 
de calciu din două motive: 

e printr-un meniu vegetarian variat, se asigură necesarul de Ca; 

e vegetarienii nu au așa mare nevoie de calciu ca nevegetarienii, 

deoarece calciul existent în organismul lor este mai bine 
utilizat. 

De asemenea, vegetarienii nu suferă din lipsă de fier. Studiile au 
arătat prezenţa anemiilor în aceiași măsură la vegetarieni ca și la 
nevegetarieni. 

Se poate trăi cu o asemenea alimentaţie? DA. De fapt, acesta 
este regimul alimentar pe care l-a avut Dumnezeu în vedere când 
l-a creat pe om. Așadar, ar trebui să tindem spre acesta cât de mult 
cu putinţă. 

Cum se poate acest lucru în practică? Cum ne asigurăm 
proteinele necesare? Dumnezeu S-a îngrijit de toate. Leguminoasele 
şi, în principal această minune a naturii care este soia, ne oferă 
proteine de cea mai bună calitate și în cantitate mult mai mare 
decât proteinele din carne (soia conţine, în funcţie de soi, 33-49% 
proteine! iar carnea cel mult 22-24%). Cerealele, pe care acest 
regim alimentar le recomandă și utilizează cu generozitate, conțin 
de asemenea proteine valoroase, glucide şi fibre alimentare. 
Uleiurile vegetale, grăsimile din nuci (+arahide, alune de pădure 
etc.) şi din seminţe constituie cel mai sănătos tip de lipide de care 
putem beneficia. Cu înţelepciune, cu chibzuinţă, combinându-le 
armonios în meniul de zi cu zi, acestea constituie hrana ideală pentru 
om. 

Lucrarea de faţă vă propune o astfel de alimentaţie şi vă vine în 
ajutor cu 500 de rețete vegetariene, preparate, de asemenea, în 
modul cel mai sănătos. 


Dacă v-aţi hotărât să treceţi la o alimentaţie cât mai sănătoasă, 
este util să citiți recomandările cuprinse în continuare. 


Cum se face trecerea de la alimentaţia cu carne la cea ovo-lacto- 
vegetariană și apoi la cea vegetariană? 

Aceasta este cea dintâi întrebare pe care și-o pune orice persoană 
care s-a convins că este în folosul sănătăţii sale să renunţe la 
consumul de carne şi eventual, în final, a oricăror produse de origine 
animală. 

Trecerea aceasta trebuie făcută cu multă înţelepciune și în mod 
treptat, pentru că putem da greș, putem suferi în ce privește 
sănătatea și ne putem descuraja. 

Cum procedăm practic? 

După ce s-au studiat toate argumentele necesare legate de 
mâncarea de carne (e bine să consultăm cât mai multe materiale 
medicale în domeniu), pașii practici ar trebui să cuprindă: 

e o gândire pozitivă! viaţa îţi va fi schimbată în bine, nu vei pierde 
nimic, gusturile vor fi satisfăcute în continuare, doar că vor fi 
diferite; nu vei fi malnutrit, nu vei duce lipsă de proteine, nu te 
vei îmbolnăvi, cu condiţia că vei respecta și principiile pentru 
o alimentaţie sănătoasă; 

e întocmirea unei liste cu alimentele şi meniurile curent folosite 
de persoana ce doreşte să facă schimbare în dieta sa; 

e identificarea mâncărurilor nesănătoase și a numărului de mese 
la care sunt utilizate şi pregătirea pentru înlocuirea lor 
treptată; 

e concentrarea asupra asigurării unei varietăţi de alimente de 
origine vegetală (mult mai multe decât foloseai până acum) 
și planificarea resurselor în acest sens; 

e găsirea de înlocuitori pentru proteinele de origine animală: 
leguminoase (fasole, soia, linte, năut, mazăre, bob) cu care 
se va înlocui carnea; nu intra în panică datorită pre judecăților 
că nu vei dispune de suficiente proteine; omul are nevoie, de 
fapt, în medie, doar de circa 50 g proteine pe zi! (citeşte cu 
atenţie secțiunea Nutrienti — proteine); 

e găsirea de înlocuitori — grăsimi de origine vegetală, adică: 
nuci, alune, seminţe, măsline etc., cu care se vor înlocui 


grăsimile animale (din carne, unt, eventual chiar smântână, 
lapte etc.); 

e includerea în alimentaţia de la masa de dimineaţă neapărat a 
combinației de cereale integrale (boabe cu tot cu coaja lor) 
cu fructe și nuci; această sursă excelentă de carbohidrați 
complecși va aduce o nouă dimensiune sănătăţii tale, pe care 
o vei resimţi din plin; 

e planificare continuă a meniului pe termen lung şi scurt; a nu 
se mânca orice și oriunde. 


Cum se înlocuiește carnea: 

e În prima săptămână - 1 zi din această săptămână nu se 

mănâncă deloc carne (de ex. miercuri). 

e În a doua săptămână - 2 zile deloc carne (de ex. luni şi joi). 

e În a treia săptămână — 3 zile deloc carne (de ex. luni, miercuri 

şi sâmbătă) şi tot aşa, până se ajunge, treptat, la a se consuma 
carne doar o dată la două săptămâni, apoi o dată la trei 
săptămâni, la o lună, la trei luni ctc. 

Perioada de trecere diferă în funcţie de voința persoanei respec- 
tive și de dorinţa de a-și educa și stăpâni gusturile. De fapt, după o 
perioadă de timp, uităm gustul cărnii, ne dezobişnuim de el (când 
renunță la carne, oamenii sunt „înnebuniţi” nu de faptul că nu vor 
mai avea putere, ci de faptul că nu mai simt gustul cărnii). Când, 
întâmplător, după aceea, vom mai consuma carne, aceasta va avea 
pentru noi un gust searbăd, nu ne va mai atrage. 

Este foarte important a se înlocui în mod înțelept carnea, în 
principal cu alimente din grupa leguminoaselor; soia, fasole, 
mazăre, linte etc. Pentru aceasta trebuie să existe 5 zile pe 
săptămână obligatoriu când să consumăm asemenea alimente. 
Retetele din această carte oferă cu îmbelşugare variante de pregătire 
gustoasă și atrăgătoare a acestor alimente. Trebuie să învăţăm să le 
pregătim în timp util, atunci când optăm pentru această dietă. 
Rezultatele şi satisfacțiile, veţi vedea, vor fi peste orice aşteptări în 
ceea ce privește sănătatea noastră. 


După ce s-a ajuns la stadiul de alimentaţie ovo-lacto-vegetariană, 
se poate merge mai departe, spre stadiul de alimentaţie vegetariană, 
procedând în mod asemănător, renunțând pe rând la câte un ali- 
ment: ouă, unt, lapte, smântână etc. Cel mai bine, acestea se 
înlocuiesc cu pateuri vegetale și lapte de soia (sau alt fel de lapte 
vegetal). Găsiţi rețete suficiente la secțiunea Retete vegetariene. 

Atenţie: Alimentaţia pe care o folosim ne influenţează viaţa 
fiecăruia în parte. De aceea, se poate spune că, într-un fel, aceasta 
este o problemă ce ţine de conştiinţa fiecăruia. Fiecare hotărăște în 
dreptul lui și își asumă singur riscurile în direcţia aleasă. Impunerile 
sau constrângerile nu sunt recomandate, nici chiar când este vorba 
de copii. 


4. Este suficient să fii vegetarian? 


„Omul care nu este stăpân pe sine este ca o 
cetate surpată şi fără ziduri”. 
(Proverbe 25,28) 


Aţi auzit, desigur, de persoane care se alimentează vegetarian, 
dar suferă totuși de multe boli. Este posibil acest lucru? 

În primul rând, trebuie să avem clar în minte că alegerea unui 
regim alimentar vegetarian nu ne scutește în totalitate de posibilitatea 
îmbolnăvirii. Să nu uităm că nutriția constituie doar unul din cei 
opt factori care ne influenţează sănătatea. Regimul alimentar ve- 
getarian scade însă vertiginos probabilitatea îmbolnăvirii. Pentru 
aceasta este însă nevoie să ținem seama și de rândurile din acest 
subcapitol. 

Cum ne putem îmbolnăvi chiar dacă folosim acest regim? În 
primul rând, nepregătind corespunzător alimentele. (Acest lucru 
se va studia în continuare). O altă cauză o constituie greșelile legate 
de felul cum mâncăm, când mâncăm și cât mâncăm. Vom analiza, 
pe rând, aceste aspecte. 


a. Cum mâncăm? 


„Dacă stai la masă ... ia seama ce ai înainte 
„„„. dacă eşti prea lacom ...” (Proverbe 23,-3) 


Pentru a ajunge la toate celulele corpului, elementele nutritive 
din alimente trebuie „desfăcute” în particulele cele mai fine. Ce 
înseamnă aceasta? În clipa când ajunge în cavitatea bucală, alimentul 
trebuie mestecat foarte bine. Fiecare bol alimentar ajuns în gură 
trebuie mestecat de 40 de ori! Rar, în tihnă, fără grabă. Veţi spune, 
probabil, că ne va trebui o zi întreagă pentru a tot mesteca. Lucrurile 
nu stau astfel. Dacă vom mesteca bine mâncarea, nu va trebui să 
mâncăm mult (avantaj!) şi toate elementele nutritive vor ajunge la 
destinaţie, adică la celulele organismului. Deci, în cavitatea bucală, 
alimentele trebuie fărâmiţate foarte fin, pentru că, la urma urmei, 
în stomac nu avem dinţi. 

În stomac digestia este continuată şi cel mai mare bine pe care-l 
puteţi face stomacului dumneavoastră este să-i oferiţi o atmosferă 
plăcută la masă -— fără discuții, fără stres, fără agitaţie şi grabă. Este 
mai de folos să nu servești o masă decât să mănânci în condiţii 
neprielnice. După aceea, hrana noastră, sub forma nutrienţilor, este 
asimilată în sânge la nivelul intestinului subţire. Repet, cu cât este 
mestecată şi digerată mai bine, cu atât corpul beneficiază de o 
cantitate mai mare de elemente nutritive. 

Ce se întâmplă dacă nu mestecăm bine? Tot ce nu ajunge în faza 
minusculă de nutrient trece pur și simplu prin corp și este eliminat. 
Nu este păcat de atâta cheltuială cu procurarea alimentelor, care 
ştim că sunt atât de scumpe, de timpul petrecut cu pregătirea lor, 
fără să mai vorbim de pierderea pe care o suferă sănătatea noastră? 
Apoi, hrana nemestecată bine în cavitatea bucală atrage după sine 
îmbolnăvirea următoarelor componente ale sistemului digestiv, care 
vor trebui să suplinească acest neajuns. La început, omul simte 
acest lucru printr-o senzaţie incomodă de balonare și de ghem 
dureros în stomac, iar cu timpul dureri tot mai mari, disconforturi, 
indigestii, greţuri, vărsături, arsuri, etc., care vor duce la boli foarte 
grave: gastrite, ulcere, cancere etc. 


Încă un lucru important: nu trebuie să bem apă în timpul mesei 
pentru că digestia din stomac este încetinită. Sucul gastric este răcit 
şi diluat prin ingerare de apă în timpul mesei. Dacă bem apă în 
timpul mesei, alimentele vor sta mai mult timp în stomac, îl 
suprasolicită și îl predispun la îmbolnăviri. Alimentele vor trece în 
intestin înainte de terminarea digestiei gastrice (care este întârziată); 
diluarea sucului gastric duce la micşorarea capacităţii de dezinfectare 
a alimentelor, mărindu-se riscul de trecere în intestin a unor microbi 
şi virusuri care dau infecțiile intestinale. Personal, sunt convinsă că 
aproape 50% din îmbolnăvirile stomacului sunt cauzate de consumul 
de apă în timpul mesei, obicei atât de dăunător. 


b. Când mâncăm? 


„Toate lucrurile îşi au vremea lor ...; EI a sorocit 
o vreme pentru orice lucru.” (Eclesiastul 3,111) 


Multe boli provin din nerespectarea unui orar regulat pentru 
masă. Ideal este să mâncăm la ore regulate. Nu se poate impune o 
regulă generală, pentru că fiecare om are propriul său program. 
Însă, în funcţie de acesta, fiecare trebuie să-și hotărască un timp 
pentru fiecare masă. Intervale regulate de masă și timp de repaus 
pentru organele digestive dau organismului, ca întreg, un ritm de 
lucru foarte benefic. 

Foarte importantă este masa de dimineaţă. Numele ei în limba 
română este total necorespunzător. Nu trebuie nicidecum sa fie un 
mic dejun, dimpotrivă, trebuie să fie cea mai consistentă masă a 
zilei (În limba engleza sună cel mai bine breakfast, ceea ce înseamnă 
întreruperea postului/repausului stomacului din timpul nopții). 
Orice mașină este încărcată cu combustibil înainte de a pleca la 
drum; doar omul îşi uzează motorul maşinăriei mâncând mai mult 
seara, după ce aleargă toată ziua fără a pune combustibil în motor 
suficient dimineaţa. 

Să nu ne îngăduim luxul ucigător de a nu servi masa de dimineaţă. 
Pentru aceasta, vor fi, desigur, necesare, anumite schimbări în stilul 


nostru de viață, însă merită efortul. Greu ne va fi doar câteva zile, 
până intrăm în noul ritm. Primul lucru pe care trebuie să-l facem 
este să ne culcăm mai devreme, seara, pentru a ne putea scula mai 
devreme, dimineaţa, ca să avem timp să mâncăm. Apoi, să avem 
timpul necesar pregătirii mesei de dimineaţă. Tot ce se poate face 
seara, trebuie făcut dinainte. 

Ce putem mânca la masa de dimineaţă? Veţi putea parcurge 
reţetele alimentare și vă recomand să alegeţi în special din cele pe 
bază de cereale și fructe care, desigur se pot alterna şi cu alte 
alimente, de exemplu cu paste, pateuri din leguminoase. Veţi putea 
alege dintr-o multitudine de variante de reţete. Urmează doar sa vă 
planiticaţi alternarea și pregătirea lor. Important este să mâncăm 
bine dimineaţa, să nu plecăm flămânzi de acasă, căci vom cere 
corpului să folosească din materialele de rezervă (proteine, în prin- 
cipal) din corp, şi aceasta ne va slăbi sănătatea. 

Masa de prânz este a doua masă ca importanţă. Când o servim? 
Este bine să nu fie mai târziu de ora 13, ca să nu întârziem cina. 

Masa de prânz trebuie să fie de asemenea consistentă. Se poate 
oarc, când eşti la serviciu (iar la serviciu suntem cinci zile din şapte), 
să mănânci un prânz consistent? Da, se poate, având grijă, tot seara, 
să ne pregătim „un pachet consistent” pentru a doua zi. Ce să ne 
punem la pachet? Vezi în primul rând reţetele de paste și pateuri 
care sunt tartinabile sau care pot fi ușor transportate în cutiuţe de 
plastic cu capac şi, de asemenea, salatele/legume: roșii, castraveți, 
ardei sau măsline, care trebuie obligatoriu să le însoțească pe acestea. 
Cei care sunt acasă la ora prânzului sunt mai favorizați — ei pot 
consuma în tihnă mâncăruri din legume, leguminoasc, etc. 

Conştientizând aceste lucruri, ne dăm seama de ce la începutul 
Bibliei este subliniată expresia „a fost o seară şi apoi o dlimineată”. 
Ziua începe de fapt cu seara dinaintea ei, când se pregătește practic 
ziua respectivă. Nefăcând ceea ce trebuie pentru ziua respectivă în 
„seara” dinaintea ei, avem toate șansele să o ratăm. 

Cina, ultima masă a zilei, se va servi cu 4 ore înainte de culcare 
- deci ora 18. Aceasta pentru oamenii cu o greutate normală. Pentru 


cei supraponderali, cina trebuie servită cu multe ore mai devreme, 
înainte de culcare, în funcţie de câte kilograme are în plus persoana 
respectivă. Cei cu obezitate pronunţată nu trebuie să mai mănânce 
absolut nimic după orele 14-15. 

Mai sunt încă detalii importante legate de „când” mâncăm. 

Dacă mâncăm bine la cele trei mese ale zilei (de fapt, ideal este 
să fie doar 2 mese — dar cea de-a treia pe care o sărim să fie cea de 
seară!), aceasta înseamnă că nu vom mânca deloc între mese. lată 
o altă condiţie esenţială. Acest lucru este necesar pentru a da 
organelor digestive răgazul necesar să termine digestia în voie și 
spoi să se odihnească. Deci pauză totală de 5-6 ore între mese. Dar 
în acest răstimp se bea apă din belşug — la 30-60 minute după masă 
până cu 30 minute înainte de masă. Dacă respectăm aceste lucruri, ne 
vom simţi excelent și vă asigur că nu veţi simţi foame decât cu jumătate 
de oră înainte de apropierea orei de masă următoare. 

Atenţie: a nu se consuma dulciuri seara pentru că se depun pe 
dinţi și se dă posibilitatea cariilor să lucreze noaptea. 


c. Cât mâncăm? 
„Cel lacom stârneşte certuri” (Proverbe 28,25) 


Dacă ajungem să ne corectăm deprinderile alimentare legate de 
„cum” mâncăm, nu va mai fi o problemă „cât” mâncăm. Mestecând 
bine alimentele, nu vom mai simţi nevoia să mâncăm mult. 

Este însă important să respectăm cât trebuie să consumăm din 
cele şase grupe de alimente şi cât trebuie să reprezinte din aportul 
caloric total elementele nutritive (vezi subcapitolele Nutrienti și 
Grupe de alimente). 

Să luăm un exemplu practic: 

Dacă 10% din aportul caloric total zilnic trebuie să provină din 
proteine, adică cca 50 g proteine (pentru o persoană de 60 kg), 
aceasta înseamnă: 

10% aport caloric = 2000/2500 : 10 = 200-250 calorii zilnic 
din proteine. 


Din ce le putem procura? 
150 g soia conţin 50 g proteine 
cca 250 g fasole uscată conţin aprox. 50 g proteine 
cca 250 g mazăre uscată conţin aprox. 50 g proteine 
cca 200 g orez conţin cca 15 g proteine 
cca 250 g cartofi conţin cca 20 g proteine 
1 măr de 100 g conţine cca 3 g proteine 
250 g paste făinoase conţin cca 45 g proteine 
Dacă luăm în calcul faptul că noi ne alimentăm din mai multe 
surse de proteine, într-o zi, vom vedea că nu stăm tocmai rău la 
capitolul proteine, dimpotrivă, ar trebui să le reducem! Să vedem 
cum stăm cu grăsimile pe care trebuie să le consumăm zilnic, sau 
mai bine zis în ce cantitate: 
Am văzut că 20% din aportul caloric al unei zile trebuie să 
provină din grăsimi, adică cca 500 cal/zi. 
1 lingură ulei conţine cca 10 g grăsimi 
100 g soia conţine cca 18 g grăsimi 
100 g măsline conţin 80 g grăsimi 
100 g nuci, alune conţin 70-85 g grăsimi 
100 g cereale conţin 5-15 g grăsimi 
Având în vedere că 1 g de lipide ne furnizează 9 calorii, dacă 
zilnic avem nevoie de cca 500 calorii provenind din grăsimi, aceasta 
înseamnă că într-o zi nu trebuie să depășim cca 50-55 g grăsimi. 
În același fel se poate calcula şi necesarul zilnic de glucide, ţinând 
cont că acestea trebuie să ne furnizeze cca 60-70% din aportul 
caloric total al zilei. 


5. Despre ALIMENTE 
„Îi voi binecuvânta din belgug hrana ...” 
(Psalmi 132,15) 


A. NUTRIENȚI 
„lipsa de știință este o pagubă pentru cineva ...” 
(Proverbe 192) 


Alimentaţia constituie una dintre modalităţile de a dobândi 
energie pentru a putea trăi. Alimentele pe care le consumăm sunt 
alcătuite din nutrienți (elemente nutritive). Energia dobândită de 
corpul omenesc prin hrana ingerată se măsoară în calorii. Caloriile 
sunt furnizate de următorii nutrienți: glucide, proteine și lipide. 
Acestea, împreună cu alţi nutrienți, alcătuiesc cei șapte constituenți 
de bază ai alimentelor: 
glucide (carbohidrați) 
proteine 
lipide (grăsimi) 
vitamine 
substanțe minerale 
fibre alimentare 
„apă. 

Aceste elemente nutritive sunt folosite de organism pentru 
îndeplinirea a diferite funcţii: întreţinerea și repararea celulelor 
corpului, buna desfășurare a reacţiilor chimice din corp, furnizarea 
de energie prin contracție musculară, transmiterea impulsurilor 
nervoase, secreția glandelor cu secreție internă, creștere, repro- 
ducere, etc. 

Metabolismul este mecanismul prin care organismul folosește 
hrana pentru îndeplinirea acestor funcţii. 

În continuare, vom analiza pe rând rolul de bază al acestor 
componente esenţiale ale alimentelor. 


EAN teal ad 


1. GLUCIDELE 


Glucidele, sau hidraţii de carbon, sunt folosiţi de corp pentru 
a furniza energie. 1 gram de glucide furnizează 4 calorii. Dacă 
introducem în corp mai mulți carbohidrați decât este nevoie, corpul 
transformă ceea ce este în exces în grăsimi, care sunt depozitate în 
țesutul adipos. 

Glucidele sunt simple și complexe. Cele cu molecula simplă sunt 
zaharuri rapide, pentru că trec repede în sânge, cu toate avantajele 
şi inconvenientele care decurg de aici; când sunt în cantităţi mari, 
sunt transformate de ficat în grăsimi. În această categorie intră: 
zaharoza, glucoza, fructoza, lactoza şi maltoza. Zaharurile simple 
(mono și dizaharide), trecând rapid în sânge, modifică brusc nivelul 
glucozei. Acest lucru provoacă un răspuns intens şi operativ al 
pancreasului care trebuie să secrete mai multă insulină pentru a 
putea metaboliza toată această glucoză. Și rezultatul este că se pro- 
duce o nouă scădere a nivelului de glucoză din sânge (criză de 
hipoglicemie). Oscilaţiile bruşte ale glucozei în sânge, provocate 
de consumul mare de glucide simple (dulciuri bogate în zahăr: 
prăjituri, bomboane etc.), solicită pancreasului și organismului în 
general un efort metabolic mare, ducând la îmbolnăviri ca diabetul 
şi ateroscleroza. 

Glucidele complexe și amidonurile sunt de altă natură. Moleculele 
lor sunt descompuse treptat în glucoză, în tubul digestiv, și trec lent 
în sânge, menţinând un nivel constant de glucoză de-a lungul mai 
multor ore și permit o mai bună funcţionare a pancreasului. Așa se 
explică de ce, după consumul unui aliment dulce concentrat (0 
prăjitură de exemplu), se ajunge la senzaţia de foame în foarte scurt 
timp, pe când dacă se consumă glucide complexe (din cereale 
integrale de exemplu) foamea este potolită pentru mai multe ore. 

În categoria glucidelor complexe intră şi fibrele alimentare. 

Amidonul constituie combustibilul ideal pentru mușchi. 

Este bine să consumăm alimente care conţin glucoză, fructoză 
și amidon, iar din cele ce conţin zaharoză, cu prudenţă. 


Surse de glucide simple: 


zaharoză: zahăr, miere 
glucoză: fructe, miere 
fructoză: fructe, miere 
lactoză: lapte 

maltoză: orz, alte cereale 


Surse de glucide complexe şi amidonuri: Cereale (grâu, orz, ovăz, 
secară, porumb, orez, mei, hrişcă), produse cerealiere, leguminoase 
(fasole, mazăre, soia, bob, linte, năut), legume, fructe. 

Glucidele trebuie să furnizeze cca 60-70% din caloriile unei zile. 


2. PROTEINELE 


Sunt necesare pentru creștere și repararea celulelor uzate. Ele 
constituie cărămizile din care este alcătuit corpul nostru. Proteinele 
ajută la formarea hormonilor, enzimelor şi anticorpilor care luptă 
împotriva infecțiilor. Hemoglobina, care transportă oxigenul în 
organismul nostru, este în mare parte de natură proteică. Proteinele 
sunt necesare pentru transportul grăsimilor şi colesterolului în sânge. 
Enzimele digestive şi cele celulare sunt alcătuite din proteine. Ele 
acţionează ca și catalizatori, ajutând la desfășurarea reacţiilor 
chimice din corp. Părul și unghiile sunt alcătuite din proteine, iar 
pielea şi membranele celulare conţin de asemenea proteine. Muşchii 
care pun în mişcare corpul sunt alcătuiți din proteine. Proteinele 
pot fi folosite de organism pentru a suplini nevoia de energie în 
cazul când aportul de glucide este insuficient. Totuși, nu este 
recomandat un aport prea mare de proteine, deoarece îngreunează 
munca rinichilor și se va pierde mult calciu din organism. De 
asemenea, trebuie avut în vedere că, alături de proteinele de origine 
animală, se ingeră şi mai multe grăsimi, ceea ce sporeşte riscul pentru 
anumite boli, în principal cardiovasculare. 

1 gram de proteine furnizează corpului 4 calorii, ca şi glucidele. 

Proteinele sunt alcătuite din aminoacizi. Există 20 de aminoacizi 
pe care organismul îi folosește pentru a forma diferite tipuri de 


proteine de care are nevoie. Dintre aceștia, 9 (nouă) sunt esenţiali 
pentru viaţă. Organismul nu îi poate sintetiza, deci ei trebuie 
furnizaţi prin hrana pe care o consumăm. În ciuda mentalității greșite 
din trecut, că numai un regim alimentar ce conţine produse de origine 
animală poate oferi toţi aminoacizii esenţiali, astăzi știința medicală 
a dovedit cu prisosinţă că un regim alimentar strict vegetarian 
furnizează corpului toți aminoacizii esenţiali, cu condiţia ca acesta 
să cuprindă o varietate de alimente (nici un produs vegetal nu conține 
toți aminoacizii esenţiali, de aceea trebuie combinate cel puţin două 
produse alimentare ce conţin fiecare diferiți aminoacizi esentiali). 

De câte grame de proteine avem nevoie zilnic? Dacă în trecut se 
considera că este necesară o cantitate cât mai mare, astăzi știința 
medicală consideră că 0,8 g proteine/kilocorp/zi sunt suficiente. 
De exemplu, o persoană de 60 kg are nevoie de un aport zilnic de 
proteine de 48 grame, deci, în medie, avem nevoie de cca 50 g 
proteine pe zi. Copiii și femeile gravide, cele care alăptează au nevoie 
de mai multe proteine. 

Surse de proteine: leguminoasele (soia - conţine 33-49% 
proteine, fasolea 21-23% proteine, lintea, năutul, mazărea şi bobul 
între 21-25% proteine), nucile (cu toate celelalte din categoria lor, 
adică: alune, arahide, migdale, cashew etc.), cerealele integrale, 
legumele, fructele. Proteine se găsesc de asemenea în carne, ouă, 
lapte și produse lactate. 

Proteinele trebuie să furnizeze 10-12% din aportul caloric total 
al unei zile. 


3. LIPIDELE 


Lipidele furnizează o formă de energie foarte concentrată. 

1 gram de lipide furnizează organismului 9 calorii. 

Ele sunt necesare pentru transportul unor vitamine: A, D, E, K. 
Grăsimile încetinesc digestia şi oferă saţietate. Organele vitale, 
precum rinichii, ficatul, nervii, sunt protejate de straturi de grăsime. 
Grăsimea oferă aromă și gust hranei. Unii hormoni sunt constituiți 
din grăsimi. 


Surse de grăsimi: uleiuri vegetale, nuci, semințe, margarine 
vegetale și alimente de origine animală: unt, smântână, ouă, carne. 

Lipidele sunt alcătuite din glicerină şi acizi grași. În funcţie de 
acizii grași conținuţi, ele au proprietăţi diferite (saturate, nesaturate, 
lichide, solide). Unii dintre acizii graşi sunt esenţiali pentru orga- 
nism. 

Uleiurile vegetale (cu excepţia uleiului de cocos și palmier) sunt 
nesaturate (mai puţin dăunătoare pentru organism), iar grăsimile 
animale sunt saturate (dăunătoare pentru organism) și nu conţin 
acizi grași esenţiali (excepţie face untura de pește). 

Esenţial pentru organism este acidul linoleic pentru: producerea 
membranelor celulare, funcţionarea normală a inimii, controlul 
tensiunii arteriale, sistemul imunitar (rezistenţa împotriva bolilor), 
regularizarea coagulării sângelui, fertilitate, controlul metabolismu- 
lui grăsimilor, scăderea colesterolului. Acidul linoleic se găseşte în 
germeni și cereale, în oleaginoase — seminţe de dovleac, floarea-soa- 
relui, în nuci, migdale, etc. 

Colesterolul este o grăsime aparte, un lipid compus, care se găsește 
numai în alimente de origine animală și pe care organismul nostru 
îl fabrică în principal în ficat. Servește la sinteza hormonilor sexuali, 
a sărurilor biliare şi a membranelor celulare. Deși este o substanță 
indispensabilă vieţii, atunci când nivelul său se ridică în sânge, el 
tinde să se depoziteze pe pereţii arterelor, producând ateroscleroza. 
Astfel, nivelul ridicat de colesterol din sânge predispune la un risc 
mare de infarct de miocard, tromboză arterială şi lipsă de irigare 
sanguină a extremităților. Aportul zilnic de colesterol nu trebuie 
să depășească 300 mg. 

20-30% din aportul caloric zilnic total trebuie să provină din 
grăsimi, din care cea mai mare parte trebuie să fie grăsimi nesaturate 
(din alimente de origine vegetală). Există riscuri legate atât de un 
consum prea mare de grăsimi, dar şi de un consum insuficient de 
grăsimi. 


4+5. VITAMINELE ȘI MINERALELE 


Sunt nutrienți vitali, indispensabili funcţiilor organismului. Spre 
deosebire de proteine, glucide și lipide, vitaminele nu produc 
energie. Rolul lor este însă foarte important, fără ele furnizorii de 
energie neputându-și îndeplini funcţiile. Funcţia lor este asemenea 
unor substanţe catalizatoare, care asigură desfășurarea corectă a 
proceselor metabolismului. 

VITAMINELE pătrund în organism prin alimente, dar sunt 
utilizate abia la încheierea procesului de digestie. Sunt necesare 
corpului în cantităţi foarte mici. Ele contribuie la dezvoltarea 
celulară, au rolul de antioxidanți, contribuie la producerea globulelor 
în sânge, a hormonilor şi a substanţelor chimice care transmit 
influxul nervos. Deşi nu produc energie, sunt indispensabile 
proceselor de producere a energiei în organism. Organismul nostru 
nu poate produce singur vitaminele, ceea ce face cu atât mai necesar 
aportul lor prin alimentaţie. Lipsa lor determină pe termen scurt 
scăderea energiei, iar pe termen lung diverse boli. 

Sunt de două feluri: 

- liposolubile: vit. A, D, E, K. 

- hidrosolubile: vit. B, PP, C. 


Vitamina A și provitamina A (beta-carotenul) — Se găsesc în 
alimente de origine animală sub o formă numită retinol, ce poate 
fi utilizată direct de organism. Anumite plante, numite 
carotenoide, au proprietatea de a da naștere în organism vitaminei 
A. Aceste surse ale vitaminei A sunt denumite provitamina A. Cel 
mai cunoscut generator de vitamina A este beta-carotenul. Funcţii: 
întreţine vederea, protejează celulele de acţiunea radicalilor liberi, 
ajută la formarea oaselor, contribuie la întreținerea sănătăţii pielii 
și a mucoaselor și în lupta organismului împotriva infecțiilor. Surse 
naturale de beta-caroten și alte carotenoide, provitamina A: 
roşiile, varza, morcovii, legumele verzi (spanac, conopidă, frunze 
de salată), caise, dovleac, pepene galben, mango etc. 


Vitamina D - Pătrunde în organism prin alimentație, dar și 
prin acțiunea razelor ultraviolete asupra pielii. Este stocată în 
ficat, mușchi și țesutul adipos. Funcţii: favorizează absorbția 
calciului și a fosforului, fiind indispensabilă creșterii și sănătăţii 
oaselor; participă la numeroase funcţii celulare (diviziune, 
activitate metabolică). Surse: pește, untură de pește, ouă, ficat de 
vită. 


Vitamina E — Acţionează ca un antioxidant puternic, blocând 
reacţia în lanţ a radicalilor liberi, principalii vinovaţi de 
îmbătrânirea și distrugerea celulelor. Participă la formarea și 
protecţia globulelor roșii și a ţesuturilor musculare. Surse: germeni 
de cereale, cereale integrale, soia, varză, legume verzi, roșii, uleiuri 
vegetale. 


Vitamina K - Prin participarea la formarea protrombinei, un 
coagulant natural al sângelui previne hemoragiile. Participă la 
formarea oaselor. Surse: uleiuri vegetale, lactate, legume verzi, 
ficat. 


Vitamina B, (tiamina) — Ajută la transformarea glucidelor și 
grăsimilor în energie. Joacă un rol important în transmiterea 
influxului nervos. Surse: orez, leguminoase, fulgi de ovăz, lapte, 
pâine integrală, carne de pasăre, pește. 


Vitamina B, (riboflavina) — Participă la degradarea glucidelor, 
grăsimilor și proteinelor. Surse: cereale integrale, ficat, ouă, lac- 
tate, pește. 


Vitamina B, sau PP (niacina) - Poate fi sintetizată în organism, 
pornind de la aminoacidul numit triptofan. Are rol în producerea 
de energie, transmiterea influxului nervos și în sinteza acizilor 
grași și a unor hormoni (testosteron, estrogen, progesteron, 
cortizon, insulina, tiroxina). Surse: Cereale integrale, pâine 


integrală, germeni de grâu, smochine, curmale, avocado, unt de 
arahide, ficat, carne de pui, peşte, ouă. 


Vitamina B, (piridoxina) — Are rol în degradarea și sinteza 
aminoacizilor și în metabolismul acizilor grași, permite sinteza 
neuromediatorilor, joacă rol în transformarea glicogenului în 
glucoză și furnizarea de energie organismului. Regenerează 
globulele roșii, participă la producerea anticorpilor. Surse: cereale, 
germeni de grâu, varză, carne. 


Vitamina B, sau H (biotina) — Participă la metabolismul 
proteinelor, grăsimilor, glucidelor. Intervine în sinteza acizilor 
grași și a acizilor nucleici (materialul genetic al celulei). Surse: 
fructe, nuci, orez integral, lapte, ficat. 


Vitamina B, (acidul folic) — Este esenţială în sinteza 
aminoacizilor și a proteinelor. Participă la formarea hemoglobinei 
(pigment al globulelor roșii care transportă oxigenul la celulele 
corpului). Surse: legume verzi, morcovi, avocado, caise, fasole, 
grâu integral, porumb, migdale, castane, galbenuș de ou, ficat. 


Vitamina B,, (cobalamina) — Are rol în maturarea și multipli- 
carea globulelor roșii. Surse: carne, pește, lactate, ouă, drojdie, 
spirulină. 


Vitamina C (acid ascorbic) — Este un antioxidant puternic, Este 
necesar în formarea colagenului. Favorizează absorbţia calciului 
și a fierului. Surse: măceșe, coacăze-negre, coacăze roșii, agrișe, 
afine, coarne, citrice, căpşuni, zmeură, kiwi, legume verzi, roșii, 
ardei — roșu în special — varză. 


SUBSTANȚELE MINERALE 


Substanțele minerale sunt, ca și vitaminele, micronutrienţi şi 
deci sunt, de asemenea, necesare corpului, în cantități foarte mici. 


Calciul — Participă la construcția oaselor și a dinților. Acționează 
ca regulator al ritmului cardiac. Este esenţial în coagulare. 
Intervine în transmiterea influxului nervos. Surse: legume verzi, 
cereale, semințe de susan, soia, migdale, alune, nuci, arahide, lac- 
tate, măduvă. 


Cuprul - Participă la mecanismul de formare al hemoglobinei, 
favorizând transportul fierului. Participă la transformarea 
grăsimilor și a glucidelor în energie. Ajută la formarea oaselor, la 
funcţionarea inimii și a sistemului nervos. Surse: grâu integral, 
prune, legume verzi, ficat. 


Fierul - Este esenţial în producerea hemoglobinei (pigment al 
globulelor roșii care transportă oxigenul la celulele corpului), este 
constituent al mioglobinei (care stochează oxigenul în mușchi). 
Surse: soia, linte, susan, polen, fasole, fistic, seminţe de floarea- 
soarelui, cereale integrale, legume verzi, sparanghel, praz, pătrun- 
jel, varză, cireşe, carne de vacă. Vitamina C ușurează absorbția 
eficientă a fierului. 


Iodul — Intervine în funcţionarea glandei tiroide, participând 
la formarea a doi hormoni tiroidieni. Surse: ceapă, gulii, ridichi, 
legume verzi, ananas. 


Magneziul — Contribuie la producerea de energie la nivel celular, 
precum și la sinteza proteinelor. Joacă un rol esențial în construcția 
musculară, în reglarea sistemului cardiac și transmiterea influxului 
nervos. Intervine în formarea oaselor. Surse: leguminoase, citrice, 
nuci, alune, migdale, smochine, mere, porumb. 


Manganul — Participă la lupta împotriva radicalilor liberi și la 
sinteza țesutului conjunctiv, a oaselor și articulaţiilor, a 
colesterolului, la reglarea nivelului glucozei, la metabolismul 
grăsimilor. Joacă un rol în activitatea hormonală, favorizând 
sinteza hormonilor sexuali, a acetilcolinei și a dopaminei. Surse: 
cereale integrale, nuci, seminţe. 


Fosforul — Intervine în formarea oaselor. Ajută la menținerea 
echilibrului acido-bazic. Intervine în furnizarea de energie 
celulară, sub formă de adenozin-trifosfat. Este esențial în sinteza 
fosfo-lipidelor. Este constituent al acizilor nucleici, purtătorii 
codului nostru genetic. Intră în compoziția mielinei (învelișul 
nervilor). Surse: fructe uscate, carne, pește, ouă, lapte. 


Potasiul — Acţionează asupra excitabilității neuromusculare, 
reglează ritmul cardiac, reglează conținutul în apă al organismului. 
Intervine în metabolismul proteinelor și al glucidelor. Surse: 
banane, cartofi, caise, roșii, carne de pasăre, pește. 


Seleniul — Este un obstacol împotriva radicalilor liberi. Joacă 
un rol protector față de efectele toxice ale unor metale cum sunt: 
cadmiul, mercurul, plumbul, arsenicul. Surse: cereale integrale, 
germeni de grâu, usturoi, ceapă, fructe, pește. 


Vanadiul — Reglează insulina. Surse: cereale integrale, lactate, 
carne. 


Zincul - Participă la sinteza proteinelor. Este indispensabil 
multiplicării celulare, cicatrizării, reproducerii, fertilității. Acţio- 
nează asupra structurii unor hormoni. Surse: leguminoase, lac- 
tate, ouă. 


In general, vitaminele și mineralele sunt necesare pentru creştere 
şi dezvoltare. Lipsa lor produce boli grave. Lipsa vitaminei C produce 


scorbut, a vitaminei B, beri-beri, a vitaminei D rahitismul, a vitaminei 
B,, tulburări nervoase, a fierului anemii, a iodului gușă etc. 

Nivelul înalt de colesterol în corp a fost asociat cu deficiențele 
de cupru, mangan, vanadiu și crom. Tensiunea arterială poate fi 
crescută datorită lipsei de magneziu, potasiu şi calciu. Cromul, 
zincul și manganul sunt necesare pentru metabolismul glucozei. 
Lipsa seleniului și a zincului măreşte riscul de cancer, iar 
osteoporoza se instalează când aportul de calciu este prea mic. 

Vitaminele şi mineralele acţionează împreună. De exemplu, 
vitamina C crește absorbția fierului din alimentele vegetale. Vitamina 
E ţine sub control oxigenul (când e în concentraţie prea mare este 
toxic pentru celule). Un nivel adecvat de vitamina C în organism 
ajută ca vitaminele A şi E să acţioneze eficient. 

Însă interacțiunea dintre vitamine și minerale poate fi și 
dăunătoare. Aceasta se întâmplă când, pe lângă aportul natural din 
alimentaţie, acestea se suplimentează cu tablete și aportul acestora 
în organism este prea mare. De exemplu, prea mult zinc afectează 
absorbţia fierului și a cuprului; prea multă vitamina C poate re- 
duce acţiunea cuprului. Prea mult fosfor în sânge alungă calciul din 
oase. Un aport prea mare de proteine poate creşte cantitatea de 
calciu eliminată prin urină din organism. Cel mai bine este să ni le 
asigurăm printr-o varietate de alimente. 


6. FIBRELE ALIMENTARE 


Sunt foarte necesare în alimentaţia noastră. O alimentaţie bogată 
în fibre ne fereşte de multe boli. 

Fibrele alimentare sunt polizaharide (deci fac parte din categoria 
glucidelor complexe), pe care enzimele noastre digestive nu le pot 
desface. Ele se găsesc numai în alimente de origine vegetală. Ele nu 
fac decât să treacă prin corp ca o perie care curăță, ca o sugativă ce 
absoarbe toxinele și duce la eliminarea lor. Ele acționează ca un gel 
care înconjoară nutrienţii. Acest gel are, de asemenea, capacitatea 
de a se atașa sărurilor biliare, ajutând la reducerea nivelului 
colesterolului din sânge. 


Necesarul minim de fibre zilnic este de 16-25 g (ideal: 40 grame 
pe zi). 

Fibrele previn constipaţia și toate problemele legate de aceasta. 

Surse de fibre: cereale și produse din cereale, leguminoase, le- 
gume, fructe proaspete şi uscate. 


7. APA 


Apa este esenţială pentru viaţă. Ea transportă elementele nutri- 
tive și alte substanțe necesare organismului. 2/3 din greutatea 
corpului este apă. În absenţa apei, omul devine letargic, mintea 
devine confuză și în final omul moare. 

Apa curăţă țesuturile. Constipaţia, durerile de cap se ameliorează 
bând suficientă apă, la intervale regulate. Corpul are nevoie de 6-8 
pahare de apă zilnic. Apa ușurează munca rinichilor și previne 
infecțiile acestora. 

Saliva, alcătuită în proporție de 90% din apă este necesară pentru 
a înmuia şi ușura amestecarea hranei și digestia. Enzimele diges- 
tive sunt transportate cu ajutorul apei. 

Apa este necesară pentru umezirea aerului pe care îl respirăm. 
Apa reglează temperatura corpului. Împreună cu vitaminele și 
mineralele, ea reglează procesele chimice care au loc în corp. Apa 
constituie 4/5 din sânge şi este vehicul transportor al acestuia, al 
nutrienţilor, al hormonilor şi al anticorpilor. 

Apa curată de izvor este cea mai bună sursă de apă pentru băut. 


B. GRUPE DE ALIMENTE 


„Tu faci pământul ... să dea hrană ...” 
(Psalmi 104,14) 


Datorită faptului că nici un aliment nu cuprinde toate elemen- 
tele nutritive și nici nu ar fi posibil să le cuprindă în cantităţile 
necesare pentru cerinţele diferite ale organismului uman, noi 
trebuie să consumăm alimente variate. 

O alimentaţie cât mai variată va oferi elementele nutritive necesare 
organismului. Este bine să ținem seama de recomandarea ca: 


e 60-70% din caloriile totale din alimentaţia noastră 
trebuie să provină din glucide); 

e 20-30% din caloriile totale din alimentaţia noastră 
trebuie să provină din grăsimi; 

e 10-12% din caloriile totale din alimentaţia noastră 
trebuie să provină din alimente bogate în proteine. 


Pregătirea hranei, adică tocmai felul cum combinăm și variem 
alimentele este o știință în cel mai înalt sens al cuvântului, iar 
servirea ei, modul cum îi facem pe membrii familiilor noastre să 
beneficieze de ea, este o artă. Implicarea persoanei care pregătește 
hrana pentru familie în aceasta înseamnă practic ani de viață și 
sănătate pentru familie, atât cantitativ, cât şi calitativ. 

Primul pas pe care trebuie să îl facem este să învăţăm ce alimente 
conţin aceste elemente nutritive și cum să le includem în meniul 
zilnic în mod echilibrat, în aşa fel încât să avem cele mai mari foloase 
pentru sănătate. 

Raportat la conţinutul în nutrienți, în principal, alimentele se 
împart în șase grupe: 


Grupa 1 


Cuprinde cereale integrale și produse din cereale. Exemple: 
grâu, porumb, orez, secară, ovăz, orz, hrișcă, mei, pâine, paste 
făinoase, fulgi de cereale, müsli etc. 

Elemente nutritive conţinute: glucide complexe în cantităţi mari, 
fibre vegetale, proteine, vitamine (în special din complexul B), 
săruri minerale (Ca, Nu, Mn, FI, Cr, Mg). Fiind sursa principală 
de glucide din alimentaţie, dintre acestea trebuie să avem prezente 
în alimentaţie, zilnic între 6-11 porţii. 

1 porţie înseamnă una din următoarele: 

1 felie pâine integrală, 
V2 cană cereale integrale fierte 


Y2 cană paste făinoase fierte 
A cană müsli 
Luând ca medie 8 porţii de cereale pe zi, să vedem din ce le-am 
putea obţine: 
De exemplu: 
1 farfurie pilaf orez — 3 portii 
1 farfurie mămăligă — 2 porti 
3 felii pâine — 3 portii 

sau: 
1 farfurie spaghete — 3 porții 
1 cană fulgi de ovăz — 3 portii 
3 felii pâine — 3 portii 

sau: 
] cană gris cu lapte — 2 portii 
] chiflă graham -— 3 portii 
4 cană müsli — 3 portii 

sau: 

] fa]urie adâncă floricele de porumb — 3 porții 
3 felii pâine — 3 portii 
] cană rizoto — 2 porţii 

Observăm că nu este greu să ne asigurăm necesarul din această 
grupă în fiecare zi. 

Atenţie însă: ideal este să folosim pâine neagră sau integrală, 
graham și în fiecare zi cel puţin un produs cerealier: grâu, porumb, 
griș, mălai, paste făinoase. 

O precizare: pâinea ca atare nu îngrașă — o felie de pâine furnizează 
cca 70 calorii, la fel cât şi un măr. Îngrașă doar ceea ce se pune pe 
pâine, de regulă în exces (în primul rând grăsimi, și în special cele 
animale). A consuma 5-6 felii de pâine pe zi este normal. 


Grupa a 2-a 


Cuprinde legume: cartofi, morcovi, țelină, ceapă, varză, dovlecei, 
ardei, usturoi, praz, spanac, ștevie, salată, roşii, sfeclă, vinete, 
păstârnac, pătrunjel, sparanghel, andive, napi, conopidă, gulii, etc. 


Elemente nutritive conţinute: fibre, vitamine (C, A, K, etc.), 
săruri minerale: (K, Ca, Mg, Fe, Zn etc.), proteine — cantități mici, 
grăsimi — urme. 

Din legume trebuie să consumăm zilnic 3-5 porții. 

1 porţie înseamnă: 

] cană legume crude 

2 cană legume crude tocate 
%2 cană legume fierte 

“4 cană suc de legume 

Luând o medie de 4 porţii pe zi, să vedem din ce ni le putem 

procura: 
l farfurie cartofi piure — 3 portii 
] cană salată verde — l portie 
sau: 
] farfurie ciorbă de legume — ] portie 
] cană salată sfeclă roşie — 2 portii 
2 chifteluțe de varză — ] portie 
sau: 
Ya cană salată de vinete — 1 portie 
2 roşii — ] portie 
] farfurie conopidă la cuptor — 2 porţii 
sau: 
34 cană suc de morcovi — ] portie 
] farfurie dovlecei umpluti — 2 portii 
W cană salată varză — ] portie 
sau: 
] cană ghiveci de legume — 2 porţii 
%2 cană salată de morcovi şi telină — ] portie 
2 cartofi copti — 1 portie 

Consumând zilnic o salată şi o mâncare de legume, ne asigurăm 
cu ușurință porţiile necesare de legume. Atenţie mare la alternarea 
legumelor. Cartoful este o legumă ce poate fi prezentă mai des în 
alimentaţia noastră, poate o dată la cel puţin 3 zile. Celelalte legume 
trebuie variate continuu, în funcție de sezon, în mâncăruri și salate. 


Grupa a 3-a 

Cuprinde fructe: 

Proaspete: mere, pere, portocale, lămâi, grapefruit, caise, piersici, 
cireşe, vișine, banane, kiwi, ananas, prune, gutui, căpşune, zmeură, 
fragi, coacăze, etc. 

Uscate: prune uscate, stafide, smochine, curmale, etc. 

Nutrienţi conținuți: glucide, lipide — urme slabe, proteine — urme, 
vitamine C, A etc., fibre — cantități semnificative, săruri minerale — 
K, Mg etc. 

Din fructe trebuie consumate 2-4 porţii pe zi. 

1 porție de fructe înseamnă: 

l] fruct proaspăt de mărime medie 
2 cană fructe din compot 
4 cană fructe uscate 
34 cană suc de fructe 
Cum ne putem asigura o medie de 3 porţii de fructe pe zi? 
De exemplu: 
2 mere — 2 porţii 
]/4 cană stafide — 1 portie 
sau: 
] banană - 1,5 portie 
7 prune uscate — 1,5 portie 

sau: 

“4 cană suc de portocale — 1 portie 
2 pere — 2 portii 

sau: 

1 cană salată de fructe — 1 portie 
2 piersici — 2 porţii 

Trebuie asigurată o varietate de fructe. A se consuma întotdea- 
una fructe de sezon, ideal a se face cure de fructe: de căpşuni, 
caise, struguri etc. 


Grupa a 4-a 


Cuprinde leguminoase: fasole, mazăre, soia, linte, bob, năut; 
oleaginoase, adică nuci: alune, arahide, nuci, migdale, cocos, cashew; 
şi semințe: susan, floarea-soarelui, dovleac; măsline; înlocuitori de 
carne: totu, preparate din soia. 

Conţinutul în elemente nutritive: 

Proteine: conţinut foarte mare, fibre: conţinut foarte mare, 
vitamine: B, E, niacină etc., grăsimi: de calitate foarte bună, glu- 
cide complexe foarte benefice organismului (în primul rând soia). 

Din această grupă se consumă moderat, adică 2-3 porţii pe zi. 

1 porţie înseamnă: 

'P cană leguminoase gătite 
1/3 cană nuci (alune, etc.) 
2 linguri unt de arahide 

4 cană semințe 

Y2 cană tofu 

14 cană preparate soia 

10 măsline 

Din ce putem lua aceste porții: 

] farfurie fasole bătută — 3 portii 
sau: 

2 bucăți drob de soia — 2 portii 
sau: 

2 felii pate de linte — 2 portii, etc. 

Importantă este, de asemenea, alternarea lor. De exemplu: 1 zi 
fasole bătută, a 2-a zi pate de soia; a 3-a zi unt de arahide; a 4-a zi 
mâncare de mazăre etc. la una din mesele zilei, de obicei la masa se 
prânz. 


Grupa a 5-a 

Cuprinde produse înlocuitori de lactate: lapte de soia, lapte de 
arahide, de migdale, de mei, de orez etc., brânză de soia, smântână 
vegetală etc. 

Conţine următoarele elemente nutritive: 


Grăsimi, proteine, săruri minerale: Ca, P, K etc., vitamine: A,D, 
E, B, 
Din această grupă trebuie consumate zilnic 2-3 porţii. 
1 porţie înseamnă: 
] cană lapte de soia (sau alt lapte vegetal) 
1/4 cană brânză de soia (tofu) 
1] lingură smântână vegetală 
Cum ne putem asigura zilnic 2-3 porții? 
] cană lapte de arahide — 1 portie 
40 g tofu — 1 portie 
sau: 
1 farfurie griș cu lapte de soia — 1 portie 
] cană iaurt de soia — 1 portie 
sau: 
] farfurie mămăligută cu tofu — l portie 
] cană lapte de soia — ] portie. 
Asigurarea zilnică din această grupă este foarte simplă. 


Grupa a 6-a 

Cuprinde: grăsimi şi uleiuri vegetale, sare, zahăr, miere, dulciuri, 
etc. Din această grupă trebuie consumat cât de puțin cu putință. 
Este foarte util: 

e A se limita deserturile la 2-3 pe săptămână 

e A se consuma cu economie: miere, gem, jeleuri, siropuri, 

zahăr, dulciuri 

e A se limita consumul de sare la 1 I-ţă pe zi 
A se limita consumul de ulei la 1 l-ță pe zi 
e Untul și margarinele pot fi eliminate complet. 


C. PREGĂTIREA ALIMENTELOR 


„„.. vrednic este lucrătorul de hrana lui.” 
(Matei 1010 up.) 


Este capitolul care, alături de cel al rețetelor alimentare, 
interesează probabil cel mai mult pe gospodine. 


Câteva consideratii generale: 


Gospodina sau persoana care pregăteşte hrana trebuie să fie 
conștientă că sănătatea și viața tuturor membrilor familiei depind 
de felul cum pregăteşte ea mâncarea. Cu alte cuvinte și spus într-un 
mod foarte realist, ea are în propriile ei mâini, într-o mare măsură, 
viața familiei. Alimentaţia pe care o pregătește pentru casa ei poate 
însemna sănătate și viaţă, dar poate însemna, prin nepăsare, 
ignoranță, comoditate, nepricepere, boală și moarte. Cine ar vrea 
să-şi trimită în mormânt copiii sau soții? Nimeni, desigur. Dar, dacă 
ne gândim bine, ce diferenţă este între a muri pe loc, să zicem lovit 
de un glonţ sau a muri „otrăvit” zi de zi, cu linguriţa, printr-o 
alimentaţia greșit concepută şi pregătită, prea bogată în grăsimi, în 
proteine sau cu prea multe prăjeli, condimente? La urma urmei, nu 
este nici o diferenţă, poate unii chiar ar prefera chiar să moară 
dintr-o dată, căci ştiţi ce se spune: cele mai sadice morţi sunt de 
fapt cele „cu încetinitorul”. 

După ce am conştientizat responsabilitatea ce ne revine, pasul 
următor este să asimilăm cu atenţie cunoștințe de felul celor din 
această carte. Ignoranţa nu este o virtute și nici nu ne fereşte de 
boală. 

Un alt aspect de luat în seamă: vremurile pe care le trăim acum 
sunt deosebit de complicate. Femeia trebuie să lupte practic cu o 
serie de factori care nu sunt, în definitiv, decât niște obstacole pentru 
ea. Poate cel mai mare dușman este timpul. Femeia muncește azi la 
serviciu 8-10 ore pe zi, ca și bărbatul, și de-abia după aceea se 
poate ocupa de pregătirea hranei pentru familia ei. Este o diferenţă 
faţă de acele vremuri când femeia avea la dispoziţie toată ziua pentru 


aceasta. Acest lucru face tot mai necesară implicarea bărbatului şi 
ajutorul său în pregătirea hranei. Altfel, femeia ajunge 
supraîmpovărată, din dorinţa ei normală de a oferi o hrană bună, 
de calitate, dar familia nu va mai beneficia de rolul ei în alte aspecte 
ale vieţii de cămin, iar familia va avea de suferit. 


Reguli de igienă în pregătirea hranei 


„Dumnezeu nu este un Dumnezeu al neorân- 
duielii ..” (1 Corinteni 14,33) 


Greșelile cel mai frecvent întâlnite în pregătirea hranei sunt: 


hrana este pregătită cu prea mult timp înainte de a fi servită; 
hrana pregătită este lăsată prea mult timp la o temperatură 
care permite proliferarea bacteriilor; 

gătire necorespunzătoare; 

contaminare pe parcurs; 

o persoană infectată manevrează hrana (de ex. o persoană cu 
amigdalită poate infecta toată mâncarea dacă tușeşte peste 
mâncare) sau o gospodină cu un panarițiu la deget (infecție 
foarte puternică), pansat necorespunzător, poate produce o 
toxiinfecție alimentară uneori fatală (atenţie: nu cumpăraţi 
niciodată produse care se consumă în stare crudă de la 
persoane cu astfel de infecții). 


Reguli în pregătirea alimentelor 


Pentru reducerea riscului contaminării alimentelor și pregătirea 
lor corespunzătoare, este utilă respectarea următoarelor reguli: 


Pregătiţi alimentele în mod corespunzător: spălaţi bine 
fructele şi legumele; folosiți un tocător (fund de lemn) spe- 
cial pentru pâine (care se consumă ca atare) și unul separat 
pentru legume și fructe. 

Legumele, fructele nu se țin mult în apă când se spală, pentru 
că pierd din vitamine. 

Cartofii se spală întotdeauna repede, deoarece în contact prea 
mult cu apa, pierd amidonul atât de valoros. 


m Fierbeţi și coaceţi corespunzător, nici prea mult, nici prea 
puțin. Aveţi în vedere timpul de fierbere a alimentelor: 
+ Cartofii fierb în 25 minute. 

Morcovii, pătrunjelul, păstârnacul, telina fierb în 25-30 minute. 

Varza fierbe în 8-10 minute. 

Conopida fierbe în 15 minute. 

Orezul (integral) fierbe în 30-35 minute. 

Grâul, secara, orzul, ovăzul (integrale) în 60-90 minute. 

Hrișca fierbe în 25 minute. 

Leguminoasele necesită timp mai îndelungat pentru 

fierbere: soia 2-4 ore, fasolea 90-120 minute, lintea 30-60 

minute, năutul 2-3 ore, mazărea uscată 3-4 ore. Prin 

fierbere, elementele lor nutritive îşi sporesc calităţile (ca 
şi ale cerealelor de altfel), nu se pierd (aşa cum în mod 
greşit se consideră). 

m Leguminoasele trebuie puse totdeauna la înmuiat 12-24 ore; 
apa în care au stat se aruncă, apoi se dau scurt în clocot de 
2-3 ori, iar zeama rezultată se aruncă de asemenea. După 
aceea, se pun la fiert în apă suficientă, zeamă care se poate 
folosi la mâncare. Aveţi, de asemenea, în vedere că gazele pe 
care încă le produc aceste leguminoase, chiar şi după aceste 
procedee de pregătire, au efect benefic pentru organism, 
pentru că ele hrănesc celulele intestinului gros. 

m Orezul integral se pune la fiert într-un volum de apă de 6 ori 
mai mare decât volumul său (de ex. 1 cană de orez în 6 căni 
apă). 

m Anumite legume nu se pot consuma crude, de ex. fasolea 
verde şi cartoful sunt toxice în stare crudă; de asemenea, 
leguminoasele sunt toxice în stare crudă. 

m Alte legume este indicat a se consuma preferenţial crude, de 
ex.: varza, salata verde, andivele, roşiile, etc. 

m Folosiţi metodele cele mai simple și sănătoase de preparare 
(de ex. coaceţi mai degrabă în cuptor chifteluțele decât să le 
prăjiți în tigaia cu ulei încins). 


e din die die de de de d 


Mâncaţi imediat hrana gătită. 

Păstraţi hrana rămasă în condiţii corespunzătoare (în frigider). 
Când reîncălziţi mâncarea, încălzirea să fie suficientă — cca 
70°C (în frigider se oprește doar proliferarea bacteriilor). 
Evitaţi contactul între alimentele care se consumă în stare 
crudă și cele care se vor găti (de ex. în sacoșa cu care mergeţi 
la piaţă nu puneţi cartofii, care au pământ şi praf pe ei, alături 
de pâine, pentru că nu aveţi cum spăla/dezinfecta pâinea). 
Spălați-vă des pe mâini, cu apă și săpun, mai ales după folosirea 
toaletei şi în special pe timp de vară. 

Păstraţi curăţenie exemplară în bucătărie. 

Feriţi alimentele de insecte, rozătoare și alte animale. 
Folosiţi apă curată pentru gătit (indicată apa de pe ţeava de 
apă rece, nu cea cu apă caldă). 


Strict pentru gospodine: 


Igiena este importantă atât pentru prevenirea bolilor, cât și 
pentru impresia generală pe care o produc persoana, mâncarea, 
bucătăria, masa, vasele. 


+ 
+ 


+ 


Purtați un şorț curat de bumbac (nu de mătase sau sintetic). 
Părul să fie strâns, să nu atârne peste mâncare. 

Evitaţi tuşitul, strănutul peste mâncare. Spălaţi-vă bine pe 
mâini când vă ştergeţi nasul sau tușiți. 

Curăţaţi bine locul unde gătiți de fiecare dată — nu părăsiţi 
niciodată bucătăria până când totul nu este curat și pus la 
loc. Această deprindere vă va ajuta şi simplifica enorm în 
munca în bucătărie. 

Nu introduceţi niciodată, niciodată, lingura din care aţi gustat 
mâncarea din nou în oală. Amestecaţi în mâncare cu o lingură 
de lemn, dar gustaţi mâncarea cu o lingură obişnuită pe care 
o spălaţi imediat. Astfel veți transmite familiei toți microbii 
pe care îi aveţi în gură. 


Gospodina sau persoana care pregătește hrana trebuie să-i 
cunoască foarte bine pe toți membrii familiei — problemele lor de 


sănătate, timpul când pot servi masa, diferite particularităţi, 
preferinţe etc. şi să ţină cont de toate acestea. 


Hrana trebuie: 


+ să sature (pentru a realiza aceasta, trebuie să conţină toţi 
nutrienţii în echilibrul necesar), 

+ să aibă gust bun (folosirea științei mirodeniilor și educarea 
gusturilor) şi 

+ săarate frumos (noi mâncăm și cu ochii, deci trebuie prezentată 
atrăgător). 

Toate acestea se realizează printr-o planificare corespunzătoare 

a meniului. 


D. PLANIFICAREA MENIULUI ȘI ORGANIZAREA BUCĂTĂRIEI VEGETARIENE 
„Prin înțelepciune se înalță o casă şi prin 
pricepere se întăreşte. Prin știință se umplu 
cămările ci de toate bunătățile de preț şi 
plăcute”. (Proverbe '24,3.4) 


Tinta principală în planificarea meniului o constituie combinarea 
în așa fel a diverselor alimente, încât acestea să ofere corpului cât 
mai multe elemente hrănitoare. 


Alimentatia să fie variată 


Pentru asigurarea unei alimentaţii sănătoase, succesul constă în 
asigurarea unei varietăţi de alimente pe parcursul anului, sezonului, 
săptămânii şi zilei. Trebuie să urmărim varietatea: de forme, de 
culori, structură, mirodenii, garnituri. 

Pe lângă cunoaşterea celor 6 grupe de alimente, natura ne vine 
în ajutor, în mod nebănuit, prin diversitatea de culori care există la 
alimentele de origine vegetală, astfel că, asigurându-ne o alimentaţie 
în care să fie prezente culori cât mai variate în fiecare zi, ne putem 
asigura un echilibru al nutrienţilor din acestea. De exemplu: 

e roșu: tomate, ardei roșii, varză roşie, sfeclă roșie, cireşe, 

vişine, gogoşari, căpşuni, zmeură, fragi, pepene roşu, coacăze 
roşii, coarne etc. 


e portocaliu: morcovi, pepene galben, dovleac, ardei, caise, 

piersici, portocale, grepfruit, nectarine etc. 

e galben: corcoduşe, lămâi, tomate galbene, ananas, grepfruit, 

stafide etc. 

e verde: spanac, salată, broccoli, măcriș, ceapă verde, ardei, 

bame, fasole verde, mazăre etc. 

e albastru închis/mov: afine, coacăze negre, prune, corcodușe, 

dude, struguri, măsline etc. 

e maro: stafide, curmale, smochine, etc. 

e alb: varză, ceapă, usturoi, conopidă, praz, pătrunjel, păstâr- 

nac, gulii, ridichi, ţelină, mere, pere etc. 

(Vezi şi explicaţia legată de compușii fitochimici la secțiunea 
Avantajele alimentatiei vegetariene). 

Este bine să se planifice meniul pe termen scurt (1 zi) și pe 
termen lung (1 săptămână, 2 săptămâni sau 1 lună). Timpul petrecut 
cu plănuirea meniului nu este nicidecum pierdut, acesta va fi 
recuperat şi răsplătit cu prisosință. Dacă meniul nu este gândit 
dinainte și gospodina găteşte la întâmplare, ceea ce îi vine la 
îndemână, alimentaţia familiei va suferi. Cum? Prin malnutriție 
(hrănire insuficientă, cantitativ și calitativ), prin obezitate (hrănire 
excesivă, bogată în anumite elemente nutritive și prea săracă în 
altele) și diferite boli, cum ar fi: anemiile (din lipsa fierului), sau 
boli cronice: diabetul (prea mult zahăr și grăsimi), bolile de rinichi 
(dezechilibru proteic), bolile cardio-vasculare, etc. 


Sugestii pentru planificarea meniului 


+ Recitiţi cu atenţie capitolele anterioare şi toate materialele 
disponibile pentru a vă îmbogăţi cunoştinţele. 

+ Folosiţi cerealele ca hrană în fiecare zi. Trebuie să avem zilnic 
2 varietăţi de cereale. Grâul este una — prin pâine, dar este 
necesară şi a doua, de exemplu orez, porumb, ovăz, etc. Pâinea 
să fie neagră, integrală sau graham. 

+ Folosiţi zilnic legume și zarzavaturi — 3-5 porţii pe zi (vezi ce 
înseamnă 1 portie la subcapitolul „Grupe de alimente”). Cel 


+ 
+ 


puțin o porție din acestea să fie bogată în vitamina C, 2-3 
portii să fielegume cu frunze verzi sau legume galbene, bogate 
în beta-caroten. 

Folosiţi zilnic o salată proaspătă. Aceasta aduce vitamine şi 
minerale, e săracă în calorii şi bogată în fibre. Este deosebit 
de benefic pentru organism să se mănânce salata (sau o parte 
din ea) înaintea primului fel de mâncare datorită alcalinităţii 
pe care o produce și o menţine în organism, dacă este 
consumată în acest moment, chiar dacă după aceea se 
consumă alimente mai acide. (Se cunoaşte faptul că aciditatea 
favorizează apariţia bolilor; cu excepţia legumelor, 
majoritatea alimentelor sunt acide). 

Folosiţi alimente cu efect benefic complementar (de ex. fierul 
dintr-o reţetă pe bază de linte sau soia se asimilează mai bine 
de către corp, dacă la aceeaşi masă se consumă o salată bogată 
în vitamina C). 

Folosiţi fructe din belşug, cel puţin două proaspete pe zi, 
restul pot fi din compot, gem sau fructe uscate. 

Folosiţi leguminoase de 5 ori pe săptămână cel puţin (ideal 
este a le folosi zilnic, la una din mese) pentru aportul lor de 
proteine (soia, fasole, mazăre, linte, năut, bob). 

Aveţi în vedere efectul anotimpului - supa este de preferat 
când afară este frig, iar pepenele verde când afară este cald. 
Acordaţi atenția necesară mesei de dimineaţă. Toţi membrii 
familiei vor avea mai mult randament în muncă, dacă vor 
mânca bine dimineaţa. Pentru a beneficia de aceasta, trebuie 
să o pregătiți cu o seară înainte. 

Gătiţi puţin și de calitate (pentru 1-2 zile). 

Limitaţi deserturile dulci (cu glucide din categoria celor 
simple) la 2-3 pe săptămână. În rest, folosiți fructe. 


Desigur că vă interesează foarte mult reţetele culinare. Nu uitaţi 
însă un lucru: nu poate exista o carte de bucate mai bună decât cea 
pe care şi-o întocmește fiecare gospodină pentru familia ei. Toate 
celelalte au puncte tari şi puncte slabe. Nu există rețete fără grăsimi 


şi fără zahăr, ci există reţete care nu folosesc grăsimi dăunătoare și 
zahăr rafinat. Reţetele folosite de tine personal întrunesc nevoile 
nutritive ale familiei tale. 

Este foarte util să cunoaștem criteriile de evaluare a rețetelor: 


Să conţină drept ingrediente produse cât mai naturale, să se 
evite produsele alimentare rafinate sau dăunătoare sănătăţii 
(ardei iute, piper, cacao, cafea, alcool etc.). 

Metodele de preparare să fie sănătoase și cât mai simple. 
Să cuprindă grupe de alimente care se suportă (de exemplu 
sunt de evitat în aceeași reţetă legume și fructe crude). 

Să se folosească alimente ce își completează reciproc nutrienţii 
(de exemplu aminoacizii din linte cu cei din orez la aceeași 
masă). 

Să nu se depășească 2-3 linguriţe de zahăr rafinat și 1 linguriţă 
de grăsime pe porţie. 

Retetele care conţin făină albă, rafinată, de exemplu pâine, 
prăjituri, plăcinte şi cereale prelucrate, pot fi îmbunătăţite 
prin adăugarea de tărâțe. Nu este ideal aşa, dar este, oricum, 
O variantă mai bună. 

Retetele care conţin zahăr rafinat pot fi îmbunătăţite prin 
înlocuirea acestuia cu sucuri de fructe concentrate, cu fructe 
uscate sau proaspete. Zahărul să fie redus cât se poate de mult. 
Ouăle pot fi înlocuite în rețete care necesită „legarea” — 
chifteluțe, droburi etc.; cei mai buni înlocuitori sunt: meiul, 
seminţele de in, pasta de soia, făina de soia, fulgi de ovăz, 
pâinea neagră, etc. 


Fiecare gospodină să-și întocmească propriile rețete, făcând 
schimbări înțelepte în reţetele cunoscute de la alții. Încercând, 
greşind și îndreptând, vei avea reţetele tale, de neînlocuit. 

De asemenea, nu uitaţi, meniul trebuie planificat întâi pe termen 
lung, apoi pe termen scurt. Nu gătiţi la întâmplare, nu ziceți 
niciodată „voi găti azi ceea ce voi găsi în piaţă”. Stabiliţi foarte bine 
în minte ce doriţi să gătiţi — o legumă, o leguminoasă, etc. și apoi, în 
funcţie de ceea ce găsiţi cel mai bun și proaspăt în piaţă, gătiți. 


Alimentele care trebuie să existe în bucătăria vegetariană 


Alimente care se procură pentru perioade mai lungi: 


+ 
+ 


+o o o 


cereale (grâu, porumb, orez, secară, hrișcă, orz, ovăz etc.) 
nuci și semințe (nuci, arahide, alune, semințe de floarea- 
soarelui, susan, in, dovleac etc.); 

leguminoase: fasole, soia, mazăre uscată, năut etc.; 

fructe uscate (stafide, prune uscate, curmale, smochine, 
poame); 

mirodenii (cimbru, busuioc, oregano, dafin, coriandru, etc) 
şi arome (vanilie, etc.) ; 

ulei, făină, griș, mălai, sare etc.; 

măsline; 

miere; 

fulgi de cereale (ovăz, grâu), germeni de grâu, miisli, paste 
făinoase (la acestea atenţie la termenul de valabilitate). 


Alimente care se procură mai des (săptămânal, chiar mai des): 


+ 
+ 


+ 


fructe și legume proaspete, de sezon; 

fructe şi legume exotice: lămâi, portocale, banane, avocado 
etc; 

pâine etc. 


După cum vedeţi, majoritatea alimentelor pentru vegetarieni se 
pot procura cu mult timp înainte și se pot păstra. De exemplu, grâul, 
fasolea, soia, năutul, mierea ni le putem procura toamna, pentru un 
an întreg. Cu altele ne vom aproviziona trimestrial (de ex. ulei) sau 
lunar (fructe uscate, măsline, miisli etc.). În frigiderul vegetarianului 
trebuie să fie prezente zilnic fructele și legumele proaspete. 

Este nevoie de o bună organizare în bucătăria vegetariană. Pe 
lângă aspectul pe care tocmai l-am menţionat, sunt utile şi următoa- 
rele recomandări: 


Compartimentaţi-vă ordonat bucătăria și cămara. Să aveţi 
locuri bine delimitate pentru grupe de produse. Să puteţi avea 
acces oricând la ele cu ușurință. 

Păstraţi alimentele închise etanș, în vase cu capac, pentru a 
le feri de insecte, iar pe cele perisabile, în frigider. 


e Păstraţi o curăţenie exemplară în bucătărie, la care învăţaţi 
pe toți membrii familiei să contribuie. 

e Plănuiţi-vă activităţile legate de bucătărie, aprovizionare și 
gătit. Faceţi meniul (cel puţin aproximativ) pentru o 
săptămână înainte. În acest fel veţi putea gândi asigurarea 
echilibrată a aportului de nutrienți în cantităţile optime și 
veţi putea prepara mâncăruri care necesită operaţiuni pregăti- 
toare (a pune la înmuiat fasole, soia, a pregăti masa de 
dimineaţă din cereale cu o seară înainte etc.). Veţi asigura o 
diversificare a alimentaţiei pe termen lung. 

e Planificaţi-vă cumpărăturile pe termen lung, mediu şi scurt. 
Păstraţi un carneţel cu cheltuielile efectuate. 

e Faceţi întotdeauna o listă cu cumpărăturile pe care le aveţi 
de făcut. În acest fel, veţi scuti timp și chiar bani, pentru că 
nu veţi cumpăra la întâmplare. 

e Nu faceţi cumpărături zilnic, ci săptămânal (cu unele exceptii, 
de exemplu, când sunt fructe de sezon foarte perisabile — de 
exemplu, căpşune — și vreţi să faceţi o cură din fructele respec- 
tive). Nu are rost să irosiți timp mergând în fiecare zi la piață. 

e Pâinea se poate păstra foarte bine în congelator pentru câteva 
zile, uncori chiar 2 săptămâni. Aveţi grijă să o scoateţi din 
congelator cu câteva ore înainte de a o consuma, pentru a se 
dezgheța. 

e Bucătăria vegetariană are nevoie neapărat de ajutorul aparatelor 
electrice: mixer, blender, aparate de măcinat boabe de cereale 
(râșnițe), aparate de pisat nuci etc. În special mixerul cu 
ghiara pentru pasat și blenderul (aparat de pasat ce are un 
vas transparent în care se pot pasa alimente solide împreună 
cu lichid) sunt indispensabile în bucătăria vegetariană. Este 
nevoie de o anumită investiție, dar aceasta va fi răsplătită din 
plin, în scurt timp. 

Referirile la tăiţei, paste făinoase, au în vedere produse de acest 
fel, existente în comerț, preparate fără ouă. Încă o precizare: când 
se menţionează nume de cereale, să aveţi în vedere că este bine să 
vă procuraţi cereale integrale (nedecorticate). 


E. EXEMPLE DE MENIURI 


(Retetele din aceste exemple există în capitolul REŢETE 
VEGETARIENE, unde le puteţi identifica după nume) 


Pentru masa de dimineață: 


Tartine cu pastă (unt) de arahide + mere + lapte de soia 
Voinicel + fructe + lapte de mei 

Mic dejun asortat + banane + lapte de orez 

Budincă de griș cu stafide + vișine/gem de vişine + suc de fructe 
Budincă de fructe uscate + lapte de orez 

Budincă de mălai cu stafide + mere + lapte de orez 
Tartine cu pastă de nuci + pere + lapte de soia 

Kisel din grâu și fructe + compot de ananas 

Graham umplut cu fructe + lapte de migdale 

Biscuiţi cu seminţe + lapte de soia + pere 

Granola + mere + lapte de grâu, 

Fulgi de porumb cu fructe + smochine + lapte de soia etc. 


Pentru masa de prânz (preparate din legume + leguminoase; deser- 
turile se aleg de la secțiunea Deserturi): 


Cartofi piure + chifteluțe de soia + salată de roşii şi ceapă 

Cartofi cu ciuperci la cuptor + salată de praz 

Cartofi înăbuşiţi + mujdei de usturoi + chifteluţe de năut 

Papricaș de cartofi cu năut + salată de varză roşie cu hrean 

Piure de urzici + ruladă de cartofi cu soia boabe + salată verde 

Cartofi cu praz la cuptor + chifteluţe de ovăz + salată de morcovi 
şi țelină 

Spaghete cu dovlecei + salată de ardei + chifteluțe din năut 

Mâncare de spanac + drob cu nuci + salată de primăvară 

Musaca de vinete + chifteluțe de cartofi + mujdei de usturoi 

Fasole bătută + ardei copţi cu sos de roșii 

Fasole bătută + salată de castraveți cu usturoi 

Cartofi cu usturoi la cuptor + salată de toamnă 

Fasole bătută + fulgi de porumb + salată de ceapă roșie 


Pilaf cu ciuperci + salată de sfeclă roşie 

Piure de linte + salată de untișor și salată verde 

Pilaf de orez + tocăniță de vinete + salată de ardei 

Piure de măcriş + chifteluţe din soia + salată de andive 
Mâncare de linte + mămăliguţă + mujdei de usturoi 

Conopidă cu orez + cârnăciori din soia boabe + salată de roșii 
Ghiveci de legume cu orez + salată de ardei copţi cu roşii 
Stevie cu orez + salată de sfeclă roşie 

Ardei umpluţi + smântână vegetală 

Varză cu orez + chifteluţe de soia + măsline 


Pentru masa de prânz la pachet (pentru cei ce merg la serviciu): 
retetele din secţiunea Paste, pateuri se pretează cel mai bine, cu 
roşii, castraveți, andive, ardei, măsline, salată verde etc., în funcție 
de sezon. Pateurile respective (de soia, năut, linte etc.) se pot pune 
într-o cutiuță de plastic sau un borcănel cu capac şi pot fi ușor 
transportate. Sau se pot face sandwich-uri direct de acasă pentru a 
fi consumate mai confortabil la serviciu. 


Pentru cină: 
Cartofi copti cu salată de varză 
Supe creme + crutoane de pâine 
Supe, ciorbe cu pâine 
Roşii umplute cu salată de vinete 
Mămălipuţă + varză călită 
Piure de spanac + roşii coapte 
Broccoli cu cartofi + salată verde 
Mâncare de ţelină + salată de varză roşie 
Sote de morcovi 
Tocăniţă de conopidă 
Mâncare de cartofi noi cu mazăre + salată verde 
Varză cu tăiţei și arahide 
Tăiţei cu nuci 
Spaghete cu legume 


Cartofi îmbrăcaţi 

Salată de cartofi şvăbească 
Salată de mazăre cu porumb 
Pizza + salată de varză 
Spaghete cu sos de tomate 
Spaghete cu legume, etc. 


6. PREJUDECĂȚI, IDEI GREȘITE LEGATE DE ALIMENTAȚIE 


„Dleacă-ţi urechea şi ascultă cuvintele înțe- 
lepților  ...” (Proverbe 22,17) 


Tabelul următor prezintă câteva idei greșite legate de alimentaţie 
cât și ceea ce este corect. 


Greșit Corect 


Dacă mănânci mult, ești sănătos. Să mâncăm atât cât să ne 
menţinem greutatea corporală 
în limite normale. 


Dacă mănânci pâine, te îngrași. | Pâinea nu îngrașă, în special 
cea integrală, îngrașă ce se 
pune peste pâine, de regulă 
grăsimi — 1 felie de pâine = 70 
calorii, tot atâtea cât 1 măr. 


A mânca de cel puţin 3 ori pe zi] A mânca de cel mult 3 ori pe zi. 


A mânca destul, să te simţi Să ne oprim din mâncat la 
sătul. primul semnal de saţietate. 


Copiii în creștere au nevoie de | Copiii în creştere au nevoie de 
dulciuri. o alimentaţie echilibrată în toți 
nutrientii. 


Greșit 


Dacă nu mănânci destul seara, 
nu poţi să dormi. 


Corect 


Ultima masă să fie ușoară, cu 4 
ore înainte de culcare. 


Dacă nu mănânci carne, ești 
subnutrit din lipsă de proteine. 


Carnea conţine 20-23% 
proteine, soia conține 33-49% 
proteine!! 

O alimentaţie vegetariană bine 
variată furnizează corpului toţi 
aminoacizii esenţiali. 


Mișcarea fizică îngrașă, pentru 
că produce poftă de mâncare. 


Mişcarea fizică echilibrează 
metabolismul; prin mişcare 
fizică nu se depune grăsime în 
corp, ci se formează mușchi. 


Dacă bei multă apă după masă, 
înseamnă că ai mâncat bine. 


A bea apă numai între mese. 


7. ALIMENTAŢIA PE GRUPE DE VÂRSTĂ 


„Învață pe copil calea pe care trebuie să o 
urmeze gi când va îmbătrâni nu se va abate de 
la ea”. ((Proverbe 22,6) 


Alimentaţia omului diferă mult în funcţie de vârstă. Copilul aflat 
în primul an de viaţă are nevoie de o alimentaţia cu totul specială; 
bătrânii, de asemenea, au nevoie de o dietă aparte. 


Alimentatia gravidei 

În ciuda unor păreri greșite, trebuie să conştientizăm faptul că, 
în această perioadă, femeia nu trece printr-o stare de boală, ci o 
stare temporară, specifică organismului feminin. 

Femeia se va alimenta normal în această perioadă, însă, datorită 
faptului că în ea se dezvoltă o nouă ființă, trebuie să aibă mare grijă: 


e să nu introducă, prin alimentaţie, în corp nimic vătămător, 
căci va afecta copilul; 

e să mănânce alimente variate, astfel ca să-și asigure necesarul 
de elemente nutritive; 

e să consume fructe şi legume din belșug pentru aportul lor de 
vitamine, săruri minerale şi fibre, căci acestea vor avea o mare 
influenţă asupra sănătăţii viitoare a copilului. 

Uneori, sarcinile sunt toxice, însoţite de greţuri, vărsături sau 

alte probleme digestive. Trebuie respectate indicațiile medicului. 

În nici un caz gravida nu trebuie să mănânce peste măsură, nu 
ajută la nimic, doar va pune bazele unei obezităţi de care cu greu va 
putea scăpa. Femeia însărcinată nu trebuie să ia în greutate mai 
mult de 10 kg. 

Atenţie mare: după naștere, kilogramele în plus trebuie elimi- 
nate doar după înţărcarea copilului. Curele de slăbire în perioada 
de alăptare sunt contraindicate. De asemenea, și excesele alimentare 
trebuie evitate. 


Alimentatia copilului 


Alimentaţia de la 0 - 1 an 

În prima parte a vieţii copilului, ideal este ca alimentaţia lui să 
fie naturală, adică hrănirea lui să se facă numai cu lapte de mamă. 
Această alimentaţie este net superioară oricărui alt mod de 
alimentaţie, deoarece: 

+ laptele de mamă este un aliment specific pentru copil și per- 
fect pentru nevoile lui de creştere; 

+ conţine elementele nutritive în proporţii echilibrate, 
corespunzător nevoilor nutritive și posibilităţilor lui de 
asimilare; 

+ conţine toţi aminoacizii și vitaminele (cu excepţia vitaminei 
D care se va suplimenta); 

0 este steril; 

conţine anticorpi imunizanți; 
+ constituie modul de alimentaţie cel mai simplu; 


+ 


+ este o alimentaţie fiziologică; 

+ are o importanță deosebită în dezvoltarea relaţiilor afective 
dintre mamă și copil. 

Este ideal ca mama să poată alăpta cât mai mult copilul, până 

spre vârsta de 1 an. 

La început, în primele 2 luni, alimentaţia la sân poate completa 
toate nevoile de hrană ale copilului. Dar chiar de la 4-6 săptămâni 
trebuie începută diversificarea alimentaţiei copilului. Vom trata în 
continuare acest aspect numai pentru copilul sănătos. 

Pentru o alimentaţie corespunzătoare a sugarului, trebuie 
respectate următoarele principii: 

1. Obligativitatea alimentaţiei naturale în primele 4 luni de viaţă. 

2. Înţărcarea este bine să se facă la 10-12 luni. 

3. În cazul în care copilul nu mai poate fi alimentat natural din 
diferite motive, se va recurge la alimentaţie mixtă, preferân- 
du-se administrarea laptelui praf în completarea mesei 
insuficiente cu lapte matern sau alimentaţie artificială. 

Concentraţiile optime ale laptelui praf: se respectă indicaţiile 
medicului pediatru. 

Pe plan mondial, se foloseşte tot mai multe laptele de soia pentru 
alimentarea artificială a sugarilor, formule îmbogăţite cu vitamina 
B „ Este o variantă excelentă pentru cei care vor să-și crească vege- 
tarian copiii. 

Numărul meselor necesare zilnic sugarului: 

6-7 mese pe zi în prima lună 

6 mese pe zi până la 3 1⁄2 luni sau 5 kg ale copilului 

5 mese pe zi după 3 2 luni sau 5 kg ale copilului. 


Diversificarea alimentaţiei 


Reguli pentru o diversificare corespunzătoare: 

e Orice aliment nou se introduce numai când sugarul e complet 
sănătos. 

e Introducerea alimentului nou se face progresiv, tatonându-se 
toleranța digestivă a sugarului. De obicei, se începe cu 1 linguriţă. 


Alimentul nou se administrează pe toată perioada de timp 
cât durează creșterea cantitativă, progresivă, înaintea aceluia 
cu care sugarul era obișnuit și care se va scădea în trepte 
egale, până la înlocuirea sa completă. De exemplu, se dă suc 
de morcov înainte de alăptare, treptat se va ajunge la suc de 
morcov tot mai mult, iar lapte tot mai puțin la masa respectivă. 
Indiferent de natura alimentului, lichid sau păstos, se admi- 
nistrează numai cu lingurita. 

Nu se vor introduce simultan două sau mai multe alimente 
noi. 

La primele semne de tulburări digestive, se suprimă imediat 
noul aliment care nu se readministrează decât o dată cu 
normalizarea tranzitului intestinal. 


Cum se face diversificarea alimentatiei sugarului: 


La 4-6 săptămâni, se introduce suc de legume sau de fructe: 
morcov, măr, piersică, roşie, portocală. Cantitate: de la 5 ml 
până la 30 ml, progresiv, la 3 1⁄2 luni, se ajunge la 50-60 ml/zi 
la o singură masă. Se administrează la masa de la ora 9 (a 
doua masă din zi). 

La 2 2-3 luni — supa de zarzavat. La început, se administrează 
simplă (doar zeama în care se fierbe zarzavatul) + 5% griş 
sau făină de orez. Apoi se introduce și zarzavat pasat + 2% 
ulei. Se dă la masa de la ora 14. 

La3 - 3% luni — piureul sau pulpa de fructe. Se va administra 
la masa de la ora 10. Înlocuiește de fapt masa de suc de fructe 
sau legume. Se poate da: măr ras, piersică, banană pasată. 
Interzis complet: cireşe, căpşuni. Cu timpul, se adaugă și 
biscuiţi pasaţi sau pesmet (biscuiţi simpli). 

La 4-4 Y luni — făinosul cu lapte. La ora 18, se poate da griş 
cu lapte 5%. 

La 4-5 luni — brânza de vaci. Se administrează la masa de la 
ora 11, cu pulpa de fructe, alternând 1 zi fruct + biscuiţi 
(pesmet) şi 1 zi fruct + brânză de vaci. 


m La6luni-gălbenușul de ou (atenţie, să fie proaspăt şi numai 
de la găini sănătoase, de curte). Se administrează la masa de 
la ora 14, împreună cu piure de cartofi sau de legume. Se 
începe cu foarte puţin, ajungându-se la 1/2 gălbenuş la o masă. 
Se administrează de 2-3 ori pe săptămână. 

m La 7-8 luni — leguminoase pentru proteine. La ora 14, alter- 
nând cu gălbenușul de ou, se poate adăuga în piureul de le- 
gume, puţin (1 linguriţă) pate de soia, mazăre, linte, urmărin- 
du-se cu atenţie toleranța copilului. Citiţi cu mare atenţie 
capitolul despre prepararea leguminoaselor. 

m De la 7-8 luni de fapt, în funcţie de copil, se introduc treptat 
tot mai multe alimente: iaurt, perişoare de soia, găluşte de 
griş, papanaşi cu brânză de vaci (fierţi), orez cu lapte, mămă- 
liguță cu brânză de vaci şi smântână, budinci de zarzavat cu 
ou şi brânză de vaci. 

Este foarte important să înveţe să mănânce cu linguriţa încă de 

foarte mic. 


Alimentatia copilului între 1-3 ani 


Din punctul de vedere al solicitării mamei, aceasta este o perioadă 
grea. Copilul stă deja pe picioarele lui, se mișcă tot timpul și peste 
tot şi este foarte nerăbdător să facă el totul, inclusiv să mănânce 
singur. Pentru mamă, ar fi foarte ușor să-i dea în continuare să mă- 
nânce, căci ar avea mai puţin de curăţat în jur, dar ea trebuie să-l 
înveţe, cu multă răbdare, să mănânce singur. 

Pentru aceasta, trebuie să-i stabilească un loc potrivit, sigur 
pentru servirea mesei, în care el să stea comod la masă, fără pericolul 
de a cădea. Pentru menajarea hăinuțelor, i se va pune o bavetă sau 
un șervet în jurul gâtului. 

Mama așază farfuria cu mâncare în fața lui, pune linguriţa în 
mâna lui, ține și ea de mânuţa lui, introduce lingurita în farfuria cu 
mâncare, ia cam jumătate de linguriţă (nu mai mult!) și copilul va 
duce linguriţa la gură. Mama îi face semne și îi vorbeşte în același 
timp, învățându-l să mestece bine. 


Greșeala cea mai mare care se face în acest punct este aceasta: 
copiii sunt învăţaţi să ia mult în lingură și li se spune mereu că 
trebuie să mănânce mult. Greşit! Mama trebuie să pună în farfurie 
atât cât știe ea că trebuie să mănânce copilul și îl învaţă lucrul cel 
mai important, şi anume că trebuie să mestece bine. 

Apoi, după ce se asigură că a terminat tot din guriţă — eventual 
îi cere să deschidă gura, să vadă dacă e gata, făcându-l conştient că 
aceasta e foarte important -se repetă operaţia. După câteva mișcări, 
copilul va vrea deja să facă el singur acest lucru. El trebuie încurajat 
continuu, chiar dacă la început merge mai mult pe alături decât în 
guriţa lui. Trebuie să i se explice, de asemenea, prin cuvinte şi gesturi 
(el nu înţelege toate cuvintele) că nu poate mânca nimic de pe jos. 

Totul trebuie să se facă într-o atmosferă foarte veselă. Nici un 
cuvânt, privire sau gest de reproș. Niciodată copilul nu trebuie 
făcut să plângă la masă. Felul cum este încurajat să se ajute va 
avea repercusiuni incredibile asupra încrederii în sine, atât de 
necesar pe tot parcursul vieții. 

Cu timpul şi pe măsură ce crește, el trebuie învăţat că trebuie să 
mănânce tot. Mama se poate ajuta în privinţa aceasta de diverse 
metode: vase pentru mâncare foarte atrăgătoare, cu desene drăguţe, 
care să apară la iveală după ce se golește farfuria, încurajarea lui în 
momentul în care a golit farfuria, bătând din palme, mângâindu-l 
sau sărutându-l etc. 

Niciodată copilul nu trebuie forţat să mănânce. Este cu totul 
greșit. Faptul că nu mănâncă este un semnal că ceva nu este în 
regulă și va trebui să descoperim ce anume. Lipsa poftei de mâncare 
poate fi un simptom al unei boli; poate să nu fie vorba de așa ceva, 
poate fi pur și simplu o indispoziţie de moment; oricum, ceva este 
în neregulă — poate copilul este murdar, are o jenă într-o anumită 
parte a corpului și nu ştie să explice, îl strâng hăinuţele, poate că 
mama nu a respectat intervalul necesar dintre mese etc. Orice ar fi, 
trebuie descoperit. 

Dacă nu descoperim nimic, atunci se mărește durata până la 
masa următoare, pentru ca el să fie mai flămând. 


Între mese nu se dă nimic de mâncare, nici măcar lichide 
îndulcite. Între mese i se dă doar apă sau ceai neîndulcit. 

Hrana copilului din această perioadă se apropie tot mai mult de 
hrana adultului, cu condiţia ca el să poată mesteca bine ceea ce i se 
dă. Se evită alimentele cu care se poate îneca (nuci, alune, seminţe 
etc.). Acestea se dau mărunțite, pasate, aşa cum le poate mesteca 
el. Alimentaţia lui trebuie să fie bogată în vitamine și săruri minerale 
şi să conţină toți nutrienţii în proporţii echilibrate. Raportul va fi: 
1 g proteine — 1 g lipide — 4 g glucide. 

Necesarul este: 

3-4 g proteine/kgcorplzi 
3-4 g lipide/kgcorp/zi 
10-12 g glucide/kgcorp/zi 

Necesarul de calorii: 100 cal/kgcorp/zi 

Alimentaţia trebuie variată și cât mai frumos prezentată. Trebuie 
schimbată mereu culoarea, aspectul și gustul mâncării. 

În această perioadă sunt interzise: conservele, condimentele, 
sosurile, prăjelile, ciorbele în exces, ciocolata, cacao, iar laptele să 
nu depășească 500 ml/zi. 


Alimentatia preșcolarului (3-7 ani) 


La 3 ani, copilul este deja un voinic care știe să mănânce singur, 
ne arată cu mândrie ce mulţi dinţişori are și că poate să mănânce 
tot. Aceasta înseamnă că e pus pe fapte mari și vrea să mănânce, 
nu glumă. S-a obișnuit deja cu gustul majorităţii felurilor de mâncare 
pe care i le dă mama și începe să aibă preferinţe. Aceasta nu ar fi 
nimic rău, însă dezvoltarea lui pe toate planurile continuă şi 
constatăm la această vârstă că el a descoperit un cuvânt magic pe 
care îi place să-l folosească, mai ales în ce priveşte mâncarea pe 
care o primeşte. Care este acest cuvânt? Desigur, mamele îl cunosc. 
Este NU. Când ţi-e lumea mai dragă, hodoronc nu. 

Mamele și părinții în general care nu sunt stăpâni pe situaţie 
ajung de multe ori să fie manipulaţi de odorul lor şi nu de puţine ori 
se dramatizează în familie: „Nu știm ce să ne mai facem, copilul 


nostru nu vrea să mănânce nimic, e groaznic...” şi își fac o mulţime 
de griji. Aceasta este una dintre extreme. Cealaltă, care este şi mai 
gravă, mai ales pentru copil, este pedepsirea lui foarte drastică în 
momentul în care rostește „nu” şi așa se face că deseori asistăm cu 
inima strânsă la scene în care părinţi în toată puterea vârstei lovesc 
cu sălbăticie un copilaș nevinovat. 

Într-adevăr, copilul trebuie să înveţe să asculte, dar în primul 
rând ei, părinţii, trebuie să înveţe anumite lucruri. Părinţii trebuie 
să ştie că acest „nu” nu este conştientizat de copil. El descoperă 
acest cuvânt şi, când îşi dă seama că prin el poate atrage atenția 
tuturor asupra lui, profită de situaţie şi o face. Copilului îi place în 
preajma părinţilor, a mamei în primul rând, și spunând „nu” el simte 
că o poate avea mai mult alături de el. Şi întinde coarda. De ce ar 
mai vrea el să atragă atenţia asupra lui? De regulă, în această 
perioadă apar în familie frățiori care absorb atenţia generală iar el 
simte că trece pe planul al doilea, ceea ce nu poate accepta. Soluţia? 
Să fie ajutat să simtă că e la fel de iubit și dorit ca mititelul care 
tocmai a venit pe lume. 

Ar mai exista o cauză: părinţii folosesc ei înşişi prea mult 
cuvântul „nu”. Este bine să folosim formulări afirmative când ne 
adresăm copiilor, în special la această vârstă. Deci, este cu mult 
mai potrivit a spune copilului „Te vei face mare și voinic, mâncând 
tot din farfurie” decât a-i spune: „Dacă nu mănânci tot, o să te bat 
de te prăpădesc”. 

Lucrurile trebuie luate foarte în serios. S-ar putea ca în unele 
cazuri, de altfel foarte rare, copilul să fie o fire extrem de 
încăpăţânată și greu de modelat, însă rareori se întâmplă ca până la 
7 ani un copil să nu poată fi îndreptat. După această vârstă da, 
poate da (ştiţi dumneavoastră — „cei șapte ani de-acasă”). 

Alimentaţia preşcolarului trebuie să-i aducă 70-80 calorii/kgcorp/ 
zi. Trebuie să conţină toate elementele nutritive în proporție 
echilibrată. Sunt interzise condimentele, conservele. Se recomandă 
o alimentaţie bogată în vitamine. 


Alimentatia școlarului (7 - 15 ani) 


Copilul nostru a ajuns deja de vârstă școlară. Ce bucurie este 
pentru el prima zi de școală! De-acum va începe să dovedească 
tuturor ce poate face el. Tot felul de solicitări şi provocări îi stau în 
faţă. Pentru aceasta, mama trebuie să vegheze ca alimentaţia lui să 
fie corespunzătoare. Ce înseamnă aceasta? Trebuie să-i confere 
50-60 cal/kkcorp/zi, să conţină proteine, glucide și lipide în proporţii 
echilibrate, vitamine, săruri minerale. 

Pentru că stilul lui de viață suferă modificări în această perioadă 
(el începe să plece regulat de acasă pentru programul școlar), s-ar 
putea ca felul în care se alimenta până acum să fie puţin perturbat. 
Pentru aceasta, mama trebuie să vegheze în mod special. Ce are de 
făcut practic? 

- Să-i asigure o masă de dimineaţă foarte consistentă. În acest 
scop, trebuie să-l culce foarte devreme seara — cel târziu la 
ora 21, pentru ca el să se poată scula odihnit dimineața. 
Dimineaţa să-l obișnuiască cu un mic program de gimnastică 
şi respiraţie profundă, după care să se spele bine sau să facă 
un duș; făcând aceste lucruri și fiind odihnit, va avea o poftă 
de mâncare de lup. Este absolut necesar ca şcolarul să se 
deprindă cu aceste lucruri în prima lună de şcoală. Efectul va 
fi extraordinar pentru toată viaţa. Aceste obicciuri intră în 
reflex şi îi vor fi de mare folos. Cel mai indicat este ca, 
dimincaţa, masa lui să fie alcătuită din cereale şi fructe. 

— Pentru cele 4 ore cât stă la școală, sugerez să nu i se pună 
nici un pachet cu mâncare — din două considerente: 1) dacă a 
mâncat bine dimineaţa, nu mai este nevoie; 2) din motive de 
igienă — nu putem şti cât de bine se poate el spăla pe mâini la 
şcoală înainte de a mânca și știm că hepatita și alte boli sunt 
un pericol real continuu pentru copiii noștri. Ar fi bine să-i 
cruţăm, și pentru aceasta este bine să le explicăm și să-i 
învăţăm să nu se lase ispitiţi de portocalele sau pufuleţii 
îmbietori ai colegilor. Lecţia de stăpânire de sine, pe care o 
învaţă prin aceasta, le va prinde bine toată viaţa. A nu mânca 


nimic între mese constituie un mare bine pe care-l putem 
face sănătăţii noastre. Nu uitaţi să-i încurajați pentru că trec 
cu bine acest examen. 

Când va veni acasă de la școală va fi flămând și va mânca foarte 
bine la masa de prânz. Masa de prânz trebuie să fie consistentă, să 
conţină neapărat o salată. Este foarte important pentru aportul de 
fibre. S-ar putea ca, datorită noului program, și tranzitul lui intes- 
tinal să fie puţin perturbat. O salată va fi foarte bine venită. Se vor 
servi două feluri de mâncare — o mâncare din legume + o legumi- 
noasă cu salată şi, din când în când, un desert. 

Cina trebuie să fie uşoară: mămăliguţă cu brânză, papanași, 
budinci, salată orientală, spaghete cu legume, rizoto, orez cu lapte, 
supe-creme etc. Nu uitaţi, în fiecare seară, când faceţi bilanţul zilei, 
să-i spuneţi ce a făcut bine, iar ce a făcut rău vă va spune el singur, 
dacă vi l-aţi făcut prieten și l-aţi încurajat mereu, spunându-i ceea 
ce a făcut bine. 

lată câteva pericole care trebuie avute în vedere în perioada 
şcolară, mai ales când ajung ceva mai mărişori: 

Pentru că primesc bani de buzunar și datorită unui anturaj 
nepotrivit în care ar putea intra, ei încep să-și cumpere tot felul de 
nimicuri de mâncare, pentru a încerca noi gusturi cu care nu sunt 
obişnuiţi şi cărora colegii, și nu numai, le fac o deosebită reclamă. 
Ce putem face? Interdicţia nu e de folos, dimpotrivă, se vor distanţa 
de noi, acţionând pe ascuns. Singura soluţie este să găsiţi un mo- 
ment potrivit când să discutaţi cu ei și să le explicați că alimentaţia 
de acasă e cea mai bună, îi face sănătoși şi satură mai bine, 
neprezentând nici un fel de pericol. Explicaţi-le că din banii pe 
care îi cheltuiesc pe astfel de lucruri își pot procura lucruri care le 
pot fi de mai mare folos. Aceasta este posibil numai dacă ni-i facem 
prieteni. 

Alimentaţia trebuie să-i confere 50-60 cal/kgcorp/zi. Să conţină 
toţi nutrienți. Școlarul trebuie să consume foarte multe fructe si 
legume, pentru aportul lor deosebit în vitamine, săruri minerale și 
fibre. 


De ce fac copiii mofturi la masă? 


„Dărinţilor, nu întărâtaţi la mânie pe copiii 
vostri...” (Efeseni 6,4) 


Sunt numeroase cauzele pentru care copilul nu mănâncă sau 
face mofturi la masă. Iată câteva alternative posibile: 


Mâncarea este într-adevăr necorespunzătoare — nu este 
gustoasă, nu este aspectuoasă sau nu îl satură. Se poate 
întâmpla? Desigur. Şi mamele, adulții în general, pot greşi. 
Copilul mănâncă între mese și la ora mesei nu este flămând. 
Atmosfera ce se creează la masă îi inhibă efectiv și nu pot 
mânca. Copiii sunt foarte sensibili. O atmosferă tensionată, 
cu certuri, dojane, mustrări în timpul mesei desigur că-i vor 
face să le piară pofta de mâncare. Soluţia: creați o atmosferă 
cât mai plăcută la masă. Discutaţi, dacă trebuie discutat ceva 
— numai aspectele pozitive ale zilei. Găsiţi un alt moment 
pentru rezolvarea conflictelor și nu uitaţi că, dacă nu proce- 
daţi înțelept cu copilul, în atitudinea lui se va instala 
descurajarea, va fi complexat și prima reacţie va fi lipsa poftei 
de mâncare sau „mofturile” cum zic unii părinți. 

Există o suferință organică — copilul poate avea gâtul inflamat 
sau orice altă boală; deși el e mare de-acum, nu ştie totdeauna 
să explice ce simte, iar uneori se poate chiar să nu simtă nimic 
(sunt boli fără simptome vizibile). Poate e nevoie să fie dus la un 
control medical. Poate e vorba de paraziți intestinali, de tipul 
jardia sau poate fi orice boală ascunsă, care nu poate fi depistată 
decât prin analize medicale. Un consult medical e binevenit. 
Copilul manifestă repulsie numai față de anumite alimente. 
De exemplu, un copil cu un ficat sensibil va respinge totdeauna 
vinetele sau un copil constipat va avea totdeauna repulsie 
faţă de orez pentru că simte, fără să ştie să explice, că, ori de 
câte ori mănâncă orez, acesta îl face să se simtă inconfortabil. 
Atenţie, dacă copilul nu tolerează un anumit aliment, trebuie 
consultat medicul. 


m Copilulare o suferință emoţională, sufletească, foarte puternică. 
Este posibil aceasta? Desigur. Când copilul nu se simte iubit, 
acceptat, respectat de părinţi, nu va avea chef, poftă de nimic, 
inclusiv de mâncare. El va mânca doar atât cât să-și ameţească 
puţin stomacul, care dă din când în când semnale că există și 
el. Aceasta este o situaţie foarte gravă, în care principalii 
vinovaţi sunt părinţii. Se impun măsuri urgente, înțelepte. 
Părinţii să-și corecteze atitudinea faţă de copil. 

m Copilul face mofturi pentru că e răsfăţat. De asemenea, o 
situație gravă. Trebuie corectată atitudinea părinţilor în primul 
rând, pentru că ei l-au răsfăţat. Totul se va repara treptat. 

m Copilul a apucat un anturaj nepotrivit şi i se pare că ceea ce-i 
oferă părinții lui nu este corespunzător și vrea tot mai mult. 
Paralel cu această atitudine se dezvoltă un proces foarte 
periculos — socotește că totul i se cuvine, fără ca el să facă 
nimic. Cu înţelepciune, dar și cu hotărâre, părinţii trebuie 
să-i înveţe pe copii principiul expus de apostolul Pavel: „Cine 
nu lucrează nici să nu mănânce”. Desigur, ţinta nu este de a 
ține copiii flămânzi, nicidecum, ci aceea de a-i învăţa care le 
sunt datoriile şi a-i ajuta să și le îndeplinească potrivit vârstei 
pe care o au. 

m În problemele de alimentaţie ale copilului se interpun rude — 
bunici, unchi, mătuși, chiar unele dintre cunoștințele 
dumneavoastră care vin cu dovezi foarte bine ticluite și 
ispititoare, inspirându-le gândul că părinţii nu îi alimentează 
corect. După ce vă convingeți că acest lucru nu este adevărat 
(e posibil uneori să fie!), discutaţi cu ei și dovediţi-le, cu toate 
argumentele logice pe care le aveți la îndemână, că faceţi tot 
ce puteţi pentru a asigura o alimentaţie sănătoasă, variată, 
gustoasă și atrăgătoare, după puterile voastre. 


Alimentatia adolescentului și a tânărului 


Este perioada când consumul de energie este foarte mare. 
Alimentaţia trebuie să fie bogată în toate elementele nutritive 
necesare; tinerii să nu fie lipsiţi de proteine, precum și de toţi ceilalți 
nutrienți, cu mare atenţie la vitamine. Toate acestea se asigură 
printr-o alimentaţie variată, din care să nu lipsească fructele, 
legumele, cerealele, leguminoasele, nucile, semințele. 

Adolescenţii și tinerii au un program foarte încărcat, învață mult 
şi există pericolul orelor neregulate de masă şi chiar al săririi peste 
anumite mese. Este perioada când se instalează adesea gastritele și 
ulcerele gastro-duodenale. De aceea, ei trebuie îndrumați și 
supravegheați în felul cum se alimentează. 


Alimentatia între 25 - 55 ani 


Este o alimentaţie normală, descrisă în capitolele acestei cărți. 


Alimentatia bătrânilor 


Nevoile calorice sunt mai mici odată cu înaintarea în vârstă. 
Trebuie evitate proteinele, lipidele şi glucidele simple în exces. 
Alimentaţia va fi, de fapt, în funcţie de bolile acumulate pe parcursul 
vicţii. Este esențial un aport corespunzător de vitamine și săruri 
minerale. Este greşită concepţia că bătrânii au nevoie de multe 
produse lactate. Sărurile minerale pe care le furnizează produsele 
lactate pot fi luate mai bine din legume și fructe, fără a exista 
pericolul unui aport ridicat de colesterol (cum este cazul produselor 
lactate). 


8. MENȚINEREA GREUTĂȚII CORPORALE 
IN LIMITE NORMALE 


„Dot totul în Hristos care mă întăreşte” 
(Filipeni 413) 


Intensitatea arderilor specifice fiecărui organism în parte şi felul 
în care ne alimentăm, precum şi ceea ce mâncăm determină greuta- 
tea corporală. 

Astăzi, există sute de metode de slăbire, însă majoritatea sunt 
deficitare. În principal, acestea se axează pe: 

1) Folosirea de medicamente, produse chimice, a căror ingestie 
mărește eliminarea de apă; când se opreşte folosirea produsului 
respectiv, apa se acumulează extrem de repede la loc. Această 
metodă este periculoasă prin dereglarea de metabolism pe care o 
produce. 

2) Dieta slab calorică — prin care corpul este slăbit, vlăguit pe 
seama distrugerii proteinelor sau a altor nutrienți. 

Scăderea rapidă în greutate nu este recomandată, uneori poate 
fi fatală. 


Metode eficiente și inofensive de slăbire si menţinere a greutăţii 
corporale în limite normale: 


+ Dietă cu aport normal de proteine (aprox. S0g/zi), cu aport 

scăzut de grăsimi, în special din cele animale; cu aport nor- 

mal de glucide. 

Exerciţiu fizic în fiecare zi (40 minute). 

A mesteca bine alimentele, a se bea multă apă între mese. 

Masa de dimineață consistentă. 

Prânz moderat. 

Cina uşoară și luată astfel: 

m cu4ore înainte de culcare pentru persoanele cu greutate 
corporală normală 

m cu 5 ore înainte de culcare pentru cei cu 2-3 kg în plus 

m cu 6 ore înainte de culcare pentru cei cu 5 kg în plus 


+ oto o 


m ultima masă a zilei la ora 14 pentru cei ce au mai mult de 
10 kg în plus (până la culcare se va bea numai apă). 

Regula aceasta (ultima) este foarte importantă, cu efecte sigure 
şi se bazează pe raționamentul că dimineaţa arderile din corp sunt 
foarte intense (deci nu asimilăm), iar cu cât ne apropiem de noapte, 
arderile sunt tot mai slabe şi asimilăm tot mai mult. Ce este de 
făcut practic? 

Pentru că, de regulă, oamenii mănâncă cel mai mult seara, târziu, 
după ce vin de la serviciu, înfometați, aproape fără să fi mâncat 
nimic în cursul zilei, iar uneori nu servesc nici măcar masa de 
dimineață când pleacă de acasă, singura soluţie (cere doar 3 zile 
grele de voinţă!) este de a muta masa copioasă de seara, care este 
pentru ei masa principală a zilei, a doua zi dimineaţa! După câteva 
zile, totul intră în rutină și devine foarte simplu. Instinctul de a 
mânca ceva în timpul serii trebuie neapărat ţinut sub control şi 
aceasta se face prin ingerarea de apă, câte o înghiţitură de fiecare 
dată când se simte senzaţia de foame. Este nevoie, desigur, de 
voință, însă efectele sunt sigure. Există persoane care au slăbit în 
acest fel 10 kg în 3 luni şi apoi, urmând acest stil de viață, s-au 
menţinut sau au dat jos în continuare kilogramele în plus! 

În calcularea greutăţii normale a corpului trebuie lăsată o marjă 
de + 3 kg, deoarece sunt unele persoane cu un sistem osos mai 
dezvoltat și este normal ca oasele să cântărească mai mult decât 
masa musculară. 

O metodă foarte la îndemână de a aprecia dacă sunteţi 
supraponderal este următoarea: măsuraţi-vă talia, cu stomacul 
relaxat, și de asemenea circumferința şoldurilor. Dacă raportul 
obţinut (talie : șold)este mai mare de 0,85 la femei și 0,95 la bărbaţi, 
sunteţi o persoană supraponderală. Cu cât? Cu cât valoarea este 
mai mare peste aceste cifre. 


9. VASE ȘI USTENSILE NECESARE ÎN BUCĂTĂRIE 


„Incredinţează-ţi lucrările în mâna Domnului 
şi îți vor izbuti planurile”. (Proverbe 16,3) 


Desigur că o familie nu poate avea încă de la începutul căsniciei 
toate vasele enumerate în continuare. Toate sunt necesare, însă ele 
se pot procura numai pe parcursul anilor. Dragi tineri proaspăt 
căsătoriți sau cei în perspectiva căsătoriei, nu vă descurajați privind 
cât de lungă este lista prezentată mai jos; până la sfârşitul vieţii le 
veţi avea pe toate! Nu uitaţi că mâncarea cea mai bună e atunci 
când cei doi au, uneori, doar o farfurie și 2 linguri, dar au în schimb 
multă dragoste care, din nefericire, uneori se mai pierde cu trecerea 
timpului. 

Așadar, pentru o familie cu 4 persoane, ar fi necesare următoa- 
rele vase şi ustensile: 

12 farfurii adânci 

12 farfurii mari întinse 

12 farfurii mici întinse 

12 linguri 

12 furculiţe 

12 cuțite 

12 linguriţe 

1 cuţit pentru pâine 

1 cuțit pentru legume 

1 cuțit pentru tăiat diverse 

cuțite de diverse dimensiuni 

6-12 căni (250 g) 

12 pahare (6 buc x 2 dimensiuni diferite) 

3 platouri diverse dimensiuni 

1 vas pentru servit supă 

1 spumieră 

2 strecurătoare (una pentru legume, una pentru paste făinoase, etc.) 

1 strecurătoare ceai 

1 tel 


6 cratițe diferite dimensiuni (1 1... 81) 

6 oale diferite dimensiuni (1,5-10 1) 

2 cratiţe cu coadă pentru încălzit mâncarea (1-2 1) 

3 castroane diferite dimensiuni, emailate 

3 castroane diferite dimensiuni, din porțelan 

3 castroane diferite dimensiuni, din plastic 

4 tăvi diferite dimensiuni 

2 vailinguri (4 și 10 kg) 

1 sucitor 

1 răzătoare 

1 dispozitiv citrice 

1 mixer (pentru pasat) 

1 blender (pentru pasat împreună cu lichide) 

1 râșniţă (pentru pisat nuci, alune, migdale, arahide, susan, grâu etc.) 

1 maşină de tocat 

1 mașină de făcut suc de roșii 

1-2 coșuri pâine 

1 dispozitiv pasat (cartof piure etc.) 

1 paletă metalică 

1 paletă lemn 

4 linguri lemn (diferite dimensiuni) 

1 ceainic 

1 sită 

1 dispozitiv pisat usturoi 

Cutii de plastic cu capac de diverse dimensiuni (pentru păstrat 
diverse alimente în frigider, pentru transportat mâncarea — la 
serviciu, în excursii etc.) 

1 perie spălat sticle 

1 perie de plastic pentru spălat vase 

borcane cu capace 

sticle 

6-12 prosoape speciale pentru bucătărie 

burete, cârpe pentru spălat vase etc. 


Cele mai potrivite materiale pentru vasele din bucătărie sunt 
porţelanul, emailul, inoxul, lemnul, sticla și plasticul. Aluminiul 
trebuie evitat, fiind toxic. 

Vinetele se manevrează numai cu materiale din lemn sau plas- 
tic. Ceapa nu se rade pe răzătoarea metalică (deoarece se amărăște), 
se toacă cu cuțitul. Mierea se păstrează cel mai bine în vase de 
plastic sau borcane de sticlă. 


10. ALIMENTELE ȘI EFECTUL LOR ASUPRA 
SANATAȚII NOASTRE 


„Orice om chibzuit lucrează cu cunoştinţă ...” 
(Proverbe 13,16) 


1. Cereale 

2. Fructe 

3. Legume 

4. Leguminoase și oleaginoase 


Supliment: 
Mirodenii 


Precizări generale 


Cele patru categorii de alimente au fiecare specificul lor. Cerealele 
sunt bogate preponderent în glucide, fructele și legumele în vitamine 
şi săruri minerale, leguminoasele în proteine, iar oleaginoasele în 
grăsimi. În acest fel, ne este asigurat necesarul de nutrienți, dacă 
ne vom alimenta variat şi echilibrat din toate grupele de alimente. 

Cele mai mari semne de întrebare, pe care le-a ridicat alimentaţia 
vegetariană, au fost cele legate de aportul de aminoacizi (constituenți 
ai proteinelor) esenţiali pentru viață. Studiile științifice demonstrează 
însă continuu că o alimentaţie vegetariană bine variată acoperă 
întregul necesar de aminoacizi esenţiali, cât şi de acizi grași esenţiali, 
al organismului. Singura condiţie este ca dieta vegetariană să fie 
suplimentată cu o sursă de vitamina B., 


1. CEREALE 


În această categorie intră: grâul, secara, orzul, ovăzul, porumbul, 
orezul, hrișca, meiul etc. 

Cerealele au constituit de-a lungul timpului și vor fi întotdeauna 
grupa de plante cu cea mai mare importanţă pentru existența și 
activitatea umană. Acest lucru este conferit de compoziţia chimică 
a boabelor: peste 60% hidraţi de carbon, 10-16% substanţe 
proteice, şi fibre, grăsimi, substanțe minerale, vitamine etc., care le 
fac de neînlocuit în hrana omului. 

Proprietăţile fizice şi chimice ale cerealelor permit transportul 
acestora la mari distanţe și păstrarea fără prea mari dificultăți. Ele 
se pot consuma atât în anul recoltării, cât și mulţi ani după recoltare, 
fără a-şi modifica valoarea nutritivă. 

Cerealele, preparate în diferite forme, se consumă, de regulă, la 
masa de dimineață, împreună cu fructe. 

Cerealele sunt o sursă excelentă de vitamine din complexul B și 
de vitamina E. 

Este bine să avem în gospodărie cât mai multe feluri de cereale. 
Acestea se păstrează în borcane mari cu capac sau recipiente de 
plastic cu capac, bine ctanșate pentru a împiedica pătrunderea 
gândacilor. Se vor păstra la loc uscat și destul de rece. 

Cerealele necesită un timp mai îndelungat de fierbere — între 25 
și 35 minute orezul şi hrișca, până la 90 minute -— grâul, secara, 
porumbul uscat. Întotdeauna trebuie să fie bine fierte. Prin fierbere, 
proprietățile lor nutritive sporesc. Fierberea trebuie să aibă loc la 
foc mic, la temperatură scăzută; altfel, se distrug substanțele minerale 
și alţi nutrienți esenţiali. 

Este bine să se consume cereale integrale. Arpacașul şi orezul 
alb (decorticat), practic, nu ar trebui folosite. Dacă de orez alb 
ne putem lipsi mai greu, deoarece cel nedecorticat este mai scump 
la noi, lucrurile nu stau la fel în cazul grâului. La noi, grâul este la 
jumătate de preţ față de arpacaș, iar arpacașul are o valoare 
nutritivă foarte redusă faţă de grâu, din cauza faptului că a fost 
decorticat. 


Foarte utilă este și consumarea de germeni de cereale, în măsura 
în care le putem procura. Insă cel mai bine este a consuma cerealele 
integrale. 


GRÂUL 


Este una dintre cele mai importante cereale, fiind planta care se 
cultivă cel mai mult pe glob. Conţinutul mare în hidraţi de carbon 
şi substanţe proteice corespunde cerințelor organismului uman. 
Pâinea și produsele de panificaţie ce au la bază grâul constituie 
hrana de bază pentru 35-40% din populaţia globului. 

Compoziția chimică a boabelor de grâu: 

Proteine: 8-24% 

Hidraţi de carbon: 61-75% din care: amidon peste 90%, zahăr 
2-3,5%, dextrină 2,3% 

Grăsimi: 2% 

Vitamine: A, B, E, K, D, PP 

Fitosteroli 

Substanțe minerale: calciu, fier, fosfor, magneziu, potasiu, 
mangan, iod, fluor, clor, sodiu, siliciu, cupru, sulf, bariu. 

Proteinele conţin aminoacizii: arginină 5,0%, histidină 2,1%, 
isoleucină 4,3%, leucină 5,9%, lizină 2,8%, metionină 0,8%, 
fenilanalină 5%, triptofan 1,1%, valină 3,9%. 

Bobul de grâu este alcătuit din trei părți: endospermul, tărâtele 
și germenele. 

Făina integrală se fabrică din boabe de grâu în întregime (cu 
toate cele trei componente). Făina albă nu conţine tărâţe şi nici 
germenele. 

Endospermul constituie cca 83% din bob. Din acesta se fabrică 
făina albă. Endospermul constă în principal din amidon şi proteine 
şi o cantitate mică de vitamine din complexul B. Nu conţine fibre. 

Tărâtele reprezintă 14% din bobul de grâu. Ele conţin întreaga 
cantitate de fibre și cantităţi mari de vitamine și substanţe minerale. 

Germenele constituie 2,5% din bob. El reprezintă embrionul, sau 
partea care încolţeşte a bobului, fiind de obicei separat din acesta, 


deoarece conţine grăsimi care limitează timpul de păstrare a făinii. 
Germenele este partea dătătoare de viață, din care răsare planta, şi 
constituie una dintre cele mai cunoscute surse pentru vitaminele B 
şi E. El conţine, de asemenea, proteine și grăsimi. 


Este bine de știut! 

Prin procedeele de morărit şi transformare în făină albă, rafinată 
(în loc de făină integrală), grâul pierde: 

Substanțe minerale: 

60% din calciu, 71% din fosfor, 85% din magneziu, 77% din 
potasiu, 78% din sodiu 

Microelemente în următoarele cantităţi: 

40% din crom, 86% din mangan, 76% din fier, 89% din cobalt, 
68% din cupru, 78% din zinc, 48% din molibden. 

Tărâţele, germenii — fibrele în întregime! 

Vitamine: 57% din acidul pantotenic, 68% din riboflavină, 88% 
din niacin, 97% din tiamină, 94% din piridoxină. 


Lucruri asemănătoare se petrec și cu celelalte cereale care sunt 
decorticate. Prin decorticare, se îndepărtează tărâţele care conţin 
întreaga cantitate de fibre şi cea mai mare cantitate de vitamine și 
săruri minerale. 

Este bine să se consume cât mai mult cu putință cereale integrale. 

La noi este, cel puţin în prezent, foarte dificilă procurarea de 
făină integrală. De aceea, în rețetele din această carte, am folosit 
doar termenul de „făină”, specificând, în anumite reţete, adăugarea 
şi de tărâțe pentru a-i spori calitățile. Pentru cei care își pot permite 
să macine grâul la mori care nu îndepărtează tărâţele, este bine să 
se aprovizioneze cu făină integrală. Atenţie doar că aceasta nu se 
păstrează prea mult timp, datorită germenilor care conțin grăsimi. 
Calitățile făinii integrale sunt incomparabil superioare făinii rafinate 
care este, de fapt, o făină sărăcită și, oricât de multe i-am adăuga 
după aceea — tărâțe, vitamine, albitori etc. — nimic nu poate înlocui 
făina obținută din bobul în întregime. 


Grâul este consumat, în cea mai mare parte, prin pâine și produse 
de panificație. Pâinea albă, consumată în proporție foarte mare la 
noi, este fabricată din făină albă, care este lipsită, așa cum s-a arătat 
mai sus, de foarte mulți nutrienți dintre cei mai valoroși; este lipsită 
în totalitate de fibre (prin îndepărtarea tărâțelor) şi de germeni. Ar 
fi foarte bine să consumăm pâine din făină integrală sau, cel puţin, 
pâine neagră sau graham. Prin comparaţie, ar trebui să consumăm 
cca 7-10 felii de pâine albă, ca să obținem nutrienții conținuţi într-o 
singură felie de pâine din făină integrală. 

De asemenea, ar fi foarte bine să introducem în alimentaţia 
noastră diferite preparate care includ boabele de grâu integrale (vezi 
capitolul Retete din cereale) şi să consumăm din acestea de cel puțin 
2 ori pe săptămână. 

O altă modalitate de consumare a grâului este prepararea de 
grâu încolțit. 


Reţetă de grâu încolțit: 

Se iau 100 g boabe de grâu, se aleg, se spală bine și se pun într-o 
farfurie adâncă sau într-o tavă cu pereţi de cca 3-5 cm înălțime. Peste 
boabele de grâu se aşază un tifon împăturit în două, umezit, peste 
care se toarnă apă la temperatura camerei, care să acopere grâul cu 
0,5 cm (nu mai mult!). Farfuria se așază într-un loc călduţ (iarna pe 
calorifer, peste care se pune o scândurică de lemn). Din 8 în 8 ore, se 
îndepărtează tifonul, se clăteşte cu grijă grâul și se așază din nou 
deasupra lui tifonul umezit. Operația se repetă până dau primii 
colțișori albi. Când colţişorii au i mm, se pune grâul într-un borcănel 
cu capac, care se păstrează la frigider. Se consumă dimineaţa, câte 
2 linguri, mestecându-se bine. Se poate face o cură de 3-4 săptămâni 
(nu este indicat mai mult). După o pauză de 2 luni, se poate relua. O 
altă modalitate de a folosi grâu încolțit este de a-l consuma o dată la 
2 săptămâni. Grâul încolțit este energizant și vitalizant. 

Grâul încolţit conţine 1050 mg% fosfor, 342 mg% magneziu, 
71 mg% calciu, enzime, vitamine A, B, E (germeni), K, D, PP, 
proteine, glucide etc. 


Pentru combaterea constipaţiilor cronice, se poate folosi, ca 
laxativ, un decoct din tărâţe de grâu, fierte în apă cca 10 minute. 
Acesta se prepară asemenea grișului. Se îndulceşte cu miere și se 
consumă pe stomacul gol. 

Grâul posedă proprietăţi terapeutice deosebite pentru medicina 
umană. Principiile active pe care le conţine îi conferă proprietăți 
nutritive, emoliente, laxative, antidiareice, sedative, remineralizante, 
reconfortante, tonice. 


HRIȘCA 

Compozitie chimică: 

Apă 12% 

Proteine: 10,8% (ce conţin aminoacizi foarte preţioși: histidină, 
arginină, lizină, triptofan) 

Glucide: 62% 

Săruri minerale: Ca (mai mult decât grâul), P, Mg. 

Vitamina P, vitamine din complexul B. 

Proprietăţi: energetic şi nutritiv, protector vascular. 


MEIUL 

Compozitie chimică: 

Proteine: 10,6% 

Subst. extractive, neazotate: 61,1% 

Grăsimi: 3,6% 

Celuloză: 8,1% 

Substanțe minerale: P, Mg, Fe 

Vitamina A. 

Proprietăți: nutritive, revitalizante, echilibrant al sistemului nervos. 


OREZUL 

Constituie hrana de bază pentru cca 2 miliarde de oameni. 
Compozitie chimică: 

Proteine: 8% 

Subst. extractive, neazotate: 75% 


Grăsimi: 0,4% 

Celuloză: 4 % 

Substanțe minerale: Ca, P, Fe, K, Na, S, Mg, Mn, CI, I, Zn, FI. 

Vitamine: A, B, B, 

Proprietăti: energetice, constructoare, hipotensoare, astringente, 
emoliente, antidiareice, diuretice. 


ORZUL 

Compoziţie chimică: 

Apă: 14% 

Proteină brută: 10,5% 

Grăsimi: 2% 

Hidraţi de carbon: 66% (amidon 97%, zaharuri simple: 3%) 

Celuloză: 2,77% 

Substanțe minerale: P, K, Si, Mg, Ca, Fe. 

Proprietăți: emolient, tonic general, tonic al sistemului nervos, 
tonic cardiac, stimulator digestiv, drenor hepatic, antidiareic, 
hipotensor, reglator al tensiunii arteriale, stimulator al potenței 
sexuale, antiinflamator, răcoritor. 


OVĂZUL 

Compozitia chimică: 

Proteine: 12-15% 

Hidraţi de carbon: 58% 

Grăsimi: 4,8% 

Fibre: 10,3% 

Vitamine: A, B,, caroten, PP, urme de vit. D 

Substanțe minerale: K, Ca, Mg, P, Na, Fe. 

Proprietăți: analeptic, calmant, cicatrizant, depurativ, diuretic, 
hipoglicemiant, energizant, fortifiant, tonic, pectoral, stimulent 
tiroidian, laxativ, reconfortant, răcoritor. Stimulează sistemul nervos 
central, respectiv funcţiile psihomotorii, respiraţia, circulaţia, 
funcţiile centrilor medulari, diminuează sau înlătură spasmele 
musculare, favorizează vindecarea rănilor; activează procesele de 
eliminare a toxinelor din organism pe cale gastro-intestinală, renală 


sau prin glandele sudoripare; intervine asupra epiteliului renal, 
mărind cantitatea de urină eliminată; scade cantitatea de glucoză 
din sânge, acționează împotriva sterilităţii și impotenţei sexuale. 


PORUMBUL 

Compozitie chimică: 

Apă: 13,5% 

Proteine: 10% 

Glucide: 70,7% (amidon 61 %, celuloză 2,3 %, dextrine 1,4%) 

Grăsimi: 4 % 

Săruri minerale: 1,4 % (Ca, P, Fe) 

Vitamine: B,, B,, E, 

Proprietăți: antiinflamator, calmant, coleretic, galactogog, ener- 
gizant, hemostatic, nutritiv, vitaminizant, reconstituent, emolient 
tegumentar. Stimulează eliminarea bilei în intestin, elimină sau 
limitează procesul inflamator, diminuează excitabilitatea nervoasă și 
asigură un uşor efect sedativ, stimulează secreția glandelor mamare, 
acționează ca tonic, stimulent, revitalizant, întăritor, regenerator, 
opreşte hemoragiile ușoare, gastrointestinale. 


SECARA 

Compozilie chimică: 

Proteine: 9% 

Hidraţi de carbon: 70% 

Lipide: 1,7% 

Celuloză: 1,9% 

Substanțe minerale: 1,7% (Fe, Ca) 

Apă: 15% 

Substanțele proteice conţin aminoacizii: arginină 6,1%, histidină 
2,6%, izoleucină 4%, leucină 5,9%, lizină 3,5%, metionină 1,0%, 
fenilanalină 5,4%, triptofan 2,4%, valină 4,9% 

Proprietăţi: valoare nutritivă, energizantă, cu acţiune antisclerotică, 
emolientă, laxativă, fluidifiantă a sângelui, reconstituantă, sedativă, 
vitaminizantă, răcoritoare. 


2. FRUCTE 


„Un măr pe zi ține doctorul la distantă”. Este mult adevăr în această 
afirmaţie. Fructele sunt cunoscute ca alimente care ne protejează 
de boli în mai multe feluri: 


m Ne fac poftă de mâncare. Suculenţa lor, aspectul atrăgător, 
savoarea și aroma stimulează apetitul. Sunt repede digerate. 

m Sunt sărace în calorii și bogate în fibre. Ele conţin o mare 
cantitate de apă. Fructele au fost denumite curăţitori şi 
purificatori ai sângelui. 

m Constituie una dintre cele mai bune surse de vitamine și de 
substanțe minerale. 

m Sunt îndulcitori naturali pentru deserturile sănătoase (în spe- 
cial stafidele, curmalele). 

m Sunt recunoscute ca buni regulatori ai digestiei; au un efect 
sănătos asupra intestinelor și în procesul de eliminare a 
bolului fecal. Atât prin fibrele, cât și prin acizii pe care îi 
conţin, fructele produc un efect laxativ. 

m Au valoare energetică și ne ajută în menținerea greutății 
corporale prin conţinutul lor redus în calorii și ridicat în apă. 

m Pectina, o substanță conținută de fructe, are rolul de a re- 
duce efectul colesterolului. 


Este bine să consumăm fructe în fiecare zi — 2-4 porţii pe zi. 
(1 portie = 1 fruct proaspăt de mărime medie, 2 cană fructe din 
compot, "4 cană fructe uscate, 34 cană suc de fructe). 

Trebuie alese fructe sănătoase, fără pete, nezbârcite. Acestea 
se spală bine cu apă, eventual chiar şi săpun, pentru a îndepărta 
bacteriile şi substanțele cu care au fost tratate. După aceea, se clătesc 
foarte bine cu apă. 

Fructele pot fi păstrate prin conservare: compoturi, gemuri sau 
prin congelare. 


AFINELE 

Compozitie chimică: 

Apă: 86% 

Glucide: 7-13% 

Proteine: 0,8 — 1,2% 

Vitamine: C 12-20 mg%, A 280 U.I., PP 0,2 mg%, B, și B, 0,02 mg 
fiecare, E 

Săruri minerale: Potasiu 50 mg%, Calciu 10 mg%, Fosfor 8 mg%, 
Sulf 8 mg%, Magneziu 6 mg%, Clor 5 mg%, Mangan 3 mg%, Fier 
1 mg% 

Valoarea energetică a fructelor este de 60 cal. la 100 g fructe. 

Principiile active din fructe au rol diuretic, antiinflamator, 
antidiareic, antihelmintic, antiseptic intestinal, antiseptic urinar, 
adjuvant în tratamentul de bază al diabetului, protector al pereţilor 
vaselor de sânge, activator al regenerării purpurii retiniene și 
sensibilizează fotoreceptorii, protejează organismul împotriva 
radiaţiilor. 


AGRIȘELE 

Compozitie chimică: 

Apă: 88-93% 

Proteine: 0,80% 

Acizi malic, citric, tartric: 1,5% 

Grăsimi: 0,65% 

Glucide: 10% 

Vitamine: A, B, B, 

Săruri minerale: K, P, Ca, Mg, Na, Zn, Fe, Cu. 

Valoarea energetică este de 48 cal/100 g. 

Fructele de agrișe, consumate înainte de masă, sunt tonic-aperi- 
tive, iar după masă, stomabhice, în atonii digestive. Produc diureză 
cu eliminare de acid uric şi uraţi. Stimulează ficatul. 


BANANELE 

Compoziție chimică: 

Apă: 67-70% 

Amidon: 12,6% 

Zaharoză: 4-5% 

Grăsimi: 0,2% 

Materii azotate: 3-4,5% 

Tanin: 6,5% 

Vitamine: A (300 U.I), B, C, urme de vit. E. 

Substanțe minerale: P, Mg, K, Fe, Zn. 

Proprietăți: fructe foarte nutritive (se spune că sunt mai 
hrănitoare decât cartoful) — 100 g furnizează 100 de calorii, ușor 
digerabile, cu condiţia să fie consumate foarte coapte (nu prin 
procedee artificiale), echilibrante ale sistemului nervos, antiastenice. 


CAISELE 

Compoziţie chimică: 

Apă: 85% 

Proteine: 0,8% 

Grăsimi: 1% 

Glucide: 10-13% 

Vitamine: A (250 mg%), B, B,, niacin, C (cca. 8 mg%). 

Săruri minerale: Na, K, Ca, P, F, Co, Fe, Br. Mg. 

Valoare energetică: 50 cal. la 100 g fructe proaspete și 306 cal. 
la 100 g fructe uscate. 

Proprietăți: diuretice, depurative, antianemice, antidiareice, 
fortifiante, antihelmintice, regeneratoare, tonice, tonice nervoase, 
etc. Fructele, mai ales cele uscate, sunt laxative. 


CASTANELE 

Compozitie chimică (este apropiată de cea a grâului): 
Apă: 52% 

Lipide:2,6% 

Proteine: 4% 


Glucide: 40% 

Săruri minerale: potasiu, fier, magneziu, mangan, cupru, zinc etc. 

Vitamine: B,, B,, C (cca. 50 mg%) 

Valoare energetică: 220 cal/100 g 

Principiile active din castane au proprietăţi energetice, 
remineralizante, tonic musculare, nervoase, venoase, antianemice, 
stomabhice, antiseptice. Recomandate convalescenţilor, copiilor, în 
asteniile fizice și psihice. 


CĂPȘUNELE 

Compozitie chimică: 

Apă: 87-91% 

Zaharuri: 4,5-9,7% 

Acizi: 0,72-1,91% 

Pectine: 0,10-0,51% 

Proteine: 0,94-1,74% 

Fibre: 0,60-2,32% 

Săruri minerale: K, P, Ca, Fe, Mn, |, etc. 

Vitamine: provitamina A, Vit. B, B, Bẹ PP, K, E, acid 
pantotenic. 

Se consumă în stare proaspătă sau conservate. În stare proaspătă 
este indicată cura de căpşune. 

Fiind bogate în vitamine din complexul B și în mangan, care au 
un rol important în funcționarea normală a sistemului nervos, 
căpșunele sunt indicate în astenii şi pentru prevenirea insomniilor. 
Întrucât conţin mult fier (component al hemoglobinei din sânge) și 
cupru (care participă, de asemenea, la formarea hemoglobinei, 
înlesnind totodată şi absorbţia fierului), căpşunele au proprietăți 
antianemice. Având efect tonic, remineralizant, sunt recomandate 
bolnavilor de tuberculoză. Ele au şi rol de reglementator hepatic 
(conţin vitamina K, vitamină care este esențială pentru funcționarea 
normală a ficatului, fiind un factor de longevitate). Prin conţinutul 
de vitamina PP, care este vasodilatatoare, căpşunele au rol 
hipotensor. 


Cura de căpșune înlesnește acțiunea sistemului imunitar, are un 
puternic efect diuretic, depurativ, favorizând eliminarea acidului 
uric, a toxinelor și a excesului de colesterol. Conţinând vitamina E 
(hipogliceminată) şi puţine zaharuri, căpșunele pot fi consumate 
de diabetici (desigur, fără adaos de zahăr sau miere!) 

Căpșunele sunt contraindicate persoanelor alergice, cărora le 
pot produce urticarii foarte grave. Un leac foarte util împotriva 
alergiilor generate de căpșuni îl constituie un ceai preparat din 1 
lingură frunze uscate de căpşune fierte un clocot în 1 cană de apă. 


CIREȘELE 

Compozitia chimică: 

Apă: 90%, 

Zaharuri: 0,49-1,37% 

Pectine: 16,80% 

Vitamine: A, B, B,, niacin, C 

Săruri minerale: Na, K, Ca, P, Mg, Fe, CI, S. 

Proprietăti: depurativ puternic, detoxifiant, remineralizant, 
energizant fizic și psihic, antiinfecţios (mărește reacţiile naturale 
de apărare), răcoritor, sedativ al sistemului nervos, reglementator 
hepatic şi gastric, diuretic, antireumatismal, antiartritic, laxativ, 
regenerator al țesuturilor. 


COACĂZELE NEGRE 

Compozitie chimică: 

Zaharuri: 9,5 g% 

Acizi organici: citric, malic etc. 

Proteine: 0,9% 

Substanțe minerale: Ca 56 g%, Fe 4,5 mg%, P 35 mg%, K 872 
mg%, Mg 17 mg%, Na 2,8 mg%, Zn 3,5 mg% Cu 1,5% etc. (foarte 
valoroase, în special prin cantitatea în care se găsesc mineralele 
alcalinizante -K, Mg, Ca, în care alimentaţia noastră este, de regulă, 
săracă) 


Vitamine: caroten 0,1 mg%, B, 0,06 mg%, B, 0,01 mg%, C 
150-200 mg% (de 3-4 ori mai bogate decât portocalele şi lămâile — 
cel mai bogat conţinut în vit. C dintre toate fructele), PP, B,. 

Efecte: tonic general, depurativ, antisclerogen, cresc acuitatea 
vizuală, diuretic, sudorific; acţiune favorabilă în ulcer duodenal, 
gastroduodenite, gastrite, colite, afecțiuni hepatobiliare, nefrite. 


COACĂZELE ROȘII 

Compozilie chimică: 

Zaharuri: 7% 

Acizi organici: 1,2% 

Proteine: 0,7% 

Substanțe minerale: Ca 39,8 mg%, Fe 4,5 mg%, P 35 mg%, K 
187 mg%, Na 7,6 me%. 

Vitamine: caroten 0,06 mg%, B, 0,04%, B, 0,03 mg%, C 44 
mg%, PP, B, 

Proprietăti: aperitiv (pe nemâncate), digestiv (la sfârșitul meselor), 
tonic, răcoritor, laxativ, diuretic, depurativ, hemostatic. 


COARNELE 

Compozilie chimică: 

Glucide: 9,3 % 

Acizi organici: 25 % 

Proteine: 0,62 % 

Substanțe minerale: 1,2 mg% 

Vitamina C: 85 mg%. 

Valoare energetică: 81 cal/100g. 

Proprietăli: astringente, antidiareice, antidizenterice. 


CORCODUȘELE 
Compozitie chimică: 
Apă: 82-90% 
Zaharuri: 8,5-13,6% 
Acizi: 0,6% 


Proteine: 0,65% 

Fibre: 0,6% 

Vitamine: C (3-7 mg%) vitamine din complexul B etc. 

Întrucât corcoduşele verzi sunt foarte bogate în acid citric, ele 
se folosesc pentru acritul ciorbelor. 


DUDELE 

Compozitie chimică: 

Apă: 83% 

Zaharuri: 9,5% 

Acizi: 0,95% 

Proteine: 1,2% 

Fibre: 2% 

Substanțe minerale: 0,84% 

Vitamine: C (50-100 mg%), provitamina A, vitamine din 
complexul B, etc. 

Valoarea energetică a dudelor este de 69 cal. la 100 g. 

Proprietăți: dudele au efect tonic, depurativ, antibiotic (bactericid) 
şi antiinflamator. Dudele bine coapte, având efect laxativ, se folosesc 
în combaterea constipaţiei. Dudele în pârgă, fiind astringente, se 
folosesc în tratarea enteritelor şi a enterocolitelor. 


FRAGII 

Compozitie chimică: 

Apă: 89% 

Proteine: 0,8% 

Hidraţi de carbon: 7% 

Grăsimi: 0,15 mg% 

Săruri minerale: K — 140 mg%, P — 30 me%, S — 2 mg%, Ca 25 
mg%, Fe — 0,9 mg%. 

Vitamine: A, B, B,, C (60-80 mg%). 

Sunt indicaţi pentru diabetici. 

Efecte: tonic, remineralizant, răcoritor, diuretic, antigutos, 
hipotensor, depurativ, înlesnesc acţiunea sistemului imunitar, 


laxativ, reglor hepatic, al sistemului nervos și al glandelor endo- 
crine, bactericid. 
Atenţie: pot provoca urticarie. 


GUTUIA 

Compozite chimică: 

Apă: 70-72% 

Zaharuri: 6,6 - 13% 

Acizi organici: 0,6 — 1,7% 

Pectine: 0,69-1,13% 

Proteine, tanin, grăsimi — cantităţi mici 

Vitamine: C 11-38 mg%, A, B, PP 

Săruri minerale: Ca, Fe, P, K, Cu, Mg, S. 

Efect: astringent, stomahic, aperitiv, tonifiant, hepatic. 


LĂMÂIA 

Compozitie chimică: 

Apă: 86-88% 

Proteine: 0,5% 

Hidraţi de carbon: 5% (glucoză și fructoză, direct asimilabile, 
zaharoză) 

Acid citric 6-8% în suc, acid malic, citrat de calciu, citrat de 
potasiu. 

Săruri minerale: Na, K, Ca, P, Fe. 

Vitamine: C — 68-76 mg la 100 g suc, A,B,B.„,B, D, E, PP. 

Efecte 

Uz intern: bactericid, antiseptic, activator al globulelor albe, 
febrifug, răcoritor, tonic al sistemului nervos central somatic și al 
sistemului vegetativ simpatic, tonic cardiac, diuretic, alcalinizant, 
antigutos, antiartritic, antireumatismal, antiacid gastric, antiscleros, 
antiscorbutic, tonic venos, antianemic cu acţiune bună 
hematopoetică, hemostatic, carminativ, vermifug, remineralizant, 
antipruriginos. 


Uz extern: antiseptic, antitoxic, cicatrizant, antipruriginos, 
citofilactic (întreţinerea pielii). 


MANDARINA 

Compoziţia chimică este asemănătoare cu cea a portocalei (doar 
ceva mai puţine minerale), cu deosebirea că are un conţinut ridicat 
de brom, ceea ce îi conferă proprietăţi sedative. 


MĂRUL 

Compoziţie chimică: 

Apă: 83-93% 

Zaharuri: 7,6 — 16,4% 

Acizi organici: 0,16-1,27%, 

Substanțe pectice: 0,23-1,14% 

Proteine, taninuri, lignine, grăsimi 

Vitamine: C — 5-18 mg% (în coajă de află de 2 ori mai multă vit. 
C decât în pulpă), A, B, PP. 

Săruri minerale: Ca, Na, Fe, K, P; în cantităţi mici: Si, Al, Mg, 
Mn, S, Co. 

Valoare calorică marcantă: 128 cal. la 100 g. 

Principiile active din mere acţionează ca tonic muscular, tonic 
al sistemului nervos, regenerator al țesuturilor, diuretic, urolitic, 
depurativ, antireumatismal, hipocolesterolemiant, antiseptic gas- 
tric și intestinal, stomahic, stimulent și decongestiv hepatic, cal- 
mant, răcoritor, laxativ. 


MURELE 

Compozitie chimică: 

Zaharuri: 3,6 — 6% 

Proteine, acizi organici, grăsimi 

Substanțe minerale: Ca, K, Na 

Vitamine: C 28-40 mg%, vitamina A. 

Fructele de mur au efect astringent, depurativ, nutritiv şi laxativ 
(pe nemâncate). Principiile amare pe care le conţin activează 


procesele de eliminare a toxinelor pe cale gastro-intestinală, renală 
şi prin glandele sudoripare. 


PARA 

Compozitie chimică: 

Apă: 82-85% 

Zaharuri: 8-15% (mai ales levuloză) 

Proteine: 0,5% 

Substanțe pectice: 0,14-0,17% 

Celuloză, tanin 

Vitamine: C 5 mg%, A 50 mg%, B, 70 mg%, B, 0,25 mg%, PP. 

Săruri minerale: Ca, Na, K, Fe, P, S, CI, Zn, etc. 

Valoare energetică: 60 cal/100 g. 

Proprietăți: diuretice, antiemetice, antipiretice, antiputride, 
astringente, depurative, hematopoetice, uşor hipotensive, stimu- 
lează digestia, stimulează funcţia glandelor endocrine, vitaminizează 
şi mineralizează organismul. Consumarea perelor favorizează 
eliminarea toxinelor din organism, pe cale gastrointestinală și renală, 
întârzie şi elimină procesul de putrefacție din intestinul gros, stimu- 
lează formarea globulelor roşii (hematii, eritrocite), a globulelor 
albe (leucocite) şi a trombocitelor, dizolvă calculii renali, stimulează 
funcţiile organelor interne. 


PORUMBELE 

Sunt fructele porumbarului, arbust spinos foarte răspândit la 
noi în ţară, în flora spontană, în zonele de câmpie și coline. Fructele 
au pulpa acidă şi pronunţat astringentă. De aceea nu pot fi 
consumate decât la supracoacere și în cantitate foarte mică. Se 
recomandă foarte târziu, în noiembrie, după căderea brumei, care 
duce la scăderea astringenţei. 

Compozitie chimică: 

Apă: cca 86% 

Acizi: 1,6-1,9% 

Substanțe tanante: 1,7% 


Proteine: 0,7% 

Fibre: 0,5% 

Substanțe minerale: K, P, Ca, Mg, Fe, Cu, Na, etc. 

Vitamine: provitamina A, B,, B, PP, C. etc. 

Dintre fructe, porumbele sunt cele mai bogate în tanin. 

Valoare energetică: 56 cal. la 100 g. 

Proprietăți: antidiareic, diuretic, depurativ, tonifiant, antiseptic 
şi sedativ. Fructele sub formă de decoct (fierte 3 minute în apă 
care clocotește) au efect de eliminare a acidului uric din sânge. 


PEPENELE GALBEN 

Compoziţie chimică: 

Apă: 90-95% 

Proteine: 0,6-1% 

Grăsimi: 0,1% 

Glucide: 3-6% 

Vitamine: A 25-3000 U.I., B, și B, 0,03 mg%, C 50-60 mg% 

Săruri minerale: K 75 mg%, Ca 1mg%, P etc. 

Valoare energetică: 30 cal/100 g substanţă proaspătă. 

Proprietăți: răcoritor, aperitiv, laxativ, diuretic, regenerator al 
țesuturilor. 


PEPENELE VERDE 

Apă: 95% 

Proteine: 0,3% 

Acizi organici:1% 

Hidraţi de carbon: 3-5%, 

Săruri minerale: K 60 mg%, Ca 4 mg%, PS mg%, Fe 0,2 mg%. 

Vitamine: A 54 m%, B, și B, 0,02 mg%, PP 0,1 mg%, C 3 mg%. 

Valoare energetică: 12 cal/100 g. 

Proprietăți: antilitiazice, depurative, diuretice, saluretice, răcoritoare. 

Consumarea lui determină oprirea precipitării compușilor 
chimici cu formarea calculilor și chiar determină eliminarea lor; 
retrage din masa umorilor toxinele şi le elimină din corp; mărește 


diureza, antrenează și elimină sarea din corp; înlătură senzaţia de 
încălzire excesivă. 


PIERSICA 

Compoziţie chimică: 

Apă: 85-89% 

Proteine: 0,7% 

Zaharuri: 5-13% 

Acizi organici: 0,3-1,4% 

Vitamine: A, B, B,, niacin, C (9 mg%) 

Săruri minerale: Na, K (200 mg%), Ca, P, Fe, I etc. 

Proprietăți: stomahic, diuretic, depurativ, energizant, uşor laxativ, 
spasmolitic, cicatrizant, sedativ, antihelmintic. 

Consumarea piersicilor favorizează digestia prin excitaţia 
sucurilor gastrointestinale, acţionează asupra epiteliului renal 
mărind cantitatea de urină eliminată din corp, provoacă eliminarea 
rapidă a toxinelor din corp, revitalizează organismul, stimulează 
peristaltismul intestinal, provoacă eliminarea viermilor intestinali, 
elimină spasmele, favorizează vindecarea rănilor. 


PORTOCALA 

Compozilie chimică: 

Apă: 90% 

Proteine: 0,7% 

Hidraţi de carbon: 9% 

Acizi organici: 1,5-2,5 g% 

Vitamine: C 35-50 mg%, A 11 m%, B, 0,06 mg%, B, 0,03 
mg%, niacin 0,2 mg% 

Săruri minerale: Na 2 mg%, k 130 mg%, Ca 30mg%, P 15 mg%, 
Fe 0,4 mg%. 

Valoare energetică: 39 cal/100 g pulpă. 

Proprietăți: tonic muscular și al sistemului nervos, remineralizant, 
întărește capacitatea de apărare naturală, stimulează regenerarea 
celulelor și a tegumentelor, previne hemoragiile și contribuie la 


oprirea lor, combate scorbutul, diminuează sau înlătură spasmele, 
limitează sau înlătură acţiunea toxinelor, dezvoltă pofta de mâncare, 
favorizează secreția bilei și eliminarea ei în intestin, retrage din 
masa umorilor toxinele și provoacă eliminarea lor din corp, 
favorizează transpiraţia, acționează asupra epiteliului renal, mărind 
cantitatea de urină eliminată, fluidifică sângele, protejează celulele 
hepatice, tonifiante ale vaselor sanguine, uşor laxativă. 

Coaja de portocală acţionează ca febrifug și laxativ. 


PRUNA 

Compoziţie chimică: 

Apă: 80% 

Zaharuri: 14-15% 

Proteine: 0,6% 

Acizi organici, celuloză 

Săruri minerale: Na, K (210 mg%), Ca, Fe, P, Mg, Mn 

Vitamine: A Ba BC. 

(In prunele uscate, cantitatea de zaharuri este până în 50 mg%) 

Valoare nutritivă energetică: 58-62 cal/100 g fructe proaspete 
şi 259 cal/100 g fructe uscate. 

Proprietăţi: antipiretice, antihelmintice, depurative, descongestionant 
hepatice, emoliente, stimulente și regeneratoare ale nervilor, dezin- 
toxicante, tonice, laxative. 

Proprietăți — prunele uscate: foarte nutritive, tonice ale sistemului 
nervos, laxative. 


SMOCHINELE 

Compozitie chimică: 

Proteine: 3,5 % 

Hidraţi de carbon — zahăr invertit: 61% 

Săruri minerale: K 840 mg%, Na 40 mg%, Ca 190 mg%, P 150 
mg%, Fe 3,3 mg% 

Vitamine: A 10 m%, B, B, 0,1 mg%, niacin 1,1 mg%, C (canti- 
tate mică). 


Fructele se consumă în general deshidratate și prelucrate, mai 
puţin în stare proaspătă. Conţin 60-70% zahăr. 

Valoare energetică (smochine uscate): 269 cal/100 g. 

Proprietăți: astringente, diuretice, nutritive, emenagoge, 
emoliente, laxative, expectorante, pectorale, purgative, stimulente, 
tonice, vermifuge, maturative. 


STRUGURII 

Compozilie chimică: 

Apă: 72-73% 

Zaharuri fermentabile: 22-23,5% 

Acid tartric liber: 0,29% 

Alţi acizi organici: 0,30-0,35% 

Proteine: 0,7% 

Hidraţi de carbon: 16% 

Săruri minerale: Na 2 mg%,K 255 mg%,P 25 mg%, Ca 20 mg%, 
Fe 0,5 mg% 

Vitamine: A, B, B, niacină, C . 

In pieliță se găsesc: taninuri 1,2%, substanţe lignoase insolubile 
cca 32,43%, acizi liberi 0,36%, substanțe minerale cca 2%, apă 
64% 

Aliment cu valoare energetică mare: 70 cal/100 g. 

Proprietăti: stimulator pentru sistemul nervos central, împiedică 
procesul de putrefacție în intestinul gros, împiedică intoxicarea sau 
limitează acțiunea toxinelor în organism, deschid, armonizează şi 
măresc apetitul prin stimularea secreţiilor salivare, gastrice și 
intestinale, pancreatice şi hepatice, stimulează eliminarea bilei în 
intestin, revitalizant, întăritor, regenerator, stimulează în mod 
armonios organele interne, le fortifică și le dă un plus de energie, 
diminuează tensiunea arterială, ușurează tranzitul intestinal, 
fluidifică secrețiile bronşice şi favorizează expectoraţia, elimină 
senzaţia de încălzire excesivă, asigură substanţele minerale necesare 
organismului, favorizează digestia, vitaminizează organismul, 
reîntinerește pielea și fortifică musculatura. 


VIȘINELE 

Compoziţie chimică: 

Apă: 90% 

Zaharuri: 6,34-13,80% 

Pectine: 0,08-0,29% 

Substanțe tanoide: 0,18-0,21 % 

Vitamine: C 13 mg% 

Săruri minerale: Na, K, Ca, P, Mg, Fe, CI, S. 

Valoare energetică: 57 cal/100 g. 

Proprietăți: elimină sindromul anemic, combate diareea, previne 
sau elimină procesul gripal; previne guta sau, dacă boala există deja, 
scade frecvenţa crizelor dureroase, elimină sau limitează procesul 
inflamator, scade temperatura în stările febrile, previne sau 
ameliorează procesul reumatic, provoacă retragerea substanţelor 
toxice din umorile corpului și favorizează eliminarea lor, favorizează 
transpirația, facilitează digestia, acționează asupra epiteliului renal 
mărind cantitatea de urină eliminată, mărește elasticitatea pielii, 
acționează ca energizante fizice și psihice, tonice, revitalizante, 
foarte utile pentru bătrâni, ajută la oprirea sângelui în hemoragii 
ușoare, diminuează tensiunea arterială, provoacă o uşoară purgaţie 
şi ușurează tranzitul intestinal, contribuie la remineralizarea 
organismului, acționează ca uşor calmant nervos. 


ZMEURA 

Compozitie chimică: 

Zaharuri: 4,5-10,6 g% 

Acizi organici: 1,1-2,3 g% 

Pectine: 0,5-2,8 g% 

Proteine: 1,2 g% 

Săruri minerale: K, P, Ca 27,3 mg%, Mg 24 mg%, Mn 15 mg%, 
Na 3,9 mg%, Zn 3 mg%, Fe 0,6 mg%, Cu 1 mg% 

Vitamine: B, 0,02 mg%, B, 0,03 mg%, provitamina A, vit. D și P. 

Proprietăti: tonic general asupra organismului, favorizează 
digestia, normalizează tranzitul intestinal şi împiedică manifestarea 


diareii, retrage din umorile corpului toxinele și favorizează 
eliminarea lor, acţionează asupra epiteliului renal mărind cantitatea 
de urină eliminată, favorizează transpiraţia, elimină spasmele 
gastrointestinale, elimină senzaţia de încălzire excesivă. 


3. LEGUME 


Legumele sunt alimente care se consumă din cele mai vechi 
timpuri. Ele sunt buni constructori ai sângelui. Legumele conţin 
substanțe minerale şi vitamine valoroase, care reglează procesele 
chimice care se desfășoară în corp. Au fost denumite alimentele 
noastre „protectoare”. 

Este bine să mâncăm legume în fiecare zi, între 3 și 5 porții 
(| porţie = 1 cană legume crude, ⁄2 cană legume crude tocate, 
4 cană legume ficrte, 34 cană suc de legume). 

Sunt bogate în nutrienți deosebit de valoroşi, în special legumele 
cu frunze de culoare verde închis și galben-portocaliu. Pentru vege- 
tarieni, legumele cu frunze verzi, pregătite mai ales la abur, consti- 
tuie o sursă excelentă de calciu. 

Se aleg legume proaspete, neofilite, nezbârcite. Se consumă cât 
de repede posibil. În lipsa legumelor proaspete se pot folosi le- 
gume congelate sau conservate prin diverse metode. 

Gustul legumelor în preparatele culinare se îmbogățește cu aju- 
torul mirodeniilor. Acestea trebuie adăugate în cantitate moderată, 
chiar dacă sunt dintre cele neiritante pentru tubul digestiv. Arta 
folosirii mirodeniilor aparţine fiecărei gospodine, în funcție de gust, 
creativitate şi, nu în ultimul rând, de posibilități. 

Câteva recomandări privind gătirea legumelor: 

m |.cgumelc se fierb cât mai puţin cu putință (desigur, în funcţie 
de leguma respectivă — de ex. morcovii fierb mai greu, 
dovleceii fierb foarte repede). 

m Se fierb într-o cantitate mică de apă. Legumele se pun în apa 
care clocotește deja, reducându-se apoi focul de sub vasul în 
care fierb. Lichidul în care fierb nu se aruncă, ci se folosește 
în alte preparate. Dacă nu se folosește imediat, se pune într-un 


vas care se va păstra în frigider sau chiar în congelator până 
se va folosi. 

m De preferat să fie fierte întregi sau tăiate în cât mai puține 
bucăţi, deoarece nutrienții se pierd în măsură mai mare atunci 
când suprafaţa de expunere este mai mare. 

m Sc fierb (coc) doar până când se înmoaie puţin (nu trebuie să 
se înmoaie de tot; atunci nu mai au nici un gust, și-au pierdut 
calitățile). 

m Nu se pune sarea decât la sfârşit de tot, când se opreşte focul. 
Sodiul distruge vitaminele, în special tiamina și vitamina C. 

m Vasul în care fierb sau se pregătesc la cuptor trebuie acoperit 
cu un capac, pus cam pe 90% din suprafața oalei sau a 
cratiței, pe cât este posibil, a nu se ridica deloc capacul în 
timpul fierberii, deoarece astfel se pierd uleiurile aromatice 
care dau savoarea și gustul specific legumelor. 

m Dacănu se mănâncă imediat ce s-au preparat, vasul cu mâncarea 
respectivă se va răci brusc (de exemplu, se pune vasul cu mân- 
carea într-un alt vas, mai mare, cu apă rece) şi se pune repede în 
frigider. Se previne astfel pierderea vitaminei C. 


ARDEIUL 

Compoziţie chimică: 

Hidraţi de carbon: 9-13% 

Fibre: 14,8% 

Lipide: 0,33% 

Vitamine: C 139 — 160 mg%, 211 — 300 mg% în ardeii roşii şi 
gOgoșari (ceea ce reprezintă o cantitate foarte mare!), B, 0,05% 
mg%, B, 0,05% mg%, E 0,65%, 1 mg% în gogoșari și ardeii roșii, 
A 0,75 — 6 mg% 

Săruri minerale: K,S, P, Mg, Na, Fe. Mn, Cu, Co. 


BAMELE 
Bamele verzi conţin: proteine, grăsimi, hidraţi de carbon, muci- 
lagii, săruri minerale, vitaminele A, B, C. 


Valoare energetică: 36 cal. la 100 g produs. 

Principiile active pe care le conţin au acțiune emolientă prin 
conţinutul mare de mucilagii. Sunt folosite în tratamentul afecţiunilor 
respiratorii (laringite, traheite, bronșite) și gastroenterite cronice. 


CARTOFUL 

Tuberculii de cartof contin: 

Apă: 66-80% 

Hidraţi de carbon: 22% 

Proteine: 2% 

Săruri minerale: potasiu: 0,5 g% (1 kg cartofi furnizează orga- 
nismului cca 5 g potasiu), sodiu 445 mg%, calciu 13 mg%, fosfor 
60 mg%, fier 0,9 mg% 

Vitamine: A 5 mg%, B, 0,10 mg%, B, 0,05 mg%, B, 0,2 
mg%, C 20 mg%, acid pantotenic 0,3-0,6 mg%, acid folic 0,1 mg% 

Cartoful conține solanina, o substanță toxică. Aceasta se 
identifică în părțile verzi ale cartofului, care trebuie aruncate. 

Proprietăți: aliment hrănitor şi foarte ușor digerabil (mai ales în 
cuptor, copt în coaja lui), aliment energetic şi plastic, aliment de 
balast, care înlesneşte funcţiile intestinale, antiulceros şi cicatri- 
zant. 

Sucul crud de cartof, în stare foarte proaspătă, imediat după ce 
s-a extras, este diuretic, emolient, calmant, cicatrizant al mucoaselor 
digestive, antispasmodic, antiulceros. 


CEAPA 

Compoziţie chimică (ceapa proaspătă): 

Proteine: 1% 

Hidraţi de carbon: 9% 

Lipide:0,25% 

Săruri minerale: sodiu 8 mg%, potasiu 160 mg%, calciu 30 mg%, 
fosfor 40 mg%, fier 0,5 mg%, I, Si, S, Zn, Al, Mo, Ni, F, Co, Cr, 
Cu, Mn. 

Vitamine: A — 5 mg%; B, B, — 0,03 mg%; C — 8 mg%, E, PP, etc. 


Proprietăți: Ceapa este un factor de sănătate şi longevitate, 
stimulent al sistemului nervos, hepatic, renal, diuretic puternic, 
antireumatismal, antiscorbutic, antiseptic şi antiinfecţios, secretor, 
expectorant, digestiv, echilibrant glandular, anticlerotic şi 
antitrombozic, afrodisiac, hipoglicemiant, antiscrofulos, vermifug, 
hipnotic ușor, curativ al pielii şi al sistemului pilos. 


CIUPERCILE 

Sunt cunoscute peste 200.000 de specii. Principalii constituenți 
cunoscuți: proteine — unele soiuri conțin peste 30 g la 100 g produs 
(faţă de carne 15-20 g), ceea ce le conferă, pe drept, numele de 
„carne vegetală”; substanțe minerale — calciu, magneziu, sodiu, 
siliciu, cobalt, mangan. 


Compozitia chimică a ciupercilor de cultură (champignon): 

Apă: 88,5% 

Proteine: 4% 

Lipide:0,3% 

Glucide: 6 % 

Substanțe minerale: P 0,13%, Cl 0,8%, Na 0,20%, K 0,4%, Mg 
0,5%, Ca 0,25%, Fe 0,1%, Zn 0,5%, Cu 0,64%, Mn 0,58%, I 
0,018%. 

Proprietăți: stimulent organic și cerebral, remineralizant. 

Atenţie!!! A nu se consuma decât acele ciuperci despre care avem 
toată siguranța că nu sunt otrăvitoare. 


CONOPIDA 

Compozitia chimică: 

Apă: 90-94% 

Proteine: 2,2-2,8 g% 

Lipide: 0,3 g% 

Glucide: 3,9 g% 

Vitamine: A 0,04 mg%, B, 0,1 mg%, B, 0,1 mg%, PP 0,6 mg%, 
Bə C 60-135 mg%, K 3 mg%. 


Săruri minerale: K — 420 mg%, Ca — 25 mg%, Mg — 17 me%, 
Fe 1,0 mg%, Cu, P, S, CI, Zn, Cl, Mn, Si, F, I. 

Proprietăti: analgezică, antianemică, bactericidă, antiinflamatoare, 
aperitivă, descongestionantă, depurativă, diuretică, energizantă, 
hipoglicemiantă, remineralizantă. 


DOVLEACUL 

Pulpa conţine: proteine, hidraţi de carbon, mici cantităţi de grăsimi, 
minerale: Na, K, Ca, P; vitamine A, B1, B2, C. 

Semințele conţin: ulei, lecitină, zaharuri, enzime cu proprietăţi 
antihelmintice. Au proprietăţi vermifuge, laxative, diuretice, seda- 
tive, nutritive. 


DOVLECELUL 

Compozilie chimică: 

Proteine: 2,6% 

Hidraţi de carbon: 4-7% 

Grăsimi: urme 

Minerale: Na, K, Ca, P, Fe (0,6me%), As, Cd, Pb, Hg. 
Vitamine: A — 230 mg%; B, și B, — 0,05 mg%, C - 1 mg% 


GULIA 

Compozitie chimică: 

Apă: 91% 

Proteine: 1,8 g% 

Lipide: 0,1 g% 

Glucide: 6 g% 

Vitamine: B, — 0,06 mg%, B, — 0,05 mg%, PP — 0,2 mg%, C - 
68 mg%. 

Săruri minerale: Na 55 mg%, K 340 mg%, Ca 70 mg%, Mg 40 
mg%, Fe 0,5 mg%, 

P 35 mg%, Su 54 mg%, Cl 60 mg%. 


HREANUL 

Compoziţie chimică (rădăcina): 

Proteine: 2% 

Glucide: 6% 

Săruri minerale: Na, K, Ca (55 mg%), P, Fe ((0,7 mg%) 

Vitamine: A, B, B,, C (100 mg%), 

Efect: stimulent în nutriţie, stomahic, antiscorbutic, diuretic, 
expectorant, antispasmodic, colagog, purgativ, rubefiant şi vezicant. 

Contraindicaţii: la suferinzii de hemoroizi, hemoptizie, dereglări 
de ritm cardiac, stări congestive, gastrite, ulcere gastro-duodenale. 


LOBODA 

Compozitie chimică: 9,45% substanță uscată, albumină 3,38%, 
grăsimi 0,34%, substanţe extractive neazotate 3%, celuloză 0,6%, 
vitamine, săruri minerale (potasiu, fosfor, calciu), acizi organici. 

Are acţiune diuretic-depurativă, remineralizantă şi vitaminizantă. 


MĂCRIȘUL 

Compozitia chimică: oxalat acid de potasiu până la 4,5%, acid 
oxalic 1%, vitamina C, substanţe flavonoidice, tanin, fosfaţi, Fe, 
Ca, Mg, cantităţi reduse de lipide și proteine. 

Precauţie: a nu se consuma în cantități mari. Oxalaţii sunt toxici. 

Este un aliment răcoritor, revitalizant, diuretic, aperitiv, mărește 
pofta de mâncare, este laxativ, ajută la eliminarea toxinelor din 
sânge, antiscorbutic. 


MORCOVUL 

Compoziţia chimică: 

Apă: 80% 

Proteine: 1% 

Hidraţi de carbon: 6% 

Săruri minerale: Na 35 mg%, K 235 mg%, Ca 30 mg%, P 25 
mg%, Fe 0,7%. 

Vitamine: A 1120 mg%, B, și B, 0,05 mg%, niacin 1 mg%, C 7 mg% 


Substanțe minerale: Fe (până la 7%), K, Mg, S, Cu, Br. 

Valoare energetică: 30 cal/100 g. 

Proprietăți: tonic, remineralizant, antianemic, factor de creștere, 
întărește imunitatea naturală, este considerat marele prieten al 
intestinului: reglementator intestinal (antidiareic şi laxativ totodată), 
antiputrid și cicatrizant intestinal, depurativ, fluidifiant biliar, pec- 
toral, diuretic, favorizează lactaţia, vermifug, întineritor al ţesuturilor 
şi al pielii, cicatrizant al rănilor. 


PĂPĂDIA 

Principalii constituenți: clorofila, teraxacina, inulina, acidul 
hidroxicinamic, levuloza, manitolul, colina, steroli, caroten, acid 
folic, acizi grași, alcaloizi, fosfor, siliciu, sodiu, sulf, mangan, 
diastaze. 

Proprietăți: plantă biliară, protectoare a ficatului. Este tonic 
amar, aperitiv, drenor hepatobiliar, decongestiv, depurativ sangvin, 
diuretic azoturic, antiputrid, antiscorbutic, circulator. 


PĂSTÂRNACUL 

Compozitie chimică: 

Apă: 83% 

Proteine: 1,40% 

Grăsimi: 0,38% 

Hidraţi de carbon: 8-10% 

Fibre: 3,5% 

Săruri minerale: K 

Vitamine: A, B, B, C. 

Valoare energetică: 40 cal/100 g. 

Proprietăți: este o legumă foarte nutritivă, odinioară aliment de 
bază; este aperitiv, depurativ, diuretic, antiseptic, emenagog 
(reglementează fluxul menstrual), antireumatic, calmant, sedativ. 


PĂTRUNJELUL 

Compoziţie chimică frunze: 

Ulei volatil: 0,3 % 

Vitamine: A, B,, C (200 mg/100 g) 

Săruri minerale: Fe, Ca 

Compozitie chimică rădăcini: 

Apă: 85% 

Proteine: 3% 

Hidraţi de carbon: 6% 

Ulei volatil 

Substanțe minerale: Na 20 mg%, K 600 mg%, Ca 145 mg%, P 
75 mg%, Fe 4,8 mg%; Microelemente: I, Mg, Mn, S, Cu. 

Vitamine: A 730 mg% , B, 0,10 mg%, B, 0,20 mg%, niacin 0,8 
mg%, C peste 100 mg%. 

Proprietăţi: stimulent general al sistemului nervos şi al glandelor 
endocrine, tonic, antianemic, antirabitic, antiscorbutic, antixeroftalmic, 
antiasmatic, anticanceros, antiinflamator, antifebril, elimină 
toxinele din organism, afrodisiac, calmant, depurativ, diuretic, 
diaforetic, emenagog, expectorant, mineralizant, secretolitic, tonic 
nervos, capilar și uterin, vermifug, vitaminizant, vasodilatator, cola- 
gog, aromatic, aperitiv. Stimulent al fibrelor musculare, intestinale, 
urinare, biliare, uterine. 


PRAZUL 

Compoziţie chimică: 

Apă: 87-90% 

Proteine: 2-3% 

Grăsimi: 0,3-0,4% 

Hidraţi de carbon: 4% 

Săruri minerale: Na 3 mg%, K 130 mg%, Ca 50 mg%, P 25 
mg%, Fe 0,6 mg%, Mg, Mn, S, Si, 

Vitamine: A , B, B,, niacină, C (30 mg%). 

Ulei volatil etc. 


Proprietăți: tonic al sistemului nervos, diuretic uric, foarte uşor 
digerabil, laxativ (mătura intestinului), antihelmintic, antiseptic, 
expectorant, emolient, hemostatic, sedativ, mineralizant, pectoral, 
rezolutiv, maturativ. 


RIDICHILE 

Compozitie chimică: 

Apă: 93% 

Ridichile de lună 

Proteine: 1,2% 

Grăsimi: 0,15% 

Substanțe extractive neazotate: 3,7 %, celuloză 0,75% 

Săruri minerale: 0,74% 

Ridichile de vară şi iarnă 

Apă: 86% 

Proteine: 1,92% 

Grăsimi: 0,11 % 

Hidraţi de carbon: 6,9% 

Săruri minerale: Na 15 mg%, K 254 mg%, Ca 25 m %, P 20 
mg%, Fe 0,6 mg% 

Vitamine: A, B, B,, niacin, C. 

Ridichile negre conţin un ulei volatil. 

Valoare energetică: 15 cal/100 g. 

Proprietăţi: 

Ridichea neagră: antiscorbutice, antialergice, antitusive, provoacă 
golirea vezicii biliare, tonice respiratorii, stimulatoare ale celulei 
hepatice, diuretice, digestive, pectorale, revulsive, sedative. 

Ridichile roșii: acţiune antilitiazică, antiscorbutică, antiseptică, 
antirahitică, depurativă, diuretică, drenor hepatic și renal, colagogă, 
coleretică, aperitivă, calmantă, răcoritoare, revulsivă, sedativă, 
tonică. 

Principiile active ale ambelor soiuri provoacă eliminarea 
viermilor intestinali; împiedică formarea calculilor renali și hepatici, 
contribuie la combaterea scorbutului, distrug microorganismele de 


pe tegumente şi mucoase, stimulează pofta de mâncare, scad 
excitabilitatea nervoasă, elimină senzaţia de încălzire etc. 


SALATA VERDE (LĂPTUCA) 

Compoziţie chimică: 

Proteine: 1,4% 

Grăsimi: urme 

Hidraţi de carbon: 1% 

Substanțe minerale: Na 5 mg%, K 150 mg%, Ca 15 mg%, P 25 
mg%, Fe 0,4 mg% 

Vitamine: A 90 m %, B, și B, 0,05 mg%, C 50-60 mg%, E -2 
unităţi, PP 0,5 mg%, niacină 03 mg%. 

Proprietăți: analgetic, antispastic, depurativ, anafrodisiac, 
coleretic, digestiv, diuretic, emenagog, hipoglicemiant, laxativ, 
emolient, maturativ, sedativ, uricozuric, drenor hepatic. 


ROȘIILE (PĂTLĂGELE ROȘII, TOMATE) 

Compozitie chimică: 

Apă: 90% 

Proteine: 2% 

Lipide: 0,3% 

Hidraţi de carbon: 3% 

Săruri minerale: Na 6 mg%, K 285 mg%, Ca 13 mg%, P 25 
mg%, Fe 0,5 mg%; microelemente: Mg, Zn, Cu, Ni, Co, Br. 

Vitamine: A 130 mg%, B, B,, B, 0,03-0,05 mg%, C 33 mg%, 
E,K. 

Acizi organici: citric, malic, pectic, etc. 

Proprietăți: remineralizant, revitalizant, aperitiv, antiscorbutic, 
alcalinizant al sângelui dezintoxicant, antiinfecţios, echilibrant 
celular, diuretic, dizolvanturic, eliminator alureii, ușurează digestia. 

Recomandate ca aliment în: astenii, inapetenţă, intoxicații 
cronice, stări congestive, ateroscleroză, afecţiuni vasculare, artritism, 
gută, reumatism, azotemie, litiază biliară și urinară, constipaţie, 
enterită. 


SFECLA ROȘIE 

Compozitie chimică: 

Apă: 85-89% 

Proteine: 1-1,8% 

Hidraţi de carbon: 6% 

Săruri minerale: Na 60 mg%, K 260 mg%, Ca 25 mg%, P 35 
mg%, Fe 0,7 mg%; miroelemente: Rb, Cs, Cu, Mg, B, Zn. 

Vitamine: A, B, B,, niacin, C 910 mg%. 

Proprietăți: antibiotice, antiseptice, antitumorale, citostatice, 
colagoge, depurative, diuretice, hipotensive, echilibrante pentru 
sistemul nervos, hematopoetice, laxative, tonice, sedative, nutritive, 
remineralizante, rubefiante. Are proprietatea de a distruge microorga- 
nismele; limitează dezvoltarea dezvoltării tumorilor prin oprirea 
multiplicării celulelor canceroase; favorizează secreția bilei; retrage 
din masa umorilor toxinele şi favorizează eliminarea lor; acţionează 
asupra epiteliului renal, mărind cantitatea de urină eliminată; provoacă 
o scădere ușoară a tensiunii; echilibrează funcţia întregului sistem 
nervos; stimulează hematopoeza, constând în formarea de hamatii, 
leucocite, trombocite; ușurează tranzitul intestinal și favorizează 
defecaţia; tonifiază și aprovizionează organismul cu substanţe 
minerale, stimulează transformarea la nivelul ficatului a glucozei în 
glicogen — rezervă de substanță energetică pentru organism. 


SPANACUL 

Compoziţie chimică: 

Proteine: 3-4% 

Hidraţi de carbon: 3,6% 

Lipide:0,5% 

Spinacine: arginină, lizină. 

Săruri minerale: Na 510 mg%, K 540 mg%, Ca 85 mg%, P 37 
mg%, Mg 37 mg%, Su 29 mg%, Fe 2-5 mg%, Mn 0,60 mg%, Zn 
0,45 mg%, Cu 0,13 mg%, iod, arsenic etc. 

Vitamine: A 600 m%, B, 0,5 mg%, B, 0,20 mg%, PP 05 mg%, 
C 50-60 mg%. 


Valoare energetică: 18 cal/100g. 

Proprietăți: remineralizant de mare valoare, antianemic, antiscor- 
butic, tonic cardiac, depurativ, diuretic, hipotensor, nutritiv, 
stimulent pancreatic, fortifiant, vermifug. 


SPARANGHELUL 

Compoziţie chimică: 

Apă: 92-95% 

Proteine: 1,5-1,8% 

Lipide: 0,1% 

Hidraţi de carbon: 1,6-1,8% 

Celuloză: 0,63% 

Săruri minerale: Mg, Ca, P, Fe, K, Cu, F, Br, I, Al, Zn, Si, S, Co. 

Vitamine: B, B, C. 

Asparagină, metimercaptan, fitohormoni, enzime. 

Proprietăti: depurativ, diuretic, drenor pulmonar, hepatic, in- 
testinal și renal, fluidifiant sanguin, hipoglicemiant, calmant al 
eretismului cardiac, tonic hepatic şi nervos, sedativ, digestiv, ex- 
pectorant, laxativ etc. 


ŞTEVIA 

Compozitie chimică: proteine, mici cantități de grăsimi, 
esmodine, acizi oxalic, crizofanic, tartric, vitamina C, săruri de 
Ca, K, Fe, Mg. 

Proprietăti: antiscorbutică, astringentă, antiemetică, depurativă, 
digestivă, diuretică, laxativă, purgativă, remineralizantă, tonică. 

Atenţie: este contraindicată celor cu colici nefritice, litiază, ul- 
cer, gastrită hiperacidă. 


TELINA 

Compozitie chimică: 
Apă: 83% 

Proteine: 1% 

Hidraţi de carbon: 5% 


Săruri minerale: Na 55 mg%, K 235 mg%, Ca 50 mg%, P 60 
mg%, Fe 0,4 mg% 

Vitamine: A 2 mg%, B, și B, 0,05 mg%, niacin 0,7 mg%, C 10 
mg%. 

Proprietăti: afrodisiac, antipiretic, antiscorbutic, antiseptic, 
aperitiv, stomabhic, carminativ, depurativ, diaforetic, drenor hepatic, 
emenagog, galactogog, regenerator sanguin, hipoglicemiant, 
hipotensor, ocitocic, tonic al sistemului nervos şi tonic glandular 
(mai ales al glandelor suprarenale), vermifug, cicatrizant și ca 
remediu al obezității. Stimulează sexualitatea și intervine favorabil 
în creșterea potenței; determină scăderea temperaturii corpului în 
cursul stărilor febrile, înlătură efectele scorbutului, provoacă 
distrugerea microorganismelor și acționează eficient împotriva 
putrefacțiilor, favorizează digestia, provoacă eliminarea gazelor 
intestinale, favorizează retragerea toxinelor din umorile organismu- 
lui şi provoacă eliminarea lor, favorizează creșterea transpiraţiei, 
acționează asupra epiteliului renal determinând cantitatea de urină 
eliminată, stimulează activitatea de drenare a bilei din canalele 
biliare, provoacă apariţia ciclului menstrual întârziat, stimulează 
secreția glandelor mamare, activează hematopoeza, determină 
scăderea glucozei în sânge și a tensiunii arteriale, favorizează 
contracția uterului, provoacă eliminarea viermilor intestinali; 
favorizează epitelizarea şi grăbeşte vindecarea rănilor, favorizează 
slăbirea. 


URZICA 

Compozitie chimică: 

Conţine substanţe proteice, cu un mare număr de aminoacizi, 
glucide, amine, steroli, cetone, ulei volatil, substanţe grase, 
sitosteroli, acizii acetic, formic, pantotenic, folic, complex vitaminic 
(A, B2, C, K), clorofilă, protoporfirină, betacaroten, săruri de Ca, 
Mg, Fe, Si, P etc. 

Proprietăți: antianemic, intervine favorabil în afecţiuni 
respiratorii (bronșite, astm), acționează asupra epiteliului renal 


mărind cantitatea de urină eliminată și, odată cu ea, a substanțelor 
toxice din sânge și, în general, din organism, deplasează acidul uric 
din organism în sânge, favorizând eliminarea masivă a acidului uric 
pe cale renală, stimulează secreția bilei, secreția pancreatică, 
gastrică și intestinală, stimulează peristaltismul intestinal și digestia, 
stimulează secreția glandelor mamare la femeile lăuze, acționează 
hipoglicemiant, provocând scăderea glucozei din sânge; acţiune 
hemostatică, oprind sângerarea, stimulează hematopoeza, activând 
procesele de formare a eritrocitelor, leucocitelor, trimbocitelor; 
fluidifică sângele; activează regenerarea ţesuturilor și epitelizarea, 
cicatrizând rănile; remineralizează și vitaminizează organismul, 
combate diareea, dizenteria și stările inflamatorii ale mucoasei 
tubului digestiv; acționează bactericid, limitând sau înlăturând 
multiplicarea bacteriilor; acţionează împotriva viermilor intestinali; 
asigură dispariţia nepurulentă a proceselor patologice, urmată de 
absorbţia acestora. Tonic capilar. 


USTUROIUL 

Compoziție chimică: 

Glucide: 23-27% (glucoză, fructoză, zaharoză, maltoză, rafinoză 
etc.) 

Proteine: 6-7% 

Lipide:0,1-0,5% 

Ulei eteric: 0,009 g% format din 67 de compuși 

Vitamine: C 14-20 mg%, B1, B2, PP, E 

Fitohormoni, enzime, apă. 

Alicina și garlicina (doi constituenți antibiotici). 

Săruri minerale: P, Mg, Ca, Na, CI, Fe (1,4-1,7 mg%), Mn, Cu, 
Si, Cd, etc. 

Proprietăți: antiseptice, bacteriostatice și bactericide, antispastice, 
carminative, coleretice, diuretice, afrodisiace, emenagoge, 
expectorante, febrifuge, fluidifiante ale secreţiilor bronşice, 
hipocolesterolemiante, hipoglicemiante, hipotensoare, sedative, 
rezolutive, revulsive, anticatarale, aperitive, antigutoase, antiartritice, 


stomahice, tonice (capilar, nervos, vascular, cardiac), vermifuge, 
de prevenire a cancerului, vasodilatatoare, antigripale, antidiareice, 
antidizenterice, antifermentative, antihemoroidale, antisclerotice, 
bradicardizante, cardiotonice. 


VARZA ALBĂ 

Compozitie chimică: 

Apă: 91% 

Proteine: 1,8 g% 

Lipide: 0,2 g% 

Glucide: 5,8 g% 

Vitamine: A 0,3 mg%, B, 0,07 mg%, B, 0,05 mg%, P 0,3 mg%, 
C 43 mg% 

Săruri minerale: Na 30 mg%, K 400 mg%, Ca 72 mg%, Mg 70 
mg%, Fe 1,5 mg%, 

Cu 0,09 mg%, P 60 mg%, S 67 mg%, CI 40 mg%. 

Valoare energetică: 25 cal/100 g 

Proprietăti: anticanceroasă, antidiareică, analgezică, antianemică, 
antihelmintică, antihemoragică, antiinflamatoare, aperitivă, 
antiseptică, cicatrizantă, depurativă, decongestionantă, digestivă, 
diuretică, energizantă, emolientă, galactogogă, hipoglicemiantă, 
laxativă, pectorală, reechilibrantă, reconstituantă, remineralizantă, 
sedativă, vitaminizantă, vermifugă. 


VARZA ROŞIE 

Compozitie chimică: 

Apă: 90% 

Proteine: 1,4-1,9 g% 

Lipide: 0,16 g% 

Glucide: 5,6 g% 

Vitamine: C, A 

Săruri minerale: Na 32 mg%, K 250 mg%, Ca 55 mg%, Mg 17 
mg%, Fe 2 mg%, P 32 mg%, Cl, Mn, Cu, FI, I. 

Valoare energetică: 33 cal/100g. 


Proprietăți: asemănătoare verzei albe; are acțiune diuretică, 
ameliorează stările de ascită, ciroză. 


VINETELE (PĂTLĂGELE VINETE) 

Compozitie chimică: 

Apă: 92% 

Proteine: 1,3% 

Lipide: 0,2% 

Hidraţi de carbon: 5,5-6% 

Săruri minerale: Na 5 mg%, K 220 mg%, Ca 10 mg%, P 15 
mg%, Fe 0,5 mg%, 

S 15 mg%; microelemente: Mg, Mn, Zn, Cu, I, Al, Rb, Co 

Vitamine: A 4 mg%, B, și B, 0,05 mg%, niacin 0,06 mg%, C 6 
mg%. 

Valoare energetică redusă: cca. 27 cal/100 g parte comestibilă. 

Trebuie utilizate numai ajunse la maturitate, altfel conțin 
solanină, o substanță toxică. 

Proprietăţi: antianemic, laxativ, diuretic, calmant. 


4. LEGUMINOASE ȘI OLEAGINOASE 
Leguminoase 


Leguminoasele sunt valoroase prin conţinutul lor bogat în 
proteine și fibre. O cană de leguminoase gătite ne aduce un aport 
de 12-15 g proteine, valoroase, în funcţie de soi. Proteinele sunt 
completate cu aportul de proteine din cereale. Să nu uităm că aportul 
zilnic necesar de proteine este de cca 50 g (nu mai mult, aşa cum se 
credea până nu demult; dimpotrivă, s-a descoperit și s-a confirmat 
cu putere că un consum prea ridicat de proteine alungă calciul din 
corp şi îmbolnăvește rinichii). 

În familia leguminoaselor intră: fasolea — cu nenumăratele ei 
specii (cu bobul mai mare, mai mic, colorată mai deschis, mai 
închis), soia — denumită și apreciată pretutindeni în lume ca planta 
minune -— lintea, năutul, bobul, mazărea, etc. Din acestea se pot 
prepara mâncăruri extrem de gustoase, începând de la pateuri care 


se întind pe pâine, până la chiftele, droburi, cârnăciori, sarmale 
etc. Năutul şi soia, după ce au fost puse la înmuiat peste noapte, 
mixate în blender cu o cantitate mică de apă, constituie un excelent 
înlocuitor de ou în reţetele care trebuie „legate” — de exemplu 
chiftele, droburi, cârnăciori. 

Sub formă de boabe fierte, în stare rece, împreună cu diverse 
zarzavaturi, se pot consuma vara ca salate foarte hrănitoare, dar 
răcoroase totodată. 

Ca și cerealele, leguminoasele se păstrează în borcane mari, 
închise cu capac sau în vase de plastic bine etanșate, de asemenea, 
cu un capac. Se păstrează la loc uscat și rece. 

Leguminoasele sunt o sursă importantă de tiamină și riboflavină. 
Cele două vitamine lucrează laolaltă, fiind foarte utile pentru tubul 
digestiv, dar și pentru sistemul nervos, ochi și piele. 

Leguminoasele au un conţinut ridicat în fibre, care sunt atât de 
importante pentru reglarea digestiei. 

Pentru eliminarea gazelor produse în intestine de aceste alimente, 
la anumite persoane, sunt necesare câteva reguli care trebuie 
respectate cu stricteţe la prepararea lor: 

m Se îndepărtează eventualele particule străine, pietricele etc. 
(Când ni le procurăm, este bine să le preferăm pe cele mai 
curate). 

m Se spală bine, așczându-se într-o strecurătoare și turnând apă 
deasupra. 

m Se pun la înmuiat, în apă, cât să le acopere cu cca 10 cm, 
deoarece îşi măresc mult volumul și pot depăși apa. Timpul 
de înmuiere: între 12 și 24 ore. Lintea nu necesită înmuiere, 
de regulă, dar năutul necesită timpul cel mai îndelungat. 

m După înmuiere, se pun din nou în strecurătoare, se scurg 
bine de apa în care au stat (care se aruncă) și se clătesc cu 
apă. 

m Se pun la fiert, de trei ori la rând, în apă care clocoteşte, 
lăsându-le să dea câte un singur clocot şi schimbându-se apa 
de fiecare dată. Această operaţiune este necesară în special 


la fasole, care este cea mai mare generatoare de gaze neplăcute. 
Se poate folosi și la soia și năut. Lintea și mazărea, de regulă, 
nu necesită această operaţiune. 

Se pun la fiert în apa care clocotește, suficient de multă — de 
exemplu, la o cană de leguminoase, 10 căni de apă. Apa să fie 
clocotită. Se pune oala pe foc, i se pune un capac, puţin dat la 
o parte şi se lasă să fiarbă la foc mic, atât cât este necesar în 
funcţie de soi. Lintea, care fierbe mai repede, nu necesită 
atât de multă apă. În timpul fierberii, se urmărește vasul, iar 
dacă lichidul a scăzut, se adaugă apă care clocotește, niciodată 
apă rece, deoarece se întrerupe fierberea şi se întăresc 
boabele. 

Nu se pune sare decât la sfârșit, când se opreşte focul!! 
Dacă se pune o lingură de ulei în vasul în care fierb, se previne 
formarea de spumă, atât de neplăcută, pentru că dă pe deasupra 
vasului. 

După ce au fiert bine, leguminoasele se pasează fierbinți. 
Atenţie: prin fierberea aceasta îndelungată, proprietăţile lor 
nutritive sporesc, nu se diminuează! 


BOBUL 

Compozitie chimică: 

Proteine: 25-34% 

Hidraţi de carbon: 50-55% 

Grăsimi: 1,5% 

Fibre: 7,5% 

Săruri minerale: Na, K, P, Ca, Fe, Mg (2-4%) 
Vitamine: A, B, B, C. 


FASOLEA 

Compozitie chimică: 

Boabele de fasole uscată conțin: 
Proteine: 21-25% 

Hidraţi de carbon: 56% 


Săruri minerale: K -770 mg%, Ca — 195 mg%, P 420mg%, Fe — 7 mg%, 
Ni, Cu, Co. 

Vitamine: A -25 mg%, B, — 0,5 mg%, B, — 0,4 mg%, niacină — 
3,4 mg%, C — 20 mg%. 

Valoare energetică: 320 cal/100 g boabe uscate. 

Fasolea verde posedă de cca 10 ori mai puţine proteine și hidrați 
de carbon decât cea uscată. Valoarea energetică este de 31 cal/100 g. 

Proprietăți: 

Fasolea verde: reconstituent şi stimulent nervos, diuretic, 
depurativ, antiinfecţios, tonic hepatic și al pancreasului. 

Fasolea uscată: nutritiv, energetic, reconstituent, reparator al 
sistemului nervos. 


LINTEA 

Compozitie chimică: 

Proteine: 24% 

Hidraţi de carbon: 56% 

Crăsimi: 1% 

Săruri minerale: Fe, Na, K 810 mg%, P 410 mg%, Ca 75 mg%. 

Vitamine: A 21 mg%, B, 0,45 mg%, B, 0,25 mg%, niacin 2 
me%, C — urme. 

Valoare energetică: 354 cal/100 g. 

Proteinele din linte au o digestibilitate ridicată. Foarte nutritivă. 

Recomandări: stări de slăbire generală, atrofie musculară, 
hipotensiune, adinamie, în convalescenţă, mamelor care alăptează. 


MAZĂREA 

Compozitie chimică: 

Mazărea verde: 

Proteine: 3% 

Hidraţi de carbon: 6% 

Săruri minerale: Na 1 mg%, K 120 mg%, Ca 10 mg%, P 50 
mg%, Fe 0,8 mg%. 


Vitamine: A 0,1 mg%, B, și B, câte 0,05 mg%, niacin 1 mg%, C 
25 mg%. 

Mazărea uscată: 

Proteine: 22% 

Grăsimi: 1% 

Hidraţi de carbon: 59% 

Săruri minerale: 30 mg%, K 915 mg%, Ca 45 mg%, P 230 me%, 
Fe 5 me%. 

Vitamine: A 20 m%, B, 0,7 mg%, B, — 0,2 mg%, niacin 3 mg%, 
C1 me%. 

Conţine aminoacizi esențiali, acizi organici (glutamic, leucina, 
fenilalanina, arginina, asparagic). 

Mazărea este o importantă sursă de proteine, hidrati de carbon, 
fosfor și alte minerale. Este energetică, uşor laxativă, înlesnește 
evacuarea intestinală. 

Contraindicată în enterite. 


SOIA 

Compozitie chimică: 

Proteine: 33-49% formate din aminoacizii — leucină, izoleucină, 
cisteină, metionină, fenilalanină, treonină, lizină, valină, triptofan. 

Grăsimi: 15-22% 

Hidraţi de carbon: 26% 

Săruri minerale: Na 4 mg%, K 1870 mg%, Ca 195 mg%,P 555 
me%, Fe 12,1 mg% 

Vitamine: A 15 m%, B, 0,75 mg%, B, 0,30 mg%, niacin, mici 
cantități de vit. C, D, E, K. 

Conţine diastaze, lecitină, ceruri, rezine, celuloză. 

Valoare energetică: 469 cal/100g. 

Uleiul de soia conţine 85% acizi grași nesaturaţi și 10-15% acizi 
grași saturați. 

Acizii grași nesaturaţi sunt reprezentaţi de: acidul oleic 25-35%, 
acidul linoleic 40-50% acidul linolenic: 2-10%, acidul arahidonic — 
urme. 


Acizii grași polinesaturați îi conferă proprietăţi hipocoleste- 
rolemiante. 

Soia este un aliment complet, foarte digestibil. Are rol plastic şi 
stimulator pentru mușchi, oase, nervi. Energizant, remineralizant 
şi echilibrant celular, hepatoprotector, venotonic. Valoare terapeutică 
deosebită în combaterea asteniei (prin acidul lecitino-fosforic). Este 
un aliment preţios pentru bolnavii de diabet. 

Făina de soia este de 20 de ori mai bogată în materii grase și de 
4 ori mai bogată în azot decât făina de grâu. 


OLEAGINOASE 


Sunt plante cu conţinut foarte ridicat în grăsimi și proteine. Au, 
de asemenea, o valoare calorică foarte mare. Se consumă în cantități 
mici. Sunt foarte valoroase și prin conţinutul mare în săruri 
minerale. 


ALUNELE 

Compozitie chimică: 

Proteine: 14% 

Grăsimi: 62% 

Hidraţi de carbon: 13% 

Apă: 3,5% 

Săruri minerale: potasiu 635 mg%, calciu 225 mg%, fosfor 330 
me%, fier 3,8 mg%, sodiu 2,8 mg%, cupru urme 

Vitamine: A 2 mg%, B, 0,04 mg%, B,„0,02 mg%, niacin 14%, 
C 3 mg% 

Valoarca nutritivă a alunelor este foarte mare. Sub aspect ener- 
getic, 100 g alune decojite conţin 690 cal. Sunt recomandate copiilor 
şi tinerilor aflaţi în creștere, persoanelor anemice, femeilor 
însărcinate și bătrânilor. 

Pentru tonifierea sistemului nervos, ca remediu pentru diabetici, 
pentru bolnavii renali, bolnavii pulmonari şi pentru longevitate se 
recomandă cure de 40 de alune pe zi (20 dimineaţa şi 20 seara), 
timp de 20-30 zile. Chinezii le numesc „nuci ale longevităţii”. 


ARAHIDELE (ALUNE DE PĂMÂNT, ALUNE AMERICANE) 

Compozitie chimică: 

Apă: 3,5 — 6,5% 

Proteine: 24 — 30% 

Grăsimi: 45 — 52% 

Hidraţi de carbon: 18% 

Săruri minerale: sodiu 6 mg%, potasiu 780 mg%, calciu 65 
mg%, fosfor 410 mg%, fier 2,3 mg% 

Vitamine: B,0,25 mg%, B, 0,14 mg%, niacin 14,3 mg% 

Valoarea energetică este foarte mare: 630 cal. la 100 g. 

Arahidele au rol antisclerogen datorită conţinutului ridicat în 
vitamina F, reconstituant în astenii și surmenaj. Uleiul extras din 
arahide conţine un procent ridicat de acizi graşi nesaturaţi, cu rol 
important în scăderea colesterolului. Conţinutul în tanin le conferă 
proprietăți antidiareice. 


FLOAREA-SOARELUI (SEMINŢE) 

Compozitie chimică: 

Ulei: 50% (conţine 90% acizi grași nesaturați și 7-9% acizi graşi 
saturați) 

Proteine: 16,2% (proteine formate din toţi aminoacizii esențiali) 

Fibre: 28% 

Săruri minerale: 3,4% 

Vitamine: A, D, E, K. 

Semințele de floarea-soarelui, respectiv uleiul extras din acestea, 
prin bogăția în acizi graşi polinesaturați, le fac eficiente în 
hipercolesterolemie şi ateroscleroză. 


MĂSLINELE 

Compozitie chimică: 

Apă: 75% 

Proteine: 0,75-1% (măslinele verzi), 2-3% (măslinele coapte) 
Ulei: 15% în cele verzi, 58% în cele coapte 

Celuloză: 1-3,6% 


Vitamine: A, B, B, C.E. 

Săruri minerale: K, Ca, Fe, Cu, Mg, S, P, Mn etc. 

Valoare energetică: 224 cal/100 g. 

Uleiul de măsline este emolient, colagog, laxativ, ușor purgativ. 


MIGDALELE 

Compoziție chimică: 

Apă: 88% 

Substanțe proteice: 15-37% 

Grăsimi: 33-70% (în special acid oleic) 

Hidraţi de carbon: 7-20% 

Vitamine: A 20 m%, B, 0,20 mg%, B, 0,60 mg%, niacin 4,2 
me%, C 1 mg%. 

Săruri minerale: K 835 mg%, Ca 250 mg%, P 455 mg%, Fe 
4,1 mg”. 

Proprietăti: foarte nutritive, reechilibrante nervoase, reminera- 
lizante, antiseptice intestinale. 


NUCA DE COCOS 

Miezul de nucă de cocos contine: 

Apă: 3,88% 

Proteină: 7-8% 

Materii grase: 66% 

Materii extractive neazotate: 13,6% 

Fibre: 3,9% 

Cenuşi: 2,5%. 

Proprietăti: laxative, nutritive, diuretice. 

Uleiul este bogat în acizi grași saturați 84%. (Această compoziție 
explică inactivitatea acestui ulei în hipocolesterolemii). 


NUCILE 
Compozitie chimică: 
Proteine: 20% 
Grăsimi: 63% 


Hidraţi de carbon: 14% 

Săruri minerale: Na 4 mg%, K 545 mg%, Ca 70 mg%, P 430 
mg%, Fe 2,1 mg%. 

Vitamine: A 4 mg%, B, 0,35 mg%, B, 0,10 mg%, niacin 1 mg%, 
C 15 mg%. 

Proprietăți: Nucile sunt alimente foarte nutritive. Valoarea lor 
energetică este de 705 cal/100 g. Au efect antiscrofulos, laxativ și 
diuretic, vermifug, drenor cutanat și limfatic, iar cercetări recente 
le conferă vădite proprietăţi anticangerigene, dacă se consumă de 
cel puţin 3 ori pe săptămână (în cantități moderate, desigur). 


SUSANUL 

Compoziţie chimică: 

Substanțe grase: 48-65% 

Proteine: 24% 

Subst. extractive neazotate: 14-18% 
Vitamine: B, D,E, F. 


MIRODENIILE 


Mirodeniile sunt plante aromatice, bogate în uleiuri volatile, care 
dau un gust deosebit mâncărurilor. Se folosesc în preparatele 
culinare în cantități foarte mici. Puse în cantități mai mari, fac ca 
felul respectiv de mâncare să fie respingător, chiar imposibil de 
mâncat uneori. Ele se adaugă la mâncare întotdeauna la sfârșit. O 
temperatură prea mare le distruge toate proprietățile. 

Mirodeniile sau condimentele sunt de două feluri: iritante pentru 
tubul digestiv și neiritante pentru tubul digestiv. Bineînţeles că sigure 
pentru consum și sănătoase sunt cele neiritante pentru tubul digestiv. 

Cele iritante, dăunătoare, pe care nu le veţi găsi în lista de mai 
jos, sunt: piperul negru, piperul alb, scorțişoara, muştarul, ardeiul 
iute etc. Acestea ar trebui evitate. 

Multe dintre mirodenii au efecte deosebit de benefice pentru 
sănătate. De ex.: rozmarinul, oregano, salvia și cimbrul au o 
puternică acţiune antioxidantă, fiind utile în lupta organismului 


împotriva bolilor. Ghimbirul și salvia acționează împotriva 
dezvoltării tumorilor. Oregano are proprietăţi anibiotice, antivirale 
şi antifungice. Salvia şi rozmarinul distrug Candida albicans, 
bacteriile şi viermii intestinali. 


lată câteva dintre mirodeniile care sunt disponibile la noi în 
țară, listă care se poate completa, desigur, în funcție de gustul și 
buzunarul fiecăruia, căci nu sunt tocmai ieftine, cu altele din diferite 
țări; întrucât compoziţia chimică a uleiurilor lor volatile și, în gen- 
eral, a constituenţilor lor este foarte complicată, am considerat că 
nu este util a o reda. În schimb, sunt reprezentate pe scurt 
proprietăţile lor. 


BUSUIOCUL 

Principiile active ale plantei acționează ca antiseptic intestinal, 
carminativ (absoarbe gazele), stimulează digestia, galactogog, an- 
tiemetic, diuretic, antiinflamator renal și intestinal, antiseptic 
pulmonar, antifungic, febrifug. 


CIMBRUL 

Proprietăli: sialogoge, coleretice, antihelmintice, antiseptice, 
stomahice, regulator al funcţiilor hepatice şi renale, antiseptic 
pulmonar, expectorant, calmant asupra tusei. 


CORIANDRUL 

Proprietăți: stomahice (îmbunătăţeşte activitatea stomacului), 
carminative (linişteşte durerile abdominale şi expulzează gazele din 
intestin), stimulente aromatice, bactericide și fungicide, spasmoli- 
tice, antireumatismale, stimulente ale poftei de mâncare, vermi- 
fuge, mărește secreția de lapte. 


DAFINUL 
Frunzele și fructele sunt utile în atonii stomacale, boli nervoase, 
spasme, gastralgii, stimulente ale digestiei și poftei de mâncare. 


LEUȘTEANUL 

Principiile active au proprietăţi diuretice, carminative, tonic-aperi- 
tive gastric, sedative, hipotensive, expectorante, emenagoge. 
Favorizează eliminarea clorului şi a compușilor azotaţi din corp, scade 
ușor tensiunea, calmează sistemul nervos după perioadele de stres, 
favorizează expectoraţia, reglează funcţia intestinului gros atât în 
constipaţii, cât şi în cazul scaunelor moi, normalizând defecația, 
stimulează eliminarea gazelor din intestin, stimulează secrețiile 
gastrice și intestinale, reglează ciclul menstrual și micșorează durerile. 


MĂGHIR ANUL 

Principiile active ale plantei stimulează digestia, ajută la 
eliminarea gazelor din tubul digestiv, măresc pofta de mâncare, 
calmează colicile gastro-intestinale, măresc diureza, măresc 
peristaltismul intestinal, calmează sistemul nervos, combat insom- 
nia și migrenele. 


MĂRARUL 

Principiile active excită sucurile gastro-intestinale favorizând 
digestia, favorizează eliminarea gazelor intestinale, diminuează sau 
înlătură contracturile mușchilor netezi din organele interne, acționează 
asupra epiteliului renal mărind cantitatea de urină eliminată în timp, 
asupra glandelor mamare, mărind secreția de lapte, acţionează 
antiinflamator asupra hemoroizilor, combate insomnia. 


MENTA 

Principiile active din frunze acţionează bacteriostatic, antisep- 
tic gastrointestinal, calmant al colicilor hepatobiliare, carminativ- 
coleretic, colagog, antidiareic, antireumatic, antispastic, sudorific, 
diuretic, sedativ, fortifiant al sistemului nervos, ușor analgezic. 


ROZMARINUL 
Principiile active din frunze au proprietăţi coleretice, colagoge, 
antiseptice, diuretice și antigonadotrope. Stimulează secreția bilei 


şi eliminarea ei în intestin, distruge microorganismele, acţionează 
asupra epiteliului renal mărind cantitatea de urină eliminată, inhibă 
formarea celulelor sexuale, provoacă sau fac să reapară ciclurile 
menstruale întârziate. 


SALVIA 

Principiile active ale frunzelor au acţiune coleretică, carminativă, 
antiseptică, antispastică, astringentă, antisudorală, antigalactogogă, 
ușor hipoglicemiantă, cicatrizantă. Stimulează secreția bilei de către 
celulele hepatice; favorizează eliminarea gazelor din intestine, 
participă activ la distrugerea microorganismelor, diminuează sau 
înlătură spasmele mușchilor netezi, are acțiune hemostatică locală 
prin precipitarea proteinelor, contractă capilarele şi diminuează 
secrețiile, diminuează transpirația, diminuează inflamaţiile, 
diminuează procesul de secreție lactată, scade ușor tensiunea 
arterială, favorizează procesul de epitelizare și vindecare a rănilor. 


11. REȚETE CULINARE VEGETARIENE 


„Mai bine un prânz de verdețuri ...” 
(Proverbe 1517) 


Prescurtări: 
1 ling.= 1 lingură 
1 I-ţă = | linguriţă 
min. = minut 
leg. = legătură 
1 cană = 1 cană de 250 ml 


Cantități: 
14 l-ţă = 1,25 ml 
Va l-ţă = 2,50 ml 
ll-ţă=Sml 
l ling. = 15 m! 
14 cană = 60 ml 
%2 cană = 125 ml 
2/3 cană = 150 ml 
34 cană = 175 ml 
l cană = 250 ml 
l pahar mare = | pahar de 175 ml 
l pahar mic = 1 pahar de 125 ml 


Precizări: 


— A căli ceapa înseamnă a o pune tocată mărunt într-o cratiţă 
sau tigaie, a pune peste ea puțin ulei și apă și a o lăsa se fiarbă 
încet, înăbuşit. Ea trebuie să rămână alburie, nu trebuie să se 
închidă la culoare. Ceapa prăjită (adică ceapă tocată, care se 
pune în tigaie în uleiul încins dinainte) trebuie evitată, pentru 


că este dăunătoare sănătăţii. 


- Se subînţelege că legumele și fructele se curăţă și se spală 
bine înainte de prepararea oricărei reţete. 

— Dacă nu se specifică altfel, rețetele sunt pentru 4 porții. 

— Deşi autoarea nu este de acord cu denumirea „mic dejun”, o 
folosește totuși în lipsa unei terminologii mai potrivite în limba 
română. A se înțelege „masa de dimineaţă”. 

— Lămâile și portocalele se spală bine înainte de a li se rade 
coaja, care poate fi folosită ca arome la diferite preparate. 


I. PASTE, PATEURI 
PASTE SĂRATE 


1. PASTĂ DE SOIA 
] cană soia boabe, 2-3 ling. ulei, 1 l-tă sare 
Soia se pune la înmuiat 12-24 ore. Se scurge apa și se pune la 
fiert în altă apă, suficientă, cca 4-5 1. Când este gata (2-4 ore, în 
funcţie de soi), se scurge de zeamă și se pasează, fierbinte, cu mixerul 


cu gheară, împreună cu ulei și sare. 
Se folosește pentru prepararea de sarmale, chifteluţe, droburi. 


2. PASTĂ DE NĂUT 
Idem cu Pasta de soia, doar că se foloseşte năutul. 


3. PASTĂ DE LINTE 


Idem cu Pasta de soia, dour că se foloseşte lintea, care 
fierbe mui repede, în 30-40 min. 


Pastele din soia, năut şi linte nu se consumă ca atare, 
ci se folosesc pentru prepararea de sarmale, chifteluțe, 
droburi, cârnăciori! 


4. PASTĂ DIN MĂSLINE 


250 g măsline, ] cană orez fiert, 2 ling. suc lămâie, 3 ling. 
apă, l ceapă, 1 leg. pătrunjel verde tocat fin 


Măslinele se mixează după ce li s-au scos sâmburii. Ceapa se 
toacă fin de tot. Se amestecă cu restul ingredientelor. Pasta obținută 
se serveşte pe pâine, cu salată verde, roșii sau castraveți. 


5. PASTĂ DE HRIȘCĂ 


100 g hrișcă fiartă 30 minute, 100 g măsline fără sâmburi, 
2 cepe tocate fin, 2 ardei grași (colorati diferit), tocati foarte 
fin, sare 


Măslinele se mixează împreună cu hrișca, apoi se amestecă cu 
restul ingredientelor. Pasta obținută este delicioasă și nutritivă. 


6. PASTĂ DE OREZ (substituent margarină/unt pentru prăjituri, creme) 


] pahar orez fiert, 1⁄2 pahar ulei, 2 ling. suc de lămâie, 1⁄4 
l-tă sare 


Orezul bine fiert (30 min.) și scurs complet de zeamă, pasat, se 
amestecă cu sarea şi sucul de lămâie, apoi se adaugă, treptat, uleiul, 
amestecând continuu. Pasta aceasta se prepară cel mai bine în 
blender. Se pune într-un vas cu capac care se păstrează în frigider. 
Se folosește în loc de margarină sau unt în diferite reţete de prăjituri, 
deserturi. 


7. PATE DE CONOPIDĂ 
] conopidă mică, 2-3 ling. ulei, 3-5 cătei usturoi, 50 g 
pesmet, | l-tă boia de ardei, 3-4 ling. supă de legume, sare, 
] ling. pătrunjel tocat fin (sau mărar) 
Conopida se curăţă, se spală și se pune 15 minute în apă rece. Apoi 
se pune la fiert în apă care clocoteşte. Când este fiartă (cca 15 min.), 


se strecoară (supa se păstrează) și se pasează bine (se poate da pe 
răzătoarea mică). Usturoiul se pisează. Se amestecă toate ingredientele. 
Pasta obținută se serveşte pe pâine. În loc de usturoi, se poate folosi 
praf de usturoi pentru a se diminua mirosul. 


8. PATE DIN DOVLECEI 


2 dovlecei mici, fierti, 2 cepe tocate fin şi călite 1-2 minute, 
2-3 căţei usturoi pisati, 1] cartof mare, fiert, sare, 1-2 ling. 
suc de roșii, 3 ling ulei (sau 50 g seminte floarea-soarelui 
mixate sau lăsate ca atare) 


Dovleceii şi cartoful se pasează bine. Se amestecă cu restul 
ingredientelor. Cu seminţe de floarea-soarelui (în loc de ulei) pasta 
este un deliciu. Dacă se lasă întregi, pasta este crocantă. 


9. PASTĂ DE MEI 


I cană de mei, bine fiert, 1 morcov fiert, 1⁄2 l-tă sare, 
2 linguri ulei, 50 ml apă căldută, 2-3 linguri nuci pisate 


Sc pun toate ingredientele în blender şi se mixează bine. Apa se 
adaugă ultima, treptat. Pasta se serveşte pe pâine, ca tartine. 


10. PASTĂ DIN AVOCADO ||) 


l avocado, | vârf cutit sare, 1 ling. suc lămâie (optional) 


Sc alege avocado bine copt (moale, dar fără pete). Se spală, apoi 
se taie pe lungime, în două (ca o pară). I se îndepărtează sâmburele. 
Cu o linguriţă se scoate miezul până foarte aproape de coajă şi se 
pune într-un castronel adânc. Se adaugă sarea și, eventual, sucul de 
lămâie. Se pasează bine cu furculița sau cu o lingură de lemn mai 
mică. Pasta obținută este excelentă la gust și foarte hrănitoare. Se 
întinde pe pâine şi se consumă ca atare sau cu diverse salate. 


11. PASTĂ DE AVOCADO (Il) 


] avocado bine copt, 100 ml suc de roșii, 1/4 l-tă sare, 
1/4 ceapă de apă 


Avocado se spală, se șterge bine cu un prosop, se taie în două și 
i se scoate sâmburele. Apoi, cu o lingură se scoate tot miezul care se 
pasează într-un castronel. Se adaugă ceapa tocată fin de tot și sucul 
de roșii. Pasta obținută se servește pe pâine ca tartine. 


12. PATE DIN CIUPERCI (|) 
300 e ciuperci fierte, 2 cepe, 2 ardei (optional), 2 felii 
pâine (sau 50 g griş fiert în apă, consistență tare), 3 ling. 
ulei, sare, 1 ling. pătrunjel verde tocat fin 


Ciupercile (scurse de zeamă și clătite) se călesc 1-2 minute 
împreună cu ceapa tocată (eventual și ardeii tocaţi). Apoi, când se 
răcesc, se mixează împreună cu pâinea înmuiată și stoarsă bine. Se 
amestecă cu sarea, uleiul și pătrunjelul tocat fin. Este foarte gustos. 


13. PATE DIN CIUPERCI (II) 


300 g ciuperci fierte, 2 cepe tocate (crude), 100 g nuci 
pisate, 1 l-tă boia de ardei dulce, 2 ling. suc de roşii sau suc 
de lămâie, 1 l-tă sare, %2 l-tă mirodenii (după dorință) 
Se amestecă toate ingredientele și se pasează cu mixerul, 


blenderul sau se dau prin mașina de tocat. Pasta obținută se servește 
pe pâine. 


14. TELINĂ CU MAIONEZĂ 


] țelină potrivită, 1 măr, 100 g maioneză de soia, 1 ling. 
pătrunjel verde tocat fin 
Telina se curăță, se spală bine și se rade pe răzătoarea mică, de 


asemenea mărul, fără coajă. Se amestecă apoi cu maioneza și 
pătrunjelul tocat fin. 


15. CIUPERCI CU MAIONEZĂ 
300 g ciuperci fierte, 1 ceapă, 100 g maioneză de soia 


Ciupercile se scurg de zeamă, se clătesc bine și se toacă mărunt. 
Ceapa se curăță, se spală și se toacă fin de tot. Ambele se amestecă 
împreună cu maioneza de soia într-un vas. Compoziţia obținută este 
foarte gustoasă. Se pune într-un borcan cu capac și se păstrează la 
rece. 


16. PATE DE FASOLE VERDE (I) 
500 g fasole verde, ] pahar maioneză de soia (125 g) 


Fasolea verde se curăță, se spală și se pune la fiert în apă clocotită. 
Se fierbe la foc mic cca 35 min. Se scurge apoi de zeamă, se pasează 
bine (cu mixerul sau se dă prin mașina de tocat). După ce s-a răcit 
bine, se amestecă cu maioneză de soia. Se serveşte pe pâine, ca 
tartine. 


17. PATE DE FASOLE VERDE (II) 


500 g fasole verde proaspătă sau 300 g fasole verde din 
borcan sau congelată, 5 căţei usturoi, 1 ceapă — optional, 
2-3 ling. suc de roșii, 50 g pesmet, 2-3 ling. ulei, ] l-tăà sare, 
I vârf cutit busuioc pisat 


Fasolea verde se curăţă de codițe, se spală și se pune la fiert. În 
zeama în care fierbe se poate pune ceapa. Când este gata se scurge 
de zeamă (care se păstrează), se pasează împreună cu usturoiul și, 
când s-a răcit, se amestecă cu restul ingredientelor. 


18. ICRE DIN FASOLE 
2 căni fasole uscată albă, fiartă bine, coaja rasă de la 
] lămâie, zeama de la ] lămâie, 1/2 l-tă sare, 2-3 cătei usturoi, 
] ceapă mare tocată fin, ] ling. boia de ardei dulce, 3 ling. ulei 


Se pun într-un castron adânc toate ingredientele şi se pasează 
bine. Fasolea trebuie să fie fierbinte, imediat după ce s-a scos din 
zeama în care a fiert. 


19. PATE DIN BROCCOLI (I) 


4 tulpinite de broccoli (cca 1⁄2 kg), 100 g maioneză de 
soia, We l-tă boia de ardei dulce 


Tulpiniţele de broccoli se spală bine și se pun la fiert în apă care 
clocotește, lăsându-le să fiarbă încet, cca 20 minute. Când sunt gata, 
trebuie să fie moi. Se scurg apoi de zeamă (care se păstrează, se 
poate prepara din ea o supă excelentă) şi se pasează bine. După ce 
s-au răcit, se amestecă cu maioneza de soia și boia. Pasta obţinută se 
servește pe pâine, ca tartine. 


20. PATE DIN BROCCOLI (II) 
4 tulpinițe de broccoli (cca Y kg), 50 g pesmet, 100 g 
măsline fără sâmburi, ] l-tă boia dulce, ] ling. suc de lămâie 


Broccoli se spală și se fierbe 20 minute. Se scurge de zeamă, se 
lasă la răcit și se pasează împreună cu măslinele şi se amestecă cu 
zeama de lămâie, boiaua și pesmetul. La nevoie, se mai adaugă puţină 
supă în care a fiert leguma. 


21. PATE DE MAZĂRE VERDE (|) 


250 e boabe mazăre verde, fragedă, 2 morcovi, 100 g 
maioneză de soia 


Mazărea boabe și morcovii se pun la fiert. Când sunt gata, se 
scurg de zeamă și se lasă la răcit. Se pasează bine și se amestecă cu 
maioneza de soia. 


22. PATE DE MAZĂRE VERDE (Il) 


250 e boabe mazăre verde, fragedă, 2 cepe, 3 linguri 
ulei, 3 ling. suc de roșii, sare, 1] ling. mărar verde, 50 g pesmet 


Mazărea se pune la fiert. Când este gata, se scurge, se pasează și 
se lasă să se răcească. Se amestecă apoi cu ceapa tocată foarte fin 
(crudă sau călită, după dorinţă) cu sucul de roșii, uleiul, pesmetul și 
mărarul tocat fin. Se serveşte pe pâine, cu salate acrișoare. 


23. PATE DE VINETE 
] vânătă mijlocie, 1 dovlecel mic, Y> l-tă boia de ardei 
dulce, 2 ling. ulei, sare, 1 felie pâine, 1⁄4 l-tă busuioc pisat 


Vânăta se coace, se curăţă de coajă și se lasă să se scurgă bine. 
Dovlecelul se curăţă de coajă și se fierbe. Se scoate apoi din supa în 
care a fiert şi se lasă la răcit. Vânăta şi dovlecelul astfel pregătite se 
pun pe un tocător de lemn și se toacă bine cu un cuţit de lemn. Se 
pun într-un castron, se amestecă cu pâinea înmuiată (în apă sau în 
supa de dovlecel) și stoarsă bine și se freacă apoi cu uleiul, sarea, 
boiaua și busuiocul. Uleiul se pune picătură cu picătură, ca la 
maioneză. Se servește pe pâine, cu roșii. 


24. PATE DE SOIA (I) 


I cană boabe soia, 50 ml ulei, 1] ceapă, sare 


Boabele de soia se aleg, se spală bine şi se pun la înmuiat 12-24 
ore. Apoi, se pune soia la fiert în apă suficientă (cca. 6 1), pentru că 
fierberea durează cca 3 ore. Se fierbe la foc mic. Când este gata, se 
scurge de zeamă și se pune într-un castron adânc, pregătit dinainte, 
în care s-a pus ceapa tocată (crudă) și sarea. Se face o mică adâncitură 
în mijloc și se pune tot uleiul dintr-o dată. Se pasează fierbinte, cu 
mixerul. Se poate servi cu roșii, castraveți, ardei, măsline, usturoi, 
salată, sfeclă roşie, etc. 


Pateul acesta constituie o mâncare extrem de consistentă și de 
gustoasă. Pentru vegetarieni, pateul de soia trebuie să existe în meniu 
săptămânal. 


25. PATE DE SOIA (Il) 


1 cană soia, 20 ml ulei, | ceapă, 50 ml suc de roşii, sare, 
1 ling . verdeață tocată fin 


Boabele de soia se aleg, se spală bine și se pun la înmuiat 12-24 
ore. Se pune soia la fiert. Când este gata, se scurge de zeamă și se 
pune într-un castron adânc, împreună cu ceapa tocată și sarea. Se 
pasează bine cu mixerul, punându-se treptat uleiul și sucul de roșii. 
La sfârșit, se adaugă verdeata tocată fin. Se servește cu salate. 


26. PATE DE SOIA (III) 
1 cană boabe soia, 1 ceapă, 2 ling. suc de lămâie, 1 l-tă 
boia de ardei dulce, 25 ml ulei, 3 ling. apă rece, sare 


Boabele de soia se aleg, se spală bine și se pun la înmuiat 12-24 
ore. Apoi se pune soia la fiert. Când este gata, se scurge de zeamă și 
se pune într-un castron adânc, pregătit dinainte, în care s-a pus ceapa 
tocată și sarea. Se pasează bine cu mixerul. Se adaugă treptat uleiul, 
sucul de lămâie, apa, iar la urmă sarea şi boiaua. 


27. PATE DE SOIA (IV) 
1 cană boabe soia, 1 ceapă mare, 100 g măsline fără 
sâmburi, | gogoșar roșu, ] ling. pătrunjel tocat fin, 2 ling. 
ulei, 3 ling. supă de legume (la nevoie) 


Boabele de soia se aleg, se spală bine și se pun la înmuiat 12-24 
ore. Apoi se fierb. Când sunt gata, se scurg de zeamă și se pun într-un 
castron adânc, împreună cu ceapa tocată și sarea. Se adaugă măsli- 
nele, gogoșarul tocat și uleiul. Se pasează bine cu mixerul până se 
obține o pastă omogenă, foarte frumos colorată. La nevoie se adaugă 


supă de legume. La sfârșit de tot, se pune pătrunjelul. Se serveşte cu 
salată verde. 


28. PATE DE SOIA (V) 
] cană boabe soia, 50 ml ulei, 2 morcovi, ] pătrunjel, 
] felină mică, ] ceapă, 1 l-tă sare, ] ling. verdeată tocată, 
14 l-tă mirodenii 


Boabele de soia se aleg, se spală bine şi se pun la înmuiat 12-24 
ore. Apoi se pune soia la fiert în apă suficientă (cca 6 1), pentru că 
fierberea durează câteva ore. Cu 30 minute înainte de a fi gata, se 
adaugă şi legumele curățate și spălate, întregi. Când sunt gata, se 
scurg de zeamă și se pun într-un castron adânc. Soia, împreună cu 
legumele fierte, se amestecă cu uleiul şi cu ceapa tocată (crudă sau 
călită), pasându-se bine cu mixerul. La sfârșit, se adaugă sarea și 
verdeata. Se serveşte cu salate. 


29. PATE DE SOIA CU MĂSLINE 
I cană soia boabe, 34 cană măsline fără sâmburi, 50 ml 
apă, | ceapă 


Soia se pune la înmuiat !2- 24 ore. Se scurge de apa în care a stat 
şi se pune la fiert în apă suficientă. După ce a fiert bine, se scurge și 
se pasează fierbinte împreună cu măslinele şi ceapa tocată. Se 
serveşte ca tartine cu roşii, castraveți, ardei, etc. 


30. PATE DE SOIA CU RIDICHI 
] cană soia boabe, ] ceapă, 7 ridichi roșii proaspete, 1 l-{ă 
sare, 3 linguri ulei 


Soia se pune la înmuiat timp de 12-24 ore. Apoi se scurge de 
zeamă, se clăteşte bine şi se pune la fiert în apă suficientă. 

Când soia este aproape fiartă, se pregătesc ceapa și ridichile: se 
curăță şi se spală. Apoi ceapa se toacă mărunt, iar ridichile se taie 
felii. Se așază în castronul în care se vor pasa. 


Între timp, soia a fiert. Se scurge de zeamă din care se păstrează 
cca 100 ml. Boabele de soia fierte se pun în castron și, împreună cu 
ceapa, ridichiile, sarea și uleiul, se pasează bine cu mixerul. În funcţie 
de consistenţa obținută, se mai adăugă din zeama în care a fiert soia. 
Pateul care rezultă are o culoare frumoasă şi este foarte gustos și 
consistent. Se păstrează în frigider, într-un borcan cu capac. 


31. PATE DE LINTE (I) 


] cană boabe linte (rosie, verde, galbenă), 1 ceapă, 1] morcov, 
50 ml ulei, sare 


Lintea se alege, se spală și se lasă la înmuiat cca | oră. Se scurge 
de zeama în care a stat și se pune la fiert în cca 2-3 | apă, împreună 
cu morcovul. Se fierbe la foc mic. Când este gata, după cca 30-40 
minute, se ia de pe foc, se scurge de zeamă și se pasează împreună 
cu morcovul fiert și ceapa crudă, tocată mărunt, uleiul punându-se 
dintr-o dată. La sfârșit, se pune sare. Se servește cu măsline sau cu 
diverse salate. 


32. PATE DE LINTE (II) 


] cană boabe linte, | ceapă, 50-100 g maioneză de soia 
(sau altă maioneză) 


Lintea se alege, se spală și se lasă la înmuiat cca | oră. Se scurge 
de zeama în care a stat și se pune la fiert în cca. 2-3 ] apă. Se fierbe 
la foc mic. Când este gata, se scurge de zeamă, se pasează împreună 
cu ceapa tocată, iar la urmă se amestecă cu maioneza. Se servește 
cu salate acrişoare (salată verde, spanac, măcriș etc.). 


33. PATE DE LINTE (III) 
1 cană boabe linte, ] ceapă, 3 ling. ulei, sare, 3 ling. suc 
de roșii, 1 ling. pastă de gogosar (sau 1 l-tă boia de ardei 
dulce), ] ling. verdeață tocată fin 


Lintea se alege, se spală și se lasă la înmuiat cca 1 oră. Se pune la 
fiert, în apă suficientă, la foc mic. Când este gata se scurge și, fierbinte, 
se pasează împreună cu ceapa tocată. Se adaugă apoi, treptat, uleiul, 
pasta de gogoșar (sau boiaua), sucul de roşii, sarea și verdeata. 


34. PATE DE MAZĂRE USCATĂ (I) 


] cană boabe mazăre uscată, 1 ceapă mare, 100 g 
maioneză soia 


Mazărea se alege, se spală și se pune la înmuiat 12 ore. Apoi, se 
fierbe la foc mic, în suficientă apă. Când a fiert bine (sunt necesare 
câteva ore), se scurge de zeamă şi se mixează împreună cu ceapa. 
Se adaugă maioneza, amestecându-se bine. 


35. PATE DE MAZĂRE USCATĂ (II) 


|] cană boabe mazăre uscată, | ceapă mare, 1 cartof, 
1 morcov, 50 ml ulei, 1 l-tă sare, 1 ling. mărar tocat fin 


Mazărea se alege, se spală şi se pune la înmuiat 12 ore. Apoi, se 
fierbe la foc mic, în suficientă apă. Cu jumătate de oră înainte de a fi 
gata, se adaugă, la fiert, întâi morcovul şi peste 5 minute şi cartoful. 
Se scurg de zeamă şi se mixează mazărea, morcovul şi cartoful, 
împreună cu ceapa tocată. Se adaugă treptat uleiul, iar la urmă, sarea 
şi mărarul tocat fin. Se serveşte ca tartine sau, dacă se pun 2-3 cartofi 
în loc de unul singur, poate fi un excelent piure, foarte hrănitor, de 
servit cu salată de varză. 


36. PATE DIN NĂUT 
I cană boabe năut, ] rădăcină pătrunjel, ] ceapă, 1 
telină mică, ] morcov, l ling. suc de lămâie, 3-4 ling. ulei, 
2 l-tă sare 


Năutul se spală și se pune la înmuiat 12-24 ore. Se scurge de 
zeamă și se pune la fiert în apă suficientă. Năutul fierbe în cca. 3-4 


ore. Cu jumătate de oră înainte de a fi gata, se adaugă și legumele, 
în afară de ceapă. Când sunt fierte împreună cu năutul, se scurg de 
zeamă, se pun într-un castron şi se pasează împreună cu ceapa tocată 
(crudă), sarea și uleiul. În loc de ceapă crudă, se poată folosi ceapă 
călită. 


37. ICRE FALSE (I) 

100 g gris, 2-3 ling. nuci pisate, ] ceapă, 3-4 căței usturoi, 
50 ml ulei, %⁄2 l-tă sare, 2 l-tă boia de ardei dulce, 2-3 ling. 
suc de lămâie 

Grişul se fierbe în cca 200 ml apă care clocotește (sau lapte de 
soia), punându-se treptat și amestecându-se bine pentru a nu se face 
cocoloaşe. Se obține o pastă groasă, care se lasă să se răcească. 

Ceapa se toacă fin, usturoiul se pisează. 

Când s-a răcit grișul, se adaugă nucile pisate, ceapa şi usturoiul, 
sarea, boiaua, sucul de lămâie și uleiul, treptat, amestecându-se 
continuu cu o lingură de lemn. Pasta obţinută are gust de icre de 
pește. 


38. ICRE FALSE (Il) 
] cană de griş fiert, 100 ml maioneză de soia, 1 ceapă 
Grișul fiert (în apă sau lapte de soia) și răcit se amestecă cu 


maioneza de soia și cu ceapa tocată fin de tot. Rezultă o pastă cu 
gust de icre. Se servește pe pâine, ca tartine. 


39. PASTĂ DE TOFU CU CEAPĂ VERDE ȘI RIDICHI 
250 g tofu, l legătură ceapă verde, 5 ridichi, 1 l-tă sare, 
50 g seminte de floarea-soarelui, 100 ml lapte de soia 


Se curăță legumele şi se spală. Ceapa verde se toacă mărunt, iar 
ridichiile se taie felii. Se pun într-un castron adânc, se adaugă tofu, 
sarea şi seminţele de floarea-soarelui. Se pasează bine cu mixerul. 


La nevoie, se adaugă lapte de soia pentru a obţine consistenţa potrivită 
pentru o pastă care se va servi pe pâine. Pasta se pune într-un borcan 
cu capac și se va păstra la frigider. 


PASTE DULCI 


40. PASTĂ DE NUCI (1) 


75 g nuci pisate, 25 g nuci tocate mărunt, 2-3 linguri 
apă, 2-3 ling. miere zaharisită 


Se amestecă nucile pisate cu mierea și apa, se freacă bine, iar la 
sfârșit se adaugă nucile tocate mărunt. Se servește pe pâine sau pe 
felii de mere sau pepene galben. Este foarte hrănitoare și este indicată 
pentru copii și adolescenţi. Ca tartine, se serveşte cu lapte de soia. 


41. PASTĂ DE NUCI (II) 
50 e nuci pisate, 50 ml apă, 1 l-tă suc de lămâie, 1⁄4 l-ţă 
sare, 2 ling. miere, 1 l-tă mirodenii: de ex. mentă, salvie, 
vanilie (una din ele) — optional 


Se pun nucile pisate într-un castronel, se adaugă sarea, sucul de 
lămâie, mierea, mirodeniile alese şi apoi, treptat, apă. Pasta obținută 
este foarte gustoasă și hrănitoare. Se serveşte pe pâine, cu lapte, la 
micul dejun. 


42. PASTĂ (UNT) DE ARAHIDE 
200 g arahide crude, 1 praf sare, 2 ling. miere 


Arahidele se pun într-o tavă și se dau la cuptor, la foc foarte mic, 
eventual cu ușa întredeschisă. Se lasă cca 20 minute, urmărindu-le 
mereu ca să nu se ardă și amestecându-se din când în când cu o 
paletă sau cu o lingură de lemn. Când sunt doar puţin rumenite sunt 
gata, se scoate tava din cuptor și se lasă să se răcească. Apoi, se pun 
în blender împreună cu 100 ml apă și se pasează bine. La nevoie se 


mai completează cu lichid. Se scoate pasta obținută, se pune într-un 
castronel, se amestecă cu foarte puţină sare și cu mierea de albine. 
Se serveşte cu fructe, pe pâine, ca tartine, (excelent cu mere sau cu 
pere). 


43. PASTĂ (UNT) DE ARAHIDE CU MIERE 


200 g arahide crude, 3 ling. miere zaharisită, 1-2 ling. 
suc de lămâie, 50 ml apă 


Arahidele se pun într-o tavă și se dau la cuptor, la foc foarte mic, 
cca 30 minute. Se scot apoi din cuptor şi se lasă să se răcească. Se 
pun în blender împreună cu celelalte ingrediente. Se pasează bine. 
Pasta se serveşte pe pâine, cu sucuri sau cu ceaiuri de fructe acrişoare. 


44. PASTĂ CU SUSAN 
] cană seminţe Susan, putin rumenite în cuptor, 7 curmale 


fără sâmburi, 1⁄2 cană apă, 1 vârf de cutit sare 


Semințele de susan se dau prin râşniță. Se pun apoi toate 
ingredientele în blender şi se mixează bine. Pasta obținută este foarte 
hrănitoare. Se consumă pe pâine, cu lapte de soia. 


45. PASTĂ DE NUCĂ DE COCOS (I) 
100 e nucă de cocos pisată, 50-100 g sirop de fructe 
(vișine, căpşuni, zmeură), 50 g orez fiert 


Se amestecă orezul (răcit), bine pasat, cu nuca de cocos, iar apoi 
se adaugă, treptat, sirop de fructe, cât este nevoie, pentru a se obține 
o pastă care să se poată întinde pe pâine. 


46. PASTĂ DE NUCĂ DE COCOS (Il) 


50 g nucă de cocos pisată, 50 g orez (sau hrişcă) fiert, 2 
mere (pere) rase pe răzătoarea mică 


Nuca de cocos se amestecă cu orezul fiert (şi răcit), iar apoi se 
adaugă, treptat, merele rase (sau perele), cu tot cu zeama lor. Pasta 
este excelentă pe pâine. Se servește cu lapte de soia. Este foarte 
hrănitoare. 


47. PASTĂ DE NUCĂ DE COCOS (III) 
4 ling. cocos ras, 1 cană apă, 3 curmale fără sâmburi, 
10-12 buc. arahide puțin rumenite în cuptor, 4 l-tă sare 


Se pun toate ingredientele în blender și se mixează bine. Apa nu 
se pune toată dintr-o dată, ci treptat. Crema obținută se servește cu 
pâine rumenită în cuptor sau cu biscuiţi și lapte, la micul dejun. 


48. UNT DE MIGDALE 


200 g migdale, 3 linguri miere de salcâm 


Migdalele se rumenesc 10-15 minute în cuptor la foc foarte, foarte 
mic (eventual, se lasă ușa cuptorului puţin deschisă). După ce se 
răcesc bine, se dau prin râșniţă. Apoi, se pune cam 1/4 din cantitatea 
totală de migdale în blender şi se mixează bine împreună cu mierea, 
până compoziţia devine o pastă moale, semifluidă. Treptat, se adaugă 
migdale pisate, se mixează în continuare și tot aşa până se epuizează 
toată cantitatea. Este o cremă excelentă, care poate fi folosită la tot 
felul de prăjituri. De asemenea, se poate consuma dimineaţa, la micul 
dejun, pe felii de pâine deasupra cărora se pun feliuţe de fructe de 
sezon. 


49. PASTĂ DE STAFIDE 
100 e stafide, 25 g nuci tocate mărunt, 100 g fulgi de 
ovăz, Ya l-tă mentă uscată pisată 


Fulgii de ovăz se fierb 1 minut în lapte de soia sau în apă care 
clocotește. Lichidul trebuie să fie doar atât cât să-i acopere. Se iau 
de pe foc, se lasă la răcit. Apoi, se amestecă cu stafidele mixate (sau 


nu), cu nucile mărunţite și cu menta. Dacă pasta obţinută este prea 
groasă, se subţiază cu puţin lapte de soia. Se servește pe pâine, cu 
lapte sau suc de fructe. Este foarte hrănitoare. 


50. PASTĂ DE MERE CU NUCI 


4 mere, 50 g nuci pisate, 2 linguri miere 


Merele, cu coajă cu tot, se dau pe răzătoarea mică. Mierea se 
amestecă cu nuca pisată, iar apoi cu merele rase. Se consumă 
proaspăt preparată, pe pâine, cu lapte de soia. Este indicată pentru 
persoanele care au probleme cu dantura. 


51. PASTĂ DE PERE CU NUCI 


4 pere, 50 e nuci pisate, ] lingură miere 


Perele se dau pe răzătoarea mică, cu coajă cu tot. Mierea se 
amestecă cu nuca pisată, iar apoi cu perele rase. Se consumă de 
îndată ce s-a preparat, pe pâine, cu lapte de soia. Este indicată pentru 
persoanele care au probleme cu dantura. 


52. CREMĂ (DULCE) DIN SOIA BOABE 
(pentru tort, diverse prăjituri) 


] cană soia boabe, 3 linguri miere zaharisită, 1 l-tă carob 
(înlocuitor de cacao), 2 ling. apă, 50 g nuci mărunţite (sau 
alune, COCOS etc.) 


Soia se pune la înmuiat 12-24 ore. Se aruncă apa în care a stat, 
apoi se pune la fiert în apă suficientă. După ce a fiert (2-3 ore), se 
scurge de zeamă şi se lasă să se răcească bine. Apoi, se pune în 
blender împreună cu mierea, carobul şi cele 2 linguri de apă (chiar 
3, dacă mierea e foarte groasă) și se pasează bine de tot. Crema 
obţinută se pune într-un castronel și se poate amesteca cu nuci 
mărunţite; se folosește ca orice cremă pentru umplut diverse torturi, 
prăjituri. Este foarte gustoasă și hrănitoare. 


53. FRIŞCĂ VEGETARIANĂ 


/ cană soia boabe, 4 ling. miere de salcâm, 50 ml apă 
rece, l l-tă esență vanilie, 200 ml ulei, 1⁄4 l-tă sare 


Soia se pune la înmuiat 8 ore, se scurge și se pune la fiert în apă 
suficientă şi se fierbe bine de tot (cam 3 ore). Apoi, se scurge de 
zeamă și se pasează fierbinte, cu mixerul, împreună cu sarea și 100 
ml ulei. Trebuie să fie foarte fin pasată. După ce se răcește foarte 
bine, se pune în blender împreună cu mierea, apa și esenţa de vanilie. 
Se pasează bine noul amestec. Apoi, se adaugă treptat în blender și 
restul de ulei. Frișca obținută se pune într-un borcan cu capac, se 
păstrează la frigider şi se foloseşte la diverse deserturi. 

Atenţie: produs foarte bogat în grăsime! A se consuma cu 
moderație. 


II. PREPARATE DIN CEREALE ȘI PRODUSE DIN CEREALE 


54. PÂINE 
1,5 kg făină integrală (sau ] kg făină şi 500 g tărâle de 
grâu), 25 g drojdie, 1 l-tă miere, ] l-tă sare 


Drojdia se amestecă cu sarea și mierea și se dizolvă în ! cană 
apă călduţă. Se lasă în așteptare 15 minute. După acest timp, se 
adaugă făina şi atâta apă cât să se poată frământa un aluat care să se 
desprindă de pe mâini. Aluatul se frământă bine, apoi se lasă în 
așteptare | oră, într-un loc călduţ, ferit de curenți de aer. După acest 
timp, se frământă din nou și se împarte în mai multe bucăţi, în funcție 
de mărimea tăvilor disponibile. În tava mare de la aragaz se pot 
pune bucăţi mici pentru chifle. Se pune aluatul în tăvi, se mai lasă în 
așteptare 15-20 minute, apoi se pune la copt în cuptor, încălzit 
dinainte, la foc potrivit. În cca 40 minute, pâinea este gata. Se scoate 
din cuptor, apoi din tăvi, se pune pe o altă tavă și se acoperă cu un 
şervet curat. Pâinea nu se consumă proaspătă. Este bine să se lase 


cel puţin câteva ore, cel mai bine 12 ore. Se poate păstra în congelator, 
în pungi de plastic, de unde se scoate atât cât este nevoie pentru 
consum, cu suficient timp înainte pentru a se dezgheţa. 

În compoziţie se pot introduce diverse seminţe. 


55. MĂMĂLIGĂ 
200 e mălai, ] l-tă sare, 2 căni de apă 


Se pune apa la fiert într-o cratiţă cu coadă sau în ceaun. Se adaugă 
sarea. Când apa se încălzește puţin, se pun 2-3 linguri de mălai și se 
amestecă bine cu o lingură de lemn. Când începe să clocotească, se 
presară treptat mălaiul, amestecându-se bine cu lingura de lemn. Se 
lasă să fiarbă 2-3 minute, apoi se răstoarnă mămăliga pe un platou. 
Mămăliga poate fi mai consistentă sau mai moale, în funcţie de câtă 
apă se pune. 


56. VOINICEL 


2 câni grâu, 4 ling. nuci tocate mărunt, 4 l-te miere, fructe 
de sezon 


Grâul se alege bine, se spală și se pune la fiert în apă care clocotește 
— cca 3 l. Se lasă să fiarbă la foc mic. Este gata în cca 60-80 minute, 
timp în care apa scade. Se oprește focul când mai este cca | cm apă 
deasupra grâului. 

Se serveşte astfel: se pune în fiecare farfurie 1⁄4 din grâul fiert, 
apoi nucă tocată și miere și deasupra fructe de sezon, tăiate cubuleţe 
sau feliuțe, sau date pe răzătoare. Pot fi şi fructe din compot. În loc 
de miere, pentru îndulcire se pot folosi stafide. 

Se pregăteşte grâul seara, pentru ca acest fel de mâncare să poată 
fi servit la masa de dimineaţă. 

Mâncare este foarte hrănitoare și ar trebui consumată cel puţin o 
dată pe săptămână. 


57. MIC DEJUN CU HRISCĂ 


200 g hrișcă, 100 g orez integral, 50 g stafide, 50 g nuci 
tocate mărunt, 2 banane (sau alte fructe), 200 g sirop de 
fructe 


Hrișca și orezul se aleg, se spală bine și se pun la fiert într-un 
volum de apă de 6 ori mai mare decât volumul lor. După ce au fiert 
bine (30-35 minute) se lasă la răcit. Apoi, se amestecă cu stafidele, 
nucile și fructele tăiate bucăţi mici. Se pune în fiecare farfurie câte o 
porție și se servesc cu sirop de fructe (sau miere). 


58. MIC DEJUN CU ORZ ȘI MERE 


] cană orz nedecorticat, 8 mere, | cană suc de mere, 
V l-tä seminte anason, vanilie, 1⁄4 l-tă scorțişoară 


Se alege și se spală orzul și se pune la fiert în 2 | apă clocotită. 
Când este gata, se scurge de zeamă. Merele se taie feliuțe foarte 
subtiri (întâi se taie mărul în două, se scoate cotorul şi sâmburii, 
apoi se taie feliuțe). Feliuțele obținute se pun într-o tavă în cuptor, la 
copt, la foc foarte mic. După ce sunt gata (trebuie să fie bine 
înmuiate), se lasă la răcit. 

Într-un castron, se pune orzul, apoi merele coapte și se amestecă 
bine. Se adaugă sucul de mere și celelalte ingrediente. Se servește la 
masa de dimineaţă. Se pregătește de cu seară pentru a doua zi 
dimineața. 


59. MIC DEJUN CU DOVLEAC 


e kg dovleac, | cană orez, 50 g stafide, câteva frunze de 
mentă sau I l-tă mentă uscată pisată, 1 L-ţă coajă rasă de 
lămâie, fructe pentru decor 


Dovleacul se curăţă de coajă şi se taie bucăţi de cca 5 cm. Se 
așază într-o tavă şi se coace în cuptor, la foc mic, până se înmoaie 
bine — cca 30 minute. Intre timp, se fierbe orezul. Când este gata, 


dovleacul se pasează bine cu mixerul și se amestecă într-un castron 
cu orezul, coaja de lămâie și stafidele. Se aşază pe un platou și se 
decorează cu frunze de mentă. În lipsa acestora, se presară deasupra 
mentă uscată pisată. Se decorează cu rondele de kiwi sau cu alte 
fructe. 


60. MIC DEJUN ASORTAT 


100 g grâu, 100 g orez, 200 g alte cereale (secară, hrișcă, 
orz, ovăz), 4 linguri miere, 100 g nuci tocate mărunt (alune, 
migdale, semințe de dovleac sau floarea-soarelui), arome, 
fructe de sezon 


Cerealele se aleg, se spală și se pun la fiert în cca 3 litri de apă. 
Când sunt gata, se oprește focul și se lasă să se răcească. Se pun în 
farfurii, se presară deasupra lor nuci mărunțite şi miere. După dorință, 
se pot pune diverse arome. Fructele se pun deasupra, tăiate bucățele. 
Se servește la masa de dimineaţă, fiind preparat cu o seară înainte. 


61. TERCI DIN GRÂU 


] cană grâu, 50 g nuci pisate, 4 mere rase, 2 linguri miere, 
1 ling. coajă de lămâie (portocală) rasă 


Grâul se alege, se spală şi se pune la fiert în 2,5 1 apă. Se lasă să 
fiarbă la foc mic. Este gata în 60-90 min. Se pasează apoi (el mai are 
doar puţină zeamă, care se poate lăsa; în caz că a rămas mai multă 
zeamă, se scurge, lăsându-se doar 2-3 linguri de zeamă cu grâul). 
Se poate pasa cu blenderul, mixerul cu gheară sau se dă prin maşina 
de tocat. Se amestecă apoi cu nucile pisate, merele rase (cu tot cu 
coajă), cu mierea și coaja rasă de lămâie (portocală). Se pot folosi și 
alte arome. Pregătit astfel, grâul se poate mesteca mai bine. Este 
foarte hrănitor. Reţetă specială pentru copii și bătrâni. 


62. CURMALE CU GRÂU FIERT 
1 cană grâu fiert, 100 g curmale, 1/4 l-tăà coajă rasă de 
lămâie 
Curmalele se amestecă cu grâul bine fiert şi puţin răcit și se 
pasează cu mixerul. Se adaugă apoi coaja rasă de lămâie. Pasta 
obținută se întinde în farfurie și se pune deasupra frişcă vegetariană 
sau o cremă de fructe. 


63. GERMENI DE GRÂU CU PRUNE 
50 g germeni de grâu, 1⁄2 kg de prune din compot de prune 


Se pune în fiecare farfurie compot de prune, mai multe fructe și 
mai puțină zeamă. Deasupra se presară germeni de grâu. Este foarte 
nutritiv. 


64. MEI CU STAFIDE 


2 căni mei, 4 ling. stafide, 250 ml lapte de soia, | l-tă 
miere sau gem de prune, 500 g fructe de sezon 


Se alege și se spală meiul și apoi se pune al fiert în 1,5 1] apă. 
Fierbe în cca 1 oră. Apoi, se dă în fiert laptele, se adaugă meiul fiert 
bine în prealabil și, de asemenea, stafidele. Se lasă să dea un clocot, 
apoi se oprește focul. După ce s-a răcit puţin, se adaugă mierea sau 
gemul, iar când se serveşte, se presară deasupra fructele proaspete, 
tocate. 


65. OREZ CU PIURE DE MERE (|) 
I cană de orez fiert, 2 ling stafide, 2 mere coapte 
Merele coapte se taie în două, se scot cotoarele, iar miezul se 


pasează bine. Se amestecă toate ingredientele. Se servește cu fructe 
de sezon, la masa de dimineaţă. 


66. OREZ CU PIURE DE MERE (II) 
] cană de orez, 1 cană stafide, 4 mere, 1 lingură coajă 
rasă de portocală. 


Orezul, ales și spălat, se pune la fiert în 1,5 1 apă clocotită. Se 
fierbe la foc mic. În 35 de minute este gata. 

Între timp, merele spălate se pun la copt în cuptor, într-o tavă 
potrivită. După ce s-au copt, se îndepărtează cotorul, iar pulpa merelor 
se pasează bine. Merele pasate se amestecă cu orezul pregătit şi cu 
stafidele și coaja rasă de portocală. Se servește cu fructe de sezon la 
masa de dimineaţă. 


67. KISSEL DIN GRÂU ȘI FRUCTE 
] cană grâu, 2 mere, 2 pere, 3 ling. miere, 1 ling. coajă 
rasă de portocală 


Grâul se alege bine, se spală și se pune la fiert. După ce a fiert 
bine trebuie să mai aibă cca 200 ml lichid care se păstrează. Grâul 
se strecoară și se pasează bine. Merele și perele se curăță de coajă 
(care se foloseşte la altceva) și se rad pe răzătoarea de sticlă. Se 
amestecă apoi cu mierea și cu coaja rasă de portocală, iar la urmă cu 
grâul pasat. Se încorporează și zeama de la grâu. Kisselul rezultat se 
servește în cupe. Se decorează, după dorinţă cu feliute de lămâie, 
kiwi, etc. 


68. OREZ CU LAPTE DE SOIA 


] cană orez integral, 2 | lapte de soia, stafide sau fructe 
din dulceaţă sau sirop de fructe, arome, după dorință 


Orezul se pune la fiert în 4 căni de apă care clocotește. Se lasă să 
fiarbă până este aproape gata. Sub cratiţă se pune, preventiv, o tablă. 
Când este aproape gata şi mai este doar puţin lichid (după 20 minute), 
peste orez se adaugă laptele de soia, care trebuie pus clocotit. Tot 
acum, se pot pune aromele. Se amestecă puţin, cu grijă, pentru a nu 


strivi bobiţele de orez şi se mai lasă să fiarbă 15 minute. Se oprește 
focul. Chiar dacă nu s-a absorbit tot lichidul, în următoarele 15 
minute orezul va absorbi tot lichidul. Se serveşte cu stafide, cu 
dulceaţă de fructe sau cu sirop de fructe. 


69. BUDINCĂ DE OREZ CU MERE 


] cană orez integral, 6 mere rase, 2 pahare lapte de soia 
(sau suc de fructe), 50 g arahide tocate mărunt, 2 linguri 
miere, 1 l-tă coajă rasă de lămâie, vanilie, 1⁄4 l-tă sare 


Orezul se pune la fiert într-un litru de apă ce clocoteşte. După 30 
minute, se opreşte focul și se lasă la răcit. Apoi, se amestecă cu 
restul ingredientelor. Se pune compoziţia într-un vas pentru cuptor 
şi se dă la foc potrivit. Este gata în cca 20 minute. Se serveşte la 
masa de dimineaţă. 


70. BUDINCĂ DE OREZ CU STAFIDE 


I cană orez integral, 100-150 g stafide, 1 cană lapte de 
soia (Sau alt lapte), 50 g nuci tocate mărunt, arome (vanilie, 
coajă rasă de lămâie, portocală) 

Orezul se alege, se spală și se pune la fiert în 4 căni de apă care 
clocoteşte. Când este aproape fiert, se opreşte focul şi se adaugă 
laptele de soia, stafidele, nucile tocate şi aromele. Se răstoarnă 
într-un vas pentru cuptor. Se dă la cuptor 15-20 minute. Se servește 
la masa de dimineaţă cu fructe. 


71. BUDINCĂ DE GRI$ CU STAFIDE 
] cană griș, 4 căni lapte de soia, 14 cană stafide, %2 cană 
nuci tocate mărunt, arome: coajă rasă de lămâie/portocală, 
vanilie etc. 


Se pune laptele la fiert. Când este gata să dea în clocot, se presară 
treptat grişul, amestecând continuu. Se lasă să fiarbă 2-3 minute. Se 


adaugă apoi stafidele, nucile şi aroma dorită. Se amestecă bine. Se 
opreşte focul. Se răstoarnă în 4 farfurii întinse și se servește cald, cu 
felii de fructe proaspete sau din compot. În loc de nuci, se pot folosi 
alune sau seminţe de floarea-soarelui. 


72. BUDINCĂ DE OREZ CU CIREȘE 
] cană orez integral, 2 căni cireşe fără sâmburi, 2 ling. 
miere, 50 g migdale tocate mărunt, arome 
Orezul se alege, se spală şi se pune la fiert în 1,5 | apă care 
clocoteşte. Când este gata, se lasă la răcit. În timp ce orezul fierbe, 
se scot sâmburii de la cireşe. Se amestecă apoi toate ingredientele. 
Se serveşte ca mic dejun. Se pregăteşte de seara. 


73. BUDINCĂ DE OREZ CU VIȘINE 
2 căni vişine fără sâmburi, 1 cană de orez integral, fiert, 
] cană stafide, 1 ling. coajă rasă de lămâie 


Se amestecă toate ingredientele, şi compoziţia rezultată se pune 
într-un vas Jena care se dă la cuptor, la foc potrivit, cca 15 minute. 


74. BUDINCĂ DE PIERSICI CU FULGI DE OVĂZ 
2 căni fulgi de ovăz, 8 piersici tăiate cubuleţe mici sau 

date pe răzătoarea mare, ] pahar vişine fără sâmburi (crude 
Sau din gem, compot), 50 g nuci (alune, cocos, arahide, 
mărunţite sau pisate), ] pahar suc de fructe (sau ceai de 
fructe sau apă) 

Se pregăteşte un vas pentru cuptor. În acesta se aşază, în straturi 

alternative: 

— 1 pahar fulgi de ovăz 

— Va din cantitatea de piersici 

— Y2 din cantitatea de vișine 

— Ya din cantitatea de nuci, 


până se epuizează toată cantitatea. Se toarnă deasupra sucul de fructe. 
Se dă vasul la cuptor, unde se lasă cca 20 minute, la foc mic. 


75. BUDINCĂ DE MERE CU FULGI DE OVĂZ 


2 căni ful gi de ovăz, 6 mere mari rase pe răzătoarea mare, 
] cană stafide, 1/2 cană cocos măcinat (sau 1/2 cană nuci 
pisate), 2 căni suc/ceai de fructe 


Fulgii de ovăz se amestecă cu sucul de fructe, şi apoi cu restul 
ingredientelor. Compoziţia obținută se pune într-un vas pentru cuptor. 
Se dă la cuptor, la foc mic, timp de cca 30 minute. 


76. BUDINCĂ DE PIERSICI 
6-8 piersici din compot, ] cană de crutoane de pâine, 
100 e stafide, 200-300 ml zeamă de compot de piersici, 1/2 
l-tă esență vanilie 


5-6 felii de pâine se taie bucăţi mici şi se pun la rumenit, în tava 
de la cuptor. Se lasă cca 20 minute, la foc mic de tot. Când sunt 
gata, se scot şi se lasă să se răcorească. 

Piersicile din compot se taie bucăţi mici. 

Într-un vas pentru cuptor — Jena — sau o cratiţă obișnuită, se pun 
piersicile, crutoanele de pâine pregătite, vanilia și stafidele şi se 
amestecă bine. La sfârșit se adaugă şi zeama de compot. Se dă vasul 
la cuptor cca 20 minute, la foc mijlociu. În compoziţie se pot pune 
şi nuci mărunţite sau migdale, alune. 


77. BUDINCĂ DE PRUNE USCATE 
300-400 g prune uscate, 8 felii de pâine neagră, 1 l-tă 
coajă rasă de lămâie, 1-2 feliute lămâie 
Prunele uscate (fără sâmburi) se pun la înmuiat peste noapte (sau, 


oricum, să stea cel puţin 5-6 ore la înmuiat), în apă cât să le acopere 
cu 2-3 cm. Se pun în apa respectivă 1-2 feliute de lămâie pentru a le 


da o aromă deosebită. Apoi, se scot prunele din zeama în care au 
stat (care se păstrează) şi se mixează bine. Se adaugă și coaja de 
lămâie rasă. 

Într-o tavă mică (sau o cratiţă de mărime corespunzătoare), se 
pun 4 din cele 8 felii de pâine pregătite, se pune deasupra lor jumătate 
din compoziţia de prune, apoi restul de 4 felii de pâine și deasupra, 
restul de prune. Peste toate se toarnă zeama în care au stat prunele la 
înmuiat. (Dacă este prea multă se pune doar cât să acopere compoziția. 
Se dă tava la cuptor. Când s-a rumenit puțin deasupra, budinca este 
gata. 


78. FULGI DE OVĂZ CU CIREȘE 


4 căni fulgi de ovăz, 700 ml lapte soia, 2 căni cireşe fără 
sâmburi, ] pahar nuci tocate, ] cană stafide 


Laptele de soia se pune la fiert, iar când începe să clocotească, se 
pun în el, treptat, fulgii de ovăz. Este posibil să mai fie nevoie de 
lapte, deci trebuie să mai avem o cană de rezervă. Se amestecă 
continuu timp de 2 minute. Apoi se oprește focul. Se răstoarnă 
compoziția obținută într-un castron și se amestecă cu restul 
ingredientelor. Compoziţia rezultată se așază pe un platou și se 
servește la masa de dimineaţă. 


79. OREZ CU COCOS ȘI PIERSICI 


200 g orez, 500 ml lapte de cocos, 3 ling miere, 6 piersici 
bine coapte 


Se pune orezul la fiert în 1 | apă clocotită. După 20 minute când 
lichidul a scăzut aproape de tot, se toarnă peste orez laptele de co- 
cos clocotit şi se mai lasă să fiarbă împreună 15 minute. Se opreşte 
focul și se lasă să se răcească până este doar puţin călduţ. Se amestecă 
apoi cu mierea de albine. Se așază în 4 farfurii din acest orez cu 
lapte de cocos, presărându-se deasupra felii de piersici. 


80. CEREALE ASORTATE CU CĂPȘUNE 


400 g diverse cereale: de exemplu 100 g grâu, 100 g 
orez, 100 g secară şi 100 g orz, 2 căni căpşune, 4 ling. miere 
de albine, 1 ling. coajă rasă de lămâie 


Cerealele bine alese și spălate se pun la fiert în apă suficientă, 
pentru că necesită cca 90 minute pentru fierbere. Când sunt gata, se 
scurg de zeamă şi se pasează bine cu mixerul, apoi, după ce s-au 
răcit puţin, se amestecă cu mierea și coaja rasă de lămâie. Se aşază 
în fiecare farfurie câte o porţie de cereale pasate, iar deasupra se 
presară căpşuni tăiate jumătăţi sau pasate în blender. Cerealele se 
pot servi şi nepasate, lăsând bobiţele întregi. 


81. BUDINCĂ DE GRI$ CU PRUNE USCATE 


700 ml lapte de soia (orez, migdale), I cană gris, 500 g 
prune uscate (sau stafide, curmale), ] ling. coajă rasăde lămâie 


Laptele se dă în clocot. Se toarnă grișul, puțin câte puţin, 
amestecându-se bine, pentru a nu se face cocoloaşe. Când este 
aproape fiert, se adaugă coaja rasă de lămâie şi prunele (fără 
sâmburi), se amestecă bine și se oprește focul. Se pune câte o porţie 
în fiecare farfurie. Se servește cu fructe proaspete tăiate feliuțe. 


82. BUDINCĂ DE MERE 


6 mere, ] ling. suc de lămâie, 1 l-tă coajă rasă de lămâie 
(portocală), 2 căni crutoane de pâine, 1/2 cană nuci tocate 
mărunt, | cană stafide 


Merele se spală și se rad cu coajă cu tot, pe răzătoarea mare. Se 
amestecă cu coaja de lămâie, stafidele și nucile. Într-un vas pentru 
cuptor, se pune 1 strat de crutoane de pâine, se pun apoi merele 
rase, iar deasupra restul de crutoane. Dacă merele nu au fost suficient 
de zemoase, se mai toarnă deasupra suc de fructe. Se dă vasul la 
cuptor şi se lasă până se rumenește ușor deasupra. 


83. BUDINCĂ DE MĂLAI CU STAFIDE 
] cană mălai, 1/2 cană griş, l] cană stafide, 50 g nuci 
(migdale), 1 ling. coajă rasă de lămâie 


Se pune la fiert 1 litru de apă într-o cratiţă. După două minute, 
când apa este puțin călduță, se pune în ea o lingură de mălai și o 
lingură de griş. Se amestecă. Apoi, când dă primul clocot, se presară 
treptat grișul, și apoi mălaiul, amestecând bine. Se fierbe la foc mic, 
3 minute, amestecându-se continuu. Se adaugă apoi stafidele, coaja 
rasă de lămâie şi nucile (migdalele) tocate mărunt. Se oprește focul. 
Se răstoarnă din această compoziţie în cele patru farfurii în care se 
va servi. Se serveşte cu fructe de sezon. 


84. BUDINCĂ DE TĂIȚEI CU SEMINȚE DE FLOAREA-SOARELUI 
250 g tăitei (sau alte paste făinoase), 1] l-tă sare, 50 g 
semințe de floarea-soarelui decojite, 2-3 ling. suc de lămâie 


Tăiţeii se pun la fiert în apă clocotită. În 10 minute sunt gata, se 
strecoară, se clătesc cu apă rece pentru a nu se lipi între ei și se așază 
într-un castron. Se presară sarea, semințele și sucul de lămâie. Se 
amestecă bine. Se serveşte la masa de seară, fiind o mâncare ușoară, 
dar consistentă. 


85. OREZ CU FRUCTE EXOTICE 
] cană orez integral, 2-3 linguri miere, 2 kiwi, 2 mandarine, 
1 banană, 8 curmale (smochine) 


Orezul se alege, se spală bine şi se pune la fiert în 1,5 1 de apă. Se 
fierbe 35 minute, la foc mic, fără a amesteca. Se opreşte focul și se 
lasă să se răcească. Când s-a răcit, se pune în blender împreună cu 
mierea şi se pasează | minut. Se aşază apoi pe un platou, în strat de 
cca 2 cm. Deasupra se aşază frumos fructele pregătite astfel: kiwi 
tăiate rondele subţiri, pe margini, banana tăiată tot rondele, apoi 
curmalele tocate și mandarinele desfăcute feliuțe. Este foarte gustos, 
hrănitor şi aspectuos, pretându-se și pentru mese festive. 


86. GRANOLA 


4 căni fulgi de ovăz, 2 ling. susan, ] cană nuci tocate 
mărunt, 2 ling. seminte floarea-soarelui, 3 linguri ulei, 3-4 
linguri miere, Y cană suc de fructe, 2 l-tă sare 


Într-un castron mare, se pun fulgii de ovăz, susanul, nucile şi 
seminţele de floarea-soarelui (această combinaţie susan — nuci — 
seminţe floarea-soarelui poate fi înlocuită cu oricare alta: alune, nuci, 
seminţe, arahide, respectând cantitatea totală de cca 1 1/2 cană în 
total). Într-un vas separat, se amestecă mierea cu uleiul, sucul de 
fructe şi sarea. Această compoziţie se pune în castronul mare, peste 
celelalte ingrediente şi se amestecă bine. Apoi, se pune în tava mare 
de la cuptor și se dă la cuptor, la foc foarte, foarte mic (chiar mai 
bine lăsând ușa cuptorului deschisă, pentru că se arde foarte repede), 
amestecându-se din 10 în 10 minute. În cca 30 minute este gata 
(culoare rumen-aurie). Se scoate tava din cuptor şi se lasă granola în 
tavă să se răcească. În timp ce se răcește, ea devine crocantă, așa 
cum este bună. Se pune într-un vas cu capac, de unde se serveşte 
după dorință. Se poate păstra 3-4 săptămâni. Se consumă la micul 
dejun, cu lapte de soia, sucuri de fructe etc. Este un miisli făcut în 
casă, extrem de hrănitor și sănătos. 


87. GRANOLA SUPER 
Aceleași ingrediente ca la granola + 


2 banane tăiate rondele, 2 mere tăiate feliute mici de tot, 
100 g stafide 


Se procedează la fel ca la granola, cu deosebirea că, după 20 
minute de stat la cuptor, se scoate tava şi se adaugă bananele, merele 
şi stafidele, amestecându-le bine în compoziție. Se dă tava din nou 
la cuptor încă 10 minute. În final, se procedează identic cu granola. 


88. FULGI DE PORUMB CU FRUCTE 
200 g fulgi de porumb, 2 mere, 2 pere, 2 piersici, (pot fi şi 
alte combinatii de fructe, în functie de sezon), 50 g stafide 


Fructele se spală, li se scot sâmburii și se toacă mărunt sau se dau 
pe răzătoarea mare. Se adaugă stafidele, amestecându-se bine. Din 
această compoziţie de fructe se pune câte o porţie în cupe de compot. 
Deasupra se presară fulgi de porumb. 


89. PÂINE CU SUSAN 
3 linguri seminte de susan, 2 căni apă, 2 căni fulgi de 
ovăz, 2-3 linguri ulei, 1⁄2 l-tă sare, 1⁄2 l-tă boia de ardei dulce 
— optional, 8 felii mari pâine neagră sau graham 


Se pun în blender semințele de susan împreună cu !2 cană de 
apă. Se mixează bine. Se adaugă apoi restul ingredientelor, cu 
excepția feliilor de pâine. Se mixează. 

Compoziţia obținută se pune într-un castron şi se cufundă în ea 
rând pe rând feliile de pâine care se așază apoi într-o tavă. Se pune 
tava în cuptor şi feliile se coc până ce se rumenesc frumos, 
întorcându-se și pe partea cealaltă. Se servesc cu supe, supe-creme 
sau cu lapte. 


90. GERMENI DE GRÂU CU FRUCTE 
100 g germeni de grâu, 2 mere, 2 pere, 250 g alte fructe 
(prune, piersici, ananas, fragi, afine etc.), 4 linguri miere 
Fructele se spală, li se scot sâmburii și se toacă mărunt. Se fac 


patru porţii, în patru farfurii. Deasupra se presară germeni de grâu 
şi miere de albine. Este foarte hrănitor. 


91. GRAHAM UMPLUT CU FRUCTE 
4 chifle graham, 2 mere, 2 pere (piersici), 50 g stafide, 
2 linguri nuci tocate mărunt 


Merele și perele (piersicile) se spală, se curăță și se dau pe 
răzătoare (cu coajă cu tot). Se amestecă cu stafidele şi cu nucile 
tocate. 

Chiflele se taie în două, pe lateral, și li se scoate miezul. Miezul 
scos se fărâmiţează bine și se amestecă cu compoziţia de fructe. 
Apoi, cu compoziţia respectivă, se umplu din nou chiflele de gra- 
ham. Li se pune capacul. Se folosesc la pachet. Se pot folosi și alte 
fructe, după dorință și posibilități. Stafidele și nuca trebuie folosite, 
indiferent de fructele folosite. 

Chiflele de graham astfel umplute se pot da puţin la cuptor, ca să 
se rumenească, devenind puţin crocante și foarte gustoase. 


92. TĂIȚEI CU NUCI 
400 g paste făinoase (tăiței, melcişori, spirale etc.), 100 g 
nuci pisate, 4 linguri miere 


Pastele făinoase se pun la fiert în apă care clocotește. Sunt gata în 
cca 10 minute. Se scurg de zeamă, punându-se într-o strecurătoare 
și se clătesc puţin cu apă, pentru a nu se lipi între ele. Se amestecă 
cu nuca pisată. Se servesc cu miere. 


93. TĂIȚEI CU NUCĂ DE COCOS 
400 g paste făinoase (tăitei, melcisori, macaroane etc.), ] cană 
coajă rasă de portocală, 4 linguri miere, 100 g cocos ras, 
100-200 g lapte de soia (de orez etc.) 


Pastele făinoase se pun la fiert în apă care clocotește. Sunt gata în 
cca 10 minute. Se scurg de zeamă, punându-se într-o strecurătoare 
şi se clătesc puţin cu apă pentru a nu se lipi între ele. 


Cocosul ras se pune în blender împreună cu laptele şi mierea și 
se mixează | minut. Se pune apoi într-un castronel, adăugându-se şi 
coaja rasă de portocală. 

Se amestecă această compoziţie de cocos cu pastele făinoase. 
Preparatul se serveşte cald sau rece. 


94. SĂRĂȚELE 
600 g făină, 74 cană ulei, ] cană apă, 25 g drojdie, ] ling. 
sare, ] lingură seminţe chimen 


Drojdia se dizolvă în puţină apă călduță, împreună cu sarea. Într-un 
castron mare, se pun 500 g făină, apoi drojdia dizolvată, uleiul şi 
apa. Se frământă bine cca 5 minute. Făină se adaugă după cum cere 
coca, astfel ca aluatul rezultat să fie foarte elastic și să se desprindă 
ușor de pe degete. Coca rezultată se împarte în 4 părți. Din fiecare 
parte se întinde câte o foaie foarte subțire, care se aşază în tava mare 
de la aragaz. Deasupra se presară chimen. Cu un cuţit cu lama foarte 
ascuţită, se delimitează dreptunghiuri de cca 2/10 cm. Se dă tava la 
cuptor, la foc potrivit, cuptorul fiind încălzit în prealabil. Se repetă 
același lucru cu celelalte foi. Atenţie, cuptorul se încinge tot mai 
tare, deci timpul de coacere va fi mai scurt la următoarele tăvi. Când 
se rumenesc uşor, sărățelele sunt gata. Se scot cu grijă din tavă şi se 
pun într-un vas plat ca să se răcească. Apoi, se pot pune într-o pungă 
de plastic în care se păstrează chiar 2 săptămâni. 


95. COVRIGEI 
34 kg făină, 200 ml ulei, 250 ml apă, drojdie cât o nucă, 
l] l-tă sare 


Drojdia se dizolvă în puţină apă călduță. Se pune aproape toată 
făina într-un castron mare, adăugându-se drojdia dizolvată, uleiul, 
sarea și apa călduță. Se frământă bine. Se adaugă făină atât cât să 
rezulte un aluat elastic, care se modelează uşor. Aluatul se lasă să 


crească 30 minute într-un loc călduț. Din acesta se iau apoi pe rând 
bucăți mici, cam cât o nucă, din care se modelează covrigei care se 
aşază în tava mare de la aragaz. Tava se dă la cuptor, la foc potrivit, 
cuptorul fiind încălzit dinainte. Înainte de a introduce tava în cuptor, 
covrigeii se pot unge cu următoarea compoziţie: 1 ling. făină, 1 l-ță 
sare, 1 l-ță ulei, 2 ling apă, amestecate bine. Se ung cu această 
compoziţie cu o pensulă alimentară. Se coc și sunt gata când sunt 
rumeniți frumos. 


96. GRISINE 


7 ling. ulei, 10 ling. apă, 25 g drojdie, 1 l-tăà sare, 1 ling. 
susan (sau chimen), făină cât cuprinde 


Drojdia se dizolvă în 2 linguri apă călduță, împreună cu sarea. 

Într-un castron mare, separat, se pune cam o cană de făină. Se 
face o adâncitură în mijloc, în care se pun cele 7 linguri ulei, 10 
linguri apă (a se respecta strict cantitățile!); apoi se pune și drojdia 
dizolvată. Se amestecă bine cu o lingură de lemn. Se pune apoi 
castronul într-un loc călduţ și ferit de curenţi de aer în bucătărie și se 
lasă să crească 20-30 minute. Apoi se frământă bine, cu mâinile, 
aluatul pe planşetă sau pe masă, pe care s-a presărat făină. La nevoie, 
se mai adaugă făină. Aluatul rezultat este foarte elastic, se ia uşor de 
pe degete și este foarte uşor de modelat. 

Din acest aluat se iau mici bucăţi, din care se formează cu mâna, 
prin rulare, bastonașe de cca 10 cm lungime și 1 cm diametru, care 
se așază într-o tavă, la 1 cm distanţă unele de altele. Se pot modela 
bastonașe mai lungi, de 20 cm, care apoi se îndoaie și se împletesc 
în două, rezultând mici spirale, sau se pot modela după dorinţă alte 
forme, având grijă ca grosimea aluatului să nu fie mai mare de | 
cm. Deasupra lor se poate presăra susan sau chimen, după dorință. 

Se dă tava la cuptor, la foc mic. Sunt gata în 20-25 min. Se pot 
întoarce și pe partea cealaltă. 


97. BISCUIŢI CU SUSAN 
] pahar mic făină albă, ] pahar mic tărâte grâu, ] pahar 
mic fulgi de ovăz, 3 ling. ulei, 1⁄2 l-tă sare, ] pahar mic apă, 
2 ling. susan 


Tărâţele, fulgii de ovăz şi susanul se dau prin râșniță pentru a 
obține o făină foarte fină din ele. 

Într-un castron, se amestecă cu o lingură de lemn toate 
ingredientele. Apa se pune la sfârșit, turnându-se treptat în compoziție. 
S-ar putea să nu fie nevoie de toată. Compoziţia trebuie să fie bine 
legată. 

Se pudrează mâinile cu făină și se iau mici cantități din compoziție 
— cam cât o nucă — se frământă bine între palme, dându-se apoi 
forma de biscuite rotund (diametru cca 7 cm, grosime 1⁄2 cm). Rezultă 
cca 16 biscuiţi săraţi. Biscuiţii astfel obţinuţi se așază în tava mare 
de la cuptor, în care s-a presărat făină. Se dă la cuptor, la foc mic. 
Sunt gata în 20-25 minute. Sunt foarte săţioși și se pot păstra chiar 
3-4 săptămâni într-o pungă de plastic. 


98. BISCUIŢI CU SEMINȚE 
] cană fulgi de ovăz, ] cană făină albă, ] cană tărâte de 
grâu, 2 ling. susan, 1 l-tă sare, 3 ling. ulei, ] cană apă, 1⁄2 cană 
semințe de floarea-soarelui sau dovleac, sau o combinație 
din acestea 


Tărâţele, fulgii de ovăz și susanul se dau prin râșniță pentru a 
obţine o făină foarte fină din ele. 

Într-un castron, se pune făina obținută alături de făina albă, apoi 
se adaugă sarea, uleiul şi apa și se frământă bine. Se adaugă apoi 
semințele (dacă se folosesc semințe mai mari, se toacă mărunt). Se 
omogenizează bine. La nevoie, se adaugă făină sau apă, în funcţie 
de consistenţa aluatului. Din acest aluat se ia cu mâna, pudrată cu 
făină, bucăţi din care se frământă în palmă o formă ca o nucă, ce se 


turtește apoi sub formă de biscuite. Se continuă până se termină 
compoziţia, biscuiţii așezându-se în tava mare de la cuptor, presărată 
cu făină, la distanță de 1 cm unul de altul. Se înțeapă cu o furculiță 
de 2-3 ori fiecare biscuit. 


99. GLUTEN 

Glutenul este proteina grâului. Este foarte hrănitor şi se poate 
folosi drept „carne vegetală”, semănând foarte bine la gust, aspect 
şi calități cu carnea. Se poate procura din supermarketuri dar este 
foarte scump. Redăm în continuare o rețetă, la îndemâna oricui, de 
preparare în casă a glutenului. 

l kg făină 

3 - 4 căni apă 

Se pune toată făina într-un castron. Se adaugă treptat apa, 
frământându-se bine timp de 5 minute (după ceas). Se lasă apoi 
coca obținută să se odihnească timp de 1 oră sau, și mai bine, o 
noapte, acoperindu-se cu apă rece (care se toarnă efectiv peste 
bulgărul de cocă din castron). În acest timp, se elimină amidonul. 
Acest proces se continuă după aceea, când se va frământa mai 
departe coca respectivă, turnând din când în când apă peste ea, 
frământând-o 2-3 minute și aruncând apoi apa cu amidonul eliberat. 
Coca este moale, dar la un moment dat, tot frământând-o și înlăturând 
apa cu amidonul, apa devine clară, iar coca se întărește. În acest 
moment, s-a obținut glutenul care este ca un cauciuc tare. Se mai 
clătește o dată cu apă curată și se pune pe un tocător de lemn să se 
scurgă. Se modelează cu mâna un rulou, din care se taie cu un cuțit 
cu lama ascuţită bucăţi groase de 1-1,5 cm. 

Aceste felii de gluten se pun la fiert în apă clocotită, se lasă să 
fiarbă 3 minute la foc mare, apoi se reduce focul. Se continuă fierberea 
la foc foarte mic timp de o oră. Important: în lichidul de fierbere se 
pun mirodenii, boia de ardei dulce, suc de roşii, pastă de tomate etc. 

Glutenul astfel preparat poate fi servit în loc de carne, cu diverse 
garnituri de legume, cu pilaf, spaghete etc. 


De asemenea, glutenul poate fi tocat prin mașină și se pot prepara 
din el chifteluțe, exact așa cum se pregătesc chiftelele. 

Dacă nu ne reușește de prima dată, nu trebuie să ne descurajăm, 
eforturile ne vor fi mult răsplătite prin ceea ce vom obține. 

Feliuţele de gluten, obținute cum s-a arătat mai sus, se servesc cu 
diverse sosuri. 


ill. PREPARATE DIN LEGUME 
PREPARATE DIN CARTOFI 


100. CARTOFI NATUR 
8 cartofi, ] leg. pătrunjel verde, 1 l-tă sare 


Cartofii se curăță, se spală și se taie cubuleţe de cca 3 cm. Se pun 
la fiert în apă care clocotește deja, lăsându-se să fiarbă apoi la foc 
mic cca 25 minute. Înainte de a opri focul se adaugă sarea. Când 
sunt gata, se scurg de zeamă (care se folosește pentru supe, ciorbe), 
se așază pe un platou și se presară deasupra pătrunjelul tocat fin. Se 
servesc calzi. 


101. CARTOFI COPȚI 
8 cartofi , 1-2 ling. ulei 
Cartofii se curăță, se spală și se taie în două în lungime. Se așază 
cu partea tăiată în sus, în tava unsă cu puţin ulei. După cca 20 minute 


se întorc și pe partea cealaltă. 
Se servesc calzi. 


102. CARTOFI PIURE 
12 cartofi potriviti, 2-3 ling. ulei, ] l-tă sare 


Cartofii se curăţă de coajă, se spală și se taie în patru. Se pun la 
fiert în cca 1,5 1 apă care clocotește deja. Se lasă să fiarbă la foc mic. 


În 25 minute sunt gata. Se scurg de zeama în care au fiert, care se 
păstrează (din cantitatea care nu se folosește se poate face o supă). 
Se pun într-un castron și se pasează imediat, fierbinți fiind, cu 
dispozitivul de pasat cartofi, adăugându-se sarea, uleiul și treptat 
câte puţin din zeama în care au fiert (în total, se pune cca 100 ml 
zeamă) astfel ca piureul să aibă o consistență potrivită. Se servesc 
imediat după preparare, calzi, cu diferite chifteluțe, cârnăciori sau 
droburi și, neapărat cu salate. 

Piureul de cartofi este o mâncare foarte sănătoasă și gustoasă și 
ar trebui folosit frecvent în alimentaţia noastră (de ex. o dată pe 
săptămână). 


103. PAPRICAȘ DE CARTOFI 
8 cartofi potriviti, 2 cepe, 1 ling. boia de ardei dulce, 1 l-tă 
sare, 2 ling. ulei, ] leg. pătrunjel 


Cartofii se curăță, se spală şi se taie cubuleţe. Cepele se curăță, se 
spală și se toacă mărunt. 

În cratița în care se va face papricașul se pune ceapa tocată la 
călit, împreună cu uleiul. Se amestecă. După 1-2 minute se adaugă 
cartofii, boiaua de ardei și se amestecă în continuare. După cca 2-3 
minute, se toarnă peste cartofi apă clocotită cât să-i acopere cu cca 
3-4 cm. Se lasă să fiarbă la foc mic cca 20 minute. Înainte de a opri 
focul, se pune sarea și pătrunjelul verde, tocat fin. Se servesc calzi, 
cu salată de ceapă sau alte salate. 


104. CARTOFI ÎNĂBUȘIȚI 
10 cartofi potriviti, 2 ling ulei, ] l-tă sare, 1 l-tă boia de 
ardei dulce 
Cartofii se curăță, se spală și se taie în două, apoi felii subțiri, 
transversal. Se pun într-o cratiţă împreună cu sarea, uleiul şi boiaua 
de ardei dulce. Se pun la foc mic şi se înăbușesc 2 minute, ameste- 


cându-se continuu. Apoi, se toarnă din când în când câte un polonic 
mic de apă clocotită, amestecându-se cartofii pentru a nu se prinde 
de fundul cratiţei. Cam în 20 de minute sunt gata. În momentul când 
se oprește focul, lichidul trebuie să fie scăzut complet. Se servesc 
calzi cu diferite salate. 


105. CARTOFI CU USTUROI LA CUPTOR 


8 cartofi de mărime potrivită, 7-8 căţei usturoi sau 1 leg. 
de usturoi verde, 1/2 L-ţă sare, ] ceapă, 2 ling. ulei 


Cartofii se curăţă de coajă, se taie în patru pe lungime și apoi 
feliute subțiri. Se pun la fiert în apă clocotită cât să-i acopere cu 2 
cm. Împreună cu ei se fierbe și ceapa (pentru gust). Se lasă să fiarbă 
numai 10 minute. Apoi se scurg, iar zeama se păstrează. 

Se pun într-o tavă pentru cuptor. Usturoiul se toacă mărunt sau 
se pisează, se amestecă cu uleiul, sarea și cca 50 ml din zeama în 
care au fiert cartofii. Se toarnă acest amestec peste cartofii din tavă. 
Se dă tava la cuptor, încălzit dinainte, la foc mijlociu. După cca 30 
minute, se mai stropesc cu zeamă din cea în care au fiert. Când s-au 
rumenit frumos, se opreşte focul. Sunt foarte gustoși. 


106. CARTOFI CU CIUPERCI 


8 cartofi, l ardei galben, 1 ardei verde, 3 roșii, 100 g 
ciuperci champignon fierte 20 min., 3 cătei usturoi, 2 ling. 
ulei, ] l-tă sare, 1 ling. busuioc verde tocat fin 


Se curăţă și se spală legumele. Ciupercile, tăiate felii subțiri, se 
fierb 20 minute. Separat, cartofii, tăiaţi cubuleţe mici se fierb înăbușit 
15 minute în foarte puţină apă sau la abur. Între timp, ardeii tăiaţi 
fideluță, și roşiile tăiate feliuţe subţiri se călesc împreună cu uleiul. 
După 5 minute se adaugă usturoiul și apoi cartofii și ciupercile, ambele 
scurse de zeamă. Se amestecă bine. Se lasă să mai fiarbă înăbușit 
încă 10 minute. La nevoie se mai adaugă foarte puțin zeamă de la 


cartofi. La sfârşit, se adaugă sarea și busuiocul tocat fin. Se servesc 
imediat cu salate de sezon. 


107. CARTOFI UMPLUȚI 
4 cartofi mari, 2 roșii, ] ceapă roșie, 2-3 ling. ulei, 1 l-tă 
sare, 50 g tofu dat pe răzătoarea mare, 1 ling. pătrunjel 
verde tocat fin, câteva măsline pentru ornat 


Cartofii, cu coajă cu tot, se spală bine. Se taie în două pe lungime 
și se pun la copt. Între timp, ardeii, roșiile și ceapa se toacă foarte 
mărunt, se amestecă cu tofu, sarea, uleiul și pătrunjelul tocat fin. 
Când cartofii sunt gata, li se scobește miezul, lăsându-se un perete 
de cca | cm. Partea scoasă de la cartofi se toacă mărunt şi se amestecă 
cu legumele. Se umplu apoi cu vârf cartofii cu această compoziţie. 
Se ornează cu măsline. Se servesc imediat. 


108. CARTOFI CU TOFU LA CUPTOR 
1 kg cartofi, 3 cepe roșii, 200 g brânză tofu, 1 leg. mărar, 
2 linguri ulei 


Cartofii se curăţă, se spală și se taie rondele subţiri. Se fierb doar 
10 minute. Se scot din zeama în care au fiert și se așază într-un vas 
Jena, uns în prealabil cu ulei, în strat uniform. Deasupra se presară 
ceapa tăiată fideluță apoi brânza tofu rasă. Se toarnă apoi cam 200 
ml din zeama în care au fiert cartofii și se dă vasul la cuptor, încălzit 
în prealabil. Sunt gata când se rumenesc puţin. Când se scot din 
cuptor se presară deasupra lor mărar verde tocat fin. Se servesc calzi, 
cu salate de sezon. 


109. CARTOFI CU CIUPERCI LA CUPTOR 
l kg cartofi, 4 roşii mari, 200 g ciuperci champignon, 
2 ardei, 2 ling. ulei, 1 l-tă sare 


Cartofii se curăţă, se spală și se taie rondele subțiri. Se fierb doar 
10 minute. Se scot din zeama în care au fiert și se așază într-un vas 
Jena în strat uniform. Ciupercile se spală și se taie feliuţe subțiri 
transversal și se fierb 30 minute în alt vas, separat de cartofi. Apoi 
se scurg. 

Se așază cartofii într-un vas pentru cuptor, deasupra se presară 
ciupercile, apoi ardeii în feliuțe subțiri, tăiate transversal, și rondele 
de roșii. Uleiul se amestecă cu sarea și cu 250 ml din zeama în care 
au fiert cartofii și se toarnă peste compoziție. Se dă vasul la cuptor și 
se lasă până se rumenește puţin compoziția. Mâncarea se servește 
caldă. 


110. CARTOFI COPȚI UMPLUȚI CU LEGUME 
12 cartofi mari, 3 roșii, 2 ardei, 2 cepe, 1 l-tă sare, 2 ling. ulei 


Cartofii se curăță, se spală şi apoi se crestează în mijloc, pe 
lungime, în formă de cruce dar tăietura să fie adâncă doar până la 
jumătatea cartofului. Se pun într-o tavă pentru cuptor. Tava se dă la 
cuptor, încălzit în prealabil. 

Între timp, se pregătesc legumele pentru umplut cartofii: se curăță, 
se spală și se toacă mărunt, amstecându-se bine cu sarea și uleiul. 
După 30 de minute, se scoate tava cu cartofii și în fiecare crestătură 
a cartofului se pune din compoziția de legume pregătită. Se mai dă 
tava la cuptor cca 20 minute. Cartofii se servesc calzi. 


111. CARTOFI NOI LA CUPTOR 
l kg cartofi noi, foarte mici, 1 l-tăà sare, 1-2 ling. ulei 


Cartofii noi se curăţă, se spală și se pun întregi la fiert 5 minute 
(nu mai mult!!) în apă care clocotește. Se scurg apoi, zeama 
păstrându-se. Se pun într-o tavă pentru cuptor. Cca 50 ml din zeama 
în care au fiert se amestecă cu sare și ulei și se toarnă peste cartofi. 
Se dă tava la cuptor, la foc mijlociu. După cca 15 minute se întorc 


cu o paletă, cu grijă, pentru a nu-i zdrobi. Se mai lasă cca 15-20 
minute. Când sunt rumeniți frumos, se scot din cuptor și se servesc 
calzi. Sunt foarte buni cu salate de sezon: salată verde, ridichi, ceapă 
verde. 


112. PAPRICAȘ DE CARTOFI CU NĂUT 


8 cartofi, ] cană năut fiert, 2 cepe mari, 1 l-tă boia de 
ardei dulce, 1 l-tă sare, 2 linguri ulei, 1 leg. verdeață 
(pătrunjel sau mărar, după dorință) 


Cepele se curăță, se spală, se toacă mărunt și se călesc, în cratița 
în care se va face mâncarea, cu uleiul și puţină apă. După 1-2 minute, 
se adaugă și cartofii, curăţaţi și tăiați cubuleţe. Se amestecă bine. Se 
adaugă şi boabele de năut, boiaua de ardei și se amestecă încă 1-2 
minute. Se toarnă apoi deasupra lor apă clocotită cât să le acopere 
cu 3-4 cm și se lasă să fiarbă 20 minute, la foc mic. La sfârșit, se 
adaugă sarea și verdeaţa. Se serveşte cu salate acrişoare. 


113. MÂNCARE DE CARTOFI NOI CU MAZĂRE 


] cană de mazăre verde, boabe, 1 kg cartofi noi, 2 cepe, 
I l-tă boia de ardei dulce, 1 l-tă sare, 1 ling. ulei, 1 leg. 
mărar 


Cartofii se curăță, se spală și se taie bucăți. Mazărea se desface 
din păstăi. Ceapa se curăță, se spală și se toacă mărunt. Se pune în 
cratita în care se va face mâncarea şi se căleşte 1-2 minute, împreună 
cu uleiul și puțină apă, amestecându-se bine. Se adaugă apoi cartofii, 
se mai lasă | minut, amestecându-se în continuare, se pune boiaua 
de ardei, se amestecă, se adaugă mazărea, iar după aceea se toarnă 
deasupra apă care clocotește, cât să acopere legumele cu cca 3-4 
cm. Se lasă să fiarbă la foc mic. După 20-25 minute se pune sarea şi 
apoi mărarul tocat fin. Se opreşte focul. 


114. TOCĂNIȚĂ DIN CARTOFI 
8 cartofi potriviţi, 3 cepe mari, 4-5 ardei grași, 2-3 roșii, 
2 linguri ulei, 1 l-tă sare, 1 leg. pătrunjel verde 


Ardeii se curăță de cotoare și se taie felii foarte subțiri. Ceapa se 
curăţă și se toacă fideluță. Cartofii se curăţă și se taie rondele mici. 
Ceapa și ardeii călesc cu uleiul, stropindu-se din când în când cu 
puţină apă fierbinte. După 2-3 minute, se adaugă și cartofii, călin- 
du-se mai departe încă 1 minut. Apoi, se toarnă deasupra lor apă 
clocotită cât să-i acopere cu cca 3 cm. Se lasă să fiarbă cca 25 minute 
la foc mic. Cu 10 minute înainte de a fi gata, se adaugă și roşiile 
tăiate feliuţe subțiri. Înainte de a opri focul, se adaugă sarea și 
pătrunjelul verde tocat fin. 


115. CARTOFI ARICI 
8cartofi, 2 ling. ulei, ] l-tă sare, 7 căţei de usturoi, 1 l-tă oregano 


Cartofii se spală bine și se fierb în coajă 10 minute. Se strecoară 
apoi şi se lasă să se răcească bine. Se curăță de coajă și se taie în 
jumătăți, pe lungime. Fiecare jumătate se crestează pe partea bombată 
cu un cuţit bine ascuțit, dar nu în totalitate (doar pe 3/4 din suprafață, 
deci nu se străpung în totalitate cartofii). Din sare, usturoiul pisat, 
ulei și 100 ml apă se face un mujdei. 

Cartofii crestaţi se așază cu grijă într-un vas Jena pentru cuptor, 
uns puțin cu ulei. Mujdeiul preparat se toarnă cu grijă în crestăturile 
cartofilor. Peste cartofi se presară oregano. Se dă vasul la cuptor 
unde se lasă cca 20 minute. 


116. MUSACA DE CARTOFI CU SOIA TEXTURATĂ (GRANULE) 

8 cartofi de mărime potrivită, 4 cepe mari, 4 ardei, 4 roşii, 

100 g soia texturată (granule), 1 l-tă sare, 1 l-tă boia de 
ardei dulce, 3 ling. ulei, 1 crenguță cimbru, 1 foaie dafin 


Cartofii se curăță, se spală și se taie rondele. Se fierb 10 min. în 
apă care să-i acopere cu 2-3 cm, apoi se scurg de zeamă, care se 
păstrează, deoarece se va folosi. 

Separat, în alt vas, granulele de soia se pun la fiert în apă care 
clocotește împreună cu crenguța de cimbru și foaia de dafin și se 
lasă să fiarbă 15 minute, la foc mic. Apoi, zeama se aruncă, se scot 
mirodeniile, iar soia se pune într-un vas separat. 

Cepele și ardeii se curăță, se spală bine și se taie, transversal, 
feliuţe subțiri. Roșiile se spală și se taie rondele. Se pun, de asemenea, 
fiecare într-un vas separat (o farfurie adâncă, eventual). 

Se ia un vas pentru cuptor, suficient de înalt — cu pereți de cca 10 
cm (o cratiţă, un vas Jena) care se unge cu ulei (cca 1 lingură). Apoi 
se aşază alternativ straturi de cartofi, ceapă, ardei, soia granule, roșii, 
până se epuizează toate cantităţile. În zeama de la cartofi se pune 
sarea, boiaua și restul de ulei și se omogenizează bine. Zeama aceasta 
se toarnă peste compoziția din vas. Se dă vasul la cuptor, la foc mic- 
mijlociu. Se lasă la cuptor cca 45 minute. Se serveşte caldă. 


117. CHIFTELUȚE DIN CARTOFI 


6 cartofi, 5-6 cătei usturoi pisati, 3-4 felii pâine neagră, 
2 ling. făină, l] ling. ulei, 1 l-tă, sare, 1 leg. pătrunjel verde 
tocat fin 


Cartofii se fierb în coajă 15 minute. Se curăţă apoi şi se dau pe 
răzătoarea mică. Pâinea se pune la înmuiat, se scurge bine și se 
fărâmiţează. Se pun toate ingredientele într-un castron, se amestecă 
bine și se iau cu lingura chifteluţe care se așază în tava pentru cuptor. 
Se dă tava la cuptor, încălzit dinainte, și se coc la foc potrivit. După 
15 minute, se întorc și pe partea cealaltă. Se servesc calde. 


118. CARTOFI DECOR 


8 cartofi, 6 roșii mici, 50 g măsline, 2 cepe mici, 2 ling. 
ulei, ] foaie dafin 


Cartofii se curăţă și se taie în două, pe lungime. Se fierb 15 minute 
în apă clocotită, în care s-a pus o foaie de dafin. Se scurg apoi și se 
lasă la răcit. Între timp, se taie roşiile, măslinele și cepele feliuțe 
subțiri. Cartofii se așază într-un vas pentru cuptor, care se unge cu 
ulei. Deasupra fiecărui cartof, se așază feliute de roşii, ceapă şi 
măsline. Vasul se dă la cuptor, încălzit în prealabil, și se lasă la foc 
mic cca 15 minute. Se servesc calzi. 


119. CARTOFI PANE 


8 cartofi de formă ovală, mai mari, 3 ling. ulei, 1 l-tă 
sare, zeamă în care au fiert cartofii, 3 căţei usturoi — optional 


Cartofii se curăță de coajă și se taie în lungime, în felii de 1 cm. 
Se pun la fiert în apă clocotită și se lasă să fiarbă 10 minute (nu mai 
mult!). Se scot apoi cu grijă și se așază pe un platou. 

Între timp se prepară un sos din ulei, sare și zeama în care au fiert 
cartofii — cca 150 ml, care se omogenizează bine (Dacă se dorește, 
se pot adăuga și 5 căţei de usturoi pisaţi). Cu acest amestec se ung, 
cu ajutorul unei pensule alimentare (specială, numai pentru 
bucătărie), feliile de cartofi, una câte una, după care se așază pe 
grătarul cuptorului așezat deasupra tăvii mari de la aragaz. Cu mare 
atenţie se așază în cuptor întâi tava — la jumătatea cuptorului, iar în 
partea de sus, grătarul cu cartofii. Având tava dedesubt, dacă se va 
scurge ceva din cartofi nu se va murdări cuptorul și nici nu se va 
umple de miros neplăcut bucătăria. Focul trebuie să fie mic; se lasă 
cartofii până se rumenesc frumos pe o parte, apoi se întorc cu grijă 
și pe cealaltă parte. Când sunt gata, se scot și se așază pe un platou. 
Se servesc calzi, de îndată ce s-au scos din cuptor, cu mâncare de 
fasole verde, spanac sau sote de morcovi. Sunt foarte gustoși. 


120. SUFLE DE CARTOFI CU BROCCOLI 


4 căni piure de cartofi gata preparat, %2 kg broccoli — 
buchețele cât mai mici, 200 g brânză tofu, 1 leg. pătrunjel 
verde 


Broccoli se curăță, se spală cu grijă şi se desface buchețele mici. 
Cartofii piure, calzi, de consistență potrivită, se amestecă cu tofu și 
cu pătrunjelul tocat fin. Se așază apoi într-un vas Jena rotund. Se 
netezește bine compoziţia. În aceasta se înfig buchețelele de broc- 
coli pregătite, cu codita în jos și inflorescența în sus. Se așază întâi 
pe margini, deci circular iar apoi și în centru. Vasul se dă la cuptor. 
Se lasă cca 30 minute până se rumenește frumos. Mâncarea se 
serveşte caldă, cu salate de sezon. Arată foarte frumos și este deosebit 
de gustoasă. 


121. RULADĂ DE CARTOFI CU SOIA BOABE 
2 căni cartofi piure gata preparati, 4 ardei divers colorati, 
3 cepe, ] cană soia boabe jiartă, 6 ling. ulei, 1⁄2 l-tă busuioc 
pisat, Ye l-tă alte mirodenii după dorință 


Boabele de soia se pasează fierbinţi fiind (imediat ce s-au scos 
din zeama în care au fiert) împreună cu 4 din cele 6 linguri de ulei și 
2-3 linguri din zeama în care a fiert. Se adaugă și mirodeniile. Se 
obține o pastă de consistență potrivită. 

Se pregătește o folie de celofan sau plastic cu dimensiunile de 
cca 30/20 cm. Pe această folie se întind cartofii piure, în strat de 1 cm 
(trebuie să fie un piure de consistenţă tare). Peste cartofi, se întinde 
pasta de soia cu ajutorul unui cuţit cu lamela mai lată. Deasupra 
acesteia, se presară ardeii tocați bucățele mici de tot și amestecați 
bine (astfel încât să se intercaleze frumos culorile). De asemenea, se 
presară ceapa tocată mărunt. Se rulează apoi cu atenţie foia, având 
grijă să extragem ușor celofanul, rulada punându-se într-o tavă pregătită 
pentru cuptor. Rulada se unge cu restul de 2 linguri ulei. Se dă la 


cuptor, la foc mic. Este gata în cca 30 minute. Se rumenește frumos. 
Se servește caldă, cu salate. Dacă doriţi, se pot lăsa câteva boabe 
întregi care se presară odată cu ardeiul. 


122. CARTOFI ÎMPĂRĂTEȘTI 


] kg cartofi, 10 cătei usturoi, 2-3 frunze tarhon, 3 ling. 
ulei, 1 l-tă sare, 2 cepe 


Cartofii se curăță și se fierb întregi 15 minute (nu mai mult!). Apoi 
se scurg de zeamă, care se păstrează, şi după ce se răcesc, se rad pe 
răzătoarea mare. Usturoiul se pisează, iar tarhonul se toacă fin de tot. 
Se pun ambele într-un castronel și se adaugă sarea, uleiul și se amestecă 
bine cu lingura de lemn. Apoi, treptat, se încorporează zeama în care 
au fiert cartofii. Nu trebuie să fie mai multă de 300 ml. 

Cartofii rași se pun într-un vas Jena pentru cuptor. Deasupra lor 
se toarnă compoziția cu usturoi și tarhon, în mod omogen. Cele 2 
cepe, după ce s-au curăţat și spălat, se taie sub formă de floare (se 
taie întâi într-o direcţie, apoi în cealaltă, dar nu de tot, la cotor se 
lasă o porțiune netăiată de cca 12 cm) ţi se pun în 2 cuiburi care se 
fac în cartofi. Ele vor lăsa ozeamă gustoasă în mâncare. De asemenea, 
servesc ca decor. Se dă vasul la cuptor. În cca 35 minute, cartofii se 
rumenesc frumos. Se servesc calzi cu salate. Sunt foarte gustoși. 


123. CARTOFI CU SOS DE CIUPERCI 


] kg cartofi, ] cană ciuperci fierte, | ceapă mare, 7 cătei 
usturoi, 2 ling ulei, 2 l-tă busuioc pisat, 1 l-tă sare, 1] leg. 
pătrunjel verde tocat fin 


Cartofii se curăţă, se spală și se taie în 2 pe lungime, apoi feliuțe 
subțiri. Se pun la fiert. Sunt gata în 25 minute. În timp ce fierb cartofii, 
se pregătește sosul de ciuperci astfel: ceapa tocată mărunt se călește 
cu uleiul 2-3 minute, apoi se adaugă usturoiul pisat și ciupercile 
tocate mărunt. Se mai lasă la foc mic 2-3 minute, amestecându-se 


mereu, apoi se adaugă busuiocul și sarea. Se oprește focul. Acest 
amestec se pasează bine cu mixerul. 

Între timp, cartofii au fiert și se scurg de zeamă, așezându-se pe 
un platou. Din zeama de cartofii se adaugă 100-200 ml peste 
compoziţia cu ciuperci, amestecându-se mereu. La sfârșit, se adaugă 
pătrunjelul. Sosul obținut se toarnă peste cartofi. Se oprește focul. 
Se servesc imediat. 


124. CARTOFI CU PRAZ LA CUPTOR 


4 fire praz, 8 cartofi, 3 morcovi, 2 ling ulei, ] l-tă sare, 
Y2 l-tă rozmarin, | cană supă de legume strecurată, 1 leg. 
pătrunjel verde 


Se curăță legumele şi se taie rondele. Cartofii se fierb 5 minute, 
apoi se strecoară (zeama se păstrează). Morcovii și prazul se călesc 
împreună cu uleiul 2-3 minute. La sfârșit, se adaugă rozmarinul şi 
sarea. Se pregăteşte un vas pentru cuptor, se unge cu ulei. În acesta 
se așază straturi alternative de cartofi și din amestecul de morcovi și 
praz. Ultimul strat va fi de cartofi. Se toarnă deasupra supa de zarzavat 
în care s-a adăugat și sarea (lichid să fie doar cât să acopere legumele). 
Se dă la cuptor la foc potrivit și se lasă până se absoarbe toată zeama 
şi cartofii se rumenesc ușor. Se oprește focul. Deasupra se presară 
pătrunjelul tocat. Se servesc calzi, cu salată verde sau cu alte salate. 


125. CARTOFI “ÎMBRĂCAŢI” 
8 cartofi, 2 ling. ulei, 1 leg. ceapă verde, %2 l-tă boia de 
ardei dulce, 2 cană germeni grâu, l-tă sare 


Cartofii se curăță, se spală și se pun la fiert. Când sunt gata se 
pasează amestecându-se cu uleiul şi puţin din zeama în care au fiert, 
obținându-se un piure de consistență tare. Se amestecă apoi cu ceapa 
verde, tocată fin. Din această compoziţie, se modelează cu mâna 
bilute ceva mai mari decât o nucă, ce se vor tăvăli prin germenii de 


grâu amestecați cu boiaua de ardei dulce. Cartofii se îmbracă în 
acest fel cu germeni de grâu. Se așază, pe rând, într-un vas Jena uns 
cu ulei. Se dă vasul la cuptor şi se lasă 20 minute la foc mijlociu. Se 
servesc calzi cu salate. 


PREPARATE DIN DOVLECEI 


126. DOVLECEI LA CUPTOR 


3 dovlecei potriviti, 3 cepe, 7 cătei usturoi, 3 roșii mari, 
2 ardei, ] l-tă sare, "4 l-tă busuioc pisat, 1 ling. ulei, 100 ml 
supă de zarzavat 


Dovleceii (curăţaţi de coajă), ceapa, roşiile și ardeii se taie rondele. 

Într-un vas Jena (sau o cratiţă), se pun straturi alternative de 
dovlecei, ceapă, ardei și roșii. Între straturi, se presară usturoi tocat 
sau pisat. Ultimul strat va fi de roșii. Supa de zarzavat se amestecă 
bine cu sarea, busuiocul și uleiul şi se toarnă peste legume. Se dă la 
cuptor la foc mijlociu. Când se rumenesc puţin (cca 30 minute), 
sunt gata. 


127. DOVLECEI UMPLUȚI 


4 dovlecei mijlocii, 4 cepe mari, 4 morcovi, ] cană pastă 
de soia (Vezi cap. Paste, pateuri), 1 l-tă boia de ardei dulce, 
] leg. mărar tocat fin, 2 ling. ulei, 1 cană orez fiert, 1 l-tă 
sare, ] cană suc de roșii 


Dovleceii se curăță de coajă, se spală şi se taie în două. Apoi, li 
se scoate miezul, lăsându-li-se pereți groși de cca 1 cm și, de 
asemenea, fundul să fie suficient de gros — 1,5 cm. Miezul nu se 
aruncă, se poate prepara o supă din el. 

Ceapa se curăță, se spală și se toacă mărunt. Morcovii se curăţă, 
se spală și se dau prin răzătoare. Împreună cu ceapa se pun la călit 
1-2 minute, cu uleiul și stropindu-se cu puţină apă. Se pun într-un 


castron. Se adaugă apoi și restul ingredientelor: orezul, pasta de soia, 
boiaua, mărarul, și sarea. Se amestecă bine. Cu această compoziţie 
se umplu dovleceii. Se îndeasă bine compoziţia în ei. Li se pune 
câte un capac (rondele de morcovi, de ardei, dovlecel). Se așază cu 
grijă într-o cratiţă, cu capacul în sus și se toarnă deasupra lor apă 
clocotită, cât să-i acopere cu 2-3 cm. Se pun la fiert. La cca 15 minute 
după ce încep să clocotească și zeama lor a scăzut, se toarnă deasupra 
lor şi sucul de roșii. Se mai lasă să fiarbă încet 10 minute. Se servesc 
calzi. În loc de pastă de soia, pentru umplutură se pot folosi: granule 
de soia texturată, ciuperci, în cantitate echivalentă sau nuci pisate 
(2 linguri). 


128. DOVLECEI PANE 


4 dovlecei mijlocii, fragezi , 5 căţei de usturoi, pisati, 
2 ling. ulei, 1⁄4 l-tă mirodenii, 1⁄4 l-tă boia de ardei dulce, l-tă 
sare, 50 ml zeamă în care au fiert dovleceii, 2 roşii, câteva 
frunze de pătrunjel 


Dovleceii se curăță de coajă și se taie în lungime în felii groase 
de cca 2 cm. Se pun la fiert 2 minute (nu mai mult!) în apă clocotită 
cât să-i acopere. Se scot cu grijă şi se aşază pe un platou. Din restul 
ingredientelor, cu excepția ultimelor două, se face un sos cu care, 
cu ajutorul unei pensule, se ung feliile de dovlecei, pe ambele părți, 
după care se așază pe rând pe grătarul cuptorului de la aragaz, 
dedesubtul căruia se pune tava mare de la aragaz. Se pune tava în 
partea de mijloc a cuptorului, apoi grătarul cu feliile de dovlecei în 
partea de sus. Se lasă în cuptor cu focul mic, cca 20 minute, apoi se 
întorc pe partea cealaltă. Se scot și se așază pe un platou, care se 
ornează frumos cu rondele de roșii și frunze de pătrunjel. Se servesc 
cu cartofi piure, pilaf de orez și diverse salate. 


129. SPAGHETE CU DOVLECEI 
250 g spaghete, 3 dovlecei mijlocii, 2 cepe, 200 g ciuperci 
fierte, tocate, ] căpătână usturoi, 2 ling. ulei, 1 l-tă sare, 1 l-tă 
boia de ardei dulce, 1⁄4 l-tă busuioc pisat 


Se fierb spaghetele. Când sunt gata, se strecoară și se aşază pe un 
platou. Dovleceii, curăţaţi de coajă, se taie rondele foarte subțiri. 
Cepele se taie solzișori şi se călesc cu 1 ling. ulei, împreună cu 
ciupercile și dovleceii. Se lasă să se înăbușe împreună până se înmoaie 
bine. Într-un castronel separat se pune usturoiul pisat (sau tocat mărunt 
dacă se folosește usturoi verde), sarea, | lingură de ulei, busuiocul, 
boiaua, 2-3 linguri apă și se amestecă bine. Legumele înăbușite se 
presară uniform peste spaghete. Deasupra se toarnă mujdeiul de 
usturoi. 


130. MUSACA DE DOVLECEI CU SOIA TEXTURATĂ 


2-3 dovlecei potriviti, 4 cepe, 4 ardei, 4 cartofi, 4 roşii, 50 g 
soia texturată — granule, mirodenii: ] crenguță cimbru, 
] foaie dafin, 2-3 ling. ulei, 1 l-tă sare 


Se pune soia texturată la fiert în apă clocotită împreună cu 
mirodeniile şi se lasă să fiarbă încet 15 minute. După aceea se scot 
mirodeniile, se strecoară soia și se pune într-un vas. Se pregătesc 
apoi legumele: se spală, se curăţă şi se taie rondele subţiri. Fiecare 
legumă se pune într-un vas separat. Se pregătește un vas pentru 
cuptor, cu pereţi suficient de înalţi (cca 7 cm). Se unge cu puţin ulei. 
Se pun în acesta straturi alternative de legume, având grijă ca între 
ele să punem şi granulele de soia fiartă. Primul și ultimul strat să fie 
de dovlecei. (De exemplu: dovlecei, ceapă, ardei, soia, roșii, cartofi, 
ceapă, dovlecei etc.). Deasupra lor se toarnă apă clocotită, în care 
am dizolvat sarea. Lichid se pune doar atât cât să le acopere. Se dă 
vasul la cuptor la foc mic. Este gata în cca 1 oră. Din când în când, 
se deschide cuptorul pentru a vedea cât a scăzut lichidul. La nevoie, 


se completează cu apă clocotită. Musacaua se serveşte caldă sau 
rece. 


131. CHIFTELUTE DIN DOVLECEI 
] dovlecel potrivit, 7 cătei usturoi, 3 felii de pâine neagră, 
l l-tă boia de ardei dulce, 1⁄4 l-tă mirodenii (cimbru, busuioc), 
] ling. ulei, ] l-tă sare, 1-2 ling. făină, ] leg. mărar tocat fin 


Dovlecelul se curăță de coajă, se spală şi se rade pe răzătoarea 
mică. Usturoiul se pisează. Pâinea se înmoaie în apă, lapte de soia 
sau supă de zarzavat strecurată, se scurge bine și se fărâmițează. Se 
pun într-un castron, adăugând și restul ingredientelor. Din compoziţia 
rezultată, se iau cu lingura chifteluțe care se așază în tava pentru 
cuptor. Se dă tava la cuptor, se coc la foc potrivit. După 15 minute, 
se întorc cu grijă și pe partea cealaltă. Sunt foarte bune cu sos de 
roșii. În compoziţie se poate pune și cca 100 g brânză de soia (tofu) 
rasă. 


PREPARATE DIN CONOPIDĂ 


132. MÂNCARE DE CONOPIDĂ 
] conopidă potrivită, 3 cartofi, 2 cepe mari, 2 roșii sau 
50 ml suc de roşii, 1 l-tă sare, 2 ling. ulei, 1 l apă, 1 leg. 
peitrunjel 


Se curăţă și se spală legumele. Cartofii se taie cubuleţe, conopida 
se desface în buchețele cât mai mici, ceapa se toacă mărunt. 
Legumele astfel pregătite se pun în cratiţă, se presară deasupra lor 
uleiul, se înăbuşă împreună cca 3 minute, apoi se toarnă deasupra 
lor apă clocotită, cât să le acopere cu 3-4 cm, și se lasă să fiarbă la 
foc mic, cca 20 minute. Cu 5 minute înainte de a opri focul, se 
adaugă roşiile tăiate felii subțiri sau sucul de roșii, iar la sfârșit de 
tot, sarea şi pătrunjelul tocat fin. 


133. CONOPIDĂ LA CUPTOR (I) 
] conopidă potrivită, 4 cepe, 4-5 căţei usturoi, 1 l-tă sare, 
1 ling. ulei, 1/2 l-tă oregano 


Se curăţă şi se spală legumele. Conopida se pune la fiert în foarte 
puțină apă (cam 1/2 1). Se fierbe 10 minute. Apoi se ia cu grijă cu o 
paletă și se aşază într-un vas pentru cuptor. Alături de ea se aşază 
cepele tăiate în formă de floare. 

Din usturoiul pisat, oregano, sare, ulei şi zeama în care a fiert 
conopida, se face un sos care se toarnă peste aceasta. Vasul se dă la 
cuptor şi se lasă până ce se rumeneşte puţin conopida. Trebuie să 
mai rămână zeamă. Se va servi caldă. 


134. CONOPIDĂ LA CUPTOR (Il) 
] conopidă potrivită, ] l-tă sare, 2 ling. ulei, ] l-tă oregano, 
] I-ţă praf de usturoi sau 5 cătei de usturoi pisaţi 


Conopida se curăţă, se spală și se pune la fiert întreagă, timp de 
10 minute. Apoi se scurge de zeamă, care se păstrează. Se pregăteşte 
un vas Jena pentru cuptor, de preferat rotund, care se unge cu uleiul. 
În vas se aşază conopida, cu inflorescenţa în sus. Din sare, oregano, 
usturoi și 250 ml zeamă în care a fiert conopida se face un sos care 
se va turna peste legumă. 

Se dă vasul la cuptor şi se lasă cca 20 minute. Se servește caldă. 


135. TOCĂNIȚĂ DE CONOPIDĂ 
] conopidă potrivită, 2-3 ardei grași, unul dintre ei roșu, 
2 cepe, 3-4 roșii, 1-2 cartofi, ] l-tă sare, 2 ling. ulei, 1 leg. 
pătrunjel verde 


Se pregătesc legumele, se curăță şi se spală. Conopida se desface 
bucheţele. Ardeii se taie feliute subțiri. Roșiile se taie rondele. Ceapa 
se taie fideluță. Cartofii se taie cubuleţe. 


Se pun într-o cratiţă ceapa şi ardeii și se călesc 2-3 minute. cu 
uleiul și puțină apă. Se adaugă apoi cartofii, se mai lasă 1 minut, 
amestecându-se, iar apoi se pun și bucheţelele de conopidă și roşiile. 
Se toarnă deasupra apă cât să acopere legumele cu cca 3-4 cm. Se 
lasă să fiarbă la foc mic 25 minute. Înainte de a opri focul, se pune 
sarea și pătrunjelul tocat fin. 


136. CONOPIDĂ PANE 
] conopidă bine îndesată, 1⁄2 l-tă busuioc pisat, 5-6 cătei 
usturoi, 2 ling. ulei, 1 l-tă sare 


Conopida se curăţă, se spală și se fierbe întreagă 5 minute, în apă 
clocotită, cantitate doar atât cât s-o acopere. Se scurge apoi de zeamă, 
care se păstrează și se lasă puţin la răcit. Apoi, se taie cu un cuţit, cu 
lama suficient de lungă, felii de conopidă cu grosimea de cca 2 cm. 

Usturoiul se pisează, se amestecă cu sarea, busuiocul, uleiul şi 
cca 100 ml din zeama în care a fiert conopida. 

Feliile de conopidă, pregătite, se ung, fiecare în parte, cu o 
pensulă alimentară cu amestecul de usturoi şi se așază pe grătarul 
de la cuptor, bine spălat (şi uscat) și așezat peste tava mare de la 
cuptor. După ce s-au uns toate bucăţile, se pune grătarul cu feliile 
de conopidă, cu mare atenţie, în partea de sus a cuptorului, iar tava 
mare în partea de mijloc. Se lasă să se coacă încet, la foc potrivit. 
După cca 20 minute după ce s-au rumenit pe o parte, se trage grătarul 
cu grijă și se întorc și pe partea cealaltă. Se mai lasăpână se rumenesc. 
În cca 40 minute sunt gata. Pregătite în acest fel, sunt foarte sănătoase, 
nefiind necesară prăjirea în ulei încins. 


137. CONOPIDĂ CU OREZ 
] cană orez integral, ] conopidă potrivită, 1 sfeclă roşie 
potrivită, 2-3 ling. ulei, 1] l-tă sare, 250 g tofu, 2-3 cepe 


Orezul se alege, se spală şi se pune la fiert în 1,5 | apă clocotită. 
Se fierbe 35 minute. 


Sfecla roşie se curăţă de coajă, se spală bine, se taie în două și se 
pune în cratița cu orezul, lăsându-se doar 10 minute. Apoi se scoate 
şi se va prepara din ea salată. Orezul se colorează frumos în roz. 

Conopida se spală, se desface bucheţele și se fierbe doar 5 minute. 
Atenţie, nu mai mult! După ce a fiert, se scurge de zeamă (din care 
se poate pregăti o supă) şi se așază cu grijă pe un vas plat. Cepele se 
toacă și se călesc împreună cu uleiul. Brânza tofu se rade pe răzătoarea 
mare. Se pregăteşte un vas rotund pentru cuptor, de cca 2,5 1. Se 
unge cu puţin ulei. 

Într-un castron mare, se amestecă orezul, ceapa și tofu și se omo- 
genizează bine. Compoziţia se pune în vasul pregătit. Se netezește 
cu o lingură. Apoi se iau, cu grijă, bucheţele de conopidă și se introduc 
în compoziţie cu cotorul în jos și inflorescența sus. Bucheţelele se 
înfig în compoziţie pe margini, circular, iar apoi ceea ce rămâne, în 
centru. Se dă vasul la cuptor cca 20 minute. 

Când se servește, mâncarea arată foarte frumos, prin secționare 
se văd frumos bucheţelele de conopidă. 


PREPARATE DIN ROȘII 


138. ROȘII UMPLUTE CU SALATĂ DE VINETE 


8 roșii potrivite, 200 g salată de vinete gata preparată, 
] salată creată mică 


Salata verde creață se desface în frunze, se spală bine și se pune 
la scurs în strecurătoare. Roșiile se spală, se lasă puțin la zvântat. 
Apoi li se taie un căpăcel cu ajutorul unui cuţit cu zimţi și li se 
scoate cu grijă miezul, lăsând un perete de cca ! cm. Miezul roșiilor 
se pasează bine şi se amestecă cu salata de vinete. Cu această 
compoziţie se umplu roșiile, punându-li-se la loc capacul. Pe un 
platou, se așază frunzele de salată creață pe care apoi se vor așeza 
roşiile umplute. 


139. ROȘII UMPLUTE CU TOFU 


8 roșii potrivite, 200 g tofu, 3 cătei usturoi, 2-3 frunzulițe 
de busuioc 


Roșiile se spală, se lasă puţin la zvântat. Apoi li se taie un capăcel 
cu ajutorul unui cuțit cu zimţi și li se scoate cu grijă miezul, lăsând 
un perete de cca | cm. Miezul roșiilor se pasează bine și se amestecă 
cu brânza tofu rasă, usturoiul pisat şi busuiocul tocat fin de tot. Cu 
această compoziţie se umplu roșiile, punându-li-se la loc capacul. 


140. ROȘII COAPTE 
l kg roșii potrivite, 3 cepe, l ling. ulei, 1 l-tă sare 


Se spală legumele. Se pregăteşte un vas Jena pentru cuptor, care 
se unge cu ulei. 

Roșiile se taie în două, apoi felii care se așază uniform în vasul 
Jena. Cele 3 cepe se taie în formă de floare (adică se crestează de 
5-6 ori într-o direcţie, apoi în cealaltă direcţie, dar nu de tot, ci lăsân- 
du-se la bază cam | cm netăiat). După ce s-au crestat astfel, cepele 
se așază în 3 locuri diferite în vas, între roșii. Se dă vasul la cuptor, 
încălzit în prealabil. Roşiile și ceapa lasă o zeamă foarte gustoasă. 
Prin coacere, devin foarte gustoase. După 20-30 minute, se scoate 
vasul afară din cuptor, se presară sarea şi se mai pune 5 minute în 
cuptor. La sfârșit, trebuie să fi rămas încă suficientă zeamă. 

Roșiile pregătite astfel se servesc cu fasole bătută, linte bătută, 
mazăre uscată bătută sau cartofi piure. 


PREPARATE DIN VINETE 


Vinetele sunt legume foarte grele pentru stomac, dar mai ales 
pentru ficat și vezica biliară. Persoanele care au probleme de sănătate 
de acest fel, este bine să nu le consume. 

Chiar şi oamenii sănătoşi este indicat să le consume mai rar. 

Vinetele prăjite în ulei sunt foarte toxice! A se evita! 


141. SALATĂ DE VINETE 


1 kg vinete, 1 dovlecel mic, 100 ml ulei, ] l-tă sare, ] ceapă 


Se aleg vinete bine coapte, de mărime mijlocie, de consistență 
potrivită-tare, să nu fie prea tari, căci atunci nu sunt bine coapte. Se 
coc pe tablă, pe aragaz, sau, şi mai bine, direct pe flacără. Se întorc 
pe toate părțile, până se coc uniform. De îndată ce sunt gata, se iau 
una câte una de pe foc şi se curăţă fierbinți, miezul care se scoate 
din ele cu lingura de lemn punându-se pe un tocător de lemn care se 
aşază puțin înclinat pe o tavă cu pereţi mai înalți, lăsându-se astfel 
câteva ore pentru a se scurge bine zeama toxică din ele. 

După ce s-au scurs, vinetele se toacă bine cu cuțitul de lemn, 
special pentru vinete. Se așază într-un castron vinetele tocate, se 
adaugă ceapa tocată fin și apoi uleiul, turnându-se treptat și 
amestecându-se continuu. Se poate adăuga şi un dovlecel mic, curățat 
de coajă şi fiert 15 minute, după ce a fost bine pasat și s-a răcit. La 
sfârșit se pune sare. 

Salata de vinete se serveşte cu roşii tăiate rondele, aşezate frumos 
în fiecare farfurie în care s-a pus salată de vinete. Se mai poate servi 
cu salată de ardei copți cu sos de roșii. 


142. SALATĂ DE VINETE CU MAIONEZĂ DE SOIA 


Sunt necesare aceleași cantități ca la salata de vinete şi 
se prepară în acelaşi mod, cu deosebirea că în loc de ulei se 
adaugă 100 g maioneză de soia. 


143. MUSACA DE VINETE 
2-3 vinete mici şi lunguiete, 4 cepe mari, 8 ardei (divers 
colorati dacă se poate), 6 roșii, 2-3 ling. ulei, 1 l-tă sare 


Vinetele crude se curăţă de coajă, se spală și se taie transversal 
feliute subţiri de 2-3 mm. Aceste feliute trebuie stoarse bine de zeama 
pe care o conţin, deoarece este foarte toxică (se storc fie între palme, 
ori prin presare între două tocătoare de lemn). 


Cepele şi ardeii, după ce au fost spălaţi şi curăţaţi, se taie trans- 
versal, feliute subțiri. Roşiile se taie rondele. Fiecare din aceste le- 
gume, după ce au fost pregătite, se așază în vase separate, deci vom 
avea 4 vase: unul cu vinete, unul cu ardei, unul cu ceapă şi unul cu 
roşii. 

Se ia vasul pentru cuptor, în care se va face musacaua, un vas 
suficient de adânc — 8-10 cm — şi i se ung pereţii cu 1-2 ling. ulei, 
apoi se aşază alternativ câte un strat de legume, în ordinea: vinete, 
ceapă, ardei şi roşii. Se repetă acest lucru de 3 ori. Ultimul strat să 
fie de roşii. 

În zeama pe care au lăsat-o legumele, care se adună toată într-un 
Singur vas, se pune sarea şi restul de ulei. Se amestecă bine și se 
toarnă peste compoziţia din vas. Se pot pune şi mirodenii, după 
dorință, cel mai bine se pretează cimbrul, eventual se înfige o crenguță 
uscată în compoziţie, care, la sfârşit se va scoate şi se va arunca. 
Vasul se dă la cuptor, bine încălzit dinainte, la foc mic. Musacaua 
este gata în cca 60 minute. 


144. MÂNCARE DE VINETE CU ARDEI LA CUPTOR 
2-3 vinete potrivite, | kg ardei grași (sau gogoşari), 5-6 
roşii, 3 cepe, 1 l-tă sare, 2-3 ling. ulei, 5-6 cătei usturoi 


Vinetele se coc pe o tablă sau direct pe flacăra aragazului. Se 
curăţă şi se lasă la scurs. 

Între timp, se coc şi ardeii, se curăţă, tăindu-se sau rupându-se 
fâşii. Se pun într-un vas. 

Roșiile se taie rondele. Cepele se curăță, se spală, se taie fideluţă 
şi se călesc 1-2 min. Se pun pe o farfurie. 

Când sunt gata vinetele, după ce s-au scurs bine, se ia un vas 
pentru cuptor, o cratiţă sau un vas Jena, suficient de înalt, și se pun 
în el straturi alternative din legumele pregătite cum s-a arătat mai 
sus. Ultimul strat va fi de roşii. Din usturoi, care se pisează, se face 
cu sare, ulei și cca. 100 ml apă un mujdei care se toarnă peste le- 


gume. Se dă cratiţa la cuptor, unde se lasă, la foc mijlociu, cca. 30 
minute. Este o mâncare foarte gustoasă. 


145. TOCĂNIȚĂ DE VINETE 


2 vinete mijlocii, 3 cepe, 2 morcovi, 5 cătei usturoi, 3 roșii, 
3 ardei, 2 ling ulei, 1 l-tă sare, 1 leg. verdeață 


Se curăţă şi se spală legumele. Vinetele se curăţă de coajă, se taie 
rondele, iar apoi bucăţi mici de tot. Acestea se vor introduce 5 minute 
în apă clocotită, după care se scurg și se storc bine, zeama respectivă 
aruncându-se (este vătămătoare). 

Cepele se taie fideluță, ardeii felii subțiri, roşiile şi morcovii 
rondele, iar căţeii de usturoi se mărunțesc. 

Într-o cratiţă se pun la călit ceapa, ardeii şi usturoiul, iar după 2 
minute, se adaugă vinetele şi roşiile. Se lasă să se înăbușe 2-3 minute. 
Se amestecă. Se toarnă apoi peste legume apă clocotită, cât să le 
acopere cu 2-3 cm. Se lasă să fiarbă la foc mic 15 minute. La sfârşit, 
se adaugă sarea şi verdeaţa tocată mărunt şi se amestecă bine. Se 
opreşte focul. 


146. MÂNCARE DE VINETE CU SOIA TEXTURATĂ (iarnă) 


100 g soia texturată (cubulete), 250 g vinete coapte, 
congelate, 250 g gogoșari/ardei congelati sau 1 ling. boia 
de ardei dulce, 3 cepe mari, 3 ling ulei, 1 l-tă sare, 1⁄2 l-tă 
cimbru, ] foaie dafin, 250 ml suc de roşii 


Soia texturată se pune la fiert în apă clocotită împreună cu foaia 
de dafin şi se lasă să fiarbă 15 minute la foc mic. Apoi se scurge de 
zeamă. 

Cepele se curăţă, se spală şi se taie solzişori. Apoi se înăbușe 
împreună cu gogoşarii şi uleiul până se înmoaie bine (cca 5 min.). 
Se adaugă şi vinetele, după ce au fost puţin mărunțţite, apoi cubuleţele 
de soia, sarea, cimbrul şi sucul de roşii. Se mai lasă să dea 2-3 clocote 


şi se oprește focul. Este o mâncare foarte consistentă şi gustoasă. Se 
servește cu pilaf simplu de orez. 


147. VINETE PANE 
3 vinete mijlocii, ] ling. ulei, 1 l-tă sare, 4 l-tă mirodenii, 
5 cătei usturoi, 50 ml apă, 2 roşii, 5-6 feliute lămâie 


Vinetele se curăță de coajă cu un cuțit cu lama ascuţită și se taie, 
pe lungime, felii subțiri de 1 cm. Feliile se așază pe un tocător de 
lemn, iar deasupra acestuia se pune un alt tocător, care se presează 
cu putere pentru a stoarce bine zeama din vinete. (Se poate folosi 
orice altă metodă de presare, important este a se îndepărta zeama 
vătămătoare din vinete). 

Feliile se cufundă apoi 1 minut într-un vas cu apă clocotită. Se 
scot din apă şi se așază pe o farfurie. În timp ce acestea se răcesc, 
într-un castronel se face un mujdei din căţeii de usturoi pisaţi bine, 
amestecați cu uleiul, sarea, mirodeniile şi apa. Cu acest mujdei se 
vor unge, cu ajutorul unei pensule alimentare, feliile de vinete, pe 
ambele părți şi se aşază pe grătarul cuptorului, acesta fiind aşezat 
peste tava mare de la aragaz. Se pune tava în cuptor — în partea de 
mijloc, iar în partea de sus grătarul cu vinetele, focul fiind mic. După 
cca 15 minute, se întorc pe partea cealaltă, iar când sunt gata, se 
scot cu grijă cu o paletă şi se așază pe un platou. Se ornează cu 
feliute de roşii şi/sau lămâie. Se servesc cu cartofi piure şi multă 
salată (vinetele sunt foarte grele pentru digestie, salata le atenuează 
oarecum efectul). 


148. SPAGHETE CU VINETE 
250 g spaghete, 2 vinete mijlocii, lunguiete, 3 cepe, 4 ardei, 
3-4 cătei de usturoi, ] legătură pătrunjel verde, 1 ling. ulei, 
1 L-ţă sare 


Spaghetele se fierb, se scurg bine, se clătesc cu puţină apă şi se 
așază pe un platou. 


Vinetele curățate de coajă se taie rondele foarte subțiri, se opăresc 
puțin şi apoi se storc bine. 

Cepele se taie fideluță, ardei felii subțiri şi se călesc împreună cu 
uleiul și puţină apă, adăugându-se apoi şi vinetele şi căţeii de usturoi 
tocați mărunt. La sfârşit, se adaugă sarea. Legumele înăbuşite se 
aşază peste spaghete pe platou, deasupra presărându-se pătrunjelul 
verde tocat fin. Se servesc de îndată. 


149. VINETE UMPLUTE 


4 vinete mici, 50 g paste făinoase scurte, | ceapă mare, 
3 roșii, 2 ardei, !⁄2 l-tă oregano, Va l-tă boia de ardei dulce, 
1 Ltă sare, 2 ling ulei, ] cană suc de roșii 


Pastele făinoase se fierb şi apoi se scurg, bine, după care se clătesc 
cu puțină apă. 

Vinetele se spală bine şi se taie în două pe lungime. Apoi li se 
scoate cu grijă miezul, lăsând un perete de cca 1 mm grosime. Miezul 
vinetelor se toacă mărunt, se opăreşte 5 minute şi apoi se stoarce 
bine de tot. Cepele, ardeii şi roşiile se toacă, de asemenea, cât mai 
mărunt și se pun la călit cu uleiul și puțină apă, întâi ardeii, ceapa şi 
miezul de la vinete, iar la sfârşit, roşiile. Când s-au înmuiat bine, se 
răstoarnă într-un castron, se amestecă cu pastele făinoase, sarea, 
boiaua de ardei și oregano, şi cu această compoziţie se umplu 
vinetele. Se aşază cele 8 jumătăţi de vinete umplute într-un vas Jena 
pentru cuptor. Deasupra se toarnă sucul de roşii. Se lasă în cuptor 
cca 30 minute. Se servesc cu cartofi piure sau pilaf simplu de orez. 


150. RULOURI DIN VINETE CU OREZ ȘI LEGUME 


3 vinete mijlocii de formă lunguiată (cca 750 g), 1 pahar 
orez integral, 3 ardei, 2 morcovi, 2 cepe, 200 ml suc de roșii, 
] l-tă sare, 2 ling. ulei, 1/2 l-tă oregano, 1/2 l-tă boia de 
ardei dulce. 


Orezul se fierbe în 1,5 1 apă clocotită timp de 30 minute, apoi se 
scurge bine de zeamă. Ardeii, morcovii, ceapa se toacă foarte mărunt 
şi se călesc împreună cu uleiul, boiaua și oregano 2-3 minute. La 
sfârşit, se adaugă și sarea. Legumele călite se amestecă bine cu orezul. 

Vinetele se spală, li se îndepărtează cozile şi se taie în lungime 
felii subțiri de cca 0,5 cm. Se opăresc și apoi se storc bine. Pe fiecare 
feliuţă de vinete pregătită de pune câte 1 lingură din compoziţia de 
legume cu orez și se înfășoară, rezultând câte un mic rulou. Se 
continuă astfel cu toate feliile de vinete. Se așază rulourile cu grijă 
într-un vas Jena. Printre rulouri se toarnă cu grijă sucul de roșii. Se 
dă vasul la cuptor 20 minute. Se servesc calde. 


151. ARDEI UMPLUȚI CU VINETE 


12 ardei potriviti ca mărime, ] vânătă mare sau două 
mai mici (1/2 kg), 3 felii pâine neagră, 2 cepe muri, 1 cartof 
mare [iert în coajă, 1 l-tă sare, 3-4 ling. ulei, 2 căni suc de 
roşii, | leg. verdeață 


Vânăta se coace, se curăţă şi se lasă la scurs pe un tocător de 
lemn, aşezat înclinat pe o tavă. 

Cepele se toacă mărunt şi se călesc | minut. Cartoful, fiert, se 
curăţă de coajă şi se dă pe răzătoarea mare. Ardeii se spală şi li se 
scot cotoarele. Pâinea se pune la înmuiat în apă sau supă limpede de 
legume. Apoi se stoarce bine şi se fărâmiţează într-un castron 
suficient de mare. Se adaugă ceapa şi cartoful pregătite dinainte, 
vânăta tocată mărunt cu cuțitul de lemn, uleiul, sarea şi verdeata 
tocată fin. Se omogenizează bine. Cu această compoziţie se umplu 
ardeii, aşezându-se într-o tavă pentru cuptor, cu pereţi de 7-8 cm. 
Deasupra lor se toarnă sucul de roșii, în mod uniform. Se dă tava la 
cuptor 20-30 minute. Se servesc calzi. 


PREPARATE DIN ȘTEVIE 


152. STEVIE CU OREZ 
2 legături frunze de ştevie (cca. 20 frunze potrivite), 1 cană 
orez integral, 2 cepe, codite de ceapă verde de la 5 fire de 
ceapă, ] l-tă sare, 2 ling. ulei, 100 ml suc de roșii, ] l-tă boia 
de ardei dulce 


Orezul, bine ales şi spălat, se pune la fiert în 1,5 l] apă care 
clocotește. Între timp, se pregătesc legumele, se curăţă de cotoare și 
se spală. Frunzele de ştevie se opăresc 1 minut în apă clocotită. Se 
scurg, apoi și se toacă. Ceapa se toacă mărunt. Se căleşte 2-3 minute 
cu uleiul într-o cratiţă de cca 2 |, după care se pune deasupra sucul 
de roșii. Când a fiert orezul (după 30 min.), se răstoarnă peste ceapa 
călită, apoi se adaugă și sarea, boiaua, și la urmă ștevia tocată. Se 
amestecă bine. Se opreşte focul. 


153. MÂNCARE DE ȘTEVIE (I) 
7-8 legături de stevie , 3 cepe, 1 l-tă sare, 2 ling. ulei, ] cană 
supă de zarzavat strecurată, ] l-tă boia de ardei dulce 


Se curăţă și se spală legumele. Ştevia se opăreşte 1 minut în apă 
care clocotește. Se scurge bine și se toacă mărunt. Cepele se călesc 
2-3 minute într-o cratiţă de cca 1,5 1. Se adaugă sarea, boiaua de ardei 
şi ştevia tocată, amestecându-se. Treptat, se toamă supa de zarzavat, 
care trebuie să fie în clocot. Se lasă să mai dea un clocot împreună, 
apoi se oprește focul. Se serveşte cu chifteluţe, droburi etc. 


154. MÂNCARE DE ȘTEVIE (II) 
7-8 legături de ștevie, 3 cepe, 1 l-tă sare, 2 ling. ulei, | cană 


suc de roşii 


Se curăţă și se spală legumele. Ștevia se opăreşte 1 minut în apă 
care clocotește. Se scurge bine și se toacă mărunt. Cepele se curăţă, 


se călesc 2-3 minute într-o cratiţă de cca 1,5 l. Se adaugă sarea și 
ştevia tocată, amestecându-se. Apoi, se adaugă sucul de roșii. Se 
lasă să dea un clocot, apoi se oprește focul. Se serveşte cu chifteluțe, 
cârnăciori, droburi. 


155. RULOURI DIN STEVIE 
20-30 frunze de ştevie (mărime potrivită-mare), 2 cepe 
mari, 200 g ciuperci fierte, tocate (sau 100 g pastă de soia), 
5-7 căţei de usturoi, ] l-tă boia de ardei dulce, 1 l-tă, sare, 

2 ling. ulei, 50 g pesmet 


Frunzele de ștevie se opăresc doar scufundându-le în apă clocotită 
şi scoțându-le imediat. Cepele se toacă fin și se călesc 1-2 minute. 
Usturoiul se pisează. 

Într-un castron, se pun ciupercile, ceapa călită, usturoiul pisat, 
boiaua, sarea, uleiul și pesmetul. Se amestecă bine. Din compoziția 
rezultată se ia cu lingura și se așază pe capătul fiecărei frunze de 
şevie. Apoi, frunza se rulează frumos. Rulourile astfel obținute se 
aşază într-o tavă care se dă la cuptor, încălzit dinainte, cca 10 minute, 
la foc mic. Se servesc calde. Sunt delicioase. 


PREPARATE DIN BROCCOLI 


156. BROCCOLI CU CARTOFI 
4 kg broccoli, 8 cartofi , 2 ling ulei, 1 l-tă sare, 1 leg. 
pătrunjel, 100 g tofu (brânză de soia), 100 g suc de roșii, 
2 cepe 


Se curăţă și se spală legumele. Cartofii se taie în jumătate, pe 
lungime, apoi feliuţe subţiri. Broccoli se desface buchețele mici sau 
se taie bucăţi mici. Se fierb împreună 5 minute în apă cât să le acopere 
doar. Se scurg apoi de zeamă, care se păstrează. Se unge un vas 
Jena cu uleiul și se pun în el legumele intercalate frumos. Deasupra 


se toarnă zeama în care au fiert. După ce au fiert înăbuşit cca 20 
minute în cuptor, se presară deasupra lor tofu bucăţi mici, pătrunjelul 
tocat fin și la urmă se toarnă sucul de roșii. Se mai lasă să fiarbă 5 
minute apoi se oprește focul și se scoate vasul din cuptor. 


157. BROCCOLI CU SOIA TEXTURATĂ 


2 tulpinite de broccoli (cca 500 g), 100 g soia texturată — 
cubuleţe, 3 cepe mari, 5-7 căţei usturoi, 1 l-tă sare, 3 roşii 
mari Sau 150 ml suc de roşii, 2 ling. ulei, 1 leg. verdeară, 1 l-tă 
boia de ardei dulce, 1 crenguță cimbru, 1 foaie dafin 


Cubuleţele de soia texturată se pun la fiert împreună cu cimbrul 
și dafinul în apă clocotită cca 15 minute. Apoi se scurg de zeamă 
(care se aruncă) şi se pun într-un vas. 

Se curăţă și se spală legumele. Broccoli se desface în buchețele 
mici. Cepele se toacă mărunt și se călesc 2-3 minute. Li se adaugă 
apoi roşiile tăiate feliute subţiri. Se mai lasă cca 2 minute, 
amestecându-se continuu. Apoi se adaugă bucheţelele de broccoli, 
cubuleţele de soia și apă clocotită cât să le acopere cu 3-4 cm. Se 
lasă să fiarbă 20 minute, până se înmoaie broccoli. Cu 5 minute 
înainte de a opri focul se adaugă usturoiul pisat, verdeaţa tocată fin, 
sarea şi boiaua de ardei. 


PREPARATE DIN ȚELINĂ 


158. MÂNCARE DE ȚELINĂ 
1 țelină mare, 2 rădăcini pătrunjel, 2 morcovi, 1 ceapă, 
l ling. ulei, 1/2 l-tă rozmarin, 1⁄2 l-tă sare, 250 ml suc de roșii 


Se spală legumele. Telina se taie cubuleţe, pătrunjelul și morcovii 
rondele, iar ceapa solzișori. Se pun într-un vas pentru cuptor. Sarea, 
rozmarinul, uleiul se amestecă cu sucul de roşii şi se toarnă peste 
legume. De asemenea, se mai toarnă cca 200 ml apă clocotită. Se dă 


vasul la cuptor. Se lasă să fiarbă înăbuşit 30 minute la foc mic. Se 
serveşte caldă, cu pilaf de orez sau hrișcă, sau cu cartofi natur. 


159. ȚELINĂ CU MĂSLINE LA CUPTOR 


1 telină mare, 1 ceapă, 100 g măsline, 2-3 ling. suc de 
lămâie, ] ling coajă rasă de lămâie 

Se curăță telina, se spală și se taie feliute subțiri. Se căleşte într-o 
cratiţă, stropindu-se cu puţină apă. Se adaugă apoi ceapa, tăiată 
solzişori. Se toarnă apoi deasupra apă clocotită cât să acopere legumele 
cu 3-4 cm şi se lasă să fiarbă la foc mic 20 minute. Se amestecă din 
când în când. Se oprește focul. Se adaugă în mâncare măslinele, coaja 
rasă de lămâie și sucul de lămâie. Se dă apoi la cuptor 10 minute. Se 
rumenește frumos. Se serveşte cu cartofi piure şi salate. 


160. ȚELINĂ CU OREZ 


] țelină mijlocie, 2 cepe, ] pahar orez integral, 2 l-tă 
sare, 2 ling. ulei, 1 morcov, l leg. pătrunjel verde 


Orezul, ales şi spălat, se pune la fiert în 1,5 l apă clocotită. Este 
gata în 35 minute. 

Se curăță şi se spală legumele. Țelina și ceapa se taie feliuțe subțiri, 
iar morcovul se rade pe răzătoarea mică. Se pun la fiert într-un litru 
de apă clocotită. Se fierb înăbuşit, la foc mic de tot. Când sunt gata, 
se adaugă orezul care a fiert între timp, uleiul, sarea, iar la urmă de 
tot pătrunjelul verde, tocat fin. Se amestecă bine şi se opreşte focul. 
Se serveşte cu salate acrişoare. 


161. MÂNCARE DE ȚELINĂ CU CIUPERCI 


3-4 teline potrivite (aproximativ ⁄2 kg), 1 cutie/borcan 
ciuperci (cca. 300 g), 2 ling ulei, ] ceapă mare sau 2 mici, 
100 ml suc de rotii sau 2 roții, 2 l-tă boia de ardei iute, 
2 l-tă sare, 1] leg. de pătrunjel 


Se curăţă și se spală legumele. Ţelina se taie cubuleţe de cca 
2 cm. Ceapa se toacă mărunt și se pune într-o cratiţă la călit cu uleiul 
şi puțină apă. După 1-2 minute, se adaugă telina pregătită şi ciupercile, 
după ce au fost bine clătite. Se adaugă și boiaua de ardei și se 
amestecă bine. Se călesc împreună 2-3 minute. Se toarnă apoi 
deasupra lor apă clocotită, cât să le acopere cu 1-2 cm. Se lasă să 
fiarbă înăbuşit 10 minute, timp în care se amestecă din când în când. 
Se pune sarea, sucul de roșii (dacă se folosesc roșii, acestea se taie 
feliute și se adaugă înainte de a turna apa clocotită), se amestecă 
bine, se presară pătrunjelul verde tocat fin și se oprește focul. 


PREPARATE DIN MĂCRIS 


162. PIURE DE MĂCRIȘ 
300 g măcriş, 8 cartofi (cca 750 g), 2 ling. ulei, 1 l-tă 
sare, 1 ling. zacuscă 


Cartofii se curăţă, se spală și se pun la fiert. În 25 minute sunt 
gata. 

Între timp, se alege măcrişul, se curăţă, codițele lăsându-se, se 
spală bine și se opărește | minut în apă fiartă. Se scurge imediat şi 
se pasează bine cu mixerul. 

Între timp, cartofii au fiert, se scot din zeamă, care nu se aruncă, 
şi se pasează bine. Se amestecă cu măcrișul pregătit înainte, zacusca, 
uleiul şi sarea. Se mai adaugă cca 50 ml zeamă de la cartofi şi se 
amestecă bine. Se servește de îndată cu salată verde. Este un deliciu. 
Foarte bogat în vitamina C. 


PREPARATE DIN ARDEI 


163. TOCĂNIȚĂ DE ARDEI 
l] kg ardei diferite culori — cei mai mulți roșii, 3-4 cepe 
mari, 3-4 roşii, ] l-t sare, 1-2 ling. ulei 


Se curăţă și se spală legumele. Ardeii se taie feliuţe subțiri, trans- 
versal. Ceapa se taie fideluță. 

Se pun într-o cratiţă pe foc și se călesc cu uleiul și puțină apă. Se 
amestecă bine. După 5 minute, se toarnă deasupra lor apă (sau supă 
de zarzavat strecurată, cel mai bine) cât să acopere legumele cu 2-3 
cm. Se lasă să fiarbă la foc mic, înăbuşit, cca 20 minute. Se amestecă 
din când în când. Apoi se adaugă roşiile tăiate rondele. Se mai lasă 
5 minute. La sfârșit, se adaugă sarea. Este o mâncare foarte gustoasă 
care se serveşte cu fasole bătută, mazăre bătută, linte bătută sau 
cartofi piure. 


164. ARDEI UMPLUȚI CU SOIA 


12 ardei potriviti, | pahar orez integral (cca 150 g), 
4 cepe, 2 morcovi, ] cană pastă de soia (vezi cap. 1), 3 ling. 
ulei, ] leg. pătrunjel verde, 1 l-tă sare, 300-400 ml suc de roșii 


Se curăţă și se spală legumele. Ardeilor li se scot cu grijă cotoarele. 
Cepele se toacă mărunt și se călesc 2-3 minute împreună cu morcovul 
ras pe răzătoarea mică, cu uleiul și puțină apă. 

Orezul se alege, se spală şi se pune într-un castron. Se adaugă 
ceapa și morcovul călit, pasta de soia, pătrunjelul verde tocat mărunt 
și sarea. Se amestecă bine. Cu această compoziţie se umplu ardeii, 
îndesându-se bine. Fiecăruia i se pune câte un capac (din diferite 
legume: rondele de morcovi, dovlecei, frunze de varză etc.). Se aşază 
într-o cratiţă, în picioare, toți ardeii. Deasupra lor se toarnă apă 
clocotită, cât să-i acopere cu 5-6 cm. Se pun la fiert, sub cratiţă 
punându-se o tablă pentru a nu se prinde. După cca 20 minute, se 


toarnă deasupra sucul de roşii. Se mai lasă cca 15 minute şi se opreşte 
focul. Se pot da şi la cuptor (în loc de a-i fierbe deasupra pe aragaz), 
fiind chiar mai bine. 


165. ARDEI UMPLUȚI CU CIUPERCI 


Se pregătesc la fel ca ardeii umpluti cu soia, doar că în 
loc de pastă de soia se vor folosi ciuperci, 1/2 kg ciuperci 
tocate mărunt şi călite împreună cu legumele (sau l cutie/ 
borcan de cca 300 e). 


166. ARDEI UMPLUȚI CU NUCI 


Se pregătesc la fel ca ardeii umpluti cu soia, doar că în 
loc de pastă de soia se vor folosi 3 linguri de nuci pisate. 


167. GOGOȘARI UMPLUȚI 


8 gogosari roşii (sau 8ardei graşi roşii), 3 cepe, 2 morcovi, 
] telină potrivită, ] cană pastă de soia (Vezi secțiunea Paste, 
pateuri), 7150 g orez integral, 2 ling ulei, 1 l-tă sare, 1 l-tă 
busuioc pisat, 1 leg. pătrunjel verde, 300 ml suc de roşii 


Se pregătesc legumele, se curăță, se spală. Morcovii şi țelina se 
rad prin răzătoarea mică. Ceapa se toacă mărunt şi, împreună cu 
morcovul şi telina, se călesc în ulei 2-3 min. Orezul se alege, se 
spală. Într-un castron se amestecă orezul, legumele călite, pasta de 
soia, sarea, busuiocul şi pătrunjelul verde tocat fin. 

Gogoşarii se pregătesc astfel: se spală bine, cu codițe cu tot, care 
se păstrează, nu se îndepărtează. Apoi, li se taie un capac în partea 
superioară, cam de | cm înălțime (capacul va avea şi codiţa 
gogoşarului). Interiorul se curăță de seminţe şi cotor. Fiecare gogoşar 
se umple luând cu lingura din compoziţia pregătită şi îndesând bine. 
Apoi se pune cu grijă capacul. 


Gogoșarii astfel pregătiți se așază într-un vas pentru cuptor. 
Deasupra lor se toarnă încet apă clocotită, cât să-i acopere doar. Se 
dă vasul la cuptor, la foc mijlociu, cuptorul fiind bine încălzit dinainte. 
După 20 minute de clocotit, se adaugă și sucul de roșii. Se mai lasă 
15 minute și se oprește focul, vasul se scoate din cuptor, i se pune 
capacul. În loc de orez, se poate folosi secară. 


168. ARDEI UMPLUȚI — DECOR (|) 
4 ardei graşi, 200 g pate de soia, 2 roşii, 50 g măsline 


Se prepară cu 3 ore înainte de servire. 

Ardeii se spală, li se scot cotoarele şi se umplu cu pate de soia, în 
varianta dorită. Se îndeasă bine compoziţia cu o linguriţă, cu grijă 
pentru a nu străpunge pereții. Se pun într-un vas acoperit și se dau la 
rece 2-3 ore. Pentru a se servi, se scot din frigider și se taie, cu 
ajutorul unui cuțit cu lamă foarte fină și ascuţită, felii de-a latul — cu 
grosimea de | cm, care se așază pe un platou. Se ornează cu feliuțe 
de roșii şi măsline. Sunt foarte aspectuoase. 


169. ARDEI UMPLUȚI — DECOR (II) 


4 ardei grași, diferit colorați, 200 g tofu, 50 ml supă le- 
gume, l l-tă sare, 1⁄2 l-tă boia de ardei, ] leg. pătrunjel verde, 
2 cepe, 10-12 măsline 


Se începe pregătirea lor cu câteva ore înainte de servire. Ardeii 
se spală și li se scot cotoarele. Tofu se pasează bine, se amestecă cu 
ceapa tocată fin, sarea, boiaua de ardei și cca 1 ling. pătrunjel verde 
tocat fin și, la nevoie, se adaugă puțină supă de legume, limpede. 
Compoziţia trebuie să fie solidă, nu trebuie să curgă. Se amestecă 
bine. Cu această compoziţie se umplu ardeii. Se pun într-un vas, se 
acoperă și se pune vasul în frigider cca 2 ore. Se scot apoi și, cu un 
cuțit bine ascuţit, se taie felii — transversal, cu grosimea de | cm, 
care se așază pe un platou. Se ornează cu măsline și frunzulițe de 
pătrunjel verde. 


PREPARATE DIN GULII 


170. GULII UMPLUTE 
8 gulii potrivite, 3 cepe, 2 morcovi, 1 țelină mică, ] pahar 
mic orez integral (cca 150 g), 200 g pastă de soia, 1 l-tă 
sare, 2 ling. ulei, 200 ml suc de roşii 


Orezul se alege, se spală și se pune la fiert în 1,5 1 apă. Se lasă să 
fiarbă 20 minute. 

Se curăţă și se spală legumele. Guliilor li se scoate cu grijă miezul, 
lăsându-li-se pereţi de cca 1 cm grosime. (Din miezul scos se va 
face o supă). Morcovii și telina şi se dau pe răzătoarea mare. Ceapa 
se toacă mărunt. 

Într-o cratiţă, se pun la călit, cu uleiul și puțină apă, ceapa, 
morcovii şi telina. Se lasă 2-3 minute, amestecându-se continuu. 

Orezul fiert se va amesteca cu legumele călite, pasta de soia (vezi 
secțiunea Paste, pateuri), sare şi ulei. Cu acest amestec se umplu cu 
grijă guliile. Li se pune un capac din diferite legume (ardei, morcov, 
țelină, frunze de varză). Se pun într-o cratiţă, se toarnă deasupra apă 
clocotită, cât să le acopere, și 200 ml suc de roșii. Se dă vasul la 
cuptor şi, după ce începe să clocotească, se lasă să fiarbă încet cca 
15 minute. Se servesc calde. 

În loc de pastă de soia, se pot folosi şi alte umpluturi: ciuperci, 
nuci pisate. 


PREPARATE DIN VARZĂ 


171. VARZĂ CU OREZ 


] cană orez, 1 varză mijlocie, 3-4 cepe, 1 ling. boia de 
ardei dulce, 250 ml suc de roșii, 2-3 ling. ulei, ] l-t sare, 
] crenguță cimbru 


Orezul se alege, se spală și se pune la fiert în 1,5 1 apă. Se fierbe 
30 minute. 


Între timp se pregătesc legumele, se curăță și se spală. Cepele se 
toacă mărunt, de asemenea varza, şi să călesc împreună cu uleiul 
3-4 minute, amestecându-se bine. Se adaugă sarea, boiaua, sucul de 
roşii și apoi orezul fiert (mai are puţină zeamă). Se amestecă bine și, 
după 2 minute, se înfige crenguţa de cimbru, se opreşte focul şi se 
pune capacul. 


172. VARZĂ CU ȚELINĂ LA CUPTOR 
] varză potrivită, 1] telină potrivită, ] ceapă mare, 1⁄2 l-tă 
sare, ] l-tă cimbru pisat, 2 ling. ulei, ] cană suc de roșii 


Se curăţă şi se spală legumele. Ceapa se toacă mărunt și, de 
asemenea, varza. Telina se taie cubuleţe mici. Se amestecă bine toate 
ingredientele, iar compoziţia rezultată se pune într-un vas pentru 
cuptor, cu pereţi înalţi de 7-10 cm. Se dă la cuptor, cca 20-30 minute. 


173. VARZĂ CĂLITĂ 
1] varză mare, 4 cepe, 1 l-tă sare, | frunză dafin, 2-3 ling. 
ulei, ] cană suc de roşii, 1 l-tă boia de ardei dulce, ] l-tă 
cimbru pisat. 


Se curăţă şi se spală legumele. Cepele şi varza se toacă mărunt și 
se pun la călit într-o cratiţă suficient de mare împreună cu uleiul. Se 
amestecă bine. Se adaugă sarea, boiaua de ardei şi cimbrul. Se mai 
lasă 1-2 minute. Se toarnă apoi sucul de roșii și 100 ml de apă 
clocotită. Se pune și frunza de dafin și se lasă să fiarbă încet cca 10 
min. Se servește cu chifteluţe, droburi sau cu mămăliguță. 


174. VARZĂ CU TĂIȚEI 


] varză potrivită (cca 1 kg), 400 g tăitei sau alte paste 
făinoase (melcișori, spirale), 3 cepe, 1 lingură boia de ardei 
dulce, %2 l-tă cimbru pisat, 250 ml suc de roşii, ] l-tă sare, 
2 ling. ulei 


Pastele făinoase se pun la fiert în apă care clocotește. Sunt gata în 
10 minute. Se scurg și se clătesc cu puţină apă rece, pentru a nu se 
lipi între ele. 

Se curăță și se spală legumele. Cepele și varza se toacă mărunt și 
se pun la călit într-o cratiţă suficient de mare împreună cu uleiul. Se 
amestecă bine. Se adaugă sarea, boiaua de ardei și cimbrul. Se mai 
lasă 1-2 minute. Se toarnă apoi sucul de roșii și 100 ml de apă 
clocotită. Se lasă să fiarbă încet cca 5 minute, apoi se pun și pastele 
făinoase, se amestecă bine și se oprește focul. Se poate servi caldă 
sau rece. 


175. VARZĂ CU TĂIŢEI ȘI ARAHIDE 
Se pregăteşte la fel ca Varza cu tăiței, doar că se adaugă, 
pentru un aport caloric mai substantial, la sfârșit, cca 50 g 
arahide rumenite în cuptor şi tocate mărunt, şi se amestecă 
bine. 


176. SARMALE CU NUCI 


20 foi de varză, 1 cană orez, 2 morcovi, 1 țelină mijlocie, 
4 cepe, ] leg. verdeată, ] l-tă sare, 2 ling. ulei, 1 foaie dafin, 
1] crengută cimbru, 2 linguri nuci pisate, 1] cană suc de roşii 


Foile de varză, cât mai subţiri, se opăresc, se scurg și se pun pe o 
farfurie întinsă. 

Orezul se alege și se spală bine. Legumele se curăță și se spală. 
Morcovii şi telina se dau pe răzătoarea mică. Cepele se toacă mărunt. 
Apoi se pun la călit într-o cratiţă, împreună cu morcovul și telina, 
timp de 2-3 minute. 

Într-un castron, se pun orezul, ceapa, morcovul și telina, sarea, 
verdeața tocată, nucile pisate și se amestecă bine. Cu această 
compoziţie se umplu sarmalele, care se învelesc cu grijă, rulându-se 
bine capetele pentru a nu ieși afară compoziţia. Se pun într-o cratiţă. 


Deasupra lor se toarnă apă clocotită, cât să le acopere cu cca 5 cm. 
Se pun, de asemenea, foaia de dafin și crenguţa de cimbru. Se pun 
să fiarbă deasupra pe aragaz, acoperite, şi cu o tablă sub cratiţă pentru 
a nu se prinde, sau se pot da la cuptor. După cca 20 minute de 
clocotit, se toarnă deasupra sucul de roșii și se mai lasă să fiarbă 
încet 15 minute. Se servesc calde. Sunt delicioase cu mămăliguţă. 


177. SARMALE CU CIUPERCI 


Se pregătesc la fel ca sarmalele cu nuci, doar că, în loc 
de nuci, se folosesc cca 300 g ciuperci fierte, tocate mărunt, 
care se încorporează în compozitia pentru umplut. 


178. SARMALE CU SOIA 


Se pregătesc la fel ca sarmalele cu nuci, doar că, în loc 
de nuci, se foloseşte 1] cană pastă de soia (Vezi capitolul 
Paste, pateuri) care se încorporează în compoziția pentru 
umplut. 


179. SARMALE CU SOIA TEXTURATĂ (GRANULE) 


Se pregătesc la fel ca sarmalele cu nuci, doar că, în loc 
de nuci, se folosesc 100 g soia texturată granule, fierte 15 
minute împreună cu mirodeniile, după care se scurg de zeamă 
şi se încorporează în compozitia pentru umplut. 


180. SARMALE CU NĂUT 


Se pregătesc la fel ca sarmalele cu nuci, doar că, în loc 
de nuci, se foloseşte ] cană pastă de năut, care se 
încorporează în compozitia pentru umplut. 


PREPARATE DIN PRAZ 


181. MÂNCARE DE PRAZ CU MĂSLINE 
1] kg praz, 2 ling. ulei, 1 cană suc de roşii, ] foaie dafin, 
200 e măsline, 2 ling. făină, ] leg. pătrunjel verde 


Se curăţă și se spală prazul, apoi se taie bucăţi de cca 2 cm. Se 
căleşte 1-2 minute cu uleiul, la nevoie adăugându-se puţină apă. Se 
pune apoi prazul astfel călit într-un vas lat pentru cuptor (un vas 
Jena plat, o tavă, o cratiţă). Se presară şi măslinele. Din făină, în 
care se încorporează puţin câte puţin sucul de roşii pentru a nu se 
face cocoloaşe, se face un sos care se toarnă peste praz. (Se folosește 
toată cantitatea de suc de roşii pentru acest sos). Se pune în vas şi 
foaia de dafin. Se dă vasul la cuptor, unde se lasă 15-20 minute. La 
sfârşit, se presară pătrunjelul tocat fin. 


182. TOCĂNIȚĂ DE PRAZ CU MĂSLINE 
8 fire de praz, 1-2 cepe, 1-2 ardei roşii (sogoșari) (se 
poate folosi pastă de gogoșar conservat pentru iarnă), ] telină 
mică, 2 ling. ulei, 200 g măsline, 400 ml suc de roşii (sau 
200 ml suc de roşii şi 200 ml supă de zarzavat strecurată) 


Se curăţă şi se spală legumele. Ceapa și ardeii se toacă mărunt, 
prazul se taie rondele de cca 2 cm grosime, iar telina se taie cubuleţe 
mici. Legumele pregătite astfel se călesc 2-3 minute. Se adaugă apoi 
măslinele şi sucul de roșii şi se lasă să fiarbă încet cca 10 minute. 
Tocăniţa se serveşte cu pilaf de orez, spaghete sau cartofi piure. 


PREPARATE DIN SPANAC 


183. MÂNCARE DE SPANAC 
1 kg spanac, 2 cepe, 5-6 cătei usturoi, 2 ling. ulei, 1 l-tă 
sare, 2-3 ling. făină, 100 ml suc de roșii 


Spanacul se curăță de cotoare (codiţele se lasă!) şi se opărește 
timp de 1 minut în apă clocotită. Apoi se strecoară (zeama se 
păstrează) şi se pasează cu mixerul sau se toacă mărunt cu cuțitul. 
Din făină şi suc de roşii se face un sos gros. Cepele se curăță, se 
spală, se toacă mărunt şi se călesc împreună cu uleiul 2 minute într-o 
cratiţă. Se adaugă usturoiul pisat, sarea şi spanacul tocat. Deasupra 
lor se pune sosul de roşii cu făină. Se amestecă bine și se mai toarnă 
cca 200 ml din zeama în care a fiert spanacul. Se lasă să dea 1-2 
clocote, apoi se opreşte focul. Se serveşte cu chifteluțe, cârnăciori 
sau droburi. 


184. SUFLE DE SPANAC CU SOIA TEXTURATĂ 
] kg spanac, 2-3 cepe, 7 căţei usturoi sau 2 leg. usturoi 
verde, 200 ml suc de roșii, 1 l-tă sare, 2 ling ulei, 100 g soia 
texturată granule, 3-4 cartofi, e l-tă mirodenii (cimbru, 
busuioc pisat) 


Cartofii se fierb cu coajă, apoi se curăță şi se rad pe răzătoarea 
mare. Soia texturată se fierbe 15 min la foc mic, apoi se strecoară de 
zeamă. Spanacul, curățat şi spălat, se cufundă | minut în apă clocotită. 
Se scurge şi se toacă. Se păstrează | cană din zeama lui. Cepele și 
usturoiul tocate mărunt se călesc 2 minute. Apoi se amestecă într-un 
castron toate ingredientele pregătite. Compoziţia obținută se pune 
într-un vas pentru cuptor. Se dă vasul la cuptor, la foc potrivit. În 
cca 30 minute este gata. Se serveşte cu salată verde. 


185. PIURE DE SPANAC 
] kg spanac, 4 cartofi, 3 ling. ulei, 2 ling. zacuscă, 1 l-tă 
sare 
Se pregătesc legumele, se curăţă şi se spală. Spanacul se curăță 


de cotoare, codiţele lăsându-se. Se spală bine, frunză cu frunză. 
Cartofii se pun la fiert, tăiați în două. Separat, în altă cratiţă cu apă 


clocotită, se opăreşte spanacul 1 minut, apoi se strecoară și se pasează 
cu mixerul. 

Între timp, cartofii au fiert, se scot din zeamă și se face un piure, 
adăugându-se uleiul și sarea. Piureul de cartofi se amestecă cu 
spanacul şi cu cele 2 linguri de zacuscă. 

Piureul se serveşte cu chifteluţe și salate. 


186. SPANAC CU MAIONEZĂ 
1] kg spanac, 100 g maioneză de soia, 200 g tofu 


Spanacul se curăță de cotoare, se spală bine și se fierbe 1 minut. 
Apoi se scurge de zeamă, lăsându-se în strecurătoare cca 20 minute, 
ca să se scurgă și să se răcească bine. Se taie apoi în bucăţi de cca 2 
cm. Se pune într-un castron, se amestecă cu maioneza, iar deasupra 
se presară brânză tofu rasă. 


PREPARATE DIN MORCOVI 


187. SOTE DE MORCOVI 
I kg morcovi, 2 cepe, 1 ling. ulei, 1 ling. făină, 4⁄2 l-tă sare 


Morcovii se curăță, se spală și se taie rondele subţiri. Se pun 
într-o cratiţă și se călesc cu uleiul și puţină apă. După 2-3 minute, se 
adaugă ceapa tocată mărunt. Se mai lasă 1-2 minute. Se toarnă 
deasupra lor apă clocotită cât să-i acopere cu 2-3 cm. Se lasă să 
fiarbă înăbuşit 20 minute. Înainte de a opri focul, se toarnă peste 
morcovi un sos făcut din făina amestecată cu 2-3 linguri cu apă și 
sare. Se amestecă bine. După ce dă 2-3 clocote, se oprește focul. 


PREPARATE DIN URZICI 


188. PIURE DE URZICI 


l kg urzici, 2 ling. ulei, 2 cepe mari, 10 căţei usturoi, 
2-3 ling. făină, 1] l-tă sare 


Urzicile se aleg bine, se spală și se fierb câteva minute. Se strecoară 
(zeama se păstrează) și se pasează bine. Cepele se curăță, se spală, 
se toacă și se călesc 2-3 minute împreună cu uleiul. Se adaugă şi 
usturoiul pisat. Se pun apoi urzicile pasate şi cca. 200 ml din zeama 
în care au fiert. Se lasă să fiarbă încet, la foc foarte mic. Între timp, 
din făină şi puţină zeamă se face un sos gros, care se va încorpora în 
mâncare. Se amestecă bine pentru a nu se forma cocoloașe. Se mai 
dau câteva clocote, se adaugă sarea, amestecându-se continuu. Se 
oprește focul. Piureul se servește cald sau rece, cu mămăliguţă sau 
diverse droburi, chifteluţe. 


189. DROB CU URZICI 
I cană pastă de soia, 300 g ciuperci fierte, | cană piure 
de urzici, ]| cană orez fiert, 4 cepe mari, 2 legături ceapă 
verde, 2 legături usturoi verde, ] cană suc de roșii, ] pahar 
pesmet, | l-tă boia de ardei dulce, ] l-tă busuioc pisat, 3 linguri 
ulei, ] l-tă sare. 


Cepele se curăţă, se spală și se toacă mărunt. De asemenea, ceapa 
şi usturoiul verde. Se călesc 2-3 minute împreună cu ulei, la sfârșit 
adăugându-se şi ciupercile fierte în prealabil, tocate mărunt. Se 
opreşte focul. Se pun apoi într-un castron mare, adăugându-se pe 
rând celelalte ingrediente: pasta de soia (soia fiartă și pasată), piureul 
de urzici, orezul fiert, pesmetul, boiaua, busuiocul, sarea și sucul 
de roșii. Compoziţia trebuie să fie potrivită ca şi consistenţă. Se pune 
într-o tavă mare pentru cuptor (va rezulta o cantitate considerabilă, 
aproximativ 8 porţii). Se dă tava la cuptor şi se lasă aproximativ 45 
minute. Drobul se rumenește frumos. Se servește cald cu cartofi 
piure și salate de sezon. 


PREPARATE DIN SFECLĂ ROȘIE 


190. SFECLĂ UMPLUTĂ 


8 sfecle mici, ] hrean , ] l-tă sare, 3 ling. suc de lămâie, 
2 ling. ulei 


Se aleg sfecle rotunde, mici, cu diametrul de 5-7 cm. Se spală 
bine și se pun la fiert cu coajă cu tot, lăsându-se să fiarbă cca. 1 oră. 
Se scurg de zeamă și se lasă la răcit. Se curăță de coajă și se clătesc 
puțin cu apă. Fiecărei sfecle i se taie un capac în zig-zag și i se 
scoate miezul (peretele să fie gros de cca | cm). Miezul sfeclelor se 
rade pe răzătoarea mare și se amestecă apoi cu hreanul ras fin de tot, 
cu sarea, uleiul și sucul de lămâie. Cu această compoziție se umplu 
sfeclele, li se pune capacul și se așază pe un platou. În fiecare capac 
se poate înfige o frunzuliță de pătrunjel verde, ca decor. Se servesc 
cu preparate din legume, orez, droburi etc. 


PREPARATE DIN CIUPERCI 


Atenţie! A se folosi numai ciuperci pe care le cunoașteţi foarte 
bine, din surse sigure. 


191. PILAF CU CIUPERCI 


] cană orez integral, | cutie/borcan ciuperci (cca. 300 g), 
2 cepe, 2 ling. ulei, 2 l-tă sare 


Într-o cratiţă se pune la fiert 1,5 1 apă. Orezul se alege și se spală 
bine. Ciupercile se scot din cutie și se clătesc. Cepele se curăță, se 
toacă și se pun în cratița în care se va pregăti pilaful (o cratiţă de cca 
2 litri) înăbuşindu-se puţin cu 1-2 linguri de apă. Apoi se adaugă 
orezul, ciupercile, sarea și uleiul, se amestecă bine de tot (pentru că 
după aceea nu vom mai amesteca deloc) și se toarnă deasupra apa 
clocotită. Se lasă să fiarbă la foc mic, timp de 30 minute, cu capacul 
pus și puţin într-o parte, fără a se mai amesteca. Se oprește focul, se 


acoperă complet cu capacul şi se consumă cald, cu salate (excelent 
cu salată de sfeclă roşie). 


192. TOCĂNIȚĂ DE CIUPERCI (1) 
300 g ciuperci (1 cutie), 3 ardei, 2 cepe, 3 roşii, ] l-tă 
sare, 2 ling. ulei 


Ciupercile se scot din cutie, se strecoară și se clătesc. Se pun 
într-un vas. Cepele şi ardeii se curăţă, se spală și se taie feliuțe subţiri. 
Se pun la călit într-o cratiţă împreună cu uleiul, după 1-2 minute 
adăugându-se şi roşiile tăiate feliuţe. Se amestecă bine și se mai lasă 
1-2 minute. Se toarnă deasupra 100 ml apă clocotită și se lasă să 
fiarbă înăbușit. Se adaugă apoi sarea și ciupercile. Se mai dă un 
clocot şi se opreşte focul. 

Se servește cu mămăliguță. 


193. TOCĂNIȚĂ DE CIUPERCI (I1) 
] kg ciuperci champignon, 3 cepe, 5 căţei usturoi, ] l-tă 
sure 

Ciupercile se curăţă, se spală şi se taie feliuțe subțiri. Cepele se 
curăţă, se spală şi se toacă mărunt. Se pun apoi în cratița în care vom 
face mâncarea şi se călesc 2-3 minute împreună cu uleiul. Se adaugă 
apoi şi ciupercile. Se amestecă bine şi se mai înăbușe 2-3 minute. 
Din acest moment, din 10 în 10 minute, se adaugă câte un polonic 
mic de apă clocotită peste ciuperci şi se amestecă. Se lasă să fiarbă 
înăbuşit, la foc mic, cca 45 minute, până se înmoaie bine ciupercile. 
La sfârşit, se adaugă usturoiul tocat mărunt și sarea. După 2 minute, 
se oprește focul. Se servește caldă cu mămăliguță. 


194. CIULAMA DE CIUPERCI 
l cutie ciuperci, 5-6 căţei usturoi pisati, 250 ml sos alb, 
1 leg. pătrunjel verde 


Ciupercile se scot din cutie, se strecoară şi se clătesc. Apoi se 
încorporează, împreună cu usturoiul pisat, în sos alb, care se află 
într-o cratiţă, pe foc, în clocot. Se mai lasă să dea 1-2 clocote, se 
adaugă pătrunjelul verde tocat fin și se opreşte focul. Ciulamaua se 
servește cu mămăliguță. 


195. RULADĂ DE CARTOFI CU CIUPERCI 
8 cartofi, 300 g ciuperci (1 cutie), 1 leg. pătrunjel verde, 
3 ling. ulei, 1 l-tă sare 


Cartofii se curăță de coajă, se taie în patru și se pun la fiert. În 25 
de minute sunt gata. Se strecoară (zeama se păstrează), se pasează, 
se adaugă sarea, uleiul și puţin din zeama în care au fiert, obținân- 
du-se un piure de consistenţă groasă. 

Se pune în tava mare de la cuptor un celofan (folie de plastic) de 
dimensiunea tăvii. Peste acesta se întinde piureul de cartofi, deasupra 
căruia se presară ciupercile şi pătrunjelul tocat fin. Se rulează cu 
atenţie, fără ca celofanul să intre în compoziţie. Apoi, se răstoarnă 
cu mare grijă rulada în tavă, trăgându-se celofanul (acesta nu va 
rămâne în tavă!). Se unge rulada cu puţin ulei, cu o pensulă 
alimentară şi se dă la cuptor. Se lasă 20-30 minute până se rumeneşte 
frumos. Când se servește, se taie felii. Se serveşte cu salată de varză. 


196. CHIFTELUȚE DIN CIUPERCI 
300 g ciuperci fierte, 5-6 cătei de usturoi pisati, 2 cartofi 
fierti şi pasati, 3 felii pâine, 1 l-tă sare, 1-2 ling. ulei, ] ling. 
făină, 1 leg. de pătrunjel tocat fin 


Ciupercile trebuie să fie fierte bine. Dacă se folosesc ciuperci din 
cutie, se scurg bine, se clătesc cu apă și se dau prin mașina de tocat. 
Pâinea se înmoaie în apă, lapte de soia sau supă strecurată, se scurge 
bine şi se fărâmițează. Într-un castron de amestecă toate 
ingredientele, se omogenizează bine. Se ia cu lingura din această 


compoziţie și se pun în tava de la cuptor chifteluţe de forma dorită. 
Se coc la foc potrivit, după 15 minute, întorcându-se pe partea cealaltă. 
Se servesc calde. 


197. CIUPERCI CU SPAGHETE 
300 g ciuperci (1 cutie), 2 cepe, 500 g spaghete (pot fi şi 
alt fel de paste făinoase, melcişori, spirale), 1 cană sos de 
roşii sau sos italian 


Spaghetele se pun la fiert în apă care clocotește. În 10 minute 
sunt gata. Se strecoară de zeama în care au fiert, se clătesc cu puţină 
apă rece pentru a nu se lipi și se răstoarnă pe un platou. 

Ciupercile se scot din cutie, se clătesc puțin și se călesc împreună 
cu ceapa tocată mărunt și cu uleiul 2-3 minute, stropindu-se cu puţină 
apă. Se presară apoi deasupra spaghetelor. 

Deasupra lor se toarnă sos de roșii sau sos italian (Vezi secţiunea 
Sosuri) 


198. RULADĂ CU CIUPERCI 


Pentru aluat: 


400 g făină, 2-3 ling. ulei, drojdie cât o nucă, | praf 
sare, apă caldă 


Pentru umplutură: 


300 g ciuperci fierte, 3 cepe, 1 leg. pătrunjel verde, 1 ling. 
ulei 


Drojdia se dizolvă cu sarea în puţină apă călduţă. Se lasă în 
așteptare 15 minute. Într-un castron, se pun făina, uleiul, drojdia 
dizolvată și se adaugă apă cât să rezulte o cocă elastică, care se 
desprinde uşor de pe mâini. Se frământă bine, apoi se lasă la crescut 
cca 1⁄2 oră. 


Între timp, se pregătesc ciupercile. Se taie feliuțe foarte subtiri și 
se fierb 20 minute. Apoi se călesc împreună cu cepele, uleiul şi 
sarea cca 3 minute. 

Din cocă se întinde apoi o foaie cât tava 34 a aragazului. Se aşază 
foaia în tavă şi se dă la cuptor, la foc mijlociu, încălzit dinainte. Se 
lasă 5 minute la copt, iar apoi se scoate. Se presară peste foaie 
ciupercile pregătite şi pătrunjelul tocat fin. Se rulează cu grijă. Se dă 
din nou tava la cuptor și se lasă până se rumeneşte uşor — cca 30 
minute. 


199. DROB CU CIUPERCI 
300 g ciuperci fierte, tocate mărunt, 3 felii de pâine neagră, 
] cană orez fiert, 4 cepe mari, 2 ling. pastă de tomate sau 200 
ml suc de roșii, 2 linguri făină (sau tărâțe de grâu), 1] leg. 
verdeață tocată fin, 1 l-tă mirodenii, 2-3 ling. ulei, 1 l-tă sare 


Cepele se curăţă, se spală, se toacă și se călesc 1-2 minute cu 
uleiul, adăugându-se apoi şi ciupercile şi călindu-le împreună încă 
1 minut. Pâinea se înmoaie, se scurge şi se fărâmiţează bine. 

Într-un castron se pun orezul, ceapa cu ciupercile călite, pâinea 
și celelalte ingrediente, amestecându-se bine. Compoziţia rezultată 
de pune într-o tavă pentru cuptor. Se dă la cuptor, încălzit dinainte, 
lăsându-se la foc mijlociu cca 45 minute. Se serveşte cu garnituri de 
legume și salate. 


200. CIUPERCI UMPLUTE 
l kg ciuperci champignon de mărime mijlocie, 3 cepe 
mari, 2-3 ling. ulei, 2 ling. gogoșar tocat, 250-300 ml suc de 
roşii, 1⁄4 busuioc pisat, 1 l-tă sare 
Ciupercile se curăță, se spală şi li se scot cu atenţie cotoarele, 
fără a rupe pălărioarele. Pălăriile se pun la fiert în apă clocotită și se 
lasă să fiarbă la foc mic 20 minute. 


Piciorușele se toacă fin și se călesc împreună cu ceapa, gogoșarul 
şi uleiul timp de cca 20 minute, adăugându-se mereu câte puţină 
apă clocotită. La sfârşit, punem sarea și busuiocul. 

După ce au fiert, pălăriile se strecoară cu grijă și se lasă puţin la 
răcit. Apoi se umplu cu compoziţia călită. Se așază cu grijă într-un 
vas pentru cuptor. Se toarnă deasupra lor sucul de roşii. Se lasă 15 
minute la foc mic. Sunt delicioase. 


PREPARATE DIN LEGUME + CEREALE SAU PRODUSE DIN CEREALE 
SAU LEGUMINOASE 


201. SPAGHETE CU LEGUME (I) 
500 g spaghete, cca 1 kg legume: 2 cepe, 3-4 ardei (diferit 
colorati, doi dintre ei să fie roșii, sau gogosari), 3-4 roşii, 
] dovlecel, ] gulie sau ] conopidă mică, sau o altă combinaţie 
de legume, 2 ling. ulei, 1] l-tă oregano 


Spaghetele se pun la fiert în apă care clocotește. În 10 minute 
sunt gata. Se strecoară și se clătesc cu puţină apă rece. Se răstoarnă 
pe un platou. 

Legumele se curăță, se spală și se taie feliuțe foarte subțiri. Apoi, 
se călesc împreună cu uleiul, la nevoie se stropesc și cu puţină apă. 
După 2-3 minute, se toarnă deasupra lor o cană de apă clocotită și 
se lasă să fiarbă înăbuşit. După ce au fiert (mai au doar puţină 
zeamă), se adaugă şi oregano, se amestecă bine și se presară 
deasupra spaghetelor. Iarna, în loc de ardei și roşii, se poate folosi 
suc de roşii şi boia de ardei dulce. 


202. SPAGHETE CU LEGUME (II) 
250 e spaghete, 4 ardei, 2-3 cepe, 3-4 rotii, 2 linguri ulei, 
12 l-tă sare, e l-tă mirodenii 


Spaghetele se pun la fiert în apă clocotită. În 10 minute sunt gata. 
Se strecoară şi se clătesc cu puţină apă rece. Se aşază pe un platou. 

Legumele se curăță, se spală și se taie feliuţe. Se pun apoi într-o 
cratiţă la călit. Întâi se pun ardeii și cepele, se lasă 2-3 minute, 
amestecându-se în acest timp, iar apoi se adaugă şi roşiile. Se lasă să 
fiarbă înăbuşit 5 minute. La nevoie, se stropesc cu puțină apă 
clocotită. La sfârșit, punem sarea, uleiul şi mirodeniile. Această 
compoziţie se pune uniform peste spaghete. Se servesc calde. 


203. SPAGHETE CU SOS DE TOMATE 


300 g spaghete, 3 cepe mari, 100 ml supă de legume 
strecurată, 5 roşii, ] l-tă boia de ardei dulce, 1 foaie dafin, 
2 căţei usturoi, ] ling. miere, ] l-tă oregano, 2 ling. ulei 


Spaghetele se fierb 15 minute, apoi se scurg și se clătesc cu puţină 
apă călduță. 

Ceapa tocată fin şi usturoiul pisat se călesc cu uleiul, sarea şi 
supa de legume. După ce s-au înmuiat puţin, se adaugă roşiile decojite 
şi tocate. Se fierb înăbușit. Se adaugă și foaia de dafin, boiaua, 
oregano, iar la sfârşit mierea. 

Spaghetele se servesc pe farfurii întinse, deasupra lor punân- 
du-se din sosul de tomate pregătit. 


204. GHIVECI DE LEGUME CU OREZ 


3 cepe mari, 4 ardei (diferit colorati), 2 cartofi, 3 morcovi, 
1 altă legumă la dorință (dovlecel, gulie, conopidă, vânătă, 
telină, păstăi de fasole verde), 4-5 roșii sau 200 ml suc de 
roșii, ] l-tă sare, ] pahar orez integral (175 g), ] leg. 
verdeață, 3 linguri ulei 


Se alege şi se spală orezul; apoi se pune la fiert în 1,5 1 de apă 
care clocoteşte şi se lasă să fiarbă 20 minute la foc mic. Se opreşte 
apoi focul. Trebuie să fie aproape fiert, nu fiert de tot. 


Se pregătesc legumele — se curăță, se spală şi se toacă astfel: 
cepele şi ardeii feliuțe subțiri, morcovii și roşiile rondele, iar celelalte, 
cubuleţe sau alte forme mici. 

Se pun la călit într-o cratiţă, după 2-3 minute se toarnă deasupra 
lor apă clocotită, cât să le acopere cu 2 cm. Se lasă să fiarbă la foc 
mic. După 15 minute se adaugă și orezul și se mai lasă să fiarbă 15 
minute. La sfârşit, punem sarea și verdeaţa şi oprim focul. 

Gustul bun al ghiveciului este dat în primul rând de ceapă și 
ardei, şi apoi este întregit de celelalte legume. Se poate pregăti şi 
doar cu ceapă, ardei și roşii, fără alte legume. 


205. PIZZA | 


Pentru aluat: 


250 g făină albă, 100 g tărâtre, 15 g drojdie, 1 l-tă miere, 
] L-tă sare, 2 ling. ulei 


Pentru ce se pune deasupra: 
2 ling. pastă de tomate, 200 ml suc de roșii, ] ceapă, 
3 ardei, 100 g ciuperci fierte, 50 g porumb dulce, câteva 
măsline. 


Drojdia se amestecă cu puţină apă călduţă și cu sarea. Se lasă în 
așteptare 15 minute. În acest timp, se pregătesc ingredientele care 
se pun pe aluat. Se curăţă şi se spală legumele şi se taie feliuțe subțiri. 
De asemenea, măslinele se taie feliuţe subțiri. 

Într-un castron se pun făina şi tărâțele şi se amestecă bine cu 
drojdia dizolvată. Se adaugă uleiul și apa călduţă şi se frământă bine 
până rezultă un aluat care se întinde ușor. Se lasă la crescut 1 oră, 
într-un loc călduţ, ferit de curenţi de aer. Apoi, se întinde o foaie cât 
tava de la aragaz. Se dă la cuptor pentru 5 minute. Atenţie! Nu mai 
mult! Se scoate din cuptor, și foaia puţin întărită se unge uniform cu 
un amestec făcut din pasta de tomate, mierea, puțină sare şi sucul de 
roşii, omogenizat bine. Deasupra se presară legumele şi măslinele 


tăiate feliuțe, ciupercile şi bobițele de porumb. Se dă tava la cuptor 
şi se lasă la foc mijlociu cca 30 minute. 


206. PIZZA II 


Pentru aluat: 
2 linguri ulei, 15 g drojdie, 1⁄4 l-tă sare, 4 ling. tărâte de 
grâu, făină cât cuprinde (cca. 300 g) 
Pentru ce se pune deasupra: 
2 ling. pastă de tomate, Y2 l-tă sare, 1 l-tă miere, 200 ml 
suc de roşii, | ceapă, 3 ardei, 100 g ciuperci fierte, 50 g 
porumb dulce, câteva măsline. 


Drojdia se amestecă cu puţină apă călduţă și cu sarea. Se lasă în 
așteptare 15 minute. În acest timp, se pregătesc ingredientele care 
se pun pe aluat. Se curăţă și se spală legumele şi se taie feliuțe subțiri. 
De asemenea, măslinele se taie feliute subțiri. 

Într-un castron, se pun făina şi tărâțele şi se amestecă bine cu 
drojdia dizolvată. Se adaugă uleiul și apă călduţă şi se frământă bine 
până rezultă un aluat care se întinde ușor. Se lasă la crescut 1/2 de 
oră într-un loc călduţ, ferit de curenti de aer. Apoi, se întinde o foaie 
cât tava de la aragaz. Se dă la cuptor pentru 5 minute. Atenţie! Nu 
mai mult! Se scoate din cuptor și foaia puţin întărită se unge uni- 
form cu un amestec făcut din pasta de tomate, mierea, puţină sare şi 
sucul de roșii, omogenizat bine. Deasupra se presară legumele şi 
măslinele tăiate feliuțe, ciupercile şi bobiţele de porumb. Se dă tava 
la cuptor şi se lasă la foc mijlociu cca 30 minute. 


207. PIZZA III 


Aluat pentru pizza: 


Varianta A 


50 ml ulei, 100 ml apă, 20 g drojdie, 1 vârf de cutit sare, 
] cană făină, ] cană tărâțe de grâu 


Drojdia se dizolvă în 2 linguri apă călduță (din totalul de 100 
ml), adăugându-se şi sarea. 

Într-un castron, se pune apoi făina, tărâţele, se face o adâncitură 
în mijloc, în care se toarnă uleiul, apa şi drojdia dizolvată. Se frământă 
bine, la nevoie se mai adaugă făină. Rezultă un aluat elastic, foarte 
plăcut de manevrat. Se întinde din el o foaie care se așază în tava 
mare de la aragaz. 


Varianta B 


2 linguri ulei, 200 ml apă, 20 g drojdie de bere, 1⁄4 l-tă 
sare, făină cât cuprinde (cca 400 g) 


Se dizolvă drojdia în puţină apă călduţă, se adaugă și sarea. Se 
pune făina într-un castron, se adaugă drojdia dizolvată, uleiul şi apa 
şi se frământă bine. Dacă nu se desprinde aluatul de pe mâini, se 
mai adaugă puţin ulei. Aluatul rezultat este elastic, uşor de prelucrat. 
Se întinde o foaie, care se așază în tava mare de la aragaz. 


Varianta C 
7 linguri ulei, 100 ml lapte de soia (sau alt fel de lapte), 
20 g drojdie de bere, 1 vârf cuţit sare, ] cană făină, 1 cană 
tărâțe 
Se dizolvă drojdia în puţin lapte călduţ (din cantitatea de 100 
ml), se adaugă sarea, se amestecă bine. Făina şi tărâţele se așază 
într-un castron, se adaugă drojdia dizolvată, se amestecă bine; apoi 
punem uleiul şi laptele. Se frământă bine. La nevoie se mai adaugă 


făină. Aluatul este elastic, uşor de prelucrat. Se întinde o foaie care 
se așază în tava mare de la aragaz. 

Se alege varianta dorită de aluat, se întinde o foaie în tavă, se 
unge cu suc de roșii (cca 200 ml la fiecare variantă, dacă nu se 
specifică altfel), iar deasupra se poate folosi una dintre următoarele 
variante, după care pizza se coace în cuptor la foc mijlociu cca 30 
de minute. 


Umpluturi pentru pizza: 
Legumele recomandate în aceste diferite combinaţii se taie rondele 
sau feliute subțiri pentru a se așeza pe aluat. 


Varianta l 


l ceapă roșie, lunguiață, 2 ardei roşii (gogoşari), 200 g 
ciuperci (din cutie sau fierte în prealabil) 


Varianta 2 


200 g mazăre verde, boabe, 3-4 morcovi, 50 g măsline, 
50 g porumb dulce 


Varianta 3 
3-4 linguri zacuscă, 50-100 ml suc de roșii, 50 g măsline, 
50 e porumb boabe, 200 g tofu 


In această variantă, zacusca se amestecă cu sucul de roșii și se 
aşază omogen peste coca de pizza, deasupra punându-se restul 
ingredientelor. 


Varianta 4 


200 ml suc de roşii, 200 g ciuperci (din cutie/bocan), 
100 e porumb boabe (cutie), 5 cătei usturoi 


Varianta 5 


200 g pastă de soia (vezi sectiunea Paste, pateuri), 100 ml 
lapte de soia (sau suc de roșii), 2-3 ardei diferit colorati, 2-3 
roşii (în cazul când nu se foloseşte suc de roșii, ci lapte de 
soia), ] ceapă sau 1 fir de praz, 50 g măsline 


In această variantă, pasta de soia se amestecă cu laptele de soia 
sau cu sucul de roşii şi se aşază omogen peste coca de pizza, deasupra 
punându-se restul ingredientelor. 


Varianta 6 
2 morcovi, ] rădăcină pătrunjel, 1 dovlecel, 1-2 cartofi 
fierţi în coajă şi curătaţi, tăiați rondele, ] cutie/borcan ciuperci 
(300 g) tăiate feliute 


Acest fel de pizza se prepară atunci când scoatem diferite 
zarzavaturi din supe. Pot fi legumele enumerate sau orice alte le- 
gume. Acestea se pasează bine, se subţiază cu puţină supă sau cu 
suc de roșii, se așază peste coca pentru pizza, iar deasupra se presară 
ciuperci. 


Varianta 7 


6 cartofi, 7 cătei de usturoi, 1⁄2 l-tă sare, 1 ling. ulei, ] leg. 
pătrunjel verde 


Cartofii se curăță, se spală, se taie în 2 sau 4 pe lungime (în funcţie 
de cât sunt de mari), apoi feliuţe foarte subţiri. Se pun la fiert în apă 
clocotită cca § minute. Se strecoară, scurgându-se bine, iar apoi se 
presară peste aluatul pentru pizza, așezat în tava mare de la aragaz. 
Deasupra lor se toarnă un mujdei de usturoi, făcut din cei 7 căţei de 
usturoi, | lingură de ulei şi zeamă în care au fiert cartofii. Se dă tava 
la cuptor. Cartofii se rumenesc frumos. Cu cinci minute înainte de a 
fi gata, se presară deasupra pătrunjel tocat. Această pizza se poate 
prepara și fără usturoi. Este foarte gustoasă. Important este a nu 


fierbe cartofii mai mult de 5 minute, pentru a-și păstra forma şi a da 
un aspect frumos pizzei. 


Varianta 8 


200 g caşcaval vegetal ras pe răzătoarea mare, 2 ardei 
Sau gogoșari — unul verde, unul roșu, l ceapă, 10 măsline 


Varianta 9 
100 g boabe mazăre verde, 100 g boabe porumb (din 
cutie), ] ceapă, 2-3 ardei diferit colorati, 100-150 ml sos alb 
sau alt sos de culoare deschisă (vezi secțiunea Sosuri) 


Peste coca pentru pizza, pusă în tavă, se pune sosul ales, iar 
deasupra acestuia se presară celelalte ingrediente. 


Varianta 10 


] țelină potrivită, 1] ceapă, 2-3 ardei, 1] morcov, 50 g 
măsline 


Varianta ]] 


50 g soia texturată (cubuleţe), fiartă 1 5 minute în apă cu 
mirodenii (cimbru şi dafin) şi scursă bine de zeamă și tăiată 
apoi feliute, 2 morcovi, 1 telină, 1] ceapă 


Varianta 12 


50 g soia texturată (cubulete), fiartă 15 minute în apă cu 
mirodenii (cimbru și dafin) și scursă bine de zeamă şi tăiată 
apoi feliute, 3-4 linguri gogosari (preparat pentru iarnă în 
suc de roșii), 2 fire praz, 10-12 măsline 


208. RULADĂ CU LEGUME 


Pentru aluat: 
2 câni făină, 20 g drojdie, 3 ling ulei, 1/2 l-tă sare, apă 
călduță 


Pentru umplutură: 


3cepe, 3 ardei diferit colorati, 3 roșii, 10 măsline, 4 cartofi 
fierti în coajă, 1 leg. verdeață tocată fin 


Drojdia se dizolvă în puţină apă şi cu sarea. Se amestecă apoi cu 
făina, uleiul şi atâta apă cât să rezulte un aluat elastic, foarte plăcut 
de modelat. Se frământă bine. Se lasă apoi 30 minute, acoperit, 
într-un loc călduţ. După acest timp, se întinde din el o foaie cât tava 
mare de la aragaz. Se pune foaia în tavă şi se dă la cuptor 5 minute 
(după ceas!). Se scoate imediat din cuptor şi deasupra se va presăra 
compoziţia de legume. 

Legumele se pregătesc astfel: se curăță, se spală, se lasă să se 
zvânte bine (să nu fie cu apă pe ele). Se taie feliute foarte subțiri, iar 
cartofii se rad pe răzătoarea mare. Se amestecă toate și cu verdeaţa 
și măslinele tocate mărunt și se presară peste foaia din tavă. După 
aceea, foaia se rulează. Se poate unge puţin cu ulei. Rulada se dă la 
cuptor și se lasă la foc potrivit cca 30 minute. Se servește caldă sau 
rece. Se poate folosi orice altă combinaţie de legume (conopidă, 
broccoli, dovlecei, gulii, spanac, etc.) 


209. SĂRMĂLUȚE ÎN FOI DE VIȚĂ 


20-30 foi de viță, 1 cană pastă de soia, ] pahar orez 
integral, 3 cepe, 2 morcovi, ] l-tă cimbru pisat, 1 leg. mărar, 
l l-tă sare, 1 ling. ulei, 200 g suc de roșii 


Frunzele de viţă se spală bine şi apoi se opăresc, cufundându-se 
doar în apă clocotită. Se așază pe o farfurie întinsă pentru a se răci. 
Orezul se alege și se spală. Apoi se pune la fiert în 1,5 1 apă 
clocotită. Se lasă să fiarbă doar 20 minute, apoi se scurge de eventuala 


zeamă rămasă și se pune într-un castron. Morcovii se rad pe 
răzătoarea mică, iar ceapa se toacă mărunt. Se înăbuşă apoi împreună 
cu uleiul și sarea 2-3 minute. Se pun apoi peste orez, adăugându-se 
şi pasta de soia, cimbrul și mărarul tocat fin. Se amestecă bine. Cu 
această compoziţie se umplu foile de viţă, împachetându-se cu grijă 
sărmăluţe. Se așază într-o cratiţă pentru cuptor, se toarnă deasupra 
apă clocotită, cât să le acopere cu 2 cm și se dau la cuptor timp de 
cca. 30 minute. După acest timp, se toarnă deasupra sucul de roșii, 
se mai lasă 5 minute, apoi se scot din cuptor. 


210. TOCĂNIȚĂ DE LEGUME CU PORUMB 
2-3 buchetele conopidă, ] ceapă mare, 1 ardei roșu, ] cartof, 
600 ml supă de legume strecurată, 300 g porumb din cutie 
sau congelat, 3 căţei de usturoi pisati, ] ling. ulei, 1 l-tă sare, 
1-2 l-tă busuioc pisat, ] leg. pătrunjel verde 


Ceapa, ardeiul, usturoiul se toacă mărunt; cartoful se taie cubuleţe. 
Apoi, legumele se înăbușă 2-3 minute cu uleiul amestecându-se bine. 
Se adaugă porumbul, conopida desfăcută în bucheţele mici şi supa. 
Se lasă să fiarbă la foc mic 20 minute. La sfârșit, se adaugă sarea, 
busuiocul şi pătrunjelul verde tocat fin. 


211. „OMLETĂ” SPANIOLĂ 


l kg cartofi, 3 ardei, 3 cepe, 200 ml lapte de orez sau de 
soia, 3 ling ulei, ] l-tă sare, ] leg. verdeață. 


Se curăţă şi se spală legumele. Cartofii se taie în 4 şi se fierb. 
Ardeii şi cepele se toacă mărunt și se călesc cu uleiul 2-3 minute. 
Când sunt gata, cartofii se pasează, apoi se amestecă cu legumele 
călite, sarea, verdeaţa tocată fin și cu lapte (lapte se pune doar atât 
cât să rezulte un piure destul de consistent). Această compoziţie se 
pune într-o tavă, întinzându-se în strat foarte subțire (1 cm). Se 
delimitează cu cuțitul câteva pătrate în compoziție. Se dă vasul la 


cuptor, încălzit dinainte. Când s-a rumenit pe o parte, se întorc 
pătratele delimitate cu ajutorul unei palete şi pe partea cealaltă. 
„„Omleta” se serveşte cu salate. 


212. OREZ ORIENTAL 
] cană orez fiert şi bine scurs de zeamă, 1 cană ciuperci 
fierte, tocate, 100 g arahide tocate mărunt, 1⁄2 cană soia boabe 
fiartă (sau năut, fasole), 1 leg. pătrunjel verde, 2 ling ulei, 
] l-tă sare, 250 g spanac proaspăt, 2-3 fire usturoi verde, 
l l-tă cimbru, l l-tă boia de ardei dulce. 


Spanacul se curăţă de cotoare, se spală bine — frunză cu frunză — 
şi se toacă. 

Într-un castronel, punem sarea, uleiul, usturoiul verde tocat fin, 
mirodeniile şi amestecăm bine. 

Într-un castron mare se pun orezul, ciupercile, soia şi arahidele 
tocate. Se amestecă bine. Se adaugă apoi spanacul şi compoziţia din 
castronel. Se omogenizează bine. Se răsoarnă pe un platou. Deasupra 
se presară pătrunjelul verde tocat fin. 


213. DROB DE LEGUME 
2 cartofi, 1 dovlecel, ] pulie mică, 2 cepe mari, 4 ardei 
mari — 2 roşii, 2 verzi, | morcov mare, ] pahar fulgi de ovăz, 
] leg. verdeată, 100 ml suc de roșii, 2 ling. făină (sau 1 ling. 
făină + l ling. tărâte), 1 ling. mirodenii după gust, 1 l-tă 
sare, 3-4 ling. ulei 


Cartofii se spală și se pun la fiert cu coajă cu tot, timp de 15 
minute. Se strecoară apoi și se lasă să se răcească. Se curăţă apoi de 
coajă şi se taie cubuleţe mici de tot. Restul legumelor se curăţă, se 
spală şi se toacă foarte mărunt sau se rad pe răzătoarea mare și apoi 
se călesc împreună cu uleiul şi puțină apă — cca 3 minute. Apoi, se 
adaugă restul ingredientelor, amestecându-se bine. 


Compoziţia obținută se pune într-un vas pentru cuptor (tavă, vas 
Jena etc.), se întinde frumos şi se dă tava la cuptor, încălzit dinainte, 
la foc mic. În cca 30 minute este gata. 

Se servește cald, cu pilaf și salate. Se pot folosi și alte combinaţii 
de legume. 


214. DROB CU NUCI (I) 


l pahar orez integral, 1] pahar nuci pisate, 4 cepe mari, 
l elină mică, 1 morcov, ] pahar pesmet, 3 linguri ulei, 
l] cartof, 1 l-tă sare, 1 l-tă mirodenii, 1 l-tă boia de ardei 
dulce, 2 legături de verdeață, 2 pahare supă de legume 
Strecurată, acrişoară 


Orezul se alege şi se fierbe în 1,5 1 apă. Este gata în 35 minute. 
Cartoful se fierbe cu coajă cu tot și apoi, după ce se curăță, se pasează. 
Cepele se curăță, se spală, se toacă și se călesc în puțină apă, 
împreună cu morcovul şi țelina, rase pe răzătoarea mare. 

Într-un castron suficient de mare, se amestecă orezul fiert cu 
legumele călite împreună cu restul ingredientelor. Compoziţia 
obținută se pune într-o tavă pentru cuptor. Se coace la foc mijlociu, 
în cuptorul încălzit dinainte. Este gata în cca 30 minute. 


215. DROB CU NUCI (II) 


] cană orez fiert, ] cană nuci tocate mărunt, 2-3 ardei 
roșii (gogoșari) tocați mărunt sau daţi prin maşina de tocat, 
2-3 cepe, 1 țelină potrivită, 2 linguri sămânță de in dată prin 
râsnită (să fie ca o făină) 1 l-tă sare, 1 ling. ulei, 1 leg. 
verdeață 


Se curăţă și se spală legumele. Ceapa se toacă mărunt; telina se 
rade prin răzătoarea mare. Împreună cu ardeiul, acestea se călesc 
2-3 minute. Se amestecă apoi cu celelalte ingrediente. Compoziţia 
obținută se pune într-o tavă pentru cuptor. Se dă tava la foc potrivit. 
Este gata în 45-50 minute. 


216. CÂRNĂCIORI DIN OVĂZ 
2 câni boabe ovăz sau 4 căni fulgi de ovăz, 4 cepe, 
10 cărei usturoi, ] ling. boia de ardei dulce, 1 leg. verdeață, 
] l-tă mirodenii (cimbru, busuioc etc.), 2 ling. pastă de tomate 
sau 100 ml suc de roşii, 1 l-tă sare, 1 ling. ulei, 100 g nuci 
pisate 


Dacă se folosește ovăz (boabe), acesta se alege bine, se spală și 
se pune la fiert în 5 căni de apă care clocoteşte. Se lasă să fiarbă la 
foc mic. Când apa a scăzut de tot, este fiert. 

Dacă se folosesc fulgi de ovăz, aceştia se fierb 1 minute, turnân- 
du-se peste ei apă clocotită cât să-i acopere şi amestecând continuu. 
Se lasă la răcit. 

Între timp, cepele se curăță, se spală, se toacă şi se călesc 1-2 
minute, cu uleiul şi puțină apă.Usturoiul se pisează iar verdeaţa se 
toacă fin. Într-un castron, se pun toate ingredientele, amestecân- 
du-se bine. Se modelează cârnăciori care se aşază în tava mare de la 
cuptor. Se dă tava la cuptor, încălzit dinainte şi se coc la foc mijlociu. 
După 15 minute se întorc cu o paletă şi pe partea cealaltă. Când sunt 
gata, se scot cu grijă din tavă și se servesc calzi cu diferite garnituri 
de legume. 


217. CHIFTELUTE DIN FULGI DE OVĂZ 
2 căni fulgi de ovăz, 3 cepe mari, 5 căţei usturoi pisati, 
4 ling. nuci pisate, ] l-tă boia de ardei dulce, 1-2 ling. făină, 
1 L-ţă sare, 2 ling. ulei, 1 leg. verdeață tocată fin 


Fulgii de ovăz se opăresc | minut cu apă clocotită atât cât să-i 
acopere. Se lasă să se răcească. Cepele se toacă mărunt și se călesc 
2-3 minute cu uleiul și puțină apă. 

Într-un castron, se pun toate ingredientele, amestecându-se bine. 
Se ia cu lingura sau se modelează cu mâna din acest amestec, 
punându-se în tava de la cuptor, chifteluțe de forma dorită. Se pune 


tava în cuptor, încălzit în prealabil, și se coc la foc potrivit. După 
cca 15 minute, se întorc cu o paletă şi pe cealaltă parte. Sunt foarte 
hrănitoare. 


218. PILAF DE OREZ 


] cană orez integral, ] ceapă, 1/2 l-tă sare, 1 ling. ulei, 
1,5 l apă (sau supă de zarzavat), ] leg. pătrunjel verde 


Orezul se alege şi se spală bine. Ceapa se curăţă, se spală, se 
toacă mărunt şi se pune în cratiţa în care se va face pilaful, la călit 
împreună cu uleiul şi 1-2 linguri apă. Se amestecă bine 1-2 minute. 
Se pune apoi orezul, se amestecă bine şi se adaugă apa clocotită 
(sau supă de legume strecurată). Se amestecă încă puţin, iar apoi se 
lasă să fiarbă la foc mic 30 minute, fără a mai amesteca. La sfârșit, 
se adaugă sarea şi pătrunjelul tocat fin, se amestecă cu grijă şi se 
opreşte focul. (Ceapa se poate pune la fiert, întreagă, alături de orez, 
fără a fi călită, la sfârşit îndepărtându-se). 


219. OREZ SPANIOL 


] cană orez integral, 2 cepe, 2 ardei, 5 roșii sau 125 ml 
suc de roții, /2 l-tă sare, 1 l-tă boia de ardei dulce, 2 ling. 
ulei, 100 g măsline fără sâmburi 


Orezul, bine ales şi spălat, se pune la fiert în 1,5 1 apă care 
clocoteşte. În 35 minute este gata. În timp ce orezul fierbe, într-o 
cratiţă se pun la călit cepele tocate mărunt, ardeii tăiați fideluţă şi 
roşiile tăiate feliuțe subțiri. Legumele se lasă 1-2 minute să fiarbă 
înăbuşit în zeama lor. Se opreşte focul. Între timp, orezul a fiert şi se 
adaugă legumelor, împreună cu sarea, uleiul, boiaua şi măslinele 
fără sâmburi. Se amestecă bine. Compoziţia rezultată se dă la cuptor 
10-15 minute. 


220. BILUTE DE OREZ 
] cană orez integral fiert, 1⁄2 l-tă sare, 1 l-tă ulei, 1 ling. 
făină, legume tăiate bucățele (ardei, morcovi, telină etc.) 


Orezul fiert și răcit (scurs bine de zeamă), se amestecă cu sarea, 
făina și uleiul. Din compoziţia obținută se formează cu mâna biluţe 
(de mărimea unei nuci), care se așază în tava pentru cuptor. În 
mijlocul fiecărei biluțe se așază câte o bucăţică de legume (de preferat 
viu colorate: morcovi, sfeclă roșie, ardei roșu, galben, etc.). Se pot 
folosi şi legume asortate. Tava se dă la cuptor cca 15 minute, la foc 
mic. 


221. TACI ȘI ÎNGHITE 
(pentru 2 porţii) 
] cană mălai, 2 căni de apă, 1⁄2 l-tă sare, 4 cartofi, 100 g 
caşcaval vegetal sau tofu, 100 ml maioneză de usturoi 


Cartofii se curăţă, se spală, se taie rondele şi se pun la fiert în apă 
care clocoteşte. Se fierb 25 minute, la foc mic. Între timp, din mălai 
și apă se face o mămăligă de consistenţă potrivită. Se pune apa la 
fiert cu puţină sare și 1 lingură de mălai. Când dă primul clocot, se 
lasă focul mic și se toarnă treptat mălaiul, amestecând bine pentru a 
nu se face cocoloașe. În 3-5 minute este gata. Se răstoarnă pe un 
platou, sau în cele două farfurii în care se va servi. Între timp, cartofii 
sunt gata, se strecoară de zeamă și se pun în fiecare farfurie, iar 
deasupra se presară cașcaval vegetal/tofu ras şi maioneză de usturoi. 
Se serveşte neapărat cald. 


222. PASTE FĂINOASE CU NĂUT ȘI CIUPERCI 


250 g paste făinoase (melcişori, macaroane, tăitei, etc.), 
] pahar de năut fiert, ] pahar ciuperci tăiate felii, fierte (sau 
din cutie/borcan), 1 cană supă de zarzavat strecurată, 1] l-tă 
sare, 2 linguri ulei, 1 l-tă boia de ardei dulce, 1⁄2 l-tă oregano 


Pastele făinoase se fierb cca 10 minute, se strecoară, se clătesc 
cu apă rece şi se pun într-un vas separat. Într-un vas pentru cuptor, 
cu pereţi suficient de înalți (cca. 8 cm), se pun straturi alternative de 
paste făinoase, ciuperci, năut până se epuizează cantitățile. Ultimul 
strat trebuie să fie de paste făinoase. 

Într-un castronel, se încorporează în supa pregătită sarea, oregano, 
boiaua şi uleiul, amestecându-se bine. Acest lichid se va turna peste 
compoziția pusă în vasul pentru cuptor. Se dă apoi vasul la cuptor, 
la foc potrivit. Când s-a rumenit puţin deasupra şi lichidul a scăzut, 
este gata. Se serveşte cald. Este un fel de mâncare foarte consistent 
şi gustos. 


223. SPAGHETE CU SOS DE LINTE 


300 e spaghete, 150 g linte roşie, 5 roşii mari, 2 ardei 
roşii, | ceapă, 2-3 căţei usturoi, 2-3 frunze busuioc verde, 
2 ling ulei, 1 l-tă sare, ⁄2_l-tă oregano 


Spaghetele se fierb 15 minute, apoi se scurg și se clătesc cu puțină 
apă călduță. Lintea se fierbe 30 minute. Între timp, ceapa, ardeii, 
usturoiul şi roşiile tocate se călesc 2-3 minute. Se adaugă sarea şi 
oregano. Apoi se pasează cu mixerul, împreună cu lintea fiartă și 
scursă de zeama în care a fiert. În sosul obținut, se adaugă frunzulițele 
de busuioc, tocate mărunt. 

Spaghetele se pun pe un platou, iar deasupra lor se pune sosul de 
linte preparat. Este o mâncare foarte consistentă și gustoasă. 


224. HRIȘCĂ CU LEGUME 
1 cană hrișcă, 1 ceapă, 2 ardei graşi, 1 lingură ulei, 1⁄2 l-tă 
sare, 1 leg. verdeață 
Se curăţă legumele și se toacă feliuţe subțiri. Se pun la călit 
într-o cratiţă cu puţină apă, timp de 2 minute. Se adaugă apoi hrişca, 
aleasă şi spălată, şi se toarnă deasupra apă clocotită cât să le acopere 


cu 5-6 cm. Se dă focul mic şi se lasă să fiarbă înăbuşit 20 minute. 
După acest timp, se adaugă sarea și uleiul, se amestecă, se presară 
verdeaţa tocată mărunt şi se opreşte focul. Se servește cu diferite 
chifteluţe. 


225. RULADĂ CU LEGUME 


Pentru aluat: 

2 câni făină, 20 g drojdie, 3 ling ulei, ⁄2 l-tă sare, apă 

călduță 
Pentru umplutură: 

3 cepe tocate fin, | cană gogoșar conservat în suc de 
roşii tocat mărunt, 50 g măsline curățate de sâmburi şi tocate 
mărunt, 4 cartofi fierti în coajă şi dati apoi pe răzătoarea 
mare, 1 leg. verdeață tocată fin 


Drojdia se dizolvă în puţină apă și cu sarea. Se amestecă apoi cu 
făina, uleiul și atâta apă cât să rezulte un aluat elastic, uşor de modelat. 
Se frământă bine. Se lasă apoi 30 minute, acoperit, într-un loc călduț. 
După acest timp, se întinde din el o foaie cât tava mare de la aragaz. 
Se pune foaia în tavă şi se dă la cuptor 5 minute (după ceas!). Se 
scoate imediat din cuptor și deasupra se va presăra compoziţia de 
legume. 

Legumele se amestecă toate, apoi și cu verdeaţa și măslinele tocate 
mărunt, și se presară peste foaia din tavă. După aceea, foaia se rulează. 
Se poate unge cu puţin ulei. Rulada se dă la cuptor și se lasă la foc 
potrivit cca 30 minute. Se servește caldă sau rece. Se poate folosi 
orice altă combinaţie de legume (conopidă, broccoli, dovlecei, gulii, 
spanac etc.) 


226. SUFLE DE MĂLAI CU SOIA TEXTURATĂ 


500 g mălai, 100 g soia texturată granule, 3 linguri 
zacuscă, l l-tă sare, 1/2 l-ţă busuioc pisat, 50 ml suc de roşii, 
2 ling. ulei, ] crenguță cimbru, 1 foaie dafin 


Granulele de soia texturată se fierb 15 minute în apă clocotită, în 
care se pun crenguța de cimbru și foaia de dafin. După acest timp, se 
scurg, de zeamă, care se aruncă, şi se îndepărtează dafinul și cimbrul. 

Din mălai, se face o mămăligă de consistență potrivită. Când este 
gata se răstoarnă într-un castron. Apoi se adaugă soia granule 
pregătită și toate celelalte ingrediente, amestecându-se bine. 
Compoziţia rezultată se pune într-un vas Jena, uns cu ulei, şi se dă 
la cuptor, la foc potrivit. Se lasă până se rumenește puţin, apoi se 
scoate din cuptor și se servește caldă. 


IV. SALATE 
SALATE DIN LEGUME CRUDE 


227. SALATĂ DE UNTIȘOR 


500 g untitor, fraged, cules înainte de a înflori, pentru a 
nu fi prea amar, 1⁄2 l-tă sare, 1 ling. ulei, 2 ling. suc de lămâie 
sau 3 ling. suc de corcodușe (pregătit în casă) 


Untişorul se alege, se curăţă, se spală bine și se amestecă, într-un 
castron, cu restul ingredientelor. Este o salată ușor amăruie, excelentă 
în cura de verdețuri de primăvară. Este indicat a se consuma de cel 
puțin 2-3 ori în fiecare primăvară. 


228. SALATĂ DE PĂPĂDIE 
300 g frunze de păpădie, culese când sunt foarte fragede 
și din locuri nepoluate, ] l-tă ulei, 2-3 ling. suc de lămâie, 
2 l-tă sare, 1 legătură usturoi verde, 2 legături ceapă verde 


Păpădia, usturoiul şi ceapa verde se curăță, se spală și se toacă 
mărunt. Se adaugă apoi sarea, uleiul și sucul de lămâie. Este o salată 
excelentă, primăvara, devreme, cu efect de eliminare a toxinelor 
din corp, după iarnă, când consumul de crudități este redus. 


229. SALATĂ DE UNTIȘOR, PĂPĂDIE ȘI SALATĂ VERDE 
200 e păpădie, 200 g untişor, 2 salate, 1⁄2 l-tă sare, 1 ling. 
ulei, 2-3 ling. suc de lămâie sau 100 ml. suc de roşii 


Se curăță păpădia, untişorul şi salata verde şi se spală bine. Salata 
și păpădia se toacă mărunt. Se amestecă toate cu sarea, uleiul și 
sucul de lămâie (sau de roșii). 


230. SALATĂ DE CEAPĂ VERDE, RIDICHI ȘI SALATĂ VERDE 
2 salate, 2 legături de ridichi fragede, 2 legături ceapă 


verde, 2 l-tă sare, 1 ling. ulei, 2-3 ling. suc de lămâie 


Se curăţă salata, ridichile şi ceapa verde. Salata și ceapa verde se 
toacă mărunt, iar ridichile se taie rondele. Se amestecă su sarea, 
uleiul și sucul de lămâie. 


231. SALATĂ DE CEAPĂ VERDE CU SUC DE ROȘII 
4 legături de ceapă verde, 150 ml suc de roşii, 1 ling. ulei 


Se curăță ceapa verde, se toacă mărunt. Se amestecă apoi cu uleiul 
şi sucul de roşii. Este excelentă cu fasole, mazăre bătută sau cartofi 
piure. 


232. SALATĂ DE MĂCRIS (I) 


500 g frunze de măcriş, ⁄2 l-tă sare, 1 ling. ulei 


Frunzele de măcriș se spală şi se toacă mărunt. Se amestecă cu 
sare şi ulei. Fiind acrişoare, nu necesită suc acru. 


233. SALATĂ DE MĂCRIȘ (II) 
250 g frunze de măcriş, 1 salată verde, 2 legături ceapă 


verde, ] ling. ulei, 50 ml suc de roşii 


Frunzele de măcriş și de salată se spală, se toacă mărunt; de 
asemenea şi ceapa verde. Se amestecă cu uleiul și sucul de roșii. 


234. SALATĂ DE PRIMĂVARĂ 
2 salate, 20 frunze spanac, cca 20 codite ceapă verde, 
10 codițe usturoi verde, 5 ridichi roşii, ⁄2 l-tă sare, 2 ling 
ulei, 2 ling. suc de lămâie 
Se pregătesc legumele, se spală bine și se curăţă. Ridichile se taie 
rondele, iar restul se toacă mărunt. Se pun toate ingredientele 
într-un castron și se amestecă bine. Se servește imediat. 


235. SALATĂ DE ROȘII, CEAPĂ ȘI CASTRAVEȚI 
4 roșii, 2 cepe sau 2 legături ceapă verde, 2-3 castraveți 
de grădină, 1⁄2 l-tă sare, 1 ling. ulei 
Se spală legumele. Cepele se taie feliute subțiri, castraveţii se taie 
rondele, iar roşiile felii. Se adaugă sarea, uleiul și se amestecă bine. 


236. SALATĂ DE ROȘII, CASTRAVEȚI ȘI USTUROI 
4 roşii, 4 castraveti, 5-6 cărei usturoi, 1⁄2 l-tă sare, 1 ling. ulei 
Se spală legumele. Castraveţii se taie rondele. Roşiile se taie feliute. 


Usturoiul se toacă mărunt. Se pun într-un castron, se adaugă sarea și 
uleiul. 


237. SALATĂ DE CASTRAVEȚI CU USTUROI 
8 castraveți de grădină, 8 căţei de usturoi, 1 ling. ulei, 
2 linguri suc de lămâie, l-tă sare, câteva fire mărar verde 
(optional) 


Castraveţii se spală, se curăță de coajă și se taie rondele subțiri. 
Se pun într-un castron. Căţeii de usturoi se curăță şi se taie mărunt 
cu cuțitul. Se presară deasupra castraveţilor. Dacă se folosește mărar, 
se toacă fin şi se presară, de asemenea, peste castraveți. Se adaugă 
sarea, sucul de lămâie şi uleiul Se amestecă bine. Este o salată 
delicioasă. Foarte bună cu fasole bătută sau pilaf. 


238. SALATĂ DE CASTRAVEȚI CU SPANAC 


4 castraveți, ⁄2 kg spanac, 3⁄4 cană sos italian (Vezi 
secțiunea Sosuri) 


Se spală legumele. Castraveţii se curăță de coajă şi se taie rondele 
foarte subțiri. Spanacul se toacă mărunt. Se amestecă într-un castron 
castraveţii cu spanacul, iar apoi cu sosul italian. 

Această salată se poate prepara şi simplu, cu 2 linguri ulei, sare și 
suc de roşii sau suc de lămâie. 


239. SALATĂ DE SPANAC 
%2 kg spanac, 1 salată verde mare, Y l-tă sare, 1 ling. 


ulei, 2-3 ling. suc de lămâie 


Spanacul și salata se curăţă, se spală și se toacă. Se adaugă sarea, 
uleiul şi sucul de lămâie. 


240. SALATĂ DE ARDEI 
5-6 ardei graşi, diferit colorați, 1 ceapă, %⁄2 l-tă sare, 
l Lţă ulei 
Ceapa se curăţă, se spală și se taie fideluţă. Ardeii se spală, se 
curăţă de cotoare şi se taie felii subțiri. Se amestecă cu ceapa, sarea 
şi uleiul. 


241. SALATĂ DE VARĂ (I) 


3 roșii mari, ] ardei, 2 cepe, ] castravete, 20 g semințe de 
floarea-soarelui, decojite, 1⁄2 l-tă sare, 1 l-tă ulei 


Se spală bine toate legumele și se curăţă. Ceapa şi ardeii se taie 
fideluţă, roşiile felii subțiri, castravetele, curățat de coajă, se taie 
rondele subţiri. Se pun toate într-un castron, se adaugă uleiul și sarea, 
iar deasupra se presară seminţe de floarea-soarelui. Se amestecă bine. 
Se consumă imediat ce a fost pregătită. 


242. SALATĂ DE VARĂ (II) 
1 varză mică, 2 ardei, 2 castraveți, 2 cepe, 2 roșii, 2 ling. 
ulei, 1⁄2 l-tă sare, Y l-tă mirodenii după gust 


Varza se spală, se taie în două, i se scoate cotorul și se toacă fin, 
frecându-se cu sarea şi aşezându-se apoi în castronul pentru salată. 
Ardeii și ceapa se curăță, se spală şi se taie fideluţă; castraveţii se 
taie rondele, iar roşiile feliute. Se amestecă toate ingredientele în 
castronul cu varză, punând apoi uleiul şi mirodeniile. 


243. SALATĂ CU GERMENI DE GRÂU 


] varză mică, 2 roșii, ] ardei, 1 ceapă, 1 morcov, 1 ling. 
ulei, 30 g germeni de grâu, ⁄2 I-ță sare, Ye l-tă mirodenii 


Se curăţă şi se spală bine legumele. Ceapa şi ardeiul se taie 
fideluţă. Varza se toacă mărunt sau se dă pe răzătoarea mare și se 
freacă cu sarea. Morcovul se dă pe răzătoarea mare. Roșiile se taie 
rondele. Legumele astfel pregătite se pun într-un castron și se 
amestecă bine cu sarea, uleiul, mirodeniile şi germenii de grâu. Se 
consumă ca atare, fiind o masă potrivită pentru seară. Este săţioasă. 


244. SALATĂ DE CASTRAVEŢI 
8 castraveți de grădină, 2-3 fire usturoi verde, 7-8 
corcoduşe verzi, 1 ling ulei, 2 l-tă sare 


Castraveţii se spală, se taie rondele subţiri. Usturoiul se toacă fin. 
Corcodusșele se taie felii subțiri, se îndepărtează sâmburii. Se pun 
într-un castron toate ingredientele şi se amestecă bine. Salata este 
foarte bună cu fasole bătută, linte bătută etc. 


245. SALATĂ DE CASTRAVEȚI CU CHIMEN 
8 castraveți, ] ling. ulei, /» l-tă sare, 2 ling. suc de lămâie, 
V2 l-tă chimen pisat, 2-3 frunze mărar verde 


Se curăţă şi se spală castraveţii. Se taie rondele subțiri. Se pun 
într-un castron şi se adaugă restul ingredientelor. Se amestecă bine. 
Chimenul dă o aromă deosebită acestei salate. 


246. SALATĂ COLORATĂ (august-septembrie) 
] salată verde, 2 morcovi, ] ceapă, 3 ardei graşi diferit 
colorati (unul poate fi gogosar), 2-3 ridichi de lună (sau o 
pulie mică), 2 ling. ulei, 2 l-tă sare, 2 ling. suc de lămâie 


Se spală bine legumele. Morcovii şi ridichile se rad pe răzătoarea 
mare. Ceapa şi salata verde se taie fideluță. Ardeii se taie feliuțe 
subțiri. Se pun toate într-un castron pentru salată, se adaugă sarea, 
uleiul şi sucul de lămâie și se amestecă bine. Se servește imediat. 
Este delicioasă, foarte frumos colorată, putând fi servită şi la mese 
festive. 


247. SALATĂ DE TOAMNĂ 
1 varză mică, ] gogoşar rosu mare, ] ardei verde, ] ardei 
galben, 1 morcov, l] ceapă roșie, 2 ling. ulei, 1 l-tă sare, 
2 ling. suc de lămâie, 2 frunze tarhon 


Se pregătesc legumele, se curăţă, se spală. Varza şi morcovul se 
rad prin răzătoarea mare. Restul legumelor se taie felii foarte subțiri. 
Se adaugă sarea, uleiul, tarhonul tocat fin şi sucul de lămâie. Se 
amestecă bine. Se servește imediat. Salata este gustoasă și foarte 
aspectuoasă prin diversitatea de culori. 


248. SALATĂ DE VARZĂ (I) 
] varză potrivită, ] l-tă sare, 1 ling. ulei, 2-3 ling. suc de 
lămâie 

Varza se curăţă de cotor și de frunzele exterioare, deteriorate, se 
toacă mărunt, se freacă cu sare și se pune într-un castron. Se adaugă 
sucul de lămâie şi uleiul, amestecându-se bine. Se consumă proaspătă. 
Este o salată excelentă, foarte sănătoasă, care ar trebui folosită 
regulat, cel puţin de două ori pe săptămână. 


249. SALATĂ DE VARZĂ (II) 


l] varză potrivită, 1] l-tă sare, 1 ling. ulei, 100 ml suc de 
roșii sau 3-4 roșii proaspete 


Varza se curăţă de cotor şi de frunzele exterioare, se toacă mărunt, 
se freacă cu sare și se pune într-un castron. Se adaugă sucul de roșii 
(sau roşiile tăiate felii) şi uleiul, amestecându-se bine. Se serveşte 
imediat. 


250. SALATĂ DE VARZĂ ALBĂ ȘI VARZĂ ROȘIE 
l] varză roşie albă, mică, ] varză roşie, mică, 1 l-tă sare, 
l ling. ulei, 2-3 ling. suc de lămâie 


Verzele se curăţă de cotoare şi de frunzele exterioare, se toacă 
mărunt (sau se pot da pe răzătoarea mare), se freacă cu sare. Se pun 
într-un castron. Se adaugă uleiul şi sucul de lămâie, amestecându-se 
bine. Se serveşte proaspătă. 


251. SALATĂ DE GULII 
4 gulii fragede, 1⁄2 l-tă sare, 1 ling. ulei, 2 ling. suc de 
lămâie 
Se curăță guliile de coajă, se spală și se dau pe răzătoarea mare. 
Se adaugă restul ingredientelor. 


252. SALATĂ DE PRAZ (I) 
4 fire de praz de mărime mijlocie, 100 g măsline, 100 ml 
suc de roşii 


Prazul se curăţă, se spală și se taie rondele. Se adaugă restul 
ingredientelor. Dacă este posibil, se curăță măslinele de sâmburi. Se 
amestecă bine. 


253. SALATĂ DE PRAZ (II) 
4 fire praz, 1] ceapă, 2 morcovi, ] telină potrivită, Va l-tă 
sure, l-2 ling. ulei, 2 ling suc de lămâie 


Se curăţă şi se spală legumele. Prazul se taie rondele, ceapa se 
taie fideluță, iar morcovii şi telina se dau pe răzătoarea mare. Se 
adaugă sarea, sucul de lămâie şi uleiul şi se amestecă bine. Este o 
salată foarte hrănitoare şi aspectuoasă. 


254. SALATĂ DE VARZĂ ROȘIE CU HREAN 
l varză roşie, ] hrean mic, ] ling. ulei, 1⁄2 l-tă sare, 2 ling. 
suc de lămâie 
Varza roşie se curăţă de cotor și de frunzele deteriorate, se spală 
şi se toacă mărunt sau se rade pe răzătoarea mare. Hreanul se rade 
pe răzătoarea mică. Se adaugă sarea, uleiul şi sucul de lămâie. Se 
amestecă toate ingredientele. 


255. SALATĂ DE ANDIVE 
V2 kg andive, 2 l-tă sare, 1 ling. ulei, 2 ling. suc de lămâie, 
] ceapă - optional 


Se aleg andive cât mai fragede. Cele mai groase sunt mai amare. 
Andivele se curăţă, se spală și se taie rondele. Ceapa se taie feliuţe 
subţiri. Se adaugă sarea, uleiul și sucul de lămâie. Se amestecă. 


256. SALATĂ DE ANDIVE, ȚELINĂ ȘI MORCOVI 
300 g andive, l telină potrivită, 2 morcovi, Ye l-tă sare, 
] ling. ulei, 2 ling. suc de lămâie 


Andivele se curăţă, se spală şi se taie rondele. Țelina şi morcovii 
se curăţă, se spală şi se dau pe răzătoarea mare. Se adaugă sarea, 
uleiul şi sucul de lămâie. Se amestecă bine. 


257. SALATĂ DE ANDIVE, SFECLĂ ROȘIE ȘI VARZĂ 
200-300 g andive, 1 sfeclă roşie fiartă, ] varză mică, 
] l-tă sare, 1 ling. ulei, 2-3 ling. suc de roșii 


Sfecla roşie fiartă sau coaptă se rade pe răzătoarea mare. Andivele 
se taie rondele. Verzei i se scoate cotorul, se curăţă de frunzele 
exterioare, se spală şi se toacă mărunt sau se rade pe răzătoarea 
mare. Se amestecă toate ingredientele. Este o salată excelentă, foarte 
frumos colorată, pretându-se pentru mese festive. 


258. SALATĂ DE CEAPĂ ROȘIE, CU SUC DE ROȘII 
2 cepe roșii mari, 100-150 ml suc de roşii, 1 l-tă ulei 
Cepele se curăţă, se spală și se taie în două de-a lungul, apoi 
feliute subţiri pe orizontal. Se adaugă sucul de roșii și uleiul. Este o 
salată excelentă pe timp de iarnă. 


259. SALATĂ DE ȚELINĂ CU MORCOVI 


] țelină mare sau 2 mai mici, 3 morcovi, ] ceapă, 1 ling. 
ulei, 1⁄2 l-tă sare, 2 ling. suc de lămâie, ] măr — optional 


Telina şi morcovii (eventual şi mărul) se curăță, se spală şi se dau 
pe răzătoarea mare. Ceapa se taie solzişori. Se pun într-un castron şi 
se amestecă cu sarea, uleiul şi sucul de lămâie. Sursă deosebită de 
vitamine în anotimpul rece. 


SALATE DIN LEGUME CRUDE + LEGUME FIERTE 


260. SALATĂ DE CARTOFI (I) 
l kg cartofi, fe l-tă oregano pisat, 2 ling. ulei de măsline, 
3 fire ceapă verde, 1 leg. pătrunjel verde 


Cartofii se curăţă, se spală, se taie rondele şi se fierb. Sunt gata în 
20 minute. Se strecoară. Ceapa se toacă mărunt. Se amestecă apoi 
cu cartofii, uleiul şi oregano. Se aşază pe un planou. Deasupra se 
presară pătrunjelul tocat fin. Se serveşte imediat după preparare. 


261. SALATĂ DE CARTOFI (I1) 


1 kg cartofi, ] salată creată, 5-6 roşii, 3 cepe, 2 castraveți, 
10-12 măsline, 2-3 cătei de usturoi, 1 ling. ulei 


Cartofii se curăță, se spală, se taie rondele şi se pun la fiert în apă, 
cât să-i acopere cu 3 cm. În 20 minute sunt gata. Se strecoară şi se 
lasă la răcit. În timp ce fierb cartofii, se pregătesc și celelalte le- 
gume. Roşiile, cepele şi castraveţii se taie feliuţe subțiri sau rondele. 
Se amestecă apoi cu cartofii care s-au răcit, măslinele şi uleiul. Se 
omogenizează bine. 

Pe un platou, se aşază salata verde creaţă, frunză cu frunză, cu 
partea creață pe marginea platoului. Deasupra se pune cu grijă salata 
de cartofi. Se serveşte proaspătă. 


262. SALATĂ DE CARTOFI $VĂBEASCĂ 
1] kg cartofi, 1 l-tă sare, 2 ling ulei 


Cartofii se curăță, se spală și se taie cubuleţe de cca 2 cm. Se pun 
la fiert în apă clocotită, cât să-i acopere cu 2 cm. Sunt gata în 25 
minute, înainte de a se opri focul, adăugându-se sarea. Se scurg de 
zeamă și se lasă la răcit. Se pun în castronul pentru salată, se adaugă 
uleiul și 2 linguri apă rece. Se amestecă bine. 


263. SALATĂ DE CARTOFI CU TOFU 


1] kg cartofi, 200 g tofu (brânză de soia), 3-4 ardei, 
2 cepe, 2 ling. ulei, ] l-tă sare, 1 leg. mărar 


Cartofii se fierb în coajă. După ce s-au răcit, se curăță de coajă și 
se taie rondele. Ardeii și ceapa se curăţă, se spală și se taie solzișori. 
Se pun toate într-un castron. Se adaugă tofu tăiat cubuleţe și restul 
ingredientelor. Mărarul se pune la sfârşit, tocat fin. 


264. SALATĂ DE CARTOFI CU PORUMB DULCE 


l kg cartofi, 200 g porumb dulce, 3 cătei usturoi, 1 l-tă 
sare, ] ling ulei de măsline, 3 castraveti, ] ceapă, 1 leg. 
mărar 


Cartofii se curăță, se spală, se taie rondele și se pun la fiert. Când 
sunt gata se scurg de zeamă și se lasă la răcit. Usturoiul și ceapa se 
toacă mărunt. Castraveţii se taie în două pe lungime, apoi felii subțiri. 
Se pun într-un castron toate ingredientele și se amestecă bine. 
Deasupra se presară mărarul tocat fin. 


265. SALATĂ DE CARTOFI CU BROCCOLI 


8 cartofi, 2 tulpinite broccoli (sau 2 gulii de seră), 2 cană 
ardei/gogoșar tocat mărunt Sau iama conservat în suc de 
roşii, ] țelină potrivită, 2 legături ceapă verde, 100 g maioneză 
de soia, măsline pentru ornat 


Cartofii se curăță, se spală şi se taie cubuleţe mici. Se fierb, apoi 
se strecoară și se lasă la răcit. Broccoli se pune la fiert împreună cu 
cartofii, dar se lasă să fiarbă doar 5-7 minute. (Poate fi folosit chiar 
crud). După ce a fiert, broccoli se scoate din supă, se lasă la răcit și 
apoi se taie bucățele mici. La fel se procedează, dacă folosim gulie 
în loc de broccoli. Telina, crudă, se dă prin răzătoarea mare. Ceapa 
verde se toacă mărunt. De asemenea, ardeiul/gogoșarul. Într-un 
castron suficient de mare, se pun toate ingredientele și se amestecă 
cu maioneza de soia. Se așază pe un platou și se ornează cu măsline. 


266. SALATĂ DE CARTOFI CU SOS VERDE 
8 cartofi, 250 g spanac, 5-6 căţei usturoi, Ye l-tă sare, 2-3 
ling. ulei, ] ardei gras roșu (sau gogoșar) (optional), 1 fir de 
praz (optional) 


Cartofii se spală şi se pun la fiert cu coajă cu tot, în apă care 
clocotește. În cca 30 de minute sunt gata. Se scurg de zeamă (care 
se aruncă) și se lasă la răcit. 

Între timp, spanacul, curățat, ales bine și spălat, se pune | minut 
(nu mai mult) în apă clocotită. Se scurge, iar zeama nu se aruncă. 
Spanacul se pasează bine, adăugându-i-se usturoiul pisat, sarea și 
puțin din zeama în care a fiert (cca 250 ml), amestecându-se bine 
până se obţine un sos de consistenţă potrivită. 

Cartofii, după ce s-au răcit, se curăţă de coajă, se taie în patru, apoi 
feliuțe şi se așază pe un platou adânc de cca 5 cm. Deasupra se toamă 
sosul verde de spanac. Pentru decor se pot așeza deasupra pătrăţele 
mici de | cm. de ardei roșu sau rondele de praz foarte subțiri. 


267. SALATĂ ORIENTALĂ (DE VARĂ) 
6 cartofi fierti în coajă, | ceapă mare, 3 roşii, 3 ardei 


diferit colorați, 2 castraveți, 50 g măsline 


Cartofii, după ce au fiert în coajă, se lasă la răcit şi se taie în 
două, pe lungime, și apoi feliuțe transversal. Celelalte legume se 


curăţă și se spală. Ceapa se taie fideluţă. Ardeii se curăță de cotoare 
și se taie feliuţe subțiri, transversal. Castraveţii, curăţaţi de coajă, se 
taie rondele subţiri. Roşiile se taie felii. Se pun toate legumele astfel 
pregătite într-un castron și se amestecă cu măslinele. 


268. SALATĂ ORIENTALĂ (DE IARNĂ) 
6 cartofi potriviti, 2 cepe, 2-3 ling. gogoşari (din cei 
conservati în suc de roșii), 100 g măsline 


Cartofii se fierb în coajă. După ce s-au răcit, se curăţă și se taie 
rondele. Cepele se taie feliute subțiri. Se amestecă într-un castron 
împreună cu gogoșarii şi măslinele. 


269. SALATĂ DE CARTOFI CU LEGUME ASORTATE 
5 cartofi fierti tăiați cuburi mici, 2 cepe albe mici şi 2 cepe 
roşii mici tocate mărunt, 2 căţei usturoi tocaţi, 1 dovlecel 
mic fiert 5 minute şi tăiat felii, ] ardei gras roșu, 1 ardei gras 
galben, 1 ardei gras verde — tăiaţi feliute subtiri, 3 roşii tăiate 
felii subtiri, 1 fir praz tăiat rondele, 3 ling. ulei, 2-3 ling. suc 
de lămâie, 1 l-tă sare 


Toate aceste ingrediente se amestecă într-un vas. Este o salată 
foarte hrănitoare. 


270. SALATĂ DE SFECLĂ ROȘIE 
1 kg sfeclă roșie (4-6 sfecle de mărime mică-mijlocie), 1 l-tă 
sare, 1 ling. ulei, 2 ling. suc de lămâie 


Sfecla se spală şi se pune la fiert (cu tot cu coajă!). Fierbe în cca 
1 oră. Se scurge zeama în care a fiert, se lasă la răcit. Se curăţă apoi 
de coajă și se rade pe răzătoarea mare. Se adaugă sarea, uleiul și 
sucul de lămâie. Se amestecă bine. Cine suportă poate adăuga și 
puțin hrean ras. 


271. SALATĂ DE SFECLĂ ROȘIE CU NUCI 
2 sfecle mici, 1 măr mic, 3 linguri nuci tocate, 2 ling. suc 
de lămâie, 1 l-tă sare. 


Sfecla roşie se fierbe cu coajă cu tot cca 50 minute sau se coace 
în cuptor. După ce s-a răcit puţin, se curăţă de coajă și se rade pe 
răzătoarea mare. Mărul crud se rade pe răzătoarea mică. Se amestecă 
sfecla cu mărul, cu nucile tocate şi cu sucul de lămâie. Se lasă să se 
pătrundă bine 2-3 ore, apoi se serveşte cel mai bine cu preparate pe 
bază de orez sau fasole. 


272. SALATĂ DE ARDEI COPȚI CU SOS DE ROȘII 
] kg ardei gras roșu, capia sau gogoșar roșu, 5-6 roșii 
mari, bine coapte, 1 l-tă sare, 1 ling. ulei 


Se coc ardeii pe o tablă, așezată pe focul mare de la aragaz. Se 
curăţă de îndată ce sunt gata, fierbinți fiind. (Dacă nu se curăţă ime- 
diat, se așază într-un vas presărând sare grunjoasă peste ei, altfel nu 
se vor putea decoji). Se așază frumos într-un castron, suficient de 
adânc. 

Roşiile se curăță de partea verde și se taie feliuțe. Se pun într-o 
cratiţă și se lasă să fiarbă înăbuşit, cca 5 minute, după ce au dat 
primul clocot. La sfârșit, se adaugă sarea și uleiul. Se răstoarnă în 
strecurătoare şi se pasează peste ardeii copți şi așezați în castron. 
Este o salată foarte gustoasă şi hrănitoare. 


273. SALATĂ ASORTATĂ CU PORUMB 


100 g boabe mazăre verde, 3 morcovi, 100 g paste 
făinoase (melcişori), 100 g porumb dulce, 2 linguri suc de 
lămâie, 1 leg. ceapă verde 


Se curăță morcovii, se taie rondele şi se pun la fiert în cca 1,5 1 
apă care clocotește. După 15 minute se adaugă și boabele de mazăre 
verde (poate fi şi congelată). După încă 15 minute se oprește focul. 


Se strecoară — zeama în care au fiert legumele se păstrează, se poate 
prepara o supă gustoasă. 

În timp ce fierb legumele, separat, în altă cratiţă, se pun la fiert 
pastele făinoase, de asemenea în apă care clocotește. În 10 minute 
sunt gata. Se strecoară, se clătesc cu apă rece şi se lasă să se răcească. 

Se amestecă apoi morcovii, mazărea cu pastele făinoase, se 
adaugă porumbul (din cutie, scurs de zeamă) sarea, uleiul, sucul de 
lămâie şi ceapa verde tocată mărunt. 


274. SALATĂ DE ARDEI GRAS (I) 
8 ardei grași, 1 ceapă, 2-3 ling. suc de lămâie, 2 ling. 
ulei, 1⁄2 l-tă sare 


Se pune la fiert o ceapă într-un litru de apă. Între timp se spală 
ardeii, se curăţă de cotoare, se clătesc din nou puţin pentru a se 
îndepărta seminţele și se taie, pe lungime, fâșii de cca. 1-2 cm lăţime. 
După ce a fiert 5 minute în apă, ceapa se scoate şi se cufundă în 
acea zeamă ardeii, lăsându-se să fiarbă şi ei, la foc mic 2-3 minute. 
Se scot apoi cu spumiera și se aşază pe un platou pentru salată. Din 
ulei, sare şi suc de lămâie și 100 ml din zeama în care au fiert ardeii 
se face un sos care se toarnă peste ardei. Se serveşte cu cartofi piure 
sau pilaf. 


275. SALATĂ DE ARDEI GRAS (II) 
8 ardei graşi, 3 ling. ulei, 2-3 ling. suc de lămâie, 1⁄2 ling. 
mărar tocat fin, Ye ling. tarhon tocat fin, 1/-2 l-tă sare 


Se pune la fiert 1 | apă. Ardeii se spală, se curăţă de cotoare, se 
clătesc puţin din nou pentru a se îndepărta seminţele şi se taie în 
două pe lungime şi apoi feliute subţiri de-a latul. Între timp, apa a 
început să clocotească şi se cufundă în ea ardeii pregătiți, lăsân- 
du-se 2-3 minute. Se scot apoi cu spumiera şi se aşază pe un 
platou.Din restul ingredientelor, plus 200 ml din zeama în care au 


fiert ardeii, se face un sos care se toarnă peste ardei. Sunt delicioși, 
foarte aromati datorită tarhonului. 


276. SALATĂ DE ARDEI GRAS (II) 
8 ardei, 6 roşii bine coapte, 1 ling. ulei, 2 l-tă sare 


Roşiile se spală, se curăţă de cotoare și de părțile verzi și se taie 
feliuţe. Se pun într-o cratiţă și se lasă să fiarbă încet, cca 5 minute 
din momentul în care începe fierberea. În timp ce roșiile fierb, se 
spală ardeii, se curăţă de cotoare și seminţe și se taie feliuțe subțiri. 
Roșiile, după ce au fiert, se pun într-o strecurătoare așezată peste 
castronul în care se va face salata, pasându-se bine cu o lingură de 
lemn. În sucul de roșii obținut, se adaugă sarea și uleiul, se amestecă 
bine şi apoi se pun ardeii tăiați feliute. 


271. SALATĂ DE CONOPIDĂ 
l conopidă de cca Ye kg, 2-3 morcovi, 3-5 căţei usturoi 
pisat, | ceapă rosie, 2 ling. vovosar tocat, (poate fi şi 
conservat în suc de roşii), ] ling. semințe susan pisat, 1 ling 
suc de lămâie, 1⁄2 l-tă busuioc pisat, 2 ling ulei, 1 l-tă sare 


Se spală și se curăţă legumele. Conopida se desface bucheţele 
mici. Morcovii se taie rondele. Împreună cu conopida se pun la fiert 
15 minute în apă care clocotește. Apoi se strecoară. Într-un castron, 
se pun bucheţelele de conopidă, morcovii, ceapa roșie tăiată solzișori 
și restul ingredientelor. Se amestecă bine. Se servește imediat. 


278. SALATĂ DE CASTRAVEȚI, DOVLECEI ȘI CONOPIDĂ 
100 g orez fiert, 1 dovlecel potrivit, 1 conopidă de cca 1⁄2 kg, 
2 ling ulei, 3 castraveți, 3 fire usturoi verde, !/ l-tă sare, 2-3 
ling. suc de lămâie, 1] leg. mărar verde 


Se pregătesc legumele, se curăţă, se spală. Dovlecelul se curăţă 
de coajă și se taie rondele. Conopida se desface bucățele. Se pun 


amândouă la fiert 5 minute în apă care clocotește. Se strecoară şi se 
lasă la răcit. Castraveţii se taie rondele, usturoiul se toacă fin și de 
asemenea mărarul. Se pun într-un castron toate ingredientele și se 
amestecă bine. Se aşază pe un platou. Mărarul se poate presăra la 
sfârșit peste salată. 


279. SALATĂ ASORTATĂ 


2 kg spanac, %2 kg morcovi, ] telină potrivită, 1 salată 
verde, 1 sfeclă roșie potrivită, 2 ling. ulei, ] l-tă sare, 2 ling. 
suc de lămâie 


Legumele se spală şi se curăță. Spanacul, care pentru această 
rețetă ar trebui să aibă frunze mai mici, se spală frunză cu frunză, 
îndepărtându-se cotoarele. După spălare, frunzele de spanac se așază 
într-o strecurătoare, lăsându-se la scurs suficient timp pentru a se 
scurge apa de pe ele. Morcovii, telina și sfecla roșie se rad pe 
răzătoarea mare, dar fiecare într-un vas separat. Salata verde se toacă 
mărunt, de asemenea și spanacul după ce s-a scurs bine. 

Se ia un platou mare, rotund și se așază întâi frunzele de spanac 
— ca un pat — în mod uniform, pe toată suprafaţa. Apoi se așază 
frumos, concentric, celelalte legume pregătite. Culorile alternează 
frumos. Într-un castronel se amestecă sarea, uleiul, sucul de lămâie 
cu 2-3 linguri apă. Cu sosul obţinut se stropește salata. Se serveşte 
imediat. Reţeta se pretează şi pentru mese festive. 


280. SALATĂ DE DOVLECEI CU ROȘII 


2 dovlecei, 3 roşii, 5 căţei usturoi, 1 legătură mărar, Ye l-tă 
sare, ] ling. ulei 


Dovleceii se curăță de coajă, se spală și se taie rondele subțiri 
(0,5 cm). Se pun la fiert în apă clocotită și se lasă 5 minute (nu mai 
mult). Se scot apoi din zeama în care au fiert cu o strecurătoare, 
scurgându-se bine de zeamă. Se pun pe un vas întins și se lasă la răcit. 


Între timp se pregătesc roșiile, se spală și se taie feliuțe sau rondele 
subțiri. Când s-au răcit rondelele de dovlecei se amestecă într-un 
castron cu roșiile. Căţeii de usturoi pisaţi, mărarul tocat mărunt, sare, 
ulei și cca 100 ml zeamă în care au fiert dovleceii se amestecă 
într-un castronel separat, rezultând un sos care se toarnă peste 
legumele din castron. Se amestecă bine. 


281. SALATĂ FRANȚUZEASCĂ 


4 cartofi, 200 g fasole verde, 10-12 măsline, 2 ardei grași, 
2 cepe, 2-3 ling. ulei, 3-4 roşii, 1] l-tă sare, 2-3 ling. suc de 
lămâie (opțional) 


Cartofii se spală bine şi se pun la fiert, cu coajă cu tot, în apă care 
clocotește. Sunt gata în 30 minute. Când sunt gata, se scurg de zeamă, 
care se aruncă, se lasă să se răcească, se curăță apoi de coajă și se 
taie în două pe lungime, apoi feliuţe subțiri transversal. 

Fasolea verde se spală, se curăţă, se taie în 3-4 bucățele şi se 
pune la fiert în apă clocotită. Fierbe în 30-35 min. Când este gata, se 
strecoară, zeama putând fi folosită la altceva. Păstăile se lasă să se 
răcească. 

Ardeii şi ceapa se curăţă, se spală şi se taie feliuţe subțiri. Se pun 
într-un castron suficient de mare pentru salată. Se adaugă cartofii și 
păstăile de fasole, legumele fiind pregătite așa cum s-a explicat mai 
sus. Roşiile, bine spălate, se taie rondele şi se pun şi ele în castron. 
Se adaugă măslinele, uleiul, sucul de lămâie și sarea. Se amestecă 
bine. 


282. SALATĂ DE VARĂ CU NĂUT (I) 
] cană năut fiert, 2 castraveți, 2 ardei, 2 roșii, | ceapă, | morcov, 
] ling. ulei, 1/2 l-tă sare, câteva fire pătrunjel verde 
Se spală bine legumele și se curăţă. Castraveţii şi morcovii se taie 


rondele, ardeii și roşiile feliuțe subțiri, ceapa fideluță. Se amestecă 
bine cu sarea, uleiul și năutul bine fiert, scurs și răcit. 


283. SALATĂ DE VARĂ CU NĂUT (I1) 
1 cană năut fiert, 3 ardei, 3 castraveti, 2 cepe, 2 ling ulei, 
1 L-tă sare, ⁄2 l-tă boia de ardei dulce, 2 ling suc de lămâie 


Se curăță legumele se spală şi se taie fideluță, castraveţii rondele. 
Se pun într-un castron. Se adaugă năutul fiert bine, sarea, uleiul, 
boiaua și sucul de lămâie. Se amestecă bine. Se servește proaspătă. 


284. SALATĂ (AMERICANĂ) DE VARZĂ 


1 varză potrivită, 4 morcovi, 1 ardei galben, 2 linguri 
semințe de floarea-soarelui, 1 ling. ulei, 1 l-tă sare 


Se curăţă și se spală legumele. Varza se toacă foarte mărunt și se 
freacă bine cu sarea. Ardeii se taie feliuţe subțiri transversal, iar 
morcovii se taie fâșii foarte subțiri pe lungime. Se amestecă toate 
ingredientele într-un castron. Salata se servește imediat după 
preparare. 


285. SALATĂ CU TOFU 


] salată verde, 2 roșii, 1 castravete, 100 g tofu, 1 l-tă 
sare, ] ling. ulei 


Se curăță și se spală legumele. Salata verde se rupe bucăţi mici, 
castravetele se taie rondele iar roşiile feliute subțiri. Se amestecă 
împreună cu salata. Se adaugă apoi sarea și uleiul. Deasupra se presară 
tofu ras. Se serveşte imediat. 


286. SALATĂ ITALIENEASCĂ 


1 salată verde, 1 ceapă roşie, 2 linguri seminte de dovleac 
(neprăjite), 1 ling. ulei, sucul de la 2 lămâie, 3 cătei usturoi, 
%2 anason pisat, câteva frunzulite busuioc verde 
Se pregătesc legumele, se curăţă și se spală. Salata verde se rupe 


bucățele, ceapa roșie se taie solzişori, căţeii de usturoi se toacă fin. 
Se amestecă toate ingredientele. Se serveşte imediat. 


287. SALATĂ DE LINTE (|) 


100 g linte, 300 g fasole verde, 3 morcovi, 2 ardei, 2 cepe 
crude, ] l-tă sare, 2 ling. ulei, Ye l-tă oregano. 


Se curăță şi se spală legumele. Lintea se fierbe 30 min. Fasolea 
verde de asemenea, dar în alt vas, separat, împreună cu morcovii 
tăiați rondele. Când sunt gata, se scurg de zeamă și se lasă la răcit. 
După ce s-au răcit bine, se pun într-un castron și se adaugă ceapa și 
ardei tăiați solzişori, sarea, oregano şi uleiul. Se amestecă cu grijă. 


288. SALATĂ DE LINTE (II) 


150 g linte, 2 roşii, 2 ardei, ] ceapă roșie, 10-12 măsline, 
] l-tă sare, 2 ling. suc de lămâie, 1 ling. ulei 


Lintea se spală şi apoi se fierbe. Se scurge apoi de zeamă și se 
lasă la răcit. 

Separat ardeiul şi ceapa se taie fideluţă iar roşiile felii foarte subțiri. 
Se pun toate ingredientele într-un castron şi se amestecă bine. Se 
serveşte proaspătă. 


289. SALATĂ PORTUGHEZĂ (I) 
6 ardei grași, 3 roşii, 100 g măsline, 1] cană orez fiert, 
2-3 ling. suc de lămâie, 1-2 ling. ulei, Ye l-tă mirodenii (de 
exemplu, amestec busuioc + măghiran) 


Se spală ardeii și se coc. Apoi se taie bucăţi, cotoarele aruncându-se. 
Roşiile se spală şi se taie rondele. Se așază într-un castron pentru salată 
şi se adaugă și celelalte: orezul, măslinele, sucul de lămâie, uleiul și 
mirodeniile. Se amestecă cu grijă, pentru a nu strivi bobiţele de orez. 


290. SALATĂ PORTUGHEZĂ (II) 


Se prepară în acelaşi fel ca Salata portugheză (1), cu 
deosebirea că, în loc de orez, se folosesc 100-150 g paste 
făinoase fierte și scurse de zeamă. 


291. SALATĂ DE OREZ 


100 g orez fiert, 100 g porumb din cutie sau congelat, 
2 căţei de usturoi, ] ceapă roşie, 100 g fasole colorată fiartă, 
l ardei, 1 l-tă bobite coriandru, 100 g maioneză de soia 


Usturoiul, ardeiul și ceapa se toacă fin de tot. Orezul, fasolea 
răcite bine se amestecă cu boabele de porumb și apoi cu legumele 
tocate. La sfârşit, se adaugă şi maioneza de soia şi bobiţele de 
coriandru. 


292. SALATĂ DE VARĂ CU SOIA TEXTURATĂ 


250 g paste făinoase, 100 g soia texturată - cubulete, 2 ardei 
grași roşii, 2 ardei grași verzi (sau galbeni), | ceapă mare 
(sau ] legătură ceapă verde), 1 l-tă boia de ardei dulce, 
Va l-tă busuioc, 1 legătură verdeată, 3 linguri ulei 


Pastele se pun la fiert în apă clocotită și se fierb 10 minute. Se 
strecoară, se clătesc cu apă rece pentru a nu se lipi între ele și se 
aşază într-un vas. Soia texturată se pune la fiert 15 minute într-un 
vas cu apă ce clocotește, în care se pun mirodeniile. Când sunt gata, 
se scurg, și se pun într-un vas la răcit. Ardeii, ceapa se taie fideluță 
iar verdeaţa se toacă fin. După ce s-au răcit pastele și soia texturată, 
se pun într-un castron mare toate ingredientele și se amestecă cu 
grijă. Este foarte hrănitoare în zilele de caniculă. 


293. SALATĂ DE MAZĂRE CU PORUMB (|) 


300 g mazăre verde boabe, 200 g porumb dulce, 4 morcovi, 
2-3 cartofi, 100 g maioneză de soia 


Se curăţă şi se spală legumele. Morcovii se taie rondele iar cartofii 
cubuleţe. Se pun la fiert împreună cu boabele de mazăre. Când sunt 
gata (25 min.) se scurg de zeamă din care se poate face o supă. Se 
lasă să se răcească. Apoi într-un castron de salată se pun legumele 
fierte, porumbul dulce şi se amestecă cu maioneza de soia. 


294. SALATĂ DE MAZĂRE CU PORUMB (II) 


] cană mazăre boabe, 200 g porumb dulce, 5 morcovi, 
] leg. mărar, Ye lămâie, 1 ceapă, 1 ling. ulei, Ye I-tă sare 


Se pregătesc legumele, se curăţă, se spală. Morcovii se pun la 
fiert în 1 1 apă ce clocotește, împreună cu ceapa. Se fierb cca 25 
minute Separat, în altă cratiţă se fierbe mazărea. După ce a fiert se 
strecoară de zeamă şi se pune într-un castron. Morcovii, după ce au 
fiert se scot din supă și se pasează bine într-un castronel adânc. 
Peste morcovii pasaţi se toarnă picătură cu picătură sucul de lămâie, 
uleiul, şi cca 100 ml din supa în care au fiert morcovii şi în care s-a 
dizolvat sarea. Se adaugă apoi mărarul tocat fin. 

În castronul cu mazăre, care s-a răcit între timp, se pune şi 
porumbul dulce, scurs de zeamă, și se amestecă bine. Apoi, se 
încorporează sosul de morcovi, amestecând cu grijă pentru a nu 
zdrobi bobițele. Salata este gata. 


295. SALATĂ DE FASOLE VERDE CU USTUROI 


500 g fasole verde, 5 cătei usturoi, 2 ling. ulei, 2-3 ling. 
suc de lămâie, Y2 l-tă sare, | ling. mărar tocat fin (optional) 


Fasolea verde se curăţă de codițe, se spală, se taie în 3-4 bucăți și 
se pune la fiert în apă clocotită. În cca 30 minute este gata. Se scurge 
de zeamă (din care se poate face o supă), se pune într-un castron și 
se lasă să se răcească. Se amestecă cu usturoiul tăiat bucățele și 
restul ingredientelor. larna se poate pregăti din fasole verde 
conservată la borcan sau congelată. 


296. SALATĂ DE FASOLE VERDE CU SUC DE ROȘII 
500 e fasole verde, ] cană suc de roșii (proaspăt Sau conservat), 


12 l-tă sare, 2 ling. ulei, 1 ling. pătrunjel verde tocat fin 


Fasolea verde se curăţă de codițe, se spală, se taie în 3-4 bucăţi și 
se pune la fiert în apă clocotită. In cca 35 minute este gata. Se scurge 


de zeamă (din care se poate face o supă), se pune într-un castron și 
se lasă să se răcească. Între timp, într-un castronel separat se face un 
sos din sucul de roșii care se amestecă cu sarea, uleiul şi pătrunjelul. 
Acest sos se va turna peste fasolea verde. 

Dacă se foloseşte suc de roşii conservat nu se mai pune sare, 
întrucât acesta este deja sărat. 


297. SALATĂ DE CONOPIDĂ CU CIUPERCI 
1 conopidă potrivită, 300 g ciuperci fierte (sau ] cutie/ 
borcan), 7 căţei usturoi, 1 legătură verdeață, 1 l-tă sare, 
2 linguri ulei, 2 linguri suc de lămâie (optional) (sau suc de 
corcoduse verzi) 


Conopida se spală, se desface bucheţele mici şi se pune la fiert în 
apă ce clocoteşte. După 15 minute, se scoate din supă, se scurge şi 
se lasă la răcit pe un vas plat. 

Ciupercile fierte şi tocate se scurg bine de zeamă. Se amestecă cu 
bucheţelele de conopidă, cu grijă pentru a nu se strivi. Se aşază pe 
un platou. Din usturoi, sare, ulei și 50 ml apă (sau supă rece în care 
a fiert conopida) se face un mujdei bine omogenizat. Acest mujdei 
se toarnă peste conopidă și ciuperci. Deasupra se presară verdeață 
tocată fin şi, la dorință, se stropește cu suc de lămâie. 


V. PREPARATE DIN LEGUMINOASE 


Leguminoasele sunt foarte valoroase pentru vegetarieni prin 
conținutul lor bogat în proteine. Soia conţine între 34-49% proteine, 
fasole uscată 21-25% proteine, lintea 24%, mazărea uscată 22%, 
năutul 25%. De asemenea, sunt foarte bogate în fibre, atât de necesare 
pentru o bună digestie. 

Leguminoasele disponibile în ţara noastră sunt: fasolea, soia, 
lintea, mazărea şi năutul. 


PREPARATE DIN FASOLE 


298. FASOLE BĂTUTĂ (I) 


Y2 kg Jusole uscată, albă, 3 cepe, 3 morcovi, 2 rădăcini 
pătrunjel, 1 telină mică, l-2 rădăcini păstârnac, 3 ling. ulei, 
] L-ţă sare 


Fasolea se alege, se spală şi se pune la înmuiat timp de 12 ore. Se 
scurge de apa în care a stat. Se opărește apoi de 3 ori la rând cu apă 
clocotită, de fiecare dată această zeamă aruncându-se. Apoi, se pune 
la fiert în cca 4 | apă. În funcție de soi, fierbe în 1-2 ore. 

Morcovii, telina, păstârnacul și pătrunjelul se adaugă la fiert cu 
30 minute înainte de a fi fiartă fasolea. Ceapa se curăță, se spală, se 
toacă mărunt și se căleşte 2-3 minute cu uleiul și puţină apă. Între 
timp, fasolea a fiert, se scurge de zeamă (care se păstrează, se va 
prepara din ea supă de fasole cu tarhon, vezi reţeta la secţiunea 
Supe, ciorbe) şi se pune în cratita cu ceapa călită, cu zarzavatul cu 
care a fiert. Se pasează bine, adăugându-se sarea şi eventual puţină 
zeamă din cea în care a fiert (iarna se poate adăuga o lingură de 
zacuscă). Se serveşte cu diferite salate sau cu tocăniţă de ardei. 


299. FASOLE BĂTUTĂ (II) 


Se prepară la fel ca și fasolea bătută (1), cu deosebirea 
că ceapa se fierbe odată cu celelalte legume adăugate la 
fasole. 


300. FASOLE BĂTUTĂ (III) 


%2 kg fasole uscată, albă, 3 cepe, 3 ling. ulei, 1 l-tă sare 


Fasolea se alege, se spală și se pune la înmuiat timp de 12 ore. Se 
scurge de apa în care a stat. Se opărește apoi de 3 ori la rând cu apă 
clocotită, de fiecare dată această zeamă aruncându-se. Apoi, se pune 
la fiert în cca 4 ] apă. În funcţie de soi, fierbe în 1-2 ore. Cu câteva 
minute înainte de a fi fiartă fasolea, se curăță cepele, se spală, se 
toacă mărunt și se pun la călit într-o cratiţă de cca 1,5 |. Se amestecă 
bine. După 2-3 minute, se oprește focul. Când fasolea a fiert, se 
strecoară (din zeamă se va face o supă) și se pun boabele peste 
ceapa călită. Se pasează bine, fierbinte fiind, adăugându-se sare și 
puțin din zeama în care a fiert. Se servește cu salate. 


301. TOCĂNIȚĂ DIN FASOLE 


2 căni fasole colorată, ] ceapă mare, 2 cătei usturoi, 
] țelină potrivită, 2 morcovi, 1 leg. pătrunjel verde, 1 praz, 
l l-tă sare, 1 l-tă boia de ardei dulce, 2 ling. ulei 


Fasolea se pune la înmuiat 8-10 ore. Se scurge apa, se opărește 
de trei ori la rând, aruncând zeama de fiecare dată, apoi se pune la 
fiert în 3 | apă clocotită. După 1 oră, separat într-o cratiţă, se pun 
ceapa și usturoiul tocate mărunt, ţelina cubuleţe mici, morcovii și 
prazul rondele și se călesc cu uleiul şi puţină apă. Se amestecă. După 
ce s-au înmuiat puţin, se adaugă peste legume fasolea care a fiert 
aproape de tot şi care trebuie sa mai aibă cca 1/2 litru zeamă. Se mai 
fierb împreună 20 minute. La sfârșit, se adaugă sarea şi pătrunjelul 
tocat fin. Se servește cu pilaf simplu din orez. 


302. IAHNIE DE FASOLE 


3/4 kg fasole uscată, albă, boabe mari, 2 morcovi, 2 rădăcini 
pătrunjel, 1 țelină mică, 4 cepe, 1 I-tă sare, 200 ml suc de 
roşii, ] l-tă boia de ardei dulce, 3 ling. ulei 


Fasolea se pune la înmuiat 12 ore. Se scurge de apa în care a stat. 
Apoi se opăreșşte de trei ori cu apă clocotită, care se aruncă de fiecare 
dată. După aceea, fasolea se pune la fiert în apă suficientă. Cu cca 
30 minute înainte de a fi gata, se adaugă la fiert morcovii, telina și 
pătrunjelul. 

Cepele se curăță, se spală, se toacă mărunt şi se călesc cu uleiul 
și puțină apă. Se lasă să se înmoaie bine, fără a se rumeni. La sfârşit, 
se adaugă sarea, boiaua şi sucul de roșii. 

Când fasolea a fiert, se scot zarzavaturile (care se vor folosi la 
altă mâncare), se strecoară (supa, de asemenea, folosindu-se la alte 
preparate), iar boabele de fasole se așază pe un platou. Deasupra lor 
se presară tocănița de ceapă, pregătită cum s-a descris mai sus. 


303. FASOLE MEXICANĂ 
V2 kg fusole colorată, 2 morcovi, 2 rădăcini pătrunjel, 4 cepe, 
] țelină mică, 2 cartofi 1 ardei gras sau gogoșar (iarna din 
cel conservat în suc de roşii), 100 g măsline, 1 l-tă, sare, ] l-tă 
mirodenii 


Fasolea — neapărat colorată, acesta fiind farmecul acestei reţete — 
se alege, se spală şi se pune la înmuiat 12 ore. Se scurge de apa în 
care a stat. Apoi se toarnă peste ea de trei ori la rând apă clocotită, 
aruncându-se de fiecare dată apa. După aceea, se pune la fiert în 
apă suficientă, deoarece fierbe în 2-3 ore. În ultimele 35 de minute, 
înainte de a fi gata, se adaugă la fiert rădăcinoasele — morcovii, 
pătrunjelul şi telina, curățate şi spălate, iar după 10 minute, cartofii 
curăţaţi şi tăiați în patru. După 25 minute se opreşte focul. Se strecoară 
zeama, care nu se aruncă. 


Fasolea împreună cu celelalte legume fierte se pasează bine cu 
mixerul, adăugându-se şi cepele care au fost tocate și călite în 
prealabil 1-2 min. Se adaugă mirodeniile, sarea și 1-2 căni din zeama 
în care au fiert legumele și fasolea, aceasta adăugându-se treptat, în 
timp ce se amestecă cu o lingură de lemn. Când se servește, se pune 
în fiecare farfurie, iar deasupra se presară măsline tăiate în patru și 
ardei roşu tocat frumos, în forma dorită. 

Este o mâncare excelentă, deosebit de gustoasă și săţioasă. 
Mâncarea trebuie să aibă consistenţa unei smântâni foarte groase. 
Se mai poate servi cu crutoane de pâine sau cu mămăligă rece sau 
cu fulgi de porumb presăraţi deasupra. 


304. MÂNCARE DE FASOLE VERDE 


1 kg fasole verde proaspătă sau 1 borcan de fasole verde 
de 0,8 kg sau 0,5 kg fasole verde congelată (în funcție de 
sezon), 2 cepe mari, 5-6 cătei usturoi, 2 morcovi, 1 l-tà sare, 
2 ling. ulei, 200 ml suc de roşii sau 5 roşii 


Fasolea verde se curăță de codițe, se spală şi se taie în 3-4 bucăţi 
fiecare păstaie. Se pune la fiert într-o cratiţă, turnând deasupra ei 
apă clocotită cât să o acopere cu 3-4 cm. Se pun, de asemenea, la 
fiert, în aceeași cratiţă, morcovii, tăiați rondele subțiri. 

Între timp, se curăță ceapa, se toacă și se căleşte împreună cu 
uleiul 2-3 minute. Usturoiul se pisează. 

După ce fasolea a fiert cca 20 minue se adaugă ceapa călită, 
usturoiul pisat, sarea și sucul de roșii. Se mai lasă să fiarbă 15 minute. 
Se oprește focul. Se servește cu chifteluţe, droburi, cârnăciori. 


305. TOCĂNIȚĂ DE FASOLE VERDE CU TOFU 


500 g fasole verde, 2 ling. ulei, 5 cătei usturoi, ] ceapă roșie 
mare, l ardei roșu, 1 ling. suc de lămâie, 1 l-tă sare, ⁄2 l-tă 
busuioc pisat, 1 l-tă susan rumenit putin în cuptor și apoi pisat 


Se curăţă și se spală legumele. Fasolea verde, tăiată în 3-4 bucăţi, 
se fierbe până devine fragedă. Se poate folosi, în funcţie de sezon, 


fasole congelată sau conservată la borcan. Într-o cratiţă, separat, se 
căleşte ceapa, ardeiul şi usturoiul tocate mărunt, cu uleiul și puţină 
apă, iar la sfârșit se adaugă tofu tăiat cubuleţe mici. Se amestecă 
bine. Când este gata fasolea, se adaugă și ea, cu puţină zeamă. Se 
pun și sarea, busuiocul și susanul. Se oprește focul. Se serveşte caldă. 
Înainte de a se servi, se adaugă și sucul de lămâie. 


PREPARATE DIN LINTE 


306. MÂNCARE DE LINTE 


] cană linte, 4 cartofi, 4 ardei graşi (gogoșari), 2 cepe 
mari, 2 morcovi, ] pahar suc de roșii, 1 legătură verdeată, 
2 ling. ulei, 1 l-tă sare 


Lintea se pune la fiert în cca 1,5 | apă care clocotește. Între timp, 
se pregătesc celelalte legume. După ce se spală şi se curăță, ceapa și 
ardeii se toacă solzișori, morcovii rondele, iar cartofii cubuleţe de 
2 cm. Se călesc 1-2 minute, apoi se pun în vasul în care fierbe lintea 
(după ce aceasta a fiert cam 20 min), adăugându-se apă clocotită 
cât să le acopere cu 4-5 cm. Se lasă să mai fiarbă, la foc mic, 
25 minute. Cu 5 minute înainte de a fi gata, se adaugă sucul de roșii. 
Înainte de a opri focul, se adaugă sarea şi verdeaţa tocată fin. Se 
servește cu mămăligă şi mujdei de usturoi. Este o mâncare foarte 
gustoasă şi sățioasă. 

(Dacă lintea este un soi care fierbe mai greu, se poate pune la 
înmuiat înainte cu câteva ore, sau se lasă să fiarbă cât este necesar, 
legumele adăugându-se spre sfârşitul fierberii acesteia). 


307. TOCĂNIȚĂ DE LINTE ROȘIE 
200 g linte roşie, 2 căţei usturoi pisat, 1 ceapă, 2 ling. 


ulei, 5 roşii, 1 l-tă sare, 1 leg. pătrunjel verde tocat fin 


Lintea se pune la fiert într-un litru de apă. După 20 minute, în 
altă cratiţă, separat, se călesc ceapa, usturoiul şi roşiile tocate. După 


2-3 minute se adaugă lintea cu zeama în care a fiert. Se mai fierb 
împreună la foc mic cca 20 minute. La sfârșit, se adaugă sarea și 
uleiul, se amestecă, se mai dă un clocot, se presară pătrunjelul verde 
tocat fin şi se oprește focul. Se servește cu salate. 


308. DROB DE LINTE 
2 căni linte, 25 g nuci tocate mărunt, 2-3 linguri ulei, 
2 cepe, 2 cartofi fierti, 2 morcovi fierti, ] ardei roșu (gogosar) 
sau 1 lingură pastă de gogoșar (iama), 2 linguri seminte de 
in pisate în râșnită (ca înlocuitor ou), 2 ling. făină, 2 ling. 
tărâte de grâu, 100 ml suc de roşii, ] legătură pătrunjel 
verde, l l-tă sare, l l-tă mirodenii 


Lintea se pune la fiert. Când este gata se strecoară și se lasă puțin 
la răcit. Ceapa și ardeii se toacă mărunt și se călesc 2-3 minute. 
Cartofii şi morcovii se rad prin răzătoarea mare. Pătrunjelul se toacă 
mărunt. Într-un castron mare se pun toate ingredientele pregătite și 
se amestecă bine. Compoziţia se pune într-o tavă, se dă la cuptor şi 
se coace la foc potrivit cca. 45 min. Este un drob foarte consistent și 
hrănitor. 


309. FRIPTURĂ DE LINTE 


2 câni linte, 3 cepe mari, 7 cătei usturoi, 1 l-tă sare, 1 l-tă 
mirodenii, ] legătură verdeață, 1 l-tă boia de ardei dulce, 
3 ling. ulei, 4 felii pâine neagră (sau 1 cană fulgi de ovăz) 


Lintea se pune la fiert. Când este gata, se scurge de zeamă și se 
pasează fierbinte. 

În timp ce lintea fierbe, se pregătesc celelalte ingrediente. Ceapa 
se curăţă, se spală, se toacă mărunt și se călește cu uleiul 1-2 minute. 
Usturoiul se pisează. Pâinea se pune la înmuiat în apă şi se stoarce 
bine, fărâmițându-se bine cu mâna. Verdeaţa se toacă mărunt. 

Într-un castron se pun toate ingredientele astfel pregătite şi se 
amestecă bine împreună cu sarea. Compoziţia se pune într-o tavă 


care se dă la cuptor, încălzit dinainte, lăsându-se, la foc mic, cca 
l oră. 


310. LINTE CU MACAROANE 


] cană linte, 200 g macaroane (sau alte paste făinoase), 
2 cepe mari, 100 g suc de roșii, 1 ardei roșu sau l lingură 
gogoșar tocat, conservat pentru iarnă, 2 ling. ulei, ] l-tă 
oregano 


Lintea se pune la fiert. Separat, pastele făinoase se fierb în apă 
clocotită cca 15 minute, apoi se scurg. Ceapa și ardeiul se toacă 
mărunt și se călesc 2-3 minute cu uleiul și puțină apă. 

Când lintea este gata, aceasta se scurge şi se pune într-un castron. 
Se adaugă apoi macaroanele, ceapa cu ardeiul, călite, uleiul, sarea, 
oregano şi sucul de roşii. Această compoziţie se pune într-un vas 
pentru cuptor. Vasul se dă la cuptor, la foc potrivit, timp de 15 minute. 


311. LINTE BĂTUTĂ 
%2 kg linte , 2-3 cepe, 2 morcovi, 2 rădăcini pătrunjel, 
] țelină mică, ] păstârnac, l l-tă sare, 2 ling. ulei, 1-2 ling. 
suc de lămâie 


Lintea se alege, se spală şi se pune la fiert în cca 2 | apă clocotită. 
După cca 20 minute, se adaugă la fiert morcovii, pătrunjelul, 
păstârnacul şi țelina. Separat, într-o cratiţă, se călește ceapa 
2-3 minute. Când lintea a fiert, se scurge de zeamă (din care se 
păstrează cca 100 ml) şi se pune în cratiţa cu ceapa călită. Se pasează 
bine, adăugându-se sarea, uleiul şi cei 100 ml de zeamă (poate fi 
nevoie de toată cantitatea sau mai puţin din ea) și 1-2 linguri suc de 
lămâie. Se servește ca atare, cu diferite salate sau cu tocăniţă de 
ardei (vezi secțiunea Preparate din legume). 


312. PIURE DE LINTE 


] cană linte, 2 morcovi, 3 cartofi, 2 cepe, 1 l-tă sare, 
3 linguri ulei 


Lintea se alege, se spală și se pune la fiert în cca 2 1 apă clocotită. 
După cca 20 minute, se adaugă la fiert morcovii şi după încă 10 
minute cartofii. Se mai lasă să fiarbă 25 minute. Înainte de a opri 
focul, separat, se curăţă și se spală cepele, se toacă mărunt și se 
călesc 2-3 minute, stropindu-se cu puţină apă. 

Se opreşte focul la oala cu linte și zarzavaturi, se strecoară (se 
păstrează puțin din zeamă) și se pune lintea și zarzavaturile în cratița 
cu ceapa călită. Se pasează bine, adăugându-se și puțină zeamă. Se 
servește cu diverse salate. 


313. CÂRNĂCIORI DIN LINTE 
2 câni linte, 4 ling. ulei, Y2 l-tă sare, 1⁄2 l-tă boia de ardei 
dulce, 1⁄2 l-tă mirodenii (busuioc, cimbru pisat), 7 cătei usturoi 
pisat, 2 felii mari pâine neagră, 2 ling. făină 


Lintea se spală și se pune la fiert. Când este gata, se scurge de 
zeamă și se pasează fierbinte împreună cu uleiul și sarea. Pâinea se 
înmoaie în apă sau supă de legume, se stoarce bine și se fărâmițează. 
Se amestecă cu restul ingredientelor, omogenizându-se bine. Se 
modelează apoi din compoziţia aceasta cârnăciori, cu mâna sau cu 
un cornet cu gura mai largă. Cârnăciorii se așază în tava mare de la 
aragaz. Se dă tava la cuptor la foc mijlociu. După 20 minute, se 
întorc cu o paletă și pe partea cealaltă. Se servesc calzi, cu cartofi 
piure sau diferite garnituri de legume și salate. 


314. CHIFTELUȚE DIN LINTE 
1] cană linte fiartă, 50 g nuci pisate, 2 linguri ulei, 1⁄2 l-tă 
sare, Ya l-tă mirodenii, + l-tă boia de ardei dulce, 7 cătei 
usturoi pisat, ] ceapă tocată fin (eventual călită), 100 g 
pesmet, 2 ling. înlocuitor ou (soia sau năut înmuiat şi mixat 

în blender cu puțină apă) 


Lintea, bine fiartă, se pasează bine, cel mai bine de îndată ce s-a 
luat de pe foc. Se amestecă apoi cu celelalte ingrediente. Din 
compoziţia obținută se fac chifteluţe care se aşază într-o tavă pentru 
cuptor. Se dă tava la cuptor, încălzit în prealabil, la foc mijlociu. 
După 15-20 minute, se întorc şi pe partea cealaltă. Se servesc calde. 


315. RULADĂ DE LINTE 
] cană linte, 2 cepe, 2 ling. ulei, 1 l-tă sare, 1⁄2 l-tă cimbru 
pisat, l Ya cană crutoane de pâine (cubulete f. mici), 2 cană 
gogosar roşu proaspăt sau conservat în suc de roşii. 


Lintea se fierbe, apoi se lasă să se răcească bine. Cepele tocate 
mărunt se călesc cu uleiul 2-3 minute apoi se amestecă cu gogoșarul 
tocat fin. 

Se amestecă bine toate ingredientele. Compoziţia obţinută se 
aşază pe o folie de plastic, rulându-se bine de mai multe ori. La 
capete, rulada se prinde cu 2 elastice. 

Rulada pusă astfel în folie (de grosime de cca 4 cm), se pune la 
fiert într-o cratiţă foarte lată, cu apă clocotită. Se lasă să dea 2-3 
clocote, apoi se opreşte focul. După 5 minute se scoate rulada din 
apă, se aşază pe o tăviţă şi, după ce se răcește puţin, se taie felii 
foarte subțiri. Acestea se servesc cu cartofi piure, spaghete etc. și cu 
salată. Dacă se păstrează mai mult timp, această ruladă se poate 
așeza (fără folie) într-o tavă și se dă la cuptor cca 15 minute pentru 
a se încălzi. 


316. LINTE CU OREZ LA CUPTOR 
] cană linte, 2 cepe, 5 cătei usturoi, 1 ţelină potrivită, 
4 roşii sau 200 ml suc de roşii, ] cană orez integral, 2 ling. 
ulei, 1 l-tă sare, 1 leg. mărar verde 


Lintea și orezul se curăță, se spală și pun la fiert în cca 2,5 1 apă 
clocotită. Când sunt gata, se scurg de zeamă. 


Ceapa se toacă mărunt, de asemenea usturoiul, roşiile se taie 
feliute, iar telina se rade pe răzătoarea mare. Toate acestea se călesc 
2-3 min, apoi se amestecă cu lintea și orezul şi cu restul ingredientelor. 
Se pune compoziţia omogenizată bine într-un vas care se dă la cuptor, 
la foc mijlociu cca. 30 minute. 


PREPARATE DIN SOIA 


317. LAPTE DE SOIA 


] cană soia boabe, 2,5 l apă, 2-3 ling. miere, arome 


Soia se pune la înmuiat 12-24 ore. Se scurge de apa în care a stat 
şi se pasează în blender împreună cu 1 cană de apă (din cantitatea 
totală de 2,5 1). Compoziţia obţinută se răstoarnă într-o oală (de cca 
5-6 1, deoarece laptele se umflă şi face spumă multă) și se adaugă 
restul de apă (până la 2,5 1). Se pune la fiert. Din momentul în care 
începe să clocotească, se lasă 30 minute. După ce a fiert, se strecoară 
printr-un tifon aşezat peste o strecurătoare, pusă deasupra unei cratiţe. 
Tifonul se va stoarce apoi bine, cu mâinile curate, pentru a se strecura 
tot laptele din el. 

Laptele obţinut are gust fad, de aceea are nevoie de arome: vanilie, 
cocos etc. şi miere. Dacă se folosește, de exemplu, cocos, acesta se 
pune la fiert în lapte în ultimele 10 minute (Mierea se pune când se 
servește, nu se pune în laptele fierbinte). 

Laptele obţinut este foarte sănătos. Când se servește, se adaugă 
miere. Se poate adăuga şi o banană tocată mărunt sau pasată. Fiind 
un produs vegetal 100%, nu conţine colesterol. 


318. TOFU (BRÂNZĂ DE SOIA) 
l l lapte de soia, sucul de la 1] lămâie 


Peste laptele de soia, care clocoteşte într-o cratiţă, pe foc, se pune 
zeama de lămâie și se lasă să fiarbă la foc mic 10 minute, timp în 


care se separă zerul. Se opreşte focul, se lasă să se răcească puţin și 
apoi se strecoară printr-un tifon, ca şi brânza de vaci. Zerul se aruncă. 
Brânza obținută se numește tofu și este foarte hrănitoare. Pentru 
gust i se pot adăuga diverse mirodenii. 


319. OMLETĂ DE SOIA 


] cană soia boabe, 1 litru apă, 1 ceapă, 5 cătei usturoi, 
] l-tă sare 


Soia se pune la înmuiat 12-24 ore. Se scurge de apă și se pune la 
fiert în două căni de apă clocotită. După 5 minute se oprește focul. 
Se acoperă vasul şi se lasă în așteptare 1 oră. Apoi se mixează în 
blender. 

Se pune într-o cratiţă (de inox, sau o cratiţă de care să nu se prindă) 
şi se adaugă ceapa tocată fin, usturoiul pisat şi restul de ⁄2 1 apă 
clocotită, amestecându-se continuu. Se fierbe la foc mic, cca 20 
minute, până se îngroașă bine, având consistenţa omletei de ou. Se 
poate adăuga la sfârşit pătrunjel verde tocat fin. 


320. TOCĂNIȚĂ DIN SOIA BOABE 


] cană soia boabe fiartă, 4 cartofi, 2 cepe mari, 2 ling 
ulei, 100 g gogosar sau ardei tocat (poate fi şi conservat 
iama) sau 1 l-tă boia de ardei dulce, 1 foaie dafin, 1⁄4 l-tă 
cimbru pisat, ] leg. pătrunjel verde, 1 cană suc de roșii, ] l- 
tă sare. 


Se curăţă și se spală legumele. Cepele se taie fideluţă şi se pun la 
călit împreună cu uleiul. După 2 minute, se adaugă cartofii tăiați 
cubuleţe și, de asemenea, boabele de soia fiartă în prealabil. Se mai 
lasă la călit împreună 2-3 minute, amestecându-se continuu. Se toarnă 
apoi apă clocotită, cât să acopere mâncarea cu 2-3 cm, și se lasă să 
fiarbă la foc mic 20 minute. Se adaugă apoi sucul de roşii, cimbrul, 
foaia de dafin și sarea. Se lasă să mai dea 1-2 clocote. Se presară 


pătrunjelul tocat fin şi se oprește focul. Mâncare este foarte 
consistentă şi gustoasă. 


321. SOIA BOABE LA CUPTOR 
1 cană soia boabe, 2 l-tă sare 


Se pune soia la înmuiat 12-24 ore. Se scurge de zeamă şi se pune 
la fiert 30 minute (nu mai mult). Se scurge din nou. Se pune apoi 
într-o tavă pentru cuptor, se presară deasupra sare și se dă la cuptor, 
încălzit în prealabil, lăsându-se până boabele se rumenesc frumos, 
fără a se arde. Se consumă ca atare, fiind foarte nutritivă. 


322. DROB DIN SOIA BOABE 


] cană soia boabe , 2 cartofi, 2 morcovi, 4 cepe, 1] legătură 
verdeață tocată, ] l-tă mirodenii, 2-3 ling. ulei, 1 l-tă boia de 
ardei dulce, 2 linguri tărâte de grâu, 1 lingură făină, 100 ml 
suc de roșii, 1 l-tă sare 


Soia se pune la înmuiat 12-24 ore. Se aruncă apa în care a stat şi 
se pune la fiert în apă suficientă. După ce a fiert (câteva ore, deci e 
bine a se lua în calcul timpul când se are în vedere pregătirea acestei 
rețete), fierbinte fiind, se pasează cu mixerul, păstrându-se deoparte 
2 linguri boabe întregi. 

Cartofii se spală și se pun la fiert cu coajă cu tot. După ce au 
clocotit 20 minute, se oprește focul şi se lasă să se răcească. Apoi se 
curăţă de coajă şi se dau prin răzătoarea mare. Cepele se toacă mărunt, 
morcovii se rad pe răzătoarea mare. Ceapa şi morcovii se călesc 
2-3 minute împreună cu uleiul. 

Într-un castron suficient de mare, se pun toate ingredientele, 
amestecându-se bine. 

Compoziţia se toarnă într-o formă pentru cuptor (cratiţă, tavă, 
vas Jena) într-un strat de cca 3 cm. Se dă vasul la cuptor, încins 
dinainte, şi se lasă la foc mijlociu cca 30 minute. Se servește cu 


garnituri de legume și salate. Boabele de soia lăsate întregi dau un 
aspect deosebit acestui drob. 


323. CÂRNĂCIORI DIN SOIA BOABE 


] cană pastă de soia, 10 cătei usturoi, 2 felii pâine neagră, 
l] l-tă sare, 2 ling. ulei, %2 l-tă cimbru pisat, e l-tă busuioc 
pisat 


Pentru pasta de soia, vezi secțiunea Paste, pateuri. 

Usturoiul se curăță și se pisează. Pâinea se pune la înmuiat, se 
stoarce bine și se fărâmiţează. Într-un castron, se pun toate ingre- 
dientele, se amestecă bine pentru a se obține o pastă foarte omogenă. 
Amestecul obţinut se pune într-un cornet cu gura mai largă (sau 
într-o pungă de plastic mică, tăiată într-un colț cca 1,5 cm). Se 
modelează cârnăciori care se aşază în tava de la cuptor. Se coc la 
foc mic, după 15-20 minute, întorcându-se cu grijă cu o paletă și pe 
partea cealaltă. Se servesc calzi cu cartofi piure, pilaf sau diferite 
garnituri de legume și salate. Sunt foarte gustoşi. 


324. CHIFTELUȚE DIN SOIA BOABE 
l| cană pastă de soia, 5-6 cătei usturoi pisati, 1 ling. ulei, 
2 felii de pâine neagră, l ling. făină, Ve l-tă cimbru pisat, 
Va l-tă boia de ardei dulce, 1 leg. pătrunjel verde tocat fin 


Pâinea se pune la înmuiat în apă, supă de zarzavat sau lapte de 
soia, se scurge și se fărâmiţează bine. Se pune într-un castron. Se 
adaugă restul ingredientelor. Se amestecă bine. Se ia cu lingura din 
această compoziţie și se pun în tava pentru cuptor chifteluţe de 
mări mea și forma dorită (rotunde, lunguieţe). Se dă tava la foc potrivit, 
cuptorul fiind încălzit dinainte. După 15 minute, se întorc şi pe partea 
cealaltă. Se servesc calde. Sunt foarte consistente. 


PREPARATE DIN SOIA TEXTURATĂ 


325. DROB DIN SOIA TEXTURATĂ 


100 g soia texturată — granule, 1 crenguță cimbru, 4 cepe, 
1 legătură verdeață tocată, 1 l-tă mirodenii, 2-3 ling. ulei, 
1 l-tă boia de ardei dulce, 2 ling. tărâțe de grâu, 1 ling. 
făină, ] cană fulgi de ovăz, 100 ml suc de roșii, 1 l-tă sare 


Granulele de soia texturată se pun la fiert 15 minute în apă 
clocotită împreună cu crenguța de cimbru. Se lasă să fiarbă la foc 
mic. Se scurg apoi de zeamă, care se aruncă. 

Cepele se curăță, se spală, se toacă mărunt şi se călesc 1-2 minute 
împreună cu puţin ulei. 

Soia și ceapa astfel pregătite se pun într-un castron și se adaugă 
şi restul ingredientelor. Se amestecă bine. Se pune compoziţia într-o 
tavă pentru cuptor (cam !2 din dimensiunea cuptorului) și se dă la 
cuptor, la foc mijlociu, cuptorul fiind preîncălzit. În cca 50 minute 
este gata. 


326. STUFAT CU SOIA TEXTURATĂ 


100 g soia texturată granule, 2 cepe mari, coditele de la 
5 legături de ceapă verde și 3 legături usturoi verde, 3 ling. 
ulei, ] l-tă sare, 1 l-tă boia de ardei dulce, 100 ml suc de 
roşii, ] crengută cimbru 


Soia texturată se fierbe 15 minute împreună cu crenguța de 
cimbru. Se scurge apoi, iar cimbrul se îndepărtează. Între timp, se 
pregătesc ceapa şi usturoiul. Se curăță, se spală și se toacă mărunt. 
Se pun într-un castron mare. Când este gata, soia texturată se scurge 
bine de zeamă și se pune în castron împreună cu celelalte ingrediente. 
Se amestecă bine. Compoziţia obținută se pune într-un vas pentru 
cuptor, în strat nu prea gros, de cca 2 cm. Se dă la cuptor 30 minute. 
Se servește cald, cu cartofi piure sau pilaf și cu salate. 


327. CHIFTELUȚE DIN SOIA TEXTURATĂ (GRANULE) 


100 g soia texturată — granule, 5-6 cătei usturoi pisati, 
3 ling. ulei, 3 felii de pâine neagră, 1 ling. făină, 1 l-tă cimbru 
pisat, e l-tă boia de ardei dulce, 1 leg. pătrunjel verde tocat fin 


Soia texturată se pune la fiert în cca 1 1 apă care clocotește și se 
lasă să fiarbă cca 15 minute la foc mic. Apoi se scurge de zeamă, 
care se aruncă. Se lasă să se răcească. 

Pâinea se pune la înmuiat în apă, supă de zarzavat sau lapte de 
soia, se scurge şi se fărâmiţează bine. Se pune într-un castron. Se 
adaugă restul ingredientelor, inclusiv soia pregătită. Se amestecă 
bine. Se ia cu lingura din această compoziţie şi se pun în tava pentru 
cuptor chifteluţe de mărimea şi forma dorită (rotunde, lunguieţe). 
Se dă tava la foc potrivit, cuptorul fiind încălzit dinainte. După 
15 minute, se întorc şi pe partea cealaltă. Se servesc calde. 


328. CÂRNĂCIORI DIN SOIA TEXTURATĂ (GRANULE) 
100 g soia granule, ] pahar mic fulgi de ovăz, 3 cepe, 
7 cătei usturoi, 2 cartofi, 100 g pesmet, ] lingură mirodenii, 
2 ling. ulei, 1 l-tă sare 


Soia granulată se pune într-o cratiţă cu cca 1 | apă care clocoteşte 
şi se lasă să fiarbă încet, cca 15 minute. Apoi se scurge de zeamă, 
care se aruncă. 

Cartofii se spală şi se pun la fiert în coajă. După ce au fiert, se 
lasă să se răcească puţin, se curăță şi se rad pe răzătoarea mare. 
Usturoiul se curăţă şi se pisează. 

Într-un castron se pun toate ingredientele, se amestecă bine şi se 
modelează cârnăciori. Aceștia se așază în tava pentru cuptor. Se coc 
la foc mijlociu timp de cca. 40 minute, având grijă să se întoarcă și 
pe partea cealaltă, după cca 20 minute. 


329. TOCĂNIȚĂ DIN SOIA TEXTURATĂ (CUBULEȚE) 


100 g soia texturată (cubulete), 4 roşii mari sau 150 ml 
suc de roșii, 3 cepe mari, 3 ardei, 5 căţei usturoi, ] l-tă sare, 
2 ling. ulei, 1⁄2 l-tă mirodenii 


Cubuleţele de soia se pun la fiert într-un litru de apă care clocoteşte 
şi se lasă să fiarbă la foc mic 15 minute. Se scurg apoi de zeamă, 
care se aruncă. 

Separat, într-o cratiţă, se pun la călit, cu uleiul și puţină apă, cepele 
şi ardeii tocați feliuțe subțiri, lăsându-se 2-3 minute, timp în care se 
amestecă, iar apoi se adaugă și roşiile tăiate feliuţe şi se mai lasă 
1 minut. Se pun apoi cubuleţele de soia şi se adaugă 100-200 ml 
apă clocotită (poate fi şi supă de zarzavat strecurată), mirodeniile, 
usturoiul tocat mărunt și se mai lasă să fiarbă 10 minute. Se servește 
cu cartofi piure, cartofi natur, pilaf sau spaghete. 


330. TOCĂNIȚĂ DIN SOIA TEXTURATĂ (GRANULE) 


Se prepară în același fel cu tocănita din soia texturată 
cubulete, doar că în loc de acestea se folosesc granule de 
soia texturată. Tocănița aceasta se serveşte cu mămăliguță. 


331. RULADĂ CU SOIA TEXTURATĂ 


100 g soia texturată, granule, 3 căni cartofi piure gata 
preparati, 300 g ciuperci fierte, tocate mărunt, 2 cepe, 
2 morcovi, ] telină mijlocie, 2 l-tă busuioc, 1⁄2 l-tă boia de ardei 
dulce, 3 ling. ulei, 1 l-tă sare, ] foaie dafin, 1 crenguță cimbru. 


Soia texturată se pune la fiert 15 minute în apă clocotită împreună 
cu foaia de dafin și crenguţa de cimbru. Apoi, mirodeniile se scot și 
soia se scurge bine. Se amestecă împreună cu sarea și uleiul. 

Se curăţă și se spală legumele. Cepele se toacă mărunt, morcovii 
şi telina se rad pe răzătoarea mare și se călesc 2-3 minute împreună 
cu ciupercile și cu puţin ulei. Se adaugă busuiocul şi boiaua. Apoi 
se pun într-un vas separat. 


Se ia un celofan cu dimensiunea de cca 30/30 cm. Pe acesta se 
va întinde un strat de cartofi piure (trebuie să fie de consistenţă tare). 
Peste aceştia se pune un strat uniform de soia pregătită și apoi 
legumele călite. Apoi, se rulează cu grijă celofanul pentru a obține 
rulada — oaia de celofan se îndepărtează. Rulada se așază într-o tavă 
pentru cuptor. Se unge cu puţin ulei. Se dă tava la cuptor, la foc 
mijlociu. Când este gata, este rumenită frumos. 

Se așază pe un platou, cu grijă, ornându-se cu feliuțe de lămâie și 
frunzuliţe de pătrunjel verde. Când se taie felii, rulada arată foarte 
frumos. Se servește cu salate. 


332. ȘNIȚELE DIN SOIA TEXTURATĂ LA CUPTOR, CU SUC DE ROȘII 


100 g soia texturată — şnitele, 10-12 căţei de usturoi, 
2 ling. ulei, 250 ml suc de roșii, 1] pahar supă de zarzavat 
strecurată, ] frunză dafin, 1 crengută cimbru 


Sniţelele de soia, împreună cu dafinul şi cimbrul, se pun la fiert 
într-un | litru de apă care clocoteşte şi se lasă să fiarbă încet 
[5 minute, după care se strecoară, aruncându-se zeama. 

Sniţelele de soia, care s-au umflat, se aşază într-un vas pentru 
cuptor (Jena sau o cratiţă obișnuită), uns cu ulei. Deasupra lor se 
toarnă un sos obținut din usturoiul pisat amestecat cu sucul de roşii 
şi supa de zarzavat. Se dă la cuptor și se lasă cca 20 minute. Se 
servesc cu piure de cartofi sau pilaf şi salate. 


333. MÂNCARE DE FASOLE VERDE CU SOIA TEXTURATĂ (CUBULETE) 


1] kg fasole verde, 100 g soia texturată (cubulete), 2 cepe 
mari, 2 morcovi, 2 rădăcini pătrunjel, 200 ml suc de roşii 
(sau 4-5 roşii), ] frunză dafin, 1 crengută cimbru, l l-tă, 
sare, 2 linguri ulei 


Se curăţă și se spală legumele. Păstăile de fasole verde se taie în 
3-4 bucăţi. Cepele se toacă mărunt, iar morcovii şi pătrunjelul se 


dau pe răzătoarea mare. Acestea se pun într-o cratiţă la călit, 1-2 
minute, împreună cu uleiul, după care se adaugă și păstăile de fasole 
verde. Se amestecă bine, se mai lasă pe foc 1 minut. Apoi se adaugă 
apă care clocoteşte, așa încât să acopere legumele cu 4-5 cm. Se 
lasă să fiarbă la foc mic. 

Separat, în altă cratiţă cu apă clocotită, se pun cubuleţele de soia 
texturată și se lasă să fiarbă la foc mic 15 minute. În apă se pun 
mirodenii (1 frunză dafin, 1 crenguță cimbru etc.). Când sunt gata, 
se scurg de zeamă şi se pun cubuleţele de soia fierte, în cratita cu 
legume. Se pune și sucul de roșii (sau roşiile tăiate feliuţe subțiri). 
Se mai lasă să fiarbă împreună 5 minute (Timpul total de fierbere 
pentru fasolea verde este de cca 30 minute, deci atenţie cum ne 
calculăm timpul cu pregătirea cubuleţelor de soia, să nu fierbem 
prea mult fasolea). La sfârşit, se adaugă sarea şi uleiul și se oprește 
focul. 


334. MÂNCARE DE MAZĂRE VERDE CU SOIA TEXTURATĂ (CUBULETE) 


1 kg mazăre verde, 100 g soia texturată (cubulete), 2 cepe 
mari, 2 morcovi, 2 rădăcini pătrunjel, 200 ml suc de roșii 
(sau 4-5 roșii), 1 l-tă sare, 2 linguri ulei 


Soia texturată se fierbe 15 minute împreună cu cimbrul și dafinul. 
Se scurge apoi se zeamă care se aruncă. 

Se curăţă și se spală legumele. Cepele se toacă mărunt iar morcovii 
şi pătrunjelul rondele. Se pun apoi într-o cratiţă la călit, 1-2 minute, 
după care se adaugă și boabele de mazăre. Se amestecă bine, se mai 
lasă pe foc | minut. Apoi se adaugă apă care clocoteşte cât să acopere 
legumele cu 4-5 cm. Se lasă să fiarbă la foc mic. După cca 20 minute 
se adaugă cubuleţele de soia şi sucul de roșii (sau roşiile tăiate feliuțe 
subțiri). Se mai lasă să fiarbă împreună cca 5 minute. La sfârşit se 
adaugă sarea şi uleiul și se oprește focul. 


335. MÂNCARE DE PRAZ CU SOIA TEXTURATĂ (CUBULEȚE) 


1 kg praz, 100 g soia texturată — cubulete, 200 ml suc de 
roşii, ] l-tă sare, Y2 l-tă busuioc pisat, 2 linguri ulei, 2 cepe, 
] lingură ardei roşu tocat, conservat pentru iarnă sau 1⁄2 l-tă 
boia de ardei dulce 


Cubuleţele de soia texturată se pun la fiert în cca. 1,5 | apă care 
clocotește. Se lasă să fiarbă la foc mic timp de 15 minute. Apoi se 
strecoară, aruncându-se lichidul în care au fiert. 

Se curăţă legumele, se spală. Ceapa se toacă mărunt şi se călește 
împreună cu ardeiul. După 1 minut, se adaugă și prazul tăiat bucăţi 
de cca 2 cm. Se mai lasă 1-2 minute. 

Ingredientele astfel pregătite se pun într-o cratiţă pentru cuptor; 
se adaugă legumelor călite şi cubuleţelor de soia sarea, mirodeniile 
şi sucul de roşii. Dacă nu este de-ajuns sucul de roșii, se poate 
completa cu supă de zarzavat strecurată, astfel ca lichidul să fie cu 
cca 2 cm peste compoziția din vas. Se dă vasul la cuptor unde se 
lasă 20 minute până scade puţin. Este o mâncare foarte gustoasă și 
hrănitoare. Se pot pune, după dorință, și câteva măsline. 


336. PÂINE MARMORATĂ 


] pâine de forma franzelei (de preferat neagră sau din 
făină integrală) de cca 500 g 300-400 ml supă de legume 
strecurată, 300 g ciuperci fierte sau 1 cutie/borcan de 
ciuperci, | ceapă, l] legătură ceapă verde, 200 g caşcaval 
vegetal/brânză tofu, 2 ardei roșii sau 1 l-tă boia de ardei 
dulce, ] legătură de pătrunjel verde, 1 l-tă sare, 2 linguri 
ulei 


Ceapa se curăţă, se toacă mărunt şi se călește împreună cu 
ciupercile, 2-3 minute, adăugându-se şi boiaua (Dacă se folosesc 
ardei, aceștia se vor adăuga în compoziţie o dată cu ceapa verde). 
Se oprește focul. 


Pâinea se taie în două, pe lateral, pe una din laturile lungi, 
netăindu-se. I se scoate miezul care se pune la înmuiat în supa de 
legume (sau lapte de soia sau alt fel de lapte, dar neîndulcit). Se 
stoarce bine. 

Într-un castron suficient de mare se amestecă miezul de pâine cu 
caşcavalul vegetal, ras pe răzătoarea mare, ciupercile călite cu ceapa, 
cu ceapa verde tocată mărunt și cu ardeii tăiaţi pătrăţele de cca 
Y2 cm, sarea, uleiul și pătrunjelul verde, tocat fin. Se pot adăuga și 
mirodenii, după dorinţă. 

Cu acest amestec se umple din nou pâinea, ea refăcându-și forma 
inițială. Se dă la cuptor cca 20 minute, rumenindu-se frumos. Se 
acoperă cu un şervet curat. 

Când se servește, se taie felii care arată foarte frumos. Este 
gustoasă, hrănitoare și aspectuoasă. 


337. RULADĂ DE CARTOFI CU SOIA TEXTURATĂ (GRANULE) 
3 căni cartofi piure de consistentă potrivită, 100 g soia 
texturată (granule), 2 cepe, 2 gogosari (ardei roșu gras), 
] L-tă sare, 2 linguri ulei, 1 leg. pătrunjel verde 


Se pun la fiert granulele de soia texturată. Se pot adăuga, după 
dorință, diverse mirodenii. Se lasă să fiarbă încet, cca 15 minute. 

În timp ce fierb granulele de soia, se curăţă cepele, se toacă mărunt 
şi se călesc 2 minute cu 1 lingură de apă. Când soia texturată a fiert, 
se opreşte focul, se strecoară zeama (care se aruncă) și se pun 
granulele de soia peste ceapa călită, amestecându-se bine. Peste acest 
amestec se pun și gogoșarii tocați foarte mărunt sau daţi prin mașina 
de tocat, pătrunjelul tocat fin și cealaltă !2 I-ţă sare. 

În tava mare de la cuptor se pune un celofan, de mărime cam de 
dimensiunea tăvii. Pe acest celofan se întinde un strat din cartofii 
piure, iar deasupra se pune un strat din compoziţia cu soia texturată, 
ceapă și ardei. Se rulează apoi celofanul, obținând o ruladă. Se 
manevrează astfel încât să se scoată celofanul şi se răstoarnă rulada 


în tavă. Se dă tava la cuptor 15 minute (Celofanul se îndepărtează). 
Se servește caldă. 


PREPARATE DIN NĂUT 


338. CÂRNĂCIORI DIN NĂUT 
] cană de năut, 4 felii de pâine neagră, 1 l-tă sare, 10 cătei 
de usturoi, 2-3 ling. ulei, Il-tă rozmarin 


Năutul se pune la înmuiat 12-24 ore. Se scurge de apa în care a 
stat și se pune la fiert în apă suficientă. Când este gata (după câteva 
ore), se scurge de zeamă și se pasează fierbinte. Feliile de pâine se 
pun la înmuiat și se storc apoi, fărâmițându-se bine. Usturoiul se 
pasează. 

Într-un castron, se pun toate ingredientele și se amestecă bine. Se 
pune din compoziţia obținută într-un cornet cu gura mare (sau 
într-o pungă de plastic tăiată într-un colț cca 1,5 cm) şi se modelează 
cârnăciori care se aşază în tava mare de la aragaz. Se coc la foc 
potrivit, în cuptorul încălzit dinainte. După 15 minute, se întorc cu o 
paletă pe cealaltă parte. Se servesc calzi. Sunt delicioși. 


339. CHIFTELUȚE DIN NĂUT 
I cană năut, 100 g fulgi de ovăz, 100 g nuci pisate, 3 cepe, 
10 cătei usturoi, 1 l-tă cimbru pisat, 2 ling. făină, ] ling. 
tărâte de grâu, 2-3 ling. ulei, ] legătură mare de verdeață 
tocată 


Năutul se pune la înmuiat 12-24 ore. Se scurge de apa în care a 
stat şi se pune la fiert în apă suficientă. Când este gata, se scurge de 
zeamă și se pasează fierbinte. 

În timp ce fierbe năutul, se pregătesc celelalte ingrediente. Ceapa 
se curăţă, se spală, se toacă mărunt și se călește 1-2 minute cu puţină 
apă. Usturoiul se pisează. Nucile, de asemenea. 


Se amestecă bine într-un castron toate ingredientele. Dacă 
amestecul este prea uscat, se adaugă și 50-100 ml apă (sau supă de 
zarzavat strecurată), amestecându-se în continuare. 

Se ia cu lingura din această compoziţie și se așază chifteluțe în 
tava mare de la aragaz. Se coc la foc potrivit, după cca 15 minute 
întorcându-se și pe partea cealaltă. Se servesc calde. 


340. DROB CU NĂUT 


1 cană năut fiert, 2-3 cepe, 2 ardei, 1 țelină potrivită, 
2 cartofi fierti, 1 cană supă strecurată, 1 l-tă sare, Ye l-tă 
mirodenii după dorință, 2-3 linguri ulei 


Telina, ardeii şi ceapa se curăţă, se spală, se toacă mărunt (telina 
se poate da pe răzătoarea mare) și se călesc 2 minute. Se amestecă 
apoi cu năutul, bine fiert, lăsat boabe întregi, cu cartofii fierţi și rași 
pe răzătoarea mare, cu uleiul, sarea, mirodeniile dorite şi se 
încorporează la urmă de tot și supa. (În loc de supă, se poate folosi 
suc de roșii). Compoziţia obținută se dă la cuptor, într-o tavă. Se 
coace la foc potrivit. Este gata în cca 45 minute. 


PREPARATE DIN MAZĂRE 


341. MÂNCARE DE MAZĂRE VERDE 


2 căni mazăre verde, boabe, 2 cepe, l ling. ulei, 2 ling. 
făină, | cană suc de roșii, ] leg. mărar verde 


Cepele se curăță, se spală, se toacă și se călesc împreună cu uleiul 
1-2 minute într-o cratiţă. Se adaugă apoi mazărea și se toarnă 
deasupra apă clocotită, cât să acopere mazărea cu cca. 2-3 cm. Se 
lasă să fiarbă la foc mic. După 15 minute, într-un castronel, separat, 
se amestecă făina cu 2-3 linguri suc de roşii, cu sarea și se 
omogenizează bine, se pune apoi restul de suc de roșii, se amestecă 
din nou. Sosul acesta se toarnă peste mazărea care a fiert între timp. 


Se amestecă bine și, după ce dă 2-3 clocote, se presară mărarul tocat 
fin şi se stinge focul. Se servește cu diferite droburi, chifteluțe sau 
cârnăciori din legume. 


342. MÂNCARE DE MAZĂRE VERDE CU TOFU 


Se prepară la fel ca şi mâncarea de mazăre verde, doar 
că se adaugă în mâncare, la sfârșit, şi 100 g brânză tofu, 
tăiată cubulete. 


343. MÂNCARE DE MAZĂRE VERDE CU CIUPERCI 


] cană boabe mazăre verde, 1 cutie/borcan ciuperci (cca 
300 g), 2 cepe, 2 morcovi, 1 l-tă sare, 2 linguri ulei, 50 ml 
suc de roşii, ] legătură mărar 


Morcovii se curăţă, se spală și se dau pe răzătoare. Cepele se 
curăţă, se spală, se toacă mărunt. Se pun la călit într-o cratiţă și se 
lasă 1-2 minute, amestecându-se bine. Apoi, se adaugă morcovii 
rași şi ciupercile, după ce s-au scurs de zeama din cutie și s-au clătit 
puțin cu apă. Se mai călesc cca. 2 minute, amestecându-se mereu. 
Se adaugă apoi boabele de mazăre verde, sucul de roşii și se toarnă 
deasupra lor apă clocotită cât să le acopere cu 3-4 cm. Se lasă să 
fiarbă, la foc mic, cca 25-30 minute. La sfârșit, se adaugă sarea și 
uleiul, mărarul tocat fin și se oprește focul. 


344. MÂNCARE DE MAZĂRE VERDE CU SECARĂ 


300 g mazăre verde, proaspătă sau conservată, ] cană 
secară nedecorticată, 5-6 morcovi, 3 cepe, Y2 l-tă măghiran, 
200 ml suc de roșii, ] l-tă sare, 1 l-tă boia de ardei dulce 


Secara se alege, se spală și se pune la fiert în cca 2 1 apă clocotită. 
Se lasă să fiarbă cca 30 minute. În acest timp, se pregătesc celelalte 
ingrediente. Morcovii se curăţă, se spală şi se dau pe răzătoarea 
mare. Apoi se călesc împreună cu cepele tocate mărunt şi cu uleiul. 


După 2-3 minute, se adaugă boiaua și sucul de roșii. Se lasă să fiarbă 
înăbușit 10 minute. Apoi, această compoziţie plus mazărea verde se 
pun în cratița cu secară (dar nu înainte ca aceasta să fi fiert 30 minute!) 
şi se mai lasă să fiarbă împreună 20 minute, la foc mic. În sfârșit, se 
adaugă măghiranul. După 1 minut, se oprește focul. Dacă se folosește 
mazăre conservată în borcan, aceasta se adaugă la fiert în ultimele 
5 minute. 


345. PIURE DE MAZĂRE VERDE 


] kg mazăre verde, 2-3 morcovi, V- kg cartofi, 3 ling ulei, 
] leg. mărar, 1 pahar lapte de soia sau zeamă în care au 
fiert legumele, ] l-tă sare, Y2 l-tă boia de ardei dulce 


Se curăță şi se spală legumele. Se pun apoi la fiert în 2 1 apă 
clocotită. În 25 minute sunt gata. Apoi, se pasează toate bine, 
adăugându-se uleiul, sarea, boiaua, mărarul tocat fin și lichidul. Se 
omogenizează bine. Este un piure foarte gustos. Se serveşte cu 
chifteluțe de legume și salată verde. 


346. MAZĂRE USCATĂ BĂTUTĂ 


2 kg mazăre uscată, 2-3 cepe, 2 cartofi, 2 morcovi, 
2 rădăcini pătrunjel, 1 țelină mică, 1] păstârnac, 1 l-tă sare, 
2 ling. ulei 


Mazărea se alege, se spală și se pune la înmuiat 12 ore. Se scurge 
de apa în care a stat și se pune la fiert în apă suficientă, căci fierbe în 
3-4 ore. Cu 30 minute înainte de a fi gata, se adaugă la fiert morcovii, 
cartofii, pătrunjelul, păstârnacul și telina. 

Separat, într-o cratiţă, se călește ceapa 2-3 minute. 

Când mazărea a fiert, se scurge de zeamă (din care se păstrează 
cca 100 ml) şi se pune în cratiţa cu ceapa călită. Se pasează bine, 
adăugându-se sarea, uleiul şi 100 ml de zeamă (poate fi nevoie de 
toată cantitatea sau mai puţin din ea). Se servește cu diferite salate. 


VI. SOSURI, MAIONEZE 


347. MAIONEZĂ DIN SOIA BOABE 


] cană boabe soia, ] ⁄2 cană apă, 2 ling. suc lămâie, 
5 cătei usturoi, 1 ceapă, 1⁄2 l-tă sare, 200 ml ulei 


Soia se pune la înmuiat 12-24 ore. Apoi se pasează bine în blender, 
împreună cu 1/2 cană apă. Pasta obținută, peste care se pune sare, 
se pune într-o tigaie teflon și se fierbe la foc mic timp de 20 minute, 
amestecându-se continuu, pentru că se prinde foarte repede. Apoi 
se pune într-un alt vas la răcit. Când s-a răcit, se pune din nou în 
blender împreună cu căţeii de usturoi, ceapa tocată, sucul de lămâie, 
| cană apă. Se mixează bine, apoi se adaugă treptat, ca la orice 
maioneză, uleiul. Când este gata, se răstoarnă într-un borcan cu capac 
şi se folosește ca orice maioneză. 

Atenţie! Preparatul este foarte bogat în grăsime și se folosește în 
cantități mici. 


348. MAIONEZĂ DIN FĂINĂ DE SOIA 
3 linguri Jăină de soia, 2 ling. suc de lămâie, 5 căţei 
usturoi, | ceapă mică, 100 ml ulei, 200 ml apă, 1⁄4 l-tă sare 


Făina de soia se amestecă cu 200 ml apă călduță, adăugată treptat 
şi omogenizându-se bine. Apoi se pune într-o tigaie teflon şi se fierbe 
timp de 10 minute, amestecându-se continuu pentru a nu se prinde. 
Se oprește focul şi se lasă să se răcească. 

Ceapa se toacă mărunt, usturoiul se pisează. Se amestecă 
împreună cu pasta de soia, se adaugă și sarea, sucul de lămâie, iar, 
la sfârşit, uleiul, picătură cu picătură, ca la orice maioneză. Se 
păstrează într-un borcan cu capac la frigider. 


349. SOS DE SOIA (I) 
2 ling. făină de soia, 1 ling. făină de grâu, 1 ling. ulei, 
4 l-tă sare, 1 l-tă mirodenii (amestec din cimbru, busuioc, 
oregano, etc.), 300-400 ml lapte de soia neîndulcit 


Făina de soia și făina de grâu se amestecă cu uleiul și laptele, 
puțin călduț, adăugat treptat, puţin câte puţin. Amestecul obținut se 
pune la fiert, amestecându-se continuu până se îngroașă (câteva 
minute). La sfârșit, se adaugă sarea și mirodeniile. 


350. SOS DE SOIA (ll) 
2 ling. făină de soia, 2 linguri făină de grâu, 2 ling. ulei, 
200 ml suc de roşii, 1⁄2 l-tă sare, 1⁄4 ling. mirodenii, 3-4 cătei 
usturoi, 1 ceapă 


Ceapa se curăţă, se spală, se toacă mărunt și se călește 2-3 minute, 
cu puţină apă. La sfârșit, i se adaugă și usturoiul pisat. Se ia de pe 
foc și se freacă bine de tot cu o lingură de lemn (sau se mixează cu 
mixerul). 

Făina de soia şi cea de grâu se amestecă cu uleiul şi 2-3 linguri 
apă. Se adaugă apoi sucul de roșii, treptat. Amestecul obţinut se 
pune să fiarbă. După ce dă 2-3 clocote, se adaugă ceapa călită cu 
usturoiul, sarea şi mirodeniile. Se amestecă încă 1-2 minute și se 
opreşte focul. 


351. SOS DE USTUROI (MAIONEZĂ DE USTUROI) 


10-12 căţei de usturoi (1 căpătână), 100 ml ulei, 1 l-tă 
sare 


Usturoiul se curăță și se pisează bine. Se așază într-un castronel, 
se freacă apoi cu sare, adăugându-se treptat uleiul, picătură cu 
picătură, ca la maioneză. Se poate adăuga și apă. Se serveşte cu 
diverse preparate de legume, leguminoase, în stare cât mai proaspătă. 


352. SOS DE BUSUIOC 


200 ml suc de roșii, 100 ml apă, 2 ling. ulei, 1⁄2 l-tă sare, 
3 cătei usturoi pisati, 1 l-tă busuioc pisat 


Punem într-o crăticioară apa și sucul de roşii. Între timp, separat, 
se amestecă bine într-un castronel celelalte ingrediente și se adaugă 
în crăticioară când lichidul începe să clocotească. Se dau 2-3 clocote 
şi se oprește focul. 


353. SOS DE MĂRAR 


] ceapă, ] lingură ulei, ] cană lapte de soia neîndulcit, 
4 l-tă sare, l ling. făină, 1⁄2 l-tă boia de ardei dulce, ] legătură 
mărar verde sau 1 l-tă mărar uscat 


Ceapa se toacă fin şi se căleşte cu uleiul și puțină apă. Făina se 
amestecă într-un castronel separat cu laptele, care se adaugă treptat, 
puțin câte puţin. Se pune în cratita cu ceapa și se lasă să dea 2-3 
clocote, amestecându-se bine ca să nu se formeze cocoloașe. Se 
adaugă sarea, boiaua şi mărarul. Se oprește focul. Acest sos se 
foloseşte cu diferite chifteluțe, droburi, cu spaghete sau cu salate. 


354. SOS DE CIUPERCI 


] cană ciuperci champignon fierte 30 minute (sau 1 cutie/ 
borcan de 300 8), 2 cepe, 3 cătei usturoi, 1 ling. făină, 1⁄2 l-tă 
sare, 4 l-tă mirodenii, 2 ling. ulei, 200 ml supă de zarzavat 
strecurată 


Ciupercile, tăiate feliute subțiri se călesc cu ceapa tocată mărunt 
şi uleiul. Se adaugă apoi și usturoiul pisat. Amestecul obţinut se 
pasează bine cu mixerul și se adaugă și făina, amestecându-se bine. 
Supa de zarzavat se pune într-o crăticioară să fiarbă. Când dă primul 
clocot se adaugă compoziţia cu ciuperci, se amestecă bine 2-3 minute 
şi se adaugă apoi sarea și mirodeniile. Se oprește focul. 


355. SOS DE ROȘII (I) 
250 ml suc de roşii, ] ling. făină, 1⁄4 l-tă sare, ] ling. ulei 


Făina se amestecă cu 1 lingură de apă şi 1-2 ling. suc de roşii. 
Apoi se toarnă treptat restul de suc de roșii. Se pune într-o crăticioară 
la fiert, amestecându-se continuu. Se adaugă uleiul și sarea. După 
ce dă 1-2 clocote, se oprește focul. Se foloseşte cu chifteluțe, la 
diverse preparate din paste făinoase, spaghete. 


356. SOS DE ROȘII (II) 


5-6 roşii foarte bine coapte, 1 l-tă boia de ardei dulce, 1 l-tă 
sare, 1 ling ulei, 2-3 frunze busuioc verde 


Roşiile se spală, se curăţă de cotoare, se decojesc, se taie felii și se 
pun într-o cratiţă sau o tigaie să fiarbă înăbuşit la foc mic. După ce 
s-au înmuiat bine (cca 15 min.), se adaugă sarea, boiaua de ardei, 
uleiul și frunzele de busuioc verde. Se amestecă bine, se mai lasă să 
dea încă un clocot împreună. Apoi compoziţia se ia de pe foc și se 
pasează bine cu mixerul. Sosul obținut se folosește la spaghete și pizza. 


357. SOS ALB 
2-3 ling. făină, 1⁄2 l-tă sare, 1 cană lapte de soia (sau de 
orez) sau supă de zarzavat strecurată, 1 ling. ulei, 1⁄4 l-tă 
cimbru pisat 


Făina se amestecă cu 1-2 linguri apă călduță, cu sarea, cimbrul și 
uleiul. Laptele se pune la fiert. Înainte de a începe să clocotească, se 
adaugă amestecul de făină, treptat, pentru a nu se face cocoloaşe. 
Se dau 1-2 clocote, se amestecă bine și se oprește focul. 


358. SOS ITALIAN 


5 căţei usturoi, 2 cepe, l] cană suc de roșii, ] ling. ulei, 
l foaie dafin, 4 l-tă busuioc, %2, l-tă sare, ] I-ţă miere 


Cepele se curăță, se toacă mărunt și se călesc cu uleiul și puțină 
apă. După 1-2 minute, se adaugă sarea şi usturoiul pisat. Se amestecă 
bine și se ia de pe foc. Se pasează bine. Într-o crăticioară, se pune 
sucul de roșii să fiarbă împreună cu foaia de dafin. Când dă primul 
clocot, se adaugă amestecul de ceapă și usturoi și restul 
ingredientelor. După 2-3 clocote, se oprește focul. Este foarte bun 
cu spaghete, macaroane. 


359. SOS DE PRAZ 


2 fire praz, l] ceapă mare, 1 legătură pătrunjel, 200 ml 
suc de roșii, 1⁄2 cană supă de zarzavat strecurată, 1⁄2 l-tă sare, 
] ling. ulei, ] lingură făină 


Prazul și ceapa se curăță și se spală. Ceapa se toacă mărunt, iar 
prazul se taie rondele. Se călesc împreună cu uleiul într-o crăticioară 
2-3 minute. La sfârşit se adaugă făina, după ce a fost amestecată 
bine cu supa de zarzavat. Se amestecă bine, se lasă să dea 1-2 clocote 
împreună cu făina. Se oprește focul. Compoziţia rezultată se pune 
în blender, după ce s-a răcit puţin şi se mixează. 

Se pune apoi într-o cratiţă mai mare, adăugându-se restul 
ingredientelor (cu excepţia pătrunjelului care se va pune la urmă de 
tot, tocat fin). Se lasă să dea 1-2 clocote. Sosul obţinut este delicios. 
Se servește cu spaghete sau cu diferite legume fierte. 


360. SOS AURIU 
2-3 morcovi fierti, 1 cartof fiert, 2 ling. suc de lămâie, 
Va l-tă sare, 1 ling. ulei, 400 ml supă de zarzavat strecurată 
(poate fi zeama în care au fiert morcovii şi cartofii), 1 l-tă 
coajă de lămâie rasă 
Se pasează bine morcovii şi cartofii, fiind fierbinți. Se adaugă 
sarea, uleiul, sucul de lămâie, coaja de lămâie rasă apoi, treptat, 
puţin câte puţin, supa de zarzavat. Amestecul acesta se pune într-o 


cratiţă şi se fierbe la foc mic cca 2-3 minute. Sosul rezultat se servește 
cu legume fierte, în special de culoare verde (spanac, broccoli etc.). 


361. SOS FRANȚUZESC 
] cană suc de roşii, 1/2 l-tă sare, 2 ling. suc de lămâie, 
l ling. boia de ardei dulce, 3-4 căţei de usturoi, pisati, 1 ling. 
mărar tocat fin, 4 l-tă busuioc, 1⁄4 tarhon uscat, mărunții, 
1 ling. făină 
Făina se amestecă cu 2-3 linguri de apă, se adaugă apoi toate 
ingredientele, cu excepția mărarului. Amestecul obținut se pune 
într-o cratiţă şi se fierbe la foc mic, 2-3 minute, amestecându-se 
foarte bine. Se oprește focul. Se adaugă și mărarul tocat fin. Este un 
sos foarte gustos, care se servește cu spaghete, diferite legume, 
orez etc. 


362. SMÂNTÂNĂ VEGETALĂ 


7 linguri semințe de floarea-soarelui decojite, nesărate, 
zeama de la o lămâie, 7 ling. apă rece, 1⁄4 l-tă sare 


Semințele de floarea-soarelui se pisează în râșniță. Se amestecă 
apoi cu sucul de lămâie, sarea și apa, omogenizându-se bine. Această 
operaţiune se realizează cel mai bine cu blenderul. Lichidul gros 
obținut este o smântână vegetală care se folosește la ciorbe şi diferite 
preparate pe bază de legume. Se păstrează în borcan închis cu capac 
în frigider. 


VII. SUPE, CIORBE 


Atenţie: La unele rețete de supe sau ciorbe nu se recomandă nimic 
pentru acrit. Le puteți adăuga dumneavoastră ce doriţi, după gust 
(suc de lămâie, suc de roșii, borș, suc de corcodușe verzi). 


363. SUPĂ DE ROȘII CU TĂITEI 


“4 kg roșii (sau 250 ml suc de roșii), | ceapă mare, 1 l-tă 
sare, 1 ling. ulei, 100 g tăitei, 1 leg. pătrunjel verde 


Roșiile se spală, se taie în două, li se scoate partea verde și se pun 
la fiert, împreună cu ceapa, în 2 1 apă care clocotește (şi mai bine în 
zeama în care am fiert cartofii, de exemplu pentru cartofi piure). 
După 5 minute, se pune o strecurătoare deasupra unei oale de 2,5 1. 
Se toarnă deasupra supa în care au fiert roșiile, iar acestea se pasează 
bine cu o lingură de lemn. Cojile de roșii rămase se aruncă. Oala cu 
supă se pune din nou pe foc, se adaugă sarea, uleiul și tăițeii. Se mai 
lasă să clocotească 5 minute. Se pune pătrunjelul tocat fin. Se opreşte 
focul. 


364. SUPĂ DE ROȘII CU OREZ 
5-6 roșii, 2-3 ling. orez integral fiert 30 min., 2 ardei, 
2 cepe, ] l-tă sare, 1 ling. ulei, 1] legătură pătrunjel verde 


Roşiile, spălate și tăiate în jumătăți (partea verde îndepărtată) se 
pun la fiert împreună cu cepele și ardeii în 2,5 1 apă. După ce au 
clocotit 10 minute, cepele și ardeii se scot, iar roşiile se dau prin sită, 
o dată cu zeama în care au fiert. În supa rezultată, se pune orezul 
fiert separat. Se lasă să fiarbă încet încă 5 minute. Înainte de a opri 
focul, se adaugă sarea, uleiul şi pătrunjelul tocat fin. 


365. SUPĂ DE GULII 
3-4 gulii de seră (sau o gulie de grădină de cca. 2 kg), 
] ceapă mare, l l-tă sare, 1 lingură ulei, 50 g smântână de 
soia 


Se curăță legumele și se spală. Ceapa se toacă mărunt, iar guliile 
se rad pe răzătoarea mare. Se pun la călit împreună într-o oală în 
care se va face supa. Se înăbușă cca 2 minute împreună cu uleiul. Se 
toarnă apoi deasupra 2 | apă care clocotește. Se lasă să fiarbă încet 
cca 15 minute (la dorință, se pot pune și două rădăcini de pătrunjel 
care la sfârşit se vor scoate). După acest timp, se adaugă sarea și se 
oprește focul. Sg serveşte cu smântână de soia. 


366. SUPĂ DE FASOLE CU TARHON 


2 l supă strecurată (vezi reteta Fasole bătută), 50 g tăitei, 
] Ltă sare, ] ling. ulei, 1 ling. tarhon tocat mărunt 


În supa strecurată (în care s-a fiert fasolea uscată pentru a prepara 
fasole bătută), se pun la fiert tăițeii. Se lasă să fiarbă 10 minute, la 
foc mic. Se adaugă sarea, uleiul şi tarhonul tocat fin. Se oprește 
focul. 


367. SUPĂ DE BROCCOLI 


3-4 tulpinite de broccoli (cca 500 g), 1 ceapă, 2 morcovi, 
2-3 rădăcini pătrunjel, 1⁄2 l-tă sare, 1 ling. ulei 


Se curăță şi se spală legumele. Morcovul și pătrunjelul se pun la 
fiert în 2 | apă care clocotește. După 10 minute, se adaugă ceapa şi 
broccoli desfăcut în bucheţele mici. Se lasă să fiarbă 15-20 minute 
la foc mic. După acest timp, se scot din supă ceapa, morcovul și 
pătrunjelul. Se adaugă sarea, uleiul și pătrunjelul tocat fin. Supa este 
gata. Este delicioasă. 


368. SUPĂ CU TĂIȚEI 
5 rădăcini pătrunjel, 2 gulii (cca 0,5 kg), 2 morcovi, 1 țelină, 
] ceapă, 2 cartofi, 100 g tăiței de casă, ] l-tă sare, 1 ling. 
ulei, ] leg. pătrunjel verde 


Legumele se curăță, se spală, se taie bucățele mici și se pun la 
fiert în 3 1 de apă ce clocotește. Se lasă să fiarbă 25 minute la foc 
mic. După acest timp, se strecoară supa în altă oală, iar din legume 
se poate face o salată bună, amestecându-se cu ulei sau maioneză 
de soia. 

Supa strecurată se pune din nou la fiert, se adaugă tăițeii de casă 
şi, după 10 minute, timp în care fierb tăițeii, se adaugă sarea, uleiul 
şi pătrunjelul verde tocat fin și se oprește focul. 


369. SUPĂ DELICIOASĂ 
4-5 rădăcini pătrunjel, 2 cepe, l telină mică, 1 gulie, 2 cartofi, 
2 morcovi, | conopidă mică (sau | varză mică), tăiței sau orez 
50 g, ] legătură pătrunjel verde, 1 l-tă sare, 1 ling. ulei 


Pătrunjelul, telina și morcovii, bine spălați şi curăţaţi, se pun la 
fiert, întregi, în cca 3 | apă. După 10 minute, se adaugă cartofii, ceapa, 
gulia și conopida. După 25 de minute, se strecoară legumele din supă 
(acestea se pot folosi la prepararea a diverse găluşte, chifteluțe de 
legume). Vasul cu supă se pune din nou pe foc, adăugându-i-se tăiței 
sau orez fiert înainte. Dacă se folosesc tăiței, se lasă să mai fiarbă cca 
IO minute. Dacă se foloseşte orez, se lasă să mai fiarbă 5 minute 
(după ce a fost fiert aproape complet în prealabil). Înainte de a opri 
focul, se adaugă sarea, uleiul și pătrunjelul tocat fin. 


370. SUPĂ DE LINTE ELVEȚIANĂ 
] cană linte, 3 cepe, 2-3 morcovi, 1⁄2 l-tă maghiran, %2 l-tă 
cimbru pisat, 2 l supă de legume strecurată, 1 l-tă sare, 
I ling ulei 


Lintea se pune la înmuiat câteva ore, apoi se scurge de zeamă. 
Cepele se curăță, se spală, se toacă mărunt și se călesc împreună cu 
morcovii rași 2-3 minute. Se adaugă măghiranul, cimbrul și lintea. 
Se amestecă bine și se mai lasă pe foc 1 minut. Apoi se toarnă 
deasupra !2 l apă clocotită. Se lasă să fiarbă încet. După ce lichidul a 
scăzut aproape de tot se pune supa de legume strecurată și se mai 
lasă între 15-20 minute să fiarbă încet (în funcţie de soiul de linte, 
cât de repede fierbe). La sfârşit, se adaugă sarea și uleiul. Se oprește 
focul. De obicei se lasă câteva ore înainte de a se consuma sau peste 
noapte, pentru ca aromele mirodeniilor să pătrundă bine. 


371. SUPĂ CU SOIA TEXTURATĂ (CUBULEȚE) 
4 rădăcini pătrunjel, 3 morcovi, l țelină mică, ] păstârnac, 
2 cartofi, ] l-tă sare, l ling. ulei, 1] legătură verdeață, 3 linguri 
suc de corcodușe verzi, 50 g soia texturată (cubuleţe) 


Legumele se curăță, se spală și se pun la fiert în cca 3 | apă 
clocotită. Cartofii se pun la 10 minute după ce s-au pus 
rădăcinoasele. După 30 minute, se strecoară supa în altă oală 
(legumele se pot folosi la alte preparate culinare). 

În timp ce legumele fierb, se fierbe soia texturată cubuleţe într-o 
altă cratiţă cu cca 34 l apă cca 15 minute, împreună cu diverse 
mirodenii, după dorință (1 frunză dafin, 1 crenguţă cimbru, maghiran 
etc.). Apoi se strecoară zeama, şi mirodeniile se aruncă. 

Vasul cu supa de legume, după ce acestea au fost scoase, se 
pune din nou pe foc. Se pun cuburile de soia fierte, se adaugă sare, 
ulei, sucul acru de corcodușe, se lasă să mai fiarbă 5 minute, se 
pune şi verdeaţa tocată fin şi se oprește focul. În loc de suc de 
corcodușe, se poate folosi suc de roşii sau borş. 


372. CIORBĂ DE MAZĂRE VERDE 


] cană mazăre verde, boabe, 2-3 morcovi, 2-3 rădăcini 
de pătrunjel, ] legătură mărar, 1 ceapă, 5-6 cartofi noi (cam 
300-400 e), 1 l-tă sare, 1 ling. ulei 


Se pregătesc legumele. Mazărea se alege din păstăi, se spală; 
cartofii se curăţă, se spală și se taie rondele; morcovii, pătrunjelul se 
curăţă și se taie rondele subțiri. 

Ceapa se curăţă, se spală și se toacă. Se pune în oala în care se va 
face ciorba să se călească puţin împreună cu uleiul, stropindu-se cu 
1-2 linguri apă. Se adaugă apoi morcovii şi pătrunjelul. Se mai lasă 
1-2 minute, amestecându-se. Se adaugă apoi cartofii şi mazărea și 
se amestecă bine. După aceea se toarnă deasupra 2,5 | apă care 
clocotește deja. Se lasă să fiarbă la foc mic. După 20-25 minute, se 
pune sarea şi mărarul tocat fin. Se oprește focul. 


373. CIORBĂ DE CARTOFI NOI 


“4 kg cartofi noi, mici, ] ceapă, 1 leg. mărar, 5-6 morcovi 
noi, 1 ling. ulei, ] l-tă sare 


Cartofii se curăţă de coajă şi se spală. Este bine să fie cât mai 
mici pentru a se lăsa întregi. Dacă nu sunt mici, se taie în 2-4 bucăţi. 
Morcovii se curăţă, se spală și se taie rondele. Ceapa se curăţă, se 
spală și se toacă mărunt. Se pune în oala pentru ciorbă și se călește 
puțin împreună cu uleiul, după 1-2 minute. adăugându-se cartofii şi 
morcovii. Se mai lasă | minut, amestecându-se. Se toarnă deasupra 
2 l apă și se lasă să fiarbă, la foc mic, 20 minute. Înainte de a fi gata, 
se pune sarea şi mărarul tocat mărunt. Se oprește focul. 


374. CIORBĂ DE DOVLECEI 
2 dovlecei potriviti sau 4 mici, 2-3 morcovi, 2 rădăcini 
pătrunjel, 200 ml suc de roşii, 2 cepe, 1 ling. ulei, ] legătură 
leuştean, ] l-tă sare 


Se curăţă și se spală legumele. Morcovii și pătrunjelul se taie 
rondele subțiri și se pun la fiert în 2,5 1 apă care clocotește. După 20 
minute, se adaugă dovleceii curăţaţi de coajă și tăiaţi cubuleţe (dacă 
sunt mici, de asemenea tăiați rondele) și ceapa tocată fideluță. Se 
mai lasă să fiarbă 10 minute. Se adaugă sucul de roșii, sarea, uleiul 
şi verdeaţa tocată. Se oprește focul. 


375. CIORBĂ DE GULII 
3 gulii (cca. %2 kg), 2 cartofi, 1 ceapă, 1 ling. ulei, 1 l-tă sare 


Se curăță legumele şi se spală. Guliile şi cartofii se rad pe 
răzătoarea mare. Ceapa se toacă mărunt și se pune la călit într-o 
cratiţă. După 1 minut, se adaugă guliile şi cartofii. Se mai lasă 1-2 
minute, amestecându-se continuu. Se toarnă apoi deasupra lor 2 | 
apă clocotită și se lasă să fiarbă ciorba la foc mic. Este gata în 
aproximativ 20 minute. Înainte de a opri focul, se pune sarea. 


376. CIORBĂ DE FASOLE CU TARHON 


] cană fasole uscată, albă, 2 cepe, 2 morcovi, 2 rădăcini 
pătrunjel, ] telină mică, 1 păstârnac, 1 ling. ulei, 1 l-tă sare, 
1 lingură tarhon tocat mărunt 


Fasolea se pune la înmuiat 12 ore. Se scurge apa, iar apoi se 
opăreşte cu apă care fierbe, de trei ori, de fiecare dată aruncându-se 
zeama. Se pune apoi la fiert în cca. 4-5 1 apă. Fierbe în 1 1⁄2 - 2 ore, 
zeama va scădea mult, la cca 2 1. Cu 30 minute. înainte de a fi fiartă 
fasolea, se adaugă în ciorbă ceapa (tocată mărunt), morcovii, țelina, 
pătrunjelul și păstârnacul date pe răzătoarea mare, după ce au fost 
călite împreună 2-3 minute. La sfârșit, se pune sarea, uleiul și tarhonul 
tocat. Se oprește focul. 


377. CIORBĂ DE SFECLĂ ROȘIE 
1 sfeclă roșie de mărime potrivită, 3 morcovi, 3 rădăcini 
pătrunjel, 4 cartofi, 2 cepe, l țelină mică, 1 ling. ulei, 100 ml 
suc de roşii, ] legătură pătrunjel verde 


Se curăță şi se spală legumele. Cepele se toacă mărunt și se pun 
la călit în oala în care se va fierbe ciorba. După 1 minut, se adaugă 
2 din cei 3 morcovi, pătrunjelul și telina rase pe răzătoarea mare. Se 
mai lasă 2-3 minute să se înăbușe. Apoi se toarnă deasupra lor 2,5 1 
apă clocotită. Se adaugă la fiert şi cartofii, tăiaţi în două pe lungime. 
După 25 de minute, se scot şi se pot folosi la alte feluri de mâncare. 
În acest moment, se adaugă în ciorbă sfecla curățată de coajă și dată 
pe răzătoarea mică şi morcovul rămas, de asemenea ras pe răzătoarea 
mică. Se mai lasă să fiarbă 5-10 minute. Se adaugă sarea, uleiul și 
pătrunjelul tocat fin. Se oprește focul. Este o ciorbă foarte aspectuoasă 
şi gustoasă, fiind, de asemenea, foarte hrănitoare. Cine o doreşte 
mai acrișoară poate folosi borş sau acreală de corcodușe. 


378. CIORBĂ DE PRIMĂVARĂ 
3 morcovi, 3 rădăcini pătrun jel, ] telină mică, 2 leg. ştevie, 
2-3 leg. lobodă — combinată, roșie şi verde — 1 ceapă, 1 ling. 
ulei, 1 l-tă sare 


Se pregătesc legumele. Se curăță, se spală. Morcovii și pătrunjelul 
se taie rondele, iar telina cubuleţe. Ceapa se toacă mărunt. Pregătite 
astfel, legumele se pun în oala în care se va face ciorba și se călesc 
2-3 minute împreună cu uleiul, amestecându-se bine. Apoi se toarnă 
deasupra 2 | apă clocotită și se lasă ciorba să fiarbă încet. Între timp, 
separat, se cufundă ștevia | minut în apă clocotită şi se scoate imediat. 
Se scurge bine de zeamă și se toacă mărunt cu cuțitul. De asemenea, 
se toacă şi frunzele de lobodă (crude). Cam la 20 de minute după ce 
ciorba a început să clocotească, se adaugă ștevia şi loboda, uleiul, 
sarea și se acreşte după dorinţă. Se mai lasă să dea 1 clocot, apoi se 
opreşte focul. 


379. CIORBĂ ȚĂRĂNEASCĂ (I) 
100 g mazăre verde, boabe, 50 g fasole verde, 2 cartofi, 
1 morcov, ] pătrunjel, ] păstârnac, 1 țelină mică, ] ceapă, 
4 roşii, 1 ling. ulei, ] l-tă sare, 1 legătură verdeată 


Legumele se pregătesc pe rând, curățându-se și spălându-se bine. 
Se taie rădăcinoasele rondele, cartofii cubuleţe mici, păstăile de fasole 
se taie în 3-4 bucăţi, iar ceapa feliuțe subţiri. Se pun la fiert într-o 
oală cu cca 2,5 1] apă care clocotește, în următoarea ordine: întâi 
rădăcinoasele — morcovul, păstârnacul, pătrunjelul şi telina —, după 
10 minute, mazărea şi fasolea verde (dacă sunt crude; dacă sunt 
conservate, se pun cu 10 minute înainte de a opri focul), cartofii și 
ceapa. Din acest moment, se mai lasă să fiarbă 25 minute. Cu 5 
minute înainte de a opri fierberea, se adaugă în ciorbă și roşiile date 
pe răzătoarea mare. Înainte de a opri focul, punem sarea, uleiul și 
verdeata tocată fin. 


380. CIORBĂ ȚĂRĂNEASCĂ (I1) 
2 cartofi, 2 morcovi, 2 rădăcini pătrunjel, 1 țelină mică, 
2 gulii mici, 2 cepe, 1 ling. ulei, ] l-tă sare, ] legătură verdeață 


Morcovul, pătrunjelul şi telina se dau pe răzătoarea mare și se 
pun la călit în oala în care se va fierbe ciorba, împreună cu ceapa 
tocată. Se înăbușă 1-2 minute, amestecându-se bine. Deasupra lor 
se pun 2,5 l apă care clocotește și se adaugă cartofii şi gulia, curăţaţi 
şi tăiați cubuleţe. Se lasă să fiarbă cca 20 minute. Înainte de a opri 
focul, se pun sarea, uleiul și verdeaţa tocată mărunt. Acreală se pune 
după dorință (suc de corcodușe, suc de roșii, borş). 


381. CIORBĂ ȚĂRĂNEASCĂ (III) 
2 cepe, 3 morcovi, 2 rădăcini pătrunjel, 1 țelină mică, 
3 cartofi, 2 gogoșari, 4 roşii, ] legătură verdeață, 1 ling. ulei, 
1 l-tă sare, ] legătură verdeață 


Se pun la fiert 2,5 1 apă. Între timp se curăță legumele. Ceapa se 
toacă mărunt, gogoșarii se taie feliuţe fine, morcovii și pătrunjelul 
rondele, iar țelina și cartofii cubuleţe. Toate legumele, pregătite astfel, 
se pun în oala în care se va fierbe ciorba, la călit, timp de 1-2 min. 
Apoi se toarnă deasupra lor apa care s-a pus separat la fiert. Se fierbe 
la foc mic, cca 20 minute. Cu 5-10 minute înainte de a opri focul, se 
pun și roşiile, tăiate feliuţe subţiri, cu coajă cu tot. La sfârșit, se 
adaugă sarea, uleiul și verdeaţa tocată mărunt. 


382. CIORBĂ ȚĂRĂNEASCĂ (IV) 
1 varză mică, ] telină mijlocie, 2 fire praz, 2 cepe, 3 morcovi, 
2 rădăcini păstârnac, 2 rădăcini pătrunjel, 1 l-tă sare, 
l ling. ulei, ] legătură leuștean 


Se curăţă și se spală legumele. Rădăcinoasele se taie rondele, 
prazul de asemenea, iar varza se toacă potrivit (nu mărunt). Se pun 
la fiert întâi rădăcinoasele în apă care clocoteşte, cca 2 1, iar după 15 
minute, se adaugă ceapa tocată, prazul şi varza. Se mai lasă să 
clocotească 10 minute. Se pune sarea, apoi uleiul şi verdeaţa și se 
opreşte focul. Se acrește după dorință. 


383. CIORBĂ ȚĂRĂNEASCĂ (V) 


] cană suc de roșii, 3 morcovi, ] cană fasole verde conser- 
vată sau congelată, 2 cepe, 2 fire praz, 50 g gogoșar congelat, 
4 cartofi, 2 linguri ulei, ] l-tă sare,] legătură verdeată 


Se curăţă și se spală legumele. Morcovii se rad pe răzătoarea 
mare. Cepele se toacă mărunt, prazul se taie rondele. Cartofii se taie 
cubuleţe. Se aşază toate acestea în oala în care se va face ciorba şi se 
înăbuşă 2-3 minute împreună cu uleiul. Se amestecă continuu. Se 
adaugă apoi gogoșarul şi fasolea verde. Se mai înăbușă 1-2 minute, 
iar apoi se toarnă deasupra apă clocotită 2,5 1. Se lasă să fiarbă încet 
20 minute. (Dacă se foloseşte fasole conservată la borcan, aceasta 


se va adăuga în ultimele 5 minute la fiert. Fasolea congelată se pune 
odată cu celelalte legume). La sfârșit, se adaugă sucul de roșii, sarea, 
verdeaţa şi se opreşte focul. 


SUPE-CREME DE LEGUME 


Supele-creme sunt foarte hrănitoare. Uneori, copiii fac mofturi și 
nu vor să mănânce legumele din supă sau din ciorbă (chiar și unii 
adulți). Preparate în acest fel (supe-cremă), ei le mănâncă fără a le 
vedea. De asemenea, sunt foarte gustoase. Se servesc, de regulă, cu 
crutoane de pâine preparate în casă. 


384. SUPĂ-CREMĂ DE CARTOFI 
3-4 cartofi, 2 morcovi, 2 rădăcini pătrunjel, ] telină mică, 
2 ardei diferit colorati, 2 cepe, 2-3 roșii, 1 ling. ulei, ] l-tă 
sare, ] legătură pătrunjel verde 


Legumele se curăță, se spală și se taie în două sau în patru. Se 
pun la fiert în apă care clocoteşte, cca 2,5 1 în următoarea ordine: la 
început rădăcinoasele și ardeii, peste 10 minute se adaugă cartofii și 
ceapa, iar după 20 minute se adaugă roşiile. După 5 minute de când 
s-au pus roşiile, se ia oala de pe foc, se scurge supa într-o altă oală, 
iar legumele se pasează separat în alt vas. După ce s-au pasat, se 
pun în oala cu supa, se pune oala din nou pe foc, se amestecă bine 
cu o lingură de lemn, se adaugă sarea, uleiul și pătrunjelul tocat fin. 
Se oprește focul. Când se consumă, se are grijă să se omogenizeze 
bine, deoarece legumele pasate tind să se ducă la fundul oalei. 


385. SUPĂ-CREMĂ DE MAZĂRE VERDE 


1 cană boabe mazăre verde, 3 morcovi, 2-3 linguri suc 
de lămâie (sau suc de corcoduşe verzi), 2 cepe, 1 telină mică, 
2-3 rădăcini pătrunjel, 2-3 cartofi, 1 legătură ceapă verde, 
2-3 ridichi roșii, 1 ling. ulei, ] L-tă sare 


Se curăță și se spală legumele. Se taie în 2-4 bucăţi (în afară de 
ceapa verde și ridichi). Se pun apoi la fiert în 2,5 1 apă care clocoteşte, 
în următoarea ordine: întâi morcovii, pătrunjelul și țelina, după 10 
minute cartofii și mazărea. Se lasă să fiarbă încă 25 minute din acest 
moment. Se oprește focul și se strecoară supa într-o altă oală. Din 
legumele care au fiert se aleg câteva boabe de mazăre pe care le 
păstrăm separat. Se pasează apoi legumele, cu mixerul sau pasatorul 
pentru cartofi, se pun înapoi în supă, se pune oala din nou pe foc, se 
adaugă boabele de mazăre păstrate întregi, sarea, uleiul și sucul de 
lămâie și se oprește focul. Când se servește această supă, care are o 
culoare deosebit de plăcută, se presară deasupra ceapă verde tocată 
fin și rondele de ridichi de culoare roșie. 


386. SUPĂ-CREMĂ DE PRAZ 


500 g praz, 3 cepe, 2 fire ceapă verde, 3 ling. ulei, 1⁄2 kg 
cartofi, 1 l-tă sare, 1 legătură verdeață 


Se curăță și se spală legumele. Prazul se taie în rondele. Cepele 
se toacă mărunt. Împreună cu prazul și uleiul se pun 1-2 minute la 
călit într-o cratiţă. Deasupra lor se pun cartofii tăiați în patru și 2 litri 
de apă care clocotește. Se lasă să fiarbă la foc mic cca 25 minute. Se 
strecoară apoi supa, păstrându-se. Legumele se pasează bine, se 
amestecă cu sare şi ulei, apoi se pun în supa în care au fiert, 
omogenizându-se bine. Se mai pune pe foc să dea 1-2 clocote. 
Când se servește, se pune peste supa-cremă, în supieră, ceapa verde 
tocată rondele (se poate folosi şi un fir de praz foarte subțire, tăiat 
rondele foarte fine). 


387. SUPĂ-CREMĂ DE PĂSTÂRNAC 
l ceapă, 3 rădăcini păstârnac (cca 300 g), | morcov, 
2 rădăcini pătrunjel, 3 cartofi, 1 l-tăà sare, 1/2 l-tă măghiran, 
l ling. ulei, 1/2 lămâie 


Legumele curățate și spălate se pun la fiert în 2 1 apă. După 25 
minute se scot cu spumiera, se pun în alt vas și se pasează bine. 
Compoziţia pasată se pune din nou în oală, se adaugă sarea, 
măghiranul şi uleiul, se amestecă bine și se mai dă un clocot. Se 
oprește focul. Înainte de a se servi se adaugă în supă 2-3 linguri suc 
de lămâie, se amestecă bine și se garnisește fiecare farfurie cu coajă 
rasă de lămâie. 


388. SUPĂ-CREMĂ DE GULII 
2 gulii de grădină (cca. 1⁄2 kg) sau 3-4 gulii de seră, 
2 cartofi, 2-3 rădăcini pătrunjel, 2 cepe, 1 ling. ulei, 
l] l-tă sare, 1 legătură pătrunjel verde 


Legumele se curăţă și se spală, se taie în bucăţi. Se pun la fiert în 
apă care clocotește, cca. 2,5 l. În 25 minute sunt gata. Se scurge 
zeama în care au fiert în altă oală, iar legumele se pasează. Se pun 
apoi în oala cu zeama lor, se amestecă bine și se pune din nou oala 
pe foc 1-2 minute. Se adaugă sarea, uleiul și pătrunjelul tocat fin. Se 
oprește focul. Se serveşte cu smântână de soia. 


389. SUPĂ-CREMĂ DE UNTIȘOR 


300 g untişor, 4 cartofi, 4 morcovi, 2 rădăcini pătrunjel, 
2 cepe, ] legătură pătrunjel verde, 1 lingură ulei, 1 l-tă sare 


Se curăţă și se spală legumele. Se pun la fiert în 2,5 litri apă ce 
clocotește, întâi rădăcinoasele, iar după 10 minute se adaugă și 
cartofii tăiaţi felii şi cepele tăiate în jumătate. Se lasă să fiarbă încă 
20 minute. 

Între timp, separat într-o cratiţă cu apă ce clocotește, se opărește 
untișorul timp de | minut, adică va fi lăsat să dea 1-2 clocote. Apoi 
se scurge (zeama aruncându-se) și se pune într-un castron mai mare 
și adânc peste el adăugându-se, când vor fi gata, legumele fierte, 
adică morcovii, pătrunjelul, cartofii și ceapa, scoase din supă. Toate 


laolaltă, deci împreună și cu untişorul, se pasează bine. Apoi se 
reintroduc în oala în care au fiert legumele, se adaugă sarea și uleiul, 
se mai lasă să dea 1 clocot, se presară pătrunjelul tocat fin și se 
opreşte focul. 


390. SUPĂ-CREMĂ DE FASOLE VERDE 


/ kg fasole verde, 3 cartofi, 2 cepe, 3 morcovi, 4 rotii, 
l ling. ulei, ] l-tă sare, ] leg. pătrunjel verde 


Se curăță legumele și se spală. Fasolea verde, cartofii și morcovii 
se fierb 25 min în 2,5 1 apă. 

Ceapa se toacă mărunt și se călește împreună cu uleiul 2-3 minute, 
apoi se adaugă și roșiile tăiate felii. Se mai lasă 3-4 minute, apoi se 
opreşte focul. Ceapa cu roșiile, împreună cu legumele fierte scoase 
din supă, se pasează și se pun apoi din nou în supa în care au fiert. 
Se adaugă sarea și pătrunjelul tocat fin. Se amestecă bine. Se mai dă 
| clocot. Se opreşte focul. 


391. SUPĂ-CREMĂ DE CONOPIDĂ 
] conopidă potrivită, 1-2 cartofi, 2 rădăcini pătrunjel, 
2 morcovi, l-2 cepe, l leg. pătrunjel verde, ] ling. ulei, 1 l-tă 
sare, 100 ml suc de corcodușe verzi 


Se pregătesc legumele: se curăţă, se spală și se taie bucăţi — 
conopida se desface buchețele. Se pun la fiert în cca 2,5 1 apă care 
clocoteşte. Se lasă să fiarbă încet 25 minute. Se scurge supa în altă 
oală, iar legumele se pasează. Se pun din nou în oala cu supă, se 
amestecă bine, se adaugă sucul de corcodușe verzi pentru acrit. După 
2-3 minute, se adaugă sarea, uleiul și pătrunjelul verde tocat fin şi se 
opreşte focul. Când se serveşte, se pot presăra deasupra ei rondele 
de praz tăiate foarte fin sau pătrăţele mici de ardei sau gogoșar roșu. 


392. SUPĂ-CREMĂ DE DOVLECEI 


2 dovlecei potriviţi, 2 cartofi, 2 morcovi, ] ceapă, 2 rădăcini 
pătrunjel, 3 roșii, 1 ling. ulei, 1 l-tă sare, 1] legătură mărar 


Se curăţă și se spală legumele, se taie în 2-4 bucăţi. Se pun la fiert 
în cca. 2,5 1 apă care clocoteşte, întâi morcovii și pătrunjelul, iar 
după 10 minute cartofii şi ceapa, iar după alte 10 minute, dovleceii. 
Se mai lasă să fiarbă 15 minute. Se oprește focul, legumele se scot 
din zeama lor, se pasează cu mixerul şi se pun din nou în supa în 
care au fiert. Se pun din nou la fiert, se mai dă un clocot, se adaugă 
sarea, uleiul şi verdeaţa tocată mărunt. Se opreşte focul. 


393. SUPĂ-CREMĂ DE VARZĂ 
1] varză potrivită, 2 morcovi, ] țelină mică, 2 rădăcini 
pătrunjel, 2 cepe, 2 cartofi, 100 ml suc de corcoduşe verzi, 
1 ling. ulei, 1 l-tă sare, 1 legătură verdeață 


Se curăță legumele, se spală şi se taie în 2 bucăţi. Varza se taie în 
câteva bucăţi, cotorul se îndepărtează. Se pun la fiert în apă care 
clocoteşte în următoarea ordine: întâi morcovii, telina şi pătrunjelul, 
după 10 minute, cartofii şi ceapa, iar după alte 15 minute varza. 
După ce fierbe și varza 10 minute împreună cu celelalte legume, se 
ia oala de pe foc, se strecoară supa în altă oală, iar legumele se 
pasează bine. Se pun apoi din nou în oala cu supă şi se amestecă 
bine. Se pune oala pe foc, se adaugă sucul de corcoduşe și se lasă să 
mai dea 1-2 clocote. Se adaugă sarea şi uleiul și verdeață tocată fin: 
pătrunjel sau leuştean. 


394. SUPĂ-CREMĂ CU CIUPERCI 


200 g ciuperci fierte (sau din cutie/borcan), 2-3 cartofi, 
l fir praz, 2 morcovi, ] varză mică sau o gulie, 2-3 ardei, 
l] țelină mică, 1-2 rădăcini pătrunjel, 1 ceapă, 2 — 3 cătei 
usturoi, 2 ardei diferit colorați, 50 ml suc de roşii, 1 l-tă boia 
de ardei dulce, 1 legătură de pătrunjel verde 


Se pregătesc legumele — se curăță, se spală și se taie în bucăţi. Se 
pun la fiert în cca 2,5 1 apă care clocotește, în următoarea ordine: 
întâi rădăcinoasele — telina, morcovii și pătrunjelul — după 10 minute, 
cartofii, ceapa, ardeii, prazul și gulia (sau varza) și se mai lasă să 
fiarbă încet, din acest moment, 25 de minute. 

Între timp, ciupercile se pun într-o crăticioară la călit, 2-3 minute, 
împreună cu căţeii de usturoi tocați mărunt și boiaua de ardei dulce. 

După ce legumele au fiert, se strecoară de zeama lor într-o altă 
oală, iar legumele se pasează bine. Se pun din nou în zeama lor, se 
adaugă sucul de roșii, sarea și uleiul, se pune oala din nou pe foc şi 
după ce mai dă un clocot, se pun și ciupercile. Se presară apoi 
pătrunjelul tocat fin și se opreşte focul. 


395. SUPĂ-CREMĂ CU TOFU 
3 cepe, 250 ml suc de roşii, 1 cană cartofi piure gata 
preparati, fierbinţi, 4 căni lapte de soia neîndulcit, nearomat, 
4 căţei de usturoi pisati, 1⁄2 l-tă sare, 2-3 fire tarhon verde, 
100 g tofu (brânză de soia), 2 ling. ulei 


Ceapa se curăță, se spală şi se toacă mărunt. Împreună cu usturoiul 
pisat și uleiul se pune în oala în care se va face supa și se călesc 
împreună 2-3 minute, amestecându-se mereu. Se adaugă cartofii 
piure, se omogenizează bine (atenţie să nu se prindă!). Se adaugă 
apoi, turnând treptat, laptele de soia și sucul de roșii și se fierbe 5 
minute la foc mic. Se adaugă sarea și verdeaţa tocată. De asemenea, 
brânza tofu dată pe răzătoarea mare. 


396. SUPĂ-CREMĂ DE PRIMĂVARĂ 
2 leg. lobodă roşie, 2 leg. lobodă verde, 3 legături ștevie, 
3 cartofi (cca 400 g), 2-3 morcovi, 2 rădăcini pătrunjel, 
] ling. ulei, 1 l-tă sare, 50 ml suc de roșii. 


Se pregătesc legumele, se curăţă şi se spală. Rădăcinoasele se 
pun la fiert în 2,5 | apă, peste 5 minute adăugându-se și cartofii tăiați 
în jumătăţi. Se mai lasă să fiarbă 25 minute. 


Între timp, separat, în altă cratiţă cu 2 1 apă fiartă se opăresc loboda 
şi ștevia, după 1 minut scoțându-se din apă. Apoi acestea se pasează 
împreună cu cartofii și rădăcinoasele fierte, scoase fierbinți din supă. 
Compoziţia pasată se pune înapoi în oala cu supă, se adaugă sarea, 
uleiul și sucul de roșii, se mai lasă să dea 1-2 clocote și se oprește 
focul. 

Sugestii pentru garnituri la supe 
Crutoane de pâine 
Măsline, tăiate felii, fără sâmburi 
Castraveti, tăiați rondele 
Ridichi roșii, tăiate rondele sau cubuleţe mici 
Ardei, diferite culori, tăiat bucăţi mici de 0,5 cm 
Arahide rumenite în cuptor, tocate mărunt 
Avocado, tăiat cubuleţe mici de cca 1 cm (când se folosește 
nu se mai pune ulei la supă) 

m Bucăţele de lămâie (în special la supele dulci). 


VIII. PREPARATE DIN FRUCTE, DESERTURI, BĂUTURI 


Având în vedere că aportul excesiv de dulciuri și deserturi pe 
bază de zahar rafinat și grăsimi produce multe din bolile majore ale 
vremurilor noastre, am ales să vă prezint câteva rețete numai pe 
bază de fructe, cereale și ulei, fără zahăr rafinat, fără unt, fără 
margarină. Ca îndulcitor, vom folosi mierea (pe cât posibil nesupusă 
tratamentului termic, pentru a nu-i distruge calităţile) și fructele foarte 
dulci: stafidele şi curmalele. Aceştia sunt cei mai valoroși, cei mai 
delicioși și cei mai atrăgători îndulcitori pe care ni-i oferă natura. 

(Recomandarea este ca zahărul — în cazul în care se foloseşte — 
să nu depășească o cantitate de 3 lingurite pe zi, peste această cantitate 
putând deveni dăunător). 

Deserturile trebuie să existe în alimentaţia noastră de cel mult 
2-3 ori pe săptămână. Cel mai bine este o singură dată pe săptămână. 


În loc de acestea, să ne obișnuim cu fructe din belşug. Deprinde- 
ți-vă să daţi copiilor, în loc de bomboane și ciocolate (care au ajuns 
să fie un amestec de zahăr, chimicale cu aditivi, coloranţi, cacao, 
cafea etc.), fructe cu mare valoare nutritivă: stafide, curmale, smochine, 
banane. În ce privește costul, cu siguranță este mai avantajos. 


397. MERE COAPTE (I) 
8 mere 


Merele, soi ionatan sau golden, se spală bine și se pun în tava de 
la cuptor. Se pune tava în cuptor, la foc mijlociu și se lasă cca. 20- 
30 minute. Sunt foarte indicate pentru cei ce nu tolerează fructele 
crude. 


398. MERE COAPTE (II) 
8 mere, 50 g nuci pisate, 50 g stafide 


Merele se spală și li se scoate cu atenție cotorul, eventual cu un 
cuţit special. In locul acestuia, se pune nucă pisată şi 3-4 stafide. Se 
pun în tavă, se dau la cuptor și se coc cca 30 minute. 


399. DELICIU CU PERE 


8 pere mari, 100 g nuci tocate mărunt, 2 ling. miere, 250 g 
orez integral, 100 g fulgi de ovăz, 100 g stafide (sau curmale 
fără sâmburi) 


Orezul se alege, se spală și se pune la fiert în 1,5 | apă. Fierbe în 
35 minute. În ultimul minut de fiert, se adaugă și fulgii de ovăz, 
moment în care apa trebuie să fie doar cu 1-2 cm deasupra cerealelor. 
Când se pun fulgii de ovăz se amestecă încontinuu. Se ia vasul de 
pe foc, se pasează și se lasă să se răcească. Apoi se amestecă cu 
stafide. 

Se spală perele, se taie în două, pe lungime și li se scot cu atenţie 
cotoarele cu seminţele (codiţele se lasă). Se aşază într-o tavă. În 


fiecare scobitură a perelor se pune câte 1 l-ţă de nucă tocată. Se dă 
tava la cuptorul încălzit dinainte, cca 10 minute, doar atât cât să se 
înmoaie puţin perele. 

Când se scot din cuptor, după ce se răcoresc puţin, se așază perele 
pe un platou oval, cu partea cu codița spre margine. În scobitura cu 
nucă se pune câte puţină miere. 

În partea de mijloc a platoului se aşază compoziţia din cereale. 

La masă, fiecare persoană se servește cu 2-3 linguri din 
compoziţia de cereale și 4 jumătăți de pere. 


400. CAISE UMPLUTE 


16 caise, 16 vișine, 50 g nucă cocos, 50 g stafide 


Caisele se spală bine şi se desfac în două, scoțându-li-se sâmburii. 
Jumătăţile obținute se aşază pe un platou. Vișinele, de asemenea, se 
spală, li se scot sâmburii şi, în locul acestora, se pun 1-2 stafide. 
Fiecare vişină astfel umplută se tăvăleşte prin cocos ras, cu grijă, ca 
să nu iasă stafidele, iar apoi se așază pe jumătăţile de caise. Fructele 
astfel garnisite arată foarte frumos, sunt gustoase, nutritive și plac 
mult copiilor. Se pot folosi și la mese festive. 


401. PIERSICI UMPLUTE 


8 piersici mari (proaspete sau din compot), 50 g nucă 
măcinată, 2 linguri miere 


Se aleg piersici nu prea moi, dar bine coapte, se spală și se taie în 
jumătăţi. Se scot cu grijă sâmburii. Jumătățile obţinute se umplu cu 
nucă pisată amestecată cu mierea, reconstituindu-se astfel piersici 
întregi. Se așază pe un platou și se servesc ca desert. 


402. PRUNE UMPLUTE 
24 prune brumării, 24 sferturi miez de nucă 


Prunele se spală și li se scot sâmburii. In locul sâmburelui se 
pune câte un sfert de miez de nucă. Prunele astfel „reconstituite“ se 
aşază într-o tavă care se dă la cuptor, unde se lasă cca 15 minute. 


403. PERE UMPLUTE 
4 pere mari, 150 ml apă, 1 ling suc lămâie, 3 l-te carob, 
2 ling. nuci pisate, 50 g stafide 


Perele, de consistenţă tare, se curăţă de coajă, se taie jumătăţi, se 
îndepărtează cotoarele. Apoi se pun într-o cratiţă întinsă să fiarbă 
înăbuşit 5 minute împreuna cu apa. După acest timp, se scot cu grijă 
şi se aşază pe un platou. 

Nucile pisate se amestecă cu carobul și stafidele, adăugându-se 
apoi și sucul de lămâie și, la nevoie, zeama în care au fiert perele, 
dacă este prea tare consistenţa amestecului. Cu amestecul obținut se 
umplu perele. Se servesc imediat. 


404. PERE UMPLUTE CU FRUCTE USCATE 
4 pere, 50 g stafide, 5-6 curmale, 50 g nucă de cocos rasă 


Perele se spală, se taie în jumătăţi cărora li se scoate cu grijă 
cotorul. Codiţele se lasă. 

Curmalele se toacă foarte mărunt şi se amestecă cu stafidele. Cu 
acest amestec se umplu perele care se pun într-o tavă şi se dau la 
cuptor, la foc potrivit, 10 minute. După acest timp, se scot din cuptor 
şi se presară peste ele cocos ras. 


405. SALATĂ DE FRUCTE (|) 
6 piersici, 12 prune, 2 pere, 1 măr, 50 g stafide, 3 felii 
lămâie, ] ling. miere — optional 


Fructele se spală și se îndepărtează sâmburii sau seminţele și se 
taie cubuleţe. Se așază într-un castron de salată și se amestecă cu 
stafidele şi mierea. Salata rezultată se servește proaspătă. 


406. SALATĂ DE FRUCTE (Il) 


20 caise, 200 g vişine, 4 pere de vară (mici), 4 mere de 
vară, 3 ling. miere 


Fructele se spală, se curăţă de sâmburi și semințe și se taie cubuleţe, 
cu excepţia vişinelor care se lasă ca atare ( dar fără sâmburi). Se pun 
într-un castron de salată și se amestecă cu mierea. Salata se serveşte 
imediat după ce a fost preparată. 


407. SALATĂ DE FRUCTE (III) 
6 pere, 4 piersici, 100 g afine, 100 g stafide 
Se spală fructele. Perele se taie în două, se curăță de seminţe și se 
taie cubuleţe. Piersicile se taie în două, li se scot sâmburii și, de 


asemenea, se taie în cubuleţe. Intr-un castron se așază fructele 
pregătite astfel şi se amestecă cu stafidele. 


408. SALATĂ DE FRUCTE (IV) 
V2 kg prune, 1⁄2 kg pere, 2 kiwi, | portocală 


Se spală fructele. Prunele se curăţă de sâmburi și se taie fiecare 
jumătate în 4 bucățele. Perele se taie în două pe lungime, se curăță 
de seminţe și se taie cubuleţe. Kiwi se curăță de coajă, se spală cu 
grijă, se taie în patru apoi transversal, bucățele mici. Portocala se 
curăţă de coajă, se taie în patru și apoi bucăţi cât se poate de mici. Se 
amestecă toate fructele. La nevoie se pune și puțină miere. 


409. SALATĂ DE FRUCTE (V) 
4 mere, 4 pere, 4 piersici, 10 prune, 100 g stafide 


Fructele se spală bine. Merele și perele se taie în două, se curăță 
de seminţe și se taie cubuleţe mici. Piersicile și prunele se desfac în 
două și li se scot sâmburi. Se taie apoi bucățele mici de tot. Toate 
fructele astfel pregătite se așază într-un castron și se amestecă cu 
stafidele. 


410. SALATĂ DE FRUCTE (VI) 


l] pepene galben, 50 g frăgute sau agrișe — optional, 
2 piersici, ] kiwi, 3 ling. miere de salcâm 


Se spală bine fructele. Piersicile se taie în două, li se scot sâmburii 
și se taie cubuleţe. Kiwi se curăță de coajă, se clăteşte cu grijă, se 
taie în două pe lungime și apoi feliute transversal. Pepenele galben 
se taie în două, se curăță de seminţe și de coajă şi se taie cubuleţe. 
Fructele astfel pregătite se amestecă împreună cu mierea de albine. 
Este o salată de fructe delicioasă. 


411. SALATĂ DE FRUCTE (VII) 


6 mere, 2 banane, ] portocală, 3 ling. miere 


Se spală fructele. Merele se dau pe răzătoarea mare. Bananele, 
curățate de coajă se taie rondele, iar portocala bucăţi mici de tot. 
Fructele pregătite astfel se amestecă cu mierea. 


412. SALATĂ DE FRUCTE (VIII) 


4 mere, 4 pere, 100 g curmale, 100 g prune uscate, 1 banană, 
2 felime lămâie, 1 portocală 


Se spală fructele. Merele și perele se taie în două, li se scot seminţele 
şi cotoarele şi apoi se taie cubuleţe. Curmalele și prunele uscate se 
curăță de sâmburi și se toacă mărunt. Lămâia se toacă de asemenea 
mărunt. Portocala se taie bucățele. Banana se taie rondele. Toate 
fructele astfel pregătite se amestecă. 


413. SALATĂ DE FRUCTE (IX) 
l] pepene verde mic, l] pepene galben mic 


Se spală bine ambele fructe. Pepenele verde se taie în două 
jumătăţi. I se scoate miezul, se îndepărtează sâmburii și se taie bucăţi 
mici. Se pun într-un castron. Pepenele galben se taie de asemenea în 
două, apoi felii, se îndepărtează coaja și sâmburii şi se taie bucăți 
mici. Se pune în castronul cu bucăţile de pepene verde. Se amestecă 
bine. Compoziţia se pune în cele două jumătăți de pepene verde. 
Excelent pentru copiii mici. 


414. CREMĂ DE BANANE 
3 banane, 2 căni lapte de soia (sau alt lapte), 1 lingură 
miere, 2-3 picături esență de vanilie 
Se pun în blender toate ingredientele. Se mixează. Se folosește 
ca desert. Se poate pune în congelator pentru a se consuma ca 
înghețată. 


415. CREMĂ DIN PEPENE GALBEN 


l] pepene galben foarte bine copt, 4 ling. miere, 50 g nucă 
de cocos ras, sucul de la 1 lămâie 


Se spală pepenele, se taie în două, i se îndepărtează semințele, se 
curăţă de coajă, apoi se pasează bine (eventual în blender) împreună 
cu sucul de lămâie şi se amestecă cu mierea şi cocosul. Se serveşte 
în cupe, gamisindu-se cu fructe mici: afine, coacăze roșii, frăguțe 
etc. 


416. CREMĂ DIN CĂPȘUNE ȘI BANANE 


1/2 kg căpşune f. bine coapte, 3 banane bine coapte 


Se pregătesc fructele, căpșunele se curăță de codițe și se spală cu 
grijă. Bananele se curăță de coajă. Se pun toate fructele într-un castron 


şi se pasează bine cu mixerul. Crema obținută se serveşte ca desert 
sau împreună cu cereale, la masa de dimineaţă. 


417. CREMĂ DE VIȘINE 


1/2 kg vișine bine coapte, 100 g nucă de cocos rasă, 3 ling. 
miere de albine 


Se spală vișinele şi se curăță de sâmburi. Aşa cum sunt sau pasate 
prin blender, se amestecă cu nuca de cocos, iar apoi se încorporează 
şi mierea de albine. Crema obținută se servește ca desert sau cu 
cereale, la masa de dimineaţă. 


418. CREMĂ DIN CAISE ȘI CORCODUȘE 
/ kg caise foarte bine coapte, 250 g corcodușe foarte 


bine coapte, 50 g migdale sau sâmburi de caise 


Fructele se spală şi se curăță de sâmburi, apoi se pasează. In 
crema rezultată se încorporează migdalele tocate mărunt. 


419. CREMĂ DE AFINE 
2 căni afine, 2 banane, 50 g stafide, 25 g nucă de cocos 
rasă 
Atinele se spală. Bananele se curăță de coajă. Împreună cu 


afinele se pasează în blender sau cu mixerul cu gheara pentru pasat. 
Compoziţia rezultată se amestecă cu stafidele și cu nuca de cocos. 


420. DESERT CU CĂPȘUNE 


] cană căpşune, 100 g gris, 500 ml lapte de soia, 100 g 
stafide, 50 g arahide/nuci/alune tocate mărunt 


Laptele de soia se pune la fiert într-o cratiţă cu coadă. Când este 
aproape să dea în fiert se adaugă în ploaie grişul, amestecând mereu 
cu o lingură de lemn. Se lasă să dea câteva clocote, se adaugă 


stafidele și arahidele tocate mărunt și se opreşte focul. Se răstoarnă 
compoziţia pe un vas plat unde să se poată porționa. După ce se 
răcește, se servește cu căpșunele presărate deasupra, tăiate jumătăți. 
Pot fi și frăguțe, zmeură, dude. Se poate servi și cald, cu sirop de 
căpșune turnat deasupra fiecărei porții. 


421. DESERT CU COACĂZE NEGRE 
2 căni coacăze negre, 2 banane, 3 linguri miere de albine 


Se spală coacăzele. Bananele se pasează, se amestecă cu mierea 
de albine, și apoi se încorporează și coacăzele negre. Este foarte 
nutritiv și sănătos. 


422. DESERT CU COACĂZE ROȘII 
2 căni coacăze roşii, 100g orez integral, 100 g stafide, 
25 g nucă de cocos rasă 


Orezul bine ales și spălat se pune la fiert. Trebuie să fie foarte 
bine fiert. Când este gata — cca 35 minute — se scurge și se pasează 
împreună cu stafidele, care se folosesc ca îndulcitor natural. În pasta 
obţinută se încorporează coacăzele roşii și nuca de cocos rasă. Se 
serveşte imediat. 


423. DESERT CU DUDE 


2 căni dude negre, 2 ling. miere, 2 banane, 50 g nucă de 
COCOS 


Dudele se spală bine, lăsându-se în strecurătoare pentru a se scurge 
bine. Apoi se pasează bine împreună cu bananele și mierea. În crema 
obţinută se încorporează nuca de cocos. Desertul rezultat arată foarte 
apetisant şi este foarte gustos. Se servește în întregime imediat după 
preparare. 


424. DESERT CU MERE ȘI ANANAS 


8 mere, 2 linguri miere, 100 ml sirop/suc ananas, 1 lingură 
suc de lămâie, 50 g stafide, 1 cană ananas cubulete (poate fi 
din compot) 


Merele se spală și se dau pe răzătoarea mare. Se amestecă apoi 
cu mierea și sucul/siropul de ananas. Se adaugă apoi stafidele, sucul 
de lămâie și cubulețele de ananas. 


425. DESERT CU MERE ȘI OREZ 


8 mere, ] cană orez integral, ] cană suc de mere, 1 ling. 
coajă rasă de lămâie/portocală, 


Merele se taie feliute foarte subţiri astfel: întâi se taie mărul în 
două, se scoate cotorul și sâmburii, apoi se taie feliuţe subțiri. Feliuţele 
obținute se pun într-o tavă în cuptor la copt, la foc foarte mic. Între 
timp, se fierbe orezul în 1,5 1 apă, timp de 35 minute. Se oprește 
focul şi se lasă la răcit. Merele, după ce sunt gata (trebuie să fie bine 
înmuiate), se lasă de asemenea la răcit. Într-un castron, se pune orezul, 
apoi se pun merele coapte și se amestecă bine. Se adaugă sucul de 
fructe şi coaja rasă de lămâie. Se poate servi şi la masa de dimineață. 


426. DESERT CU ANANAS 


] cutie compot de ananas (cca 600 g), 1 pahar orez inte- 
gral (175 g), 3 ling. miere lichidă, 1-2 mandarine sau kiwi 


Orezul se alege, se spală şi se pune la fiert în 1,5 l apă ce clocotește. 
În 35 de minute este gata. Se pasează apoi bine. După ce se răcește 
puțin, se amestecă cu zeama compotului de ananas și cu mierea. În 
pasta semilichidă obținută, se adaugă bucăţile de ananas. Se servește 
în cupe care se ornează cu feliuțe de kiwi sau de mandarine. 


427. BUCURIA COPIILOR 


1 pepene galben de cca 1kg, bine copt, 2 prune, 1 mandarină, 
100 g stafide de culoare închisă, 1 măr roşu (ionatan), 
4 pere, 2 piersici 


Mandarina se curăţă de coajă și se oprește o felie din ea. Din măr 
se taie un sfert, cu coajă cu tot, și se păstrează. De asemenea, se 
păstrează cca 20 stafide. Perele, piersicile, curățate de sâmburi și 
seminţe, se taie cubuleţe, la felrestul de măr și de mandarină. Fructele 
astfel pregătite se amestecă într-un castron cu stafidele, rezultând o 
salată de fructe. Pepenele galben se curăță de coajă, se taie în două, 
i se îndepărtează semințele. Se așază pe un platou. Una din cele 
două jumătăţi se umple cu salata de fructe pregătită anterior. 
Deasupra ei, se pune cealaltă jumătate de pepene, căreia i se dă chip 
de om astfel: din cele două prune se fac ochii, din felia de mandarină 
nasul, din sfertul de măr gura, iar din stafide se fac sprâncene. După 
fantezie, i se poate face şi o pălărioară. Este o bucurie pentru copii, 
mai ales pentru cei mofturoși la fructe. 


428. COCTEIL DIN FRUCTE 


1 cutie compot de ananas, | borcan compot de piersici 
(500 g), 2 mere, 2 pere, 100 g stafide, kiwi, 1 portocală, 
2 banane 


Merele şi perele se spală, se curăță de seminţe și cotoare și se taie 
cubuleţe. Portocala şi kiwi, după ce se curăţă, se taie bucățele mici 
de tot. Bananele se taie rondele. Toate fructele astfel pregătite, se 
amestecă într-un castron mare cu stafidele, compotul de ananas și 
cel de piersici, după ce feliile de ananas și piersicile au fost tăiate și 
ele cubuleţe. Se lasă și zeama de la compot. 


429. ÎNGHEȚATĂ DE CAISE 


a kg caise foarte coapte, 2 banane, 2 ling. miere, 3 ling. 
alune/arahide măruntite, 250 ml lapte de soia 


Caisele se spală bine şi se curăță de sâmburi. Bananele se curăță 
de coajă. Caisele, bananele, mierea și laptele de soia se pun în blender 
şi se mixează. În lipsa blenderului, fructele se pasează cu mijloacele 
avute la îndemână, apoi se amestecă treptat cu mierea, alunele și 
laptele de soia. Compoziţia obținută se pune în vase de plastic cu 
capac, în congelator. Se servește ca înghețată. Se poate servi/folosi 
Şi ca o cremă, în acest caz, se păstrează în frigider. 


430. ÎNGHEȚATĂ DE PEPENE GALBEN 


] pepene galben de cca 1 kg, 2 ling miere, 250 ml lapte 
de soia, 50 g nuci/alune mărunţite 


Pepenele galben, foarte bine copt se pasează bine, se amestecă 
apoi cu mierea, nucile, iar la urmă se încorporează, treptat, laptele 
de soia. Compoziţia obținută se pune în vase de plastic cu capac 
(preferabil mai multe, mici) şi se dă la congelator. 


431. MERE CALITE 
4 mere, ] lingură suc de lămâie, '4 l-tă sare 
Merele se spală şi se dau pe răzătoarea mare, cu coajă cu tot. Se 
pun într-o cratiţă cu coadă, se adaugă sucul de lămâie și sarea și se 
pun pe focul mic de la aragaz, amestecându-se continuu. După cca 


5 minute, se oprește focul. Se servesc cu fulgi de cereale. După 
dorință, se poate adăuga miere și diverse arome. 


432. SOS DE MERE 
4-5 mere, ] portocală 


Merele se spală, se taie în două, li se scot cotoarele și semințele, 
apoi se taie fiecare jumătate în 4 bucăţi. Portocala se curăță de coajă, 


se desface feliuţe şi i se scot cu grijă toți sâmburii. Fructele astfel 
pregătite se pun în blender, mixându-se bine. La nevoie, se mai 
adaugă puţină apă. Sosul astfel obţinut se serveşte cu fulgi de cereale. 


433. SOS DE AFINE 


2 căni de afine (proaspete sau congelate), 250 ml apă, 
14 l-tă sare, 2 linguri miere, 1 ling. amidon alimentar, 1 ling. 
suc de lămâie 


Se amestecă amidonul alimentar cu puţină apă călduţă (luată din 
cantitatea de 250 ml), se adaugă sarea, sucul de lămâie, restul de 
apă şi se pune compoziţia într-o cratiţă. Se pune pe foc. Se amestecă. 
Când începe să fiarbă se adaugă afinele, amestecând mereu. După 
1-2 clocote, se oprește focul. După ce compoziţia s-a răcit destul şi 
este doar călduță, se adaugă mierea, omogenizându-se bine. 


434. „CIOCOLATĂ” 


200 g nuci/alune, 200 g curmale (stafide), 15 g orez fiert, 
1 ling. carob (pudră de roșcove) 


Nucile/alunele se toacă mărunt. Curmalele se dau prin mașina de 
tocat. Apoi se amestecă cu orezul şi carobul. La sfârșit de tot, se 
adaugă nucile mărunțite şi se amestecă bine. Se pune ciocolata 
într-un vas de plastic cu capac și se păstrează în frigider. Se consumă 
în cantitate mică, pentru că este un desert foarte concentrat. 


435. COMPOT DE FRUCTE USCATE (I) 


200 g prune uscate, 100 g stafide, 50 g curmale, 50 g 
smochine, 100 g poame (mere şi pere uscate), 1] l apă 


Se pune apa la fiert. Între timp, se scot sâmburii de la prune. 
Când apa dă primul clocot, se pun fructele în ea și se lasă să fiarbă 
încet | minut (nu mai mult). Se oprește focul. Se lasă la răcit. Nu are 
nevoie de zahăr. 


436. COMPOT DE FRUCTE USCATE (II) 


V2 kg prune uscate, 100 g stafide, 100 g curmale, 100 g 
smochine, 1 ling. coajă rasă de portocală, 2 banane 


Prunele uscate, stafidele, curmalele și smochinele se pun în 1,5 1 
apă clocotită și se lasă să dea 2-3 clocote. Apoi se oprește focul și se 
lasă să se răcească. Se adaugă coaja rasă de portocală, 
omogenizându-se bine. Se servește în cupe. La servire, în fiecare 
cupă se pun câteva felii de banane. 


437. BOMBONELE DIN MERE 
4 mere, l pahar fulgi de ovăz, 1⁄2 pahar stafide, 1 cană 
nuci pisate 
Merele se spală și se rad pe răzătoarea mică. Se amestecă apoi cu 
fulgii de ovăz şi stafidele date prin mașina de tocat. Din compoziţia 
obținută se fac bombonele de mărimea unei nuci care se tăvălesc 
prin nuca pisată. Se așază pe un platou. 


438. BOMBONELE DIN MERE ȘI PASTĂ DE ARAHIDE 
4 mere, 100 g pastă de arahide, 200 g pesmet, 50 g cocos ras 
Merele se spală şi se rad prin răzătoarea mică. Se amestecă cu 
pasta de arahide şi pesmetul. Din compoziţia aceasta se fac 


bombonele de mărimea unei nuci, care se tăvălesc prin nucă de 
cocos. 


439. BOMBONELE DIN BANANE 
2 banane, 50 g pastă de arahide, 100 g pesmet fin din 
biscuiti, 2-3 linguri Granola 
Bananele se pasează și se amestecă cu pasta de arahide și pesmetul 


din biscuiţi. Din această compoziție se modelează cu mâna 
bombonele care se trec prin Granola. Se așază pe un platou. 


440. BOMBONELE DIN PERE 
4 pere, ] pahar stafide, 1 pahar pesmet, 3 linguri semințe 
de floarea-soarelui 


Perele se spală și se rad pe răzătoarea mică. Se amestecă cu 
stafidele date prin maşina de tocat și cu pesmetul. Se modelează 
bombonele care se tăvălesc prin semințe de floarea-soarelui tocate 
mărunt. 


441. BOMBONELE CU MIGDALE 


2 mere, 2 banane, l pahar pesmet fin din biscuiti, 2 linguri 
migdale măruntite 


Merele se rad, bananele se pasează. Apoi, pasta de fructe se 
amestecă cu pesmetul, se modelează bombonele care se tăvălesc 
prin migdale mărunțţite. 


442. BOMBONELE (I) 


200 g stafide, 1] pahar fulgi de ovăz (sau pesmet), 2-3 
linguri suc de fructe (chiar mai mult), 50 g nucă de cocos 


Stafidele se dau prin maşina de tocat şi se amestecă bine cu 
fulgii de ovăz și sucul de fructe. Se fac cu mâna biluţe puţin mai 
mici decât o nucă, ce se tăvălesc prin cocos măcinat şi se așază pe 
un platou. 


443. BOMBONELE (I1) 


200 g stafide, 50 g curmale, 100 g prune uscate fără 
sâmburi, 200 g nucă de cocos rasă 


Stafidele, curmalele și prunele se dau prin maşina de tocat. Din 
pasta rezultată, se modelează cu mâna bombonele cu diametrul de 
cca 2 cm, care să tăvălesc prin nuca de cocos. Se așază frumos pe 
un platou. Cele care nu se consumă se pun într-un vas cu capac. Se 
păstrează la frigider. 


444. BOMBONELE (III) 
250 g stafide, 100 g fulgi de ovăz, coaja rasă de la o 
portocală, 100 g nuci pisate 


Fulgii de ovăz se fierb 1 minut în apă clocotită, atât cât să-i acopere, 
amestecând bine pentru a nu se prinde de cratiţă. Se ia vasul de pe 
foc şi se lasă să se răcească. 

Se amestecă apoi cu stafidele şi coaja de portocală. Din 
compoziția obținută se modelează cu mâna biluţe de mărimea dorită, 
care se tăvălesc prin nuca pisată. Se așază pe un platou. Se servesc 
cu sirop de citrice. 


445. BOMBONELE (IV) (COȘULEȚE) 


200 g pesmet făcut în casă, 2 mere rase pe răzătoarea de 
sticlă, 2 alte fructe rase (pere, piersici), 4 linguri miere 
zaharisită, coaja rasă de la o portocală, 50 g seminte susan, 
cca. 250 g fructe mici de pus în coșulete (vişine, kiwi, frăgute, 
mandarine, alte fructe mici chiar şi din compot) 


Ingredientele enumerate (în afară de ultimele — fructele pentru 
pus în coşuleţe) se amestecă bine. Din pasta rezultată se modelează 
cu mâna un fel de coșuleţe mici, cu diametrul de cca 5 cm, în felul 
următor: întâi se modelează o bilă ceva mai mare decât o nucă, se 
turtește în mijloc iar marginile i se ridică. În mi jlocul fiecărui coșuleț 
astfel obținut se pun fructe de decor — vișine, feliute de kiwi, de 
mandarină etc. (Se poate modela chiar și un mâner). Sunt vesele 
pentru copii. 


446. BOMBONELE ROZ 


200 g orez integral, 1 sfeclă roşie mică (aprox. 100 e), 
3-4 linguri miere salcâm, 200 g nucă de cocos rasă, 50 g 
pesmet din pâine albă, fără coajă 


Orezul se alege, se spală și se fierbe în 1,5 | apă timp de 35 
minute de când începe să dea în clocot. În ultimele 10 minute, se 


adaugă sfecla roșie, curățată de coajă şi spălată bine. De regulă, 
după acest timp de fierbere, orezul nu mai are zeamă, iar dacă mai 
are, se scurge bine. Sfecla se scoate din orez și se folosește la altceva. 
După ce se răcește, orezul se amestecă bine cu mierea de albine, 
care este bine să fie de culoare cât mai deschisă şi cu 50 g pesmet 
din pâine albă, fără coajă. Din compoziţia rezultată, de culoare roz 
bombon, se fac cu mâna bilute de mărimea unei nuci care se tăvălesc 
prin nucă de cocos. Se așază cu grijă pe un platou. Sunt gustoase 
şi-i înveselesc pe copii. 


447. PRĂJITURĂ CU FRUCTE 


V2 cană stafide, 1 1⁄2 cană prune uscate, 100 ml apă, 1 pahar 
pesmet, ] pahar suc de fructe, %2 cană seminte floarea-soarelui 
sau nuci tocate mărunt 


Stafidele şi prunele uscate (fără sâmburi) se pun la înmuiat în 
sucul de fructe și apă (100 ml) timp de două ore. Se adaugă apoi 
pesmetul și semințele de floarea-soarelui. Se amestecă bine. 
Compoziţia obținută se pune într-un vas de plastic cu capac, cu pereţi 
nu prea înalţi, în care s-a presărat făină; se netezeşte compoziția 
bine cu lama unui cuţit, se pune capacul vasului şi se dă la rece, în 
frigider, cel puţin câteva ore. Se taie felii când se consumă. Este o 
prăjitură delicioasă şi foarte hrănitoare. Nu necesită alt îndulcitor, 
fiind suficient de dulce. 


448. RULADĂ CU STAFIDE ȘI CIREȘE 


3 căni fulgi de ovăz, 1 cană stafide, 1] cană cireşe curățate 
de sâmburi, ] ling. carob, 1 cană nucă pisată, 1 ling. coajă 
rasă de lămâie, 500 ml lapte de soia. 


Fulgii de ovăz se fierb 1 minut în laptele de soia. Se amestecă 
bine, se adaugă și coaja rasă de lămâie şi carobul; compoziția 
rezultată trebuie să fie tare. Se lasă să se răcească. Se întinde apoi pe 
o folie de plastic, cu dimensiunea de cca. 25/30 cm, cu ajutorul unui 


cuţit cu lama lată, în strat subțire. Deasupra se presară în straturi 
succesive cireșele, nucile pisate și stafidele. Apoi se rulează pe latura 
mare a foliei, cu grijă, îndepărtându-se încetul cu încetul folia și 
aşezând apoi rulada obținută pe o tavă. Se dă la frigider câteva ore, 
după care se servește ca desert, tăindu-se felii subțiri. 


449. PRĂJITURĂ CU PIERSICI 
8 ling. fulgi de ovăz, 8 piersici, 3 ling. miere, 50 g nuci 
sau alune tocate mărunt, ] lămâie, fructe pentru ornat (visine, 
stafide, kiwi etc.) 


Lămâia se spală bine, se șterge și i se rade coaja, care se pune în 
castronul în care se va pregăti compoziţia. Se stoarce apoi sucul din 
lămâie, care se păstrează. Fulgii de ovăz se fierb 1 minut cu cca 200 
ml apă clocotită, amestecându-se continuu. Compoziţia obținută se 
lasă apoi să se răcească. Când s-a răcit, se pune în castron, se 
amestecă cu coaja de lămâie, sucul de lămâie, mierea, nuca tocată 
şi piersicile tăiate cubuleţe mici (fructele nu trebuie să fie moi, ci 
doar bine coapte). Se omogenizează bine compoziţia. Se răstoarnă 
pe un platou şi i se rotunjesc frumos marginile (să aibă o înălțime de 
3-4 cm). Se ornează cu fructe viu colorate. 


450. PRĂJITURĂ CU CURMALE 


100 g nuci, 3 l-te carob, 200 g curmale, 2 ling. miere, 
sucul de la 1 lămâie, 200 g nucă de cocos rasă 


Nucile se pisează în râșniță, și apoi se amestecă cu carobul și 
curmalele date prin mașina de tocat. Compoziţia se întinde cât se 
poate de subțire pe o folie de plastic. Deasupra compoziţiei se pune 
o altă folie de plastic, care se presează apoi bine de tot cu sucitorul 
sau chiar cu mâinile. 

Separat, cocosul se amestecă cu mierea și cu sucul de lămâie. 
Acest amestec se întinde omogen peste compoziţia întinsă, având 


grijă să îndepărtăm folia de deasupra. După ce s-a întins bine pe 
întreaga suprafaţă, se rulează cu grijă, cu ajutorul foliei care se află 
sub compoziţie, aceasta îndepărtându-se treptat. Ruloul subţire obţinut 
se pune pe o tăviţă lungă și apoi se dă la frigider cel puţin câteva ore 
pentru a se întări bine. Prăjitura se tare bucăţi de cca 1,5 cm lățime. 


451. BATOANE CU NUCĂ 


200 e stafide, 100 g curmale (fără sâmburi), 100 g nuci 
tocate mărunt, 2 pahare pesmet foarte fin din biscuiti 


Stafidele şi curmalele se dau prin mașina de tocat. Se amestecă 
apoi cu nuca tocată mărunt şi cu pesmetul. Se formează apoi cu 
mâna batoane de mărimea dorită (de exemplu, 7 cm lungime, 2 cm. 
grosime). Se așază pe un platou. Dacă se păstrează, se pun într-un 
vas care se poate închide. Se păstrează la loc uscat și rece. 


452. RULADĂ CU FRUCTE USCATE ȘI BANANE 


300 g stafide, 100 g curmale, 500 g prune uscate, 
2 banane, 100 g nuci măruntite, | pahar mare fulgi de ovăz, 
suc de fructe - la nevoie 


Stafidele, curmalele și prunele uscate (fără sâmburi) se dau prin 
maşina de tocat. Apoi se amestecă cu fulgii de ovăz și nuca tocată. 
Dacă fructele nu au fost prea zemoase, se adaugă puțin suc de fructe 
(sau zeamă de compot). Compoziţia se întinde pe un cebofan de 
formă dreptunghiulară. Se pun bananele curățate de coajă, pe 
lungime, una în continuarea celeilalte, la una din marginile 
compoziţiei (pe lungime) și apoi se rulează. Se modelează cu grijă 
rulada, celofanul se îndepărtează. Se așază pe un platou. Se presară 
nucă de cocos. În jur, se așază intercalat feliute de kiwi şi de 
mandarine. Când se taie felii, în mijlocul fiecărei felii se vede o 
bucăţică de banană. 


453. RULADĂ CU BANANĂ ȘI NUCĂ DE COCOS 


1 banană mare, ] cană pastă de orez (Vezi sectiunea 
Paste, pateuri), 2-3 linguri miere, ] cană pesmet fin (cel mai 
bine, pesmet din biscuiţi făcuți în casă), 1 cană zeamă de 
compot (orice compot avem la îndemână, de preferat zeamă 
incoloră — de pere, mere, ananas), 50 g nucă de cocos rasă 


Pesmetul se înmoaie într-un castron cu zeamă de compot, care se 
adaugă treptat astfel ca să se obțină o compoziţie ce se poate întinde 
(fără să fie prea moale, să nu curgă). 

Pe o folie de celofan (plastic), de 25-30 cm, se întinde o foaie din 
pesmetul înmuiat. 

Deasupra acestui strat, se întinde pasta de orez, după ce s-a 
amestecat bine cu mierea şi nuca de cocos. Se pune apoi banana 
(curățată de coajă) pe una din laturile lungi ale ruladei. Se rulează 
frumos, având grijă să nu prindem în mijloc celofanul. Se acoperă 
apoi cu celofanul, se pune pe o tăviţă şi se dă la frigider. Trebuie să 
stea la rece cel puţin câteva ore înainte de a fi consumată. Când se 
taie rulada, banana apare frumos în mijloc. În loc de pesmet, se pot 
folosi fulgi de ovăz fierți | min. în lapte de soia sau în apă (compoziţia 
trebuie să fie destul de solidă pentru a se putea întinde). 


454. RULADĂ CU BISCUIŢI (1) 

500 g biscuiti simpli, 400 g fructe tăiate cubulete (mere, 
pere, banane, ananas — ideal o combinație de 2-3 fructe), 
200 g stafide, 50 g nuci tocate sau arahide, 3 ling. gem de 
fructe, 200 ml suc natural de fructe, zeamă de compot sau 
ceai de fructe, 50 g cocos ras, ] ling. coajă rasă de lămâie 


Biscuiţii se rup bucăţi mici de cca 1 cm. Se pun într-un castron şi 
se toarnă deasupra lor lichidul. Se amestecă bine. Compoziţia nu 
trebuie să fie moale, ci trebuie pus doar atât lichid cât să pătrundă 
biscuiţii. Se adaugă apoi celelalte ingrediente, cu excepția cocosului. 


Se amestecă bine. Pe o tavă dreptunghiulară, se așază o folie de 
plastic pe care se pune compoziţia obținută și se modelează rulada. 
Folia se îndepărtează apoi. Deasupra se presară cocosul ras. Se dă la 
frigider cel puţin 3-4 ore înainte de a fi servită. 


455. RULADĂ CU BISCUIŢI (II) 


300 g biscuiti, 100 g stafide, 2 banane sau 4 mere, 200 g 
sirop de fructe (sau compot), 50 g nuci (alune) 


Biscuiţii se rup în bucăţi mici de 1-2 cm, și apoi se însiropează în 
siropul de fructe (sau compot). Se scurg imediat pentru a nu se înmuia 
prea tare. Bananele se pasează. Dacă se folosesc mere, se dau pe 
răzătoarea mică sau pe răzătoarea de sticlă. Apoi, fructele se amestecă 
împreună cu celelalte ingrediente. Compoziţia obținută se așază pe 
o folie de plastic, cu dimensiunea de cca. 20/25 cm. Se rulează. 
Rulada obţinută se dă la rece. Se poate presăra deasupra ei nucă de 
cocos sau nucă pisată. În compoziţie se pot pune orice alte fructe de 
sezon (vişine, cireşe, zmeură, ananas, etc.). Când se servește, se taie 
felii, care sunt foarte aspectuoase. 


456. PRĂJITURĂ CU CIREȘE ALBE 
4 căni fulgi de ovăz, ] cană nuci tocate, ] cană stafide, 
1 ling. coajă rasă de lămâie, 750 g cireşe albe, 200 ml suc 
de fructe. 


Cireşele se spală și se curăță de sâmburi şi codițe. 

Într-un castron mare, se pun fulgii de ovăz, nucile tocate mărunt și 
stafidele și se amestecă bine. Apoi se adaugă și cireșele, coaja rasă de 
lămâie și sucul de fructe. Compoziţia rezultată, care nu trebuie să fie 
prea moale, se pune într-o tavă pentru cuptor, în care s-a pus o hârtie 
pergament. Se dă tava la cuptor și se lasă cca. 40 minute. Se scoate 
tava din cuptor și se lasă să se răcească. Dacă se doreşte mai dulce, se 
poate presăra deasupra un sos dulce de fructe sau miere de albine. 


457. PLĂCINTĂ CU MERE 


Pentru aluat: 
] cană apă minerală, ] ling. ulei, 1 vârf cutit sare, făină 
cât cuprinde pentru a rezulta un aluat uşor, nu vârtos 


Pentru pasta de uns aluatul: 
7 ling. făină, 5 ling. ulei 
Pentru umplutură: 


1 kg mere, 50 g griş sau pesmet, 200 g stafide, coaja rasă 
de la o lămâie (portocală), lingură înlocuitor de scortişoară 
(2 părți coriandru şi 1 parte nucşoară — se amestecă bine) 


Din făină, sare, | ling. ulei și 1 cană apă minerală se face un aluat 
care trebuie să fie uşor, nu prea vârtos. Aluatul se întinde pe planșetă 
sau pe masă, pe care s-a presărat făină. Din 7 linguri de făină şi 5 
linguri ulei, se face o pastă bine omogenizată, cu care se va unge 
foaia. Se rulează și se taie în două. Cei doi colăcei rezultați se pun 
într-un vas şi se dau la frigider 15 minute. 

Între timp, se spală merele, se rad pe răzătoarea mare și apoi se 
amestecă bine cu grișul. Grişul se foloseşte pentru a le lega bine, nu 
este nevoie a li se stoarce zeama. Apoi se amestecă și cu stafidele 
(ca îndulcitor natural), coaja rasă de la o lămâie sau portocală și cu 
înlocuitorul de scorţişoară. 

Se scoate aluatul din frigider. Se presară făină pe planșetă. Se 
întinde o foaie de mărimea tăvii mari de la aragaz. Se pune foaia cu 
grijă în tavă. Deasupra ei se pune compoziţia de mere rase, iar peste 
aceasta cea de-a doua foaie, care se întinde la fel ca și prima. Foaia 
de deasupra se înțeapă în câteva locuri cu furculița. Se dă tava la 
cuptor, încins dinainte, și se coace la foc mijlociu. Plăcinta este gata 
în cca 45 minute. 


458. PLĂCINTĂ CU DOVLEAC 


1 kg dovleac, 50 g gris sau pesmet, 100 ml ulei, 1 cană 
apă, făină cca. 400-500 g, 1⁄2 l-tă sare, 200 g stafide, 1 lingură 
coajă rasă de lămâie, portocală 


Din făină, sare, ulei și apă se frământă un aluat care se împarte în 
două. Se întind două foi. Prima foaie se pune pe fundul tăvii mari de 
la aragaz. 

Dovleacul se curăță de coajă și se rade pe răzătoarea mare. Se 
amestecă apoi cu stafidele și cu grişul (sau pesmetul). Compoziţia 
de dovleac se presară peste foaia pusă în tavă. Deasupra se pune a 
doua foaie. Se înțeapă din loc în loc cu furculiţa. Se dă tava la cuptor 
la foc potrivit. În cca 45 minute este gata. 


459. PLĂCINTĂ CU STAFIDE 


600-700 g stafide, 2 căni stafide, 1 cană apă, 34 cană 
ulei, ] ling. coajă rasă de lămâie, 1 ling. suc de lămâie, 25 g 
drojdie, ] vârf cutit sare 


Se dizolvă drojdia în puţină apă călduţă şi împreună cu sarea. 
Într-un castron mare, se pun cam 2 kg făină, drojdia dizolvată, uleiul, 
apa, coaja rasă de lămâie şi se frământă bine. Se adaugă făină cât să 
rezulte un aluat care se desprinde uşor de pe mâini. Aluatul se lasă 
apoi la crescut 30 minute, într-un loc călduţ. După aceea, se împarte 
în 4 părți. Din fiecare parte se întinde o foaie de dimensiunea tăvii 
mari de la aragaz. Peste foaie se presară 1/2 cană de stafide. Apoi 
foaia se rulează, se presează bine la capete şi se aşază în tava mare 
de la aragaz. La fel se procedează și cu celelalte 3 foi. Cele 4 rulouri, 
aşezate în tavă, se dau la cuptor, la foc potrivit. Este gata în cca 40 
minute. Se scoate tava din cuptor și se acoperă cele 4 rulouri cu un 
prosop de bucătărie, subțire, curat și umezit puţin cu apă. Se lasă 
așa cca l oră. Se taie apoi felii și se serveşte ca desert. Excelent cu 
compoturi acrişoare. 


460. PLĂCINTĂ CU VIȘINE 
] kg vişine, 100 g griş sau pesmet, 200 ml ulei, 2 căni 
apă, 4 kg făină, 1⁄2 l-tă sare,300 g stafide, 1 ling. coajă rasă 
de lămâie 

Se spală vişinele și se curăță de sâmburi. Se amestecă cu stafidele, 
coaja rasă de lămâie şi grișul/pesmetul. 

Din cantitățile recomandate de făină, sare, ulei și apă se frământă 
un aluat care se împarte în 4 părți. Se întinde, pe rând, câte o foaie 
din fiecare parte, foarte subțire, de dimensiunea tăvii mari de la aragaz 
şi se presară deasupra !4 din amestecul de fructe pregătit. Apoi se 
rulează și se așază în tavă pe rând. Vom avea 4 rulouri. Fiecare 
rulou se unge cu puţin ulei. Se dă tava la cuptor. Plăcinta este gata în 
cca 35 minute. 


461. ȘTRUDEL CU MERE ȘI STAFIDE 


Pentru aluat: 
400-500 g făină, un vârf cuţit sare, 3 ling. ulei, 1 pahar 
apă călduță 


Pentru umplutură: 
8 mere, 50 g ulei, 200 g stafide 


Într-un vas se pune făina în care se încorporează uleiul, sarea și 
treptat apa. Aluatul este potrivit de tare. Se frământă bine până se 
desprinde de pe degete. Acest aluat se împarte în trei părţi, care se 
așază pe o farfurie întinsă (sau o tavă). Deasupra acesteia se pune o 
cratiţă încălzită (drept capac, pusă cu fundul în sus) și se lasă așa 
cca 30 minute. Apoi se întinde cu sucitorul, din fiecare parte de 
aluat, câte o foaie. Aceste foi se ung cu ulei călduț. Deasupra se pun 
mere rase pe răzătoarea mare, apoi se presară stafide (în loc de zahăr). 
Se rulează. La fel se procedează și cu celelalte bucăți de aluat. Cele 
trei rulouri se așază în tavă și se coc la foc mijlociu. Umplutura 
poate fi și din alte fructe (cireşe, vișine, pere rase) sau nucă pisată. 


462. PRĂJITURĂ DIN FULGI DE OVĂZ 
4 căni fulgi de ovăz, ] cană nuci tocate, 1 cană stafide, 
] ling. coajă rasă de lămâie, 400 g fructe din compot, 200 ml 
zeamă de compol. 


Într-un castron mare, se pun fulgii de ovăz, nucile tocate mărunt 
și stafidele şi se amestecă bine. Apoi se adaugă și fructele tăiate 
bucăți mici, coaja rasă de lămâie și zeama de compot. Compoziţia 
rezultată se pune într-o tavă pentru cuptor, în care s-a pus o hârtie 
pergament. Se dă tava la cuptor și se lasă cca 30 minute. Se scoate 
tava din cuptor şi se lasă să se răcească. Apoi se taie prăjitura în 
pătrate și se serveşte. Dacă se dorește mai dulce, se poate servi cu 
un sos dulce de fructe. 


463. PRĂJITURĂ CU VIȘINE 
3 căni fulgi de ovăz, ] cană nuci/arahide tocate mărunt, 
2 căni vişine fără sâmburi, ] cană stafide, 1 ling. coajă rasă 
de lămâie, 1 cană lichid: lapte de soia, sirop de fructe, ceai 
de fructe 


Fulgii de ovăz se amestecă cu lichidul. Se adaugă apoi restul 
ingredientelor. Se omogenizează bine. Se așază compoziţia într-o 
tavă şi se dă la cuptor cca 30 minute la foc potrivit. Este gata când 
este puţin rumenită. 


464. PRĂJITURĂ CU CAISE/PRUNE 
3 căni fulgi de ovăz, 2 căni prune/caise tăiate felii foarte 
subțiri, ] cană nuci tocate, ] cană stafide, ] ling. coajă rasă 

de lămâie, 1 cană sirop de fructe 


Fulgii de ovăz se amestecă cu siropul de fructe. Se încorporează 
apoi restul ingredientelor. Se omogenizează bine, iar compoziţia 
obținută se așază într-un vas în strat de cca 5 cm înălțime. Se dă 
vasul la cuptor, la foc potrivit. Când se rumenește puţin este gata. 


465. CORNULEȚE CU NUCĂ 
100 g nuci pisate, 3 ling. miere, 2 ling. ulei, făină cât 
cuprinde, A L-tă sare, 100 ml apă, 20 g drojdie 


Se dizolvă drojdia în puțină apă călduță, adăugându-se şi sarea. 
Într-un castron se pune 1 cană de făină, se toarnă deasupra drojdia 
dizolvată, restul de apă, mierea, uleiul, nucile pisate şi se frământă 
bine. La nevoie se mai adaugă făină. Cornuleţele se fac astfel: se 
modelează cu mâna rulouri groase de cca 1 cm diametru, care se 
taie în bucăţi de cam 5 cm. Fiecare bucată se curbează la capete și se 
aşază în tavă. Se dă la cupor, la foc mic, cca 30 minute. După ce 
s-au răcit, se păstrează într-o pungă de plastic sau un vas cu capac, 
pentru a nu se întări. 


466. „COZONAC” CU NUCI 
250 g nuci, 4 ling. miere, 25 g drojdie, ] praf sare, 3⁄4 cană 
ulei, ] cană apă, 600-700 g făină, 1 ling. coajă rasă de lămâie 


Drojdia se dizolvă în puţină apă și sare. Într-un castron mare se 
pun 2 căni făină, se face o adâncitură în mijloc, în care se pune drojdia 
dizolvată, uleiul și apoi apa, amestecându-se bine cu o lingură de 
lemn. Se frământă apoi bine cu mâinile şi se adaugă făină, astfel ca 
aluatul rezultat să fie foarte elastic şi uşor de modelat. Se lasă să crească 
într-un loc călduț, ferit de curenţi de aer în bucătărie. Între timp, se 
pisează nucile şi se amestecă cu mierea și cu coaja rasă de lămâie. Se 
frământă apoi bine aluatul și se împarte în 3 părți. Din fiecare parte se 
întinde o foaie de forma unui dreptunghi cu dimensiunea de cca 30/ 
20 cm. Deasupra se întinde uniform 1/3 din compoziţia de nucă 
pregătită, apoi se face un rulou, rulându-se pe lungimea foii. La fel se 
procedează cu toate cele 3 părți. Cele trei rulouri se aşază în tava mare 
de la aragaz. Se dă tava la cuptor, la foc mijlociu, cuptorul fiind încălzit 
dinainte. În cca 40 minute este gata. 


467. TORT CU FRUCTE 


200 g nuci tocate, 200 g arahide tocate, 50 g cocos ras, 
300 g ananas din compot — cubulete mici, 150 g stafide, 
250 g alte fructe tocate mărunt (mere, pere, piersici, etc. — 
pot fi și din compot, dar scurse bine de zeamă), 600 g biscuiti 
dietetici, 100 g suc de fructe, 1 ling. coajă rasă de lămâie/ 
portocală 


Biscuiţii se rup bucăţi mici, şi apoi se înmoaie în sucul de fructe. 
Compoziţia nu trebuie să fie moale, ci sucul doar să pătrundă biscuiţii. 
Se amestecă apoi cu restul ingredientelor, în afară de cocos, care se 
păstrează. Compoziţia care se obține, omogenizată bine, de așază 
pe platoul de tort şi, cu ajutorul unui cuţit cu lamela lată, i se 
modelează forma de tort. Deasupra și pe laturi se presară cocosul 
ras şi se poate orna cu fructe mici sau felii de fructe. Se dă la rece 
câteva ore înainte de a se consuma. 


468. TORT EXCELENT 
Pentru blat: 

2 căni fulgi de ovăz, ] cană apă 
Pentru cremă: 


1 cană de cremă din soia boabe (Vezi secțiunea Paste, 
pateuri), 2 banane, 2 pere 


Fulgii de ovăz se pun la fiert în apă clocotită, amestecându-se 
continuu. Într-un minut se oprește focul, şi compoziţia obținută, 
împărțită în jumătate, se răstoarnă în 2 vase rotunde de aceeași 
dimensiune (diametrul cca. 20 cm). Se lasă la răcit. Când sunt gata, 
se ia primul blat, se așază pe un platou rotund şi se pune Y2 din 
crema de soia boabe, iar deasupra ei, o pastă obținută din bananele 
pasate, amestecate cu perele rase (curățate de coajă). Se pune apoi 
cel de-al doilea blat, iar deasupra restul de cremă din soia. Se presară 


cocos ras și se ornează după dorinţă cu feliuțe de kiwi, de portocale 
sau stafide. Se lasă la rece câteva ore, apoi se consumă ca orice tort. 
Bananele se pot pune între cele două blaturi și tăiate felii, iar deasupra 
lor se pot pune perele date pe răzătoarea mare. 


469. TORT CU MERE 
Y kg biscuiţi simpli, 8 mere, 3 ling. miere, 100 g nucă 
tocată mărunt, ] lingură coajă rasă de lămâie, portocală, 
50 g stafide, 100-200 g frişcă vegetariană 


Biscuiţii se rup în bucățele mici de tot. Merele se rad pe răzătoarea 
mică (cu coajă cu tot). Într-un castron, se amestecă toate ingredientele, 
în afară de frişcă. Se amestecă bine. Dacă merele nu au fost suficient 
de zemoase, se mai poate adăuga suc de fructe. Compoziţia obținută 
se așază pe un platou rotund, i se dă formă de tort, i se așază frumos 
marginile şi se ornează cu frişcă vegetariană. 


470. TORT CU FRUCTE DE VARĂ 
200 g gris, 150 g gem de fructe, 100 g nucă pisată sau 
nucă de cocos pisată, 300 g piersici sau caise 


Se face un griş de consistenţă destul de groasă, fierbând grișul în 
apă (sau în lapte de soia) și amestecând bine pentru a nu face 
cocoloaşe. Când a fiert se răstoarnă imediat într-o cratiţă cu diametrul 
de cca 25 cm care tocmai s-a clătit cu apă (pentru a fi umedă). Se 
lasă grişul la răcit. 

După ce s-a răcit, „blatul“ de griş se răstoarnă pe un platou ro- 
tund. Deasupra se întinde uniform gemul de fructe, apoi se presară 
nuca pisată, iar peste ea feliuțe de piersici sau caise. Pot fi și alte 
fructe decât cele recomandate (vişine, cireșe, zmeură, căpşuni, afine, 
etc.). 


471. TORT DE BISCUIŢI 


A kg biscuiţi dietetici, 250 g arahide crude, nesărate, 300 
g gem de fructe, 300-400 g fructe de sezon pentru ornat, 
] ling. coajă rasă de lămâie 


Arahidele se pun într-o tavă şi se dau la cuptor la foc mic cca 15 
minute. Se scot apoi și se lasă la răcit. Se dau prin râșniță. Pudra 
obținută se amestecă cu gemul de fructe și coaja rasă de lămâie (se 
pot lăsa şi câteva arahide bucățele mai mari). 

Se ia o tavă pătrată sau dreptunghiulară, pe care se așază câte un 
rând de biscuiţi (nu se însiropează!) peste care se pune crema din 
arahide. Se continuă aşa până se epuizează toţi biscuiţii. Ultimul 
strat e de cremă. Peste aceasta se presară fructe de sezon. Dacă sunt 
mici (cireşe, vișine, căpşune), se lasă întregi — celor cu sâmburi 
desigur li se scot sâmburii; dacă sunt fructe mai mari, se taie feliuţe 
și se pun peste tort. Se lasă 12 ore în frigider. Biscuiţii se pătrund 
bine. Este foarte gustos și hrănitor, în special pentru copii și tineri. 
Se pot folosi nuci în loc de arahide. Se taie felii care arată foarte 
frumos. 


472. TORT CU ZMEURĂ 


1 kg zmeură, 200 g gris, 300 g ananas bucăţi din compot, 
200 g curmale, 4 banane, 500 ml lapte de soia, 100 g alune 
Sau nuci 


Curmalele se curăță de sâmburi și se taie bucăţi cât se poate de 
mici. Bucăţile de ananas din compot de asemenea se taie în bucățele 
şi mai mici. Trebuie să fie bine scurse de zeama din compot. 

Când laptele de soia, fiind pe foc, începe să clocotească, se presară 
grișul în ploaie. Se amestecă continuu cu lingura de lemn. Trebuie 
să fie o compoziţie destul de groasă. După ce a fiert 2 minute, se ia 
de pe foc şi se încorporează curmalele tocate și ananasul. Se amestecă 
bine. Compoziţia rezultată se răstoarnă într-un vas rotund, care a 


fost în prealabil umezit cu apă, grișul căpătând forma vasului în 
care s-a aşezat. Compoziţia de griș constituie blatul. După ce s-a 
răcit bine, se răstoarnă pe un platou de tort, printr-o mișcare energică 
— trebuie avut grijă să rămână întreagă compoziţia. 

În timp ce se așteaptă răcirea grișului, se pregătește zmeura. Se 
spală cu atenţie pentru a nu se zdrobi bobiţele. Se lasă în strecurătoare 
pentru a se scurge bine şi chiar a se zvânta în măsura în care se 
poate. Cele care se zvântă bine şi sunt întregi se pun deoparte — 
trebuie să fie cam | cană. Restul de zmeură se pasează bine împreună 
cu bananele. Apoi se încorporează în această cremă rezultată și 
alunele sau nucile tocate. Crema de zmeură se pune în strat uniform 
peste blatul de griș. Deasupra se presară fructele de zmeură, păstrate 
întregi. Se pune tortul obținut în frigider cel puţin 2-3, ore apoi se 
servește. Este un deliciu. 


473. FRIŞCĂ DIN NUCI CASHEW 


100 g nuci cashew, 200 ml apă, 1 ling. miere de salcâm 


Nucile cashew se pisează în râşniţă, apoi se amestecă în blender 
cu apa caldă şi cu mierea de salcâm. Frişca obținută se foloseşte la 
dilerite preparate pe bază de cereale sau împreună cu salate de fructe. 


474. PRALINE 


100 g migdale, 3 l-te carob, 12 curmale fără sâmburi, 50 g 
nucă de cocos ras 


Migdalele se pisează în râșniță. Se amestecă apoi cu carobul. 
Curmalele se dau prin maşina de tocat. Se amestecă cu migdalele şi 
carobul, şi apoi se formează cu mâna praline de mărimea unei nuci, 
care se tăvălesc prin nuca de cocos. În loc de migdale, se pot folosi 
nuci sau alune. 


475. PRALINE „EXOTICE” 


300 g nuca de cocos, 150 g curmale, 100 g stafide, 50 g 
caise uscate. 


Se dau prin mașina de tocat curmalele, stafidele și caisele uscate. 
Se adaugă 200 g din nuca de cocos, se amestecă bine. Din 
compoziţia obținută se modelează cu mâna praline care se tăvălesc 
apoi prin nuca de cocos pisată. 


416. „RAFAELO” 


100 g unt de migdale, 100 g cocos măcinat, 2 linguri 
miere 


Untul de migdale (obţinut prin pasarea îndelungată a migdalelor 
în blender cu puţină apă. Atenţie! Este nevoie de un blender foarte 
puternic!!) se pune în blender împreună cu mierea și se adaugă 
treptat, puţin câte puţin, cocos până se epuizează 3/4 din cantitatea 
totală de cocos. Compoziţia finală obținută are consistenţă tare. Se 
golește într-un vas separat. Din ea se formează cu mâna bombonele 
„Rafaelo”, de mărimea unei nuci care se tăvălesc apoi prin cocosul 
rămas (și mai bune sunt dacă se tăvălesc prin migdale tocate foarte 
mărunt). Bombonelele obținute se pun într-un vas de plastic cu capac, 
apoi în congelator. De acolo, se scot doar cu 5 minute înainte de a 
se servi. Este un deliciu de excepţie. 


471. TORT „RAFAELO” 


200 g compozitie Rafaelo drept blat, 3 banane, 250 g 
zmeură congelată, 50 g cocos ras, 2 ling. miere 


Din compoziţia de Rafaelo, împărțită în două părți egale, se 
modelează cu mâna o foaie rotundă ca un blat de tort. Prima foaie se 
așază pe platoul de tort (trebuie să fie tocmai scoasă din congelator, 
altfel e prea moale). Peste aceasta se întinde o cremă obţinută din 
bananele pasate, amestecate bine cu mierea. Deasupra se aşază a 
doua foaie. 


Zmeura congelată se mixează bine, iar spuma obţinută se pune 
deasupra tortului. Deasupra se poate presăra cocos ras. 

Tortul obținut se pune în congelator (de aceea, platoul folosit 
pentru acest tort trebuie să fie din plastic) şi se acoperă cu un vas de 
plastic. Se scoate din congelator cu 5-10 minute înainte de a se servi. 


418. TORT ROZ 


I cană orez, 2 linguri miere de salcâm, 2 banane, 100 g 
stafide, 100 g nucă de cocos, 100 g cremă dulce din soia 
boabe, l sfeclă roşie mică fiartă, 1 kiwi pentru decor 


Sfecla roşie se curăță de coajă, se clătește puţin și se pune într-un 
castronel cu 100 ml apă rece. Se lasă așa 30 minute. Orezul, bine 
ales și spălat, se pune la fiert în 1,5 1 apă. Se fierbe 40 minute. Se 
scurge de zeamă, dacă mai are, și se pasează fin de tot. Se lasă la 
răcit. După ce s-a răcit, se amestecă cu mierea și se așază jumătate 
din compoziţia de orez pe platoul pentru tort. Se modelează pentru 
a avea forma de blat rotund. Deasupra se va pune o cremă făcută 
din bananelce pasate, amestecate cu stafidele. Apoi se întinde restul 
din compoziţia de orez, peste care se va pune crema dulce din soia 
boabe. Se modelează frumos marginile astfel ca să rezulte o formă 
de tort rotundă. Deasupra se presară jumătate din cocosul ras, 
netezindu-se uniform şi îmbrăcând frumos tot tortul. Restul de co- 
cos de pune în zeama de la sfecla roșie (sfecla scoțându-se afară din 
zeamă); cocosul se va colora frumos în roz. Cocosul va absorbi 
toată zeama. Cu acest cocos se decorează frumos tortul, ultimul de- 
cor fiind cu rondele de kiwi. 


419. TORT CU MIGDALE 
100 g migdale, 200 g grâu fiert, 150 g stafide, 2 banane, 
200 g ananas din compot, 50 g cocos ras, fructe mici pentru 
decor (afine, zmeură, stafide etc.) 


Grâul se scurge bine de zeamă și se amestecă cu migdalele tocate 
mărunt, cu stafidele, ananasul taiat cubuleţe mici şi bananele pasate. 
Se amestecă cu grijă. Compoziţia obținută se pune pe platoul de 
tort, i se dă forma dorită cu ajutorul unui cuţit cu lama mai lată, și 
apoi se presară deasupra cocosul ras. Se ornează cu fructe mici. 


BĂUTURI 


480. LAPTE DE SOIA 
] cană soia boabe, 2,5 l apă, 2-3 ling. miere, arome 


Soia se pune la înmuiat 12-24 ore. Se scurge de apa în care a stat 
şi se pasează în blender împreună cu | cană de apă (din cantitatea 
totală de 2,5 1). Compoziţia obținută se răstoarnă într-o oală (de cca. 
5-6 |, deoarece laptele se umflă și face multă spumă) și se adaugă 
restul de apă (până la 2,5 1). Se pune la fiert. Din momentul în care 
începe să clocotească, se lasă 30 minute. După ce a fiert, se strecoară 
printr-un tifon așezat peste o strecurătoare, pusă deasupra unei cratiţe. 
Tifonul se va stoarce apoi bine, cu mâinile curate, pentru a se strecura 
tot laptele din el. 

Laptele obținut are gust fad, de aceea are nevoie de arome: vanilie, 
cocos etc. și miere. Dacă se folosește, de exemplu, cocos, acesta se 
pune la fiert în lapte în ultimele 10 minute. (Mierea se pune când se 
servește, nu se pune în laptele fierbinte). 

Laptele obţinut este foarte sănătos. Când se serveşte, se adaugă 
miere. Se poate adăuga şi o banană tocată mărunt sau pasată. Fiind 
un produs vegetal 100%, nu conţine colesterol. 


481. LAPTE DE MIGDALE 
100 g migdale, ] l apă căldută (fiartă şi răcită), 2 linguri 
miere 


Migdalele se pun în blender împreună cu mierea și 100 g apă. Se 
mixează bine. Se toarnă lichidul într-un vas, se adaugă restul de 


apă, se amestecă bine. Laptele obținut este extrem de hrănitor şi 
gustos. 


482. LAPTE DE OREZ (I) 
] cană orez integral, 2 l apă, ] vârf cutit sare, 2 ling. 
miere 

Orezul se alege, se spală şi se pune la fiert în 1,5 | apă. Se lasă să 
fiarbă la foc mic 35 minute. Când este gata, se pasează fin și se pune 
în 2 l apă care clocotește. Se lasă să mai dea 1-2 clocote, adăugân- 
du-se sarea. Se oprește focul. Se lasă să se răcească. Când este doar 
călduț, se iau 2-3 linguri din laptele obținut, care se amestecă bine 
cu mierea. Pasta obținută se toarnă peste lapte, omogenizându-se 
bine. Se pot pune şi alte arome, la dorinţă. Se consumă ca orice 
lapte. 


483. LAPTE DE OREZ (Il) 
I pahar orez integral, 2 linguri nucă de cocos rasă, 
2-3 linguri miere, ] litru apă căldură (fiartă şi răcită) 

Orezul, bine ales și spălat se pune la fiert în I | apă care clocotegşte. 
În 35 minute este gata. Se opreşte focul şi se lasă să se răcească. Se 
pune apoi în blender împreună cu mierea, 50 ml apă şi nuca de 
cocos rasă. Se mixează. Se pune într-un vas, se adaugă restul de 
apă. În blender, se pot pune și fructe de sezon: vişine, zmeură, afine. 


484. LAPTE DE GRÂU 
] cană grâu, 2 ling. miere 


Grâul se alege, se spală şi se pune la fiert, în 4 1 apă. După ce a 
fiert bine, se strecoară, zeama se păstrează. De regulă mai rămâne 
cam | litru de zeamă. Boabele de grâu se pun în blender, împreună 
cu puţin din zeama în care au fiert. Se pasează bine, apoi se amestecă 
cu zeama de grâu păstrată. Când este doar călduț, se adaugă şi mierea, 


omogenizându-se bine. Este foarte gustos. I se pot pune şi arome, 
dar nu este strict necesar. 


485. LAPTE DE MEI 
] cană meinedecorticat, 2 ling. miere, 1⁄2 l-tă esență vanilie 


Meiul, ales și spălat, se pune la fiert în 2,5 1 apă. După ce a fiert 
bine, se strecoară (zeama se păstrează) şi se pasează cu mixerul fin 
de tot. Se adaugă — după ce se răcește puţin — mierea, vanilia și 
treptat, amestecându-se bine, zeama păstrată — cca. 3/4 litru. 


486. LAPTE DE COCOS 
100 g cocos ras, 6 curmale, 500 ml apă, 1 ling. miere. 


Cocosul şi curmalele, cărora li s-au scos sâmburii, se pasează în 
blender împreună cu 100 ml apă călduță. Se adaugă apoi mierea, 
omogenizându-se bine, iar la sfârşit, restul de apă. Se servește imediat. 


487. LAPTE DE ARAHIDE 


100 g arahide crude şi nesărate, 2-3 linguri miere, 
] lingură suc de lămâie, ] litru apă călduță (fiartă şi răcită) 


Arahidele se pun într-o tavă la cuptor, la foc mic de tot, și se lasă 
cca 15 minute, amestecându-le din când în când. Se scot apoi din 
cuptor și se lasă la răcit. Se pun în blender împreună cu mierea, 
sucul de lămâie și 50 ml apă. Se mixează. Lichidul rezultat se pune 
în alt vas, se adaugă şi restul de apă, se amestecă bine. După dorință 
se pot folosi diverse arome. 


488. SUCURI DE FRUCTE 

În general, cu ajutorul storcătorului de fructe, se pot face sucuri 
de fructe din orice fruct. Mai uzuale sunt sucurile de : mere, citrice, 
vişine, afine, căpşune, etc. Este indicat a fi consumate imediat după 
preparare pentru a beneficia din plin de calitățile acestora. 


Atenţie! Trebuie sa fim conștienți că, prin prepararea de sucuri 
din fructe (ca de altfel şi din legume), o parte foarte valoroasă a 
fructului, și anume fibrele, se pierd. Așadar, este cel mai indicat a se 
consuma FRUCTE ÎN STAREA LOR NATURALĂ, cât mai puțin 
prelucrate. Între un fruct integral și sucul unui fruct este de preferat 
întotdeauna fructul. 

Sucurile de fructe sunt recomandate în special când corpul are 
nevoie acută de VITAMINE (când corpul este slăbit, în 
convalescenţă, în diferite boli). Sucurile sunt concentrate de 
vitamine. Fructele, în stare întreagă, conțin și vitaminele, dar şi fibrele 
atât de valoroase. 


IX. CONSERVAREA ALIMENTELOR PENTRU IARNĂ 


Posibilitatea păstrării pentru iarnă a legumelor și fructelor prin 
congelare face ca metodele tradiționale de conservare a acestora să 
fie din ce în ce mai puţin folosite. 

Prin congelare, legumele și fructele pierd foarte puţin din calitățile 
lor, aşadar această metodă, acolo unde este posibil, este de preferat. 

Voi reda totuși câteva reţete, pe care le socotesc utile. 


489. SUC DE ROȘII 

Roşii — sănătoase, cărnoase, cu puţine seminţe, coapte foarte bine, 
fără verdeață la cotor. 

sare — câte | lingură de sare pentru fiecare 3 litri de suc rezultat 

sticle curate 

dopuri de cauciuc 

Înainte de pregătirea roşiilor, se pregătesc sticlele, dopurile de 
cauciuc și patul special (Vezi finalul rețetei). Sticlele se spală bine, 
se zvântă în cuptor și se așază pe o tavă din metal. Dopurile, de 
asemenea, să fie curate și uscate. 

Roșiile se spală bine şi se taie în 2 jumătăţi. Fiecărei jumătăţi i se 
taie cotorul şi orice parte posibil vătămată. l 


Jumătăţile astfel obţinute se dau prin mașina specială de suc de 
roşii. Sucul de roșii obținut se pune la fiert în oale suficient de mari 
(cu o capacitate cam cu 2-3 | mai mare decât cantitatea de suc pusă în 
ele, deoarece sucul se umflă, va face spumă). Când începe să fiarbă, 
se lasă focul mic. Se lasă să clocotească 5 minute. Se îndepărtează cu 
spumiera spuma formată. Se pune sarea (de preferat grunjoasă). 


Punerea în sticle: 

Se opreşte focul (deci fiertul sucului durează 5 minute), se ia cu 
un ibric din sucul fierbinte şi se pune puţin câte puţin în fiecare 
sticlă, sticlele fiind aşezate dinainte pe o tavă metalică undeva, în 
apropiere de oala cu suc. Pâlnia pusă la gura fiecărei sticle se ţine cu 
mâna stângă, fără a o sprijini pe sticlă, altfel sucul dă pe dinafară şi 
ne putem opări. Se umplu pe rând toate sticlele, numărul lor 
estimându-se după cantitatea de suc crud care a rezultat. Imediat 
după ce s-au umplut sticlele cu suc, li se pun dopurile de cauciuc. 
Sticlele cu sucul fierbinte se pun în patul cald pregătit dinainte și se 
acoperă bine cu prosoape de bucătărie curate şi pături. În acest loc, 
la căldură, sterilizarea va mai continua câteva zile, după care sticlele 
se iau şi se așază în rafturi în cămară. 


E bine de ştiut: 

Roşiile se procură de preferat cu o zi înainte de preparare. 

Înainte de începerea pregătirii sucului de roșii, trebuie pregătite 

următoarele: 

m Sticlele — se estimează numărul necesar, în general, din 10 kg 
roșii rezultă cca 7 litri suc. Sticlele se spală și se vor pune în 
cuptorul rece — de-abia după aceea se aprinde focul — înainte 
de a începe pregătirea roșiilor, se lasă focul mic cca 20 minute, 
apoi se închide. Când se oprește fierberea sucului, sticlele se 
scot din cuptor şi se așază pe o tavă metalică, urmând a turna 
în ele sucul fierbinte. În acest fel, sticlele nu vor plesni. Im- 
portant: temperatura lor nu trebuie să fie mai înaltă decât 
temperatura sucului! 


m Dopuri de cauciuc — sunt foarte practice — etanşează foarte 
bine şi se pot păstra de la an la an, durând ani de zile. Se spală 
bine şi se şterg ca să fie uscate. 

m „„Patul” cald — se pregăteşte într-un colț ferit în casă, din 
pături vechi sau bucăţi de molton. Se pune întâi o pătură 
împăturită în 4, apoi o cârpă curată pentru a feri păturile de o 
eventuală pătare; peste această cârpă se vor pune sticlele cu 
suc. După ce au fost așezate toate, se pune din nou o cârpă 
peste sticle, acoperindu-le foarte bine şi pe margini. Peste 
aceasta, se pune o pătură, împăturită. 

m În acest pat cald, sticlele se vor lăsa 3 zile până se vor răci, 
timp în care sterilizarea continuă. 

m Când sunt reci, sticlele se iau şi se aşază cu grijă în raft, în 
cămară. 


490. GOGOȘARI ÎN SUC DE ROȘII 
3 kg gogoşari, 1,5 l suc de roşii, ] lingură sare 


Gogoșarii se curăță de cotoare și de seminţe, se spală bine şi se 
taie bucăţi. 

Între timp, sucul de roşii se pune la fiert într-o oală, iar când 
începe să dea în clocot, se adaugă sarea, se amestecă bine și se pune 
cam !4 din gogoșari în oala cu suc. Se lasă 1-2 minute să se pătrundă 
puțin. Se scot apoi repede cu o strecurătoare, după care se pune 
următoarea cantitate şi tot așa, pe măsură ce epuizăm gogoșarii. 

Gogoşarii care se scot din sucul de roșii se pun imediat în borcane 
pregătite dinainte, curate, puţin încălzite şi așezate pe o tavă metalică, 
pentru a nu crăpa. 

După ce s-au așezat gogoşarii în borcane (este bine ca acestea să 
fie cât de mici — cca 0,5 1) şi s-au îndesat bine de tot, se toarnă 
deasupra suc de roșii. Se pun capacele la borcane şi se fierb în bain- 
marie timp de 30 minute. 

Gogoşarii pregătiți în acest fel sunt foarte gustoşi. Se consumă ca 
atare, iarna, sau în diferite salate, pizza etc. 


Dacă se dorește a se pregăti cantităţi mai mari, se înmulțesc 
corespunzător cantitățile de ingrediente necesare. 


491. ROȘII ÎN SUC DE ROȘII 

Se pregătesc la fel ca și gogoșarii în suc de roșii, doar că, în loc 
de gogoșari, se folosesc roşii, de preferat de mărime mică pentru a 
intra mai multe în borcan. 


492. ZACUSCĂ 
(rezultă aproximativ 24 borcane de 440 g) 


10 kg vinete, 7 kg gogoșari roşii, 4 kg ceapă, 30 g sure, 
3/4 l ulei, 1,5 l suc de roşii, 3-4 foi de dafin 


Pregătirea acestei rețete necesită un mare volum de muncă, de 
aceea este bine a se lucra în mai multe etape. Eventual într-o zi să se 
pregătească vinetele, care apoi pot fi depuse în congelator iar apoi, 
la o dată ulterioară, se continuă reţeta, avându-se grijă a se dezgheța 
vinetele din timp. 

Se coc vinetele și se scurg bine de tot (Zeama lor este toxică și 
este nevoie de atenţie, fiind cantitate mare). 

Ceapa și gogoșarii se curăţă, se spală şi se taie în două. Apoi se 
pun, pe rând, la înăbuşit în oala sub presiune, unsă pe fund cu ulei, 
timp de 2 minute. După ce s-a înăbușit întreaga cantitate, se dau 
prin mașina de tocat, de asemenea și vinetele. 

Se pregătește o cratiţă mare în care să încapă toate ingredientele, 
se pune pe fundul ei un strat subțire de ulei și apoi legumele pregătite 
și foile de dafin. Se pune cratita pe foc, cu o tablă sub ea, pentru a 
nu se prinde zacusca în timpul fierberii. Se fierbe apoi la foc mic, 
mestecându-se din când în când pentru a nu se prinde de fundul 
cratiței. După ce a început să dea primul clocot, se fierbe cam 30 
minute. Apoi se adaugă sarea și sucul de roșii, se mai fierbe 10 
minute, iar la urmă se adaugă uleiul, încorporându-se bine în zacuscă. 
În acest moment, trebuie amestecat continuu, căci zacusca începe 
să sară în jur. După 2-3 minute, se oprește focul. 


Se ia apoi din compoziţie cu un ibric și se pune în borcane mici, 
încălzite în prealabil în cuptor, şi aşezate pe o tava metalică pentru a 
nu plesni. Tava trebuie pusă la îndemână pe masă, lângă cratita cu 
zacusca, pentru a lucra ușor. Se pune mai întâi o cantitate mică în 
fiecare borcan, iar apoi se umplu borcanele. Se pun capacele 
borcanelor și se închid bine. După ce se răcesc puţin, se pun la fiert 
la bain-marie, 30 minute. 


493. ZACUSCĂ CU CIUPERCI 

Se pregăteşte la fel ca și zacusca cu vinete, cu deosebirea că, în 
loc de vinete, se folosesc 5 kg ciuperci (ghebe, pleurotus, cham- 
pignon) fierte şi tocate mărunt. Atenţie mare! Să fie ciuperci 
comestibile! 


494. FASOLE VERDE LA BORCAN 


3 kg fasole verde, 2 linguri sare 


Fasolea verde se curăță de codițe, se taie în 3-4 bucăţi, se spală 
bine şi se pune la fiert în 3-4 | apă care clocotește. Se lasă să fiarbă 
încet cca 15 minute. La sfârșit, se adaugă sarea, se amestecă bine. 
Se opreşte focul. Se scoate fasolea din zeamă cu o strecurătoare și 
se aşază în borcane pregătite dinainte — curate, uscate, aşezate pe o 
tavă metalică. Se îndeasă bine în fiecare borcan. Este bine ca 
borcanele să nu fie mai mari decât cantitatea pe care o folosim o 
dată. Se toarnă apoi din zeama în care a fiert fasolea în fiecare borcan. 

În caz că lichidul nu ajunge, se mai pune la fiert apă cu sare, se 
lasă să dea un clocot, iar apoi se completează lichidul în borcanele 
în care nu a ajuns. 

Se pun capacele la borcane, iar apoi borcanele pregătite astfel se 
fierb în bain-marie 30 minute. 

Dacă se pregătesc cantități mai mari, se înmulţesc corespunzător 
cantitățile. 


495. „VEGETA” PENTRU IARNĂ 


l conopidă, 1 varză, 2 teline mari, 2 kg ardei gras, 2 kg 
morcovi, ] kg păstârnac, 2 kg pătrunjel — rădăcină, ⁄2 kg 
sare grunjoasă. 


Legumele se curăță, se spală bine şi se dau prin maşina de tocat. 
Se amestecă apoi bine de tot cu sarea. Se așază în borcane cu capac. 
Compoziţia rezultată nu se fierbe. Sarea o conservă bine. 

În anotimpul rece, se folosește la tot felul de mâncăruri. Atenţie, 
la mâncărurile respective nu se mai pune sare. 


496. RĂDĂCINOASE PENTRU IARNĂ 


3 kg pătrunjel — rădăcină, 2 kg morcovi, ] kg păstârnac, 
2 teline mari, 150 g sare grunjoasă 


Legumele se curăţă, se spală bine și se dau prin mașina de tocat. 
Se amestecă apoi cu sarea, omogenizându-se bine. Se pune din 
compoziţia obținută în borcane mici, cu capac. Nu se fierbe. Se 
folosește la supe, ciorbe, fără a mai adăuga sare. 


497. SUC DE CORCODUȘE VERZI 


3 kg corcodușe verzi, câteva sticle mici. 


Din corcodușe verzi se poate prepara un suc foarte sănătos și 
bogat în vitamina C pentru iarnă, care va putea fi folosit pentru a 
acri diverse mâncăruri. 

Corcodușele verzi, recoltate cu puţin înainte de a se coace — deci 
având pulpa suficient de bine dezvoltată — se pun la fiert în apă cât să 
le acopere cam cu 15 cm, într-o cratiţă suficient de mare. Se lasă să 
fiarbă la foc mic până încep să crape și se înmoaie bine. Apoi se scot 
şi se pun treptat mici cantități în strecurătoare şi se pasează bine cu o 
lingură de lemn peste un vas care se așază sub strecurătoare. Sucul se 
scurge în vasul respectiv, iar sâmburii de corcodușe se vor arunca. 
Dupa ce se epuizează toată cantitatea, sucul rezultat se amestecă cu 


zeama în care au fiert corcoduşele (care nu trebuie să fie în cantitate 
mai mare decât 1/4 din cantitatea de suc rezultată din pulpa de 
corcodușe) și se pune din nou la fiert, lăsând să mai dea 1-2 clocote. 
Apoi se toarnă cu grijă cu ajutorul unui ibric în sticle de dimensiuni 
mici, încălzite în prealabil și aşezate pe o tavă metalică. Sticlele se 
închid imediat cu dopuri de cauciuc. Apoi se așază într-un pat cald, la 
fel cum se procedează la sucul de roșii. După 3-4 zile, se pun în cămară. 


498. GOGOȘARI CU SARE 
3 kg gogoșari, 6 linguri de sare 


Gogoșarii se curăţă de cotoare şi semințe, se spală, se taie în 
două-trei bucăţi și apoi se dau prin mașina de tocat. Se amestecă 
apoi bine de tot cu sarea. Se pun în borcane mici cu capac, care se 
închid etanș. Borcanele astfel pregătite se așază cu capul în jos pe o 
tavă timp de 12 ore. Astfel, aerul de la gura borcanului este îndepărtat. 
Apoi borcanele se așază în cămară. larna se folosește la mâncăruri 
câte 1-2 linguri, fără a se mai pune sare în mâncare. 


499. CONSERVAREA FRUCTELOR PENTRU IARNĂ 


De obicei, fructele se conservă pentru iarnă sub formă de 
compoturi, gemuri, dulceţuri, jeleuri, etc. Dezavantajul acestui mod 
de conservare îl reprezintă cantitatea mare de zahăr care trebuie 
folosită, de obicei o cantitate de zahăr echivalentă cu cantitatea de 
fructe utilizată. 

Vă recomand în continuare să încercaţi să conservați pentru iarnă 
fructele fără zahăr, printr-o altă metodă, foarte la îndemână. 

Pentru aceasta, aveţi nevoie neapărat de borcane cu capace care 
se închid foarte bine, de fructele pe care doriți să le conservaţi şi de 
suc dintr-un alt fruct, care se va turna peste fructe în borcane. Cum 
se procedează: 

Se aleg fructe sănătoase, nelovite, aromate, parfumate, bine coapte. 

Pregătiţi cu ajutorul blenderului un suc din unul din fructele 
acestea: vişine, afine, mere, struguri (Pot fi şi altele, dar acestea sunt 


cele mai bune). Întrucât s-ar putea ca acestea să nu vă fie disponibile 
în sezonul în care vă aflaţi, este bine să pregătiți sucul ca pe sucul de 
roşii, şi punându-l în sticle închise cu dopuri de cauciuc; îl veţi folosi 
atunci când veţi avea nevoie de el. 

Ce fructe se pot conserva astfel: căpşuni, cireşe albe și negre, 
vişine, caise, piersici, mere, pere, prune, gutui; din afine, portocale, 
ananas, struguri (must dulce) se pot prepara cele mai bune sucuri 
pentru conservarea lor. 

Fructele se aşază în borcane, apăsându-le bine, pentru a încăpea 
cât mai multe. Dacă sunt mai mari, se taie bucăţi, îndepărtându-se 
sâmburii şi cotoarele. Se toarnă apoi deasupra sucul de fructe (de alt 
fel decât fructul aşezat în borcan), se pune capacul, iar borcanele se 
fierb la bain- marie. 


500. CONSERVAREA LEGUMELOR ȘI A FRUCTELOR PRIN CONGELARE 


Congelarea este o metodă convenabilă pentru conservarea 
legumelor şi a fructelor în gospodărie. 

Conservarea trebuie efectuată cât mai repede după recoltarea 
acestora, deci în stare cât mai proaspătă, pentru a opri modificările 
chimice vinovate de alterarea acestora, prin trecerea timpului. 

Se aleg legume şi fructe de o calitate cât mai bună. 

Produsele proaspete conţin compuşi chimici numiţi enzime, care 
determină pierderea culorii, a nutrienţilor şi a schimbărilor de miros 
şi culoare în legumele și fructele congelate. Aceste enzime trebuie 
inactivate pentru a împiedica asemenea reacţii să aibă loc. 

Inactivarea enzimelor la legume se face prin opărire. Aceasta 
înseamnă cufundarea legumelor în apă fiartă pentru o scurtă perioadă 
de timp. Practic acest lucru se face punând legumele respective într-o 
strecurătoare care se cufundă în apa clocotită. Apoi legumele trebuie 
imediat răcite în apă rece ca gheața. Opărirea ajută, de asemenea, la 
distrugerea microorganismelor de pe suprafaţa legumelor și, de asemenea, 
face unele legume mai compacte (de exemplu, spanacul, ștevia). 


Înainte de a le opări, legumele se spală bine, se curăță şi se 
fragmentează în bucăţi, așa cum vor fi folosite în diferite mâncăruri 
(fasolea verde tăiată în 3-4 bucăţi, conopida bucheţele mici, morcovii, 
vinetele, dovleceii rondele etc. 

Timp necesar pentru opărire la diferite legume: 
fasole verde, broccoli, morcovi, conopidă, vinete — 4 minute 
ceapă, mazăre, spanac, ştevie — 1-2 minute 
ardei, dovlecel — 2-3 minute 
ciuperci — 5 minute 

După ce au fost opărite și introduse în apă rece ca gheaţa, legumele 
se scurg, bine de apă şi se pun în pungi de plastic de mărimea porțiilor 
pe care le vom folosi (în funcţie de numărul de membri ai familiei). 
Se îndepărtează cât de mult posibil aerul din pungi, se închid și se 
pun în congelator. În momentul utilizării legumelor congelate, se 
scoate portia (punga) dorită din congelator şi, după ce se scoate din 
pungă, se introduce leguma îngheţată în apă fiartă, puţin sărată, se 
scurge apoi bine şi se folosește la mâncare. Nu este recomandat a le 
dezgheţa timp mai îndelungat. 

Fructele, fiind folosite în general în stare crudă, nu se opăresc. 
Având în vedere că enzimele produc la fructe, prin congelare, 
transformarea în culoarea maron şi pierderea vitaminei C, metoda 
folosită uzual pentru congelarea fructelor este folosirea acidului 
ascorbic (vitamina C). Personal, sunt pentru congelarea cât mai puțin 
a fructelor și folosirea fructelor de sezon în stare proaspătă. Fructe 
care ar fi posibil de congelat, fără modificări esenţiale şi fără a fi 
opărite, sunt: afinele, căpşunele, prunele. Pentru acestea, fructele, 
spălate bine, scurse bine de apă, se porţionează şi se pun în pungi 
mici de plastic, din care se scoate aerul, se închid și se pun în 
congelator. În momentul folosirii, se scoate punga dorită și se golește 
conţinutul, lăsându-se să se dezgheţe sau introducându-se așa 
îngheţate în blender şi pasându-se cu diverse alte fructe proaspete 
(cel mai bine cu banane). 


Capitolul II 


CURĂŢENIA 


„Nu ştiţi că trupul vostru este Templul Duhului 
Sfânt care locuieste în voi şi pe care l-ati primit 
de la Dumnezeu? Si că voi nu sunteți ai vostri? 
Căci aţi fost cumpăraţi cu un preţ. Proslăviţi 
dar pe Dumnezeu în trupul şi în duhul vostru 
care sunt ale lui Dumnezeu” (1 Corinteni 6,1920) 


a. Curăţenia personală (Igiena corporală) 


Pentru a-și exercita funcțiile, pielea trebuie să fie curată. Dacă 
nu este curățată și întreținută zilnic, toxinele care se adună la 
suprafaţa ei din interiorul corpului și care așteaptă să fie eliminate 
prin spălare, plus microbii care se așază la suprafaţa pielii din exte- 
rior (cca 40.000 microbi/cm? de piele, în unele regiuni ale corpului 
chiar mai mulți) produc o senzaţie neplăcută la început, iar apoi 
favorizează apariţia multor boli. 

Pielea se menţine curată prin folosirea din belşug a apei şi a 
săpunului. Apa caldă (30-38*C) curăţă pielea de murdărie, sudoare 
și grăsimi, înmuindu-le și îndepărtându-le. Corpul trebuie bine spălat 
dimineaţa și seara — ideal a se face duș. Dacă nu se poate face duș, 
trebuie spălat pe porţiuni în regiunile cele mai expuse la murdărire 
şi care transpiră. O dată pe săptămână, este obligatorie baia generală, 
când corpul trebuie cufundat în întregime în apă și trebuie spălat 
bine cu săpun de 2-3 ori, eventual cu o perie sau o mănușă din 
material de prosop aspru. 

Acţiunea apei: îndepărtează impuritățile, intensifică circulația 
sângelui, are acţiune calmantă asupra sistemului nervos, creează o 


stare de bună dispoziţie și dorință de activitate. A nu se neglija 
niciodată, în nici o împrejurare, regiunea genitală. Consecințele pot 
fi grave, până la cele mai grave. După actual sexual, igiena locală 
este strict necesară, este momentul când în organismul femeii pot 
fi introduși o mulţime de microbi. Fetele trebuie obișnuite încă de 
foarte mici să se spele bine în regiunea genitală și mai ales în perioada 
menstruației. Există prejudecata că, în această perioadă, nu trebuie 
să se spele. Nu poate fi nimic mai greșit decât această idee! 
Dimpotrivă, în această perioadă, zona genitală trebuie spălată după 
fiecare folosire a toaletei, desigur după cum o permit condiţiile. 
Băieţii, de asemenea, trebuie învăţaţi încă de când sunt foarte mici 
că trebuie să-şi păstreze zona genitală foarte curată și să se spele 
întotdeauna pe mâini înainte și după folosirea toaletei. 


Igiena cavității bucale (spălatul pe dinţi) 

Dinţii trebuie spălați după fiecare masă, obligatoriu cel puţin 
dimineaţa și seara. Maiales seara, nu vă îngăduiți să mergeţi vreodată 
la culcare fără să vă spălați pe dinţi. De îndată ce învaţă să țină 
lingura în mână ca să mănânce, copiii trebuie învăţaţi, de asemenea, 
să se spele pe dinţi. La început, fără pastă de dinţi, ca să nu o înghită, 
dar pe măsură ce cresc, trebuie să se deprindă și cu folosirea pastei 
de dinți. Lor le place acest lucru, dacă sunt învăţaţi și educați la 
momentul potrivit. 

Periuţa de dinți trebuie să fie atât de rigidă cât o suportă gingiile 
fiecărei persoane. Persoanele cu o gingie sensibilă vor folosi perii 
mai moi. Periuţele trebuie schimbate des, la 2-3 luni cel mult. Pasta 
de dinţi trebuie alternată. 

Curăţirea dinţilor se face prin periere cu periuța de dinţi, pe 
care se pune pastă de dinţi cca 1 cm; perierea se face prin mișcări 
în toate direcţiile și în toate părțile timp de cca 3 minute, fără însă 
a maltrata gingiile. Foarte utilă este aţa dentară prin care se 
îndepărtează dintre dinţi resturile de mâncare care nu se pot 
îndepărta cu periuţa de dinți. 


Îngrijirea părului 

În îngrijirea părului este importantă menținerea funcţiei normale 
a glandelor sebacee. Pentru aceasta, trebuie asigurată curățirea şi 
hrănirea pielii capului. De asemenea, să nu uităm că părul este atât 
de sănătos pe cât de sănătos este corpul nostru, căci oricât ne-am 
strădui să-l îngrijim în exterior, el trebuie să-și primească hrana din 
interior. Pelângă tot ceea ce facem pentru sănătatea corpului nostru, 
este bine să facem din când în când câte o cură de zeamă de tărâţe 
(ideal o dată la 3 luni) pe care să o bem în cantitate de 500 ml pe zi 
(7 linguri de tărâţe se lasă peste noapte într-un litru de apă. A doua 
zi se strecoară iar zeama se bea în timpul zilei. Zeama aceasta este 
foarte bogată în vitamine din complexul B). Cura cu zeamă de tărâţe 
poate dura 7-14 zile. 

Pentru curățire, spălatul părului este esenţial. Cât de des? În 
funcţie de natura lui: gras, uscat sau normal. 

Părul gras, unsuros, datorită unei secreţii excesive de sebum nu 
trebuie spălat prea des, așa cum se obișnuiește, deoarece în acest 
caz secreția glandelor sebacee se accentuează. Cel mai indicat este 
a se spăla la 3-5 zile, cu șampoane/săpunuri speciale pentru păr gras. 

Părul uscat se spală cu șampoane speciale, de preferat pe bază 
de lanolină şi gălbenuș de ou. 

Pentru curățirea părului normal, sunt utile șampoanele din 
plante, cele pe bază de urzică și brusture fiind cele mai eficiente. 

Util de ştiut: 

e Este bine să se folosească același şampon (schimbarea frecventă 
a şamponului produce mătreaţă, uneori favorizându-se chiar 
apariţia păduchilor). 

e La clătit, se adaugă în ultima apă 30 ml suc de lămâie sau 
oţet de mere la 2 litri de apă sau se poate clăti părul cu o 
infuzie de urzică. 

e Dacă se doreşte întărirea rădăcinii firului de păr, are efecte 
benefice o fiertură din rădăcină de brusture (eventual și frunze 
de urzică şi mesteacăn), cu care se fricționează pielea capului, 
după spălarea obişnuită. 


e Când părul cade în cantități prea mari (normal este să cadă 
30-50 fire pe zi), se poate folosi, cu efecte deosebite, 
următoarea soluţie cu care se fricționează pielea capului de 
2-3 ori pe zi: 10 tablete albe de lăptișor de matcă dizolvate în 
1 lingură de apă se pun la macerat 10 zile în alcool de 70 
grade (se procură numai de la farmacie!) într-o sticlă închisă 
cu dop. Se repetă operaţia timp de 2 săptămâni. 

Atenţie: şampoanele care conţin organofosfaţi sunt foarte 

periculoase pentru creier. A se citi componentele fiecărui șampon. 


Pieptănatul 

Părul trebuie pieptănat cât de des posibil, obligatoriu dimineaţa 
şi seara înainte de culcare. Trebuie bine aerisit; pentru aceasta, să 
lăsăm ca aerul curat, vântul și soarele să-și manifeste efectele be- 
nefice asupra lui. Pentru pieptănare sau periere, să folosim piepteni 
sau perii care să nu agreseze firele de păr. Pieptenele sau peria de 
păr se păstrează în stare perfectă de curăţenie, spălându-se 
săptămânal (de preferat înainte de a ne spăla pe cap). Pentru spălare, 
acestea se pun la înmuiat în apă călduță cu detergent iar apoi se 
curăţă cu o perie. Dacă părul este prea gras, se pot spăla acestea cu 
o soluţie de amoniac (| linguriţă la 1 litru de apă), după care se 
clătesc bine cu apă curată. 

Prezenţa tot mai mult pe piaţă a celor mai sofisticate produse 
cosmetice face tot mai ispititoare vopsirea părului. Totuşi, aceasta nu 
este indicată, deoarece orice agent chimic, oricât de reușit ar fi, are 
efecte distrugătoare asupra firului de păr, mai curând sau mai târziu. 
Acelaşi lucru este valabil și în cazul permanentelor sau al altor procedee 
asemănătoare. Folosirea bigudiurilor nu lezează firul de păr. Fixativul 
se va folosi cu măsură, numai în ocazii speciale. Gelurile trebuie alese 
cu grijă, multe fiind foarte vătămătoare pentru firul de păr pe termen 
lung. Dacă vopsirea părului este socotită ca fiind neapărat necesară, 
este bine a se apela la produse pe bază de plante. 

Părul lung este bine să fie tuns câțiva centimetri la intervale 
regulate de timp, astfel el se poate regenera. Copiii mici trebuie 


tunşi des în primii 3 ani de viață, chiar dacă ne place atât de mult să 
le admirăm cârlionţii. Tunsul frecvent în această perioadă 
favorizează creșterea sănătoasă a părului. 

Coafurile, pieptănăturile, frezele alese trebuie să ţină seama de 
forma feţei, de înălțimea persoanei, de ocazia respectivă. 

Un păr îngrijit întregește înfățișarea plăcută şi îngrijită a unei 
persoane. 


b. Curăţenia îmbrăcămintei 


Omul are nevoie de îmbrăcăminte pentru a se adapta condiţiilor 
variabile ale mediului extern; adaptarea se face în funcţie de vârstă, 
sezon, sex și conformismul social. În principal, funcţia este de 
ocrotire a sănătăţii în toate aspectele acesteia. 

Prin îmbrăcăminte, se protejează corpul de variațiile mediului ex- 
tern. Pentru aceasta, în funcţie de sezon, se vor alege haine bune sau 
rele conducătoare de căldură. Astfel, în anotimpul cald, vom prefera 
bumbacul, inul, mătasea, fibrele artificiale, iar iarna hainele de lână. 

Transpiraţia corpului și murdăria din mediu sunt absorbite de 
fibrele hainelor. De aceea ele trebuie curățate. Îmbrăcămintea care 
vine în contact direct cu pielea va fi spălată la temperaturi foarte 
înalte (chiar fierbere), iar pentru cele care nu vin în contact direct 
cu pielea, se pot folosi și alte metode de curăţire (de exemplu, 
pentru stofe: pardesie, paltoane etc. — curățirea chimică). Călcatul 
rufelor, pe lângă faptul că le dă un aspect plăcut, omoară microbii. 

Trebuie avută în vedere şi permeabilitatea la razele solare, 
îmbrăcămintea de culoare închisă și cea de nylon sau sintetică atrage 
mai mult soarele decât cea deschisă la culoare și din bumbac, in 
sau cânepă. 

Țesăturile folosite pentru confecționarea îmbrăcămintei vor fi 
în funcţie de activităţi și caracteristici: 

e Lenjeria de corp, pijamalele, cămășile de noapte — vor fi 

totdeauna de bumbac. 

e Pentru îmbrăcămintea purtată în diverse activități — în casă, 

la birou, se va folosi țesătura și modelul cel mai adaptat locului 


de muncă respectiv (în gospodărie, se îmbracă anumite haine, 
la serviciu alte haine; în ocazii speciale, îmbrăcăminte 
specială). O pată pe halatul cu care suntem îmbrăcaţi când 
facem curăţenie în casă nu este ceva grav, dar a ieși pe stradă 
cu o bluză sau un pantalon pătat, de exemplu de grăsime, 
este neplăcut. Un cuvânt aparte pentru gospodinele care se 
înglodează în munca din gospodărie și uneori ajung să-și 
neglijeze înfăţişarea exterioară: acordaţi totuşi cât de multă 
atenţie puteţi și felului cum vă îmbrăcaţi acasă. De ce să 
rămână copiii foarte mici (sau chiar soţii uneori) cu ideea că 
mamele lor sunt mai „urâte” decât ale altor copii? O scriitoare 
din secolul trecut, făcea următoarea remarcă, plină de umor: 
„Femeile care lucrează în gospodărie nu trebuie să se îmbrace 
în așa fel, încât să fie luate drept sperietori pentru ciorile din 
hambar!” (E. G. White, Testimonies, vol. I). 

Îmbrăcămintea trebuie spălată cât se poate de des (în funcţie de 
țesătură), scuturată și periată cât mai des, aerisită, călcată și păstrată 
în dulap în perioadele când nu o folosim. 

Împrăștierea hainelor prin cameră produce un aspect de dezordine 
și contribuie la impurificarea aerului. Copiii trebuie învăţaţi încă de 
foarte mici să-şi păstreze îmbrăcămintea curată (chiar dacă este vorba 
de băieți!) și să o pună întotdeauna, la loc după folosire — fie în coşul 
cu rufe dacă este murdară, fie pe umeraş sau pe un scaun cu spătar, 
după ce hainele respective au fost scuturate, periate și aerisite, dacă 
este vorba de haine care se refolosesc. 

În hainele murdare, microbii găsesc condiții prielnice pentru 
menţinerea lor — de ex. bacilul febrei tifoide rezistă 60 de zile, bacilul 
difteriei 10 zile, bacilul tuberculozei câteva luni. 

Lenjeria de corp şi de pat se va fierbe cât de des cu putinţă. 

Ce facem cu moda? Moda este un tiran. Nu trebuie însă complet 
ignorată, dar nici luată prea mult în seamă, căci ne va teroriza, ne 
va da peste cap bugetul, care oricum este deficitar. Un stil clasic în 
îmbrăcăminte, o îmbrăcăminte lejeră, care să nu strângă, constituie 
alternative de dorit și de durată. 


Spălarea hainelor 


Este foarte important să știi să speli hainele. Nu mă voi referi în 
continuare la felul cum să procedăm cu spălatul hainelor cu ajutorul 
mașinilor de spălat, ci voi da câteva indicii, utile mai ales pentru 
fetele tinere care, poate, nu au avut de unde să învețe aceste lucruri. 

Înainte de orice, este bine ca gospodina să-şi educe familia 
pentru ca membrii acesteia să-și protejeze cât mai mult hainele de 
murdărie. Beneficiul va fi nu numai în privinţa hainelor respective, 
dar va fi şi pe alte planuri (respectul de sine, respectul pentru munca 
altei persoane, etc.) 

Cum se spală hainele? În funcţie de ţesăturile din care sunt 
confecționate, în funcţie de gradul de murdărie și în funcţie de 
culoarea lor. 

Hainele din ţesături de bumbac, in și cânepă (deci țesăturile din 
fibre naturale) se spală cu apă fierbinte şi detergent, care pătrund 
bine în fibrele acestora și, prin frecare cu mâna sau spălare cu maşina 
de spălat, îndepărtează murdăria. Ideal este ca aceste țesături, mai 
ales când este vorba de lenjeria de corp şi cea de pat, să fie fierte. 

Să nu uităm că aceste materiale își micşorează volumul în con- 
tact cu apa, deci intră la apă. 

Hainele din lână (tot o fibră naturală) se spală cu apă doar puţin 
călduță (cca 30°C), căci altfel vor intra mult la apă, își vor micșora 
mult volumul. 

Hainele din fibre sintetice - nylon, acril, tercot, relon, PNA, 
etc. se spală cu apă călduţă. Apa fierbinte deteriorează fibrele 
țesăturii şi aceasta va arăta neplăcut. De regulă, dacă se spală și se 
întind corect, aceste haine nici nu necesită călcare. 

Hainele din tergal, stofe nu se spală. Acestea trebuie curățate 
chimic. 

Detergenţii pe care îi folosim la spălarea hainelor, trebuie să fie 
de calitate şi să nu atace pielea. Dacă folosim detergenţi de proastă 
calitate nu facem economie, căci vom cheltui mai mult prin 
distrugerea hainelor! Faceţi din procurarea de detergenţi de calitate 
o prioritate în casa dumneavoastră! 


Foarte importantă este și clătirea hainelor, după ce acestea sunt 
bine spălate cu detergenti. Clătirea se face cu apă curată, de câteva 
ori (3-4 ori), agitându-se bine rufele în apă. La clătit, este de preferat 
apa rece. Stoarcerea rufelor după clătire se va face, de asemenea, 
în funcţie de țesătură. Ideală este centrifugarea la mașină pentru 
stoarcere, deoarece nu deteriorează fibrele ţesăturilor. 

Hainele, după clătire și stoarcere, se vor scutura bine (aceasta 
are rol de a ajuta fibrele să revină la forma normală) și se vor pune la 
uscat în aer liber. Este un lucru esenţial pentru rufe. Aerul și soarele 
își au impactul lor benefic asupra țesăturilor. Este util, mai ales pentru 
țesăturile de fibre naturale, să stea pe sârmă la uscat la ger, înghețând. 

Nu se spală cu mașina de spălat: bluze fine de mătase, nylon, 
articole de lână sau alte fibre care se deformează. Acestea se spală 
cu mâna, cu detergent, se clătesc bine, iar apoi se întind. 

Spălarea hainelor în funcție de culorile pe care le au: hainele se 
sortează întotdeauna înainte de spălare, în funcţie de culori. Desigur 
că totdeauna se începe spălatul cu rufele albe, apoi cele cu culori 
deschise (bleu, roz, vernil) și se continuă cu cele mai închise. 

Orice îmbrăcăminte nouă care se cumpără se testează dacă lasă 
culoarea la spălat (a se evita cumpărarea acestor feluri de haine, 
pentru că întotdeauna va fi pericolul de a le păta şi pe celelalte). 
Dacă avem totuși astfel de haine, le vom spăla separat de celelalte. 


c. Curăţenia încălțămintei 

Încălţămintea apără piciorul de asperităţile solului, de trauma- 
tismele mecanice și de frig. O încălțăminte corespunzătoare trebuie 
să respecte configurația anatomică a piciorului și să fie cât mai 
lejeră în partea din față, pentru a permite mișcarea liberă a degetelor, 
și fixă în partea din spate, pentru a fixa și a da stabilitate piciorului 
în mers. Încălțămintea prea largă favorizează inflamaţiile piciorului, 
iar cea prea îngustă produce dureri, rosături, șchiopătări, îngroşări 
ale gleznei sau degerături în timpul iernii. 

O atenţie deosebită trebuie acordată primelor ghetuţe ale 
copilului, în perioada când acesta învață să meargă, căci poate 
influența mersul pentru toată viaţa. 


Pantofii sport trebuie să fie prezenţi la toate grupele de vârstă, 
căci, după cum este deja știut, este foarte sănătos să facem cât de 
multă mișcare fizică. 

Materialul cel mai indicat pentru încălțăminte este pielea. 

Tocurile foarte înalte duc la deformarea piciorului, favorizează 
apariţia varicelor, iar la fetele în creştere (adolescente), poate duce 
chiar la deformarea bazinului, cu lezarea unor organe interne. 
Pantofii cu tocuri mai înalte de 3 cm trebuie purtaţi cel mult 4 ore 
pe săptămână. 

După purtare, pantofii se şterg de praf cu o cârpă umedă și se 
aşază pe un grătar de lemn pentru a se usca și talpa. Crema de 
pantofi este deosebit de utilă, hrănind pielea încălțămintei şi dân- 
du-i un aspect frumos. 

În interiorul casei este recomandat a se purta o încălțăminte 
joasă, comodă, care să permită relaxarea piciorului. 

Încălțămintea ne protejează și de frig. Iarna se vor purta cizme 
sau bocanci, ghete îmblănite. Cizmele de cauciuc trebuie evitate, 
purtate doar ocazional, pentru că favorizează apariţia 
reumatismului. Se poartă întotdeauna cu ciorapi groși. 


Protejarea picioarelor prin îmbrăcăminte și încălțăminte 
corespunzătoare 

Membrele inferioare trebuie să fie la fel de bine îmbrăcate ca și 
restul corpului. Nu este normal și nici sănătos ca pielea să fie rece, 
ea trebuie să fie caldă. Dacă picioarele sunt reci, acesta este semn 
de vasoconstricţie, adică prin picioare nu circulă suficient sânge. 
Când sângele nu circulă suficient prin picioare, el se acumulează în 
vasele mari din abdomen. Toate organele acestuia se congestionează 
şi nu ne simțim bine. Cele mai afectate la femei sunt, de obicei, 
organele de reproducere. Multe din infecțiile și cancerele genitale 
au punctul de pornire în neprotejarea corespunzătoare a membrelor 
inferioare. 


d. Curăţenia locuinţei 


Curăţenia casei trebuie avută în vedere și păstrată zi de zi. Cât 
de des trebuie făcut curăţenie depinde de modul cum se păstrează 
curăţenia în fiecare familie. 

Zilnic trebuie șters praful și puse în ordine toate lucrurile care se 
folosesc: hainele se pun la locul lor, cele murdare se pun în coșul de 
rufe, cele care încă se pot purta se pun la aerisit, apoi se scutură şi se 
pun la loc pe umeraș sau într-un anumit loc stabilit. Încălțămintea se 
curăţă și se pune la loc, într-un loc special amenajat pentru păstrarea 
încălțămintei (dulăpior, debara). Linoleumul se spală cu apă și de- 
tergent. Camerele se aerisesc bine de tot, de preferat dimineaţa în 
zori când aerul nu este încă poluat. Așternuturile de pat se aerisesc 
bine şi se spală des. 

De regulă, o dată pe săptămână se curăţă covoarele sau mochetele 
cu aspiratorul. Tot atunci se face o curăţenie mai amănunțită. Se 
pun la loc anumite obiecte care au fost deranjate de la locul lor în 
timpul săptămânii. Geamurilc se ţin totdeauna larg deschise când 
aspirăm sau măturăm. 

Lunar se face o curățenie și mai amănunțită. De două ori pe an cel 
puțin se face curăţenia generală a casei — primăvara, de regulă în luna 
aprilie și toamna, de obicei în luna octombrie. Se scutură covoarele, se 
dau mobilelc la o parte, se curăţă toate colțurile camerelor. Dulapurile 
se golesc de haine care se reașază frumos în rafturi. Hainele de pe 
umeraşe se pun afară la aerisit, se perie și se pun apoi la loc. Se spală 
perdelele și draperiile, se spală geamurile și ușile. Se spală de asemenea 
mileurilc, husele fotoliilor, cuverturile, păturile, etc. 

După ce se bat covoarele afară pe bătător, este util să se spele 
cu o perie înmuiată în apă și un detergent special, iar apoi să se 
clătească cu o perie sau cârpă înmuiată în soluţie de apă și oțet 
(50 g oțet/l litru apă). 

La câţiva ani, casa se zugrăvește şi se vopsesc tocurile ferestrelor 
şi ușilor. La zugrăvire, trebuie să se ţină seama de culorile alese 
pentru pereți, să nu fie culori tari, cele mai plăcute și sănătoase 
fiind culorile pastel. Albul este de preferat. 


Curăţenia băii 

O baie cu chiuvetă, cadă, WC cu un vas de apă de bună calitate, 
cu faianţă și gresie pe jos constituie un confort deosebit și o necesitate 
pentru orice casă. Faianţa și gresia se întrețin ușor şi se vor spăla 
cu apă și detergent de câte ori este cazul. Chiuveta, cada, WC-ul se 
vor curăți, de asemenea, cât de des cu putinţă. Pentru acestea, pentru 
fiecare în parte trebuie să existe cârpe separate, care se spală foarte 
bine și se aerisesc bine. WC-ul trebuie prevăzut cu o perie cu 
suport și un dezodorizant. Baia trebuie aerisită foarte des. 


Curăţenia în bucătărie 

Bucătăria este loculunde totul trebuie să sclipească de curăţenie. 
Bucătăria este oglinda gospodinei. Dacă în bucătărie nu este curat, 
riscul de îmbolnăvire în familie este foarte mare. Vasele trebuie 
spălate imediat după fiecare folosire, cu apă și detergent de vase și 
clătite bine apoi cu apă curată. După ce se scurg și se usucă sau le 
ştergem cu un prosop curat de bucătărie, se pun la locul lor. Este 
bine ca fiecare vas să aibă locul său, aceasta ne va ușura mult munca. 

Alimentele perisabile se păstrează în frigider. Cele care țin 
câteva săptămâni sau lunise păstrează într-un loc anumit: de exemplu 
făina, grișul, etc., cerealele, leguminoasele se păstrează într-un loc 
special în cămară. Leguminoasele, cerealele se păstrează în vase cu 
capac sau borcane cu capac pentru a le feri de insecte, fiecare vas 
fiind etichetat. 

Prosoapele de bucătărie se schimbă cât de des posibil și se fierb 
în apă și detergent. 

De două ori pe an, vasele de inox și cele emailate se fierb într-un 
vas mare cu apă și detergent special, de calitate (bunicile noastre 
făceau acest lucru cu leşie de cenuşă și era foarte bine), apoi se 
clătesc bine de tot. Toată murdăria depusă și care nu se îndepărtează 
la spălatul zilnic obișnuit se dizolvă în acest fel și se curăţă. Paharele 
şi vasele de porțelan, Jena, care nu se pot fierbe, se lasă la înmuiat 
o noapte întreagă într-un vailing mare, cu apă caldă şi detergent 
dizolvat bine. Apoi se spală bine, se freacă, după care se clătesc 
abundent cu apă. 


Aragazul trebuie spălat ori de câte ori se pătează. Nu neglijați 
nici curățirea cuptorului. Frigiderul se va dezgheţa la 2-3 săptămâni, 
vara mai des. 


Concluzii 


Pentru o bună păstrare a curăţeniei este foarte util a nu se 
depozita obiecte inutile în casă. Periodic se aruncă sau se îndepăr- 
tează obiectele de care nu avem nevoie. Acestea ocupă mult loc și 
ne îngreunează munca. Curăţenia casei constituie sănătate pentru 
corp, minte și spirit. În mediul tot mai murdar în care trăim, căsuţa 
noastră poate fi un mic colţişor de curăţenie, prospeţime, bucurie. 
O vază cu flori, ghivece cu flori întregesc aspectul plăcut al locuinţei 
noastre. 


Capitolul IV 


FARMACIA CASEI 


„... privesc cu bucurie la buna rânduială 
care domneşte între voi...” (Coloseni 25) 


În orice casă, trebuie să existe oricând la îndemână anumite 
produse şi medicamente, necesare pentru orice s-ar întâmpla pe 
neașteptate, și de care să ne putem folosi până la venirea medicului, 
dacă este cazul. 

Medicamentele din „farmacia casei” trebuie așezate într-un 
dulăpior plasat într-un loc răcoros și uscat. Foarte important: să nu 
fie la îndemâna copiilor, de preferat să fie încuiat când copiii sunt 
mici. Medicamentele se păstrează în pliculeţe, sticluţe, cutiuțe, etc., 
fiecare având scris clar numele. Periodic trebuie verificate şi cele 
expirate trebuie distruse, pentru a nu constitui un pericol în locul 
unde se aruncă. 


Produse farmaceutice și obiecte necesare pentru farmacia casei 


Pentru uz intern: 


Aspirină Pudră de roşcove 
Antinevralgic Extraveral 

Algocalmin Saprosan (sau furazolidon) 
Paracetamol Nitroglicerină 

Lizadon Polen, propolis 

Scobutil Dicarbocalm 


Charcoal (cărbune vegetal) Calciu lactic 


Pentru uz extern 


Termometru Picături pentru nas 
Spirt medicinal Pansamente sterile 
Vată Tinctură de propolis 
Tampoane Supozitoare cu glicerină 
Feşe, bandaje de tifon Ceaiuri medicinale 
Leucoplast Otet de mere 

Charcoal 


În societatea actuală, medicamentele se folosesc în măsură și 
cantitate mult prea mare. Anumite categorii folosite excesiv sunt 
deosebit de periculoase: antibioticele, suplimentele de vitamine și 
minerale, luate fără avizul medicului, analgezicele etc. 

Cel mai util pentru sănătatea noastră este a descoperi cauza 
bolilor de care suferim și a încerca, pe cât posibil, să o înlăturăm. 
De exemplu, o banală durere de cap nu are neapărat nevoie de un 
medicament puternic și scump. Ea se poate remedia chiar cu o 
simplă plimbare în aer liber, o cană de ceai o baie etc. 

Echilibrul este necesar și în această privință. Dacă utilizarea în 
exces a medicamentelor este dăunătoare, nici a refuza categoric 
folosirea medicamentelor, chiar în boli foarte grave, nu este un 
lucru recomandabil. Sunt situaţii în care viaţa este în pericol și 
atunci, desigur, vom folosi medicamente de încredere. 


Cărbunele vegetal (charcoal) 


Este un produs care trebuie să existe în orice casă. 

Cărbunele vegetal (denumirea engleză charcoal) se obține prin 
diverse procedee chimice, prin arderea unui anumit tip de lemn 
până rămâne doar celuloza (nici un fel de minerale, nici grăsimi). 
Are forma unei pulberi — granule foarte mici de culoare neagră. 

Cărbunele vegetal e foarte poros, cavitățile lui sunt pline cu aer. 
Are capacitatea de a absorbi otrăvuri, microbi, agenţi cancerigeni. 
Se folosește în: intoxicații cu medicamente, chiar otrăviri, diaree, 
greață, vomă, balonări, infecţii, mușcături de șarpe, înțepături de 
insecte, indigestii, inflamații, albește dinţii. 


Efectul său se produce prin absorbirea agentului toxic și, 
respectiv, eliminarea apoi prin fecale (colorează scaunul în negru). 

Doza pentru adulți: 1 linguriţă cărbune vegetal pulbere dizolvat 
în 250 ml apă. 

Pentru răni, contuzii, se face o pastă din cărbune vegetal amestecat 
cu apă, care se pune pe un tifon în strat de 3 mm și se așază pe rana 
respectivă. Se fixează bine pânza de tifon cu un bandaj, pentru a nu 
curge conţinutul direct pe rană. Are efect doar dacă e umed, apa 
ajută la extragerea microbilor. 

Când se folosește cărbune vegetal, nu se iau medicamente pentru 
că acesta le absoarbe şi le elimină. 

În SUA, Asociaţia pentru Medicamente și Alimente situează 
Charcoal-ul în categoria I a remediilor de vindecare. 


Ceaiuri medicinale utile în farmacia casei 


Este unanim recunoscută acțiunea binefăcătoare a ceaiurilor 
medicinale ca tratament ajutător în anumite boli. lată câteva dintre 
ceaiurile medicinale care ar trebui să fie prezente în casa noastră: 

Mușeţel — dezinfectant, antiinflamator 

Mentă -— util în diaree 

Tei — calmant pentru sistemul nervos 

Coada-șoricelului — util în foarte multe afecţiuni: acţiune 
deosebită în alergii, util în conjuctivite, boli de rinichi, tract digestiv, 
fiere, boli genitale, dureri menstruale etc. 

Coada-calului — excelent remineralizant, întăritor al oaselor, 
protector al vaselor de sânge 

Traista-ciobanului — reglează tensiunea arterială, este un 
antihemoragic de excepţie 

Creţișoara — este ceaiul femeilor. Citește neapărat capitolul 
Plante medicinale 

Trei-fraţi-pătaţi — depurativ (curăţă corpul de toxine), împotriva 
alergiilor 

Chimen - contra balonărilor 


Sunătoare — pentru gastrite, ulcere gastro-duodenale, boli ale 
ficatului, vezicii biliare, în depresii 

Pelin — în uz intern, în cantități mici, în afecțiuni ale ficatului și 
vezicii biliare; în uz extern pentru spălarea plăgilor, rănilor și pentru 
infecțiile vaginale 

In (seminţe) — în bronşite, contra constipaţiei 

Soc — răceli, gripe 

Gălbenele — gastrite, ulcere 

Măceşe — pentru aport de vitamina C 

Cătină — vitaminizant puternic 

Tătăneasă -— în uz extern pentru entorse, fracturi, ajută la 
vindecarea osului şi a țesuturilor zdrobite 

Codiţe de cireșe — boli renale 

Frunze de căpşune — contra alergiilor cauzate de fructele de 
căpşune 

Mătase de porumb -— cistite, boli de rinichi 

Ţintaură — excelent pentru refacerea poftei de mâncare 

Trandafir aromat (de dulceaţă) (ceai sau sirop) — afte în 
cavitatea bucală 

Floare de fân (obţinut prin scuturarea fânului peste o pânză 
albă) — în uz extern, excelent pentru afecțiuni ale pielii, pentru 
întreţinerea tenului 

Pentru mai multe detalii, vezi capitolul următor. 


Capitolul V 


FOLOSIREA REMEDIILOR SIMPLE, 
NATURALE, IN FAMILIE 


În societatea de astăzi suntem efectiv bombardaţi de tot felul de 
oferte de tratamente, așa-zise „naturiste”. Este bine sa ne informăm 
cât mai corespunzător și din cât mai multe surse, pentru că multe 
dintre aceste „reţete-minune naturiste” pot fi doar niște șarlatanii. 
Să ne folosim înţelepciunea, bunul simţ, logica şi să ne documentăm 
în orice acțiune în acest sens, pentru că este în joc sănătatea și viața 
noastră. 

În cele ce urmează, vă recomand câteva dintre remediile natu- 
rale pe care le putem folosi cu succes în căminul nostru, atunci 
când suntem confruntați cu afecțiuni neașteptate, neprevăzute și 
nu Știm cum să acționăm. Citiţi cu mare atenţie și întrebaţi acolo 
unde nu sunteţi siguri că înţelegeţi despre ce este vorba. 


Afectiuni uzuale în care putem interveni prin remedii 
simple, la îndemâna noastră 
Afte 

e Gargară cu ceai de petale de trandafir pentru dulceaţă 
(infuzie) 

e Gargară cu infuzie concentrată, călduță, de urzică (4 lingurițe 
la 250 ml apă) 

e Aplicații cu miere de albine pe locul respectiv 


Alergii 
e Ceai de coada-șoricelului, în cure de 10 zile pe lună 


e Ceai de urzică în cure de 2 luni, cu o lună pauză între cure 
e Ceai de trei-fraţi pătați, în cure repetate 


Amigdalite 


Arsuri 


Compresă în jurul gâtului cu cartof ras stropit cu spirt me- 
dicinal (Cartoful ras se pune într-un săculeţ de pânză care se 
leagă la capătul liber pentru a nu se răsfira). Se pune această 
compresă în jurul gâtului şi se fixează cu o cârpă care se leagă 
(atenţie mare la copii, a nu se strânge prea tare și a supraveghea 
permanent). Compresa se ţine 1-2 ore. 

Gargară cu ceai de salvie. 

Se mănâncă multă lămâie cu miere. 

Se consultă neapărat medicul. Amigdalitele netratate 
corespunzător pot avea efecte foarte grave pe termen lung 
(complicaţii la inimă, reumatism articular acut etc.). 
Faceţi, de asemenea, un exudat faringian tuturor celor din 
casă; este posibil ca unul dintre membrii familiei să fie purtător 
al microbului, fără ca el însuși să facă boala, ci doar să o 
transmită. 


Locul afectat se va unge cu: albuș de ou, miere de albine, suc 
de aloe sau suc de roșii. 


Atrofii, dureri musculare 


e Intern: ceai de crețişoară 2-3 căni pe zi, cure de 3 săptămâni, 
cu pauze de 2 săptămni între cure. 

e Extern: fricționări locale cu tinctură de traista-ciobanului. 

Balonări 

e Mese regulate. 

e Alimentele se mestecă foarte încet (de 40-60 ori fiecare bol 
alimentar). 

e A se evita alimentele rafinate, condimentele iuți, piperate, 
sărate. 

e Alimentele se grupează pe grupe astfel: dimineaţa cereale, 


fructe și nuci; la prânz legume + leguminoase; cina foarte 


ușoară și cu 4 ore înainte de culcare (supe-creme, mămăliguță 
cu ciulama vegetală, preparate pe bază de paste făinoase, 
spaghete etc.). 

e Se evită consumarea la aceeași masă a fructelor şi legumelor 
crude (legume fierte și fructe crude ca desert nu reprezintă o 
interdicţie). 

e A nu se vorbi în timpul mesei. 

A nu se bea apă în timpul mesei. 

e Ceaiuri utile (între mese, neîndulcite): anason, fenicul, 
coriandru, salvie, muşeţel, etc. 

e Plimbare uşoară imediat după mese, timp de 30 minute. 

e Gimnastică 20 minute în fiecare dimineaţă, inclusiv prin 
punerea în mișcare a mușchilor abdominali. 


Cârcei (crampe musculare) la picioare 
e Compresă cu pedicuță pusă într-o pânză și aplicată pe locul 
respectiv. 
e Alimentaţie bogată în calciu. 


Ciuperci unghii 
e Unghia afectată se ţine cufundată într-o soluție de apă și oţet 
de mere (1/2) de 2-3 ori pe zi câte 30 minute. 


Conjunctivite, urcior la ochi 


e Spălarea ochilor cu infuzie de coada-șoricelului (mușeţelul 
uneori inflamează mai rău) și comprese calde înmuiate în 
acest ceai. 

e Igienă strictă în regiunea oculară! 

e Bolnavul va avea neapărat prosoape personale, lenjerie de 
pat proprie, care se vor fierbe după folosire. 

e Bolnavul va evita să pună mâna la ochi sau să atingă obiecte 
folosite de cei din preajma lui. Contagiozitate mare! 


Crize de sciatică, dureri de mijloc, dureri de spate 


e Compresă caldă uscată în regiunea lombară; bolnavul bine 
îmbrăcat, în special picioarele să fie bine încălzite. 
e Băi de șezut cu ceai de coada-calului (rinichii să fie în apă!). 


Diaree 


e Se suprimă alimentaţia. 

e Se dă bolnavului ceai de mentă neîndulcit. 

e Se pune pe abdomen o compresă caldă, uscată. 

e Se administrează un antidiareic. Pudra de roşcove (carob), 
un produs natural este o variantă excelentă. Rezultate rapide. 

e Reluarea alimentaţiei se face astfel: se dă întâi orez fiert în 
apă cu sare, apoi supă de morcov cu orez, pâine prăjită în cup- 
tor, mere coapte și abia după aceea se trece treptat la alimentaţia 
normală. Afinele și gutuile sunt fructe astringente. 


Dureri de cap 


e Se bea foarte multă apă (3-4 | zilnic). 

e Compresă cu apă rece (gheaţă) pe frunte și baie fierbinte la 
picioare, concomitent. 

e Mers pe jos 1-2 ore zilnic. 

e Camera foarte bine acrisită. 

e Multă activitate fizică. 


Dureri de urechi 


e Săculeţ cu sare încălzită (compresă uscată) pus pe urechea 
bolnavă (nu se folosește în otita purulentă!). 


Dureri de stomac 


e Dimineaţa, pe stomacul gol, 50-75 ml suc de cartof crud (se 
rade cartoful pe răzătoarea mică și se stoarce repede). Sucul 
se bea numai proaspăt! Bolnavul va sta culcat într-o parte 30 
minute, sucul acesta acţionează ca un pansament gastric. Cura 
durează 3 săptămâni. 


e De asemenea, foarte utile sunt curele de suc de varză crudă, 
câte 50 ml cu 30 minute înaintea fiecărei mese. 


Entorse, luxații 


e Se face un decoct de rădăcină de tătăneasă. Rădăcina astfel 
pregătită se pune într-un săculeț mic de pânză. Se leagă bine 
şi se pune pe locul afectat, fixându-se apoi cu un bandaj. 
Operația se repetă de câteva ori. Rezultatele sunt excelente. 
Oricum însă, în cazuri grave se consultă medicul ortoped. 

e Cură de ceai de coada-calului pentru remineralizare. 


Extracţii dentare 


e După extracţii dentare, care lasă de regulă o rană, se clătește 
gura cu ceai din crețişoară sau de traista ciobanului. Locul se 
vindecă rapid. 


Febră 


e Împachetări într-un cearşaf ud (înmuiat în apă la temperatura 
camerei şi stors foarte bine), aplicat în zona toracelui şi 
abdomenului superior (fără partea inferioară a abdomenului!). 
Peste acest cearșaf umed se pune o pătură groasă, se învelește 
bine bolnavul. De regulă, febra scade după o împachetare; 
dacă nu scade, se repetă operaţia. 

e Împachetări în zona extremităților: se ia o pereche de șosete 
3/4 din bumbac și se înmoaie în apă la temperatura camerei, 
după care se storc bine. Se încalță bolnavul cu şosetele umede, 
peste ele punându-se o altă pereche de șosete de lână. Se 
acoperă bine bolnavul. La fel se poate proceda cu mâinile, 
până la coate. Bolnavul trebuie bine acoperit și încălzit. 

e De asemenea, se dă bolnavului să bea ceai sau limonadă din 
belșug. La nevoie, se poate face apel la aspirină pentru 
scăderea febrei (atenţie; contraindicată la cei cu gastrite, 
ulcere). 


Dacă febra nu scade în scurt timp, se consultă medicul. Mare 
atenţie la copii — la aceştia febra crește extrem de repede și copiii 
pot face convulsii febrile, convulsii nervoase etc., manifestări cu 
efecte şi consecinţe extrem de grave asupra sănătăţii pentru toată 
viaţa. Un copil poate trece de la temperatura normală la febră peste 
40 grade, chiar în câteva minute. De aceea copiii trebuie suprave- 
gheați mereu, în special cei foarte mici. 


Grețuri, vărsături 


Se suprimă orice aliment. 

Se dă bolnavului ceai neîndulcit (de mentă, mușețel, sunătoare, 
gălbenele), câte 1 linguriţă la 5 minute — nu mai des, pentru că 
va voma din nou. Dacă ceaiul este tolerat, după 1 oră se poate 
da mai des, la 2-3 minute, şi se poate mări cantitatea. 
Principala grijă este ca bolnavul să nu se deshidrateze. 
Alimentatia se reia cu supă de zarzavat strecurată, pâine prăjită 
(coaptă în cuptor), salată fără ulei, preparate cu orez. Totul se 
dă în cantităţi foarte mici la început, mărindu-se treptat. 
Între timp însă, după ce bolnavul a încetat să vomite, se vor 
da lichide suficiente (ceaiuri, apă fiartă și răcită) pentru a 
compensa pierderile prin deshidratare. 

Apă obișnuită se va da bolnavului numai după restabilirea 
completă. 


Indispoziție premenstruală (dureri de sâni, dureri ovariene, iritabilitate 
psihică, emotivitate exagerată, dureri de cap, dureri abdominale) 


Cure de 4 săptămâni cu pulbere de frunze de zmeur uscate, 
câte 1 I-ţă cu 30 minute înaintea meselor. 


Intoxicaţii alimentare 


Se administrează bolnavului cărbune vegetal (charcoal) (vezi 
descrierea acestui produs în acest capitol). 
Multe lichide. 


Înțepături de albine, viespi 


Se freacă bine de tot locul înțepat cu sare și se ține apoi sub 
apă rece. Astfel nu se va umfla. În caz de înțepătură în zona 
capului şi în special a gâtului, urgent se va duce persoana 
respectivă la spital (persoana poate muri prin sufocare). 


poftei de mâncare 


Ceai de ţintaură, câte o cană dimineaţa pe stomacul gol. 
Cură de citrice. 

Cură de sucuri de fructe. 

Multă activitate fizică. 

Program de viaţă regulat. 

Aerisirea corespunzătoare a camerei. 


Menstruaţii abundente, dereglări de ciclu, dereglări înainte de 
menopauză 


Ceai de creţișoară sau traista-ciobanului. Citește cu atenţie 
indicaţiile de la aceste plante medicinale (în continuare)! Se 
consultă medicul, poate fi o afecțiune serioasă. 


Menstruaţii dureroase 


Negi 


Cu 10 zile înainte de ciclu, în fiecare dimineață, pe stomacul 
gol, ceai de coada-șoricelului — 1 cană, infuzie. Atenţie, uneori 
întârzie ciclul 1-3 zile. 


Foarte utilă planta numită rostopască. Se rupe un vrej și se 
scurge pe negul respectiv sucul lăptos portocaliu în stare 
proaspătă. Rezultatele sunt rapide, în 2-3 săptămâni de 
aplicaţii repetate. Se procedează astfel de 2-3 ori pe zi. 


Răceli, guturai 


Împachetări (descrise la febră). 
Lichide multe, îndulcite cu miere. 
Ceai de soc (produce transpiraţie). 


e Sucuri de fructe (naturale) — bogate în vitamina C (lămâi, 
portocale, grepfrut), îndulcite cu miere. 

e Acrisirea frecventă a camerei (altfel bolnavul se reconta- 
minează cu propriii microbi răspândiţi în aerul din încăpere). 


Răgușeli 
e Comprese calde (chiar fierbinți) uscate la gât. 
e Gargară cu ceai de turiță mare. 
e Pauză vocală. 
e Lichide călduţe îndulcite cu miere. 
e Multe fructe citrice. 
e Revitaminizare şi remineralizare a organismului în general 
(cure de sucuri sau o cură cu ceai de coada-calului). 


Răni deschise, tăieturi 


e Se spală bine locul cu ceai de mușeţel, coada-șoricelului sau 
pelin. Dacă sângerează, atunci se ține sub apă rece sau se 
comprimă artera din apropiere, împiedecând trecerea sângelui 
spre locul respectiv în mare măsură. 


Sângerări nazale 


e Bolnavul culcat, cu capul pe spate; se pune un dop de vată 
sau pansament steril în nara care sângerează. 

e Rezultate foarte bune: un tampon îmbibat în ceai concentrat 
de traista-ciobanului sau suc de traista-ciobanului, planta 
proaspătă. 

e Neapărat se va consulta medicul, poate fi simptomul unei 
boli grave. 


Scurgeri vaginale, mâncărimi genitale, leucoree, infecții cu 
candida, trichomonas 
e Spălături locale cu ceai concentrat (4 linguri plantă la 1 litru 


apă) din una din următoarele plante: pelin, gălbenele, conuri 
de hamei, coada-calului, coada-șoricelului. 


Spălăturile vor fi făcute şi de partener care este infectat și el. 
Igienă genitală foarte riguroasă! Băi locale cu apă și săpun de 
2-3 ori pe zi şi neapărat după actul sexual. 

Repaus sexual până la vindecare. 

Preventiv: evitarea actelor sexuale consecutive, la scurte 
intervale de timp, unul după celălalt, și de lungă durată. 


Vânătăi, dureri de oase, dureri ale organelor interne 


Aplicaţii locale de frunze de varză crudă zdrobită bine sau 
cartofi cruzi tăiaţi felii subțiri. Deasupra se pune o cârpă de 
protecţie pentru a nu se murdări lenjeria. 


PLANTE MEDICINALE UZUALE 


În cele ce urmează prezentăm, pe scurt, câteva plante medicinale 
a căror acţiune este bine să o cunoaştem. Sunt prezentate ceva mai 
detaliat câteva plante a căror acţiune, deși extrem de benefică, nu a 
fost suficient valorificată. 


Precauții: 


Utilizaţi plante medicinale numai din surse sigure. 

Pe cât posibil procuraţi-vă un atlas botanic. 

Atunci când le culegeți personal, asiguraţi-vă că ați identificat 
bine planta dorită. 

Întrebaţi când nu cunoașteţi! 

Culegeţi numai din zone nepoluate! 

Fiţi conștienți că multe plante sunt toxice! 

Nu daţi crezare oricărei păreri despre o anumită plantă! Ceea 
ce face bine cuiva e posibil să omoare pe altcineva! 

Nu beţi mai mult de 1-2 căni pe zi. Rareori este nevoie de 3 
căni pe zi. 

Când faceţi o cură de un anumit ceai, citiți foarte atent 
indicaţiile și contraindicaţiile lui. 

Procuraţi-vă cât mai multe cărți despre plante medicinale și 
confruntaţi părerile a mai multor autori. În zilele noastre, 


datorită expansiunii puternice a industriei farmaceutice, multe 
plante medicinale de valoare deosebită, dovedită de-a lungul 
secolelor şi chiar mileniilor, sunt denigrate pentru că utilizarea 
acestora de masele de oameni constituie un puternic concurent 
al comerțului cu medicamente foarte scumpe. Să trăiască toate 
concernele farmaceutice din lume, dar să trăim și noi, oamenii 
de rând, care trebuie să ne protejăm sănătatea și viaţa, iar 
plantele medicinale au fost şi ne vor fi întotdeauna un mare 
ajutor. 

— Fiţi conștienți că rezultatele curelor de ceaiuri de plante 
medicinale apar, de regulă, după ceva timp, ele nu au efectul 
imediat al medicamentelor. 

— A se consulta medicul, în special pentru afecțiunile mai 
serioase. 


Plantele medicinale se folosesc ca: 


Infuzie — prin infuzare se prepară ceaiurile din frunze și flori de 
plante. Planta respectivă, uscată şi mărunţită, se pune în apă 
clocotită, se oprește focul, se pune un capac peste vas și se lasă 15 
minute. Apoi se strecoară şi se bea lichidul sau se folosește în uz 
extern, în funcţie de afecțiune și recomandări. 

Decoct — înseamnă fierberea plantei 3-15 minute. Astfel se 
prepară ceaiurile din rădăcini şi fructe de plante. După ce planta 
fierbe 3-15 minute, se opreşte focul, se pune capacul şi se lasă 15 
minute. Se strecoară şi se folosește lichidul. Exemplu de decoct: 
ceai de măceșe sau de tătăneasă. 

Pulbere - planta uscată și mărunţită se dă prin râșniţa de cafea, 
se cerne apoi pentru îndepărtarea resturilor mai mari și se pune la 
păstrat într-un borcănel uscat, cu capac, păstrându-se la loc uscat 
şi întunecos. 

Infuzii concentrate (folosite în uz extern) — 30-100 g plantă 
uscată la 1-2 | apă clocotită. Se folosesc în spălături sau băi locale, 
uneori generale. Întotdeauna înainte de aceste băi cu plante 
medicinale se face o baie de curăţenie. 


AFINUL (Vaccinium mirtillus) 

Fructele proaspete ajută la regenerarea vaselor de sânge, la 
normalizarea glicemiei, refacerea purpurei retinei, neutralizarea 
infecțiilor intestinale şi protejează organismul împotriva 
radioactivităţii. Sunt excelente pentru întărirea imunității și 
vitaminizante de excepție. 

Utile sunt însă și fructele uscate din care se prepară decocturi; 
de asemenea, ceaiul din frunze uscate de afin este util ca gargară în 
stomatite. 


CĂTINA (Fructus hippophae) 

Ceaiul de fructe de cătină albă este un vitaminizant de excepţie 
(vit. A şi C), fiind recomandat în special iarna și primăvara devreme. 
Este, de asemenea, recomandat în stări de oboseală, surmenaj, în 
tratamentul rănilor care se vindecă greu, în diaree, reumatism, boli 
de piele, urticarie. Ceaiul se prepară ca decoct uşor (fierbere 1-3 
minute) a unei linguri de fructe uscate la 1 cană de apă. Se beau 2 
căni pe zi în cure de 10 zile, cu pauză de 1 săptămână. 


COADA-CALULUI (Equisetum arvense) 

Extrem de bogată în minerale, această plantă consolidează oasele 
şi dinții (prin conținutul foarte mare în siliciu care ajută la formarea 
colagenului), protejează inima și vasele de sânge, apără aparatul 
respirator împotriva infecțiilor și reface țesuturile distruse în cazul 
bronşitei, pneumoniei sau tuberculozei și constituie un excelent 
stimulent și dezinfectant pentru aparatul urinar. De asemenea, este 
un puternic antihemoragic, fiind util în anemia posthemoragică. 

Intern se poate administra ca infuzie sau pulbere. Infuzia se 
prepară dintr-o lingură de plantă mărunţită la 1 | apă. Cel mai bine 
se asimilează însă ca pulbere. Pulberea se obține prin măcinarea 
plantei uscate cât mai fin, cu râșnița electrică. Pulberea obținută se 
pune într-un borcănel cu capac şi se păstrează la loc uscat și 
întunecos. Se ia de 3 ori pe zi, câte o linguriţă rasă, pe stomacul 
gol. Atât infuzia, cât și pulberea se folosesc în cure de 3 săptămâni, 


cu o săptămână de pauză. Pentru afecțiuni mai severe, curele 
durează 2 luni, cu pauză 2 săptămâni. 

Extern se folosește ca băi de șezut. Lichidul pentru aceste băi se 
prepară astfel: 100 g plantă mărunțţită se lasă peste noapte în 1 litru 
apă, a doua zi se dă un clocot, se strecoară şi se adaugă în apa 
pentru baie (cam 71). Baia trebuie să fie fierbinte, iar lichidul trebuie 
să acopere rinichii. Durata băii: 20 de minute, după care bolnavul 
trebuie să stea 1 oră în pat, învelit bine ca să transpire. După câteva 
băi, starea bolnavului se ameliorează, uneori chiar după prima baie. 
Lichidul pentru baie se poate refolosi de 1-2 ori, reîncălzindu-se. 


Utilizări: 

Infuzie (1-3 căni/zi) în: cistite, incontinenţă urinară, nisip la 
rinichi și alte afecţiuni renale, bronșită cronică și TBC, infecţii de 
natură foarte diversă, depresii, manii, accese de furie etc. 

Gargară cu infuzie: amigdalite, inflamații ale mucoasei bucale, 
stomatite, sângerări ale gingiei. 

Pulbere: pentru remineralizarea generală a organismului (conţine 
mult calciu şi magneziu care se asimilează foarte bine), în fracturi, 
pentru consolidarea oaselor, în osteoporoză, reumatism, anemii, 
contra infecțiilor, dureri articulare, pentru prevenirea și vindecarea 
aterosclerozei (prin efectul protector asupra vaselor de sânge), în 
hipertensiune și boli de inimă, în ulcere gastrice și duodenale cure 
de 2-3 luni. 

Băi de sezut: cistite și alte afecţiuni renale, sciatică, discopatii, 
dureri ale coloanei vertebrale, scurgeri vaginale. Efecte foarte bune 
în dureri de mijloc!! 

Băi de picioare: pentru picioare ce transpiră abundent şi urât 
mirositoare. 

Cataplasme cu coada-calului: 2-3 tulpini de coada-calului umezite 
2-3 ore în apă caldă se pun pe locul afectat (dureros, inflamat, 
umflat, etc.), se acoperă cu un tifon şi se lasă 1 oră. 

Kneipp denumea coada-calului „planta care vindecă 1000 de 
afecțiuni”. Botanismul Richard Willfort susține că planta are un 


puternic efect anticancerigen, tratamentul mai îndelungat cu ceai 

de coada-calului stopând şi chiar eliminând tumorile canceroase. 
Precauţii: a nu se administra copiilor timp de mai mult de 2 

săptămâni datorită conţinutului mare de siliciu organic. 


COADA-ȘORICELULUI (Achillea millefolium) 

Este o plantă medicinală cu efecte deosebite, în special pentru 
afecțiunile femeilor, indiferent de vârstă. Terapeutul Kneipp spunea: 
„De multe necazuri ar fi cruţate femeile, dacă ar recurge din când 
în când la coada-șoricelului”. 

Se folosesc florile şi frunzele, planta fiind culeasă pe soare 
puternic, pentru că atunci este mai mare conţinutul de uleiuri vola- 
tile care îi conferă puterea de vindecare. 

Se folosește în uz intern ca infuzie (1-2 căni pe zi) şi în uz ex- 
tern — băi de șezut și spălături vaginale. 

Intuzie (1 l-tă plantă mărunţită la 250 ml apă): 

- în afecţiuni renale — cistite, incontinență urinară, nisip la 

rinichi, 

- în afecţiuni genitale la orice vârstă — în tinereţe, dacă ciclu 
menstrual întârzie să apară; împotriva durerilor mari din 
timpul ciclului (se bea cu 10 zile înainte de ciclu câte 2 căni 
pe zi, înainte de mese); înainte de menopauză; în timpul 
menopauzei; pentru diferite afecţiuni ale organelor genitale 
— inflamații și infecţii ale ovarelor, chisturi, fibroame, etc. 

— în afecțiuni ale aparatului digestiv: ulcere gastrice și duode- 
nale, pentru stimularea poftei de mâncare, boli ale ficatului 
și bilei, împotriva constipaţiei, 

— în alergii, 

— aon regenerarea sângelui, 
în migrene. 


Băi de sezut (fierbinti) (100 g plantă la 7 l apă, infuzie): afecțiuni 


renale. 


Spălături vaginale: scurgeri vaginale. 


CRETIȘOARA (Alchemilla vulgaris) 

Este o altă plantă cu rezultate excepționale pentru afecțiuni în 
principal specifice femeilor, fiind chiar denumită planra-leac pentru 
femei. În limba germană, se numește chiar „Frauenmantel” sau 
„Fauenhilf”. 

Planta este un antihemoragic de excepţie. Această proprietate a 
plantei o face extrem de utilă femeilor aflate în preajma menopauzei, 
când apar hemoragii neobişnuite, neregulate, uneori extrem de 
abundente, care sperie femeia. Cu pulbere de crețişoară administrată 
în doze şoc, 2-3 linguri pe zi, hemoragia uterină este oprită aproape 
complet. Acelaşi remediu este posibil de utilizat și la femeile care au 
ciclu cu sângerări mult prea puternice și abundente (hipermenoree). 
Pulberea, obținută prin măcinare cu râșnița electrică de cafea, din vâr- 
furi înflorite și flori de creţișoară, se ia câte 3-4 linguriţe rase pe zi. 

Creţişoara este utilă femeilor de orice vârstă: la începutul 
pubertăţii, împreună cu coada-șoricelului (în părți egale), poate 
ajuta la apariţia ciclului în cazul când acesta, deși vârsta fetei o 
cere, nu apare din diverse motive; la femeile de orice vârstă, pentru 
tulburări menstruale de diverse cauze, în scurgeri vaginale, în 
afecțiuni ale organelor pelviene şi indispoziţii specifice; efecte 
deosebite în prevenirea și tratarea fibroamelor uterine. 

Efectul antihemoragic este însă folosit și în alte situaţii, de 
exemplu, după o extracție dentară, după mai multe clătiri ale gurii 
cu ceai (infuzie) de creţişoară, rana se închide în cursul unei zile. 
De asemenea, orice rană se poate spăla cu ceai de crețişoară și 
efectele sunt benefice. 

Creţișoara este foarte utilă în orice slăbiciune a muschilor, în 
atrofiile musculare. Împreună cu traista ciobanului, este utilă chiar 
şi în prolaps anal, prolaps uterin și hernii inghinale, chiar și în 
scleroza multiplă. În aceste cazuri, se consumă 3 ceaiuri pe zi din 
aceste două plante combinate și se fac, de asemenea, băi locale cu 
ceai mai concentrat din aceleaşi plante. De asemenea, medicina 
populară susţine efecte deosebite ale crețișoarei pentru întărirea 
mușchiului inimii, afectat în diferite boli. 


Pentru femeile care au tendinţa de a pierde sarcina, crețișoara 
este foarte utilă pentru fortificarea uterului şi fixarea sarcinii. Este 
bine ca tratamentul să se facă preventiv, înainte de apariţia sarcinii. 
O cură de 2-3 săptămâni de infuzie de creţişoară, 1-2 căni pe zi, 
este utilă în acest sens, tratamentul putându-se repeta după o pauză 
de 1 săptămână. Lăuzele, de asemenea, pot beneficia de acest ceai, 
pentru fortificarea organelor și a musculaturii pelviene, solicitate 
prin naștere, folosindu-l timp de 1 săptămână, 1-2 căni pe zi, infuzie. 

Ceaiul este util și în anemii, insomnii, diabet. 

Planta proaspătă, zdrobită și folosită drept compresă, este utilă 
în răni, înţepături, tăieturi. 

Mod de folosire: 

Pulbere — planta uscată, mărunţită se pune în râşniţa de cafea și 
se face din ea o pulbere fină. 

Infuzie — 1 linguriţă cu vârf de plantă uscată, mărunțită, la 0,5 | 
apă clocotită. Se acoperă vasul, se lasă 15 minute, se strecoară și se 
bea în funcţie de afecțiune. 


GĂLBENELELE (Calendula officinalis) 

Uz intern (1 l-ță plantă la o cană de apă): în ulcer gastric și 
duodenal, boli ale ficatului și vezicii biliare, infestări cu paraziți 
intestinali (giardia), pentru calmarea durerilor menstruale. Se beau 
2 ceaiuri pe zi, în cure de cel mult 3 săptămâni, cu 1 săptămână de 
pauză. 

Uz extern (infuzie concentrată cu 4 linguri plantă la 1 | apă): 
spălături vaginale în infecții cu Tricomonas vaginalis; pentru tratarea 
rănilor, arsurilor, degerăturilor şi a ulceraţiilor. Alifia de gălbenele 
se foloseşte atât în scop vindecător (inflamații, răni, ulceraţii), cât 
şi ca produs cosmetic. 


MENTA (Mentha piperita) 

Infuzia de mentă se foloseşte în diaree, greață, vărsături, în boli 
ale vezicii biliare, în dureri abdominale de diferite cauze. Ceaiul se 
foloseşte neîndulcit. 


Atentie: A nu se folosi ca ceai alimentar, deoarece produce obiș- 
nuință, și în acest caz, în caz de diaree, nu mai are efectul așteptat. 


MUȘEȚŢELUL (Matricaria chamomilla) 

Este o plantă cu utilizare aproape universală, proprietățile sale 
fiind multiple. Este antiinflamator, cicatrizant, antispasmodic, 
analgezic, antibactericid și antihistaminic. 

Ca infuzie (1 I-ţă plantă la 250 ml apă), în uz intern, se folosește 
în: gastrite, ulcere gastrice şi duodenale, colite, infecții urinare, boli 
ale ficatului, pentru stimularea poftei de mâncare, cu efect linistitor 
în caz de supărări, în gripe, răceli, tuse, alergii, etc. În uz extern, 
această infuzie se foloseşte în afecțiuni ale ochilor, ulcere, inflamații 
— spălări locale și comprese căldute. 

O infuzie mai concentrată (4-6 linguri plantă la 1 1 apă), ca 
gargară, se foloseşte în afte și gingivite; de asemenea, în uz extern, 
această infuzie concentrată se foloseşte pentru spălarea rănilor, 
tăieturilor, arsurilor și a hemoroizilor. 

În uz extern, muşetelul se foloseşte la clătirea părului blond. De 
asemenea, muşețelul are un efect liniştitor asupra întregului orga- 
nism, dacă se pune în apa pentru baie o infuzie concentrată din 
200-300 g muşetțel la 3 | apă clocotită. 


PĂPĂDIA (Taraxacum officinale) 

Se foloseşte în boli de ficat și ale vezicii biliare, ca diuretic în 
bolile de rinichi, ca depurativ primăvara în cura de detoxifiere a 
organismului şi în cure de slăbire. 


SALVIA (Salvia officinalis) 

Uz intern (infuzie): efect de fortificare a întregului organism; 
utilă împotriva transpiraţiilor abundente, a bufeurilor, împotriva 
balonărilor, în boli de ficat, în inflamații ale pielii și mucoaselor, 
este un bun expectorant. 

Uz extern (gargară): amigdalite, faringite, abcese dentare (focare 
de puroi), boli ale cavităţii bucale. 


Atentie: Nu se administrează femeilor care alăptează, deoarece 
scade cantitatea de lapte. 


SOCUL (Sambucus nigra) 
Ceaiul de flori de soc este folosit în răceli, guturai, stări gripale, 
nevralgii, reumatism, bronşite, infecții urinare. 


SUNĂTOAREA (Hypericum perforatum) 

Este antidepresivul natural cel mai folosit, fiind utilă în stări 
depresive, de anxietate, în tulburările de menopauză, în tulburări 
emoţionale, etc. Este benefică și în afecţiuni ale ficatului, vezicii 
biliare, în ulcer gastric şi în colite. Se beau 2-3 căni pe zi, infuzie de 
1-2 linguriţe plantă uscată la o cană de apă. Pentru depresii, 
tratamentul durează 2 luni, cu pauze de 2 săptămâni. 

Atenţie: nici un tratament nu trebuie să dureze mai mult de 2 
luni, întrucât pot apărea dureri de cap, nevralgii și sensibilitate 
exagerată la lumină. 


TĂTĂNEASA (Symphytum officinale) 

De la această plantă se foloseşte, cu efecte deosebite, rădăcina 
uscată și mărunţită. 

Uz intern: decoct 1 l-ță rădăcină la 1 cană apă, lichidul folosin- 
du-se ca expectorant şi, de asemenea, în ulcerul duodenal. 

Uz extern: decoct concentrat; se folosește rădăcina, după ce a 
fiert 3 minute, într-o compresă care se aplică pe locul dureros, în 
entorse, luxaţii și fracturi. 

Atentie: planta a fost incriminată pentru efecte cancerigene, lucru 
care însă nu s-a putut dovedi; dimpotrivă, medicina tradițională o 
folosește de mult timp în numeroase afecțiuni și chiar împotriva 
tumorilor. Cine are reţineri să nu o folosească! 


TEIUL (3 specii:Tilia cordata, Tilia platyphylos și Tilia tomentosa) 

Se folosește ca ceai în afecţiuni respiratorii (răceli, gripe, 
bronşite), cât şi ca un sedativ nervos în stări de tensiune psihică și 
insomnii. În caz de insomnie, se bea neapărat o cană și înainte de 
culcare seara. De obicei, se folosesc 2-3 căni pe zi. 


TRAISTA-CIOBANULUI (Capsella bursa-pastoris) 

Considerată în general o buruiană incomodă, planta este deosebit 
de valoroasă. Se folosesc frunzele și florile. 

Se folosește cu succes în toate tipurile de hemoragii: nazale, 
stomacale, intestinale, uterine (în metroragii — hemoragii uterine 
neregulate). Pentru menstruaţiile abundente, este extrem de utilă, 
bându-se timp de 10 zile, înainte de venirea ciclului, 1 cană pe zi, 
infuzie de 1 l-ță plantă la 250 ml apă clocotită. Acelaşi ceai servește 
şi la reglarea ciclului pe parcursul pubertăţii. Planta este foarte 
utilă și în tulburările de ciclu dinaintea menopauzei, când sunt utile 
cure de 2 căni pe zi, timp de 1 lună. 

Pentru hemoroizii care sângerează, se fac băi locale cu infuzie 
de traista-ciobanului. 

Pentru sânii inflamaţi ai mamelor care alăptează, sunt utile 
spălături locale cu infuzie călduță din această plantă. De asemenea, 
se pot utiliza comprese calde cu acelaşi ceai. 

Planta este utilă şi pentru reglarea circulaţiei sângelui, fiind 
indicată atât în hipertensiune arterială, cât și în hipotensiune. Se 
folosesc 2 căni pe zi, de obicei în cure de 2 săptămâni. 

Ca și crețișoara, are efecte deosebite în atrofiile musculare, cel 
mai bine fiind utilizată ca tinctură obținută din planta proaspătă, 
cu care se fricționează zona. Tratamentul durează 6-8 săptămâni, 
rezultatele fiind foarte bune în special în hernii inghinale, prolaps 
anal. 


Atentie: ceaiul din această plantă se folosește cu precauţie de 
către cei ce au tendința de formare de cheaguri de sânge! 


TREI FRAȚI PĂTAȚI (Viola tricolor arvensis) 

Se folosește întreaga plantă, fără rădăcină, ca infuzie în: alergii, 
eczeme, urticarie, acnee, furunculoză. 2 ceaiuri pe zi, în cure de 
1-2 luni, întrerupte de perioade de pauză de 2-3 luni. 


TURIȚA-MARE (Agrimonia eupatoria) 

Are efect vindecător în toate inflamaţiile gurii și ale gâtului, 
folosindu-se ca gargară. Persoanele care, prin profesia lor vorbesc 
mult sau cântă mult, ar trebui să facă adesea gargară cu infuzie de 
turiță-mare. 

În uz intern, favorizează eliminarea secreției biliare, descongestio- 
nând ficatul. De asemenea, ajută la eliminarea calculilor renali și 
biliari. Are acţiune astringentă, fiind folosită în diaree. Calmează 
mâncărimile din stările alergice. Se beau 1-2 căni pe zi, pe stomacul 
gol. 


URZICA (Urtica dioica) 

Este una din cele mai valoroase plante medicinale datorită 
efectelor sale regeneratoare și detoxifiante asupra organismului. 
Pentru rezultate de succes se vor folosi numai plantele foarte tinere 
(frunzele cât şi toată partea aeriană a plantei), cele mature fiind 
evitate, deoarece pot fi chiar toxice. 

Planta conţine multe vitamine : provitamina A, vitamina B2, C, 
K etc. Și, de asemenea, valoroase săruri minerale: de fier, magneziu, 
sodiu, potasiu etc. 

Urzica are următoarele proprietăţi: 

m hematopoetice (stimulează formarea globulelor roșii) 
detoxifiante (curăță sângele) 
hemostatice (oprește sângerările) 
cicatrizante (vindecă rănile) 
imunoprotectoare (întăreşte rezistența organismului față de 
boli) 

m remineralizante și antianemice (prin conţinutul mare în săruri 
minerale) 


antidiareice 

diuretice (contribuie la eliminarea acidului uric din organism) 
hipoglicemiante (stimulează secreția de insulină în pancreas) 
antiinflamatoare 

antibactericide 

antialergice 

expectorante, antitusive 

de stimulare a circulaţiei sângelui 

stimulează secreția bilei, a pancreasului, cea gastrică și 
intestinală, stimulează digestia în general. 

Utilizări (sub formă de infuzie, 1 lingură plantă la 250 ml apă 
clocotită), 2-3 ceaiuri pe zi: 

— anemii: alături de cătină, coada-calului 

- alergii, rinite alergice, erupții alergice pe piele, astm bronşic: 
împreună cu trei frați pătați și coada-şoricelului 

— diaree, dizenterie 

— artrite, reumatism și gută (datorită efectelor antiinflamatoare 
şi eliminării de acid uric) 

- diabet: alături de dud şi afin 

— sângerări nazale, ale gingiilor 

- afecţiuni ale pielii (datorită efectelor depurative) 

- afecţiuni ale inimii şi ale vaselor de sânge 

- afecţiuni renale (acţiune diuretică). 

Studiile recente aduc în atenţie efectele benefice ale urzicii în 
afecţiuni ale prostatei, cât şi efectele ei antivirale. De asemenea, 
este tot mai mult luată în consideraţie în prevenirea cancerului. 

Rezultatele cele mai bune se obţin prin folosirea de pulbere de 
urzică (urzică uscată dată prin râșniţă și apoi cernută), din care se 
ia câte o linguriţă cu vârf cu jumătate de oră înainte de masă. 

În uz extern — urzica se folosește pentru tratarea plăgilor super- 
ficiale, a eczemelor și a urticariei, prin spălări locale cu infuzie mai 
concentrată. 

O utilizare foarte benefică este împotriva căderii părului şi a 
mătreţii, caz în care se folosește o infuzie din urzică, rădăcină de 


brusture și frunze de mesteacăn, în părți egale. Părul se clătește cu 
acest ceai, după spălarea obișnuită. Se mai poate fricţiona pielea 
capului cu tinctură de urzică. 

Curele de revigorare și detoxifiere se folosesc primăvara 
devreme, cu frunze tinere infuzate (1 lingură plantă la o cană apă) 
sau o linguriţă plantă uscată la o cană de apă, 2-3 căni pe zi timp de 
1 lună. Apoi se face pauză 2 săptămâni. Curele mai îndelungate 
pot fi toxice. 

Pulberea de urzici mai poate fi folosită ca adaos la mâncare, cu 
efect remineralizant, detoxifiant. În acest caz, pulberea se păstrează 
în borcănele mici, închise cu capac, la loc uscat și întunecos, din 
care se adaugă la mâncare câte o linguriţă. 


Capitolul VI 


SECRETE MICI — EFECTE MARI 


„Femeia înţeleaptă își zideşte casa ...” 
(Proverbe 14,1) 


Alimentaţie 


Legumele se curăţă și se spală numai înainte de a fi gătite, 
altfel îşi pierd vitaminele. 

Dacă se consumă o salată de legume crude (varză, salată 
verde, sfeclă roșie, andive etc.) înainte de masă (masa de 
prânz), alcalinitatea se păstrează, chiar dacă se vor consuma 
alimente cu pH mai acid. 

Leguminoaselor (fasole, soia, mazăre, linte), li se adaugă sare 
numai la sfârșit, când este gata mâncarea, altfel se întăresc. 
Bananele se păstrează într-un loc uscat, destul de rece (de 
exemplu în cămară), învelite în hârtie, nu în frigider. 

Dacă aţi sărat prea mult mâncarea, puneţi în ea doi cartofi 
cruzi, mai daţi o dată mâncarea în fiert și aceştia vor extrage 
mult din sarea din mâncare. 

Nu cumpăraţi niciodată conserve sau borcane cu partea de 
sus umflată, conţinutul este sigur alterat. 

La orice produs cumpărat, verificaţi data fabricaţiei şi data 
expirării, cât și conținutul (în E-uri, aditivi alimentari, etc.). 
Amestecaţi în mâncare numai cu linguri sau palete de lemn. 
Lingura de metalschimbă gustul mâncării, metalul fiind atacat 
de acizi. 

Maioneza nu se taie, dacă se pune de la început în ea un cartof 
fierbine (imediat după ce a fost luat de pe foc de la fiert). 


Mălaiul se păstrează foarte bine, mai ales atunci când nu este 
bine uscat, punând în punga sau vasul în care se păstrează 
puţină sare grunjoasă care va absorbi umezeala. 

Ceapa nu se rade pe răzătoarea de metal, pentru că se 
amărăște. Cel mai bine se toacă fin cu cuțitul. 

Pastele făinoase nu se vor lipi între ele la fiert, dacă se pune 
în apa de fiert 1-2 picături de ulei. 

Pâinea se păstrează cel mai bine în congelator, în pungi de 
plastic. Se scoate din timp pentru a se dezgheţa înainte de 
folosire. 


Treburi gospodărești, diverse 


Culorile covoarelor se înviorează, dacă se șterg după ce se 
bat sau se aspiră cu o cârpă înmuiată în soluţie de oţet: 
200 ml/1 litru apă sau într-o soluţie de amoniac: 1 lingură la 
l litru de apă. 

Covoarele nu se bat pe partea cu puf, ci pe dos (altfel praful 
intră și mai mult în covor). 

Mătura este mai rezistentă dacă înainte de folosire se ține la 
înmuiat 1 oră în apă cu sare. 

Firele de păianjen se curăță învelind mătura cu o cârpă moale, 
care se fixează bine şi se şterg firele de păianjen dinspre 
colţurile pereţilor spre interior. 

Sticlele și borcanele nu crapă atunci când punem în ele un 
conținut fierbinte, dacă le așezăm pe o tavă de metal. 

Ceea ce se depune pe talpa fierului de călcat se curăță ușor, 
dacă o frecăm cu o cârpă înmuiată în apă cu sare de bucătărie. 
Mileurile, dantelele fine de bumbac și macrameurile se 
apretează cu o soluţie de apă + zahăr 5%. 

Pentru ca îmbrăcămintea de lână (bluze, pulovere) să nu fie 
atacată de molii, puneţi în apa de clătit puţin oţet. 
Încălțămintea strâmtă se lasă, dacă înainte de a o purta se 
pune în interior o cârpă înmuiată în oțet sau spirt medicinal. 


Petele de pastă de pix dispar, dacă se pulverizează locul 
respectiv cu fixativ pentru păr. Petele dispar imediat. 
Petele de rugină ies astfel: se presară pe locul respectiv suc 
de lămâie, deasupra se așază o cârpă înmuiată în apă rece, 
stoarsă bine și apoi se calcă locul cu fierul de călcat încăzit. 
Petele de sânge ies spălându-se îmbrăcămintea respectivă cu 
apă rece. Niciodată nu se spală cu apă caldă. 

Rufele care nu trebuie călcate nu se storc la spălat. Se scutură 
bine și se pun la uscat pe umeraș. 

Dunga pantalonilor durează mai mult, dacă se calcă mai întâi 
cu o cârpă înmuiată în soluţie de apă cu oțet (1/10) şi apoi se 
calcă cu o hârtie umezită. 


Capitolul VII 
RELAŢIILE DIN FAMILIE 


„Cuvintele prietenoase sunt ca un fagur de 
miere, dulci pentru suflet şi sănătoase pentru 
oase” (Proverbe 16,24) 


a. Aspecte generale 


Familia este locul în care membrii acesteia își pot găsi resursele 
pentru a face faţă acestei vieţi. Este locul în care căutăm înțelegere 
atunci când suntem obosiţi sau descurajaţi; este locul unde „ne 
încărcăm bateriile” pentru un nou asalt în viaţă, în ziua care 
urmează. 

Pe parcursul acestei cărţi, am prezentat diferite aspecte legate 
de viața în cămin care ne afectează viaţa. A mai rămas unul, cel 
care constituie subiectul acestui capitol, și dacă a rămas mai la urmă, 
nu înseamnă nicidecum că este mai puţin important. Dimpotrivă. 
Inima omului tânjeşte în primul rând după înţelegere, părtăşie, iubire 
şi omul este gata mai degrabă să renunţe la mâncare sau la confort 
pentru a beneficia de acestea. 

Domeniul acesta este foarte vast și, indiscutabil, nu poate fi 
cuprins într-o carte cu profilul celei de faţă. Am ales totuși să 
ating anumite elemente, pe care le consider strict necesare pentru 
cunoștința oricărei familii. 

Relaţiile din familie trebuie să se bazeze înainte de orice pe 
respectul reciproc — între soţi, între părinţi și copii, copii și părinţi; 
să pornească de la ideea că înaintea lui Dumnezeu toţi oamenii 
sunt egali, indiferent de vârstă, sex, afecțiunile de care suferă (de 
exemplu handicapuri fizice, psihice etc.), pregătirea intelectuală 


etc. Dacă Dumnezeu le-a conferit bărbaţilor statutul de cap al 
familiei, aceasta nu înseamnă că ei sunt și stăpâni ai soțiilor și 
copiilor lor. Aceştia, la rândul lor, sunt şi ei fiinţe libere, create de 
Dumnezeu, cu posibilitatea dezvoltării armonioase, în funcţie de 
ceea ce ei înșiși hotărăsc și de felul cum sunt dotați. Sclavia socială 
a fost desfiinţată, însă, din păcate, există atât de multe familii în 
care aceasta persistă. Femeile, la rândul lor, considerate ca „sexul 
slab”, nu trebuie să abuzeze de „slăbiciunea” lor. 

Copiii sunt datori să asculte de părinţii lor în limitele pe care 
Biblia le prezintă foarte clar (copiii nu trebuie să facă niciodată 
lucruri pe care Scriptura le interzice, chiar dacă părinţii le cer acest 
lucru sub ameninţare; ca exemplu, menţionez aici doar cazurile 
acelor părinți care îşi trimit copiii să fure, în timp ce ei, părinții lor, 
nu muncesc, sau ale acelor mame care își învaţă fetele să se 
prostitueze pentru a duce o „viață mai ușoară”). Deci, copiii sunt 
datori să-și respecte părinţii, însă ascultarea va merge doar până la 
limita pe care o cere Dumnezeu, și aceasta este valabil indiferent 
de vârsta copilului. 

Pentru ca fiecare membru al familiei să se poată dezvolta 
armonios, el trebuie să fie înconjurat cu dragoste și înţelegere de 
ceilalți membri ai acesteia. Aici comunicarea are rol esenţial. Familiile 
în care membrii comunică au succes în viaţă. Să nu uităm că a 
comunica nu înseamnă doar a vorbi mult și des unii cu alții. 

Comunicarea este verbală și non-verbală; ea are diverse trepte. 
Când ca este superficială, relaţiile din familie au de suferit. Desigur, 
benefică este comunicarea cea mai profundă, care merge până la 
împărtășirea celor mai intime gânduri, sentimente, aspirații. Cele 
mai multe familii sunt deficitare, deoarece comunicarea lor se 
rezumă la discuţii de felul: „Cine cumpără pâine astăzi?”, „Ce notă 
ai luat la matematică?”, „Ti-a fost frig astăzi?”, „Cum s-a purtat 
şeful cu tine?”, „Ce ne faci de mâncare azi?” etc. 

O astfel de comunicare rămâne la cel mai superficial nivel și 
este, de fapt, o jignire și o frustrare pentru ceilalți membri ai familiei, 
care ar dori o comunicare de calitate. 


De regulă, se întâmplă că cei mai nemulţumiţi de felul cum merge 
familia sunt tocmai aceia care folosesc o astfel de comunicare. 
Aceștia trebuie ajutaţi. Este nevoie de o comunicare de calitate, nu 
doar cantitativă. 

O altă problemă care afectează mult familia o constituie felul 
cum sunt împărțite treburile în gospodărie. Un fapt de-acum unanim 
recunoscut este că femeia, mama, soţia, este cea mai împovărată 
dintre toţi membrii familiei (în general, există şi excepţii în care 
lucrurile stau altfel). Este nedrept ca femeia să facă toate treburile 
casei. Pentru a îndrepta această stare de lucruri este bine să existe 
o evidenţă a treburilor care trebuie făcute în gospodărie și toți să 
participe în mod egal, inclusiv soțul și copiii, de la vârsta cea mai 
fragedă. Acest lucru va fi benefic pentru toți. Treburile vor fi ter- 
minate într-un timp mai scurt, iar timpul liber, rămas disponibil, 
poate fi folosit pentru activităţi plăcute, recreative, petrecute 
împreună, cât și de fiecare în parte, după cum se doreşte. 


b. Consiliul familiei 


„Un cuvânt spus la vremea potrivită este ca 
nişte mere de aur într-un cogulet de argint.” 
(Proverbe 25,11) 


Este ideal ca în fiecare familie să se întrunească periodic consiliul 
familiei. Ce este acesta și din cine este alcătuit? Consiliul familiei 
este alcătuit din toți membrii familiei care locuiesc în aceeași casă 
(părinţi, copii, bunici, etc.) Indiferent de vârsta copiilor, şi aceştia 
trebuie incluși în consiliul familiei. 

Care este rostul acestuia? 

La timpul stabilit de comun acord - de exemplu o dată pe 
săptămână - să zicem duminica dimineaţa, la o oră stabilită de 
comun acord, când toți sunt acasă, familia se adună laolaltă pentru 
a discuta și a face planuri împreună. În ce fel? Se alege pentru 
fiecare ocazie câte un moderator al discuţiei, toţi trebuie să facă 
aceasta, pe rând, mama, tata și copiii (după 12 ani). Se va discuta 
ce s-a realizat săptămâna care a trecut — se poate face în aceste 


momente o rugăciune de mulțumire, deoarece Dumnezeu a fost 
Cel care a dat izbânda, și de asemenea se vor discuta neajunsurile, 
deficiențele perioadei trecute. În cadrul acestor discuţii, fiecare va 
avea dreptul la cuvânt, fără a fi întrerupt. Sunt utile discuțiile calme, 
nepătimașe, prin care fiecare să aibă ocazia de a spune ce a oferit el 
celorlalți, ce a primit din partea celorlalţi şi invers, dacă a fost 
împovărat cu prea multe treburi, dacă a fost maltratat (este vorba 
numai despre relaţiile dintre membrii familiei). După ce toţi se 
ascultă reciproc (atenţie! nu uităm că toți suntem egali, avem 
aceleași drepturi la viață; nici tatăl, nici mama nu au dreptul să 
spună: „tu să taci, nu ai dreptul că te plângi de nimic, atâta vreme 
cât eu îţi dau de mâncare și te îmbrac”), se vor discuta cu calm şi 
înțelepciune posibile soluţii. Eventual, poate exista un caiet în care 
să se consemneze hotărârile luate împreună şi să se urmărească 
respectarea lor. 

Desigur, veţi spune poate, acest lucru este o iluzie, nu se poate 
realiza în practică. Tocmai experiența practică este aceea care 
demonstrează că familiile în care se procedează astfel cu 
regularitate, discutându-se păsurile fiecăruia, îndreptându-se relele 
existente şi programându-se clar îndatoririle gospodăreşti ale 
fiecăruia, sunt familiile cele mai împlinite, cu cel mai mult succes 
în viaţă, cu cele mai puţine neînţelegeri și certuri, care dau societății 
oameni integri, oameni responsabili, oameni demni. Și încă un lucru, 
foarte demn de luat în consideraţie, căminurile de acest fel constituie 
un cadru ideal pentru dezvoltarea copiilor. Aceștia sunt educați 
corespunzător, se simt iubiți, acceptați și priviţi așa cum privește 
Dumnezeu pe orice om: o valoare deosebită, un potenţial deosebit, 
o fiinţă pentru care cerul a făcut sacrificiul suprem prin jertfirea 
lui Isus, pentru ca omul să poată ajunge să se bucure în final de 
viaţa edenică, după ce răul şi păcatul vor fi eradicate complet din 
univers prin evenimentele care vor avea loc. 

Dacă o astfel de măsură, de ordin foarte practic, cum este consiliul 
familiei, nu este luată în seamă sau este dispreţuită, urmările vor fi: 
despotism (de regulă soțul sau tatăl „taie și spânzură”; el hotărăște 


totul: și ce mâncare trebuie gătită, şi coafura fiicei de 17 ani, şi 
prietenii fiului de 18 ani etc.); dezordine în casă (treburile se vor 
face la întâmplare, fiecare va face ce vrea și ce îi convine, mănâncă 
ceea ce apucă, nimeni nu ţine cont de ceilalți); toată lumea va fi 
nemulțumită, se va plânge de lipsă de timp, de neînțelegere; certuri 
şi cicăleli (cicălelile îi afectează teribil pe membrii familiei care 
sunt victime ale acestei modalități de „comunicare” şi constituie 
moarte sigură pentru respectul pe care părinţii îl așteaptă de la 
copii). 

Tot în consiliul familiei, se va discuta felul cum se administrează 
banii în gospodărie (desigur, mai detaliat acest lucru îl discută 
părinții, însă și copiii trebuie să ştie cum se folosesc banii, pentru a 
nu crede că ei sunt trecuți cu vederea sau că li se alocă sume prea 
mici, pentru a-i învăţa să-i folosească cu măsură și pentru a se 
deprinde cu greutățile vieţii). În continuare, câteva sugestii în această 
privință: 


c. Administrarea banilor în gospodărie 


„Planurile omului harnic duc la belșug...” 
(Proverbe 21,5) 


Prosperitatea unei familii depinde în mare măsură şi de felul 
cum sunt administraţi banii în casă. Banii nu sunt niciodată 
suficienți, viața este din ce în ce mai grea, şi acest lucru face şi mai 
imperioasă chivernisirea lor. 

În condiţiile de astăzi, de regulă, ambii soți sunt salariați. Sunt 
prea puţine familiile care își pot permite luxul ca mama să stea 
acasă pentru îngrijirea copiilor. Oricum, atunci când se ia hotărârea 
ca mama să lucreze, trebuie să se ia în calcul consecințele asupra 
creşterii şi dezvoltării copiilor și, dacă este cu putință, mama să 
poată sta lângă copii cel puţin primii 3 ani de viață, și mai bine 7 
ani, iar cel mai bine până la vârsta de 10 ani. Aceste aspecte trebuie 
discutate întotdeauna înainte de căsătorie şi clarificate. 

Banii pe care îi avem ca venit pentru familie trebuie socotiți ca 
un dar din partea lui Dumnezeu. În această lume, în care şomajul 


constituie una dintre marile probleme cu care se confruntă omenirea, 
a putea beneficia de un câștig lunar reprezintă o binecuvântare. 

Banii pe care îi primesc soţii la salariu trebuie puși, indiscutabil, 
laolaltă și folosiţi pentru nevoile comune ale familiei. Banii trebuie 
să fie planificaţi cu măsură, pentru ca nici unul dintre membrii 
familiei să nu sufere de nici un fel de lipsuri sau, dacă este vorba de 
anumite privaţiuni, atunci acestea trebuie suportate de toți în mod 
egal, oricum în nici un caz de copii, căci aceasta ar avea un efect 
tragic asupra dezvoltării lor, asupra încrederii lor în părinți. 

Când luăm salariul, să nu uităm ca, în primul rând, a zecea parte 
din bani să o punem deoparte pentru Dumnezeu. Așa ne învață 
Biblia să facem și astfel, cele nouă părți rămase acasă vor fi mult 
binecuvântate. 

Restul de bani se împart pentru nevoile casei, pe termen scurt şi 
pe termen lung. Să explic ce înseamnă aceasta. De exemplu, dacă 
este nevoie să cumpărăm un frigider, salariul pe o lună nu ajunge 
sau, chiar dacă ne-ar ajunge, oricum nu ne putem dispensa de tot 
salariul. Pentru aceasta, în perspectiva cumpărării frigiderului, vom 
pune deoparte lunar o anumită sumă, până vom reuşi să adunăm 
suma respectivă. La fel se procedează şi cu obiectele de 
îmbrăcăminte și încălțăminte necesare membrilor familiei. Periodic, 
se estimează care este necesarul și în funcţie de disponibilități se 
procură cele necesare. Nimeni nu trebuie trecut cu vederea. Deci, 
aceste cheltuieli vizează perioade mai lungi de timp. 

Pe termen mai scurt: la fiecare salariu, se pun deoparte banii 
necesari pentru cheltuieli fixe: întreţinere, chirie, diverse impozite, 
telefon, lecţii copii (limbi străine, muzică, sport), bani necesari 
pentru hrană şi alte cheltuieli curente — de exemplu detergenti, 
săpunuri etc. 

Banii puşi deoparte pentru alimentaţia familiei trebuie chivernisiţi 
cu cea mai mare grijă. Familia trebuie să-și stabilească cu atenţie 
prioritățile alimentare. Ideal este ca acest lucru să se decidă în 
consiliul familiei. Dacă se dorește o viață sănătoasă, se vor pune pe 
primul plan alimentele sănătoase: legume, fructe, nuci, apă curată, 


leguminoase, oleaginoase şi avem în vedere aceasta în planificarea 
banilor noştri. Vom cheltui cât mai puţini bani — ideal chiar deloc — 
pe alimente rafinate, pe nimicuri ispititoare la orice colț de stradă 
— dulciuri, snack-uri etc., care nici nu ne satură, ne fac rău și ne 
lipsesc de foarte mulți bani. 

Să nu uităm că fiecare membru al familiei trebuie să beneficieze 
şi de „bani de buzunar” pentru cheltuieli zilnice, neașteptate; aici 
trebuie incluși și copiii, care trebuie învăţaţi încă de mici să 
cheltuiască banii numai cu folos, să nu îi risipească. 

Toate cheltuielile legate de folosirea şi planificarea banilor se 
rezolvă împreună în familie. De obicei, bărbaţii greşesc socotind 
că, fiind capul familiei, pot pune monopolul pe finanțele familiei, 
lăsându-i pe ceilalți să sufere de foame, de diferite alte lipsuri. Acest 
lucru nu este nici corect, nici cinstit, și nu trebuie să se întâmple 
nici când soţul este singurul care aduce un venit în familie, cu atât 
mai puţin când şi soţia are serviciu. Nici femeile nu trebuie să facă 
astfel de abuzuri. Se întâmplă uneori şi așa. Acest aspect este 
deosebit de sensibil în majoritatea familiilor și else rezolvă discutând 
foarte deschis acest subiect înainte de căsătorie (fiecare luându-și 
un angajament în această privință — de exemplu, soțul să nu aibă 
pretenţii absolute, iar soția să nu cheltuie „cu carul”, acestea fiind 
de regulă, situaţiile neplăcute întâlnite) și, de asemenea, printr-o 
comunicare continuă între soți şi o planificare înțeleaptă, nepătimașă, 
ținând cont de nevoile tuturor membrilor familiei şi de drepturile 
tuturor la viaţă. Cel mai trist este atunci când, din lipsa neclarificării 
acestui subiect, suferă copiii, ei fiind cu totul nevinovați. 


d. Cum facem cumpărăturile? 


„Comoara de preţ a unui om este munca.” 
(Proverbe 12,27) 


Cumpărăturile nu se fac la întâmplare, căci, dacă imediat ce luăm 
salariul mergem în magazine și începem să cumpărăm tot ce credem 
că avem nevoie, salariul se va termina de îndată, iar produsele 
cumpărate se vor termina și ele curând și nu vom avea bani pentru 
a putea supravieţui. 

Cumpărăturile trebuie bine planificate. Trebuie să știm clar care 
sunt nevoile reale. Produsele care nu se alterează repede, cum ar fi 
detergenţi, săpun, făină, orez, griş, ulei etc. se pot cumpăra peri- 
odic, de exemplu lunar sau trimestrial. Le putem cumpăra atunci 
când luăm salariul. Produsele perisabile — legume, fructe etc. — le 
cumpărăm şi le consumăm de îndată, fără să le lăsăm să se 
învechească, deoarece își pierd mult din calităţile nutritive. 

Un principiu de luat în seamă atunci când facem cumpărături, 
mai ales atunci când facem piaţa: analizăm și comparăm - calitate, 
preț, igiena persoanei care vinde (important mai ales la produsele 
care se folosesc ca atare). Este bine să cumpărăm numai produse 
foarte proaspete, de bună calitate. Uneori, prețul ne păcălește — în 
dosul unui preţ convenabil stă un produs perimat, fără nici o valoare, 
şi nu vom câștiga nimic, dimpotrivă, vom irosi bani și timp și vom 
avea și o sănătate șubrezită. Cunoașteţi proverbul englezesc: „Nu 
avem bani de irosit pe lucruri ieftine”. 


e. Special pentru părinți 


„Fiii sunt o mostenire de la Domnul...” 
(Psalmi 127,3) 


Statutul de părinte reprezintă o responsabilitate extraordinară 
faţă de fiinţa pe care o aduci pe lume și totodată înaintea lui 
Dumnezeu. Nu cred că este nepotrivit să se includă în lucrarea de 
față câteva sfaturi pe care soţii trebuie să le aibă în vedere atunci 
când hotărăsc să procreeze. Aşadar, care este acel minim pe care 


trebuie să-l cunoască orice părinte înainte de a-şi asuma această 
responsabilitate? 


Înainte de nașterea copiilor 


Părinţii trebuie să fie conștienți că sănătatea lor - fizică, 
psihică, spirituală — va influenţa sănătatea viitoare a copiilor 
lor. 

Deprinderile și obiceiurile lor vor afecta deprinderile şi 
obiceiurile copiilor lor. 

Caracterul lor va fi în mare măsură moștenit de copiii lor. 
A avea un copil înseamnă datoria de a-i asigura condițiile de 
viaţă corespunzătoare: hrană, îmbrăcăminte, afecţiune, 
înțelegere, educaţie, susținere pe tot parcursul vieții. 

Pentru un copil, a-i da ca moştenire un nume bun (nu în primul 
rând faimă sau bogăţie) înseamnă foarte mult. 


În primul an de viață al copilului 


Copilul este cu totul neajutorat și trebuie să beneficieze de 
protecţie deplină. 

Copilului trebuie să i se asigure o alimentaţie de calitate, tatăl 
trebuie să facă tot ce îi stă în putință, ca mama să fie cât mai 
puţin stresată (laptele matern scade sau seacă în primul rând 
datorită stresului la care e supusă femeia). 

Copilul își formează în acest an caracterul. Vă surprinde? 
Chiar dinainte de naştere, ne spun unii autori. Oricum, în 
acest an respectarea orarului meselor, cât de des este luat în 
brațe, cât de mult este lăsat să plângă etc., toate acestea au o 
influență asupra caracterului lui. 

Este perioada când are multă nevoie de afecţiune. Strânsul la 
pieptul mamei, ținutul în braţe, jocul cu copilul, comunicarea 
cu el prin vorbire, chiar dacă nu înţelege cuvintele, el înțelege 
tonul vocii, afecțiunea pe care o degajă cuvintele - toate 
acestea creează o legătură cu consecinţe pe viaţă între el și 
părinte. 


Copilul îşi descoperă treptat părțile corpului; o mare greșeală 
pe care o fac părinţii, atât în acest prim an de viaţă, cât și în 
perioada următoare este aceea de a mângâia, pipăi şi apoi a 
vorbi exagerat despre organele genitale. Este o greșeală, repet; 
copiii vor fi îndreptaţi prea mult spre acest aspect al fiinţei 
lor, vor fi făcuţi foarte curioși de înșiși părinţii lor (care 
gândesc cu naivitate: „la vârsta asta ce pricep ei”) în legătură 
cu aceste părţi ale corpului lor şi le vor explora înainte de 
vreme. Aceste aspecte vor avea consecinţe din cele mai 
neașteptate și grave asupra dezvoltării ulterioare a copiilor. 


Copilul între 1 — 7 ani (perioada preșcolară) 


Este perioada de neuitat, unică a copilăriei. 

Este perioada când copilul este cel mai drăgălaș și în cel mai 
mare pericol de a fi răsfăţat. 

Este perioada numită simbolic „cei 7 ani de-acasă”, fiind timpul 
când se formează obiceiurile și deprinderile esenţiale pentru viaţă: 
obiceiurile alimentare — ce mănâncă, cum, când și cât; dacă i se 
îngăduie să facă mofturi; obiceiul de a se spăla zilnic pe dinți și 
pe corp; obiceiul de a-și păstra hăinuţele și încălțămintea curate 
şi de a le pune totdeauna la locul lor; obiceiul de a asculta de 
părinţi; obiceiul de fi egoist sau altruist. 

Este perioada când copilul descoperă tot mai mult lumea din 
jurul lui și este neastâmpărat; de aceea are nevoie de 
supraveghere continuă. 

În acest timp, el învață multe imitându-i pe adulţi; de aceea, 
este bine ca părinții să se controleze continuu, deoarece copiii 
vor face ceea ce văd la părinţi și nu ceea ce le spun. Psihologii 
ne învaţă că, prin cuvinte, noi transmitem doar 7% din 
mesajul nostru; prin tonul vocii, 38%, iar restul de 55% (!) 
prin ceea ce suntem noi înșine (gesturi, atitudini). Aşa că 
părinţii degeaba vor striga tot timpul la copii să stea liniștiți. 
Aceştia nu vor sta nicidecum locului, pentru că părinţii lor 
sunt agitati, şi aceasta este ceea ce li se transmite, de fapt! 


m Copilul pune multe întrebări și trebuie să i se răspundă cu 
răbdare. 

m Din punct de vedere emoţional, este perioada când el învață 
să iubească (cel mai adesea nu va mai învăţa niciodată după 
vârsta aceasta să iubească cu adevărat); copilul învață să 
iubească din felul cum este el iubit de părinți; este perioada 
când se teme cel mai mult — de aceea trebuie să simtă continuu 
grija și protecţia părinţilor. Este foarte dăunător obiceiul de 
a speria copilul cu „bau-bau” sau alte personaje. 

m Are nevoie de disciplină consecventă, plină de iubire, dar 
fermă. 

m Trebuie să înveţe să asculte de părinți. 


Copilul în perioada școlară 


m Dezvoltarea sa fizică şi psihică va continua în această 
perioadă, de aceea trebuie să i se asigure o alimentaţie 
corespunzătoare şi un climat afectiv, favorabil dezvoltării. 

m Prin faptul că începe școala, universul lui se lărgeşte mult; 
părinţii au un rol deosebit în a-l încuraja, a-i da încredere în 
propriile forţe. 

m În această perioadă, copilul trebuie făcut conştient că datoria 
lui este de a învăţa, tot aşa cum este datoria părinților lui de 
a munci. 

m În primul an de şcoală, este foarte important felul în care este 
educat copilul să înveţe. Majoritatea părinților greşesc în acest 
punct foarte mult, iar greșelile făcute în acest an vor face din 
ei niște robi pe toată durata școlii, robi ai lecţiilor copilului. 
În primele luni de școală, copilului trebuie să i se dea lămuriri 
despre felul cum trebuie să scrie, să citească, dar în primul 
rând trebuie făcut conștient că aceasta este datoria lui. Astfel, 
la școală, el va fi foarte atent şi se va putea descurca singur. 
Ori de câte ori copilul nu se descurcă la lecţii, părintele trebuie 
să îl întrebe ce s-a întâmplat la școală și care sunt cauzele 
pentru care nu a priceput ce i se cere să facă. Desigur, aceasta 


nu exclude datoria părinţilor de a-și înțelege și accepta copilul 
în orice situaţie, chiar dacă este vinovat. Important este ca el 
să-şi dezvolte simțul responsabilităţii. 

Copilul nu trebuie terorizat cu învățatul, trebuie deprins să 
înveţe cu plăcere, să i se cultive gustul de a învăţa, să i se 
spună că va avea numai de câștigat în viaţă, dacă învaţă. 
Copilul trebuie îndemnat să înveţe cât de bine poate, însă 
trebuie încurajat întotdeauna că timpul care îi rămâne liber 
este pentru joacă. Acest lucru îl va stimula spre un „învăţat” 
de calitate și totodată el va beneficia mult de pe urma jocului 
în aer liber, esenţial la această vârstă pentru dezvoltarea sa 
fizică, psihică şi socială. 

În această perioadă îşi formează prieteni; trebuie atenţionat 
că, așa cum îi sunt prietenii pe care îi alege, aşa va fi şi el. 
Spre sfârșitul acestei perioade, când de fapt se pun bazele 
comunicării tot mai conştiente între copil și părinte, părinţii 
trebuie să-și ia tot mai mult timp să discute cu copiii lor despre 
perioada pubertăţii care va urma. Cine neglijează acest lucru 
se face vinovat de un rău de neiertat față de copilul său, cu 
consecinţe grave uneori pentru toată viaţa. 

Copilul trebuie disciplinat prin formulări pozitive, nu nega- 
tive. De exemplu, este de preferat a-i spune copilului: „Vei 
avea totdeauna hăinuţe frumoase la școală, dacă le vei pune 
pe umeraş când te dezbraci”, în loc de a-i spune: „Niciodată 
nu îți pui hainele la loc şi de aceea arăţi ca ...” 

Niciodată nu trebuie jignită, apostrofată persoana, ci trebuie 
condamnată fapta rea făcută. De exemplu: „Eşti un tăntălău 
că ai luat 4 la matematică”, în comparaţie cu: „Mă întristezi 
pentru că, dacă ai fi învăţat, ai fi reușit să faci problemele la 
matematică”. Sau: „Eşti un leneș fără pereche, niciodată nu 
te speli” în comparaţie cu „Spală-te bine în fiecare zi, te vei 
simţi minunat, şi cei din jurul tău vor dori să te aibă în 
preajmă”. 


Copilul adolescent 


m Vârsta cuprinsă între 12-16 ani este considerată ca o perioadă 
de criză. Organismul copilului este supus multor transformări 
pe plan fizic, cu totul excepţionale: creşte foarte mult, 
aspectul fizic se schimbă, practic explozia hormonală care se 
produce în corpul său în această perioadă îl dă complet „peste 
cap”. El însuşi nu se recunoaște uneori. Trece şi prin stări 
emoţionale contradictorii — acum se entuziasmează foarte 
repede, în clipa următoare este cumplit de descurajat și 
pesimist. 

m Este perioada când devine tot mai curios de tot ce se întâmplă 
în jurul lui și parcă repetă perioada lui „de ce?” din primii ani 
de viață. Adolescentii nu trebuie ridiculizați, pentru că ei sunt 
foarte sensibili. Părinţii trebuie să le răspundă cu toată 
seriozitatea, cu răbdare și apropiindu-se foarte mult sufletește 
de ei. Dacă părinții nu fac acest lucru, copiii se vor informa 
din alte surse, dar pierderea poate fi irecuperabilă, uneori 
înstrăinare pe viață, alteori copiii pleacă de acasă la această 
vârstă (fetele se mărită la 15-16 ani cu primul venit în cale, 
iar băieţii se atașează unor grupe cu un comportament 
îndoielnic, imoral). 

m Acești ani sunt anii în care copiii sunt foarte sensibili la 
nedreptăţi. Părinţi, atenţie la felul cum se discută în familie 
anumite probleme, ce verdicte se dau în anumite situații. 
Acestea pot crea în inimile lor revoltă față de părinții lor sau 
un Simțământ de descurajare. („Eu am crezut că tatăl meu 
este un om drept, corect, cinstit, dar felul cum a acționat azi 
îmi dovedește că nu este”, poate fi concluzia la care ajunge 
un adolescent). 

m Este perioada când preferă activităţile în grup. Ei trebuie 
învăţaţi să-şi aleagă un anturaj potrivit, dar trebuie încurajați 
să ia parte la activităţi de grup. Acest lucru este deosebit de 
benefic, deoarece se pot cunoaşte bine, pot stabili relații de 
prietenie și pot „studia” fără pericol cum se comportă celălalt 


sex. Este perioada când se pregătește etapa decisivă pentru 
viaţă, tinereţea. 

m În această perioadă, ei sunt capabili să acumuleze multe 
cunoştinţe. Trebuie îndrumați să citească mult, să exploreze 
cunoștințe noi, să asculte muzică bună, iar în privinţa 
televizorului, să-și selecteze numai acele emisiuni care le pot 
fi de folos. Trebuie lămuriţi cu tact și înțelepciune că educaţia 
pentru viaţă nu se face prin televizor, ci prin trăirea propriei 
vieţi, folosind cele mai potrivite metode de autodisciplinare 
şi totodată ascultând de sfatul celor cu experienţă, în primul 
rând al părinţilor lor. 


Perioada tinereții 


Poate consideraţi că ar fi trebuit să mă opresc la 16 ani. Ar fi 
cu totul greșit, deoarece perioada de la 16 ani în sus este perioada 
în care copiii, de-acum ajunși tineri, în pragul maturității, au nevoie 
de toată atenţia, grija, înţelegerea și iubirea părinţilor. 

Ei devin tot mai conștienți că sunt o fiinţă unică şi sunt tot mai 
dornici a se adapta și a fi de folos comunităţii, grupului social în 
care trăiesc (colegi de şcoală, la unii chiar colegi de serviciu). Ei 
sunt tot mai preocupaţi de fizicul lor, de felul cum arată, cum sunt 
apreciaţi de cei din jur din acest punct de vedere, sunt curioși să 
ştie dacă dezvoltarea lor intelectuală este corespunzătoare, este pe 
măsura cerinţelor, și fac sforțări să fie „la înălțime”. Voința este la 
cote maxime în această perioadă a vieţii. Mintea este capabilă de a 
asimila enorm. Anii aceștia nu se vor mai repeta niciodată nicicând 
în viaţă din acest punct de vedere. 

Din punct de vedere emoţional, ei își pun problema dacă pot fi 
acceptaţi de celălalt sex și încep să își caute partenerul potrivit 
pentru viaţă. Sunt capabili de sentimente mari, profunde, dar 
totodată sunt și foarte vulnerabili. Nu voi intra în detalii în această 
privinţă, mă voi referi doar la datoria pe care o au părinţii față de 
ei. Părinţii sunt datori să îi înveţe ceea ce este bine, să le prezinte 
adevăratele valori ale vieţii, să le pună binele, idealul, în față, dar 


trebuie să le lase libertatea de a face singuri alegerea. Să nu uite că 
o intervenţie brutală (poate violentă) sau chiar și un cuvânt aruncat 
la întâmplare, batjocoritor sau chiar necontrolat, poate avea urmări 
fatale pentru tânărul îndrăgostit care, aşa cum am spus-o deja, este 
foarte vulnerabil. Greșelile în această privință sunt dezastruoase; 
aşa se face că în societate există atât de mulți tineri neîncrezători în 
forțele proprii, pesimiști, cărora le-a fost inoculată de către părinţi 
ideea că „nu sunt buni de nimic” ceea ce nu poate fi în nici un caz 
adevărat. Poate consecinţa cea mai dureroasă și irecuperabilă este 
boala numită schizofrenie, ce se instalează de regulă în această 
perioadă, când sentimentele tânărului sunt ridiculizate şi uneori 
tânărul este agresat și chiar tratat violent. 

Ce ar trebui să facă părinţii? Să fie foarte apropiaţi de copiii lor. 
Să-i respecte ca adulți, căci de-acum au ajuns la vârsta maturității 
şi ei singuri (și numai ei) trebuie să-și decidă viitorul, să-i îndrume, 
să-i călăuzească, dar mai ales să-și arate faţă de ei toată disponibi- 
litatea de a le asculta păsurile şi de a-i ajuta. Dragi părinți, luaţi-vă 
timp și comunicaţi cu copiii voştri, chiar dacă au 18 ... 22 ani. Ei 
au nevoie de aceasta. Daţi-le toată asigurarea că îi înțelegeţi (dacă 
nu o puteţi face, cereţi-l ajutor lui Dumnezeu) și lăsaţi-i să vă spună 
tot ce au pe inimă. Nu îi contraziceţi. Dacă sunt lucruri despre 
care consideraţi că sunt periculoase pentru ei, alegeți timpul cel 
mai potrivit spre binele lor când să reveniti la aceste lucruri. Între 
timp, rugaţi-vă mult. Dumnezeu vă ajută. Uneori, veţi fi surprinși 
că nici nu va mai fi nevoie să reluaţi subiectul respectiv, el se rezolvă 
de la sine, iar copilul va recunoaşte că a greșit şi el se va îndrepta 
senin și optimist spre altă soluţie. Care este câștigul procedând 
astfel? Este enorm: consolidarea relaţiei dintre voi şi copii și 
întărirea încrederii tânărului în propriile forțe. 

Altfel, dacă îi repeziţi, dacă le minimalizaţi capacitatea de acţiona 
într-o anumită situaţie, ei își pierd încrederea în ei înșiși, se 
descurajează, nu au tăria să facă faţă problemelor vieţii şi cel mai 
dureros va fi că se vor înstrăina de voi, uneori dorind chiar să nu vă 
mai vadă. Un alt risc ce decurge de aici este că ei vor fi întotdeauna 


o problemă în societate. Nu cred că poate fi o durere mai mare 
pentru un părinte, însă pentru această situaţie, părintele poartă cea 
mai mare responsabilitate. 

Ca o concluzie privind datoria părinţilor faţă de copii, datorie 
pe care și-o îndeplinesc prin ceea ce sunt părinţii acasă în primul 
rând şi de-abia apoi prin ceea ce îi învaţă, putem spune ceea ce 
afirma apostolul Pavel cu atât de mult timp în urmă: „Ceea ce 
seamănă omul, aceea va secera”. 

Cât investim în copiii noştri, atât vom avea ca rezultat. Tot ce 
neglijăm prin nepăsare, comoditate, ignoranță etc. vom plăti foarte 
scump în viaţă. 

Să nu uităm că „acasă” trebuie să fie locul cel mai de dorit pentru 
copii, pentru mama, pentru tata, pentru noi toţi, să fie locul în care 
să prindem viaţă și aripi în fiecare zi. 


f. Folosirea timpului pentru recreere 


„Veniţi... la o parte... şi odihniţi-vă puțin...” 
(Marcu 6,31) 

Nici un om nu poate face față cu succes solicitărilor vieții, dacă 
nu își dedică suficient timp pentru refacere fizică și psihică. Pe 
lângă timpul petrecut prin somn (6-8 ore pe noapte), corpul nostru 
mai are nevoie și de un alt fel de refacere, și anume prin diferite 
activităţi recreative. Desigur, recreere pentru fiecare om poate 
însemna altceva; pentru unii înseamnă o plimbare prin parc, pentru 
alții o partidă de pocker, pentru unele femei șederea comodă în 
fotoliu cu andrelele sau croșeta în mână; pentru unii oameni recreere 
înseamnă doar a te așeza cât mai confortabil și a privi la TV cât 
reziști. Nu toate aceste forme de recreere sunt însă și cele mai 
benefice, atât pentru noi înşine, cât și pentru ceilalți membri ai 
familiilor noastre, pentru semenii noștri în general. 

Înainte de a vedea care ar fi cele mai potrivite moduri de a ne 
recrea, trebuie să abordăm o mentalitate complet greșită, datorită 
căreia suferă însă mulți oameni, şi în principal membrii nevinovați 
din multe familii. Despre ce este vorba? 


Există mulți oameni care consideră că în viaţă totul este să 
munceşti cât poți de mult, să mănânci bine, să realizezi și să câștigi 
cât poți de mult şi apoi să dormi buștean. Oameni de felul acesta 
lucrează şapte zile pe săptămână din şapte şi 12 luni pe an, fără 
să-și permită „luxul” de a-și lua concediu. Cu alte cuvinte, cantitate, 
dar nu calitate. Pentru ei, a citi o carte, a face o plimbare în parc, 
o excursie la munte, o discuţie plăcută cu un prieten pe un alt subiect 
decât munca sau un concediu într-o staţiune de odihnă, ca să dau 
doar câteva exemple, înseamnă o pierdere irecuperabilă, iar 
persoanele care fac acest lucru sunt etichetate de către ei drept 
„leneși”, „pierde-vară”, „nu realizează nimic în viaţă”. Aceasta este 
o mentalitate complet greșită și societatea de astăzi acceptă în ge- 
neral acest lucru. Atât medicii, psihologii, cât și alte persoane 
competente în acest domeniu ne prezintă mereu argumente în 
favoarea necesităţii petrecerii unui timp zilnic, săptămânal și anual, 
printr-o activitate recreativă, în funcţie de specificul activităţii 
fiecărei persoane. Astfel, se ştie că persoana care lucrează 8 ore pe 
zi muncă fizică are nevoie de activitate recreativă de genul: lectura 
unei cărți, audierea unei casete cu muzică bună sau vizionarea unei 
emisiuni instructive, care să-i solicite mintea. O persoană a cărei 
minte este solicitată foarte mult prin profesia sa, este bine să facă 
mișcare fizică după orele de serviciu; să-și ia timp să lucreze în 
grădină, să facă o plimbare sau să facă un sport în mod organizat. 
Acestea nu sunt „mofturi” sau „nazuri” sau „luxuri” cum le 
consideră cei din categoria sus-amintită. Nicidecum. Analiza vieţii 
acelora care își organizează zilele vieții pe aceste criterii dovedește 
că acești oameni au cele mai mari succese în activitatea profesională, 
sunt oameni echilibraţi psihic și emoțional, au prieteni, sunt sociabili 
Şi, de regulă, stau foarte bine cu sănătatea și au familii bine închegate. 

Poate vă întrebaţi ce legătură are acest subiect cu problemele 
legate de casă și gospodărie. Eu îndrăznesc să afirm că aceste 
aspecte au un impact deosebit asupra posibilităţii de a ne „încărca 
bateriile” acasă. Felul cum se obișnuiesc soţii, încă de când se 
căsătoresc, să petreacă timpul liber pentru destindere, pentru 


deconectare și ieşire din stresul cotidian, felul cum îşi obișnuiesc 
copiii să folosească timpul liber încă de la vârste fragede și modul 
cum respectăm reciproc felul în care celălalt îşi petrece timpul liber 
sunt subiecte demne de toată atenţia noastră. Marea tragedie a 
majorității familiilor este că, pe lângă faptul că unul din membrii 
familiei (poate fi soția, poate fi soţul, chiar copiii) este supraîmpo- 
vărat de muncă, acestuia i se ia dreptul la cele câteva clipe de recreere 
zilnică, săptămânală, anuală, atât de vitale pentru orice om. În 
această privinţă, fiecare membru al familiei trebuie să-și ia timp și 
să cugete profund la felul cum îl respectă pe celălalt pentru a-și 
putea petrece cât mai benefic timpul liber. 

Principiul călăuzitor pentru toți membrii familiei trebuie să fie 
respectul pentru dreptul vital, uman, al celui de lângă tine de a-și 
organiza viaţa în felul cum o concepe el însuşi. Desigur, aceasta 
este valabil cu condiţia ca, mai înainte, toţi să pună umărul la 
treburile gospodăreşti, în mod egal. Fiecare va avea astfel 
posibilitatea şi privilegiul unui timp și loc intim al său şi numai al 
său, în care să poată citi liniştit o carte, să se regăsească pe sine 
însuși, să se plimbe în voie, dacă aceasta îi va face bine, să se roage, 
să se ocupe de artă, muzică, etc. În felul acesta, „bateriile” noastre 
umane sunt încărcate cu niște rezerve extraordinare și vom avea 
rezultate excelente în munca noastră. 

Pe lângă acest timp liber al fiecărei persoane din cadrul familiei, 
aceasta trebuie să programeze periodic activităţi recreative 
împreună. Soții să-și ia timp să discute împreună, să citească 
împreună, să se plimbe împreună; părinţii să-și ia copiii și să se 
plimbe cât mai des cu ei în parc, în pădure, oriunde în natură, să le 
dea ocazia să zburde în voie. Timpul petrecut astfel este răsplătit 
din plin. Mișcarea fizică face bine corpului și sistemului nervos; 
aerul curat, soarele și apa revigorează energiile vitale. De asemenea, 
să plănuiască și să facă vizite la muzee sau în alte locuri cu diferite 
semnificaţii, audieri de concerte, etc. 

Un alt moment important de planificat este concediul anual sau 
vacanţa. Dacă această perioadă este folosită pentru recreere şi 


destindere, atunci ne vom reface puterile; dacă o vom folosi pentru 
muncă şi, eventual, nici nu plecăm nicăieri de acasă, urmarea poate 
fi ceva bani câştigaţi în plus, dar în timp puterea noastră vitală va 
scădea, iar dacă acest lucru se repetă an de an, vom sfârşi prin 
acumularea de boli cronice, mulți ani de viață în minus şi, cu 
siguranță, o viață de nemulțumire, ceartă, cicăleală, șicanări, 
reproșuri, resentimente şi, de multe ori, din păcate, violență. Acest 
lucru este o nedreptate și nu trebuie să se întâmple. Domnul Isus 
Hristos a rostit cu o ocazie aceste cuvinte: „Veniti la o parte şi 
odihniți-vă puțin”. Nimeni nu are dreptul să treacă peste aceste 
cuvinte. 

Revenind la idealul dorit, orice familie în care se munceşte cu 
plăcere şi se plănuiesc activităţi recreative pentru destindere şi 
refacere are toate şansele să fie o familie fericită şi să aibă succese 
în viaţă. 

Căminul nostru poate fi cu adevărat un colț de paradis! 


